
ELOSZO. 


Van  egy  török  példabeszéd,  mely  azt  mondja,  hogy 
magáról  csak  az  ördög  szokott  beszélni.  Hát  bizony 
sok  igazság  van  ebben  a  mondásban  s  hogy  mégis 
hozzáfogtam  önéletrajzom  megírásához,  arra  két  külön- 
böző ok  indított.  Először  meg  akartam  mutatni  a  ha- 
zai olvasónak,  hogy  az  a  lelkierő  és  kitartás,  melynek 
középázsiai  viszontagságaim  közben  tanújelét  adtam, 
szorosan  összefügg  ifjúkorom  küzdelmével  és  szenve- 
déseivel, tehát  koránt  sem  méltó  arra  a  nagy  bámu- 
latra, melyet  a  művelt  világban  keltett.  Az  ember  köny- 
nyen  elviseli  azt,  a  mihez  gj-ermekkorában  hozzászo- 
kott. Azonkívül  tekintetbe  kell  venni  a  kort,  melyben 
nevelkedtem  és  a  hazánkban  akkor  uralkodó  szellemet, 
mely  a  rendkívüli  pályára  serkentett  és  buzdított  s  a 
mely  szellem,  fájdalommal  mondom,  manapság  teteme- 
sen eltompult.  Másodszor,  e  könyvem  félszázadnál  hosz- 
szabb   idő    eseményeiről  emlékezik    meg ;    olyanokról, 

melyek  hazánkban  s  olyanokról,  melyek  az  általam  la- 
kott idegen  országokban  folytak  le,  s  ez  események 
közt,  tekintve  a  szoros  és  benső  viszonyt,  melyben  a 
különböző  népek  társadalmával  éltem,  talán  sok  olyan 
adat  van,  melyet  kár  volna  átengedni  a  feledésnek.  És 
végezetül :  pályafutásom  rajzának  közzétételével  arra 
is  számítok,  hogy  részletei  bátorító  hatással  lesznek 
azokra,  kiknek  iQúkora  sorsban  hasonlatos  az  én  ií]ú- 
ságomhoz.  A  szegénység  és  elhagyottság  mindenféle 
nyomorúságával  küs^dő  il^úban,  ha  elolvassa  e  lapokat, 
talán  felébred  az  a  gondolat,  hogy  az  ernyedetlen  és 
becsületes  munkát  végre  mégis  csak  siker  koronázza  s 
talán  majd  azt  mondja  magában :  —  «A  mi  sikerült 
Vámbérynak,  sikerülhet  nekem  is!»  —  Mert  a  példában 
a  legjobb  oktatás  rejlik  és  soha  se  felejtsék  el  iQú  bará- 
taim e  perzsa  mondatot : 

Beszakhtí  sud  pukhte  merdi  huner 

Beates  muszafTa  seved  szim  u  zer,  — 
azaz : 

A  nyomorban  érik  a  férfi-erény, 

A  tűzben  tisztul  az  arany  s  ezüst. 

Hogy  önéletrajzom  magyar  kiadása  tetemesen  bővebb 
az  eddig  megjelent  angolnál,  nagyon  természetes ;  mert 
szűkebb  családi  körben  sok  olyant  elbeszél  az  ember,  a 
mi  az  otthoni  viszonyokra  vonatkozik  s  a  mi  a  külföldi 
olvasót  kevésbbé  érdekli.  E  tekintetben  különös  érdeme 
van  Ballá  Mihály  úrnak,  ki  hü  munkatársam  volt,  sok 

adatot  kutatott  fel  múltamra  vonatkozólag,  és  fáradha- 
tatlan volt  könyvem  sajtó  alá  terjesztésében.  Nem  mu- 
laszhatom  el  tehát,  hogy  neki  ez  alkalommal  ki  ne  nyil- 
vánítsam hálás  köszönetemet. 
Budapest,  1905.  április  havában. 

Vámbéry  Ármin, 

Vámbéry:  Küzdelmeim. 


I.  FEJEZET. 


SZÁRMAZÁSOM  ES  GYERMEKKOROM, 


CoGiTO  ERGO  SUM!  Igen,  itt  vagyok  ;  de  hogy  mióta 
vagyok  itt,  arról  már  bajosan  adhatnék  számot,  mert 
nincs  hozzá  semmi  támasztékom.  Nekem,  tudniillik, 
földi  létem  elejétől  fogva  az  a  l^étc;^  szerencse  jutott 
osztályrészeműi,  hogy  zsidó  szülők  gyermekének  jöt- 
tem a  világra  s  mivelhogy  a  zsidóknak  Magyarországon 
akkoriban  még  senki  sem  tette  kötelességévé,  hogy  ren- 
des anyakönyvet  vezessenek,  a  hatóságok  pedig  beérték 
a  községi  elöljáróság  szűk  adataival  is,  tisztára  képte- 
len voltam  reá,  hogy  születésem  évét  illetőleg  hiteles 
följegyzésre  bukkanjak.  Anyámtól  nem  egyszer  hallot- 
tam, hogy  nem  sok  idővel  atyám  halála  előtt,  valamikor 
József  napján  láttam  meg  a  napvilágot,  és  mert  atyám 
egyike  volt  az  1830-ban  kitört  nagy  kolera  utolsó  áldo- 
zatainak, azt  hiszem  nem  tévedek,  ha  születésem  évét 
1831-re  vagy  1832-re  teszem. 

Minthogy  a  családi  leszármazás  tudományának  külö- 
nös barátja  sohasem  voltam,  megkimélem  az  olvasót 
nemzetségfám  részletes  ismertetésétől.  Dédapám,  a 
mennyire  hallomásból  tudom,  bajor  földről,  a  jó  Bam- 
berg  városából    szakadt  Magyarországba,  mikor  pedig 

II.  József  császár  családnév  felvételére  kényszerítette 
zsidó  hitű  alattvalóit,   nagyapám,  ki  már  itt  született, 
őseinek  városára  gondolt  és  Bamberger  néveii  irattá  be 
magát  a  zsidók  nyilvántartó  lajstromába.  A  B  betű  idő 
múltán  W  betűvé  lágyult  és  atyám  már  Wambergernek 
mondotta   magát,  ámde  nem  igen  élt  a  reá  késztetett 
néwel,  mert  az  orthodox  zsidók  régente  annak  a  keleti 
szokásnak  hódoltak,  hogy  az  apa  neve  volt  a  fiú  predi- 
kátuma s  e  szerint  a  családnévnek  voltaképpen  csak  a 
hivatalos   használatban   volt  jelentősége.  Atyám  ezen- 
kívül nemcsak  jámbor  zsidó,  hanem  kitűnő  talmudisla 
is  volt,  ki  nappalait,  sőt  éjszakáit  is  tanulmányainak  ál- 
dozta  és  nem  sok  ügyet  vetett  a  világ  dolgaira  és  hét- 
köznapias    eseményeire.    Hitbuzgóság  és   tudásvágy   a 
kettős,  hatalmas  rugója  ennek  a  különleges  zsidó  tudo- 
mánynak, melynek  tanítványai  szellemi  és  vallási  czélok 
felé  törnek  egyazon  úton  s  ehhez  képest  édes  álmodo- 
zás közben  élik  napjaikat  oly  világban,  melyből  csak 
az  ázsiai  yallásos  hit  theologusai  veszik  ki  a  maguk 
részét,  a  melyei  azonban  a  kételkedéstől  erősen  átha- 
tott keresztény  theologusok  már  rég  óta  elveszítettek. 
Anyám  beszélte  nekem,   hogy  atyámat  már  kora  iQú- 
ságában  hatalmába  ejtette  a  mámora  ennek  az  üdvözítő 
rajongásnak,   mert  nagyon   félszeg  és  ügyetlen  volt  az 
emberekkel    való    érintkezésben  s  mikor  leánynézőbe 
ment  anyám    szülei    házába,   a   morvaországi  Lunden- 
burgba,  láttára  halkan  összenevettek  a  Malawan  család 
leánysarjadékai.   De  anyám  —  festeni  való  tizennyolcz 
éves   szép  leány  volt  —  csakhamar  kedvét  lelte  az  el- 
fogódott fiatal  tudósban,  kit  szerencsésen   ajánlottak  be 
hozzá  tüzes  szemepárja  és  arczának  kellemes  vonásai. 
Mostohaanya    keze    alatt   nevelkedve    és    már    serdülő 

leánykorában  nem  egy  cseppjét  Ízlelve  meg  az  élet  ke- 
serű poharának,  úgy  remélte,  hogy  megleli  boldogságát 
a  komoly  és  szent  életű  férfi  oldalán.  Könnyű  lélekkel 
nyugodott  meg  tehát  orthodox  atyja  akaratában,  isten- 
hozzádot  mondott  szülővárosának  és  az  atyai  háznak, 
hogy  útra  keljen  az  alig  hogy  megismert  talmudtudós- 
sal  Magyarországba,  Pozsony  vármegye  Szentgyörgy 
nevű  városába,  hol  atyám,  bennszülött  létére,  bizva 
bizott  benne,  hogy  a  község  meg  fogja  választani  rabbi- 
helyettesének. 

De  ismeretes  dolog,  hogy  a  theologusok  minden 
felekezetében  féktelen  gyűlölet,  irigység  és  fojtott  ha- 
rag dúl  a  saját  pályatársak  ellen  s  a  szent  férfiak  tudva- 
levőleg általában  jóval  mérgezettebb  fegyvert  forgat- 
nak, mint  a  világi  javak  legtüzesebb  szerencsevadászai. 
A  szentgyörgyi  talmudisták  —  számra  nagyon  kevesen 
lehettek  okvetetlenül  —  e  gonoszságtól  mentek  nem 
valának,  és  mert  atyám,  az  ő  csöndes,  szerény  termé- 
szetével nem  termett  rá  a  küzdelemre,  hovahamarább 
veszendőbe  ment  a  reménység,  hogy  valaha  a  község 
segédrabbinusi  székébe  juthasson  és  ez  időtől  fogva  már 
csak  a  tanulmányaiért  való  lelkesedés  ragyogó  fénye 
vethetett  világosságot  a  szegény  ember  jövőjének  el- 
borúit  egére.  Örökösen  a  Misna  és  a  Gemara  kifogásam 
tűnődve  és  elmélkedve,  a  jó  ember  csakhamar  meg- 
feledkezett róla,  hogy  az  a  szerény  hozomány,  melyet 
anyám  a  házhoz  hozott,  korántsem  olyan  végnélkül  való 
és  enyészhetetlen,  mint  kedves  tanulmányának  végelát- 
hatatlan vitái  és  bizonyítékai  s  hogy  az  embernek,  ha 
meg  is  akar  élni,  a  fóliánsok  mellől  bizony  ki  kell  néz- 
nie a  mindennapi  élet  tarka  vásárjára  is.  E  kegyetlen 
kényszerűség  miatt  elég  hamar  s  eléggé  kíméletlenül  fel- 

rázta  őt  anyáin  gyakorlatias  gondolkozása,  ö,  szegény^ 
jó  korán  felismerte  már  a  helyzet  véghetetlen  komoly- 
ságát s  az  eszközök  és  módok,  melyekkel  ez  az  okos^ 
de  fiatal  és  tapasztalatlan  asszony  segíteni  ig}'ekezett  a 
bajon,  helylyel-közzel  nagyon  kemények  voltak,  de  fáj- 
dalom, czéltalannak  és  hiábavalónak  bizonyultak.  Egy- 
szer azt  ajánlotta  az  urának,  hogy  liszttel  és  gabonával 
kereskedjék,  máskor  csapszéket  akart  nyitani,  mikor 
pedig  ez  a  terv  mind  csütörtököt  mondott,  a  jámbor 
talmudistának  házaló  körútra  kellett  indulnia  Szent- 
györgy közvetetlen  környékére,  hogy  talán  hoz  valami 
kis  nyereséget  a  konyhára  a  falvakban  összevásárolt 
nyerstermény. 

Hogy  milyen  boizasztó  mártiromság  lehetett  a  lel- 
kes talmudistának,  mikor  foliánsokkal  tele  szobájából 
kénytelen  volt  kimenni  a  környék  durvalelkü  tót  paraszt- 
népe közé,  és  hozzá  milyen  óriási  önmegtagadásába 
kerülhetett,  a  «Halakha»  és  a  ccHaggadah»  hímes  meze- 
jéről a  nyomorult  alkudozás  terére  lépni  egy-egy  zsák 
borsóért  vagy  babért,  egy-egy  birka-  vagy  kecskebőrért, 
oh,  arról  nem  egyszer  sűrű  könyhuUatás  közben  emlé- 
kezett meg  anyám,  mert  hiszen  gyöngéd  szerelemmel 
vonzódott  atyámhoz.  Együtt  érzett  vele  a  tanulmányain 
való  lelkesedésben  is,  egj'ütt  szenvedett  vele,  mikor 
lelki  tusáját  vívta,  de  nagy  zsarnok  a  szűkölködés ; 
biztatta  hát  és  bátorította,  és  szegény  atyám,  úgy  mon- 
dotta, csak  nagy  ritkán  fogyott  ki  a  béketűrésből.  Egy- 
szer, esős  őszi  napon  —  beszélte  anyám  —  még  egé- 
szen nyers  tehénbőrt  vásárolt  a  récsei  mészárostól  és 
öreg  este  volt,  mikor  mázsás  terhével  a  hátán,  bőrig 
ázva  és  a  mély  sár  taposásában  kimerülve,  hazaérkezett. 
Anyám   készülten  várta   az  egjszerű  vacsorával,   de   ö 

csak  éppen  hogy  ledobta  a  nehéz  terhet  és  sietett  a 
tanulószobájába,  foliánsai  közé  temetkezett;  s  mikor 
anyám,  megunva  várakozást,  utána  ment,  úgy  el  volt 
már  mélyedve  tanulmányába,  mintha  egész  nap  se 
mozdult  volna  ki  a  szobájából. 

Ilyen  szokásokkal  és  ilyen  életnézetekkel  természe- 
tes, hogy  nem  lehet  megalapítani  egy  család  szerencsé- 
jét ezen  a  világon  !  Nincs  hát  mit  csodálni  rajta,  hogy 
az  élet  szükségeit  gyakorlatiasabb  érzékkel  felismerő 
anyám  belátta  végre,  hogy  jobb  lesz,  ha  békén  hagyja 
urát  a  foliánsai  közt  és  a  ház  egész  gondját  inkább  ma- 
gára veszi.  Anyám  ily  körülmények  közt  maga  vette 
kezébe  a  vezetést,  ö  volt  az,  ki  a  világgal  az  érintke- 
zést fenntartotta,  atyám  pedig  a  tanulószobájában  ülve, 
őrizte  a  házat.  Szomorú  fölcserélése  volt  biz  ez  a  köte- 
lességeknek, a  melybe  csak  azért  nyugodott  bele  anyám, 
mert  jámbor  zsidónő  létére  úgy  vélte,  hogy  Istennek^ 
tetsző  ^(Jolgol  művel ;  de  nem  felelt  meg  a  család  érde- 
kének már  azért  sem,  mert  anyám  járatlan  volt  az  élet 
küzdelmében.  A  szegénység  hát  egyre  nyomasztóbb  lett 
a  házban,  s  mikor  az  Európába  akkortájt  betört  ko- 
leravész öldöklő  angyala  felső  Magyarország  nyugatán 
is  jelentkezve,  atyámat  a  sírba  döntötte,  anyám,  huszon- 
két évével,  özvegységre  jutott,  két  gyermek  gondját  czi- 
pelve,  a  legnagyobb  nyomorúságban. 

A  nagy  csapás,  a  nyomasztó  szegénység  és  az  ide- 
gen földön  való  elhagyottságának  érzete  csodás  akarat- 
erőt öntött  a  fiatal,  elszánt  és  okos  asszony  lelkébe. 
Házához  vette  egy  lundenburgi  fiatal  barátnőjét,  hogy 
vigyázzon  a  gyermekekre,  ő  maga  pedig  annál  szaba- 
dabb lélekkel  járhasson  a  dolgai  után.  Éjt  nappallá  téve 
dolgozott  szünetlenül  s  özvegységének  második  észten- 

dejében  már  annyira  vitte,  hogy  pinczéje  jó  borral  volt 
tele,  az  éléstára  szinúltig  gabonával  és  vendéglője  a  leg- 
népszerűbbek egyike  egész  Szentgyörgy  városában.  Az 
üzlet  jól  ment,  de  mivel  azt  hitte,  hogy  azért  erős  férfi- 
karra is  van  szükség,  második  házasságra  lépett  egy 
hozzája  való  dunaszerdahelyi  fiatal  emberrel,  kire  most 
az  a  hivatás  nézett,  hogy  a  két  árvának,  tudniillik  ne- 
kem és  nővéremnek  atyja,  neki  magának  pedig  támasza 
és  életének  pályatársa  legyen.  Nem  kereshetem,  nem  is 
szabad  keresnem,  hogy  anyámat  e  lépésre  a  fiatal  özve- 
gyek közös  oka  és  ürügye  ösztönözte-e,  vagy  hogy  csak- 
ugyan szüksége  volt-e  a  segítségre.  Elég  az,  hogy  sorsát 
jobbra  semmi  esetre  sem  fordította,  mert  Fleischmann 
úr,  a  második  férje,  ugyan  jólelkű,  tisztességes  ember 
volt,  de  éppenséggel  nem  volt  szorgalmas  és  vállalkozó 
szellemű  férfiú.  Megosztotta  vele  a  jóllétet,  de  nem  úgy 
a  munkát  s  a  hogy  leforgott  az  első  év  és  anyám  sze- 
mére lobbantotta  tétlenségét,  azt  felelte,  hogy  ott  az 
idegenben  nem  leli  helyét,  nem  tudja  elhelyezni  munka- 
erejét, de  menjen  csak  vele  anyám  az  ő  szülővárosába. 
Dunaszerdahelyre,  majd  meglátja,  hogy  családja  és  is- 
merősei körében  jobban  megfelel  a  családfentartó  köte- 
lességeinek. 

így  került  anyám,  s  vele  én  is.  Dunaszerdahelyre, 
abba  a  városba,  mely  öntudatomat  ébredni  látta.  Szülő- 
városomnak én  azért  ezt  a  várost  tekintem  s  nem  azt  a 
másikat,  melyben  a  nap  fizikai  világosságát  megpillan- 
tottam. 

Körülbelül  három  éves  lehettem  ekkor  és  csak  rend- 
kívül halovány  emlékét  őriztem  meg  földi  létem  első 
tanyájának.  De  élénken  emlékezem  még  a  jelenetre, 
mikor  a  korcsmaszobában    ott   tipegtem   a    hosszúkás 

nagy  asztal  alatt,  melyen  sorba  volt  rakva  köröskörűi 
az  apró  zsemlye,  s  a  jóizü  süteményt  én  szép  sorjában 
felfaltam  mind,  mert  már  akkor  is  figyelemre  méltó 
jeleit  adtam  valóban  tekintélyes  étvágyamnak.  E  gasz- 
trikus  mesterfogásaimban  helylyel-közzel  megzavartak 
a  belépő  vendégek,  kik  tréfa  okáért  rám  fújták  a  habot 
a  sörös  poharukról,  igaz  ijedelmemre,  mely  emléke- 
zetemben él  még  ma  is.  Halovány  emlékezetével  birok 
ez  első  életéveim  más  eseményeinek  is.  Például  emlé- 
kezem még  határozottan  arra  a  reggelre,  midőn  láb- 
fájással ébredtem  és  sántítani  kezdtem ;  ez  volt  az  idő, 
mikor  a  csipőfájás  betege  lettem  s  a  bal  lábamra 
megbénultam.  E  bajomra  aztán  gyógyulást  —  mint  a 
későbbiekből  majd  kitűnik  —  nem  is  leltem  soha.  Át- 
költözésünkről is,  mely  egy  nagy  parasztszekéren  esett 
meg,  van  némi  emlékezésem,  de  annál  bizonytalanab- 
bak az  emlékezéseim  az  első  két  vagy  három  esztendőre, 
a  melyet  fogadott  szülővárosomban,  Dunaszerdahelyen 
töltöttem. 

A  mikor  más  gyermek  térdig  jár  a  rózsában  és  az 
aranyos  ifjúkor  örökké  derült  ege  mosolyog  le  reá,  ne- 
kem akkor  csak  tövis,  nélkülözés  és  sokszerü  nyomorú- 
ság termett.  Mert  elég  hamar  kiviláglott  az,  hogj^  mos- 
tohaatyánk áldott  jó  ember  volt  ugyan,  mint  említet- 
tem, de  minél  kevesebb  volt  benne  azokból  a  tulajdon- 
ságokból, melyek  az  élet  küzdelmében  nélkülözhetet- 
lenül szükségesek  arra,  hogy  az  egész  család  boldogul- 
hasson. Az  a  szerény  tőke,  melyet  anyám  Szentgyörgy- 
ből hozott  magával,  szemlátomást  fogyott,  a  szegénység 
beköszöntött  a  házba,  a  család  békéje  oda  volt  és  mi 
gyermekek  a  legkeservesebb  módon  megszenvedtünk 
anyánk  egyre  növekvő  kétségbeesése  miatt.  A  korcsmát 


10  KÜZDELMEIM. 

be  kellett  csukni,  mert  fenntartására  nem  volt  meg 
többé  a  mód  és  a  kereset  uj  neme  váltotta  föl  a  csap- 
lárosságot:  a  pióczakereskedés,  mely  úgyszólván  csa- 
ládi üzletága  volt  a  dunaszerdahelyi  Fleischmann  csa- 
ládnak. Igazabban  szólva,  nyomorúságos  házalókeres- 
kedés volt  biz  ez.  A  Fleischmann  testvérek  összevásá- 
rolták a  sok  pióczát,  melyet  a  parasztok  a  környék 
töméntelen  mocsarában  gyűjtöttek  és  szétválogatva, 
eladogatták  Felső  -  Magj^arország  gyógyszertáraiban. 
E  szerint  én  is  hamarosan  megismerkedtem  az  üzlet 
minden  csinja-binjával.  A  pióczák,  nagyságuk  szerint, 
körülbelül  negyven  czentiméter  hosszú  vászonzacskókba 
voltak  szétosztva  és  minden  huszonnégy  órában  két- 
szer meg  kellett  őket  füröszteni.  A  munkának  ebben  a 
részében  segíteni  kellelt  a  gyermekeknek  is  s  nekem 
különösen  sok  bajomba  került,  míg  leküzdhettem  a 
nyálkástestü  férgek  iránt  érzett  utálatomat.  Néha  meg- 
esett, hogy  a  pióczák  éjnek  idején  kiszabadultak  nem 
elég  erősen  bekötözött  vászonzacskóikból  és  szerte 
kúsztak  a  szobában,  mely  közös  alvóhelye  volt  a  csa- 
ládnak ;  minthogy  pedig  mi  gyermekek,  elegendő  ágy 
hiányában,  a  földön  háltunk,  majd  az  egyikünk,  majd 
meg  a  másikunk  riadt  fel  álmából  rémült  kiáltással, 
mert  az  éhes  állatkák  a  bőrünkre  akaszkodtak  és  Íziben 
szívni  kezdték  a  vérünket.  Ilyenkor  természetesen  álta- 
lános riadalom  támadt  a  szobában,  a  vérszopókat  a 
mécs  világa  mellett  össze  kellett  keresgélni  és  újra 
zsákba  kötni.  Mi  gyermekek  nagyban  derültünk  ez  éj- 
szakai jelenetek  nevettető  izgalmain. 

A  közben  négytagúból  hat,  sőt  héttagura  nőtt  csa- 
lád minden  üdve  és  keserve  a  piócza  kelendőségétől  és 
árfolyamától   függött.    Magjarországon    akkortájt   még 

sűrűn  rakták  a  pióczát  a  beteg  emberiségre,  de  mert  a 
haladó  orvosi  tudomány  ellene  volt  a  vér  minden  csök- 
kentésének, lassan-lassan  kiment  a  divatból  a  piócza 
és  abban  az  arányban,  a  mint  értéköket  veszítették  ez 
állatkák,  nőttön  nőtt  a  szegénység  szüleim  hajlékában. 
A  gyermekkor  virágfakasztó  napjaiban  én  hát  csak  a 
szegénység  és  a  mindennemű  nélkülözés  keserű  gond- 
ját láttam  szemeimmel.  Különösen  megnőtt  a  bajunk, 
mikor  mostohaatyám  néha  hetekig  tartó  házaló  útján 
a  messze  vidéket  járta  és  fogytán  volt  a  pénz,  melyet 
otthon  hagyott.  Ilyenkor  heteken  át  nem  kaptunk  mást, 
mint  fekete  kenyeret,  krumplit  a  legkülönbözőbb  for- 
mában és  kiadásban,  vagy  köles-  és  bodzakását.  A  kávé 
és  a  tej  a  csemegeféle  osztályába  tartozott  nekünk,  húst 
pedig,  nagyon  vékony  falatokban,  csak  szombaton,  vagy 
más  ünnepnapon  kaptunk.  Néhanapján  szűkében  vol- 
tunk a  kenyérnek  is  és  elevenen  él  még  emlékezetem- 
ben, hogyan  kellett  szert  tennünk  reája.  Házunk,  termé- 
szetesen szegényes,  roskadozó,  földszintes  bérház,  a  vá- 
ros végén  állott  egy  füzes  szélén  és  közvetetlenűl  a  nagy 
rét  mellett,  a  melyen  kóbor  czigányok  szokták  felütni 
füstös  sátraikat  s  engem  így  már  jó  korán  megismer- 
tettek a  vándorló  élet  fogalmával.  Mintha  most  is  előt- 
tem állnának  Indiának  e  barnabőrű  gyermekei,  az  egyik 
meztelenül,  a  másik  rongyosan,  de  nagy  ezüst  gombok- 
kal a  tépett  köntösén  :  ez  a  társaság  maga  volt  a  meg- 
festett nomádélet.  dOláh  czigányoki)  voltak,  a  hogy 
felénk  közönségesen  nevezték  őket,  vadabbak  és  féktele- 
nebbek, mint  félig-meddig  letelepült  testvéreik,  és  lopás- 
ból, jövendőmondásból,  kovácsmesterségükből  tenget- 
ték életüket.  Olyan  edzett  volt  e  nép,  hogy  csikorgó 
hidegben  is  ott  tanyáztak  a  szabad   ég  alatt  és  reggelre 

kelve  a  lovuk  két  oldalán  függő  párnák  közé  dugdosták 
purdéikat,  úgy  vonultak  tovább  rejtelmes  utaikon.  Az 
asszony  rendszerint  a  ló  hátán  ült,  a  kamasz  és  a  férfi- 
nép mögöttük  gyalogolt. 

A  házunk  mellett  vitt  el  az  országút  a  Dunaszerda- 
hely és  Komárom  közé  eső  csallóközi  falvakba  és  mert 
pénteki  napon  a  környékbeli  koldusok  szabadon  kére- 
gethettek a  mezővárosokban,  a  mi  házunk  előtt  vonult 
olyankor  a  városba  a  koldusok  minden  nemű  és  korú 
sokasága.  Még  most  is  elfog  a  borzadály,  ha  visszagon- 
dolok az  igazi  és  álnyomorékok,  bénák,  világtalanok, 
némák,  bőrbajos  és  fekélylyel  bori  tolt  nép  rongyokba 
burkolt  undok  csapatára.  Előttem  állnak  folyton  az  el- 
múlt idők  rémalakjai.  Pedig  én  mégis  ettől  a  nyomorú- 
ságos, utálatos  néptől  szedtem  össze  minden  péntek 
délután  az  összekoldull  kenyérkét  és  élelmi  szert  — 
mert  pénzt  nagyritkán  kaplak  —  cserébe  egy-két  üveg 
pálinkáért.  Keserv'es  és  iszonyatos  falat  volt  biz  az, 
piszkos  és  beteg  kezek  szedték  elő  a  koldustarisz- 
nyából, de  édesen  csillapította  mégis  egészséges  fiatal 
gyomrom  éhességét.  Az  éhség !  Zsenge  gyermekkorom- 
ban megismerkedtem  már  az  ö  rémesen  ösztövér  alak- 
jával. Sokszori  találkozásom  volt  vele  élelem  későbbi 
időszakaiban  is  és  biztosíthatok  róla  mindenkit,  hogy  a 
küzdelem  e  szörnyeteggel  nem  a  legkönnyebb  fajtájúak 
közül  való. 

De  hál  fejlődésem  erőteljes,  egészséges  volt  mégis 
és  nem  szólva  három  éves  korom  betegségéről,  —  a 
melyre  azért  emlékezem,  mert  babonás  hitében  anyám 
eladott  egynehány  krajczárért,  hogy  elkerülje  a  reá  mért 
végzetet  és  nagyobb  kegyelemre  hangolja  Istent  a  talán 
bűntelen  vevő  iránt  —  egész  életem  során  egyetlenegy 

napig  sem  voltam  ágyban  fekvő  beteg.  Kora  tavasztól 
késő  őszig  pőrén  és  mezitláb  jártam  az  utczát,  nyaranta 
nem  a  fülledt  szobában,  hanem  az  udvarban,  az  eresz  alatt 
háltam  és  oly  édesen  pihentem  Morfeusz  karjai  közt, 
hogy  zivataros  éjszakákon  is  csak  olyankor  ébredtem 
fel,  a  mikor  lábamat  a  lecsorgó  víz  már  egészen  át- 
áztatta. Pirospozsgás  arczommal,  ragyogó  fekete  sze- 
memmel és  göndör  hajammal  tetszettem  is  különö- 
sen az  asszonynépnek  és  a  parasztasszonyok  a  vásár- 
téren megczirógatva  arczomat,  mindig  azt  mondották 
egymás  közt :  —  Szegény  zsidógyerek,  milyen  kár  érte, 
hogy  béna !  —  Nekem  magamnak  nem  igen  tűnt  fel  ez 
a  testi  fogyatkozásom,  mert  mankómat  a  balhónom  alá 
kapva,  elég  fürgén  sántikáltam  biz  én  és  akárhányszor 
keltem  versenyfutásra  gyermek-czimboráimmal.  De  a 
mikor  bénaságom  miatt  egynémelykor  mégis  elma- 
radtam tőlük  és  sirva  tértem  haza,  édesanyám  ily  szók- 
kal vigasztalt :  —  Tovább  érsz  te,  fiam,  valamennyi 
pajtásodnál,  légy  te  csak  kitartó  és  tűrj  békén ! 

De  anyámnak  azért  fájó  tövis  volt  a  szemében  ez  az 
én  testi  nyomorúságom ;  mélyen  bántotta  hiúságát  és 
mindig  csak  abban  főtt  a  feje,  hogy  miképen  gyógyít- 
hatna ki  ebből  a  tökéletlenségemből.  Leirni  nem  lehet 
azt,  mi  mindent  el  nem  követett  e  végből,  milyen 
utakat  és  módokat  nem  eszelt  ki  a  meggyógyításomra. 
Szerencsét  próbált  a  legsajátságosabb  házi-  és  csoda- 
szerekkel. Gyógyító  erejű  füvekben  fürösztöttek,  min- 
den lehető  és  elképzelhető  kenőcscsel  és  állati  zsira- 
dékkal kenegettek  és  a  mikor  nem  használt  az  sem, 
éjfélkor  az  átalútakra  fektettek  és  vén  czigányasz- 
szonyok  bűbájos  mesterkedésére  bíztak.  A  legtöbbet 
mégis  az  úgynevezett  csodadoktorok  és  kuruzslók  miatt 

szenvedtem.  Egjszer  egy  katholíkus  pap  személyében, 
Rudnón  támadt  egy  ilyen  csodadoktor  és  anyám,  alig, 
hogy  a  hirét  meghallotta,  a  rokonok  oltalmára  bizta  a 
családot  és  felkerekedett  a  hosszú,  fáradságos  útra 
Rudnó  felé.  Minthogy  vasútnak  akortájt  még  hire  sem 
volt,  majd  gyalogszerrel,  majd  meg  szánakozásból 
felvéve,  megrakott  parasztszekerek  hátán  hosszú  napo- 
kon át  tartott  az  út,  míg  végre  megérkeztünk  a  köz- 
ségbe. Az  én  szegény  anyám  kénytelen  volt  ajándékot 
csúsztatni  a  markába  az  ájtatos  lelkű  világbolonditó 
gazdasszonyának,  hogy  a  csodaember  színe  elé  juthas- 
sunk. Ám  a  fekete  reverendás  úr  nem  csínált  sok  teke- 
tóriát  a  betegével.  Megnézte,  amúgy  felületesen,  a  béna 
lábamat,  írt  egy  reczipét,  mert  a  patikárius  társa  volt  a 
szent  üzletben  és  a  közeli  gj'ógyulás  reményével  útnak 
bocsájtott  bennünket.  Máig  is  különösnek  tartom,  hogy 
anyám,  a  ki  irni  és  olvasni  igaz,  hogy  nem  tudott,  de 
egyébként  ritka  eszes  asszony  volt,  hogyan  eshetett  oly 
mélyen  a  rabságába  a  legotrombább  balhiedelmnek,  és 
hogy  semmi  csalódás  nem  óvhatta  meg  az  újabb  meg 
újabb  tévedésektől. 

Még  el  sem  felejtettük  a  rudnai  orvosszer  hiába- 
valóságát, mikor  Nyitramegye  Grób  községéből  hire 
kelt  egy  új  csodadoktornak.  Ez  éppen  elég  volt  arra, 
hogy  anyámnak  tüstént  kezébe  adja  ismét  a  vándor 
botot.  Az  orvosi  tudomány  csodatévő  embere  ezúttal 
nem  volt  pap,  hanem  közönséges  Írástudatlan  paraszt- 
ember. Falusi  udvarházában  találtuk  a  derék  férfiút,  s 
mert  Dunaszerdahely  borának  jó  hírét  hallotta,  ;^kész 
volt  rögtön  velünk  tartani,  hogy  szüleim  házánál  vessen 
alá  a  kezelésének.  Kezelést  mondok,  de  barbár  módon 
kegyetlen  és  durva  kezelés  volt,  a  minőt  jó  érzésű  em- 

ber  az  állaton  se  vitt  volna  végbe.  Miután  a  lábamat  öt 
napon  át  minden  reggel  egy  ideig  a  forró  gőz  fölé  tar- 
tották, hogy  az  inaim  és  porczogóim,  mint  a  paraszt 
mondotta,  meglágyuljanak,  a  hatodik  napon  végre  eljött 
az  ideje  az  orthopédia  csodás  műveletének.  Anyámat  el- 
küldöttek hazulról,  engem  pedig  lefektettek  és  miután 
két  markos  czigány  —  ők  voltak  a  segédorvosok  — 
vállamnál  és  lábamnál  fogva  megragadott  és  keményen 
a  földre  szorított,  a  paraszt  testének  egész  súlyával  reá- 
nehezedett szinte  derékszögbe  összezsugorodott  beteg 
térdemre.  Borzasztó  roppanás  következett  ezután,  és  én 
elájultam.  Később,  hogy  magamhoz  tértem,  ott  láttam 
térdelni  az  ágj'am  mellett  siránkozó  és  kesergő  anyámat, 
czirógatva  és  dajkálva  engem  ;  de  a  lábam  egészen  egye- 
nesen feküdt  két  erős  fakéreg  közé  szorítva  és  durva 
kötelékkel  körülpólyálva.  Ilyen  gyógyítások  estek  Ma- 
gyarországon az  Úr  1836-ik  esztendejében  !  Sajnos,  van 
példa  az  efélére  még  ma  is,  de  nem  épen  csak  nálunk, 
hanem  a  műveltségére  büszke  Európa  más  országaiban 
is !  Csak  természetes,  hogy  nem  lett  semmi  haszna  az 
egész  orvosi  eljárásnak,  mert  mire  a  fakérget  eltávolí- 
tották és  megint  lábra  állhattam,  régi  bajom  visszatért 
és  a  mankót  elő  kellett  vennem  ismét.  Béna  maradtam 
biz  én  egész  életemben,  ha  nem  is  épen  káromra,  a 
mint  kitűnik  majd  elbeszélésem  későbbi  folyamában. 

Nem  tekintve  testi  fogyatkozásomat,  gyermekkoro- 
mat a  legjobb  egészségben  töltöttem,  noha  szűkös  és 
igen-igen  gyarló  volt  a  táplálkozásom  és  sokféle  szo- 
morúsággal kellett  megküzdenem  a  hiányos  ruházko- 
dásom miatt.  Tanulótársaim  és  játszópajtásaim  kedve- 
zőbb sorsán  elborultam  ugyan  akárhányszor,  de  a  korai 
megszokás  mégis  kitűnő  training  volt  későbbi  pályafutá- 

som  számára  ;  azokat  a  szenvedéseimet  és  nélkülözései- 
met, a  melyek  mint  mohammedán  koldulóbarátot  értek, 
alig  éreztem  nagyobbnak  és  gyötrelmesebbnek  azok- 
nál, melyeket  ifjú  koromban  éltem  át.  És  azt  hiszem, 
hogy  a  kik  olvasták  kalandjaim  történetét,  akárhányszor 
csak  azért  csodálkoznak  rajtuk  oly  túlságosan,  mert 
nem  ismerik  eléggé  az  én  régebbi  szenvedéseiméi 

De  legyen  elég  ennyi  a  testi   nevelésemről.  A  szel- 
lemi kiművelésemet   illetőleg  az  olvasónak   mindenek 
előtt  meg  kell  ismerkednie  a  műveltségnek  ama  felté- 
teleivel, a   melyeket  az  akkori  orthodox  zsidóság  a  he- 
lyes és  Istennek  tetsző  életmódtól  elválaszthatatlannak 
tartott.   Mint  a  hogy  tudomány  alatt  a  mohammedánus 
csak  a  vallástudományt,  műveltség  alatt  csak  a  Korán- 
ban  és   a   szertartás   törvényeiben   való  teljes  járatos- 
ságot érti  és  a  nevelés  eszményképét  csak  a  theologikus 
képzettségben  látja,  a  zsidók  is  úgy  voltak  a  szentirás- 
ban  való  tájéko2^ottsággal  és  a  műveltség  legfőbb  fokának 
a  talmud  tanulmányozásában  való  elmerűlést  tartották. 
A    serdülő    gyereket   ehhez    képest   mindenek   előtt  a 
héberül  való  olvasásra  tanították  és  ha  már  kellőképen 
megismertették  az  idegen  nyelv  Írásjegyeivel,  lassankint 
a   héber  szöveg  fordítására   fogták  és    pedig  merőben 
egyszerű  methódus  szerint ;  egyes  szókat  fordítottak  le 
neki  előbb,  az  összefüggés  révén  beavatták  a  mondatok 
értelmébe  és  a  nyelvtannal  fejezték  be  a  nyelvnek  tulaj- 
donképen   való    megismertetését.    Nem    kevésbbé  volt 
eredeti  a  tágabb   értelemben  volt  iskolázás.   Minden,  a 
szentírásban    otthonos    zsidónak    szabad    volt    iskolát 
nyítania;  az  pedig,   hogy  boldogulhasson   is  az  ilyen 
iskolával,  legtöbbször  okozati   összefüggésben  állott  a 
jobbmódú  tanulók  számával  és  az  iskolapénz  csekélyebb 

voltával.  Döntő  súlylyal  esett  a  latba  a  tanító  peda- 
gógiai vérmérséklete,  más  szóval  a  nádpálcza  és  a 
nyaklevesek  sűrűbb,  vagy  ritkább  alkalmazása,  mert  az 
olyan  iskola,  melyben  csak  szórványosan  jelentkeztek 
a  kék  csík  és  a  feldagadt  ábrázat  esetei,  minden  esetre 
nagjr'obb  népszerűségnek  és  különösen  az  érzékeny 
szívű  anyák  nagj'obb  pártolásának  örvendezett.  Az 
elemiek  tanulását  én  egy  harmadrangú  iskolában  kez-. 
dettem,  de  mert  természetes  értelmemnél  és  jó  emlé- 
kező tehetségemnél  fogva  mihamarább  kitűntem  a  ta- 
nulótársaim közt,  ulóbb  féltandíjjal  felvettek  a  legjobb- 
nak  tartott  iskolába.  Örömest  és  könnyen  tanultam. 
Különösen  erős  oldalam  volt  a  könyv  nélkül  való  tanu- 
lás, mert  elég  volt  háromszor  átolvasnom  a  héber  szö- 
veget és  csekély  segítséggel  már  el  is  mondottam  em- 
lékezetből. A  tanítómnak  ez  feltűnt,  de  annál  kevésbbé 
tűnt  fel  az  anyámnak.  Azt  szokta  mondani :  —  Az  apja 
nagj'  tudós  volt,  úgy  kell,  hogy  jó  esze  legyen  a  fiának 
is.  —  De  azért  keményen  szorított  a  tanulásra  és  le- 
fekvéskor a  párnám  alá  kellett  raknom  a  könyveimet,  a 
melyek  eléggé  testes  kötetek  voltak  egynémelykor. 
Azt  szokta  mondani  anyám :  —  Éjjel  majd  a  fejedbe 
megy  a  tudomány  a  vánkosodon  át,  —  a  mit  én  el  is 
hittem,  betű  szerint.  Nevezetes  egy  asszony  volt  biz 
az  én  anyám.  Vak  babonahit  váltakozott  benne  a  ter- 
mészetes ész  ritka  adományával.  A  mellett  az  akarat 
szokatlan  ereje  lakozott  benne ;  őseredeti  példaképe 
volt  a  középkori  zsidóasszonynak,  telve  ó-szerű  elvekkel 
és  életfelfogással,  mely  vakbuzgónak  látszott  s  mégis 
alkalmazkodott  az  adott  visszonyokhoz.  Ha  éjnek  idején 
zivatar  támadt,  hamarosan  gyertyát  gyújtott,  felütötte 
a  bibliának  a  világ  teremtéséről  szóló   fejezetét  és  így 

fohászkodott:  —  Istenem,  lásd  I  Megteremtetted  a  vilá- 
got, mért  akarod  most  a  magad  kezével  elpusztitani  ?  — 
Különösen  meglepő  volt  az  eailékező  tehetsége.  Élén- 
ken emlékezett  gyermekkorának  legkisebb  eseményeire. 
Sokszor  említette,  hogy  hallotta  anyjától,  hogj'  az 
austerlitzi  csata  után  hogyan  áradtak  a  francziák  n 
közel  Lundenburgba  és  hogjan  tolakodtak  be  a  házakba 
a  gránátosok  ezzel  a  kiáltással :  €Café!  Café!  sacré  nom 
de  Dieuh  Azt  hiszem,  hogj'  anyámtól  örököltem  én  is 
az  emlékező  képességemel. 

Nyolcz  éves  koromig  nem  igen  tanultam  mást. 
mint  Mózes  öt  könyvét  és  magyarázatait,  a  próféták 
könyveit  és  a  bibliára  vonatkozó  egjéb  tudnivalókat, 
hozzá  még  magyar  és  néniét  írást-olvasást.  Mózes  köny- 
veiben tökéletesen  otthonos  voltam  és  a  próféták  írásai- 
ban is  oly  nagy  volt  a  járatosságom,  hogj'  hosszú  ré- 
szeket mondottam  el  és  fordítottam  le  könvv  nélkül 
Ézsaiásból,  Jeremiásból,  Tre-aszarból  és  más  szent 
könyvekből.  Ez  a  járatosságom  bizonyos  tekintélyt  köl- 
csönzött nekem  az  iskolatársaim  közt,  a  tanítóm  pedig 
oktató  művészelének  amolyan  kisérő  példája  gyanánt 
használt,  mert  ha  egj-egy  apa  megjelent  az  iskolában 
az  ő  reményteljes  csemetéjével,  engem  tüstént  kihívtak 
és  megegzamináltak,  hogy  feleleteimmel  szembetűnő 
bizonyságot  adjak  a  tanító  buzgalmáról  és  hivatottsá- 
gáról.  Ennek  a  megbámultatásnak  a  gyermekre  nézve 
minden  esetre  megvoltak  a  maga  veszedelmei,  mert  már 
korán  felkeltették  bennem  a  hiúságot,  és  elbizakodottá 
tettek  volna,  ha  néhanapján  hideg  vízsugárként  nem 
hullottak  volna  gyermeki  önhittségem  tüzére  anyám 
intelmei.  —  Nem  vagy  még  semmi  sem,  nem  tudsz  még 
semmit,  —  mondotta  —  mert  az  én  első  uram  fiának  a 

legkülönbnek  kell  lenni  minden  más  gyermek  közt.  —  És 
annak,  hogy  e  szóval:  «a  legkülönbig,  mire  gondolt  az 
én  anyám,  a  dunaszerdahelyi  zsidó-iskola  fölött  magasan 
kiemelkedő  jelentősége  van.  Szerinte  nekem  kitűnőnek 
kellett  lennem  nem  csupán  a  zsidó,  hanem  a  keresztény 
tudományokban  is.  Mert  akármilyen  jámbor  és  istenfélő 
volt  a  lelke,  úgy  látszik,  mégis  eléggé  jókor  meggyőző- 
dött róla,  hogy  a  thóra  és  talmud  tudománya  eléggé 
alkalmas  ugyan  arra,  hogy  kulcs  gyanánt  szolgáljon 
a  paradicsom  kapujához,  de  nem  igen  való  arra,  hogy 
boldogulni  lehessen  vele  már  ezen  a  földön.  És  meg- 
győződött még  arról  is,  hogy  azok  a  kiválóságok,  me- 
lyek szegény  atyámat  koldusbotra  juttatták,  nekem  még 
kevésbbé  válhatnak  javamra  most,  az  idők  megváltozott 
folyásában.  Elég  az  hozzá,  anyám  arra  a  merész  elhatá- 
rozásra jutott,  hogy  a  vallásos  zsidó  tanulmányok  meze- 
jéről a  világias  életpályára  vezérel  át  engem  s  hogy 
világi  tudóst  farag  a  rabbi  és  talmudludós  fiából.  Ez 
elhatár<>zás  merészségét  egyébként  csak  az  méltányol- 
hatja igazán,  ki  ismerte  valamennyire  amaz  idők  ortho- 
dox  zsidóságának  eszejárását,  életviszonyait  és  szörnyű 
vakbuzgóságát. 

Keresztény  polgára  vajmi  kevés  volt  a  városnak, 
mert  túlnyomó  részében  zsidó  volt  a  lakosság.  Meg  is 
látszott  ez  félreismerhetetlenül  az  utczák  képén.  A  zsi- 
nagóga előtt  egy  lakatra  járó  vaskarika  lógott  lánczon. 
Ebbe  a  karikába  csukták  a  nyakát  egész  napra  annak  a 
bűnös  zsidónak,  ki  vétséget  követett  el  a  vallás  tör- 
vényei, vagy  a  mi  ezzel  egyre  ment,  a  társadalmi  rend 
érdekei  ellen.  Az  volt  csak  a  pellengérre  állítás  !  A  delin- 
kvenst  leköpte  minden  igazhivő  zsidó,  kit  útja  a  zsina- 
góga tájékára  vitt.  Természetesen  nem  csekély  feltűnést 

keltett,  különösen  a  gyermeknép  között,  ha  kocsin  vagy 
lóháton  egy-egy  falusi  nemes  tisztelte  meg  látogatásá- 
val a  zsidók  városát.  Jobbára  pénzügyleteik  lebonyolí- 
tása végett  jöttek  a  nemes  urak  és  a  milyen  sietve 
jöttek,  ép  olyan  vágtatva  távoztak  is  el  dolgaik  végez- 
tével. A  dunaszerdahelyi  zsidóság  kalmárnép  volt  a 
legszegényebbtől  a  legmódosabbig.  Foglalkozott  pénz- 
üzletekkel is  a  gazdagabbja,  de  a  túlnyomó  rész  csir- 
kével, tojással,  veteménynyel  kereskedett  Bécsbe  és 
Pozsonyba.  Mind  a  mellett  nem  lehetett  volna  azt  mon- 
dani, hogy  a  túlságos  jómód  felveti  a  dunaszerdahelyi 
zsidóságot.  Emeletes  háza  csak  egy  volt  a  városnak,  az 
is  keresztény  kézen  volt :  egy  Kondé  Ignácz  nevű  bir- 
tokosember volt  a  tulajdonosa.  A  dunaszerdahelyi  nyelv- 
járás ennél  fogva  kezdetben  egyszerűsítés  okából,  utóbb 
hagyományból  kondégnáczos  háznak  mondotta  az  eme- 
letes házat  s  a  mikor  idő  múltán  Pozsonyba  kerültem  és 
megláttam  a  sok  emeletes  házat,  belőlem  is  így  tört  ki 
a  csodálkozás:  dEjnye,  de  sok  kondégnáczos  ház  van 
itten !» 

A  dunaszerdahelyi  zsidó  hitközség  a  legvallásosabb, 
legősibb  és  a  neologság  érintésétől  leginkább  ment  hit- 
községek egyikének  hirében  állott  akkoriban  Magyar- 
ország és  egész  Európa  hitközségei  közt,  nem  számítva 
közéjök  talán  egynehány  khaszidim  (vakbuzgó)  voltáról 
híres  lengyel  és  orosz  hitközséget.  Maradványa  volt  a 
tiszta  és  hamisítatlan  középkornak,  e  kor  minden  őrülten 
fanatikus  tévelygésével  és  szertelenségével  s  még  ennél 
is  több :  szakasztott  mása  annak  a  hitéletnek,  melynek 
zord  árnyékai  borzadálylyal  töltöttek  el  később  Bokhara 
muszulmánjai  közt.  A  vallási  lelkesültség  túlságában,  a 
rituális  szőrszálhasogatásnak  és  szomorú  babonahitnek 

borzasztó  labirinthusában  éltem  én  gyermekkoromat. 
Télen  és  nyáron,  kora  reggel  és  későn  este  soha  el  nem 
mulasztottam  volna,  hogy  siessek  a  zsinagógába,  mi- 
helyt megdobbant  házunk  ajtaján  a  fakalapács  első 
ütése,  —  a  harangszó  helyett  ez  volt  a  zsidóknál  az 
istentiszteletre  hivó  jeladás  —  és  erőteljesen  csengő 
iíjúi  hangon  korán  túlzengett  az  imádkozok  seregén. 
Istenfélő  gyermek  voltam,  ezt  tartották  rólam  a  köz- 
ségben. Inkább  elpusztultam  volna  éhen,  mintsem  hogy 
egy  falatot  is  vegyek  a  számba,  mely  nem  rituális  mó- 
don készült,  hogy  húst  vagy  tejes  ételt  ettem  volna  a 
szabályszerű  hat  órai  idő  betartása  nélkül ;  vagy  pedig  — 
a  mitől  Isten  óvjon  —  hogy  rávetettem  volna  szemem 
Isten  legundokabb  teremtményére,  a  disznóra.  Hát  még, 
hogy  a  kezem  is  bemocskoltam  volna  vele!  Attól  való 
félelmemben,  hogy  födetlenül  maradhatna  a  fejem,  a  mi 
halálos  bűn  volt  az  óhitű  zsidó  szemében,  a  fülemig 
lehúztam  a  sapkámat,  mikor  pedig  egyszer  pajkos 
keresztény  fiúk  erőszakkal  lehúzták  a  fejemről,  resz- 
kettem, mint  a  nyárfalevél  és  azt  hittem,  hogy  most 
már  nem  kerülhetem  el  a  gyehenna  borzasztó  szenve- 
déseit. Ha  szombaton,  a  teljes  nyugalom  napján,  törté- 
netesen ezüst  vag}'  rézpénzt  találtam  a  földön,  nem 
hajoltam  le  érte,  mert  bűn  lett  volna  a  kezemmel  meg- 
érinteni, hanem  szent  szégyenérzettel  taszítottam  odább 
a  lábammal,  befödtem  porral  és  sárral,  hogy  másnap 
érte  mehessek.  Az  a  vallás,  mely  zsinórmértékkel  szolgál 
hívének  a  legkisebb  részletkérdésben  is,  mely  kioktatja 
róla,  hogy  miképen  egyék,  igyék,  álljon,  aludjék,  ruház- 
kodjék, miképen  gondozza  testét  kívül  és  belül,  hogyan 
érintkezzék  a  nőkkel  és  hogyan  viselkedjék  a  természet 
különböző  jelenségével    szemben,   —   az   olyan   vallás 

mélyen  hat  az  iQú  lelki  világára,  lenyűgözi  a  serdülő 
gyönge  lényt,  hatalmába  veszi  minden  érzelmét  és  gon- 
dolatát épen  úgy,  mint  a  hogy  évek  múltán, 'Török- 
ország és  Perzsia  muszulmán  ifjúságán  is  tapasztaltam. 
Ott  is,  mint  itt,  voltaképen  külsőségekben  nyilatkozik 
meg  a  hit ;  szertartásokban,  melyekhez  szigorúan  alkal- 
mazkodnak. Nem  csoda  tehát,  ha  érettebb  korában  a 
zsidó  fiú  ép  úgy  mint  a  moszlim,  a  szabad  kutatás  által 
felvilágosítva,  könnyűszerrel  veti  le  magáról  a  hit  bék- 
lyóit és  szabadgondolkozó  válik  belőle.  Két  ily  órási 
ellentét  összetalálkozásában  könnyű  magyarázatát  lelni 
e  fordulatnak! 

Az  ily  átalakulás  egy  részről  szorosan  összefügg  o 
természetes  észbeli  képesség  fejlett  voltával.  A  míg  a 
zsidó  iskolába  jártam  és  kárhozatosnak  véltem  a  keresz- 
ténységgel való  mindennemű  érintkezést,  a  kételkedés- 
nek árnyéka  sem  vehette  be  magát  lelkembe.  De,  mint 
már  említettem,    anyám   adta    reá    az    első  alkalmat  a 
világias  nevelés  gondolatával.  Nem  ügj'elve  hitsorsosai- 
nak  csipős  megjegyzéseire,  a  zsidó  iskolából   a  protes- 
táns  hitközség  elemi   iskolájába  adott,  hol  keresztény 
könyvekből  is  tanultam,  jelen  voltam  a  vallási  órákon  s 
a  földrajzból,  természetrajzból  elsajátítottam  azokat  az 
elemi  ismereteket,  a  melyeket   az  akkori  fölötte  gyarló 
iskolakönyvekből   egyáltalán  elsajátíthattam.   A  földle- 
írást versekbe  foglalva  adta  elő  a  alus  /ö/för»,  a  természet- 
rajzi könyv  beérte  egynehány  állat  leírásával  és  magyar 
anyanyelvünk  helyett  a  latin  nyelv  elemeivel  ismertettek 
meg   bennünket.    Mindenesetre   nagyon   sovány  ellátá.s 
volt   ez  a   keresztény  tudás  konyhájáról,  de  olyan  gyö- 
keresen    különbözött   mégis    addigi    tanulmányaimtól, 
melyek   évezredes  eseményekkel   foglalkoztatták  elme- 

met,  hogy  már  ezek  az  első  ösztövér  falatok  is  meg- 
gj'őztek  az  új  szellemi  táplálék  különb  tápláló  erejéről 
és  Ízletességéről. 

E  mellett  a  keresztény  iskolatársakkal  való  érint- 
kezés szabadabbá  és  az  előítélettől  mentesebbé  tette 
gyermeki  elmémet,  mert  együtt  játszottam  és  barát- 
koztam velök,  bár  szülőházukban  nem  kerestem  fel  őket 
soha  és  hozzá  nem  mertem  volna  nvulní  ételükhöz, 
kalácsukhoz,  a  melylyel  megkínáltak.  Ez  már  nekem  is, 
anyámnak  is  egyértelmű  lett  volna  hitem  elhagyásával 
és  ennyire  az  egykori  rabbinus  fia  már  még  sem  vete- 
medhetett !  A  jég  mindamellett  megtört.  Még  nem  mer- 
tem ugyan  átlépni  a  batárt,  mely  nevelésemnél  fogva  a 
nem  zsidó  emberiségtől  elválasztott,  de  már  átvetettem 
rajta  bátortalan  pillantásaimat.  Mikor  pedig  anyám 
lassan-lassan  hozzá  szoktatott  a  gondolathoz,  hogy 
világi  pályára  lépek  és  hogy  doktor  válik  belőlem, 
mihamarabb  lefoszlottak  elmémről  az  óhitű  vallási  nézet 
sűrű  fellegei,  látóköröm  kitágult  és  gyermeki  szemem 
gyönyörűséggel  nézett  szét  a  messze  régiókon. 

Dunaszerdahelyi  kisdiák  korom  emlékei  közt  meg- 
jelenik előttem  egy  nyájas  öreg  úr  képe  :  az  első  neve- 
zetes keresztény  emberé,  kivel  az  élet  útján  össze- 
találkoztam. Osztályunk  vizsgájának  előkelő  vendége 
akadt  Bartal  György  aranysarkantyús  vitéz,  a  híres 
jogtudós  és  történetíró  személyében,  ki  édes  atyja  volt 
ifjabb  Bartal  Györgynek,  a  későbbi  miniszternek.  Ez  al- 
kalomhoz fűződik  első  sikerem  emléke  is.  A  vizsga  köz- 
ben hallottam,  hogy  tanítónk  ismételve  megemlíti  ne- 
vemet a  nagyúri  látogatónak.  Néhány  perez,  és  már 
künn  is  álltam  a  pódium  előtt.  Bartal,  a  tanító  kérésére, 
maga  egzaminált  engem.  Jó  elővéleménye   lehetett  az 

emlékezőiehetségemről,  mert  ugyancsak  megforgatott  a 
kérdéseivel.  A  többi  közt  felütötte  az  olvasókönyvünket, 
melynek  egy  hosszú  lélekzetű  latin  versezet  volt  a  végén. 
Azt  kérdezte,  hogy  el  ludnám-e  mondani  hibátlanul? 
Nekem  több  sem  kellett.  Elkezdtem  reczitálni  szépen  : 
(kTimor  dei  est  princípium'^  .  .  .  s  mikor  a  végére 
értem,  a  tanitó  biztatására  elmondottam  a  sorait  szép 
rendben  még  visszájáról  is.  Az  előkelő  vendég  nagyon 
meg  volt  velem  elégedve.  Megczirógatta  arczom  és  egy 
ezüst  húszast  csúsztatott  kezembe,  ráadásul  adva  még 
ezt  a  biztatást :  «Csak  tanulj  fiam  h  Szorgalmamnak 
ez  a  bátorító  szó  volt  az  első  jutalma,  észbeli  képessé- 
gemnek pedig  ez  az  ezüst  húszas  az  első  anyagi  ered- 
ménve. 

Tíz  éves  lehettem  akkor.  Jövőmre  nézve  a  terv  már 
készen  állt,  de  a  megvalósítás  eszközei  mérhetetlen 
gondot  okoztak  jó  anyámnak.  Családunk  szegénysége 
és  nyomorúsága  akkortájt  érte  el  netovábbját.  Testvér- 
néném  kénytelen  volt  már  szolgálatba  állni  s  hogy  én 
se  pusztítsam  fiatalabb  testvéreimnek  szűkösen  kimért 
kenyerét,  anyám,  nehéz  lélekkel  bár,  elhatározta,  hogy 
egy  időre  engem  is  kiad  a  házból.  Inasnak  álltam  egy 
nőszabóhoz,  kinek  héber  nyelvre  oktattam  a  íiát,  mely 
szolgálatomért  egyrészről  ellátást  kaptam,  másrészről 
pedig  be  kellett  volna,  hogy  vezessenek  a  lenge  kar- 
ton- és  vászonkelme  összeöltögetésének  művészetébe. 
Az  a  három  óra,  melyet  pedagógiai  kötelességemnek 
áldoztam,  tűrhetően  kellemes  volt  számomra,  mert 
jól  esett  hiúságomnak,  hogy  velem  egykorban  levő 
fiúnak  vagyok  a  tanítómestere.  De  annál  kellemetlenebb 
volt  számomra  az  az  idő,  melyet  a  kerek  asztalnál  kellett 
eltöltenem   a   legények  és   az   öltögetés   művészetében 

nálam  jóval  különb  inasok  társaságában.  Örökösen 
csak  a  gúnyos  megjegyzéseiket  nyeltem  az  ügyefogyott- 
ságom miatt;  korholtak,  sőt  egynémelykor  kézzelfogható 
intelmekkel  láttak  el,  hogy  jobban  kezeljem  a  tűt  és  a 
gyűszűt,  hogy  ne  gyűrjem  úgy  a  kelmét  és  így  tovább. 
Egy  szó,  mint  száz,  olyan  keservessé  tették  számomra 
a  szabóság  nemes  művészetének  iskoláját,  hogy  már 
az  első  hónap  végén  könyes  szemmel  panaszkodtam 
miatta  anyámnak,  ki  belátta  hibáját,  de  biztatott,  hogy 
tartsam  ki  legalább  addig,  mig  elmúlik  a  tél  és  új 
kondicziót,  más  szóval :  állást,  kereshet  számomra. 
Nagy  lelki  küzdésembe  került  az  elhatározás,  de  végre 
győztek  anyám  intelmei  és  az  a  jóleső  érzés,  hogy  meleg 
szobában,  tűrhető  ellátás  mellett  tölthetem  a  zordon 
téli  napokat,  holott  addig  fogyatékosan  öltözködve  és 
pár  meleg  krumplival  a  zsebemben  tettem  meg  a 
mindennapi  hosszas  utat  az  iskolába.  Beletörődtem  hát 
kellemetlen  sorsomba,  míg  a  tavasz  közeledtével  újra 
fölébredt  bennem  a  jobb  napok  reménysége  és  csak- 
ugyan biztatón  intett  felém  egy-egy  sugár  iQúkorom 
mennyboltozatáról. 

Tizenegy  éves  voltam  és  el  akartam  hagyni  most 
már  nem  csak  a  szülői  házat,  hanem  a  várost  is,  hol 
anyám  lakott :  az  egyetlen  lény  a  világon,  ki  lelkéből 
szeretett.  Tizenegy  éves  korban,  szegényen  és  nyo- 
morúltan,  béna  lábbal,  elveszítve  az  anya  édes  tekin- 
tetét, csak  azért,  hogy  idegen  emberek  részvétlen  szeme 
előtt  élje  napjait :  —  vájjon  érhet  ennél  szörnyűbb  csa- 
pás és  kegyetlenebb  válság  egy  érzékeny  gyermekszívet? 
Nekem  borzasztó  volt  ez  a  gondolat.  Napokon  át  könyet 
sajtolt  szemembe,  forró  könyet,  mely  még  bőségeseb- 
ben  omlott,  mikor   épp  olyan  lelkiállapotot   olvastam 

ki  anyám  vörösre  kisirt  szeméből.  De  mihez  fogtam 
volna  ?  Végső  gyámoltalanságomban  úgy  éreztem,  hogy 
a  menekvésnek  ez  az  egyetlen  módja  áll  nyitva  szá- 
momra, hogy  ez  az  út  az  egyetlen,  melyen  tehetségem- 
nek megfelelő  pályára  juthatok.  Anyám  bátorított  és 
így  szólt  hozzám :  —  Nem  lehet  és  nem  szabad,  hogy 
közönséges  ember  váljék  te  belőled.  A  tudós  atyád  lelke 
él  te  benned.  Tanulnod  kell,  hogy  doktor  lehess,  flam. 
És  hogy  Szentgyörgybe  juthass  a  gimnáziumba,  hol 
ismerik  nevedet  és  segíteni  fognak,  keresned  kell  egj'^- 
néhány  forintot,  mert  én  legfelebb  ha  egy  kevés  fehér- 
neműt és  egy  öltöző  ruhát  adhatok  veled.  Ugy  van 
íiam,  sok  küzdés  és  szenvedés  vár  reád,  de  jól  jegyezd 
meg,  az  embernek  nem  szabad  megijedni  a  fáradságtól. 
Az  ember  az  éjszaka  első  felében  tegye  jó  rendbe  az 
í/////á/,  hogy  jól  alhassék  a  másik  felében.  —  Még 
néhányszor  volt  részem  eféle  intelmekben  és  bátorítás- 
ban. Meg  is  aczélozták  elhatározásomat  s  mikor  Nyé- 
ken, Dunaszerdahelytől  mintegy  két  órányira,  tanítói 
állással  kináltak  meg  az  odavaló  zsidó  korcsmárosnál, 
elfogadtam  szívesen  a  meghivást  és  anyám  oldalán, 
mankómmal  a  hónom  alatt  és  kis  bátyúval  a  hátamon, 
odahagytam  a  várost,  hol  gyermekéveimet  töltöttem, 
hogy  elfoglaljam  azt  a  hivatást,  mely  meg  fogja  rá  adni 
a  módot,  hogj^  új  pályámra  léphessek. 

A  poros  országútról  a  rövidebb  gyalogösvényre  térve, 
hamarosan  meg  is  érkeztünk  Nyék  községébe  s  mikor 
anyám  bemutatott  jövőbeli  gazdámnak,  ki  láttatlanban 
fogadott  föl,  az  egyszerű  ember  felsőbbséges  szemmel 
méregette  a  jelentéktelen,  szegényes  külsejű,  mankóra 
támaszkodó  tanítót,  és  a  halk  beszélgetésből  sűrűn  hal- 

loitam  ki  ezt  a  bántó  megjegyzést :  —  Nagj'on  fíatal. 
Nagyon  kicsiny !  —  Egy  dunaszerdahelyi  zsidó,  ki  tör- 
ténetesen ott  járt  és  engem  ismert,  volt  olyan  szíves, 
hogy  biztatta  gazdámat,  mondva  :  —  Ennek  a  gyerek- 
nek ne  a  külsejét,  hanem  az  eszét  nézzed.  Mert  ez 
a  gyerek  tele  szedte  magát  könyvvel  és  tudomány- 
nyal ;  betéve  tudja  az  imádságokat  és  a  bibliát  s  a 
Móricz  (így  hívták  jövendőbeli  növendékemet)  sokat 
tanúihat  tőle,  ha  szorgalmas  lesz.  —  Közben  megjelent 
a  ház  asszonya  és  vele  a  fia  is,  s  míg  amaz  megütközve 
és  alig  titkolt  derültséggel  nézett  reám,  mintha  mondani 
akarta  volna :  —  Ez  ugyan  nem  igen  boldogul  majd 
az  én  Móriczommal,  —  ez  idegenkedve  nézett  reám, 
eltépte  magát  az  anyja  kezétől  és  vesd  el  magad,  már 
künn  volt  a  kertben.  Csak  természetes,  hogy  nem  sok 
bátorságot  öntött  belém  az  ily  fogadtatás  és  hogy  nem 
láthattam  rózsás  színben  a  mentor  reám  váró  szerepét. 
Zavartan  és  elfogódva  álltam  egy  darabig  és  lelkem 
nyugalmát  nem  lelhettem  meg  már  azért  sem,  mert 
elvette  minden  akaraterőmet  az  a  gondolat,  hogy  meg 
kell  most  válnom  kedves  anyámtól.  Anyám,  természete- 
sen, még  jobban  szenvedett,  mint  én,  de  nem  árulta  el 
az  ő  lelki  küzdelmét.  Egy  rövid  óra  hosszáig  még  velem 
maradt  és  forró  ölelésekkel  vált  el  tőlem;  kiment  velem 
a  kertbe,  átlépett  a  keskeny  pallón,  mely  keresztül  volt 
vetve  a  sövényen,  és  egyszer  vagy  kétszer  még  visszaintve, 
gj'ors  léptekkel  távozott  el  azon  az  úton,  a  melyen  oda 
érkeztünk.  Én  megtört  szívvel  álltam  ott,  meredten  néztem 
utána  anyám  eltűnő  alakjának  és  nem  birva  tovább  fájdal- 
mamat, lerogytam  a  földre,  megcsókoltam  a  deszkát,  me- 
lyet utoljára  érintett  lába  és  vad  kétségbeesésemben  ke- 
serű könyeket  hullattam  a  reám  nehezedő  sors  miatt. 

Ebben  a  keserves  helyzetemben  egyszerre  csak 
gyöngédtelen  érintést  éreztem  vállamon  és  a  hogy  kö- 
rülnéztem, Móricz  állt  előttem  és  vigyorogva  így  szólt 
hozzám  :  —  Tanitó  !  enni  jöjjön.  —  E  nem  épen  barát- 
ságos szólításra  betértem  a  szobába,  hol  már  együtt  ült 
a  család  a  terített  asztalnál.  Alig  nyúltam  hozzá  az 
ételhez  és  ámbár  részvevő  lelkek  igyekeztek  földeríteni, 
elmúlt  több  nap,  a  míg  beletörődten  új  helyzetembe  és 
képes  voltam  minden  tekintetben  megfelelni  a  reám  rótt 
föladatoknak.  Tudniillik  a  háznál  én  nemcsak  tanító, 
hanem  háziszolga  és  pinczér  is  voltam,  amennyiben  a 
nap  négy  óráján  át  írni,  olvasni  és  számolni  tanítottam 
és  oktattam  a  bibliában  a  (íkedves  Móriczot»,  kora 
reggel  és  későn  este  pedig  borral  és  pálinkával  szolgál- 
tam ki  a  mezei  munkáról  hazatérő  parasztnépet,  vége- 
zetül péntek  délután,  vagyis  szombat  beköszöntése 
előtt,  kitisztogattam  a  család  minden  lábbelijét  és  ruhá- 
ját. Máig  sem  tudom,  hogyan  képzelte  összeegyeztet- 
hetőnek az  én  kenyéradó  gazdám  e  sokoldalú  hivatás 
minden  tennivalóját,  mert  hisz  engem  voltaképen  csak 
tanítónak  fogadott  házához.  De  a  keleti  közmondás  sze- 
rint «annyi  terhet  rak  az  ember  a  szamárra,  a  mennyit 
csak  tud,  de  nem  annyit,  a  mennyi  a  szamárnak  tetszik]^ 
6  úgy  látszik,  hogy  a  nyéki  csapláros  nagyon  tartotta 
magát  ehhez  a  közmondáshoz.  Én  a  lehetőség  szerint 
megtettem  kötelességemet,  de  sajnos,  elég  hamar  reá- 
jöttem, hogy  a  míg  a  parasztok  kicsinynek  és  hiányos- 
nak találták  az  általam  mért  szeszes  ital  mértékét,  tanít- 
ványom mindig  bőségesnek  és  hosszúnak  Ítélte  a  mér- 
téket, a  melylyel  a  tanítás  óráit  mértem  és  anyjával 
együtt  bevádolt  az  atyjánál  szellemi  túlterhelése  miatt. 
Ha  fiatal  elmémmel  nem  követem  el  azt  a  hibát,  hogy 

a  tanítás  óráin  kívül  pajtáskodtam  és  együtt  játszottam 
a  tanítványommal,  talán  inkább  bírok  vele ;  de  az  a 
visszásság,  hogy  játszótársa  és  tanítója  akartam  lenni 
egy  személyben,  keservesen  megbosszulta  magát,  mert 
a  mikor  egy  izben  túlságos  buzgalmamban  annyira 
elragadtattam  magam,  hogy  kemény  szóval  vetettem 
szemérc  hanyagságát  és  ostobaságát,  a  nálam  jóval 
nagyobb  és  erősebb  kamasz  reám  vetette  magát,  a  föld- 
höz vágott  és  olyan  alaposan  meggyomrozott,  hogy 
jajveszékelésemre  odasietett  anyja  csak  nagy  bajjal 
szabadíthatott  ki  a  nekibőszült  tanítvány  karmai  közül. 
A  kedves  gyermeket  rendre  utasították  e  nem  illő  maga- 
viseletéért, de  azután  napirendre  térlek  az  eseten  át. 
Pedagógiai  tevékenységemnek  ez  első  balsikere  azon- 
ban, sajna,  megismétlődött  még  azután  is.  Mint  pinczér 
és  mint  csizmatisztogató  valahogy  megőrizhettem  még 
tisztem  tekintélyét,  de  kevésbbé  voltam  szerencsés 
tanítói  minőségemben,  mert  a  játékra  való  gyermeki 
hajlandóságomat  és  lelki  vidámságomat  bajos  volt  ösz- 
szeegyeztetni  a  mentor  komolyságot  parancsoló  helyze- 
tével. Egyébként  magam  is  elég  hamar  megelégeltem 
a  képtelen  helyzetet  és  igazán  boldognak  éreztem  ma- 
gam, mikor  a  hat  havi  terminus  végéhez  ért  és  nyolcz 
forintos  keresetemmel  a  zsebemben,  útra  kelhettem 
haza.  Dunaszerdahely  felé. 

Édesen,  végtelenül  édesen  esett  az  otthonlét  szülői 
liázamban.  Az  idegen  környezet  jéghideg  bánásmódja 
helyett  ismét  részem  volt  testvéreim  és  különösen 
anyám  szerető  pillantásában,  különösen,  mondom,  az 
anyáméban,  ki  büszkén  nézett  fiára,  ki  a  maga  em- 
berségéből megkeresett  már  kerek  nyolcz  forintot. 
A  legmerészebb  reményeket  fűzte  jövendő  tanulmá- 
nyaim sikeréhez,  látla  már  bennem  a  tisztes  falusi 
doktor  urat,  kit  faluról  falura  hívnak,  pénzzel  bőven 
tartanak  s  a  kiből  gazdag  ember  válik.  Egy  szóval, 
mind  elevenebbé  váltak  első  férjére  való  emlékezései  és 
szívesen  fedezte  fel  bennem  az  ő  szellemi  örökének 
testté  válását.  Ha  anyámon  múlik,  nyomban  útra  kelek 
Szentgyörgyre  és  beiratkozom  a  diákiskola  októberben 
megnyíló  első  félesztendejére.  De  úgy  illett,  hogy  még 
a  szülői  házban  lépjem  át  az  íQúkor  küszöbét.  Ennek 
az  ideje  pedig  a  zsidó  gyermeknél  a  tizenharmadik  év 
betöltéséveljelentkezik,  a  melyei  a  Barmiczva  ünneppel 
szoktak  emlékezetessé  tenni.  Anyám  tehát  megengedte, 
hogj'  még  egy  darabig  otthon  maradhassak  és  készül- 
hessek a  családi  körből  való  végleges  elvonulásomra. 

E  Barmiczva  ünnep  alkalmával  a  zsidóság  vallási  érte- 
lemben vett  kötelékébe  lépő  iQú  nyilvános  predikácziól 
mond,  vagj^  helyesebben  szólva,  értekezést  tart  egj- 
vallási  témáról.  A  zsinagógában  nyilvános  fölolvasásra 
szólítják  a  ihóra  elé  és  szimbolikusan  szép  az  a  szokás, 
melylyel  a  gyermekkorból  való  kilépését  jelzik.  Tudni- 
illik ünnepi  lakomát  rendeznek,  melyre  meghívják 
kortársait;  az  asztalon  süteményből  font  magas  kosár 
pompázik,  tele  porhanyó  tésztából  sodort  és  ropogósra 
sütött  pálczával,  a  melyet  a  lakmározás  végén  szétosz- 
tanak a  fiúk  közt,  hogy  lakjanak  vele  jól,  mert,  úgy 
mondották,  a  pálczára  ezentúl  semmi  szükség  többe. 
Anyám  örömkönyeket  hullatott  ez  ünnepen ;  beszédem 
közben  többször  úgy  vélte,  hogy  az  atyám  hangjára  ösmer 
és  nem  egyszer  kiáltott  fel  zokogva:  —  Ig^n,  igen, 
bizonyosan  boldog  lesz,  mert  az  Isten  színe  előtt  levő 
atyja  folyton  imádkozik  érette!  —  Nevezetes,  hogy  engem 
ez  az  egész  szertartás  egészen  hidegen  hagyott.  Nekem 
az  volt  a  fő,  hogy  anyámnak  örömet  szerezzek  és  ki- 
vívjam hallgatóim  csodálatát,  de  az  alkalom  vallási  je- 
lentősége nem  igen  érdekelt,  mert  az  orthodox-zsidó 
hit  i^úkori  benyomásait  időközben  elhomályosították 
lelkemben  a  német  könyvek,  melyek  utóbb  a  kezembe 
kerültek ;  kételkedő  még  nem  voltam,  de  a  szertartás- 
beli  parancsok  megszegése  nem  töltött  el  többé  aggo- 
dalommal. Nem  tartottam  már  ölő  méregnek  a  disznó- 
húst és  a  keresztény  étket  s  az  elhatároló  falak  omla- 
dozásával  természetesen  annál  gyakrabban  és  annál 
könnyebben  érhette  külső  támadás  hitem  szentélyét. 

Ez  volt  az  első  támadás,  mely  vallásos  hitem  épületét 
megrendítette,  bár  egészen  romba  még  nem  döntötte  ; 
lelkem  nyugalma  nem  igen   szenvedett  miatta  csorbát 

és  nem  voltam  úgy,  mint  például  fíenan^  ki  húsz  éves 
korában  éjfél  idején  feldúlt  arczczal  lépett  barátjának 
szomszédos  czellájába  és  azt  kiáltotta:  —  Jaj!  kétel- 
kedővé lettem ! 

A  fanatizmus  túlságából  rendszerint  csak  rövid  az 
út  a  kételkedéshez. 

Néhány  nappal  az  említett  ünnep  után  összekötöttem 
bátyúmat  —  nagyon  szerény,  könnyű  egy  batyu  volt  — 
melybe  csak  egynehány  darab  ruhanemű  és  könyv 
volt  becsomagolva  és  ahogy  leszállt  az  alkony,  édes 
anyám  kiséretével  odahagytam  városomat,  mankómmal 
a  hónom  alatt,  remélve,  hogy  az  országúton  találunk 
majd  a  pozsonyi  hetivásárra  tartó  gabonásszekeret, 
mely  egy  korty  pálinkáért  vagy  szánakozásból  fölvesz 
bennünket.  Nem  is  kellett  sokáig  várnunk  az  alkalomra. 
De  mivel  sok  volt  a  szekéren  a  gabona  és  hepehupás 
volt  az  út,  más-más  szekérre  ültünk ;  és  anyám,  bár  na- 
gyon gondosan  helyezett  el  a  gabonás  zsákok  között,  a 
szekér  mellett  gyalogló  parasztokat  mégis  csak  arra 
kérte  folyton,  hogy  vigyázzanak  reám.  Ezzel  sem  érte 
be  és  a  csöndes  éjszakában  egyre  hallottam  'hozzám 
kiáltó  szavát,  hogy  erősen  tartsam  magam  és  le  ne  for- 
duljak a  szekérről.  így  érkeztünk  a  pozsonyi  vámhoz 
egy  csípős  őszi  reggelen.  Egynehány  napig  ott  marad- 
tunk a  városban,  melynek  sok  ablakú  emeletes  házai 
véghetetlen  csodálkozásba  ejtettek.  Aztán  folytattuk 
utunkat  Szentgyörgy  felé  egy  hosszú  négyökrös  sze- 
kéren, melylyel  történetesen  összetalálkoztunk. 

A  Kárpátok  egyik  nyúlványának  alján  fekvő  kicsiny 
városba  való  eme  szegényes  bevonulásunk  teljesen  illő 
volt  ahhoz  a  szegényes  életmódhoz,  mely  e  városkában 
osztályrészeműi  jutott.  Első   utunk  a   nagy  jámborság 

hírében  álló  Hirsch  Tirnau  házához,  atyám  íQúkori  ba- 
rátjához és  tanulótársához  vitt  bennünket,  ki  az  el- 
hunythoz való  barátságból  ingyen  lakást  igért  nekem, 
de  korántsem  tökéletes  melegével  a  vendégszeretetnek, 
mert  jobban  szerette  volna,  ha  az  istentelen  keresztén j^ 
tanulmányok  helyett  a  Talmudhoz  ragaszkodtam  volna 
inkább.  Szállásom  ennélfogva  csak  abból  állott,  hogy 
szabad  volt  szalmazsákomat  éjnek  idején  a  ház  egyik 
zugában  a  földre  vetnem,  mert  takarót  és  vánkost 
más  nagylelkű  emberek  ajándékoztak  hozzá.  De  hát 
szállás  volt  ez  is,  födél  alá  jutottam  és  anyám  a  lakás 
dolgában  eképen  megnyugtatva,  elment  velem  a  kegyes- 
rendi gimnázium  igazgatójához,  hogy  beirasson  a  (ipar- 
üöD-ba,  a  hogy  akkor  az  első  diákiskolát  nevezték. 
Nyéki  keresményemnek  körülbelül  a  felerésze  ráment 
a  beírás  díjára,  a  másik  felén  természetesen  az  iskola- 
könyveket kellett  beszereznem  és  ily  módon  egy  ár\'a 
krajczár  nélkül  maradtam,  noha  élelmem  kérdése  még^ 
egyáltalán  nem  volt  elintézve.  E  bajon  segített  a  zsidó 
hitközségnek  az  a  bevett  szokása,  hogy  a  Talmud-növen- 
dékeknek  minden  nap  más-más  család  ad  ingyen  ebédet. 
Jóltevő,  itt-ott  nagyon  szegény  emberek  ajánlottak  föl 
számomra  hetenkint  egy-egy  ebédet,  szombaton  pedig 
a  község  vendége  voltam  hivatalosan,  a  mennyiben  a 
község  pénztárosa  bolettát  (utalványt)  állított  ki  szá- 
momra valamelyik  jómódú  családhoz,  a  melylyel  nem 
egyszer  kellemetlen  meglepetést  szereztem  a  ház  asszo- 
nyának, s  ennélfogva,  mint  nem  szívesen  látott  vendég, 
keserűséggel  költöttem  el  a  jobbféle  ennivalót.  Egészen 
másképpen  állt  a  dolog  a  hétköznapi  ebédekkel.  Ezek- 
nél merőben  önkéntes  volt  a  jótékonyság,  mert  az  em- 
beriesség tiszta  forrásából,  vagy  elhalt  atyám  emléke 

iránt  érzett  kegyeletből  fakadt.  Jól  is  esett  a  falat,  melyet 
az  ilyen  házaknál  juttattak  számomra.  Az  eféle  ellátás- 
nak természetesen  meg  volt  a  maga  komikus  oldala  is, 
mert  megesett  akárhányszor,  hogy  egyféle  ebédet  kaptam 
egész  héten  át,  a  szerint,  a  hogj^  egyes  ételféle  más- 
más napon  került  sorra  a  különböző  családoknál ;  de 
hát  az  volt  a  fő,  hogy  jól  laktam  mindenhol  s  ráadásul 
kaptam  egy-egy  karéj  kenyeret  is  vacsorára.  A  mig  tehát 
el  nem  veszítettem  egyik-másik  napi  ebédemet,  ellátás 
dolgában  sokkal  jobban  ment  sorom,  mint  édes  anyám 
házánál. 

A  (Lkosztadásnaky>  ez  a  szokása,  melynek  a  legsze- 
gényebb zsidók  is  szíves-örömest  hódoltak,  a  legjobb 
bizonyítéka  volt  egyrészről  a  zsidók  jótékonyságának, 
másrészről  ama  készségűknek,  melylyel  a  szegény 
ifjút  tanulmányaiban  támogatták  és  buzdították.  A  sze- 
gény, elhagyott,  kegyetlenül  elnyomott  és  üldözött 
zsidó  valósággal  boldog  volt,  ha  megoszthatta  keser- 
vesen szerzett  falatját  a  tudományszomjas  iQúval.  Min- 
denesetre szép  vonása  ez  az  igaz  emberszeretetnek  és 
annak  a  nemes  törekvésének,  hogy  támogatója  igyeke- 
zett lenni  a  szellemiekért  küzködőnek. 

Élelemmel  és  szállással  most  már  ellátva,  teljes  nyu- 
galommal szentelhettem  magam  diákpályám  kötelessé- 
geinek. Anyám,  ki  nagyon  nehezen  vált  meg  tőlem,  bő- 
séges intelmekkel  és  tanácsokkal  látott  el  arra  nézve, 
hogyan  viseljem  magam  a  messze  idegenben ;  hagyott 
még  egy  néhány  garast  költőpénznek,  hozzá  ráadásul  egy 
zacskó  rántáslisztet  is,  melyből  megfőzhettem  a  regge- 
lire való  levesemet.  Aztán  elbúcsúzott  tőlem  sokszoros 
forró  öleléssel.  Ez  a  másodszori  válás  nem  esett  olyan 
nehezemre,  mint  az  első.  Sokat  tesz  a  megszokás  és  a 

mikor  iskolatársaininial  összebarátkoztam  és  magában 
az  iskolában  is  örömemet  leltem,  kömiyú  volt  túlienni 
magam  a  mindennapos  szegénység  bajain  és  csakhamar 
őszinte   gyermeki    derű  aranyozta  be  diákkorom  első 
esztendejét   Szellemi    túltertielésről   nálam,   ki    könyv 
nélkül  tudtam   és  fordítottam  már  egész  kötetre  való 
héber  Írásokat,  szó  alig  leheteti.  A  latin  nyeh^ian  elemei, 
melyeket   sajátságosképpen  latinul  adtak  elő :  a  törté- 
nelem, a   földleírás  és  valami  csekély  számvetés,  ezek 
voltak  a  tudománynak   amaz  ágai.   melyekkel  a  piaris- 
ták szentg\'örg}'i  gimnáziumában  megismertettek.  A  leg- 
nag}'obb  súlyt  természetesen  a  latin  nyelvre  vetették, 
melyet  már  két  havi   oktatás  után    társalgási   nyeK'\'é 
avattak  számunkra.  A  ki  az  iskola  falain  belül  anya- 
nyelvén, tehát   magyarul,  németül  vagj*  tótul   beszélt, 
annak  büntetésből  tízszer  yagy  húszszor  le  kellett  írnia 
a  sum  es  est  segédigét,  vagj'  azt  a  más  témát,  melyet 
a   tanár  eléje  szabott.  Ellenőrzésünkre  egész  kémrend- 
szer  volt  mozgásban,   a  mennyiben   a  tanulók  egyike 
titkon   magával  hordotta   a  szamarak  kön;y'^'ét,  az   úgy- 
nevezett    ^liber   asini^-i,    agent    provocateur    módjára 
anyanyelvünkön  szólított  meg  bennünket  és  ha  valaki 
beugrott  neki,  elővette  tüstént  a  szamarak  könyvét  és  e 
szóval :  ^Inscribas  amice  I*  («Ird  be  a  neved,  barátomé), 
nem  nyugodott  addig,  a  míg  a  delinkvens  be  nem  írta 
a  nevét,  a  miért  aztán  szombaton  kimérték  rá  a  meg- 
felelő büntetést. 

A  középkor  maradványa  volt  biz  a  klastromi  taní- 
tásnak az  a  szigorúsága,  mely  akkor  a  magj-ar  gim- 
náziumokban szokásban  volt:  éles  ellentéte  a  nemzeti 
művelődés  szellemének,  mely  bennök  utóbb  lábra  kapott. 
Manap,   midőn  joggal    uralkodó   nyelve  az  államnak  a 

magyar  nyelv,  idegenkedve  nézi  az  ember  az  eféle  ós- 
diságokat. Nem  kisebb  szigorral  tartották  be  a  katho- 
likus  egyházi  fegyelmet  is  az  iskola  sok  más  dolgában. 
Lutheránusok,  kálvinisták  és  zsidók  a  tanítás  megkez* 
dése  előtt  a  katholikus  fiúkkal  együtt  mondották  el  a 
Veni  sanctel  az  Úr  imájával  és  az  Ave  Mariával  és  nem 
távozhattunk  el  a  katekizmus  órájáról  sem.  Pénteki  vagy 
más  böjti  napokon  nem  volt  szabad  húsételt  vinnünk 
az  iskolába,  —  egyszóval,  érezhettünk  amolyan  gyengéd 
nyomást  az  egyedül  üdvözítő  egyházba  való  belépésre. 
Ez  a  nyomás  mindenesetre  eredmény  nélkül  való  ma- 
radt, de  különös  hatással  volt  rám,  az  egykori  orthodox 
zsidó  fiúra.  Professzorom,  páter  Siebenlist,  körülbelül 
húsz  éves,  kellemes  külsejű  és  rendkívüli  szívbeli  jóság- 
gal megáldott  piarista,  kezdettől  fogva  jó  szívvel  volt  hoz- 
zám. Megcsípte  az  arczomat,  néhanapján  egy-egy  almát 
is  adott  és  a  mikor  kemény  tél  idején  fogyatékosan 
öltözve  jelentem  meg  az  iskolában,  felhívott  szobá- 
jába, megajándékozott  egy  meleg  kendővel,  egy  mel- 
lénynyel, egyszer  pantallót  is  adott  és  pártomat  fogta 
minden  tekintetben,  azt  hiszem  a  nélkül,  hogy  bármi 
másra  hallgatott  volna,  mint  nemes  szíve  sugallatára. 
A  mi  engem  illet,  a  diákot  megillető  kötelességet  a  lehe- 
tőség szerint  becsületesen  elvégeztem.  Engem  tartottak 
a  második  diáknak  az  iskolában.  Első  csak  azért  nem  le- 
hettem, mert  kevesebbet  tanultam  egy  tárgygyal  a  többi- 
nél, tudniillik  a  katekizmussal.  Az  első  félévi  vizsgán  a 
hozzám  intézett  kérdésekre  adott  feleleteimmel  sikerült 
kivívnom  a  tanári  testület  és  a  megjelent  vendégek  el- 
ismerését is.  A  minden  oldalról  kapott  dicséret  hízelgett 
hiúságomnak,  csak  az  fájt  nekem,  hogy  míg  iskola- 
társaim szüleik  és  rokonaik  előtt  arathatták  sikereiket. 

én  egészen  egymagamban  álltam  és  egy  teremtett  lélek 
sem  vette  ki  részét  örömemből.  De  a  keserű  elhagyott- 
ság másrészről  annál  erősebben  hatott  ébredező  ifjúi 
becsvágyamra  s  mikor  a  második  félévben  én  voltam 
az  egyetlen  tanuló  az  iskolában,  a  ki  sine  osztályzat- 
tal, vagyis  hiba  nélkül  végeztem  a  nehéz  pensumot:  a 
magyarról  latin  nyelvre  való  fordítás  gyakorlatát,  las- 
sankint megértettem,  hogy  mire  gondolt  anyám,  mikor 
eatyám  hagyományáról  szólott  nekem  s  nem  csoda, 
hogy  gj'^ermeki  szemem  gyönyörűséggel  kereste  a  jobb 
jövő  ködfátyolképeit.  Ha  fölvetem  magam  előtt  a  kér- 
dést: miért  tanultam  olyan  kitartással  minden  anyagi 
nyomorúságomban  és  miért  éreztem  már  oly  korán  a 
becsvágy  ösztökélését,  úgy  veszem  észre,  hogy  e  jelen- 
ség igazi  rugója  nem  annyira  szerencsésebb  észbeli  ké- 
pességemben, mint  inkább  szegénységemben  és  elha- 
gyottságomban keresendő.  Nem  volt  kilátásom  semmi 
támasztékra  vagy  a  protekczió  bárminő  támogatására, 
hanem  csak  szorgalmam  és  munkám  hevétől  várhattam 
a  jobb  jövő  reménysugarát.  Dolgoztam  tehát. 

De  bármennyire  kedvezett  is  a  szerencse  tanulmá- 
nyaim kezdetének,  annál  mostohább  volt  hozzám  a  meg- 
élhetés dolgaiban.  Úgy  látszott,  minthji  a  sors  már 
gyönge  ifjú  koromban  meg  akarta  volna  aczélozni  lel- 
kemet a  lét  küzdelmeiben  és  elő  akart  volna  készíteni 
a  reám  néző  még  keserűbb  szenvedésekre.  Tanulmá- 
nyaimnak kizárólagosan  világias,  sőt  keresztény  szine- 
zete  miatt  csakhamar  elvesztettem  orthodox  szállásadóm 
kegyét  és  egy  árva  garas  nélkül  új  lakás  után  kellett 
néznem.  Szakasztottan  úgy  jártam  az  ebédlő  napjaim- 
mal is,  mert  hasonló  okok  miatt  elvesztettem  heten- 
ként előbb   két,   majd  három   ebédemet.  A  dolog  úgy 

állt,  hogy  az  orthodox  zsidóknak  a  jótékonyságra  való 
hajlandósága  nem  igen  fért  meg  a  keresztény  világias 
műveltség  törekvéseivel  és  csak  a  fölvilágosodottab- 
bak  —  a  neologság  fogalma  akkor  még  ismeretlen 
volt,  —  hajlottak  inkább  az  igazi  emberszeretet  és  az 
éhező  i^ú  iránt  való  részvét  szavára.  Helylyel-közzel  — 
úgy  lehet  —  jóltevőimnek  megváltozott  vagyoni  viszo- 
nyai is  hatással  voltak  sorsom  e  fordulatára,  a  mennyi- 
ben a  jószívű  emberek,  jobbára  szegény  nép,  kénytele- 
nek voltak  kiadásaikat  összébb  vonni  és  szűken  kimért 
falatjaikat  a  maguk  népes  családja  számára  juttatni. 
Elég  az,  hogy  éhezni  kezdtem.  A  szigorú  mértékletes- 
ség csak  ingerelte  amúgy  is  erős  étvágyamat  és  való- 
ban nehéz  leirni,  hogy  mit  éreztem,  midőn  az  udvar 
egyik  szegletébe  visszavonultan  a  leczkémmel  bibelőd- 
tem  és  látnom  kellett,  hogyan  jóllaktak  gyermekpaj- 
tásaim a  szüleik  asztalánál.  Szinte  elnyeltem  szemem- 
mel a  sok  szép  ennivalót  s  úgy  éreztem,  hogy  képes 
volnék  felemészteni  egy  egész  sütőboltot.  Bizony  mon- 
dom, nincs  ékesebben  szóló  nyelv  a  világon  egy  egész- 
séges és  életvidám,  de  éhező  iQú  szemének  beszédé- 
nél !  Kalandos  életem  folyásában  többször  is  szembe 
kerültem  azzal  a  szörnyeteggel,  melynek  « Éhsége  a 
neve.  Lelkembe  mélyen  belevésődtek  borzalmasan  vi- 
gyorgó arczának  vonásai  és  éreztem  kínjait  nagyvárosi 
lakásom  szegényes  környezetében  ép  úgy,  mint  a  közép- 
ázsiai sivatag  homokságán. 

Uj  tanyámat  egy  gj^ermektelen  házaspárnál  ütöttem 
fel ;  a  férj  sapkakészítő  volt  és  mert  a  munkája  egész 
nap  elfoglalta,  a  felesége  pedig  szabad  óráiban  foglal- 
kozni kivánt  valamivel,  vagy  legalább  embertakart  látni 
maga  körűi,  választása  csekélységemre  esett ;  mert  ámbár 

sokat  küzdöttem  és  sokat  nélkülöztem,  oiár  akkor  fel- 
tűntem mégis  állandóan  víg  kedvemmel  és  fáradhatat- 
lan beszédességemmel.  Minthog}'  a  derék  pár  lakása 
egyetlenegy  szobából  állott,  én  a  konyhában  laktam, 
ott  vetettem  a  földre  éjjel  a  szalmazsákomat;  nap- 
közben jobbára  az  iskolában  vagy  az  udvarban  tanyáz- 
tam, dél  táján  pedig,  az  úgynevezett  gazdátlan  napokon, 
az  utczákat  mértem,  vagy  meghúzódtam  az  udvaron  és 
olvasgattam,  vagy  a  leczkémre  készültem.  Egy  darabig 
győzedelmeskedett  bennem  az  álszemérmetesség  az 
éhség  gyötrelmein.  Azok  a  kenyérdarabkák,  melyeket 
tanuló  társaimtól  kaptam,  a  miért  segítségökre  voltam 
iskolai  gyakorlataik  elkészítésében,  kárpótoltak  az  ebéd 
hiányáért ;  de  mikor  arczom  piros  színével  együtt 
szemmel  láthatólag  elhagyott  a  lelkem  vidámsága  is, 
sorsom  meghatotta  pajtásaim  iQú  szivét  és  hol  az  egyik, 
hol  a  másik  hivott  meg  ebédre.  Az  iskolaév  vége  felé 
már  az  iskola  védettje  vált  belőlem  és  mint  az  osztály 
második  eminensének  részem  volt  osztálytársaim  álta- 
lános szeretetében.  Különösen  két  áldott  jószívű  iskola- 
társam fogadott  pártolásába.  Az  egyiket  Vajmárnak 
hivták,  később  tekintélyes  ügyvéd  lett  belőle  Nagy- 
szombatban ;  a  másik  Hieronymi  Károly  volt,  ki  ez 
idő  szerint  kereskedelmi  minisztere  Magyarországnak. 
Harminczöt  évvel  e  szomorú  napok  után  hozott  vele 
össze  a  sors  Pulszky  Ferencz  házánál.  Reám  ismert  és 
boldog  volt,  látva  egykori  pártulfogottjának  nevezetes 
átalakulását. 

Eljött  végre  a  boldog  nap,  a  vakáczió  ideje,  midőn 
hazatérhettem  szüleimhez.  Egy  környékbeli  jómódú 
parasztfiú  meghívott  a  kocsijára  és  tisztára  lehetetlen 
leírni    boldog   örömömet,   mikor    a    második    eminens 

osztályzatával,  mely  feltűnő  betűvel  volt  reányomtatva 
bizonyítványomra,  átléptem  a  szegényes  szülő  ház 
küszöbét  és  boldogan  mutattam  meg  anyámnak  mun- 
kám első  diadalmi  jelvényét.  Hogy  mit  jelentettek 
anyám  forró  csókjai  és  még  forróbb  ölelései,  iQúi  szi- 
vem azt  csakhamar  megértette.  Jólelkű  szomszédaink 
fölvilágosították  róla  anyámat,  hogy  mi  jelentősége  van 
a  klasszifikácziónak  és  benne  különösen  az  eminens 
szónak  és  ő,  bár  olvasni  nem  tudott,  kimeresztett  szem- 
mel nézte  nagy  betűvel  nyomtatott  nevemet  és  csak 
azt  hajtogatta :  —  Ugy,  úgy,  nem  is  lehet  az  máskép ; 
mert  a  megboldogult  apjának  lelke  él  az  én  Ármin 
fiamban.  Egészen  bizonyos  vagyok  benne,  hogy  ember 
lesz  belőle.  —  Legboldogabb  perczei  voltak  ezek  ifjú- 
korom napjainak. 

Különösen  jóltevő  hatással  volt  reám  az  édes  ott- 
hon gyönyörűsége,  az  a  jóleső  érzés,  hogy  kedveseim 
közt  vagyok  és  az  a  tudat,  hogy  legalább  egy  darabig 
ment  vagyok  az  ínség  gyötrelmeitől.  Sajnos,  oly  hamar 
elmúlt  az  a  két  hónap,  mint  egy  nyáréji  álom  s  mikor 
ősz  elején  kifoltozgatott  ruhafélémmel  a  bátyúmban 
és  egynehány  garassal  a  zsebemben  vissza  kellett  tér- 
nem Szentgyörgyre,  megint  csak  szemközt  állt  velem 
az  élet  az  ő  jéghideg  komolyságával,  minden  gond- 
jával és  küzdelmével.  Elszánt  lélekkel  szakítottam  ki 
magam  anyám  ölelő  karjaiból  és  részint  gyalogszerrel, 
részint  parasztszekéren  másodízben  is  beköszön töttem 
Szentgyörgy  városába. 

Most  már  a  gimnázium  második  osztályába,  a  secun- 
dába  voltam  járandó,  egy  fokkal  fölebb  emelkedve  a 
diákélet  ranglétráján.  Újra  megkezdődtek  a  szálláskere- 
sés, az  ellátás  és  az  iskolakönyvek  beszerzésének  gond- 

jai  és  szenvedései,  nem  egj'szer  a  szégyen  pírját  kelhetve 
arczomba  és  mégis  a  nélkül,  hogy  minden  magammeg- 
tagadása mellett  czélhoz  juthattam  volna.  Második  osz- 
tálybeli új  professzorom,  szerencsétlenségemre,  koránt 
sem  volt  hozzám  olyan  jó  sziwel,  mint  az  a  fiatal  kle- 
rikus, ki  az  első  osztályban  volt  elöljáróm,  s  a  mikor 
beiratkoztam,  a  következő,  nem  épen  hizelgő  megszó- 
lítással tisztelt  meg :  —  Mósele  (ígj-  hívták  általában  a 
zsidókat),  minek  tanulsz?  Nem  volna  jobb,  ha  sakternek 
mennél?  —  Ez  inkább  rosszindulatú,  mintsem  tréfás 
megjegyzés  daczára  jobbnak  láttam,  hivatkozni  múlt 
évi  bizonyítványomra  és  jóindulatába,  védelmébe  aján- 
lottam magam.  A  mit  meg  is  igért  sunyi  mosolygással, 
de  azért  gúnynyal  és  csúfsággal  bánt  velem  az  egész 
iskolaév  alatt,  rangban  minden  szorgalmam  daczára 
hátrább  helyezett  és  újra  meg  újra  egészen  komolyan 
azt  a  tanácsot  adta,  hogy  tegj'^ek  le  a  tanulásról.  Min- 
den esetre  kedves  egy  professzor  volt,  arra  való  nagyon, 
hogy  az  iQúságot  a  művelődés,  az  emberiesség  és  a 
fölvilágosodottság  csarnokába  vezérelje !  De  sajnos, 
megszokott  hangja  volt  ez  a  tanításra  hivatott  szerze- 
teseknek és  szabadon  burjánzott  köztük  a  durvaság  és 
a  fanatizmus  a  félműveltség  árnyékában.  A  kivétel  rit- 
kaságszámba ment  és  az  akkori  zsidófiú  már  kora  ifjú- 
ságában a  legszomorúbb  fogalmakat  szerezhette  magá- 
nak arról,  hogy  milyen  jövőnek  nézhet  elébe.  A  magya- 
rok, lovagiasabb  természetöknél  fogva  és  jellemző  kö- 
zömbösségükkel a  vallás  dolgaiban,  mindig  jobb  indu- 
lattal voltak  a  zsidó  iránt,  de  annál  alacsonyabb  módon 
bántak  velem  a  tótok.  Jó  diák  hirében  álltam,  hanem 
azért  nem  egyszer  a  legsértőbb  bántalmak  értek  az 
utczán  járó-kelő  keresztények  részéről.  Megdobáltak  és 

fiú. valamennyi  pajtásom  között,  úgy,  hogy  némelykor 
még  a  mogorva  professzoromat  is  megkaczagtattani. 
Hogy  mi  mindent  elbír  a  fiatalság,  annak  első  próbáját 
szentgyörgyi  diákkoromban  állottam  meg.  Nem  törőd- 
tem éhséggel,  hideggel,  gúnynyal  és  megvetéssel ;  a  leg- 
nagyobb nyomorúság  is  legfelebb  ha  egynehány  perezre 
homályosította  el  ifjúi  vidámságom  mennyboltozatát  és 
még  az  arczom  pirossága  is  hamar  visszatért  a  testi 
elernyedés  rövid  ideig  tartó  állapota  után. 

Ámbár  csak  tizennégy  éves  multam,  vígan  szőttem 
mégis  terveimet  és  nagy  kitartással  építgettem  a  lég- 

várakat.  Míg  más  diák  játékkal  töltötte  idejét  és  bohó- 
ságainak élt,  én  már  akkor  gyönyörűségemet  leltem  úl- 
leirások,  vitézi  játékok  és  könnyebb  történeti  munkák 
olvasásában.  A  könyv  nekem  nem  csak  barátom  és  a 
nyomorúságban  való  vigasztalóm  volt,  hanem  néhanap- 
ján elűzte  az  éhességemet  is,  mert  a  fölhevült  képzelő- 
dés  nemcsak  lelkemet  táplálta,  hanem  testemet  is.  Oly- 
annyira elfoglalta  elmémet,  hogy  megfeledkeztem  az 
evésről,  egynémelykor  még  az  éjjeli  pihenésről  is.  Rend- 
kívüli volt  az  átalakulás,  melyen  vallási  tekintetben 
mentem  át.  A  zsidó  óhitüség  túlbuzgalmának  természe- 
tesen már  nyoma  sem  volt  bennem.  Az  imádkozó  lepel 
és  az  imaszíjj  használatáról  régóta  letettem  már,  a  hagyo- 
mányos étkezés  parancsát  gyermekesnek,  sőt  merőben 
nevetségesnek  tekintettem  és  csak  a  megszokás  folytán 
belém  gyökeresedett  idegenkedés  tartott  vissza  a  disznó- 
pecsenye élvezetétől.  A  pillantás,  a  melyet  akkor  a  kü- 
lönböző vallások  titkaiba  vetettem ;  az  a  körülmény, 
hogy  lassan-lassan  ismertté  váltak  előttem  oly  termé 
szeti  jelenségek,  melyeket  vallási  babonám  egészen 
más  módon  értelmezett  annak  előtte,  és  végül  az  a  nagy 
különbség,  mely  az  én  keresztény-katholikus  taná- 
raim beszéde  és  tettei  közt  a  szemembe  ötlött,  nagyon 
erősen  megtámadta  és  elég  hamar  meg  is  rendítette  a 
vallásról  való  fogalmaim  épületét.  Teljes  vallástalansá- 
gomról, avagy  valamely  magam  választotta  vallásfele- 
kezethez való  csatlakozásomról  még  nem  igen  lehetett 
szó,  de  már  számos  foka  eltörött,  vagj'  ki  is  hullott 
a  létrának,  melyen  az  égbe  juthattam  volna  és  a  földi 
létért  való  nehéz  küzdelmem  közben  nem  volt  rá  sem 
kedvem,  sem  érkezésem,  hogy  elkalandozzam  a  meta- 
íizikai   szemlélődés   magasabb   régióiban.    Legnagyobb 

része  mégis  a  szentgyörgyi  piarista  kolostor  körül 
szerzett  tapasztalataimnak  volt  abban,  hogy  a  vallás 
dolgai  iránt  közömbössé  lettem.  Lehetetlen  volt,  hogy 
szemembe  ne  tűnjék  a  nagy  különbség  a  szent  férfiak 
szavai  és  cselekedetei  közt.  A  tisztelendő  urak  nem 
vették  túlszigorúan  a  vallás  parancsait  és  egy  reggel, 
midőn  a  klastrom  templomában  nem  jelentkezett  a  mi- 
nisztráns  diák,  magamra  öltöttem  a  minisztráló  inget 
és  én  szolgáltam,  annak  rendje  és  módja  szerint,  a 
miséző  papot.  « Könyv  nélkül  tudom  már  az  egész 
katekizmust,  tökéletesen  katholikus  vagyok  már  úgy 
is  —  így  vélekedtek  —  nincs  hát  reá  ok,  hogy  közre- 
működésemen bárki  is  megütközzék.))  Nekem  tetszett 
a  tréfa  és  az  eféle  esetek  jók  voltak  előkészületnek  ké- 
sőbbi mohammedánus  papi  szereplésemre. 

Szentgyörgyi  diákkorom  második  esztendeje  végéhez 
közeledett  már  ekkor  és  bennem  megérlelődött  az  el- 
határozás, hogy  odahagyom  e  kis  várost  és  Pozsonyba 
megyek.  A  nagyobb  városban,  úgy  reméltem,  inkább 
módom  lesz  a  tanulásra  és  könnyebben  megélhetek. 
Szentgyörgyben  átélt  nagy  szenvedéseimre  és  nélkülö- 
zéseimre gondolva,  nem  igen  esett  nehezemre  vándor- 
botot ragadni  és  kilépni  a  nagy  világba.  Csak  egyért 
húzott  vissza  a  gyermeki  kegyelet  érzése  és  ez  atyám- 
nak a  szentgyörgyi  zsidótemetőben  lévő  sirja  volt, 
melyet  fel  szoktam  keresni  a  legnagj'obb  megpróbálta- 
tás napjaiban  és  elzokogtam  rajta  minden  keserűsé- 
gemet. Ennél  a  simái  született  meg  az  az  elhatározá- 
som, hogj'  elvetem  mankómat,  melyet  addig  a  bal 
hónom  alatt  hordottam  s  mely  kettős  bajomnak  volt 
okozója :  kihívta  ellenem  tanulótársaim  csufolódását  és 
nagyon   rongálta   a   ruhámat.    Eltökéltem,   hog^'  rövid 

botra  támaszkodva  járok  ezentúl  az  élet  utjain.  IQonli 
hiúságom  fellobbanásában  atyám  sírkövén  törtem  össze 
mankómat  és  nehéz  szívvel,  de  nem  kevésbbé  nehéz 
léptekkel,  szinte  féllábon   ugrálva  tértem  vissza  a  vá- 
rosba.  Eleinte  mód  nélkül  nehezemre  esett  a  járás,  de 
tizenöt  éves  koromban,  megerősödve  már  és  a  hiúság- 
tól is  ösztönözve,  túlestem   ezen  a  nehézségen  is.  Job- 
ban sántítottam  ugyan,  mint  annak  előtte,  de  a  mankó- 
tól  mégis  megszabadultam  és  büszkén  lendítve  egyet- 
egyet  a  botomon,   könnyű    málhával  és  eminens   bizo- 
nyítványnyal mondottam  búcsúi  Szentgyörgy  városának. 
Anyám  tanácsa  szerint  ezúttal  nem  otthon,  hanem 
morvaországi  rokonainál,  Lundenburg  városában  voltam 
eltöltendő  a  vakácziót.  Nekem  akkor  sokkal  messzebb- 
nek    tűnt   e  város,   mint  évek   multán    Középázsiának 
legtávolabbra  eső  karaván-állomásai.   Üres  zsebbel  ér- 
tem Pozsonyba,  az  akkor  még  híres  koronázó  városba. 
Miután  jó  darab   ideig  henyén  és  czéltalanul  bolyong- 
tam az  utczákon  és  beteltem  már  a  magas  házak   látá- 
sával, közben  pedig  jó  ebédet  is  kaptam  egy  története- 
sen ott  járó  dunaszerdahelyi  ismerősömtől,  szemembe 
tűnt  a  zsidó  utcza  közepén  álló  gj^orskocsi,   mely  épen 
Bécsbe  volt   indulandó.   Megtudtam,  hogy  a   kocsinak 
egy  Alexander  nevű  bérkocsis  a  tulajdonosa,  ki  merő- 
ben közönséges,  de  egyébként  jólelkű  ember  létére  talán 
fölvesz   az   alkalmatosságára,  ha  ügyesen  szivéhez  tud- 
nék  szólani.    Habozva  adtam  hát  elő  kérésemet.  A  jó 
ember  tetőtől-talpig  végig  mért  a  szemével  és  azt  mon- 
dotta, hogy  a  bakon  nincs  már  üres  helye,  de  ha  ked- 
vem van  a  kocsi   farára   csatolt  kasban   elhelyezkedni, 
nem  bánja,   elvisz  magával.   A  szót  gjorsan  követte  a 
tett.  Egj^  szempillantás  alatt  fölkapaszkodtam  és  jól  meg- 

fészkelve  magam  a  süppedő  szénában,  vígan  robogtam 
a  császárváros  felé,  ügyet  sem  vetve  az  erős  döcczené- 
sekre,  a  melyekkel  szünetlenül  dobált  jobbra  és  balra  a 
rázós  alkotmány.  Bécsbe  érve,  mindenekelőtt  egj'^  roko- 
nomat kellett  meglátogatnom,  mert  tőle  reméltem  az 
útiköltséget  Lundenburgba,  hova  1845-ben  már  vas- 
úton lehetett  járni.  G.  úr,  ki  jómódú  kartongyáros  volt, 
elég  szívesen  fogadott  és  két  napig  a  házánál  tartott. 
Napközben  nyakamba  vettem  a  várost  és  sorra  bá- 
multam a  ragyogó  utczákat.  Ott  volt  még  csak  sok  a 
kondégnáczos  ház !  Béna  voltom  és  szegényes  külsőm 
részvétet  keltett  irántam  a  járókelők  közt  és  akárhány- 
szór  megesett,  hogj^  ^SY'^SY  jólelkű  ember  a  zsebébe 
nyúlt  és  pár  garast  nyomott  a  markomba,  szánakozása 
jeléül.  A  régi  bástyákon  csatangoltam  az  egj'ik  nap,  a 
mikor  megbök  az  ujjával  egy  ilyen  alkalmi  jóltevőm  és 
azt  mondja,  hogj^  amott  sétál  a  császár,  siessek  oda, 
kapok  majd  tőle  szép  alamizsnát.  És  a  következő  percz- 
ben  csakugyan  szinről  szinre  láttam  a  jó  Ferdinánd 
császárt,  Magyarország  királyát.  Mintha  most  is  elöl- 
tem volna  még,  a  hogy  sárga  nanking  ruhájában,  fekete 
kürtőkalappal  a  fején  és  kicsi  botjára  támaszkodva, 
álmatagon  járt  föl  és  alá  a  bástyákon,  mögötte  bizonyos 
távolságban  a  két  czifra  lakájjal.  Csak  ez  jelezte,  hogy 
nem  valami  egyszerű  bécsi  polgár  élvezi  a  bástyák  kör- 
nyékének szabad  levegőjét.  Mikor  már  elhaladt  előt- 
tem, utána  futottam,  mert  szerettem  volna  még  egyszer 
látni.  Utol  is  értem,  meg  is  álltam  előtte.  Vakmerősé- 
gem láttára  megállt  ő  is  és  saját  felséges  kezével  for- 
dítva egyet  a  fejemen,  jóságos  feddéssel  megintett, 
mondva :  —  Hast  mi*  ja  a*mol  schon  g'segn !  —  Rövid 
bécsi  mulatásom  azzal  ért  véget,  hogy  rokonom  adott 

Vátnbéry:  Küzdelmeim.  ^ 


^  KÜZDELMEIM. 

pénzt  egy  harmadik  osztályú  jegjTe  és  hozzá  ínég  egy- 
nehány garast  költőpénznek  is,  én  pedig  örömtől  repeső 
szívvel  keltem  útnak  a  Nordbahnhof  felé.  Első  utazásom 
volt  ez  a  vasúton  és  mert  bőven  akartam  ellátni  magam 
útravalóval,  töméntelen  gyümölcsöt  vásároltam  össze, 
hozzá  nyalánkságot,  és  a  mi  különösen  kedves  falatom 
volt,  úgynevezett  «Butterkipfeb-t  is.  De  a  hogy  a  vasúti 
pénztár  ablaka  előtt  álltam,  arra  a  megdöbbentő  tapasz- 
talásra kellett  jutnom,  hogy  nagyon  is  sok  pénzt  köl- 
töttem :  tíz  ysigy  tizenöt  vajas  kiflivel  többet  ettem  a 
kelleténél.  Beteljesedett  hát  rajtam  az  arab  közmondás^ 
mely  azt  mondja,  hogy:  «Minden  bajnak  a  gyomor  a 
kútforrásai>  —  és  a  legkínosabb  zavarba  jutottam.  Mit 
voltam  leendő?  Feldúlt  ábrázattal  közöltem  bajomat  a 
vasúti  pénztárossal ;  ez  nagyot  nevetett  és  azzal  a  ta- 
nácscsal szolgált,  hogy  a  hiányzó  összeget  kérjem  latin 
szóval  a  csarnok  egyik  sarkában  álló  uraktól.  Minthogy 
közeledett  az  indulás  ideje,  összeszedtem  minden  bátor- 
ságomat, odamentem  az  urak  csoportjához  és  jó  konyha- 
latinsággal ígj'  szóltam  hozzájuk:  —  Doniini  spectabiles, 
rogo  humillime,  dignentur  mihi  dare  aliquantos  cruci- 
feros  qui  iter  ferrarium  solvendi  mihi  carent.  (Tekinte- 
tes uraim,  alázatosan  kérem,  adjanak  egynehány  kraj- 
czárt,  melyre  még  szükségem  van,  hogy  fizethessek  a 
vasúton.)  —  A  sánta  és  tömzsi  gjereknek  ez  a  latin  be- 
széde megtette  hatását ;  az  urak  hamarosan  összeadtak 
számomra  egy  forint  és  húsz  krajczárt,  én  megváltottam 
jegyemet  és  vígan  ugrálva  át  a  várótermen,  fölszáll- 
tam a  vasúti  kocsira  és  útra  keltem  Lundenburg  felé. 
A  ki  tudja,  hogy  milyen  szoros  és  gyöngéd  kötetékek 
fűzik  egygyé  a  zsidó  családot,  nem  fog  rajta  csodál- 
kozni, hogy  nagjbátyám,  Malawan  Dávid  úr,  belső  sze- 

retetlel  és  jó  szívvel  fogadta  sok  évvel  azelőtt  Magyar- 
országba szakadt  nővére  fiát  és  hogy  a  többi  rokonság 
is  elhalmozott  jóságával  és  igyekezett  tőle  telhetőleg 
kedvessé  tenni  számomra  vakáczióm  idejét.  Adtak  egy 
rend  ruhát  és  hozzá  még  egy  néhány  forintot  is  a  haza- 
utazásomra, a  melyre  kis  idővel  az  iskolaév  megnyilta 
előtt  keltem,  hogy  Bécsen  át  Pozsonyba  érhessek. 

Az,  hogy  a  sors  gj^ötrelmes  töviskoronát  szánt  ne- 
kem az  ősi  koronázó  városban,  mindjárt  kezdettől  vilá- 
gosan állt  előttem.  A  nagj^  város  sohasem  vonzott  külö- 
nösebben.  Ugy  tetszett  nekem,  hogy  a  magas  házak  által 
szűkre  szabott  ég  s  a  kemény  utczakövezet  nincs  min- 
den összefüggés  nélkül  az  emberek  szűkkeblüségével 
és  keménylelküségével ;  és  minél  nehezebben  éreztem  a 
kék  égboltozat  hiányát,  annál  mélyebb  lett  a  sötétség 
lelkem  belsejében  is.  Hosszas  csatangolás  után  tisztába 
jöttem  vele,  hogy  ingyenlakásról  itt  szó  nem  lehet; 
annál  nagyobb  volt  hát  örömöm,  mikor  egy  bizonyos 
Lőwi  nevű  urnái,  kinek  fia  megbukott  a  második  diák- 
iskolában, korrepetitori  munkáért  szálláshoz  jutottam, 
a  mi  persze  csak  egy  fél  tolóágy  volt  (amolyan  láda- 
féle, mely  napközben  pad  helyett  szolgált)  de  melyet  én 
azért  örömmel  elfogadtam.  Az  ellátást  illetőleg  tetszett 
a  véletlennek,  hogy  valóságos  tantalusi  kínokat  szen- 
vedtessen  velem  végig.  Tudniillik  Lőwi  urnák  kifőzése 
volt.  Déli  tizenkét  óra  után  megtelt  lakásunk  egj^etlen 
szobája  szegény  diákokkal  és  szabólegényekkel,  kik  po- 
tom tizenöt  krajczárért  levesből,  húsból  és  főzelékből 
álló,  mindenesetre  vékonyan  kimért  és  fölötte  gyarló 
konyhaművészettel  kiállított  ebédet  kaptak,  a  mely  mind- 
amellett elég  lehetett  a  jóUakásra  a  czérna  vitézeknek  és  a 

4* 


52  KÜZDELMEIM. 

reménybeli  doktoroknak,  mert  nagy  volt  a  kereslet  és 
nagyobb  is  lett  volna  talán,  ha  Lőwi  úr  ki  nem  mondja 
ezt  az  elvet :  ö:A  ki  háromszor  egymásután  adós  marad, 
negyedszer  be  se  tegye  lábát  a  házamba.  3>  Ismeretlen 
vagyoni  viszonyok  közt  élő  idegen  vendégek  könnyen 
megengedhették  maguknak  egy  ing^^en  ebéd  fényűzé- 
sét, de  másképen  állt  a  dolog  velem,  kinek  pénztelen- 
ségével szállásadóm  nagyon  is  tisztában  volt  s  ki  en- 
nélfogva a  legszerényebb  mértékű  hitelnek  sem  ör- 
vendhettem. Lelki  állapotom  egyike  volt  a  legkínosab- 
baknak,  mikor  ebéd  idején  ott  ültem  a  szoba  egyik 
zugában  és  a  könyvembe  sütve  le  szemem,  korgó  gyo- 
morral egy-egy  rejtett  pillantást  vetettem  az  ebéd  gyö- 
nyörűségeiben dúskáló  diákokra  és  szabólegényekre. 
Az  éhező  ifjúnak  ez  a  vágyakozó  tekintete  néhanapján 
meg  is  illethette  az  étkezők  jószívűségét,  mert  olykor 
magához  intett  az  egyik,  vagy  a  másik,  értésemre 
adva,  hogy  megehetem  a  főzelékmaradékát,  vagy  titkon 
egy-egy  darab  kenyeret  csúsztatva  a  kezembe ;  egyszó- 
val, mégis  ritkán  maradtam  teljes  hiányával  egyne- 
hány falatnak,  melylyel  kielégíthettem  kegyetlen  éhsé- 
gemet és  lecsillapíthattam  háborgó  gyomromat,  mely 
annyi  sok  bajt  és  gondot  okozott  nekem  ez  életben. 

Az  olvasó  láthatja  mindebből,  hogy  sorsom  nem 
volt  épen  fényesnek  mondható  Pozsony  városában. 
Az  iskola  dolgaiban  sem  jártam  sokkal  több  szerencsé- 
vel. A  benczések  odavaló  gimnáziumában  akartam  el- 
végezni a  harmadik  osztályt  s  mikor  a  beiratkozásra 
jelentkeztem  páter  Pendl  Alajosnál,  az  igazgatónál,  ő 
vastagsága  a  következő  megszólítással  kegyeskedett 
megtisztelni:  <iNo  Harschl^  hát  doktor  akarsz  lenni ?» 
Engem    nagyon    kevéssé   boszantott    az,  hogy    annak 

előtte  Móselenek^  most  meg  Harschlnak  csúfoltak,  de 
annál  rosszabbul  esett  az  ízelítője  annak  a  bánásmód- 
nak, mely  reám  nézett.  Az  a  három  esztendő,  me- 
lyet a  pozsonyi  gimnáziumban  töltöttem,  emlékezetem- 
ben is  marad  örökre,  példája  gyanánt  a  papi  korlátolt- 
ságnak és  a  rút  türelmetlenségnek.  A  kedves  Pendl  igaz- 
gató urat,  ki  sokkal 'inkább  lett  volna  helyén,  hapenda- 
lumiíBík  valami  falusi  templomtorony  óraszerkezetébe 
aggatják,  mint  egy  gimnázium  élén,  később  merőben 
megváltozott  viszonyok  közt  láttam  viszont,  tudniillik 
már  mint  ünnepelt  utazó,  a  pannonhalmi  főmonostor- 
ban.  Már  nem  emlékezett  reám,  de  én  sohasem  vethet- 
tem ki  őt  az  emlékezetemből.  A  tanitók  egyénisége, 
sajnos,  nem  lehet  minden  hatás  nélkül  a  tanitás  tár- 
gyaira sem.  A  harmadik,  de  még  inkább  a  negyedik 
diákiskolában  arra  a  meggyőződésre  jutottam,  hogy  a 
tanulásra  való  kedvem  tetemesen  megcsappant.  Az 
iskolábajárás  valóságos  kínszenvedés  lett  számomra 
és  csak  akkor  voltam  boldog  igazán,  ha  leczkémet 
kötelességemhez  képest  megtanulva,  az  olvasásra,  vagy 
magántanulmányaimra  adhattam  magam,  tehát  akkor, 
midőn  bántalom  és  ellenőrzés  nélkül  kedvemre  fog- 
lalkoztathattam ifjú  lelkemet.  Az  a  könnyűség,  mely- 
lyel  a  latin  beszédet  elsajátítottam  és  még  inkább  az, 
h^Sy  úgyszólván  négy  különböző  nyelv,  tudniillik  a 
magyar,  német,  tót  és  héber  nyelv  tudásával  léptem  az 
életbe,  ezek  voltak  fő  okaim  arra,  hogy  ujabb  nyelvek 
tanulására  vetettem  magam.  Minthogj'  úgy  hallottam, 
hogy  a  franczia  nyelv  nélkülözhetetlen  kelléke  a  társa- 
ságbeli embernek  s  hogy  az,  ki  francziául  nem  tud, 
nem  tarthat  rá  igényt,  hogy  művelt  embernek  tekintsék, 
elhatároztam,  hogy  tüstént  hozzáfogok  e  nyelv  tanulá- 


54  KÜZDELMEIM. 

sához  és  vettem  is  egy  nyelvkönyvet,  bizonyos  La-Fosse 
nevű  úr  művét,  mely  azzal  a  különös  jó  tulajdonsággal 
dicsekedhetett,  hogy  a  szók  mellé  oda  iktatta  a  kiejtést 
is  német  Írásmód  szerint  s  eképp  a  nyelvmester  segít- 
ségét merőben  fölöslegessé  tette.  Mindenesetre  nagyon 
szomorú  egy  kiejtés  volt  az  ilyen,  de  én,  orr-  és  éneklő- 
hangokon deklamálva,  mégis  csak  beleiskoláztam  ma- 
gam és  mert  latin  tudásom  segítségével  mihamarább 
megértettem  a  könnyebb  fajtájú  olvasmányokat,  egj'- 
nehány  hét  múlva  már  abban  a  hitben  ringatóztam, 
hogy  beszélek  francziául.  Ha  magamra  voltam,  mon- 
datokat alkottam  magamban,  hangos  párbeszédet  foly- 
tattam önmagammal,  hévvel  szónokolva  olvastam 
fel  sokszor  a  legközönségesebb  dolgokat  és  néhány 
hónap  múlva  csakugyan  vittem  is  már  annyira,  hogy 
franczia  tudásom  híre  érdeménél  jóval  nagyobb  volt 
abban  az  alantas  körben,  melyben  otthonos  voltam. 
Nem  tudom  eldönteni,  környezetem  tudatlanságától 
megnövesztett  hamis  önérzetem,  vagy  akkor  már  jó 
idő  óta  jelentkező  nyelvbéli  tehetségem  kölcsönözte-e 
beszédemnek  szokatlan  folyékony ságát,  elég  az,  hogy 
merészen  és  fesztelenül  ontottam  a  franczia  beszé- 
det és  szóáradatommal  a  legnagj^obb  mértékben  el- 
áltattam nemcsak  magam,  hanem  környezetemet  is. 
Szenvedélyemmé  vált  a  parlirozás ;  parasztot,  mester- 
embert és  kereskedőt,  tótot,  németet  és  magyart  fran- 
czia szóval  állítottam  meg  az  utczán  és  nagyon  mulat- 
tam rajta,  ha  az  emberek  ámultán  néztek  reám  és  cso- 
dálták műveltségemet  (?).  Az  eféle  csintalanságokban 
leltem  viszontagságos  ifjúságom  egyetlen  szórakozását. 
Mert  az  anyagiakat  illetőleg  rosszul,  sőt  nagyon  rosszul 
mentek  dolgaim   Pozsonyban   és   nincs  kő  e  dunaparti 

város  utczáin,  mely  a  legborzasztóbb  történetet  nem 
regélhetné  kimondhatatlan  nyomorúságomról,  szenve- 
déseimről és  megpróbáltatásomról. 

Amíg  magaménak  mondhattam  a  Lőwyék  házá- 
ban levő  lolóágy  felét,  legalább  volt  hajlékom  és 
csak  gj'omrom  kínos  üressége  miatt  kellett  kűzköd- 
nöm.  De  egy  este  az  történt,  hogj'  hálópajtásul  adtak 
mellém  egy  vidékről  jött  fiút,  én  pedig  a  jövevénynyel 
való  érintkezéstől  betegségbe  estem,  mely  néhány  nap 
niulva  kínos  viszketegségben,  majd  vakaródzásban  je- 
lentkezett, s  melynek  következtében  Lőwyék  tüstént 
kiadták  az  utamat.  Minthogj"  Lőwy  úr  egynehány  kraj- 
czár  adósságom  miatt  visszatartotta  egész  holmimat, 
egy  borús  őszi  estén  iskolakönyveimmel  a  hónom  alatt 
mondottam  búcsút  házának.  Sokáig  kóboroltam  czél 
nélkül  az  utczán,  és  mert  attól  tartottam,  hogj'  az  új 
szállásadó,  ha  bajomat  észre  veszi,  hamar  kilök  a  házá- 
ból, nem  mertem  sehova   éjjeli  szállásért  bekopogtatni. 

Kilencz  óra  volt  már,  a  mikor  az  éhségtől  és 
fáradságtól  aléltan  lerogjtam  egy  padra  a  sétatéren. 
Tekintetem  az  emeletes  házak  ablakára  esett.  Láttam, 
hogy  a  gyermekek  ott  ülnek  az  asztal  körül  és  vacso- 
ráznak, vagj' vígan  ugrándozva  űzik  játékaikat,  Zongonv 
szót  hallottam,  rágondoltam  az  anyai  házra  és  elhagyott- 
ságom fájdalmában  sírva  fakadtam.  Könyveimet  fejem 
alá  téve,  épen  végig  akartam  nyújtózkodni  a  padon, 
mikor  távolból  szabályos  léptek  tompa  dobogását 
hallottam. 

—  Hopp!  az  őrjárat  lesz  ez,  —  gondoltam  magam- 
ban,  —  rendőri    őrjárat,  mely  éjjeli  körútjára   indult  I 

Remegve  félelmemben  és  ijedtségemben,  hogj^  mint 
hajléktalan  csavargót  galléron   fognak  és  az  áristomba 

volnék,  lehúztam  magam  a  pad  alá ;  a  köpönyeges  őr- 
járat elment  közvetetlenül  mellettem,  nem  vett  észre, 
én  pedig  szerencsésen  megmenekültem  a  nagy  gya- 
lázattól,  hogy  a  rendőrség  börtönében  töltsem  éjsza- 
kámat. 

Alvásról  ezen  az  éjjelen  természetesen  szó  sem  le- 
hetett. Szorongó  szívvel  néztem  ki  a  pad  alól.  Az  abla- 
kok világosságai  sorra  kialudtak ;  az  őrjárat  egynehány- 
szor még  visszatért,  de  már  nem  egészen  közel  hozzám 
és  összekuporodva,  mint  a  féreg,  úgy  hevertem  ott  a 
hideg  őszi  éjszakán  napvirradtáig.  Aznap  még  megfor- 
dultam az  iskolában,  de  beteget  jelentettem  és  az  irgal- 
masok kórházában  való  kétheti  kezelés  után  gj'^ógj'^últan 
és  új  erőre  kapva  indulhattam  el  újra  ifjúságom  tövi- 
ses ösvényén. 

E  szomorú  intermezzo  után  csakhamar  visszanyer- 
tem előbbi,  majd  hogy  azt  nem  mondom,  velem  szüle- 
tett vidámságomat.  A  benczések  pozsonyi  gimnáziumá- 
ban elvégeztem,  úgy  a  hogy,  a  harmadik  és  a  negyedik 
osztályt,  inkább  magántanulmányaimra  vetve  ügyet, 
mint  a  tanár  urak  megelégedésére,  a  mi  egyrészről 
mindenesetre  károsan  hatott,  mert  a  gimnáziális  mű- 
veltség szilárd  alapja  nélkül  léptem  a  magántanulás 
útjára,  más  részről  azonban  annál  nagyobb  szorgalomra 
és  kitartásra  serkentett,  mert  minden  ellenőrzéstől  men- 
ten, tanító  és  növendék  voltam  egy  személyben.  Mint 
minden  autodidakta,  én  is  jelentékenyen  túlbecsültem 
munkásságom  eredményét  és  ugyancsak  lenézve  a  felü- 
letes átolvasás  és  az  alapos  megtanulás  közt  levő  kü- 
lönbséget, beleestem  abba  a  hibába,  mely  erősen 
éreztette  magát  életem  későbbi  folyásában  is.  Ámde 
szívesen    és    szorgalommal    tanultam   és  a   létért  való 

küzdelemben  megerősödve,  nem  törődtem  sokat  az 
anyagi  gondokkal.  Ismeretségem  köre  is  nőttön-nőtt 
és  már  nem  volt  olyan  nehéz,  tanítással  keresnem  meg 
a  kenyeremet.  Egy  agglegénynél  laktam.  Foglalkozá- 
sára nézve  uzsorás  volt  a  jó  ember.  Lakása  mindössze 
egy  szobából  állott  és  én  a  kicsiny  és  szűk  előszobában 
tanyáztam,  a  földön  háltam  és  éjszaka  az  uzsorás  kabát- 
jával  takaróztam.  Ez  a  gyalázatos  Harpagon  még  a  ke- 
nyérhajat is  sajnálta  tőlem,  noha  komornyikja  és  ház- 
őrző kutyája  voltam  egy  személyben ;  a  mely  szolgála- 
taim értékét  jelenlékenyen  túlbecsülte,  mert  ha  egyszer 
én  elaludtam,  miattam  nemcsak  hogj^  egy  tolvaj,  de  a 
tolvajok  egész  ármádiája  betörhetett  volna  hozzá,  engem 
ugyan  fel  nem  ébresztett  volna.  Aranyos  ifjúkor,  mily 
kedvteléssel  gondolok  reád  most  öregségemben,  mikor 
puha  ágyban  fekve,  csak  erőszakkal  csikarhatom  ki 
néhány  órára  Morpheus  atyánk  hajlandóságát!  Ami 
lehetséges  volt  a  kemény  padlón  és  korgó  gyomorral, 
azt  most  ellankadt  idegeimmel  minden  kényelmemben 
és  jóllétemben  sem  érhetem  el  soha  ! 

Az  ellátás  tekintetében  valamivel  már  jobban  men- 
tek dolgaim,  mert  immár  a  tudományosság  hirében 
állva  Pozsony  zsidó  lakosságának  legalsóbb  rétegeiben, 
eleinte  jobbára  szakácsnők  és  szobalányok  folyamodtak 
tanításomhoz  az  Írásban  és  az  olvasás  tudományában  ; 
azok,  kiknek  már  mélyebben  estem  bizalmába,  biliét 
doux-k  fogalmazására  is  fel-fel  szólítottak  és  mondha- 
tom, hogy  nem  egy  jó  falathoz,  közben  csemegéhez  is 
jutottam  e  szerelmi  szolgálataimért.  Mert  tapasztalásom 
szerint  a  szakácsnők  voltak  Icgbuzgóbb  ápolói  a  sze- 
relmi levelezésnek.  Valahányan  csak  voltak,  mindany- 
nyioknak  meg  volt  a  maga  szerelmi  bánata  és  nem  ke- 

resve,  hogj^  a  tűzhely  közelsége,  vagy  másnemű  okok 
lobbantották-e  lángra  érzelmeiket,  elég  volt  tudnom, 
hogy  a  konyhaművészet  emez  érzékeny  szívű  hölgyei 
voltak  legjelesebb  megbizóim  és  ha  szerencsésen  a 
papirra  tudtam  lehelni  egy-egy  sóhajtásukat,  egy-egj- 
vág^'akozó  pillantásukat,  mézédes  köszöntésüket,  biztos 
lehettem  a  dús  jutalomban  és  napokon  át  jó  ebédre, 
vagj'  vacsorára  tarthattam  számot. 

A  szakácsnők  és  a  szobalányok  köréből  elhatott  hí- 
rem a  házi  kisasszonyokhoz,  vagy  talán  inkább  a  ház 
asszonyához  is.  Az  alkalmat  egy  énekjg lenét  adta  e  for- 
dulatra. Egj'  este  a  czipészlegényébe  fülig  szerelmes 
szakácsnő  kértére  gitárkisérettel  elénekeltem  ezt  az 
akkoriban  népszerű  dalt : 

«Schöne  Minka,  ich  niuss  sebeiden, 
Ach,  du  fühlest  nicht  die  Leiden I» 

Kellemesen  csengő  hangom  (az  éneklés  művészelé- 
ről természetesen  nem  volt  halovány  sejtelmem  sem), 
úgy  látszik,  szerencsés  visszhangot  keltett  benn  a  szo- 
bában is.  A  tensasszony  és  a  kisasszonyok  figj'elmessé 
lettek,  behivtak  a  szobába,  ott  más  dalokat  is  énekel- 
tem még  s  mikor  a  ház  asszonya  megsimogatta  fürt- 
jeimét és  megdicsérte  szép  hangomat  és  dús  hajzato- 
mat, hamarosan  észrevettem,  hogy  egy  lépéssel  köze- 
lebb állok  a  sikerhez  és  hogy  végre  kedvezőbben  for- 
dul sorsom.  Nem  fogadtak  ugj'^an  a  házba,  mert  az  ily 
dolog  ellen  már  föllázadt  volna  a  pénzeszsák  előkelő- 
sége, a  ki  csak  nem  léphet  összeköttetésbe  a  sza- 
kácsnője tanítójával;  de  adtak  ajánlatot  másokhoz  és 
rövid  idő  múlva  befogadtak,  mint  a  magj^ar,  franczia 
és  a  latin  nyelvek  tanítóját,  a  keresztény  világtól  akkor 

még  meglehetős  szigorúan  elszigetelt  zsidó  társaságba. 
E  leczkeórák  dija,  illően  a  tanító  polgári  állásához  és 
korához,  rendkívül  szerény  volt  és  a  havi  két  forint  fize- 
lésből  alig  esett  több  négy  krajczárnál  az  oktatás  egy- 
egy  órájára  (a  forintban  akkor  hatvan  krajczár  volt). 
De  igyekezetem  s  a  félreismerhetetlen  siker  idő  multá- 
val megnövesztette  ezt  a  tiszteletdíjat  és  ha  naponta 
bárom  órát  adtam,  a  pozsonyi  élelem  akkori  olcsósága 
mellett  tűrhetően  biztosíthattam  megélhetésemet.  A  ma- 
gam ellátásának  nyomasztó  gondjától,  tudniillik  a  ke- 
nyértelenségtől,  ment  voltam  immár;  helylyel-közzel 
egy-egy  viseltes  köntösre  is  tehettem  szert  a  zsibvásá- 
ron és  túlboldog  voltam,  a  mikor  saját  keresetemen 
vásárolt  kopott  kabátban  és  pantallóban  jelenhettem 
meg  a  világ  előtt  és  eképpen  kielégíthettem  gyermekes 
hiúságomat.  De  sajna,  volt  elég  rossz  oldala  is  ennek  a 
sikeremnek,  mert  a  mindennapos  nyolcz  órai  iskola- 
járáson és  a  három  vagy  négy  órai  oktatáson  túl  vajmi 
kevés  időm  jutott  magántanulmányaim  sikeres  folyta- 
tására ;  és  mivel  ez  a  csekély  kereset  is  felébresztette 
bennem  a  vágyat  bizonyos  élvezetekre :  néha  napján  a 
színházba  menésre,  vagy  egy  kis  kalácsra,  fenyegetően 
jelentkezett  csakhamar  az  a  veszedelem,  hogy  elernyedve 
a  magasabb  czélokért  való  küzdésben,  idő  multával  ei- 
sekélyesedem  és  a  nagyon  is  szerény  jómód  ideig-óráig 
tartó  birtokában  letérek  a  tökéletesedés  felé  való  hala- 
dás ösvényéről.  Minden  erős  megpróbáltatásom  mellett 
eléggé  gyermekes  és  könnyelmű  voltam  arra,  hogy  el- 
vakultam attól  a  halovány  napsugártól,  mely  a  sors 
kegyéből  reám  hullott.  Szinte  elbizakodottá  tett  volna 
az  a  tudat,  hogy  végre  jól  lakhatom  és  tisztességesen  ru- 
házkodhatom,  ha  közben  szigorú  intelemmel  nem  fordul 

hozzám  a  gondviselés  és  zordonan  ki  nem  ragad  vesze- 
delmes ábrándjaimból. 

Ezzel  az  intelemmel  az  akkor  kitörő  szabadságharcz 
eseményei  szolgáltak  számomra.  Már  előbb  is  figyel- 
mes szemmel  néző  tanúja  voltam  a  közelgő  nagy  idők 
eseményeinek.  Az  országgyűlés  vitái  megragadták  az 
eleven  értelmű  gj'ermekiQú  érdeklődését.  Néhanapján 
megfordultam  az  ifjúság  karzatán.  Hallottam  hévvel 
szónokolni  Kossuthot,  láttam  elnöki  székében  a  nádort 
és  körülötte  az  erejének  tudatára  ébredő  nemzet  nagy 
fiait.  A  szabadságharcz  kitörése  előtt,  1846  és  1848  kö- 
zött, tanuja  voltam  annak  a  külsőségeivel  is  nevezetes 
udvari  ebédnek,  melyen,  talán  a  diéták  megnyitása  al- 
kalmából, talán  más  alkalomból,  magánál  látta  V.  Fer- 
dinánd király  az  ország  rendéit.  De  nem  volt  Pozsony- 
ban olyan  nagy  terem,  mely  a  rendek  összességét  ma- 
gába fogadni  képes  lett  volna.  Ugy  segítettek  hát  a 
hajon,  hogy  az  utczán  állították  fel  a  fehér  asztalokat  a 
« Vörös  ökön>  fogadótól  le  egészen  a  német  szinház 
öreg  épületéig.  Hatalmas  egy  asztal  volt  az.  Gyermek- 
czimboráimmal  ott  bámészkodtam  én  is  e  szokatlan 
udvari  ebéd  néző  közönségében.  Az  asztalfőn  ült  a 
király,  körülötte  udvaronczai  és  nekem  úgy  tetszik, 
mintha  még  most  is  látnám  a  jelenetet,  ahogy  a  dísz- 
ruhás magyar  urak  felkeltek  az  asztal  mellől  és  pohár- 
ral a  kezökben  sorra  oda  vonultak  a  felséges  úrhoz,  ki 
nyájasan  mosolyogva  kocczintott  hű  alattvalóival. 

A  lélekre  mélyebben  ható  és  nagyszerűbb  volt  az 
1848-iki  márcziusi  napoknak  az  az  örökké  felejthetetlen 
jelenete,  midőn  a  bécsi  napok  után  megérkezett  Po- 
zsonyba az  első  felelős  magyar  minisztérium.  Lázban 
volt  az   egész  város.   A  Dunapartra  tódult  a  nép  és  le- 

írhatatlan  rivalgás  támadt,  mikor  a  nemzeti  szinekkel 
fellobogózott  hajó  a  kikötőbe  ért.  Elsőnek  Kossuth  lé- 
pett a  partra  Klauzál  Gáborral.  Utána  Eötvös  József 
báró  Esterházy  Pál  herczeggel  és  Batthyány  Lajos  gróf 
miniszterelnökkel.  Alakjok  kitörölhetetlenül  belevéső- 
dött emlékezetembe.  Rövidnek  tűnő  perczek  után  meg- 
érkeztek szállásukra,  a  Zöldfa  vendéglőbe  s  nehéz  lett 
volna  eldönteni,  hogy  a  lelkesedés  mámorában  úszó 
tömeg  kiséri,  vagy  magával  sodorja-e  őket.  A  fogadó 
kapuja  bezárult  mögöttük,  de  a  nép  nem  mozdult  el 
és  újra  látni  s  hallani  kivánta  hőseit.  Nemsokára  meg- 
nyilt  az  első  emeleti  erkély  ajtaja  s  előttünk  állt  fenn  a 
magasban  az  egész  minisztérium,  díszmagyarban  még. 
ahogy  az  imént  megérkezett.  Én  nem  birtam  érzelmeim- 
mel. Vad  erőszakkal  törtem  magamnak  utat  a  sokaság- 
ban és  már  közelről  láttam  és  hallottam,  mikor  az  ujon- 
gás  hirtelen  támadt  szünetében,  szép  nagy  gesztussal 
kisérve,  megcsendült  Kossuth  érczes  szava : 

—  Megjöttünk  Bécs  falai  közöl,  hol  az  abszolutiz- 
musnak századokon  keresztül  tartogatott  rendszere 
összedőlt .  .  . 

Mikor  a  szabadságharcz  első  villámai  megjelentek 
az  égen,  Pozsonyban  bezárták  az  iskolákat,  az  előadás 
megszűnt.  Üzlet  és  forgalom  megakadt  s  mindenki 
aggódva  gondolt  a  kitörni  készülő  vihar  következmé- 
nyeire. Hozzájárultak  mindehhez  a  pozsonyi  csőcselék 
által  a  zsidónegyedben  rendezett  zsidó-üldözés  és  fosz- 
togatás borzalmai.  Házakat  és  raktárakat  törtek  fel  a 
zavargók  és  sok  száz  hordó  bort  és  pálinkát  eresztettek 
ki  a  pinczékben.  Az  őrjöngő  részeg  sokaság  tombolva 
áradt  szét  a  zsidó-utczában  a  Vödriczen  és  a  Zucker- 
mandl  táján.  Sokáig  visszhangzott  még  e   környék   az 

fj Időzött,  ujegrabolt  és  megkínzott  zsidók  siránkozása- 
lói  és  jajveszékelésétől  —  és  Pozsony  város  hangya- 
szorgalmú, dolgos  zsidő  népe  martalékául  esett  a  nyo- 
mornak és  a  kétségbeesésnek.  A  közös  bánat  ezernyi 
gondja  természetesen  engem  is  g\'őngédtelen  kézzel 
vert  föl  látszatos  boldogságom  csalóka  álmaiból.  Külö- 
nösen mély  iszonyat  fogott  el,  mikor  láttam  a  párt- 
ülőnek bélyegzett  magyar  hazafiak  napirendre  kerülő 
kivégzéseit,  melyeket  a  várhegj*  mögött  levő  úgyneve- 
zett Eselsbergen  gyermekies  kiváncsiságomban  magam 
is  végig  néztem.  Az  egyik  Mednyánszky  bárónak,  Lipót- 
vár osztrák  rabságba  esett  parancsnokának  és  hadse- 
gédének, Grubernek  —  Imrei  Ferencz,  az  író,  édesaty- 
jának —  kivégzése  volt  Fiatal  volt  mind  a  kettő.  Kart 
karba  öltve,  tréfálkozva  mentek  a  vesztőhelyre  és  a 
mikor  láttam,  hogy  a  kamarilla  nyomorult  pribékjei  ho- 
g^'an  bánnak  a  vértanúk  tetemével,  hogj'an  lóbázzák  a 
bitón  függőket  lábaiknál  fogva,  a  bosszú  sajátszerű 
érzete  ragadott  meg,  szitkokat  szórtam  a  horvát  kato- 
nákra és  pórul  járok,  ha  még  jókor  kereket  nem  oldok. 
A  második  borzalom,  a  melynek  ugyanazon  a  helyen 
voltam  szemtanúja,  Bázga  Pál,  a  lutheránus  lelkipász- 
tor kivégzése  volt,  kinek  tüzes  magj^ar  beszédeiért 
kellett  bitólialált  szenvednie.  A  nemeslelkű  férfiú  fele- 
ségétől és  gyermekeitől  kisérve  lépett  a  börtönből  a 
vesztőhelyre.  Ölelgetve  és  vigasztalva  kedveseit,  szilái*d 
léptekkel  közeledett  a  bitófához  s  mikor  a  hadi  biró 
felolvasta  Ítéletét  és  a  pálczát  ketté  törte,  megcsókolta 
övéit  és  nyugodtan  adta  magát  a  hóhér  kezére.  Anya 
vs  gyermekei,  a  kik  hogy  hányan  voltak,  már  nem  em- 
lékezem, ott  térdeltek  a  földön  közveletlen  közelében : 
kimondhatatlan   fájdalommal  nézték  halottjukat  és  mi- 

kor  már  nem  bírták  tovább,  a  legtöbben  összerogy- 
tak eszméletlenül.  Ez  a  jelenet  könyekre  fakasztotta  a 
keményszívű  katonákat  is  és  könnyű  elképzelni,  milyen 
nyomokat  hagyott  egy  mélabúra  hajló  gyermek  lelki 
világában !  A  mai  nemzedék  politikai  tekintetekből  fá- 
tyolt vetett  e  rémes  eseményekre,  de  ez  a  fátyol  soha- 
sem takarhatja  el  a  borzalmas  körvonalakat,  mert  a 
szemtanút  mindenha  iszonyat  fogja  eltölteni,  ha  reájok 
emlékezik. 

Pozsonyban  e  szerint  nem  volt  tovább  maradásom. 
A  vidéken  kerestem  állást ;  elfogadtam  egy  Pozsony 
környékén  lakó  máriavölgyi  szegény  falusi  zsidó  aján- 
latát és  néhány  hónapra  beálltam  hozzá  házi  tanítónak. 
Itt,  a  Kárpátok  csöndes  völgyében,  majd  otthon,  Duna- 
szerdahelyen, békén  és  nyugodtan  élhettem  ismét  tanul- 
mányaimnak. Dunaszerdahelyről  néhanapján  átlátogat- 
tam a  szomszédos  Vasárut  község  zsidó  korcsmáro- 
sához,  ki  rokona  volt  a  mostoha  atyámnak.  Ott  jár- 
tam ép  azon  a  napon  is,  a  mikor  Vásárútra  ért  Kossuth 
Lajos,  ki  az  osztrákföldi  hadi  vállalkozásra  tüzelte 
(Csallóköz  magj-ar  népét.  A  korcsma  előtt  akart  szólani. 
Egy  hordót  görgetlek  az  ajtó  elé  és  én  ott  álltam^ 
mikor  Kossuth  egy  székről  a  hordóra  lépett  és  beszélni 
kezdett.  Szavaira  leirhatatlan  rivalgás  támadt  a  népben. 
Öreg  emberek  és  íiatal  legények  —  szinte  gyermekek 
még  —  odahagyták  szüleiket  és  kaszával,  villával  föl- 
fegyverkezve, követték  Kossuthot :  és  elindult  a  nép- 
fölkelők tömege  Bécs  felé.  Kimeríthetetlen  korszaka 
volt  ez  a  lelkesedésnek. 

A  mikor  Máriavölgyben  gyűjtött  néhány  forintnyi 
szerény  keresetemmel  visszatértem  Pozsonyba,  elhatá- 
roztam, hogj' a  hatodik  diákosztályt  nem  a  benczéseknél 

végzem  többé,  hanem  a  protesátns  liczeumban,  mert 
ez  intézet  tanárai  előítélet  nélkül  való,  müveit  és  hu- 
mánusabb emberek  hirében  állottak,  de  azért  is,  mert 
torkig  voltam  már  a  fanatikus  barátok  örökös  zaklatá- 
sával. Az  oktatás  a  liczeumban  részben  német  volt,  az 
előadás  szabadabb  és  élvezetesebb.  Bizonyára  sok  hasz- 
nát látom,  ha  megváltozott  helyzetemben  nem  jelent- 
kezik ismét  a  nélkülözés  rémképe  és  életem  nehéz 
tusájában  el  nem  von  ismét  szellemi  foglalkozásomtól. 
Tizennyolcz  éves  voltam  már  akkor  és  belefáradva  a 
sors  minden  képzelhető  szeszélyével  immár  nyolcz  év 
óta  vívott  tusakodásba,  bátorságom  annyira  megtört, 
hogy  elhatároztam :  inkább  szünetet  tartok  egy  eszten- 
deig és  falura  megyek  házitanítónak,  hogy  aztán  ellátva 
a  szükséges  pénzzel,  tovább  folytathassam  félben  ma- 
radt iskolai  tanulmányaimat. 

Pozsonyi  diákkoromat  szomorú  kép  zárja  be  1849-b6l. 
Vagy  tizenötezer  muszka  vonult  át  a  városon.  A  hidon 
keltek  át  a  balpart  felől.  Hegyes  végű  sisak  volt  a  fejü- 
kön, fahéj-színű  darócz  köpönyegjök  kétfelé  volt  hajtva 
a  térdök  felett,  hogy  könnyebben  járhassanak.  Emlék- 
szem rá,  mert  feltűnt  nekem,  hogy  nemcsak  a  legény- 
ség, de  a  tisztek  is  borjút  vittek  a  hátukon.  Mi  fiúk  — 
csallóközi  magyar  gyerekek  voltunk  valamennyien  — 
az  út  mellől  néztük  jöttüket  s  a  lelkünk  megtelt  kese- 
rűséggel. Azt  hiszem,  abban  az  órában  szállt  le  szí- 
vemre az  az  olthatatlan  gyűlölet,  mely  a  legelszántabb 
oroszellenes  írók  egyikévé  tett  az  angol  publiczisztiká- 
ban  immár  negyven  hosszú  esztendő  óta. 

A    HÁZI    TANÍTÓ. 


DocENDO  DisciMUS,  tanítva  tanulunk,  így  szól  a  diák 
közmondás.  Mint  tanítónak,  e  szerint,  kitűnő  alkalmam 
lett  volna  reá,  hogy  tudományosan  kiművelődjem  és 
czélomat  érjem.  Mégis  nehéz  szÍN'vel  váltam  meg  az  is- 
kolától, melyben  rendszeresen  folytathattam  volna  tanul- 
mányaimat és  «faczér  diák]>  lett  belőlem,  ki  fegyelem 
nélkül  és  rendszertelenül  s  a  koromban  még  nélkülöz- 
hetetlen ellenőrzés  nélkül  haladtam  tovább  nagy  küz- 
déssel megkezdett  pályámon.  Nyitravármegyében,  Zsám- 
bokrét  községében  esett  meg  velem,  hogy  látogatóban 
lévén  ott  lakó  nagybátyámnál,  megismerkedtem  egy 
Pelrikovich  nevű  kisbirtokossal  és  cs.  kir.  postamester- 
rel. Ez  értelmes,  minden  előitélettöl  ment  derék  em- 
ber, kinek  már  régebben  szemébe  tűnt  több  nyelvben 
való  járatosságom,  házába  fogadott  az  egyik  fia  mellé 
nevelőnek,  jobban  mondva  nyelvmesternek.  Ügy  volt, 
hogy  teljes  ellátást  és  évi  százötven  forint  fizetést  ka- 
pok, a  mi  fizetésnek  bizonyára  igen  szerény  fizetés  volt, 
de  tökéletesen  megfelelt  annak  a  nem  kevésbbé  szerény 
munkának,  melyet  végezni  módomban  állott ;  mert  lu- 

dásom  a  magyar  és  a  diák  nyelv  oktatásán  kivúl  bizony 
fölötte  fogyatékos  volt,  a  mi  pedig  a  prefektusi  mivol- 
tomat illette  —  mert  ez  volt  a  titulusom  —  inkább  vol- 
tam biz  én  nevelt,  mint  nevelő  Petrikovichné,  egy  ki- 
válóan müveit  úri  nő,  ki  ifjú  korát  főrangú  család  köré- 
ben töltötte  és  sokat  adott  az  illendőségre,  a  jó  modorra 
és  a  csinos  ruházkodásra,  csakhamar  észrevette  nag}' 
sajnálkozására,  hogy  a  prefektus  úr  minden  nyelvbeli 
ismeretei  mellett  meglehetősen  bárdolatlan  fíczkó  és 
semmi  esetre  sem  alkalmas  arra,  hogy  meg:bizható  mes- 
tere legyen  fiainak  az  úri  szokások  elsajátításában.  En- 
nek következtében  magára  vette  azt  a  nehéz  feladatot, 
hogy  előbb  kineveli  a  tanítót  és  a  fáradság,  melyet  nem 
sajnált  tőlem,  hogy  otthonossá  tegjen  az  illedelem  min- 
den kérdésében,  —  a  mennyiben  megtanított  reá,  hogyan 
tartsam  az  asztalnál  az  asztalkendőt  és  az  evőeszközt, 
hogj'an  köszönjek,  járjak,  álljak  és  üljek,  —  valóban 
fényes  bizonyságot  telt  szívének  nemességéről.  Én  tehát 
egész  átalakuláson  mentem  át  ez  úri  háznál  való  tartóz- 
kodásomnak emez  első  idejében.  De  komolyan  is  vet- 
tem a  dolgot ;  elannyira,  hogy  egész  órákat  töltöttem 
öltözködéssel,  a  komplimentumok  s  az  előkelő  kéz-  és 
fejmozdulatok  betanulásával.  A  tonitói  kötelességem- 
nek tűrhetően  elegei  is  leltem,  de  tanulmányaim  erősen 
megsínylették  ezt  az  idomilásl;  hajlottam  a  kényességre 
és  nemcsak  az  időt  pazaroltam  a  tükörnél  és  a  társa- 
ságban, hanem  ráadásul  még  a  keresetemet  is,  s  az  az 
egynehány  forintom,  melyei  iskolázásom  újrakezdéséhez 
kellett  volna  összegyűjlögelneni,  ügy  szélment,  hogj'  az 
év  végeztével  nem  maradt  meg  belőle  az  a  tizenhat  forint 
sem,  a  melylyel  iskolapénz  czímén  tartozásban  voltam 
a   pozsonyi  evangélikus  liczeumnál  s  melynek   hiánya- 

ban  lévén,  nem  vehettem  ki  bizonyítványomat,  a  testi- 
monium  abeundi-t.  Hallatlan  könnyelműség  volt  ez  és 
bűnös  mulasztás,  mely  utóbb  nagyon  nyomta  a  lelki- 
ismeretemet. Meg  is  szenvedtem  érte  aztán  keservesen. 
Nem  tudtam  eldönteni:  az  kábított  el  vájjon  s  az  vette 
el  az  eszemet,  hogy  akkor  éltem  először  kényelemben 
és  gond  nélkül,  vagy  a  velem  született  és  lelkemben 
fészkelő  könnyelműség  tört-e  ki  belőlem?  Csak  azt  az 
egyet  tudom,  hogy  nagyon  kegyetlen  lelkiállapotban 
voltam,  mikor  Petrikovich  úr  társaságában  1851  őszén 
Pestre  utaztam,  hova  a  derék  ember  levitte  két  fiát  nyil- 
vános iskolába,  és  hogy  elhagyva  a  Petrikovich  ház 
békés  kikötőjét,  megnyílt  előttem  az  a  nem  épen  kedves 
kilátás,  hogy  a  nyomorúság  és  a  küzdelem  zivataros 
tengerére  szállok  ismét. 

Pest,  a  mai  Budapest,  Magyarország  virágzó  szép  fő- 
városa, nyomát  sem  mutatta  még  akkor  mostani  fényének 
és  nag}'ságának,  mert  a  megtorlásnak  a  szabadságharczot 
követő  napjai  a  szomorúság  és  a  mélabú  árnyékát  vetet- 
ték a  városra  és  lakóira.  Mikor  Petrikovich  úrtól  elbú- 
csúzva, a  mellékutczáknak  vettem  utamat,  hogj'  szert 
tegyek  valami  olcsó  szállásra,  a  mi  alatt  hónapos 
ágyat,  vagy  annak  is  a  felét  kell  érteni,  lelkemben  fel- 
jíjúlt  az  emléke  első  pozsonyi  tartózkodásom  borzasztó 
napjainak  és  előttem  állt  ismét  a  nyomorúság  a  maga 
teljes  pőreségében.  Fél  napig  tartó  hasztalan  kóborlás 
után  s  mivel  foglaló,  vagy  a  szálláspénz  egy  részének 
lefizetése  nélkül  senki  sem  volt  hajlandó  befogadni, 
kelletlenül  és  habozó  léptekkel  egy  gazdag  rokonomhoz 
mentem,  ki  egynehány  napig  csak  eltűrt  magánál,  de 
azután  két  forintot  nyomva  a  markomba,  útnak  eresz- 

tett  azzal  az  at^-ai  tanácscsal,  hogy  keressek  valami 
állást,  mert  jelenlétem  nincs  ínyére  a  feleségének.  En 
hát  találomra  bekukkantottam  egynehány  kávéházba, 
hogj-  korrepetitori  vag}'  nyehmesteri  állásról  tudako- 
zódjam az  ott  lebzselő  kereskedőktől  Vgy  látszik,  hogy 
rendkívül  zavart  és  félénk  magamviselete  részvétet  kel- 
tett irántam  egy  bizonyos  G.  úr  lelkében,  mert  szóba 
állt  velem  és  beszélgetésünknek  az  lett  vége,  hogy 
ajánlatot  tett :  lépjek  be  hozzá  és  szállásért,  ellátásért 

r 

legyek  tanítómestere  gj-ermekeinek.  En  természetesen 
habozás  nélkül  elfogadtam  az  ajánlatot.  Szomorú  ki- 
látás volt  bíz  ez  tanulmányaim  folytatására !  G.  úr 
a  Hermina-téren  lakott,  tehát  jó  messzire  a  piaristák 
gimnáziumától,  a  hova  járni  akartam,  a  fenhéjázó  szó- 
val úgynevezett  szállás  pedig  nem  volt  egyéb  puszta 
ágynál  a  cselédek  szobájában,  hol  együtt  laktam  a  sza- 
kácsnéval,  a  szobaleánynyal  és  egy  kis  gyermekkel,  az 
ellátásom  pedig  oly  szűkösen  volt  kimérve,  hogy  a 
különböző  étkezési  alkalmak  inkább  gondolataimban, 
mint  gj'omromban  hagyták  emiéköket.  Pedig  e  sovány 
kosztért  végtelenül  sok  küzdelem  és  szenvedés  jutott 
osztályrészemül.  A  neveletlen  gj^ermekek  egész  nap  a 
nyakamon  lógtak  és  este,  mikor  végre  lefeküdtek,  én 
meg  vagy  a  leczkémet  tanultam,  vagy  a  magántanúl- 
mányaimat  végeztem  volna,  a  cselédszobában  nótázni, 
kezdett,  vagy  összeperlekedett  egymással  a  szakácsné 
meg  a  szobalány,  vagy  dévajkodtak  velem  mind  a  ket- 
ten, így  aztán  merőben  lehetetlenné  vált  számomra 
minden  komoly  foglalatoskodás.  Nehéz  szívvel  bár,  de 
mégis  én  mondottam  fel  a  szolgálatot  és  mert  iskolai 
bizonyítvány  hiányában,  a  melyért  tizenhal  forint  járt 
volna  a  pozsonyi  liczeumnak,  csak  három  hónapig  tűr- 

tek,  mint  rendkívüli  hallgatót,  a  piarista  gimnázium 
hetedik  osztályában,  azután  pedig  útnak  eresztettek: 
az  a  merész  elhatározás  kelt  bennem,  hogy  hátat  fordí- 
tok a  városnak  s  a  nyilvános-  iskolának  és  elmegyek  a 
vidékre  házi  tanítónak. 

Merésznek  mondom,  pedig  nagyon  fájdalmas  is  volt 
ez  az  elhatározásom,  mert  ezzel  végképen  letértem 
arról  az  útról,  melyen  megállapított  életpályára  jut- 
hattam volna ;  midőn  pedig  az  idegen  nyelvek  czél- 
talan  tanulására  vetettem  magam,  olyan  ösvényre  lép- 
tem, a  melynek  végczélját  magam  sem  láttam  s  me- 
lyen a  siker  leghaloványabb  reménysége  sem  vezé- 
relhetett. Csak  lassankint  ismertem  föl  helyzetem  ve- 
szedelmeit, mert  az  önfentartásnak^  már  tíz  év  óta 
folyó  nehéz  küzdelmében  csak  a  jelen  szenvedésétől  és 
viszontagságaitól  való  menekvés  volt  mindig  a  szemem 
előtt  és  ezúttal  is  egyesegyedül  az  a  gond  nehezedett 
lelkemre :  hogy  sikerülhet-e  tervem  és  hozzá  juthatok-e 
valami  jó  házi  tanítói  alkalmazáshoz?  E  hivatásra  való 
képességemet  illetőleg  legfölebb  ha  néhány  idegen 
nyelv  ismeretére  hivatkozhattam  s  ezeknek  egynémelyi- 
kében  is  csak  úgy  félig-meddig  voltam  otthon.  Németül, 
francziáúl  és  olaszul  tűrhető  folyékonysággal  és  szótár 
használata  nélkül  olvastam ;  birtam  félig-meddig  a  héber 
és  a  diák  nyelvet  is,  és  mivel  a  hazai  nyelvek  közül  a 
magyar  és  a  tót  nyelv  szóban  és  Írásban  rendelkezé- 
semre állott,  volt  bennem  annyi  merészség,  hogy  hét 
nyelv  ismerőjének  hirdettem  magam  s  mi  több:  önhitt- 
ségemben kiadtam  magam  e  nyelvek  tanítómesterének 
is.  Hát  ez  minden  esetre  elég  hatásos  czégér  volt  arra, 
hogy  kiállhassak  vele  a  vásárra,  de  tökéletesen  méltó  volt 
a  vevőkhöz   is,  kiknél   tudományos   árúmat  elhelyezni 

Óhajtottam.  Mert  legjobb  esetben  is  csak  eg^'szerú  zsidó 
családoknál  lelhettem  alkalmazást,  tehát  oly  emberek- 
nél, kik  vajmi  kevéssé  konyítottak  a  filológiához  és 
a  pedagógiához  és  készpénzül  vették  nagyhangú  állí- 
tásaimat. Távol  minden  szándékos  megtévesztéstől, 
igyekeztem  a  lehetőség  szerint  megfelelni  hivatásom- 
nak s  adtam  azt,  a  mit  adni  módomban  állott.  A  nyelve- 
ket  azzal  a  módszerrel  tanítottam,  mely  szerint  ma- 
gam is  megtanultam  őket,  tudniillik  az  úgynevezett 
Jacotot-mód-szerrel  és  a  legtöbb  esetben  valóban  el  is 
értem  annyi  eredményt,  hogy  tanítványaim  —  fiúk  és 
leányok  vegyest  —  fél  év  múltán  otthonossá  lettek  a 
könnyebb  olvasmányokban,  helylyel-közzel  a  társalgás- 
ban is.  Ehhez  hasonló  módon  ment  a  dolog  a  tanítás 
egyéb  tárgyaival :  a  történelemmel,  a  földrajzzal  és  a 
mértannal  is,  úgy,  hogy  minden  pedagógiai  képzettség 
nélkül  bár,  de  annál  több  jóravaló  törekvéssel  és  szívós- 
sággal, elég  tisztességes  eredményt  értem  el  a  tanítás 
terén  és  érdemet  szereztem  kenyéradóim  megelégedé- 
sére. 

Nem  érdektelen  a  mód,  a  hogy  állásaimra  szert  tet- 
tem ;  elmondok  hát  róla  egyet  és  mást,  ha  egyébért 
nem  is,  legalább  furcsasága  okáért.  Az  újságban  való 
hirdetés  módjához  Magyarországon  akkoriban  nem  igen 
szoktak  folyamodni,  de  nem  is  mentek  vele  sokra.  Én 
különösen  nem  is  élhettem  volna  vele,  mert  nem  volt 
reá  pénzem.  Hanem  voltak  hívatásos  ügynökök,  amolyan 
tanító-elhelyezők,  a  kik  számon  tartották  egy  részről  a 
rendelkezésre  álló  tanerőket,  vulgo :  faczér  tanítókat, 
másrészről  meg  azokat  a  falusi  családapákat,  kik  meg- 
engedhették maguknak  azt  a  fényűzést,  hogy  házi  ta- 
nítót tartsanak  gyermekeikhez.   Jobbára  vidéki  keres- 

kedők,  bérlők  voltak,  kiket  a  Pesten  évente  két  ízben 
megtartón  nagj*^  országos  vásár  alkalma  hozott  fel  a 
fővárosba  s  a  kik,  elhelyezve  árújokat,  vagyis :  eladva 
gyapjújokat,  gubacsterniésöket,  gabonájukat,  nyers  bő- 
reiket stb.,  bevásároltak  mindent,  a  mire  szükségök 
volt  a  falun  és  a  házuk  tájékán.  Házi  szükségleteikkel 
a  boltokban  látták  el  magukat,  a  tanitók,  a  sakterek 
és  pálinkafőzők  beszerzésére  pedig  bizonyos  közisme- 
retű  kávéházak  szolgáltak,  vagyis  olyan  helyiségek, 
melyekben  összetalálkozhattak  és  megalkudhattak  az 
illető  ügynökökkel  és  a  tanerők  rendelkezésre  álló  kész- 
letével. Tanító-börzének  különösen  jó  hírű  volt  akkori- 
ban a  pesti  Ország-úton  levő  Orczy-kávéház.  Ebben  a 
piszkos,  a  legkülönbözőbb  dohánynemek  füstjétől  illatos 
helyiségben,  mely  negyven  év  multával  is,  mind  a  mai 
napig,  sokat  megőrzött  régi  képéből,  tarka  sokaságban 
tolongott  egymás  hátán  a  városi  és  falusi  zsidóság, 
mely  fekete  kávéját  szürcsölte,  vagy  fülsiketítő  lármát 
csapott,  ádáz  taglejtésekkel  beszélve  és  kiabálva  egy- 
mással. Délután  egy  és  négy  óra  közt  a  legpokolibb 
volt  a  tolongás  és  a  lárma  a  pedagógusoknak  ezen  a 
börzéjén ;  ez  volt  az  általános  találkozás  legfőbb  ideje. 
Egy  félreeső  padon  ültek  a  faczér  tanítók  és  szorong\'a 
lestek  az  ügynök  szemejárását,  a  mikor  kivált  a  tömeg- 
ből és  a  vevővel,  jobban  mondva  a  jövendőbeli  princzi- 
pálissal,  megállta  pad  előtt,  szemlét  tartott  a  jelölteken 
és  az  egyiket  vagy  a  másikat  bemutatta  az  idegennek. 
Nagyon  kínos  jelenei  volt  ez.  Vissza  is  emlékeztem 
reá  utóbb,  mikor  láttam  Középázsia  bazárjaiban  a  rab- 
szolgavásárt, de  kietlen  érzéssel  gondolok  reá  ma  is, 
valahányszor  az  Orczy-kávéház  előtt  visz  el  utam.  Szo- 
rongó  szÍA'\'el,  mély  megszégyenüléssel,  órák  hosszáig 

üldögéltem  én  e  padon  több  egymásra  következő  dél- 
utánon át,  míg  végre  Mayer  úr  (így  hívták  az  ügynö- 
kömet) megjelent  Merkúr  egy  művelődésre  szomjúhozó 
fiával,  intett,  hogy  álljak  fel  és  mérhetetlen  tudomá- 
nyom mód  nélkül  való  dicséretével  bemutatott  engem. 
Nekem  persze  támogatnom  kellett  a  buzgó  alkuszt  cse- 
kélységem fölmagasztalásában,  mint  a  hogy  a  rabszol- 
gának is  erőmutatványokkal  kell  bizonyságot  tenni 
izmainak  erejéről  Középázsia  bazárjaiban.  Mikor  aztán 
megegyeztünk  az  évi  fizetésben  és  átadtam  bizonyítvá- 
nyaimat, ott  helyben  megkaptam  a  foglalót,  melynek  leg- 
nagyobb részére  az  ügynök  tette  rá  kezét  a  fáradságá- 
ért, szerény  maradványából  pedig  nekem  kellett  fedezni 
fölszerelésem  és  esetleg  az  utazás  költségét. 

Annak  rendje  és  módja  szerint  való  üzlet  volt  az 
ilyen  és  úgy  a  vevő,  mint  az  eladó  jól  járt  vele.  Mindig 
csodálkozva  láttam,  l^c)gy  még  az  írástudatlan  zsidó 
kereskedő  is  milyen  nagyra  becsüli  a  műveltséget. 
Nem  kiméi  sem  áldozatot,  sem  fáradságot,  hogy  jobb 
nevelést  adhasson  gyermekeinek,  mert  erősen  anyagias 
törekvései  mellett  magasabb  eszmények  lebegnek  a 
szeme   előtt,   midőn   gyermekeinek  jövőjéről  van   szó. 

Első  helyem,  a  melyhez  ily  módon  jutottam,  egy  Ro- 
senberg  nevű  urnái  volt  Szlavónia  Kutyevo  nevű  községé- 
ben. A  családnak  nálam  csak  egynehány  évvel  idősebb 
fia  volt  az,  ki  a  József-napi  vásáron  Pesten  járt,  elvé- 
gezni atyja  megbizásait  és  a  többi  közt  tanítót  is  foga- 
dottmagánál iQabb  testvérei  mellé.  A  fiatal  ember  elámult 
egy  kissé,  a  hogy  meglátott,  de  folyékony  franczia  beszé- 
dem, a  mihez  ő  is  konyított  valamennyire,  nem  tévesztette 
el  hatását ;  megnyertem  hajlandóságát,  felfogadott,  és 
néhány  nap  múlva   gőzhajón  együtt  Eszékre  mentünk. 


A  HÁZI  TANÍTÓ.  75 

honnan  kocsin  vittek  bennünket  a  sziavon  hegyvidék  gyö- 
nyörű völgyében  fekvő  Kutyevoba.  Rosenberg  úr  házá- 
nál való  fogadtatásom  alkalmával  ugyanaz  a  kalamitás 
ért,  mely  annak  idejében  Nyéken :  tudniillik  úgy  vélték, 
hogy  külsőmre  nagyon  fiatalos  vagyok,  hogy  nagyon 
piros  az  ábrázatom  s  attól  tartottak,  hogy  ilyen  kül- 
sővel nem  igen  leszek  képes  fenntartani  a  tanítóhoz 
illő  méltóságot  és  komolyságot.  Legfőbb  oka  ez  aggó- 
dásnak egyébként  alighanem  Emilia  kisasszony,  a  csa- 
lád legnagyobbik  leánykája  volt,  egy  tizenhat  éves  viruló 
szép  leány,  ki  szintén  tudásom  forrásából  volt  csillapí- 
tandó szomjúságát  s  kire  nézve,  anyjának  megfontolt 
Ítélete  szerint,  súlyos  következésekkel  járhatott  a  tanító 
és  a  tanítvány  csekély  korkülönbsége.  Később  kitűnt, 
hogy  a  jó  asszony  csakugyan  nem  tévedett.  Egyébként 
igen  kedvesen  bántak  velem.  Kényelmes  szobát  kaptam, 
ellátásom  kitűnő  volt  és  minthogy  naponta  csak  hat 
órát  kellett  tanítanom,  bőven  maradt  rá  időm,  hogy 
nyugodtan  szentelhessem  magam  nyelvbéli  tanulmá- 
nyaimnak ;  sőt  éppen  itt  szabtam  első  izben  határozott 
irányt  tanulmányaimnak,  mert  egy  csomó  európai  nyelv 
állítólagos  elsajátítása  után  áttértem  a  török  nyelv  tanu- 
lására és  figyelmem  a  keleti  tudományokra  fordítottam. 
Az  az  érzés,  hogy  elejtettem  a  nyilvános  iskolázás  vezér- 
fonalát és  letértem  a  rendszeres  tanulás  ösvényéről,  erő- 
sen bántotta  lelkiismeretemet  és  mert  mindezt  csakis 
megbocsáthatatlan  könnyelműségemnek  tulajdoníthat- 
tam, annak  a  könnyelműségemnek,  hogy  keresetem- 
ből kétszeri  állásomban  sem  takarítottam  meg  azt  a 
tizenhat  forintot,  melylyel  kiválthattam  volna  iskolai 
bizonyítványomat,  keserű  szemrehányásokkal  illettem, 
semmirekellőnek  mondottam  magam  és  elhatároztam, 

hogy  ezentúl  fáradhatatlan  leszek  a  munkában,  fel- 
használom minden  perczemet  és  megfeszített  szorgalom- 
mal teszem  jóvá  addigi  mulasztásaimat.  Annyira  men- 
tem ebben  a  magamfegyelmezésében,  hogy  könyveimre, 
íróasztalomra,  sőt  még  szobám  falára  is  —  török  betű- 
vel, hogy  más  meg  ne  értse  —  ily  szavakat  írtam  fel : 
<(Légy  férfi  !i>  «Szégyeld  magad  !»  «Dolgozzál!» — Azt 
akartam,  hogy  állandó  figyelmeztetésképpen  álljon  a 
szemem  előtt"  ez  az  írás  és  megóvjon  minden  újabb 
ballépéstől. 

Ez  erős  elhatározásomnak  annál  könnyebben  helyt 
állhattam,  mert  nyelvészeti  tanulmányom  ez  időtájt  több 
volt  már  gépies  bevágásnál ;  szabad  óráimat  igaz  gj'ö- 
nyörűség  forrásává  tették  a  külföldi  irodalmak  klasszi- 
kus olvasmányai.  Nem  tudom  eldönteni,  hogy  a  falusi 
élet  magánya  volt-e  az  oka,  hogy  a  munka  valóságos 
üdülés  volt  számomra,  vagy  a  sikernek  az  a  boldogító 
tudata-e,  hogy  eredetiben,  minden  szótározás  nélkül  ol- 
vashattam a  különböző  nyelveken  megírt  remekmüve- 
ket. Elég  az,  hogy  véghetetlen  örömérzet  töltött  el  az 
egyes  művek  olvasásakor.  Minden  gondolatot  isteninek 
tartottam  és  minden  hasonlatot  a  költészet  valóságos 
drágag\'öng}'ének.  Olvasásomat,  mely  jobbára  hangos 
szavalás  volt  inkább,  sűrűn  szakítottam  félbe  az  elra- 
gadtatás és  a  csodálkozás  hangos  felkiáltásaival  s  az 
olvasmány  szélére  írt  és  felkiáltó  jelekkel  pazarul  tar- 
kázott megjegj'zéseim  is  kifejezést  adtak  lelki  felindult- 
ságomnak  és  meghatottságomnak.  Thomson  műve  :  The 
Seasons^  Voltaire  Henriade]B^  Petrarca  szoneif]e\  és  kü- 
lönösen Tasso  Gerusalemme  Z/6e/»a/öja,  ezek  a  könyvek 
ragadtak  el  akkoriban  és  tüzelték  fel  iQúi  képzeletemet. 
Órák   hosszáig  gyönyörködtem  a  szerelmi  hőstettek  és 

a  különböző  évszakok  természeti   tüneményeinek  egy- 
szerű, de  szép  leírásában.  Elámultam  a  Jeruzsálem  falai 
előtt  folyó  hősi  csatákon  és  véghetetlenül  gyönyörköd- 
tem Thomson  bűbájos  leírásain.  A  tavasz  ébredése,  az 
angol  tájak  nyári  pompája  csordultig  töltötték  serlege- 
met a  kasztáliai  forrás  vizével  és  sajátszerűen  idillikus 
lélekállapotba  ringatott  a  kandalló   lobogó  tüze  mellé 
családiasán   egj-begj'űlt   társaság  télies  képe.   Mikor  a 
Henriadeot  olvastam,  páratlan  lelkesedéssel  rajongtam 
IV.  Henrik  hősi  alakjáért ;  viszont   Petrarca  szonettjei 
csöndes  tolmácsai  voltak  a  család   leánykája  iránt  fel- 
ébredt szerelmi  érzelmeinek  és  szivesen  helveztem  volna 
Emilia  nevét  a  Lauráé  helyébe,  ha  útját  nem  szegik  e 
hajlandóságomnak  a  versmérték  és  a  «mama3>  Árgus- 
szemei.   De   mindent  fölülmúló  varázslattal  hatott  ifjúi 
képzeletemre   Tasso   halhatatlan  hőskölteménye.  Mint- 
hogj'  ábrándos  lelkemhez  az  illett  a  legjobban,  ha  távol 
az  emberek  zajától,  a  szabad  ég  alatt  folytatom  olvas- 
mányaimat:   a    míg    az   időjárás    miatt  csak    lehetett, 
a    falu    házsorain    túl    levő    domboldalon    le    szoktam 
heveredni   egj^   terebélyes   cseresznyefa  árnyékában   és 
halkan   mormoló  patak  partján  töltöttem  az  időt   ked- 
ves  poétáim   társaságában    kora   reggel,   vagy  este   öt 
és  nyolcz  óra  között.  Itt  ismételgettem  Petrarca  dalait, 
szememmel  azt  a  házat  nézve,  melyben  Emilia  lakott. 
Itt  szavaltam   vad   lelkesedéssel  Tassómat  és  itt  esett 
meg  velem   egy  délután,  hogy   elmerülve  abba   a  jele- 
netbe,   melyben   a   költő  a   csapkodó   mennydörgéshez 
és    a    czikázó    villámhoz    hasonlítja    a    szaraczénokkal 
Jeruzsálem  falai  alatt  vívott  ütközetet,  szinte  észre  se 
vettem,  hogy  a  fejem  fölött  valódi  zivatar  támadt,  nem 
hallottam  a   mennydörgést  és  csak  akkor  riadtam   fel 

ábrándjaimból,  midőn  már  bőrig  áztam  a  záporesőben. 
Onfeledtségemben  sokszor  beszélgettem  madárral,  virág- 
gal, fűszállal  és  csak  akkor  hallgattam  el,  midőn  köze- 
ledő ember  léptei  zavartak  meg  e  társalkodásban.  így 
esett,  hogy  már  kora  iQúságomban  megszerettem  az 
anyatermészetet  s  hogy  egj-egy  szép  reggel  nem- 
csak, hogy  vidámmá  tette  egész  napomat,  hanem  huza- 
mosabban is  kedvesen  élt  tovább  emlékezetemben. 
Mindig  a  legmagánosabb  helyeket  néztem  ki  magam- 
nak, a  hol  tudtam,  hogy  nem  háborítja  senki  nyugal- 
mamat. A  rózsás  képzelet  ábrándvilágában  élve,  épít- 
getni kezdtem  majdani  sikereim  légvárait.  Az  előbb 
említett  hét  nyelven  kívül  aránylag  rövid  idő  alatt 
megtanultam  a  spanyol,  a  dán  és  a  svéd  nyelve- 
ket és  bizonyos  mértékig  otthonossá  lettem  az  illető 
országok  irodalmában  is.  Gyönyörködtem  Calderon, 
Garcilazo  de  la  Vega,  Andersen,  Tegnér  és  Atter- 
bon  költészetében,  de  a  mellett  derekasan  haladtam  a 
török  nyelv  tanulásában  is,  mert  lelkesedésem  s  mind- 
inkább izmosodó  emlékező  képességem  valóban  cso- 
dát művelt.  Az  olvasás  közben  előforduló  szavakat 
följegyeztem  és  betanultam  :  kezdetben  tíz,  húsz  szót 
naponta,  de  fokozatosan  haladva,  nyolczvan,  sőt  száz 
szót  is  képes  voltam  megtanulni  és  emlékezetembe 
vésni.  Sok  mindenre  képes  az  egészséges  iQú  erős  aka- 
rata, különösen,  ha  már  gyermekkorában  hozzászokott 
a  könyvnélkül  való  tanuláshoz.  Természetesen  hibákat 
is  szedtem  magamba,  melyeket  utóbb  jó  volt  elfelej- 
tenem. Akárhányszor  kerültem  téves  útra  és  helytelen 
irányba,  de  megleltem  az  elégtételt  abban  a  tudatban, 
hogj^  nem  töltöttem  időm  hiába  és  nem  tékozoltam  el 
iQúkorom  drága  idejét.  E  tudattal  bátran  néztem  szem- 


A  HÁZI  TANÍTÓ.  79 

közt  a  jövendővel  és  könnyű  lélekkel  szálltam  harczba 
minden  viszontagsággal,  melyet  a  véletlen,  vagy  saját 
hibám  az  anyagi  lét  tövises  pályáján  utamra  vetett. 

Pásztori  nyugalmam  s  a  szlavóniai  hegyvidék  szép 
völgyében  töltött  gondtalan  életem  boldogsága,  saj- 
nos, nem  tartott  sokáig  és  kutyevoi  másfél  éves  tar- 
tózkodásom után  ismét  elborították  életem  derülten 
mosolygó  egét  a  lassankint  felgyülemlő  sötét  fellegek. 
Tanítói  minőségemben  helyt  álltam  a  reám  rótt  kö- 
telességeknek, mint  nevelő  is  kivívtam  Rosenfeld  úr 
megelégedését,  de  mint  ember  s  kiváltképen  mint  fiatal 
ember,  oly  magaviseletet  tanúsítottam,  mely  okot  adott 
a  kifogásra  és  nem  igen  fért  meg  egy  gazdag  partira 
számító  leány  jó  hírnevével.  Mert  szemem,  mint  már 
említettem,  nagj^on  is  gyakran  pihentettem  meg  a  bájos 
Emília  kisasszony  csillagpárján  és  ámbár  ő,  a  gazdag 
leány,  büszkeségből  inkább,  mint  veleszületett  gőgös- 
ségből,  aggályosan  ügyelt  reá,  hogj^  szemének  leg- 
kisebb villanásával  se  bátorítsa  fel  az  ő  béna  és  sze- 
gény tanítóját,  szülei  mégis  úgy  vélekedtek,  hogy  ele- 
jét kell  venniök  minden  eshetőlegességnek,  és  elbo- 
csátásom határozatba  ment.  Közvetetlen  okot  a  szakí- 
tásra, ha  jól  emlékezem,  egy  szépírási  óra  szolgáltatott. 
Az  történt  ezen  az  órán,  hogy  mikor  úgy  láttam,  hogy 
Emília  kisasszony  egynémely  betűt  nem  ír  le  egészen 
szabatosan,  megfogtam  kezét  és  vezettem  a  papiroson. 
Kezemben  tartva  hófehér,  kövér  és  sima  kezecskéjét, 
egy  darabig  megóvtam  józanságomat  a  gépies  vezetés- 
ben ;  de  a  szenvedély  tüze  szívemből  csakhamar  az 
ujjamba  szállott  és  alig,  hogy  elárultam  egy  gyönge  szo- 
rítással, hogy  tulajdonképpen  nem  szépírási,  hanem 
egészen  más  természetű   felbuzdulás  kapja   meg  lelke- 

met,  a  leány  hirtelen  fölugrott,  lesújtó  pillantást  vetett 
reám  és  ott  hagyott  a  szobában.  Sorsom  ezzel  dűlőre 
jutott  és  a  szolgálatból  való  elbocsátásom  végleges 
határozattá  lett. 

A  fölmondás  kellemetlenül  érintett,  sőt  keményen 
sújtott.  Nem  éppen  azért,  mert  el  kellett  hagynom  nyu- 
galmas révemet  s  első  és  utolsó  szerelmemnek  e  rév- 
ben fénylő  világító  tornyát,  hanem  azért,  mert  itt  is  ép 
úgy,  mint  Zsámbokréten,  nagyon  gyönge  voltam  a  szám- 
vetés művészetében  és  évi  hatszáz  forintos  jelentékeny 
fizetésem  javarészét  könyvre  és  ruhára  adtam  ki  s  nem 
takarítottam  meg  többet,  mint  a  mennyi  elég  volt  arra, 
iiogj'  Pestre  és  onnan  Dunaszerdahelyre  utazhassam 
anyámhoz,  ki  látni  kivánt  több  évi  távollétem  után. 
Nagyon  nehezen  váltam  meg  e  nyugalmas  helytől,  hol 
legszebb  másfél  évét  töltöttem  ábrándos  ifjúságomnak  s 
midőn  el  kellett  szakadnom  a  cseresznyefától,  melynek 
árnyékában  oly  sok  édes  órát  töltöttem  egjütt  Itália, 
Angolország,  Francziaország  és  Spanyolország  nagy 
szellemeivel,  órákig  sirtam  és  nem  is  ok  nélkül,  mert 
a  boldogságnak  hozzájuk  hasonló  pillanatai  soha  többé 
meg  nem  ismétlődtek  egész  életemben. 

Említenem  is  fölösleges,  hogy  szlavóniai  tartózko- 
dásom alatt  szóban  és  Írásban  elsajátítottam  a  horvát 
nyelvet  is.  Tudásban  gazdagodva,  de  pénzben  szegényen 
kellett  most  megjelennem  anyám  színe  előtt,  ki  leg- 
nagyobbra az  élet  anyagi  oldalát  becsülte.  A  batyumban 
levő  egynehány  új  ruhadarab  és  a  zsebemben  hordott 
ezüst  óra  még  sem  elégíthette  ki  egészen  anyámat,  mert 
szememre  vetette  gyakorlatias  érzékem  fogyatékosságát 
és  váltig  csak  azt  szerette  volna  tudni :  mi  hasznát  ve- 
szem majd  annak  a  sok  idegen  nyelvnek  és  hogy  képes 

leszek-e  ranghoz,  vagy  hivatalhoz  jutni  addig  végzett 
tanulmányaimmal?  A  jóságos  és  minden  izében  gyakor- 
latias irányú  asszony  nem  sokat  adott  a  magasabb  czé- 
lokra  és  bármilyen  nagy  szeretettel  fogadott,  még  sem 
rejthette  el  jövőm  miatt  érzett  aggodalmát.  Mindig  csak 
azt  mondotta,  hogy  jobban  tettem  volna,  ha  a  tanulás 
megszokott  útján  maradok  és  orvosdoktorrá  leszek  egye- 
temi tanulmányaim  végeztével.  Egyszer-másszor  igye- 
keztem vele  megértetni,  hogy  a  sok  idegen  nyelv,  külö- 
nösen pedig  a  keleti  nyelvek  ismerete  révén  hires  em- 
berré és  talán  valamely  követség  tolmácsává  lehetek, 
de  az  ily  beszéd  sehogy  sem  ment  a  fejébe.  Lelkét  fáj- 
dalommal töltötte  el  jövőm  bizonytalansága,  engem 
pedig  mélyen  elszomorított,  hogy  nem  sikerűit  őt  jobb 
meggyőződésre  bírnom  és  fölvilágosítanom.  Rövid  lá- 
togatásom után  tehát  elbúcsúztam  tőle  és  visszatértem 
az  élet  forgatagába. 

Minthogy  fiatalos  önhittségemet  a  sok  nyelv  tanu- 
lása erősen  megdagasztotta  és  az  alsó  néposztály  ré- 
széről kapott  dicséret  paraszt-koayháján  valósággal  a 
nagyzási  hóbort  határáig  jutottam,  az  a  hit  vert  ben- 
nem gyökeret,  hogy  nagyobbra  vagyok  hivatva  immár, 
mint  a  zsidó  családoknál  való  nevelősködésre.  Sőt  azt 
hittem,  hogy  ritka  képességeimnél  és  ismereteimnél 
fogva  okvetetlenül  állást  kapok  az  államtól  és  e  végből 
Bécsbe  utaztam,  ahol  tolmácsi  állást  akartam  kérni  a 
külügyminisztertől.  Természetesen  megcsalatkoztam  ; 
először  azért,  mert  idegenebb  voltam  az  idegennél  és 
semmiféle  ajánlásra  nem  hivatkozhattam,  másodszor 
pedig  azért,  mert  egyáltalán  nem  tudva,  hogy  miféle 
lépések  volnának  részemről  teendők,  halovány  sejtel- 

mem  sem  volt  az  osztrák  bürokráczia  pedantériájáról  és 
útjairól.  Belátva,  hogy  hiú  minden  fáradozásom,  azon 
voltam,  hogy  magánleczkékhez  juthassak.  Hirdetést 
tettem  közzé  a  bécsi  újságokban,  de  Mezzofanti-szeru 
tehetségemről,  szóló  nagyhangú  hirdetéseim  semmi 
figyelmet  sem  keltettek  és  az  a  derék  szász  nőszabó, 
kinél  a  Landstrasse  egyik  házának  negyedik  emeletén 
ágyat  béreltem,  sokkal  okosabb  volt,  mint  én,  a  mikor 
azt  ajánlotta,  hogy  hagyjam  oda  Bécset  és  térjek  vissza 
Pestre,  a  míg  van  még  egynehány  könyvem  és  ruha- 
darabom, melynek  árából  futja  az  útiköltségre,  mert 
különben  pórul  járhatok. 

Beláttam,  hogy  a  derék  nőszabónak  jóval  több  gya- 
korlati érzéke  van,  mint  szerény  magamnak  és  ha  eleinte 
mégis  nehezen  szántam  rá  magam,  hogy  megfogadjam 
tanácsát,  ennek  azok  a  reménysugarak  voltak  az  okai^ 
melyeket  Bécsben  kötött  ismeretségeim  csaltak  jövőm 
égboltozatára.  A  dolog  tudniillik  úgy  állott,  hogy  sike- 
rült személyes  összeköttetésbe  lépnem  a  nyelvtudomá- 
nyok egynehány  kiváló  emberével.  A  Kárntner-Strassen 
lévő  ((Vad  emberx)  szállóban  megismerkedtem  Hammer- 
Purgstall  báróval,  a  nagy  orientalistával,  ki  össze- 
hozott az  akkor  még  iQú  Schlechta  báróval  és  buz- 
dított, hogy  csak  haladjak  előre  a  turkológia  terén.  Az^ 
öreg  úr  példának  említette  Gévayt  és  Huszárt,  a  török 
nyelvészetben  nagyon  tudós  honfitársaimat  és  kifeje- 
zést adott  annak  a  nézetének,  hogy  mi  magyarok 
rendkívüli  könnyebbséggel  rendelkezünk  a  keleti  nyel- 
vek tanulásálioz.  Ismeretségbe  jutottam  Vuk  Karad- 
zsicscsal,  a  nagy  szerb  költővel  és  íróval  is.  A  Heu- 
niarkton  levő  szerény  lakásában  buzdultam  csak  igazán 
a  délszláv  nyelv  tanulására  és  leánya,  ki  rendkívül  mu- 

veit  Úri  nő  volt  és  különös  érdeklődést  mutatott  sor- 
som iránt,  nagyot  bámult,  mikor  hosszú  rfaüor/akat 
(hősi  énekeket)  szavaltam  el  nagy  hévvel,  puszta  emlé- 
kezetből. Nem  kisebb  barátsággal  fogadott  Rajevszki 
úr,  az  orosz  követség  lelkésze.  Ez  a  jó  ember  minden 
áron  meg  akart  hódítani  az  orosz  irodalom  és  talán  az 
orthodoxia  számára  is,  mert  megajándékozott  orosz 
könyvekkel  és  azt  ajánlotta,  hogj^  menjek  Pétervárra, 
én,  ki  utóbb  egészen  ellenkező  irányba  fordítottam  uta- 
mat. Jó  tanácsnak,  baráti  figyelmeztetésnek  és  biztatás- 
nak nem  is  voltam  szűkében,  de  annál  inkább  a  gya- 
korlati támogatásnak,  melynek  hiányában  a  legmeré- 
szebb képzelet  még  oly  csillogó  szövedékének  is  szét 
kellett  foszlania  minél  hamarább. 

Szerencsémre  csakhamar  hátat  fordítottam  a  duna- 
parti szép  császárvárosnak  és  visszatértem  Pestre,  hol 
magyar  ember  létemre  otthonosabban  éreztem  magam 
és  remélhettem,  hogy  valamiképpen  csak  elhelyezkedem. 
A  Három -dob-utcza  hetedik  számú  földszintes  házában 
szálltam  meg,  melynek  hosszú  és  mély  udvarát  jórészt 
oly  emberek  lakása  vette  körül,  kik  csak  úgy  voltak 
képesek  a  házbérre  valót  előteremteni,  ha  egy  vagy  két 
ágyat  kiadtak  albérletbe  és  egj'etlen  szobájukat  meg- 
osztották több  lakójukkal.  Még  most  is  áll  ez  a  ház, 
melynek  ötödik  számú  lakását  bérelte  az  én  szállás- 
adóm, egy  Schönfeldné  nevű  szegény,  nem  túlságos 
keresettségnek  örvendő,  okleveles  bábaasszony.  Egy 
szobája  volt  neki  is  és  mert  minden  gondja  mellett  a 
beteg  férjét  is  neki  kellett  eltartania,  négy  kiadó  ágyat 
tett  a  szobájába,  melyeknek  mindegyikét  hozzám  ha- 
sonlóan szegény  embereknek  :  iparosoknak,  kik  egész 
nap  a    műhelyben  voltak,   adta  albérletbe  olyaténkép- 

pen,  hogy  mindenik  ágyra  két-két  lakó  esett.  En  is 
másodmagammal  háltam  az  egyikben  és  mert  gj^ermek- 
telen  szállásadóm  különös  kegyeibe  fogadott,  abban  az 
előnyben  volt  részem,  hogy  egj^  sovány,  tehát  testi  tér- 
fogatával a  lehető  legkisebb  alkalmatlanságot  szerző 
szabólegénynyel  fektettek  együvé,  a  mi  nekem  tűrhe- 
tően kényelmes  volt;  mert  ámbár  egyikünk  fejtől,  má- 
sikunk lábtól  feküdt,  elég  gyakran  megesett,  hogy  a 
testesebb  és  erősebb  hálópajtás  éjnek  idején  kitúrta  az 
ágyból  és  a  földre  vetette  a  gyöngébbiket.  Sokat  olvas- 
tam, de  gyertyára  bizony  nem  igen  tellett  a  szegény- 
ségemtől. Úgy  segítettem  hát  magamon,  hogy  faggj'út 
öntöttem  valami  cserépbe  és  kanóczot  mártottam  a 
faggyúba.  Ennél  a  világosságnál  szedtem  magamba  a 
tudományokat.  Ámde  megesett  az  is  akárhányszor, 
hogy  ezt  az  egyszerű  világítót  sem  tudtam  megsze- 
rezni. Ilyenkor  hónom  alá  csaptam  az  elolvasásra  szánt 
könyvemet  és  elindultam  a  hires  (uSzegedi  kávéháza 
felé,  mely  ma  is  ott  áll  még  a  Dob-utcza  és  a  Dohány- 
utcza  sarkán  és  tanyája,  mint  volt  akkor  is,  a  leglár- 
másabb  fajtájú  üzletembereknek.  A  kávéházban  leül- 
tem egy  magányos  székre,  vagy  padra  és  az  általános 
zsibongás  közepette,  a  kávéházi  lámpa  szokatlan,  nekem 
szinte  fejedelmi  fénye  mellett,  belemerültem -a  könyvem 
olvasásába.  Ott  esett  meg  az  az  élményem,  mely  nyo- 
morúságomnak ebben  a  korszakában  első  leczkeórám- 
hoz  juttatott.  Egy  zugolyban  ültem,  előttem  a  könyv  és 
mellette  a  szótár,  melyet  néha  segítségül  kellett  ven- 
nem az  olvasmányomhoz.  Egy  kis  zsidó  ember  lépett 
hozzám  és  egy  ideig  érdeklődve  méregetett  a  szemével, 
aztán  megszólított.  —  Mit  olvas?  —  Spanyolul  ol- 
vasok, —  mondottam   s  letettem  könyvemet,  Galderon 

üLa  üida  es  un  senoí>  («Az  élet  álom»)  czímű  drámáját. 
A  kis  ember  tovább  érdeklődött :  —  És  miért  olvassa 
itt,  mért  nem  otthon?  —  kérdezte.  —  Azért,  mert  itt 
világos  van,  otthon  pedig  nincs  világítóm..  —  Hát  ki- 
csoda maga?  —  Megmondottam  a  nevemet,  a  mivel 
aztán  a  kis  ember  nem  tudott  rólam  sokkal  többet,  mint 
annak  előtte.  Mindamellett  beérte  a  felvilágosítással,  és 
most  már  bemutatkozott  ő  is :  megmondotta  a  nevét  és 
hozzátette,  hogy  foglalkozására  nézve  könyvelő  a  szom- 
szédos gyapjukereskedésben.  —  Ugyan  mondja  meg,  — 
csapott  át  újra  a  kérdezősködésre  —  van-e  mindig 
mit  ennie?  —  Bizony,  nem  mindig,  —  mondottam 
teljes  őszinteséggel.  —  No,  ha  úgy  van,  ezen  a  dolgon 
lehet  majd  segíteni.  JőjjÖn  el  hozzám  és  adjon  magyar 
leczkeórákat  a  két  leányomnak.  —  Belementem  az  al- 
kuba és  magyar  nyelvi  tanítómestere  lettem  új  isme- 
rősöm leányainak  havi  egynehány  forintért.  A  kis  ember 
a  Hold-utczában  lakott  s  rendesen  maga  is  jelen  volt  a 
leczkeórákon.  A  harmadik  vagy  negyedik  óra  közben 
nem  állhatta  meg,  hogy  ki  ne  fejezze  azon  való  csodál- 
kozását, hogy  olyan  szépen  beszélek  magyarul.  Német 
világ  volt  akkor  Pesten  és  nem  volt  mindennapos  jelen- 
ség az  eféle  a  zsidó  emberek,  de  még  a  benszülött  ke- 
resztény polgárok  közt  sem.  —  Nekem  is  van  egy 
fiam  —  mondotta ;  —  Bécsben  van  egy  takarékpénztár- 
nál. Az  is  nagyon  jól  tud  magyarul.  —  És  a  kis  öreg- 
ember megnevezte  ezt  a  fiát,  kiből  nevezetes  ember 
vált  utóbb,  bizalmasa  nem  egy  nagy  emberünknek  és 
tollával  a  nehéz  napokban  maga  is  hasznos  védője  a 
nemzet  jogainak. 

Három  dob-utczai  szállásomban,  melyet  sehogysem 
lehetne  a  «fejedelmi»  jelzővel  fölruházni,  ismételve  vár- 

tam  be  pesti  tartózkodásom  idején  azt  a  kedvező  pilla- 
natot, midőn  udvari  ügynököm,  névszerint  a  fönt  tisztelt 
Mayer  úr  közbenjöttével  újabb  tanítói  álláshoz  juthat- 
tam ;  a  mi  eltartott  néha  hetekig,  sőt  hónapokig  is,  és 
közben  a  magánleczkék  adásának  sovány  kenyerére 
utalt.  A  háznak  egy  Wagner  nevű  osztrák  érzelmű  né- 
met polgár  volt  a  tulajdonosa.  Ez  a  derék  férfiú  — 
nagy,  kövér  ember  volt,  —  időről-időre  végig  szokta 
járni  házában  a  lakásokat,  meggyőződni  róla,  hogy  ren- 
det tartanak-e  benne  a  lakók.  Betoppant  egyszer  a 
Schönfeldné  ágyas  szobájába,  az  én  éjjeli  szállásom  he- 
lyére is.  Láttam,  hogy  szeme  a  könyveimre  esik.  Oda- 
ment és  megnézegette  őket,  hát  bizony  egy  része  ma- 
gj'ar  volt  annak.  Wagner  úr  kietlen  haragra  lobbant  é.s 
fenyegető  hangon  rivallt  rá  az  öreg  asszonyra :  —  Sic, 
Frau  Schönfeld,  ^Sie  haltén  da,  wie  ich  seh\  einen 
Kossuth-Hund  im  Haus'.  Das  werde  ich  mir  verbie- 
ten !  —  Én  szörnyű  módon  megijedtem,  mert  attól  fél- 
tem, hogj'  ki  tetet  a  szállásomból.  Hova  fordulok  akkor? 
Minél  jobban  haladtam  előre  tanulmányaimban,  annál 
kinosabban  hatott  rám  az,  hogy  havi  két,  vagy  három 
forintért  vagyok  kénytelen  franczia  vagj^  angol  leczke- 
órákat  adni.  De  szegényes  külsőm  elzárta  előlem  az 
utat  a  jobb  köröktől  és  mert  minden  ismeretség  nélkül 
voltam,  nem  mertem  közeledni  senkihez,  a  ki  talán  se- 
gíthetett volna  rajtam.  A  Három  dob-utcza  7-ik  számú 
házára  való  emlékezésem  e  szerint  a  nélkülözés  és  szen- 
vedés hosszú  sorozatával  kapcsolatos  és  minden  bajom 
közt  az  éhezés,  iQú  koromnak  ez  a  kérlelhetetlen  ellen- 
sége, viszi  a  főszerepet.  A  míg  ez  a  rettentő  zsarnok 
gj'ötrött,  meglehetősen  hallgatag  és  bátortalan  ifjú  voltam 
és  legfölebb,  ha  könyveimben  leltem  menedéket  a  tépő 

kín  elől ;  mert  ámbár  helyesen  mondja  a  diák  köz- 
mondás, hogj^:  ciPlenus  venter  non  siudet  libenteny^  én 
mégis  azt  tapasztaltam,  hogy  üres  gyomorral  vagy  félig 
jóllakottan,  valóban  rendkívüli  dolgokat  művelhettem 
volna,  ha  nagyobb  szellemi  rugékonysággal  és  erősebb 
emlékező  tehetséggel  vagyok  megáldva. 

Nincs  benne  túlzás  semmi  esetre  sem,  ha  azt  mon- 
dom, hogy  tanító  koromnak  ez  időszakaiban  naponta 
tíz  vagy  tizenkét  órát  szenteltem  teljes  buzgalommal 
nyelvészeti  tanulmányaimnak.  A  román  és  a  germán 
nyelvek  tanulásához  időközben  hozzávettem  a  szláv 
nyelvjárásokat  is.  Tótul  Szentgjörgyben  és  Zsámbok- 
réten,  horvátul  Kutyevoban  az  emberekkel  való  érint- 
kezés révén  tanultam  meg  és  irodalmilag  is  műveltem 
e  nyelveket ;  most  hát  az  orosz  nyelv  tanulására  vetet- 
tem magam  és  természetesen  könnyűszerrel  el  is  sajá- 
títva e  nyelvet,  az  élvezetek  valóságos  tengerében  úsz- 
tam, midőn  Puskin,  Lermontov,  Batyuska,  Derzsavin 
műveit  és  az  északföldi  múzsa  más  termékeit  olvashat- 
tam. Különös  kedvemet  leltem  a  változatosságnak  abban 
a  nemében,  midőn  északtól  délig  és  kelettől  nyugatig 
csaponghattam.  Most  Orlando  furioso  egynehány  lapját 
olvastam  el,  majd  meg  a  Bakcsiszeráj  forrása  és  a 
Kaukázusi  fogoly  néhány  strófáját.  Emitt  egy  anda- 
lúziai kép  bontakozott  ki  előttem,  festői  tája  a  bűbájos 
Ebro  mellékének,  Galatea  vagy  Estrée  egj^-egy  pász- 
torcsoportjával, ott  meg  északvidéki  tengerjáró  hajót 
láttam  a  Friíhjof-mondáhól,  vagj'  elmerengtem  Ander- 
sen meséin  és  Vuk  Karadzsics  guzlájának  egyszerű  nép- 
dalain.  Orömeip,  elragadtatásom  határtalan  volt,  sze- 
mem fénylett,  arczom  kipirult  és  fiatal  szívem  minden 
idegszála  megrezdült  a   különböző  költői  művek   lirai 

és  epikai  tartalmán  érzett  rajongó  lelkesedésemben. 
Ilyen  mély  megindultsággal  és  ilyen  belső  érzéssel 
voltaképpen  csak  húsz  éves  korának  első  éveiben  olvas 
az  ember,  ha  maga  erejéből  és  fáradságosan  tett  szert 
nyelvismereteire  és  ha  megutálva  és  megvetve  környe- 
zetének földi  hiúságait,  a  fölhevült  képzelet  szárnyain 
magasabb  légkörbe  emelkedik.  Rajongó  magamviselete 
és  az  a  kör,  melyben  akkor  éltem,  a  lehető  legélesebb 
és  legnagyobb  ellentétben  állott  egymással.  A  legpró- 
zaibb  gondolkodású  ószeres  zsidók,  mesterlegények,  nap- 
számosok, bolliszolgák,  a  kik  csak  az  ő  néhány  garasnyi 
keresetükkel  törődtek,  hogy  aztán  mielőbb  túl  is  ad- 
hassanak rajta ;  foldozó  szabók,  folttisztitók,  szegény 
asszonyok  és  házalók  voltak  a  társaság,  melylyel  érint- 
keznem kellett  s  mely  engem  félbolondnak  nézett,  saj- 
nált és  egynémelykor  csúfot  is  űzött  belőlem. 

Különösen  rosszul  ment  sorsom  télvíz  idején,  mikor 
az  éhségen  kivül  a  hideg  miatt  is  sok  kínt  szenvedtem, 
kivált,  ha  az  egyetemi  könyvtár  nyilvános  olvasóterme 
zárva  volt  és  ennek  közetkeztében  Schönfeldnének  nap- 
közben nem  mindig  fűtött  szobájába  szorultam.  Az 
egyetemi  könyvtár !  Kedves  otthonom  volt  ez  a  kicsiny 
földszintes  épület ;  olvasótermének  kellemesen  langyos 
levegőjében  kétszeres  örömmel  szedtem  magamba  a 
tudományokat.  Szerény  eszközökkel  működött  s  mind- 
össze két  amanuensise  (könyvtártisztje)  volt ;  de  az  is 
igaz,  hogy  egyiket  e  kettő  közül  emlegetni  fogják,  a 
míg  irodalomtörténetet  tanítanak  az  iskolában.  Garay 
János,  a  költő,  volt  ez  az  egyik,  a  másik  pedig  Révai 
bácsi,  egy  nagyon  igénytelen  öregen^ber,  nevezetes 
arról,  hogy  leszármazottja  volt  a  nagy  emlékű  Révai 
Miklós  családjának.   Érdemes  róla   megemlíteni  azt  is, 

hogy  sehogyan  sem  ütött  a  tizennyolczadik  századbeli 
Révaira,  mert  míg  amaz  nagy  nyelvész  volt,  a  késő  utód 
erősen  törte  a  magyar  nyelvet  és  sűrűn  tarkázta  beszé- 
dét latin  kifejezésekkel.  Az  olvasóteremnek  ő  volt  a 
gondviselője.  Délelőtt  és  délután  ott  elnökölt  mindig  a 
dobogón,  míg  fölebbvalója,  Garay,  a  belső  termekben 
foglalatoskodott.  A  könyvtár  reggel  8  órától  10-ig  és 
délután  2-től  6-ig  állt  rendelkezésére  az  iQuságnak  s  én 
rendesen  az  elsők  közt  voltam,  kik  elfoglalták  helyöket 
az  olvasó  asztalnál.  Egyszer,  másod-  vagy  harmadma- 
gammal, nagy  instáncziával  léptem  Garay  elé.  Megkér- 
tük szépen,  engedné  meg,  hogy  a  déli  szünetet  is  benn 
tölthessük  az  olvasóteremben  s  boldogok  voltunk,  mi- 
dőn megkaptuk  az  engedelmet  s  azontúl  a  jó  meleg 
szobában  költhettük  el  ebédünket,  mely  ritkán  állott 
egyébből  egy  szelet  barna  kenyérnél.  Ez  egyszerű  ebé- 
deim  közben  barátkoztam  össze  Balogh  Kálmánnal,  az 
orvosegyetem  későbbi  tudós  professzorával.  Magamfor- 
májú szegény  diák  volt  ő  is,  nem  csoda,  hogy  csak- 
hamar megértettük  egymást.  Révai  bácsi  Raloghot  ha- 
tározottan jobban  szívelte,  mint  engem  ;  meglehet,  azért, 
mert  én  minden  nap  kikértem  a  nagy,  deszkatáblába 
kötött  Koránt  és  Meninszky  török-latin  szótárát  s  az 
öregnek  már  nehezére  esett  a  két  testes  könyvet  nap- 
ról-napra az  asztalomra  czipelni.  Valószínűnek  tartom, 
hogy  panaszkodott  is  emiatt  Garaynak,  mert  az  Obsitos 
költője  egyszer  oda  szólított  az  ablakhoz,  melyen  a 
könyveket  szokták  beadogatni  a  külső  szobákból,  és 
megszólított :  —  Hát  aztán  csakugyan  olvassa  és  érti 
öcsém  ezeket  a  könyveket?  —  Rövid  beszélgetés  támadt 
köztünk  s  ő  biztatott :  —  Csak  tanuljon  !  szépeket  hal- 
lottam magáról  Teleki  Józseftől. 

Garay  jóindulatának  köszönhettem  egy  másik,  feled- 
hetetlen ismeretségemet.  A  dolog  úgy  történt,  hogy  egy- 
szer kopogtatott  rám  valaki  az  Uri-utczai  régi  Pilvax- 
kávéház ablakából.  Garay  volt.  Behívott  a  kávéházba  s 
az  ajtótól  balra  eső  fülkéhez  vezetett,  hol  rajta  kívül 
még  ketten  ültek  az  asztalnál :  Urházy  György  negy- 
vennyolczas  százados,  a  Pesti  Napló  munkatársa  és  egy 
hosszúszárú  pipából  füstölő  komor  képű  öregúr :  Vörös- 
marly  Aíiháli/,  a  Szózat  költője.  Garay  e  szókkal  muta- 
tott be  Vörösmartynak :  —  No  látod,  Marczi,  ez  az  a 
zsidó  fiú,  kiről  beszéltem  neked.  —  A  nagy  költő  meg- 
szorította kezem.  Leültetett  maga  mellé  s  kegyességé- 
nek első  jeléül  egy  pohár  kávét  rendelt  számomra.  Az- 
tán beszélgetésbe  ereszkedett  velem.  Érdeklődött  keleti 
tanulmányaim  iránt  s  kérdezte,  tudom-e,  hogy  volt  Ma- 
gj^arországnak  egy  híres  török  tudósa,  Gévay?  Aztán  a 
szépirodalomról  beszélt  s  mondotta,  hogy  különösen 
tetszik  neki  (lA  rózsa  és  a  csalogány  y>  czimű  török  köl- 
temény, melyet  Hammer-Purgstall  báró  német  fordítá- 
sában olvasott. 

A  szegény  Schönfeldné  még  szegényebb  lakója  így 
esett  ismeretségbe  Magyarország  eg\  ik  legnagyobb  köl- 
tői lángelméjével.  Boldogan  emlékszem  e  nehéz  na- 
pokra, de  sokszor  bizony  véghetetlenül  keserves  volt, 
viselni  nyomorúságomat.  Esténkint,  mikor  besötétedett, 
nem  volt  számomra  más  út,  mint  a  mely  a  Szegedi 
kávéházba  vezetett.  Ámde  kapuzárás  előtt  iparkodnom 
kellett  onnan  is  megint  haza,  hol  egj^másulán  lepihent 
már  mindenki  s  hol  mécsemnek  fogj^atékos  világánál 
hozzáfogtam  újra  az  abban  hagyott  olvasáshoz,  vagy  a 
tanuláshoz,  mig  alvó  lakótársaim  horkolásuk  duettjével 
vagj'  terczettjével  kisérték  szavalásomat  — mert  mindig 

hangosan  olvastam  —  és  egj^általán  nem  zavartatták 
magukat  éjjeli  nyugodalmukban.  Alvásra  vajmi  kevés 
időm  jutott  akkoriban,  mert  kora  reggel  leczkeórám  volt 
a  szomszéd  házban  Rosner  úrnál,  egy  kávémérés  tulaj- 
donosánál, a  miért  mindennap  egy  csésze  kávé  és  két 
zsemlye  járt  ki  tiszteletdíj  gyanánt.  Két  zsemlye  az  én 
mohó  éhességemhez  képest,  —  óh  milyen  rettentő  volt  ez 
az  ellentét!  Semmi  kétség,  fel  tudtam  volna  falni  egy 
félluczatra  valót  is ;  tanítói  munkásságommal  lett  volna 
reá  érdemem  is,  de  az  ember,  legyen  bár  kávémérésnek, 
vagj'  dús  aranybányának  tulajdonosa,  mindig  csak  igyek- 
szik kiaknázni  embertársai  szorultságát.  Ezzel  a  szomorú 
igazsággal  én  már  elég  korán  megismerkedtem. 

Pesten  való  hosszas  várakozásom  után  végre  meg- 
menekültem tűrhetetlen  helyzetemből.  Az  Orczy-kávéház 
kinpadján  való  többszöri  üldögélésem  után  sikerült  a 
szükségben  megmentőmnek :  a  tanerő-ágens  Mayernek, 
hogy  ismét  állást  szerezhetett  számomra  és  pedig  ezút- 
tal a  gazdag  Schweiger  családnál  Kecskeméten,  a  hol 
jól  fizettek,  jól  bántak  velem,  de  mindenesetre  jól 
igénybe  is  vettek.  Eg>'  évet  töltöttem  ott  hasznos  mun- 
kásságban. Naponta  nyolcz,  vagj^  kilencz  órát  tanítot- 
tam, két  vagy  három  órát  fordítottam  az  öltözködésre 
és  az  étkezésre  s  ha  megemlítem  még,  hogj-  magán- 
tanulmányaim naponta  legalább  hat  órámat  foglalták 
le,  könnyű  megállapítani,  mily  rövid  és  csekély  volt  az 
a  nyugalom,  melyet  megengedhettem  magamnak,  és 
milyen  szűken  voltak  kimérve  az  élvezetek,  melyeket 
az  élet  soha  vissza  nem  térő  tavaszának  amaz  időszaka 
juttatott  számomra.  És  azt  hallom,  hogy  még  akkor  is 
mindig  eleven  és  vidám,  sőt  néhanapján  pajkos  és  csin- 
talan  fiú  voltam ;    e    magamtartása    mindenesetre    na- 

gyon  kevéssé  illett  nevelői  minőségemhez,  mert  nálam 
alig  három-négy  évvel  iQabb  tanítványaim,  —  kiknek 
egyike,  Schweiger  Zsigmond  dr.,  mint  kiváló  orvos  ez 
idő  szerint  Budapesten  él,  —  a  tanulásban  előrehalad- 
tak ugyan,  de  az  erkölcsi  nevelés  tekintetében  nem  sok 
igaz  hasznát  láthatták  tanítójuknak.  Kecskeméten,  hol 
bőségesebb  eszközök  álltak  rendelkezésemre  s  a  hol 
módomban  volt  megszerezni  a  keleti  tanulmányaimhoz 
szükséges  drága  segédkönyveket  is  (a  nálam  idősebb 
és  az  üzletház  tevékenységébe  már  belevont  Schwei- 
ger Márton  szívességével,  ki  valahányszor  csak  megfor- 
dult Bécsben,  mindig  készségesen  eljárt  egy-egy  meg- 
bízásomban), önképző  munkám  fősulyál  a  török  és  az 
arab  nyelvre  vetettem  ;  és  mert  Ballagi  Mór,  abban  az 
időben  a  kecskeméti  református  liczeum  professzora, 
ezenkívül  arab  olvasókönyveket  is  adott  kölcsön,  még 
niindig  erős  héber  nyelvtudásom  segítségével  sikerült 
derekasan  előrehaladnom  a  második  sémi  nyelv  elsajá- 
tításában és  arab  nyelvtudásom  révén  a  török  nyelv  isme 
rétében  is  tökéletesebbé  válnom.  Nagj^  akadályokat  ve- 
tettek utamba  az  idegen  írásjelek,  az  olvasni  tanulás  ne- 
hézsége és  a  szótárak  hiánya ;  sokszor  kétségbeesetten 
küzdöttem  e  dolgok  miatt  és  örökké  megmaradnak  em- 
lékezetemben azok  az  órák,  melyeket  a  kecskeméti  pro- 
testáns temető  árnyas  fái  alatt  különös  előszeretetlel  egy 
szerelmes  pár  kettős  sírdombján  töltöttem. 

Kecskeméten  való  egy  éves  tartózkodásomhoz  fűző- 
dik az  emléke  egynehány  nevezetes  ismeretségemnek. 
Ballagi  Móron  kívül  olt  találkoztam  össze  legelőbb 
Szász  Károlylyal  és  kötöttem  barátságot  Acs  Zsigmond 
fogthűi  prédikátorral,  ki  több  keleti  nyelvnek  volt  is- 
merője  s   a   kivel   együtt    megpróbálkoztunk,    hogyan 

lehetne  Petőfi  egynehány  költeményét  héber  nyelven 
megszólaltatni.  Ballagihoz  és  Szász  Károlyhoz  gyakran 
jártak  át  a  körösi  híres  professzorok:  Mentovics  Ferencz, 
Szilágyi  Sándor  és  Arany  János.  Arany  nagykőrösi 
házánál  aztán  megfordultam  többször  én  is.  Szívesen 
látott,  érdeklődött  tanulmányaim  iránt,  szerette  nyelv- 
béli tudásomat  s  egy  ízben  vendégül  hivott  asztalához 
is.  Ez  ismeretségünk  később,  mikor  Arany  János  már 
az  Akadémia  titkára  volt,  én  pedig  az  egyetem  profesz- 
szora,  Budapesten  föléledt.  Gyakran  találkoztunk  duna- 
parti sétáink  közben,  megújítva  a  régi  idők  emlékét  és 
új  témáit  lelve  a  beszélgetésnek. 

Nem  emlékszem  már  reá,  miért  voltam  csak  egy 
évig  a  Schweiger  családnál.  Elég  az,  hogy  visszatértem 
Pestre  és  ismét  odajutottam  az  Orczy-kávéház  szégyen- 
padjára. A  kecskeméti  jómód  lefoszlott  rólam,  ismét 
szegény  ágyrajáró  lakója  lettem  a  Három  dob-utczai 
földszintes  háznak.  Ballagi  Mór  beajánlása  folytán  e 
nehéz  napokban  jutottam  közelébe  Kemény  Zsigmond- 
nak, ki  jóakaratába  fogadott  s  mikor  látta,  hogy  rosz- 
szul  megy  sorom,  ingyen  kiadatta  a  Pesfi  Napló-ban 
hirdetésemet,  a  melyben  nyelvtanítónak  ajánlkoztam. 
Ez  a  hivogató  váratlanul  előkelő  visszhangot  keltett. 
Egy  reggel  finoman  összehajtogatott  levelet  hozott  a 
postás.  Izgatottan  törtem  fel  pecsétjét  és  olvastam  a  vá- 
lasztékosan czikornyás  irást,  amint  következik : 

T.  Wamberger  Ur  kéretik  nevelőségelvállalás  miatti 
értekezésre  alulirttat  bármely  nap  délutáni  5  órákkor 
szíves  látogatásával  megtisztelni.  Pest  13.  Jan.  55 
Nádor-utza  hlO.  I.  em.  Káchay  Ferdinánd,  iQ,  hg. 
Odescalchy  nevelője. 

Boldogan,  de  foltokkal  eléggé  bőven  tarkázott  ruhám 
miatt  nem  kis  mértékben  aggódva,  kerestem  fel  Káchay 
urat.  Jól  fogadott  és  miután  értésemre  adta,  hogy  a 
franczia,  angol  és  olasz  nyelvekben  kell  majd  oktatnom 
növendékét,  azzal  az  érzéssel  távoztam  el  tőle,  hogy 
dolgom  rendben  van  és  nemsokára  jobbra  fordul  sor- 
som. De  hiú  volt  reménységem.  Alig  pár  nap,  és  újabb 
értesítést  kaptam  Káchay  úrtól,  ki  lehető  kímélettel 
és  alighanem  röstelkedve  is  egy  kissé,  tudtomra  adta, 
hogy  nem  lehetek  berezegi  növendékének  nyelvmeste- 
révé. Botor  ifjú  én  !  Hogyan  is  remélhettem,  hogy  szár- 
mazásom és  szegénységem  kettős  bélyegével  át  lehessen 
lépni  a  szerencsének  olyan  küszöbét  is,  mely  nagy- 
úri szobák  illatos  levegőjét  választja  el  a  többi  világtól ! 
Visszatértem  hát  az  Orczy-kávéházba  és  Mayer  úr  nem- 
sokára szerencsésen  el  is  szerzett  Csév  pusztára,  Mo- 
nortól  nem  messzire,  egy  bizonyos  Schauengel  úrhoz, 
kinél  mindössze  hat  hónapot  töltöttem :  szerencsére  a 
tavaszi  és  a  nyári  időszakot ;  mert  bárhogyan  szeret- 
tem az  egyedüllétet,  csakhamar  lelkemből  meguntam  a 
pusztai  magános  házban  való  életet,  és  szinte  melankó- 
liába  estem  a  táj  borzasztó  egyhangúsága  miatt.  Itt  sze- 
reztem első  benyomásaimat  a  pusztáról,  mely  később 
színtere  lett  kalandos  utazásaimnak  Középázsia  siva- 
tagjain. A  pusztán  magán  messze  távolságban  nem 
volt  egyetlen  fa  sem  és  ha  délután  olvasni  akartam  a 
szabad  ég  alatt,  csak  a  szénaboglya  vagy  a  szalma- 
kazal árnyékában  kereshettem  védelmet  a  nap  égeta 
sugarai  ellen.  Fáradtan  és  kimerülten  a  keleti  nehéz 
tanulmányoktól,  ott  szoktam  meghúzódni,  hogy  fel- 
üdülhessek kedves  olvasmányomon,  az  Odysszeán,  mert 
közben  görögül   is  megtanultam.  Leheveredve  a  fűbe,. 

hangosan  szavalva  olvastam  a  nagyszerű  jeleneteket  és 
csodás  történeteket,  észre  sem  véve,  hogy  mindkét  ke- 
zével a  botjára  támaszkodva,  előttem  állott  a  nyáját  őrző 
juhász  és  lélekzet  nélkül  figyelve  az  idegen  hangokat, 
csodálkozott  is  rajtam,  sajnált  is,  meri  a  pusztán  ördön- 
gös embernek  tartottak  engem,  ki  a  sok  tanulásban 
az  eszét  vesztette  és  néhanapján  félrebeszél.  Első  nyári 
kirándulásaim  egyikén  meg  is. esett  ezzel  a  juhászszal, 
hogy  miután  egy  ideig  némán  hallgatta  volna  lelkes  dekla- 
mácziómat,  cserben  hagyta  nyáját  és  esze  nélkül  rohant 
be  a  tanyára,  már  messziről  kiabálva :  —  Megbolon- 
dult a  zsidó  tanító !  —  Ilyen  szemmel  néztek  engem  a 
pusztán  és  ha  megállva  magányos  sétáimon  a  messze- 
ségbe néztem,  az  egyszerű  nép  az  alázatosság  és  az 
ijedelem  egy  nemével  nézett  reám,  néha  még  az  utam- 
ból  is  kitért  és  csak  a  bátrabb  lelkűek  merészeltek 
hozzám  közelíteni  és  kérdést  tenni  hozzám  eltévedt 
marháikról  vagy  arról,  hogy  eső  lesz-e,  vagy  jó  idő. 
Különczködésem  híre  szétment  az  egész  környéken  és 
ennek  köszönhetem,  hogy  meghivást  kaptam  Ballá  Ká- 
rolytól, a  szomszéd  Pót-Haraszt  puszta  birtokosátóK 
Pestmegye  fogházának  nyugalomba  vonult  igazgatójá- 
tól, hogj'  látogassam  meg  és  legyen  szerencséje  hozzám 
vacsorára.  Ballá,  egy  idősebb,  humánus  és  szeretetre- 
méltó úri  ember,  ki  nagy  szenvedelemmel  űzte  meteoro- 
lógiai tanulmányait  és  pusztáján  jelző  zászlócskákkal 
ellátott  magas  árboczokat  állított  föl,  a  különcz  ember 
hírében  állott  velem  együtt.  Zsák  a  foltját  megtalálja  ; 
ismeretségünkből  egy  neme  fejlődött  a  barátságnak  s 
a  mikor  azt  ajánlotta,  hogy  töltsem  házánál  a  telet  és 
tanítsam  Zádor  fiát  francziáúl  meg  angolul,  ajánlatát  szí- 
vesen fogadtam  már  azért  is,  mert  Schauengel  úr  telire 

a  városba   akarta  adni  gyermekeit,  én  tehát  amúgy  is 
állás  nélkül  maradtam  volna. 

A  mennyire  főnököm  egjéniségén  múlott,  pót-ha- 
raszti tartózkodásom  meglehetősen  kellemesnek  Ígérke- 
zett. Volt  nyugalmas,  tágas  szobám,  kertre  néző  abla- 
kokkal, ellátásom  úri  volt,  a  tanítás  csak  egynehány 
órámat  vette  el  naponta  és  bőségesen  maradt  reá  mó- 
dom és  időm,  hogy  a  keleti  nyelvek  és  főkép  a  török, 
az  arab  és  a  perzsa  nyelvek  tanulásával  foglalkoz- 
hassam.  Különösen  a  perzsa  nyelv  bilincselt  le  ekkor 
varázshatásával  és  valósággal  odáig  voltam  elragad- 
tatásomban, mikor  megismerkedtem  ez  ősi  irodalom 
egj'-egy  alkotásával  Vullers  Khresztomáthiájából.  Szádi, 
Dsámi  és  Khakáni  olyan  ideálok  voltak,  kiknek  öröm- 
mel áldoztam  nem  egy  féléjszakámat  és  nem  egy  séta- 
kocsizásomat.  De  sajnos.  Ballá  úr  családja  nem  állt 
a  műveltségnek  azon  a  fokán,  mint  maga  a  családfő. 
A  ház  úrnője  sohasem  tudott  megbékülni  azzal  a 
gondolattal,  hogy  zsidót  fogadtak  a  házába  prefek- 
tusnak és  mert  származásom  és  úrinak  nem  mond- 
ható modorom  miatt  való  orrfintorításai  okvetetle- 
nül alá  kellett,  hogy  ássák  tekintélyemet  növendékem 
előtt,  napról-napra  szaporodtak  a  kellemetlenségek. 
Végre,  mikor  már  családi  villongás  támadt  a  dolog- 
ból, —  mert  az  öregúr  erősen  kitartott  mellettem  — 
nehéz  szívvel  elhatároztam,  hogy  odahagyom  a  tanul- 
mányaimnak kedvező  hajlékot  és  Pestre  mentem,  hon- 
nan félesztendei  várakozás  után  nem  kevésbbé  jó  állást 
kaptam  Cselényben,  Veszprém  vármegyében,  az  oda- 
való bérlő,  Grünfeld  úr  házánál.  Ez  volt  utolsó  ne- 
velői állásom  Magyarországon  és  az  a  szeretetteljes 
bánásmód,    a  melyben   Grünfeld  úr   művelt  és   nemes 

érzelmű  családja  részesített,  a  legkedvesebb  emlékezést 
hagyta  lelkemben  változatos  és  közben-közben  eléggé 
küzdelmes  tam'tói  pályafutásomról.  Csak  egy  szomorú 
eset  fűződik  a  Bakony  e  csendes  falujában  való  tartóz- 
kodásomhoz, de  ez  az  egy  eltörölhetetlenül  megmaradt 
emlékezetemben.  1856  november  11-ének  egy  esős  es- 
téjén történt,  a  mikor,  tizig  jóízű  beszélgetés  közben 
töltve  az  időt  a  családdal,  épen  készültem  visszavo- 
nulni az  udvarban  levő  szobámba.  Abban  a  pillanat- 
ban, midőn  kinyitottam  a  pitvarajtót  és  ki  akartam 
lépni  az  udvarra,  nem  csekély  ijedelemmel  láttam, 
hogy  egj'  sereg  álarczos  ember  áll  előttem ;  az  egyikök 
mellen  ragadott  és  erős  lökéssel  belódított  a  szo- 
bába, a  többi  pedig  e  közben  berohant  utána.  A  meg- 
rémült család  minden  egyes,  .tagját  lefpgta  egyikök  és 
halállal  fenyegettek  mindenkit,  á-^  ki  a  száját  kinyitni 
merészelné.  Most  már ;  világos*  volt,  hogy  rablóbanda 
tört  a  házra  a  Bakony  erdejéből;  kétségtelenül  az  a  hír 
szabadította  reánk,  hogy  Grűlifííld.úr  az  előző  napon 
tetemes  pénzzel  tért  haza  a  pesti  vásárróL  A  szobába 
hurczolva,  a  földön  feküdtem  tehetetlenül,  de  mikor 
az  egj^ik  haramia  a  mellemre  térdelt  és  pisztolyának  az 
esővíztől  nedves  csövét  homlokomra  szorította,  némi- 
képen  az  eszemre  tértem.  A  jelenet,  melynek  ekkor 
tanúja  lettem,  látva,  hogy  a  család  tagjai  félelmükben 
reszketve  és  halálra  rémülten  állnak  a  zsiványok  előtt, 
felejthetetlen  rémképe  gyanánt  vésődött  emlékezetembe 
e  szörnyű  éjszakának.  De  még  súlyosabb  megpróbálta- 
tások is  vártak  reánk.  Egyik  szobából  a  másikba  hur- 
czoltak  bennünket  a  rablók  s  míg  odakünt  halkan 
sóhajtozott  és  suttogott  a  megkötözött  cselédség,  Grün- 
feld   úrtól  minden  pénzét  és  értékét  elszedték.  Oda  is 

adott  vagy  húszezer  forintot,  de  mikor  a  vad  haramiák 
ezzel  sem  érték  be  és  egyikök  mellére  szögezte  pus- 
kája csövét  a  családfőnek,  én  nem  bírtam  tovább,  fel- 
ugrottam és  mellemre  húzva  a  gyilkos  fegyver  csövét, 
reárivalltam  :  —  Ha  már  ölni  akarsz,  lőjj  agyon  engem, 
nekem  nincs  feleségem  és  gyermekem,  könnyebb  lesz 
nekem  a  halál !  —  A  rablóvezérre,  ki  politikai  mene- 
kült lehetett,  és  úg^'  látszik,  az  osztrák  megtorlás  elől 
vonult  az  erdő  menedékébe,  nem  volt  hatás  nélkül  e 
beszédem,  mert  intésére  a  czinkosok  letettek  a  vér- 
ontásról,  összekapták  a  pénzt  és  az  értéktárgyakat  s 
felforgatva  az  én  szobámat  is,  a  melyből  azonban  nem 
vihettek  el  mást,  mint  egj'nehány  iötetjét  a  magj'ar 
remekiróknak,  eltávoztak  és  reánk  zárva  az  ajtót,  ott 
hagytak  bennünket  a  sötét  szobában. 

Reám  nézve  szomorú  vége  lehetett  volna  e  borzalmas 
éjszakai  jelenet  utójátékának  is.  A  zirczi  járásbiróságnak 
az  a  sajátszerű  ötlete  támadt,  hogy  bennem,  az  akkor 
már  a  Tudós  Akadémiával  összeköttetésben  álló  magj'ar 
tudósban,  titkos  bűntársát  kereste  az  egykori  rebelli- 
sekből álló  rablóbandának.  Arra  alapította  ezt  a  gya- 
núját, hogy  én  nyitottam  ki  nekik  az  ajtót  és,  nem  szólva 
könyveimről,  minden  kárvallás  nélkül  menekültem  meg 
a  támadásból.  Egy  buzgó  magyarfaló  hivatalnok  már  azon 
a  ponton  volt,  hogy  vizsgálati  fogságba  vessen  engem, 
kit  Kossuth-kutyának  nézett  és  nincs  benne  kétség,  hogy 
hónapokig  sanyargattak  volna  közönséges  gonosztevő 
gyanánt,  ha  síkra  nem  száll  mellettem  a  jó  Grünfeld  és 
nem  tesz  bizonyságot  teljes  ártatlanságomról.  A  nap- 
kelet verőfényes  tájai  helyett  könnyen  juthattam  volna 
minden  hibám  nélkül  a  fegyház  sötétségébe ! 

A  derék  Grünfeld  család  házánál  való  tartózkodásom- 

mai  tanítói  pályám  véget  ért.  Közben  meggyökeresedett 
bennem  a  gondolat,  hogy  teljes  komolysággal  reálépek 
az  eddigi  tanulmányaimnak  megfelelő  pályára  és  végét 
vettem  az  ábrándképek  vad  hajszolásának.  Szilárdul 
elhatároztam  tehát,  hogy  haladéktalanul  a  Keletre  me- 
gyek és  bármily  nehezemre  esett  odahagyni  kényel- 
mem nyugalmas  kikötőjét,  megtettem  a  szükséges  lépé- 
seket az  elutazásra.  A  hazai  röghöz  nem  kötött  már 
semmi  ezen  a  világon,  mert  anyám,  kit  lelkemből  sze- 
rettem, kevéssel  útrakelésem  előtt  meghalt.  Az  én  ne- 
vem volt  az  utolsó  szó  ajkán  és  halálával  elnémult 
az  egyetlen  szív  is,  mely  szeretettel  dobogott  értem 
Európában. 

Mielőtt  a  nevelői  pályámról  szóló  fejezetet  berekesz- 
teném, nem  hagyhatom  említés  nélkül,  hogy  ez  a  hat 
év  leggyümölcsözőbb  tanuló  ideje  volt  életemnek,  mun- 
kásságomnak és  úgyszólván- ez  volt  tulajdonképenvaló 
kiinduló  pontja  későbbi  tevékenységemnek.  Áttekintve 
változó  élményeimet,  hihetetlen  nélkülözéseim  lánczola- 
tát  és  a  tudásban  való  telhetetlenségemet,  sajnos,  be 
kell  vallanom,  hogy  munkám  sokkal  hasznosabbá  és 
gyümölcsözőbbé  vált  volna,  ha  meg  nem  téveszteni 
magam  ritka  emlékező  képességem  és  velem  születelt 
ragyogó  nyelvtálentumom  által  s  ha  a  helyett,  hogy 
átgázolok  tüskön-bokron  által,  inkább  több  nyugalom- 
mal, több  körültekintéssel  és  alapossággal  végzem 
tanulmányaimat.  Töméntelen  idegen  nyelvet  sajátítot- 
tam el,  hosszú  részeket  voltam  képes  könyv  nélkül 
elmondani  a  Parnasso  Italianoból,  Byronból,  Puskinból, 
Tegnérből  és  Szadiból.  Folyékonyan  beszéltem,  sőt  tűr- 
hetően írtam  is  javarészén  e  nyelveknek  ;  de  tanulásom- 

ban  nem  volt'  semmi  rendszer  és  módszer  és  csak  a 
különböző  népekkel  való  érintkezésem  köszörülhetett 
ki  nem  egy  csorbát  és  üthetett  helyre  nem  egy  hibát^ 
míg  a  tökéletességnek  bizonyos  fokáig  eljuthattam.  Jó- 
részben  ennek  a  hévnek  és  telhetetlenségnek  tulajdo- 
níthatom azt,  hogy  tanulmányaim  későbbi  során  inkább 
kerestem  a  széles  medret,  mint  a  mélységet  és  hogy 
mindig  inkább  tágítani  akartam  tudásomon,  a  helyett, 
hogy  igyekeztem  volna  alapossá  tenni. 

Nem  kívánom  eltitkolni  azt  sem,  hogy  minden  ínsé- 
gem és  nyomorúságom,   minden   szegénységem  és  el- 
hagyottságom mellett  sokszor  vett  rajtam  erőt  az  ifjú- 
kor élvezetvágya  és  könnyelműsége  és  hogy  megelégelve 
a   sok  haszontalan  időfecsérlést,  magam  voltam  kény- 
telen kezembe  venni   a   szigorú  ellenőrzést  és  magam 
voltam  kénytelen  magamat  óvni  és  meg   is   fenyíteni. 
Éveken  át  ragaszkodtam  a  szokáshoz,  hogy  Szilveszter 
éjszakáján  elvonultam  egymagamban  és   számot  adva 
magamnak  lefolyt  évem  munkásságáról,  papírra  vetettem 
és  lepecsételtem  a  reám  virradó  új  év  tennivalóit.  És  ha 
a  következő  év  deczember  31-én  fölbontottam   ezt  az 
írást  és   programmom  egyik  vagy  másik  pontját  betöl- 
tetlennek láttam,  kemény   megrovásokat  jegyeztem   a 
|)apir  szélére  és  kedvetlen  voltam  napokig.  Azonkívül 
naptárt  vezettem  mindennapos  tanulmányaimról,  külön 
rovatokat     nyitva    a    különböző    tárgyaknak.    E    rova- 
tokat lefekvésem   előtt    mindig   pontosan    kitöltöttem. 
Ha  a  rovatok  egyike,  vagy  másika  bármily  okból  kitöl- 
tetlenül maradt,  igyekeztem  a  mulasztást  másnap  helyre- 
hozni és  ha  ez  nem  sikerült,  magam  mértem  ki  magamra 
a  büntetést,  állandó  jó  étvágyam  mellett  mindenesetre 
a  legszigorúbbat:  és  gyomorrontást,  vagy  fejfájást  szín- 

lelve,  elmaradtam  az  asztal  mellől,  noha  az  evőeszköz 
és  a  tányérok  csörgése  mód  nélkül  ingerelte  éhségemet 
és  veszedelmesen  próbára  telte  akaraterőmet. 

iSí evetnem  kell  most  ez  önfegyelmezésemen ;  de  azt, 
a  ki  kénytelen  megvívni  a  fiatalkori  élvezetvágy  harczát 
az  élet  komolyságával,  könnyen  utol  éri  a  veszedelem, 
hogy  áldozatául  esik  saját  könnyelműségének.  A  jelen 
rózsás,  mosolygó  képe  sokszor  elkápráztatja  az  ember 
szemét  és  képtelenné  teszi  arra,  hogy  a  jövőbe  lás- 
son!  Fiatal  olvasóm,  ki  a  szülők,  vagy  a  nevelők  sze- 
rető intelmeitől  kísérve  lép  az  élet  iskolájába,  nem  sejt- 
heti, hogy  milyen  jótékonynyá  és  hasznossá  válhatnak 
reá  nézve  azok  a  sokszor  kellemetlennek  tetsző  rend- 
reutasítások. Fénylő  csillagok  azok  az  ifjúkori  szenve- 
dély veszedelmes  sötétségében.  Nekem  nem  volt  bennök 
részem  és  boldognak  vallom  magam,  hogy  jó  sorsom 
megóvott  e  hiányosság  szomorú  következményeitől. 

Már  az  első  cseppek  ulán,  melyek  elméleti  tanul- 
mányaim során  megérintették  ajkamat  a  Kelet  s/.ellemi 
termékeinek  bámulatosan  gazdag  forrásából,  világosan 
állt  előttem,  hogy  merőben  idegenszerű,  csodás  s  már 
ízelítőjükben  gyönyörűséges  élvezetek  küszöbén  állok 
és  hogy  e  bizarr  világ  alapos  és  mélyebb  megismeréséhez 
nélkülözhetetlenül  szükséges  lesz,  szinről-szinre  meg- 
ismerkednem a  Kelet  földjével  és  népével.  A  napkeleti 
utazás  gondolatát  eszemben  forgattam  én  már  Kecske- 
méten létem  idején  s  azóta  is  folytonosan  ott  lebegtek 
szemem  előtt  azok  a  bűbájos  képek,  melyeket  a  Kelet 
költői  műveiből  ismertem  meg  legelőbb.  De  hogy  me- 
rőben pénztelenül  és  alig  győzve  erőmmel  a  minden- 
napi élet  küzdelmét  is,  hogyan  vállalkozhassam  az  eféle, 
akkor  még  nagyon  költséges  utazásra,  azon  nagyon  so- 
káig hiába  törtem  fejem.  Tervem  csak  akkor  érett  meg 
végképen,  midőn  utolsó  nevelői  állásom  jövedelméből 
százhúsz  forintom  megmaradt.  Ez  időtől  fogva  nem  ha- 
gj'ott  többé  nyugton  a  fékezhetetlen  kalandvágy.  De  vég- 

képen  meguntam  a  tanítóskodást  is.  Ekkor  határoztam 
el,  hogy  a  mint  csak  lehet,  útra  kelek  Galaczon  át  Kon- 
stantinápoly felé.  Hogy  pénzemből  az  úti  költségnek 
talán  a  felére  sem  telik  és  hogy  egy  krajczár  pénz  nél- 
kül Konstantinápolyba  érve,  ajánlás  és  minden  ismeret- 
ség hiányában  az  éhenhalás  karjába  rohanok,  ez  ép  oly 
kevéssé  zavart,  mint  az,  hogy  halovány  sejtelmem  sem 
volt  koczk^zatos  vállalkozásom  várható  eredményeiről 
és  végczéljáról.  Fölhevült  képzeletemet  sokkal  nagyobb 
erővel  vonzották  az  elragadóan  szép  Boszporus,  az 
Aranyszarv,  a  mecsetek  karcsú  minaretjei  és  büszke 
kupolái,  a  turbános  törökök  és  a  lefátyolozott  török 
nők  s  az  a  sok  más  csoda,  melyet  ott  látni  fogok,  sem- 
hogj'  ügyet  vetettem  volna  az  olyan  semmiségekre  is, 
minő  a  fölszerelés,  az  útiköltség  és  a  mindennapi  kenyér 
gondja.  Mennie  kell  és  menni  fog,  —  ezzel  biztattam 
magam  és  nem  bántott  más  gond,  csak  az  az  egy  :  hogy 
mi  úton-módon  kaphatok  útlevelet  a  szigorú  és  gyanakvó 
osztrák  hatóságtól ;  hozzá  még  épen  Törökországba, 
hol  akkor  a  magyar  emigráczió  tartotta  székét  és,  mint 
Bécsben  hitték,  pártütő  terveket  sző  fáradhatatlanul. 
Ebben  a  tekintetben  szükségem  volt  a  protekczióra  és 
a  jó  szerencse  meg  is  adta  nekem  a  pártfogót  Eölvös 
József  báró  személyében.  Ballagi  Mór  és  Kemény  Zsig- 
mond ajánlása  révén  jutottam  már  előbb  e  nemes  és 
örökké  felejthetetlen  jóakaróm  közelségébe.  Egyszerű 
sorban  élő  tudós  és  iró  volt  akkor,  semmi  egyéb.  Nagy 
művét  a  XIX.  század  uralkodó  eszméiről  már  kiadta 
volt  és  szépirodalmi  munkásságának  élt,  azt  hiszem,  ép 
akkor  írta  A  nővéreket  Ott  lakott,  a  hol  most  özvegye 
lakik :  az  akkor  még  homokos  és  minden  ékesség  nél- 
kül való   Erzsébet-téren.  A  mit  rólam  hallott,  érdeklő- 

dővé  tette  személyem  iránt.  Meg  akart  ismerni.  Én  a 
nyomorúságnak  és  a  szorongattatásnak  keserves  idő- 
szakát éltem  épen  akkor.  A  czipőm  átkozottul  rossz 
állapotban  leiedzett,  a  talpa  lyukas  volt  és  mert  nem 
akartam  a  sáros  utczáróF  azzal  a  rongydarabbal  menni 
a  lakásba,  melylyel  a  lábamat  kőrülpólyáltam,  a  kapu 
alatt  kéregpapirból  kivágott  vendégtalpat  rejtettem  a 
czipőmbe.  Ez  óvatosságom  mellett  sem  kerülhettem  eU 
hogy  lépteim  kellemetlen  nyomokat  hagytak  a  szoba 
parkettjén,  a  mi  az  inast  mód  nélkül  boszanthatta.  A  ne- 
mes báró  mosolyogva  nézte  zavaromat  és  biztató  nyá- 
jassággal vette  át  kezemből  Kemény  Zsigmond  levelét. 
Elolvasta  és  rám  nézett  az  ő  jóságos  szemével.  Fran- 
cziáúl  kérdezte  tőlem  előbb,  hogy  minő  gondolattal 
adtam  magam  az  idegen  nyelvek  tanulására ;  aztán 
angolra,  majd  olaszra  fordította  a  beszédet,  mintegy 
examinálva  és  szemmel  láthatólag  elégedetten,  hogy  a 
próbát  megálltam.  Én  pedig  a  jóindulaton  felbátorodva, 
elmondottam,  hogy  a  keleti  nyelvekre  készülök  és 
Ázsiába  akarok  menni,  keresni  a  magyarok  őshazáját, 
eredetét.  A  férfiút,  ki  oly  mélységes  szeretettel  örö- 
kítette meg  az  ősök  nyomain  járó  Körösi  Csoma  Sán- 
dor emlékét,  nielegen  érinthette  az  ifjú  bátor,  de  nyu- 
godt beszéde.  Biztató  szóval  erősített  meg  elhatározá- 
somban és  levelet  adott  velem  Ilunfalvy  Pálhoz,  kit 
arra  kért,  hogy  kölcsönözzön  nekem  könyveket  az  Aka- 
démia könyvtárából.  Hunfalvy  aztán  az  ő  jóakaratát 
megtoldotta  a  magáéval  és  beajánlott  Teleki  József 
grófhoz,  az  Akadémia  elnökéhez.  Teleki  József  az  Uri- 
utczában  (a  mostani  Koronaherczeg-utczában)  lakott. 
A  Hunyadiak-korának  kötetei  megjelentek  már,  meg- 
állapítva senki  által  nem  vitatott  nagyságát.  Szépen  és 

jószívvel  fogadott.  Bátorított  törekvésemben  és  bizta- 
tott, hogy  folytassam  szorgalmasan  tanulmányaimat, 
aztán  menjek  el  Keletre.  Ez  a  nemes  férfiú  nem  lehetett 
már  tanúja  szárnyrakelésemnek,  mert  nemsokára  reá, 
1855-ben  február  derekán  meghalt. 

Hunfalvynak  köszönhettem  ismeretségemet  fíeguly 
Antallal,  a  finn-magyar  rokonság  első  és  nagy  szószóló- 
jával is.  Egj'^  évvel  útrakelésem  előtt,  1856-ban  láttam 
őt  először.  Meleg  nyári  nap  volt,  mikor  bekopogtat- 
tam hozzá  az  egyetemi  kön^^vtár  földszintes  házába  s  ő 
mégis  két  bundába  takaródzva  *ült  a  könyvtárépület  kis 
kertjében,  megtörve,  betegen  északvidéki  viszontag- 
ságos vándorlásaitól.  Ügy  éreztem,  hogy  e  nemes  arczú 
férfiúban  vértanuját  látom  magam  előtt  az  őshaza 
keresésének.  Többször  megfordultam  házánál  még  az- 
után is.  Jóságos  bátorítom,  hű  tanácsadóm  volt  ő. 
A  sírhoz  már  közel  állott  s  mikor  első  keleti  utamra 
kelve,  búcsúzni  mentem  hozzá,  úgy  éreztem,  hogy 
utoljára  látom  ezt  a  nemes  emberalakot.  Nem  is  talál- 
koztam vele  soha  többé ;  mert  a  mikor,  hosszú  távol- 
létem után  Pestre  visszatértem,  Reguly  Antal  régen 
künn  porladt  már  a  kerepesi-úti  temetőben.  A  lélek, 
melyet  ő  belém  öntött,  elválhatatlan  részem  maradt 
mindörökre. 

Mikor  végérvényessé  lett  elhatározásom,  hogy  Kon- 
stantinápolyba  megyek,  nem  csekély  gondot  adott 
mentoraimnak,  hogy  összeteremtsék  számomra  azt  a 
pénzt,  mely  elég  legyen  arra,  hogy  legalább  a  Pesttől 
Konstantinápolyig  vivő  úton  szükséget  ne  szenvedjek. 
Eötvös  József  báró  nem  egy  követ  mozgatott  meg  érde- 
kemben, de  az  útiköltség  csak  nem  akart  összegyűlni. 
Ajánlólevele,   melyet   a    pesti    zsidó  hitközség   fejéhez. 

egy  bizonyos  Kern  úrhoz  adott  velem,  várakozásának 
meg  nem  felelő  eredmény  nyel  járt.* 

*  Itt  közlöm  ez  ajánlatot,  mely  hozzám  intézett  levél  for- 
májában hivta  fel  reám  Kern  úr  és  mások  figyelmét ;  német 
nyelven,  mert  Eötvös,  úgy,  mint  Hunfalvy,  kinek  hasonló  czélú 
levelét  szintén  itt  mutatom  be,  a  czél  érdekében  szükségesnek 
látták,  ajánlásuk  nyelvében  alkalmazkodni  azokhoz,  kiktől  szá- 
momra a  segitséget  remélték.  Pest  akkor  bizony  erősen  német 
város  volt  még.  Eötvös  levele  így  szólt  : 

Euer  Wohlgeboren  ! 

Bei  den  Fortschritten,  welche  Sie  im  Stúdium  der  Spra- 
chen  und  besonders  der  orientalischen  Sprachen  bis  jetzt 
gemacht  habén,  und  dem  Ernst  und  der  Ausdauer  welcher 
Sie  auszeichnet,  kann  ich  Ihren  Entschluss  eine  Reise  in  der 
Őrien t  zu  unternehmen  nur  gutheissen.  Ich  bin  fest  über- 
zeugt  dass  der  Aufenthalt  in  jenen  Lándern  sie  in  Ihren 
Bestrebungen  fördern,  und  dadurch  auch  für  die  Wissen- 
schaft  der  Sie  Sich  gewidmet  habén  von  Nutzen  sein  wird. 
Nehmen  Sie  den  kleinen  Betrag  den  ich  Ihnen  als  kleinen 
Beisteuer  zu  Ihrer  Reise  beischlicsse  als  einen  Beweis  meiner 
Theilnahme  und  jener  Achtung  mit  der  ich  bin 

Euer  Wohlgeboren  ergebner  Diener 

B.  Eötvös  Jósef. 

Herrn  Hermann  Vamberger  Wohlgeb. 

Hunfalvy  Pál  ugyanekkor  a  következő  ajánlólevéllel  tá- 
mogatott : 

Herr  H.  Wamberger,  aus  Szerdahelyi,  ist  mir  als  ein  sol- 
cher  junger  Mann  bekannt,  der  mit  erstaunlichcm  Fleisse, 
und  mit  úbcrraschendem  Erfolge  sich  den  Studicn  vicler  und 
verschiedener  Sprachen  widmete,  so  dass  ich  im  Interessé 
der  Sprachwissenschaft,  namentlich  diescs  Theiles  dersolbon, 
welcher  zu  der  gründlichen  Erforschung  des  Túrkischen  ge- 
hört,  Herrn  Wamberger's  Absicht,  sich  nach  Conbtantinopel 
zu  verfügen,  und  da  seine  orientalischen  Studien  zu  ergan- 
zen,  im  hohem  Grade  biliigen  muss,  und  ihm  dic  baldige 
Auslúhrung  seiner  Absicht  aus  voUom  Herzen  wünsche. 

Pest  am  26  Márz,  1857.  Paul  Hunfalvy, 

Mílglied  der  k.  iingar.  Akadcniie. 
u.  Bibliothekar  derselben. 

Ö  maga,  ki  nem  volt  gazdag  ember,  tiz  forintot 
íidott  útravalóul  s  az  úti  málhámat  is  kiegészítette  egj^ 
inggel  és  egy  pantallóval.  Meghagyta  még,  hogy  időn- 
kint hírt  adjak  magamról.  A  jó  Reguly,  szerény  módja 
szerint,  két  forintot  csúsztatott  a  kezembe  reszkető  ke- 
zével és  egy  meleg  ajánló  levelet  Szögyény-Bohus  Anná- 
hoz, a  nagj'  honleányhoz,  ki  tíz  forinttal  járult  hozzá 
utazásom  költségéhez,  Reguly  Antal  küldött  el  akkor- 
tájt Jerney  Jánoshoz  is,  a  magyarok  őshazájának  másik 
lelkes  kutatójához.  Tudományos  útjairól  már  régen 
mégtérve  és  kiadva  könyvét  a  magyarok  eredetéről, 
Jerney  Pesten  telepedett  meg  és  Molnár-utczában  lakolt. 
Örökké  feledhetetlen  nekem  az  a  fogadás,  a  melyben 
korának  ez  a  híres  tudósa  a  szegény  és  félénk  iQút 
részesítette.  Megölelt  és  megcsókolt  s  örömkönyeket 
hullatott  azon,  hogy  a  nemzet  szomorú  napjaiban  lát 
egy  embert,  ki  vállalkozik  arra  a  nagy  feladatra,  melyre 
ő  annyi  pénzt,  egészséget  és  munkát  áldozott.  Gazdag 
nem  volt  Jerney  sem,  de  azért  mégis  adott  öt  forintot, 
hogy  ő  is  segítségemre  lehessen  pályám  nehézségei  közt. 

A  tudós  jóakarók  e  nemes  köréből  ki  ne  felejtsem 
Repiczky  Jánost,  az  egyetemen  a  török  nyelv  tanítóját. 
Sokat  köszönhetek  az  ő  páratlan  odaadásának  és  önzet- 
lenségének. Szegény  ember  volt  s  egy  szobából  és  kony- 
hából álló  udvari  lakásban  élt  a  Lipót-utczában.  Ott  ma- 
gyarázta nekem  török  nyelvtanát,  melyet  nem  adhatott 
ki  nyomtatásban  soha  és  csak  kőnyomatú  másolatokban 
juttatott  kezére  tanítványainak,  köztük  nekem  is.  Mint- 
hogj'  felesége  sűrűn  betegeskedett,  akárhányszor  a  kony- 
hába szorultunk  mi  ketten  s  ilyenkor  a  hideg  tűzhelyre 
tettük  a  tanulókönyvet,  úgy  vezetett  mind  előbbre  és 
előbbre  a  török  nyelv  ismeretében.    Oly   lelkes  ember 

volt  s  oly  nagy  volt  benne  a  jóakarat,  hogy  elég  gyak- 
ran ő  maga  fáradtéi  hozzám  s  Három-dob-útczai  félágyas 
szobám  homályos  zugolyába  húzódva  oktatott  a  tudo- 
mányra, melyet  senki  nála  önzetlenebb  szeretettel  nem 
művelt. 

Szívesen  emlékezem  életem  e  szakából  az  Akadémia 
felolvasó  üléseire  is.  A  keret  nem  volt  olyan  fényes, 
mint  a  mostaniaké,  de  az  emberek,  a  kik  a  tagok  szék- 
során ültek,  örök  díszei  e  tudós  testületünknek.  Kitö- 
rölhetetlenül az  emlékezetembe  vésődtek  egyes  jelene- 
tek, melyeknek  a  Trattner-ház  második  emeletén  levő 
udvari  helyiségekben  tanúja  voltam.  Látom  Fényes  Ele- 
ket, az  első  magyar  statisztikust.  A  hogy  nyugodtan 
ott  ül  székén,  közeledik  hozzá  Eötvös  József  báró  és 
kérdi  tőle :  —  Elek  bátyám,  hát  csakugyan  öt  millión 
vagyunk  már  magyarok?  —  Kedves  bonhomiával  feleli 
az  öreg:  —  No,  ha  nem  is  vagyunk  még  annyian,  de 
leszünk !  —  Az  elnöki  asztal  középrészén  Teleki  József 
ül,  balján  Szalay  László,  az  Akadémia  nagynevű  tit- 
kára, jobbján  pedig  a  császári  komisszárius,  élesen 
figyelve,  hogj^  nem  mond-e  valaki  olyat,  a  mi  nem  ked- 
vez az  osztrák  uralomnak  s  a  miért  tüstént  meg  kell 
állítania  a  magáról  megfeledkezőt. 

Engem  most  már  sürgetett  a  válás  a  tudománynak 
e  hajlékától  is,  melyben  oly  sokszor  kerestem  a  lelki 
táplálékot  tudásvágyam  kielégítésére.  De  hogy  útra  kel- 
hessek, ki  kellett  eszközölni  —  mint  mondottam  —  az 
útlevelet,  mely  a  többi  közt  bizonyítandó  volt,  hogy 
nem  vagyok  a  rebellisek  közül  való.  Eötvös  József  báró 
volt  az  erkölcsi  tanúm.  0  kísért  fel  a  várba  PálfJ)/  Móricz- 
hoz, ki  a  mostani  miniszterelnöki  palotában  íbgadott 
bennünket :  Eötvöst  barátsággal,  engem  kegyes   élné- 

zésseL  Jól  emlékszem  még  beszélgetésökre  is.  Eötvös 
báró  előadla,  hogy  mi  járatban  vagyok  s  néhány  meleg 
szót  mondott  érdekemben.  A  kérdés  elvi  részével  hamar 
rendbe  jöttek  és  Pálfly  bouillon-nal  kinálla  vendégét 
És  kis  vártatva  hozzátette  még :  —  A  tudósod  is  iszik 
talán  ?  —  Köszönettel  elfogadtam  a  kínálást  a  mire  a 
nagyúr  megadta  az  utasítást  a  még  várakozó  inasnak  :  — 

^^  s  rövid  idő  múltán  vóTtirriég 

hozzám  néhány  szava  :  —  Gengen's  ins  andere  Zimmer 
und  Schreiben  Sie  Ihren  Pass !  — ^  Hanem  afcért,  bár- 
milyen jó  érzelmű  polgárnak  festett  engem  ez  a  mene- 
déklevél, nem  menthetett  meg  egy  igen  kellemetlen  kon- 
fliktustól, a  melybe,  Konstantinápolyból  való  első  haza- 
tértem idején  az  osztrák  határrendőrséggel  keveredtem 
Orsován,  a  határállomáson.  \ 

Pesti  küzdelmeim  utóhangja,  vagy  talán  még  inkább 
a  reám  váró  új  küzdés  uvertürje  az  a  rövid  méltatás  és ; 
ajánlat,  mely  egy  hónappal   indulásom  előtt,    1857  feb- 
ruár havában  jelent  meg  Kemény  Zsigmond  lapjában,  af 
Pesti   iVap/dban.   Hideg   téli  nap  volt  Jól   emlékszeijf 
reá,  hogy  fogyatékos  és  bizony  meglehetősen  rongyc 
ruhámban  dideregve  álltam  a  Pesti  Napló  szerkesztőse 
gében   s    míg  Kemény    Zsigmond    beszélgetett   velel 
francziául,   hogy  korrekt  nyelvtudásommal    bámulatb 
ejtse  munkatársait,  előttünk  ott  ült  az  asztalnál  Király 
Pál  és  írta  rólam  a  másnap  megjelenő   napihírt  a  miii 
következik : 

Egy  FIATAL  HAZÁNKFIA  utazik  e  napokban  Kon 
stantinápolyba  a  keleti  nyelvek,  főként  a  török  nyelv  é 
irodalom  tanulmányozása  czéljából.  Neve  :  Vambergq 
Ármin,  ki  nemcsak,  hogy  rendkívüh  tehetséggel  vai 

megáldva  a  természettől  a  nyelvek  gyors  és  alapos 
megtanulására,  hanem  e  tehetségét  mintegy  öt-hal 
év  óta  meglepő  sikerrel  fejtette  ki  több  keleti  és  nyu- 
gati nyelv  értésére  és  beszélésére.  E  tekintetben  a 
legszebb  ajánló  levéllel  van  ellátva  Hunfalvy  Pál  úr- 
tól, ki  rég  óta  ismeri  e  tehetséges  hazánkfiát  s  rész- 
ben elősegíté  tanulmányaiban. 

Ellátva  a  szükséges  útlevéllel,   nem  sokára   össze- 
csomagoltam  szótáraimat  és  egynehány  kedves  költő- 
met a  fehérruhám   készlete  mellé.  Galaczi   utazásomra, 
Eötvös  báró  ajánlása   folytán,  a  félárú  jegy  kedvezmé- 
nyéhez jutottam  és  így  szálltam  ágíízhájóra  az  18r)7-ik 
évnek  egy  márcziusi  y'g^gí^pn,   senkitől    sem  kisérve, 
senkitől  meg  nem  siratva,  vagy   sajnálva   és  —    mint 
Wieland  mondja    OÖeronban  ^^  útra  keltem  a  régi  ro- 
mantikus   tájak    felé.    Olvasóm   líönrtyen   elképzelheti, 
hogy  az  örömnek  é^  az  elragadtatásnak -milyen   érzel- 
mei forrongtak  lelkemben.  Minthogy  pénzem  a  hosszú 
várakozásban    meglehetősen    megcsappant,  a   második 
osztályra  váltottam   meg   félárú  jegyemet.   Egész    naj) 
fenn  jártam  a  fedélzeten,  beszélgetésbe  ereszkedtem  a 
velem  együtt  utazó  különböző   nemzetiségű   nép  öreg- 
jével és  fiataljával  és  mert  mindenkit   az   anyanyelvén 
szólítottam    meg,   sokoldalú    nyelvtudásom   csakhamar 
felkeltette  útitársaim  csodálkozását.  Egyesek  azzal  adták 
jelét  telszésöknek,  vagy  bámulatuknak,  hogy  megkinál- 
lak  egy-egy  pohár  itallal,  vagy  meghívtak  szerény  ebéd- 
jökre,  a  mely  meghívásnak   szívesen  tettem  eleget.  Ha 
jóllaktam,  egynehány  fokkal  magasabbra  szökött  termé- 
szetes jó  kedvem  és  derűit  lelki  állapotomban  szívesen 
szavaltam  el  egy-egy   szép  részt  kedves  költőim  művei- 

Vánibéry:  Küzdelmeim.  8 

bői,  de  legszívesebben  egyet-egyet  Petrarca  szonettjei- 
ből. A  ccvauclusei  remete»  múzsájának  segítségével  es- 
tem kegyébe  a  hajó  olasz  szakácsának,  ki  felszólított, 
hogy  a  konyha  ajtajában  foglaljak  helyet  s  a  míg  én  kí- 
vül deklamáltam,  a  költői  lelkű  szakács  annál  vidámab- 
ban verte  üstjében  a  habot  és  helylyel-közzel  biztatón 
kiáltotta  ki  hozzám,  hogy:  (Lbravo!i>  vagj'  ^ben  fatlo!^ 
Természetes,  hogy  nem  maradtak  el  tetszésének  kézzel 
fogható  jelei  sem,  mert  cuoco  uram  hébehóba  kinyúj- 
tott Ggy-egy  jo  tányérra  valót  művészi  alkotásának  leg- 
javából. Igazi  bőségben  éltem  és  őszintén  beismertem 
magamban,  hogy  a  napkeletre  vivő  kalandos  utam  a 
lehető  legjobb  biztatással  indult  meg  a  Dunán  való  uta- 
zásom közben. 

Különösen  elragadott  környezetemben  a  népfajok 
tarka  változatossága,  mert  a  hajó  kisded  területén  első 
ízben  jutottam  érintkezésbe  ez  alkalommal  a  külön- 
böző nemzetiségek  képviselőivel  és  nyelvgyakorlatai- 
mat kedvem  szerint  vihettem  át  a  könyvek  holt  terü- 
letéről a  gyakorlat  eleven  mezejére  ;  mert  ámbár  nehezen 
értethettem  meg  magam  idegenszerű  kiejtésemmel  és 
hibás  hanglejtésemmel,  én  magam  csekély  fáradsággal 
megértettem  az  idegen  országbeli  utasok  beszédét  és  rö- 
vid gyakorlás  után  egészen  könnyen  és  zavartalanul  folyt 
köztünk  a  beszélgetés,  nem  csekély  bámulatomra.  Mikor 
Viddinnél  első  ízben  álltam  szemtől-szembe  valóságos 
eleven  török  emberrel,  vége-hossza  nem  volt  csodálkozá- 
somnak és  álmélkodásomnak.  Különösen  érdekes  volt 
már  az  első  ismeretség  is,  melyet  muszulmán  ember- 
rel kötöttem.  A  nap  alkonyodóban  volt  és  végső  su- 
garai megvilágították  a  szerb,  oláh,  bolgár  és  török 
népségtől  tarkálló  fedélzetet,    mikor   a    próféta  tanítá- 

sának  egy  tiszteletreméltó  híve  leterítette  egy  zugban 
az  imádkozó  szőnyegét  és  lebocsátkozott  reá,  elvég- 
zendő «akhsam  namazii>-ját,  vagyis  esteli  ájtatosságát. 
Engem  mélyen  megragadott  a  látása  ennek  a  véghe- 
tetlen alázatossággal  és  megsemmisüléssel,  mélyen  le- 
hajtott fejjel  és  csüggedten  széttárt  karokkal  előttem 
űlő  szegény  aggastyánnak.  Nem  vettem  le  róla  sze- 
mem s  mikor  a  mély  boldogság  örömével  telve,  föl- 
kelt imádságától  és  szőnyegét  összegöngyölte,  eléje 
álltam,  megszólítottam  és  nagyon  őrültem,  hogy  be- 
szélgetésbe ereszkedett  velem.  Mondotta,  hogy  Moham- 
med  agának  hívják  és  Lofcsában  született,  most  pedig 
Sztambulban  tanuló  fiának,  Dsevdet  efendinek  (a  ké- 
sőbbi történetirónak  és  igazságügyminiszternek)  láto- 
gatására indul,  azután  pedig  Mekkába  akar  zarándokolni. 
A  madsar  név  abban  az  időben,  mikor  a  törökök  párt- 
jukba fogták  az  emigrált  magyarokat,  jóhangzású  volt 
a  török  fülnek  s  midőn  hozzá  még  megmutattam  a  jó 
öregnek  a  kezem  ügyében  levő  török  olvasókönyvemet 
(vallásos  munka  volt  e  czímmel :  Kirk-Szual^  A  negy^ven 
kérdés)  és  hangosan  fölolvastam  belőle  egy  részletet, 
bizalma  szemlátomást  megnövekedett,  meghivott  vacso- 
rára és  egész  utazásom  közben  számos  jelét  adta  barát- 
ságának és  szívbeli  jóságának. 

Ehhez  hasonló  más  ismeretségeim  is  hozzájárultak 
ahhoz,  hogy  oszladozni  kezdettek  a  sötét  fellegek  a 
messze  idegenben  reám  váró  jövő  égboltozatáról.  Gala- 
czig  tartó  dunai  utazásom  csakhamar  véget  ért  s  mikor 
ott  sikerűit  félárú  jegyet  szereznem  a  Lloyd  tenger- 
járó hajójának  fedélzetére,  gyönyörűségem  annál  na- 
gyobb volt,  mert  életemben  ezúttal  pillantottam  meg 
először  a  tenger  sós   hullámait.   A  tengert,   melyet  is- 

mertem  már  Byron,  Tegnér  és  más  nagy  költők  leírá- 
saiból s  melynek  hatalmas  képe  valóban  az  ámulat  má- 
morábar  ejtett.  Hogj'  közvetetlen  közelből  láthassam  a 
hullámok  játékát,  a  matrózok  engedelmével  egészen  a 
hajó  orrára  álltam  és  mintha  valami  delfin  hátán  lova- 
goltam volna,  a  sós  víztől  csapdosva  jártam  meg  az 
első  mértföldeket  a  Pontus  Euxinus  sötét  hullámain. 
Valósággal  úsztam  a  boldogság  tengerében,  daloltam, 
ujjongtam,  nagyokat  rikkantottam  és  késő  éjszakáig  ver- 
senyt szavaltam  a  tengeri  sirályok  rikoltozásával  és  a 
hátam  mögött  levő  utasok  zsivajgásával.  Félig  átázva, 
éjnek  idején  húzódtam  vissza  végül  szurdékomba,  a 
födélzetnek  a  törökök  által  elfoglalt  részére  és  csak- 
hamar jóleső  álomba  merültem.  Éjfél  körüljárhatott  az 
idő,  mikor  a  hajó  szokatlan  zökkenésétől  felébresztve, 
fölkeltem  fekvőhelyemről.  A  szél  üvöltése,  az  árboczok 
recsegése,  a  hajó  felszökkenése  és  elraerülése,  az  uta- 
sok és  különösen  a  török  nők  sóhajtozása,  jajgatása 
és  nyögése  mihamarább  világossá  tették  előttem,  hogy 
részem  lesz  abban  a  szerencsében,  hogy  igazi  viharban 
ismerkedhetem  meg  a  Fekete-tenger  rettentő  fönségé- 
vel.  Ügjet  sem  vetve  környezetem  aggódására,  ijedel- 
mére, jajgatására  és  rimánkodására  és  az  általános  vad 
zűrzavarra,  felugrottam  fekvőhelyemről,  belemeresztet- 
tem szemem  a  szuroksötét  éjszakába  és  nem  tudtam 
hova  lenni  örömömben,  mikor  egj'-egy  villám  lecsapó 
fényénél  megpillanthattam  az  emelet  magasságra  tor- 
nyosuló hullámok  borzalmait.  Hej !  Ez  volt  az  a  rettentő 
gyönyörűség,  a  melyre  képzeletem  oly  sokáig  vágj^a- 
kozott,  s  mikor  a  korlátra  támaszkodva,  mely  tanyán- 
kat az  első  osztályú  utasok  fedélzetétől  elválasztotta, 
rajongó   lelkesedéssel   kezdettem    szavalni   a  Henriade 

egynehány  strófáját,  észrevettem,  hogy  egy  föl  és  alá 
járó  utas  hallgatózva  megáll  és  nemsokára  odakiált 
hozzám  francziáúl :  —  Kicsoda  ön  és  hogj^  jut  eszébe 
ép  most  a  Henriade?  —  Rövid  szóváltásunkból  meg- 
tudtam, hogy  a  konstantinápolyi  belga  követség  titkárá- 
val estem  ismeretségbe,  ki  aztán  másnap  reggel  is  szóba 
állt  velem  és  felszólított,  hogy  látogassam  majd  meg 
Perában. 

Fölösleges  elmondanom,  hogj*^  nagy  benyomást  tett 
reám,  mikor  bekanyarodtunk  a  Boszporusba.  Kritikus 
helyzetem  komolysága  csak  akkor  vert  föl  álmodozá- 
somból, mikor  Galatával  szemközt  horgonyt  vetettünk 
és  az  utasok  a  bárkákhoz  tódulva,  partra  szálltak. 
Épen  csak  annyi  pénz  maradt  a  zsebemben,  hogy  meg- 
fizethettem a  bárkásnak  és  halovány  sejtelmem  sem 
volt  róla,  hogj^  voltaképen  hol  szállok  meg  és  hogy, 
merőben  pénztelenül,  miből  élek  meg  ebben  az  ide- 
gen városban.  A  mennyire  emlékezem,  teljes  két  óra 
telt  belé,  míg  partra  értem  és  Galata  meredek  emelke- 
désén át  Perába  jutottam ;  oly  annyira  lekötötte  figyel- 
memet az  a  különös  élet,  melyet  láttam  és  annyira 
hatott  reám  az  idegen  nyelvek,  viseletek  és  arczok 
összevisszasága,  hogy  lépten-nyomon,  néha  perczekig 
is  megálltam,  mintha  lábam  gyökeret  vert  volna. 
Jobbra  és  balra,  ide  és  tova  lökdöstetve,  egyszer  csak 
éreztem,  hogy  valaki  vállamon  ragad  és  megszólít  előbb 
olasz  nyelven,  aztán  magyarul.  Emigráns  honfitársam 
volt  és  Püspökynek  hivlák.  Magyaros  kalapom  lengő 
szalagjával  vontam  maganira  figj^elmél. 

Kérdezte,  mi  végből  jöttem  a  messze  idegenbe.  — 
On  az  a  nyelvtudós  talán,  kinek  keleti  utazásáról  hirt 
olvastam  a  magyar  újságokban? —  Igen,  az  vagyok,  — 

feleltem  —  és  mert  ön  az  első  honfitársam,  kivel 
összetalálkozom,  öntől  várom  az  útbaigazítást,  hog}- 
hol  és  mikép  juthatok  itt  szálláshoz.  — A  jó  ember  meg- 
ütközve nézett  reám  ;  úgy  látszik,  ő  is  bele  látott  zsebem 
ürességébe  és  hogy  belé  helyezett  bizalmamat  túl- 
magasra  ne  csigázzam,  tudtomra  adta,  hogy  neki  ma- 
gának sem  megy  valami  különösen  jól  a  sora,  de  azért 
kész  egyelőre  megosztani  velem  szerény  hajlékát,  noha 
ő  sem  több  ez  idő  szerint  faczér  szakácsnál.  Elmerülve 
a  beszélgetésbe  a  drága  hazáról,  az  osztrák  önkény- 
uralomról és  a  törökországi  nyomorúságról,  a  szűk  és 
piszkos  utczák  tömkelegén  át  az  angol  követség  tűzfala 
mögött  levő  lakására  vezetett,  mely  bútorozatlan,  töri 
ablakú,  üres  és  barátságtalan  szobából  állott  s  mely- 
nek a  fal  mellett  álló  rongyos  török  diványán  jelölte  ki 
helyét  éjjeli  nyugalmamnak.  —  Az  egyik  fele  az  enyém 
lesz,  a  másik  az  öné,  —  mondotta  a  jószívű  Püspöky 
úr,  —  a  mi  pedig  az  étkezést  illeti,  mutatok  majd  önnek 
egy  lokandát  (vendéglőt),  a  hol  olcsón  étkezhetik,  ha 
van  reá  pénze.  —  Csakhamar  lekísért  a  mai  Grandé  Rue 
de  Pera  helyén  levő  pinczeszerű  helyiségbe,  a  mely  ezt 
az  előkelő  czímet  viselte:  aCafé  Flamm  de  Vienne^  s  a 
melyben  lehetett  kapni  tejes  kávét  bécsi  zsemlyével,  a 
mi  nagy  ujdonságszámba  ment  akkor  a  Keleten.  Talál- 
koztam ott  még  több  más  honfitársammal  is,  a  kik 
török  katonai  uniformisban,  vagy  kopott  ruhában  lé- 
zengtek és  félig  barátságosan,  félig  gyanakvó  szemmel 
fogadtak,  mert  az  emigránsok  akkor  minden  Magyar- 
országból érkezőt  osztrák  kémnek  tartottak,  a  ki  azért 
jött,  hogy  jelentést  tegyen  Bécsnek  életmódjukról  és  viszo- 
nyaikról. Olyan  mély  gyökeret  vert  bennük  ez  a  bizalmat- 
lanság, hogy  valósággal  farkasszemet  néztek  az  akkori 

osztrák  követséggel  és  megesett,  hogy  egy  vasárnap  nyílt 
utczán  megtámadták  és  sárral  megdobálták  Prokesch- 
Osten  gróf,  az  akkori  osztrák  internunczius  fiát,  Pro- 
kesch-Osten  Antal  gróf  osztrák  katonatisztet,  ki  atjja 
látogatására  huszártiszti  uniformisban  jött  Konstaniná- 
polyba.  De  az  én  ártatlan  külsőm  csakhamar  eloszlatta 
honfitársaim  minden  bizalmatlanságát  és  mert  nagj'^  cso- 
dálkozásukra olvastam  törökül  és  a  beszédben  is  meg- 
lehetősen nagy  g\'akorlottságot  mutattam,  elég  hamar 
befogadtak  társaságukba,  sőt  voltak  köztük,  a  kik  meg- 
kináltak  egy-egy  reggelivel  is. 

Ez  a  Café  Flamm  a  krimi  háború  után  kedves  talál- 
kozó helye  volt  a  minden  fajtájú  és  nemzetiségű  csaló- 
dott kalandoroknak,  faczér  katonatiszteknek,  bukott 
kereskedőknek,  kétségbeesett  emigránsoknak,  politikai 
rajongóknak.  E  jobbára  éhező  urak  beszéde  és  véle- 
ménye szerint  Európa  és  Törökország  sorsa  ezekben 
a  homályos,  füstös  helyiségekben  fog  eldőlni,  mert 
mindenikök  csak  úgy  dobálózott  a  herczegekkel  és  mi- 
niszterekkel, mindeniköknek  meg  voltak  a  maga  világ- 
boldogító tervei  és  mindenikök  csak  idő  kérdésének 
tekintette,  hogy  Törökország  ügyeinek  élére  jusson.  Az 
egyesűit  Európa  újkori  argonautáinak  az  Euxinus  északi 
partja  felé  húzó  sokasága  a  krimi  háború  alatt  és  után 
egész  seregét  teremtette  meg  az  aranygyapjú  különös 
lovagjainak  és  a  romantikus  keletet  feltárta  Nyugat  nem 
kevésbbé  romantikus  fiainak. 

A  volt  szabólegény  hirtelenül  főhadnagj^gyá  vagy 
kapitánynyá  lépett  elő  az  «idegenek  légiójá»-ban,  szálló- 
beli pinczérekből  tolmács,  titkár  lett  egy  csapásra,  újság- 
írók nagy  hadvezérré,  pénzügyi  kapaczitássá  és  diplo- 
matává alakultak  át,  hadnagyocskák  egy  időre  ezredesi 

és  tábornoki  alkalmazáshoz  jutottak,  —  s  mikor  a  Ma- 
lakov-erőd  bevétele  után  megjelent  a  Szajna  partján  a 
béke  angyala,  az  Arany  Szarv  mellékén  viruló  gyöngj- 
élet  ragyogása  egyszerre  csak  letűnt  és  a  korábbi  jelen- 
téktelenség homályába  visszahanyatlott  hősök  össze- 
találkoztak a  Café  Flammban,  hogy  nagyratörő  tervek- 
kel édesítsék  meg  a  szomorú  valóság  keserű  kenyerét. 
Nekem  örökké  feledhetetlenek  azok  az  emberalakok, 
melyeket  e  kávéházban  láttam  és  azok  az  órák,  me- 
lyeket ott  velük  eltöltöttem. 

így  teltek  perai  tartózkodásom  első  napjai.  Bejár- 
tam keresztül-kasul  a  város  európai  és  török  részének 
utczáit,  nagy  előszeretettel  szólítottam  meg  a  kávéhá- 
zakban gubbaszkodó  törököket,  hangos  felolvasást  tar- 
tottam a  magammal  vitt  török  könj^ekből  és  csakhamar 
rájöttem,  hogy  a  mohammedánusok  az  ő  különös  hozzá- 
férhető és  jóindulatú  voltukban  nagy  érdeklődéssel 
viseltetnek  török  és  perzsa  nyelvtudásom  iránt  és 
csodaembernek  tartanak,  ki  alig  néhány  napja  érkezett 
Sztambulba  és  már  is  úgy  beszél  törökül,  mint  egy 
valóságos  efendi.  Az  irodalmi  és  népnyelv  közt  levő 
nagy  különbség  miatt  bizonyos  tiszteletre  tarthat  szá- 
mot török  földön  az  irodalmi  nyelv  ismerője,  főképp,  ha 
még  hitetlen  is  hozzá,  és  mert  a  törökök  magyarbaráti- 
sága  akkortájt,  mint  említettem,  éppen  a  tetőpontján 
állott,  érthetőnek  találtam  a  jó  oszmanlik  rokonérzését 
és  ha  egyik  vagy  másik  kávéházban  helyes  kiejtéssel 
és  kellő  modulácziókkal  nyilvános  felolvasást  tartottam 
az  Asik  Garibhól  (a:A  szerelmes  idegen))),  vagy  más  né- 
pies költeményekből,  bő  aratásom  volt  kenyérben,  sajtban 
és  kávéban,  közben  még  kebab-ban  (pecsenye),  piláfban 
ós  pasztirmában  (füstölthús)  is.  Esténként  Püspöky  úr 


ELSŐ  KELETI   UTAZÁSOM. 


121 


vendégszeretetét  vettem  igénybe  és  végigheveredve  sze- 
gényes fekvőhelyemen,    pompásan   elaludtam,   daczára 
a  pokoli  lármának,  melyet  a  szobában   keresztűl-kasúl 
futkosó    temérdek   patkány    csapott,  a   melyek   eleinte 
zavartak  egy  kissé  jelenlétükkel,   mert  rágták  csizmá- 
mat   és  a  ruhadarabjaimat,  de  utóbb,  miután  megtet- 
tem a   kellő    óvó   intézkedéseket,    ügyet  sem  vetettem 
rajok.   A   szép   időjárás  kedvezésével  és    az    újdonság 
ingerétől  ösztönözve,  így  töltöttem   első   hat  hetemet 
Konstantinápolyban.    Soha   sem  tudtam  reggel,    hogy 
hol    ebédelek,    vagy   hol    vacsorázom ;    a  jövő   gondja 
nem  bántolt  és  mivel  időközben  a  kalapom  helyett  fez-t 
teltem  a  fejemre  és  elég  rongyos  is  voltam  arra,  hogy 
kóbor  felolvasónak  tartsanak,   a  keleties  csavargó  élet 
minden   kellemetességével  folytak  napjaim.  A  Boszpo- 
rus  partjain  élő  népmozaikkal  való  érintkezésem  javára 
szolgált  elméleti  nyelvtanulmányaimnak    's  az  eleven 
szó  jelentékenyen  kiegészítette  emlékező   képességem 
erejét.   Csakhamar  otthonossá  lettem  a  hangsúlyozás- 
ban  és  a  helyes  mondatalkotásban   s  mivel  kiejtésben 
és    hangban    szorosan    alkalmazkodtam    a    különböző 
nyelvek  sajátosságához,  sokan  benszülöttnek  hittek  és 
pompás  mulatság  volt  látni,   hogyan    ejtem  tévedésbe 
nyelvem    pergésével  az  embereket.   Szerencsémet,  saj- 
nos, megzavarta   Püspöky   úr  hirtelen    való    elutazása. 
Felfogadták  szakácsnak  a  Messagerie  Imperiales  egyik 
hajójára.   Nem  volt   hát  többé  biztos  éjjeli   szállásom. 
Sokáig  kellett  járnom   az  új   lakás   után,  míg  végre  a 
Magyar  Egylet  titkára  azt  ajánlotta,  hogy  üssem  fel 
tanyámat   az    akkor    épen    feloszlóban   levő   egyesület 
tanácskozó   termében.  A  bútorozatlan  tágas  szobában 
találtam  egy  öreg  kanapét  és  el  is  helyezkedtem  rajta. 

De  az  éjszakák  hűvösek  voltak  és  nem  tudtam  elaludni. 
Takarót  kértem  hát  Frecskay  úrtól,  a  titkártól  s  a  jó 
ember  egy  tépett  nemzeti  színű  zászlót  adott  át  ne- 
kem, így  szólva  hozzám  komoly  ünnepiességgel :  — 
Nincs  egyebem,  mint  ez  a  drága  emlék  dicső  harczaink- 
ból.  E  zászló  tűzet  öntött  a  jogért  és  a  szabadságért 
küzdők  soraiba  ;  takarózzék  vele,  önt  is  fel  fogja  mele- 
gíteni. —  Természetes,  hogy  ez  az  éjjeli  szállásom 
sem  volt  megfelelő,  elindultam  hát  újra  szálláskeresőbe 
és  elég  hamar  ujabb  megmentőre  akadtam  egy  másik 
honfitárs  személyében.  E.  őrnagy  urat  az  a  balsors  érte 
utol,  hogy  elvesztette  a  házőrző  kutyáját  és  mert  a 
felesége  nem  akart  egymagában  élni  a  Hassköi  köze- 
lében levő  házukban,  meghívtak,  hogy  szálljak  hozzá- 
juk és  maradjak  náluk,  míg  az  őrnagy  visszatér  szol- 
gálati útjáról  és  szert  tehet  új  házőrző  kutyára.  Tehát 
egy  házőrző  eb  megüresedett  helyét  voltam  elfoglalandó ! 
Nem  éppen  csábító  helyzet,  gondoltam  magamban,  de 
mert  kutyaól  helyett  nyugalmas  szobát  adtak  és  mert 
reggelire  bőségesen  kaptam  kávét,  kenyeret,  meg  vol- 
tam elégedve  a  cserével  és  gond  nélkül  lézenghettem 
tovább,  mint  annak  előtte. 

A  délelőttöket  jobbára  török  könyvek  olvasásával 
töltöttem,  aztán  felsöpörtem  a  kis  udvart,  vizet  hoztam 
a  kissé  messzire  eső  kútról  és  csak  estefelé  jártam  el 
egyik,  vagy  másik  kávéházba,  hogy  ismert  szerelmi  da- 
lok szavalgatásával  szert  tehessek  egynehány  piaszterre. 
Mikor  a  kávéházakban  lebocsátkoztam  egy  tabouretre 
és  helyet  foglalva  a  törökök  és  örmények  körében, 
megkezdtem  éneklő  orrhangon  az  előadásomat,  a  beszél- 
getés egyszerre  halkabbá  vált  és  a  nargilék  szortyo- 
gása   lassankint  elnémult.   Az  emberek  némán  hallgat- 

Iák  Vamik  és  Ezra,  Khoszrú  és  Sirin  szerelmi  pana- 
szait, mikor  a  szerelmesek  bús  sorsáról  volt  szó ;  hall- 
gatóim egyáltalán  mindig  csodálkozásuk  és  lelki  fel- 
indultságuk  élénk  jeleivel  kísérték  felolvasásomat  és 
előadásomat. 

Későbbi  utazásaim  során  így  volt  ez  Perzsiában  is 
s  ha  felidézem  lelkemben  a  multak  ez  emlékét,  kény- 
telen vagyok  bevallani,  hogy  még  mindig  hatása  alatt 
állok  azoknak  a  jeleneteknek  és  örömmel  emlékezem 
reá,  hogy  már  oly  korán  sikerűit  meghallgatást  lelnem 
a  törzsökös  keleti  nép  között  és  sikerült  befolyást 
gyakorolnom  a  tömegekre.  A  nyelv  és  a  szó  hatalmas 
eszköze  bizony  az  embernek  !  Megmozgatja  a  hegyeket, 
í^^gíágy^y^  egynémely  szív  kőkeménységét,  kiegyen- 
líti a  hit  és  a  nemzetiség  ellentéleit  s  mikor  ennek 
én  már  ázsiai  kalandos  pályám  elején  tudatára  ébred- 
tem, csakhamar  eltűnt  nem  egy  sötét  vonása  messze 
jövőm  képeinek. 

Konstantinápolyi  életemnek  ebben  az  időszakában 
és  később  is  örömmel  érintkeztem  a  magyar  emi- 
gránsokkal, noha  mindig  törökök  közt,  Szlambulban 
éltem.  A  nagy  emigrácziónak  egj'etlen  nyoma  ekkor 
már  csak  a  Tatavla  városrészben  levő  egyszerű  lakás 
volt:  egykori  szállásom,  a  magyar  egyletnek  ürességtől 
kongó  helyisége,  benne  Frecskayval,  az  árva  titkárral. 
A  legjobb  ismerősöm,  mondhatom :  barátom,  Szilágyi 
Dániel  volt  közöttük.  Kedvesen  emlékszem  az  ő  férfias, 
zömök  alakjára,  melyről  szinte  lerítt  a  hajdúböször- 
ményi református  ember.  A  jó  szerencse  különös  ked- 
vezésének  köszönhette  biz  ő,  hogy  az  anyaföldről  nem 
az  anyaföldbe,  hanem  a  konstantinápolyi  magyar  tár- 
saság   kellő    közepébe  jutott.    A  csatamezőn   halottul 

maradt  az  elesett  honvédek  közt  és  velők  együtt  tették 
a  kocsira,  hogy  a  közös  sírverembe  temessék.  De  útköz- 
ben Szilágyi  Dániel  a  kocsinak  egy  erős  zökkenésétől 
magához  tért  és  amúgy  böszörményiesen  rászólt  a 
mellette  lovagló  honvéd  bajtársra:  —  Hova  a  pokol 
fenekére  visztek  ti  engem  ?  —  A  közős  sírtól  így  meg- 
szabadulva, utóbb  török  földre  menekült  és  Konstanti- 
nápolyba  jutva,  tanult  -ember  létére,  beállt  lovásznak 
egy  porosz  katonatiszthez.  Ebben  a  nehéz  sorban  küz- 
ködött  sokáig  és  annyira  leszámolt  a  megváltozott 
viszonyokkal,  hogy  időmultán  feleségül  vette  a  porosz 
tiszt  szakácsnéját.  Igazi  puritán  gondolkozásával  nem 
látott  semmi  magához  méltatlant  életének  ebben  a  lépé- 
sében. Utóbb,  hogy  a  lóápolás  kemény  mesterségétől 
megszabadult,  de  már  előbb  is,  sokat  foglalkozott 
a  keleti  nyelvekkel  és  sokat  is  dolgozott.  De  írni  soha 
sem  írt  semmiről.  Bennem  is  az  irói  mivoltomat  diffi- 
kutálta  legjobban.  A  mikor  kiadtam  a  török-német  szó- 
táramat, melyről  később  is  lesz  szó,  három  napig  nem 
szólt  ^hozzám  egy  szót  sem.  Duzzogott.  —  Te  Dani, 
mit  vétettem,  hogy  így  bánsz  velem?  —  kérdeztem 
tőle  végre.  A  felelete  az  volt :  —  Szemtelenséget  követ- 
tél el,  fitogtatod  a  tudományodat  a  világ  előtt!  —  Dani 
ebben  az  időben  amolyan  prókátor- féle  volt  a  muszul- 
mánok  és  az  európaiak  közt.  A  mellett  szenvedelmesen 
gyűjtötte  a  ritka  keleti  könyveket  és  kéziratokat.  Bol- 
tot bérelt  a  nagy  gyűjteményéhez  és  abban  ült  reggel- 
től estig.  Ott  is  érte  utol  a  halál  1885-ben.  Könyveit,  az 
Akadémia  megbizásából,  én  vettem  meg  ekkor  három- 
ezer forinton,  ígj'  mentettük  meg  az  elkallódástól  a 
becses  gyűjteményt,  mely  sok  értékes  anyagot  őrzött 
lörök    hódoltságunk   történetéhez.    E   könyveknek  fele 

része  az  Akadémia  könyvtárát  gazdagítja  most,  másik 
felét  Szilády  Áron  váltotta  meg  a  halasi  ref.  kollégium 
számára. 

Konstantinápolyi  magyar  ismerőseim    közé   számí- 
tom Karacsay  grófot,  egyik  legtiszteltebb  alakját  a  ma- 
gyar emigrácziónak.   A  legszebb  férfiak  egyike  volt  ö. 
Családja,   mint  a  neve  is  mutatja,   kaukázusi  eredetű 
volt  {Karacsaj  tatár  szó,  annyit  tesz,  mint  Fekete  folyó). 
Valamelyik  őse  a  tatár  hordákkal  jöhetett  be  Magyar- 
országba és  itt  maradt  közöttünk,  magyarrá  lett.  Az  én 
Karacsay  grófom  is  visszatért  utóbb  Magyarországba, 
csontjai   a  hazai  földben  porladnak.  Sok  kedves  emlék 
fűz   a  magyar  emigráczió  még  élő  tanújához,  Türr  Isi- 
vánhoz  is.  Elbeszélem  itt  egy  nevezetes  kalandját,  mely 
tökéletesen  vág   az  ő   vállalkozó  és  lovagias  egyénisé- 
géhez. Volt  az  emigránsok  közt  egy  V.  nevű  báró,  a  kit 
már  korán  emlegetett  emberré  tett  köztünk  az  a  saját- 
szerű  körülmény,  hogy  párosával  vonult  a    hontalan- 
ságba, megszöktetve  egy  miskolczi  család  tizenhat  éves 
gyönyörű  leánykáját.   Ez  a  tisztelt  úr  egy  bizonyos  idő 
múlva,  mikor  kifogyott  az  aprópénzéből,  elkövette  azt 
a  gyalázatosságot,  hogy  kedvesét  jó  pénzen  eladta  egy 
török  pasa  háremének.  A   szép   Mari  nyomorúságában 
a  magyar  emigrác^ióhoz  fordult  segítségért.  Sűrűn  küK 
dötte  az  üzenetet  a  háremből,  és  érezte  mindenki,  hogy 
kell  valamit  tenni  a   boldogtalan  leány  érdekében/ De 
a   sokáig  keresett  mód  csak  nem   kínálkozott.    Végre 
Türr  István   gondolt  merészet  és  nagyot.  Éjnek  idején 
létrát  támasztott  a  pasa  háremének  falához  és  nyaktörő 
vállalata  sikerrel  járt :  ő  lett  a  szép  Mari  második  elrab- 
lója. De  ez  a  bátor  vállalkozás   nem  szabadította  meg 
végképpen  a   szegény  leányt,  ki  egy  ideig  Kun  Albert 

konstantinápolyi  magyar  divatárú-kereskedő  védőszárnya 
alatt  élt,  utóbb  azonban  férjhez  ment  egy  Olaszország- 
ból menekült  derék  magyar  férfiúhoz,  ki  haza  hozta 
és  boldog  családi  tűzhelyet  alapított  vele  Felsőmagj'ar- 
országon. 

Jó  barátság  fűzött  Veress  Sándorhoz,  az  emigrá- 
czió  történetírójához  is.  Neki  akkor  kezdődtek  a  jó 
napjai,  mikor  búlorkereskedést  nyitott  Konstantiná- 
polyban. Utóbb  mérnökséget  tanult  és  Bukarestben  te^ 
lepedett  meg.  Roppantul  becsületes,  józaneszű  ember 
volt,  tisztelettel  őrzöm  emlékét.  Gyakori  látogatóm 
volt  később  Husszein  Daim  pasa  házánál  a  legdemok- 
ratább  magyar  báró,  Orbán  Balázs,  ki  Jersey  szige- 
téről, Hugó  Viktor  mellől  szakadt  a  magyar  emigránsok 
társaságába.  Konstantinápolyban  neki  rokoni  össze- 
köttetései is  voltak.  Ott  élt  az  atyja,  és  patikája  volt 
a  török  fővárosban  sógorának,  Velicsnek.  Az  emigrán- 
soknak egy  lakomáján  az  a  különös  ötlete  támadt 
Balázsnak,  hogy  rám  sózta  a  bárói  czímét  egj*^  eszten- 
dőre kerek  öt  krajczárért  Nem  lehetett  máskép :  a  magyar 
társaság  engem  ezután  egy  álló  esztendeig  bárónak 
litulált  kérlelhetetlenül.  Mikor  a  bérlet  letelt,  Balázs  meg 
akarta  hosszabbítani,  most  már  leszállított  áron:  négy 
krajczárért.  De  én  már  nem  voltam  kapható  az  újabb 
alkura  ;  megelégeltem  az  előkelő  czimmel,  nem  kelleit 
annyiért  sem. 

Az  emigráns-világ  epizódjai  közül  való  a  követ- 
kező történet  is.  Egy  reggel  —  1859-ben  történt  — 
különös  látogatóm  akadt:  egy  fiatal  ember,  sapka 
vagy  kalap  nélkül,  vörös  szegélyű  hálóköntösben. 
Magyarul  szólított  meg.  —  Mit  kíván  tőlem  az  úr?  — 
kérdeztem  egy  kissé  meghökkenve  szokatlan  megjele- 

nésén.  Elmondotta,  hogy  Hollánnoik  hívják  (az  unoka- 
testvére HoUán  Ernőnek)  s  a  bécsi  keleti  akadémia  nö- 
vendéke volt,  de  éjnek  idején  megszökött  az  intézetből, 
hajón  Konstantinápolyba  jött  és  el  akar  jutni  Garibaldi 
seregéhez.  Most  bajba  keveredett,  mert  az  osztrák  spicz- 
hk  megszimatolták,  hogy  itt  van  s  ha  elfogják  és  vissza- 
viszik Bécsbe,  ki  tudja,  mi  sors  vár  reá.  Megszántam 
fiatal  honfitársamat  és  szerencsésen  eljuttattam  egy  ha- 
jóra, mely  aztán  partra  tette  Olaszországban.  A  dicső 
harczok  után  Hollán  visszakerült  a  hazába,  miniszteri 
hivatalnok  lett  Budapesten,  itt  is  élt  sokáig,  de  már 
nincs  az  élők  között. 

Fájdalmas  érzés  nyilallik  a  lelkembe,  mikor  a  ma- 
gyar emigráczió  egyik  legboldogtalanabb  alakjára,  Splé- 
ngi  Lajos  báróra  gondolok.  Fiatal  ember  volt  még,  mi- 
dőn a  szabadságharcz  kormánya,  diplomácziai  küldetés- 
ben, Turinba  rendelte.  Ö  volt  Magyarország  követe  a 
szard  királyságnál.  Mikor  az  önvédelmi  harcznak  vége 
szakadt,  Törökországba  menekült  ő  is.  Nem  tudom,  mi 
bírhatta  e  rendkívül  tehetséges  és  művelt  embert  arra, 
hogy  a  hasis  élvezetének  adta  magát?  Alighanem  a  meg- 
hasonlottság és  a  kétségbeesés.  Mikor  én  megismer- 
tem, a  züllésnek  már  legalsó  fokán  állott.  Kolduló  dervis 
módjára,  mezítláb  és  rongyosan,  heteken  át  mosdatla- 
nul, nagj^  bottal  a  kezében  csatangolt  Sztambul  utczáin. 
Tudva,  hogy  Rifaat  pasa  házánál  lakom,  akárhányszor 
megállt  az  ablakom  alatt,  botjával  a  földre  dobbantott, 
hogy  magára  vonja  figyelmemet  s  még  mindig  férfiasan 
erőteljes  hangon  rágyújtott  az  énekre : 

Der  Orient    tler  Orient! 
Wo  ewig  blau  das  Firmament ! 

das  Firmament ! 

Elértetlem,  hogj'  mit  kíván  és  útnak  bocsátottam 
néhány  piaszterrel.  A  mennyire  én  tudom,  az  anyja  kél 
ízben  lenn  járt  érte,  hogy  haza  vigye  Magyarországba. 
Mindhiába  volt.  Engedte,  hogy  felruházzák,  követte  is 
anyját  Galaczig,  de  onnan  aztán  visszaszökött  a  végső 
romlás  tanyájára,  Konslantinápolyba. 

A  sok  anekdota   közül,   mely  e  boldogtalan  embe- 
rünkről keringeti,  érdemes  följegyezni  az  itt  következőt. 
Turinban  sok  ismeretséget  kötött  az  előkelő  társaság, 
különösen  pedig  a  diplomáczia  körében  s   a  véletlen 
úgy   hozta,   hogj-   züllésének  idején  egy  akkori   isme- 
rőse  szard  követ  volt   épen  a  szultán  udvaránál.   Splé- 
nyi   egy  napon   sárosan  és  rongyaiba   burkolva,  azzal 
a   kívánsággal  jelentkezett  a  követség  portásánál,  hogy 
jelentse  be   a   követnek.   A  portás,  a  helyett,   hogy   kí- 
vánságát teljesítené,  elkergette.  De  Splényi  nem  enge- 
dett. Ráírta  nevét  egy  darabka  papirosra  és  parancsoló 
hangon  követelte,   hogy  küldje  fel  azt  a  köveinek.  Ez, 
megpillantva   az  ismerős  nevet,  sietve  jött  le  a  lépcsőn 
maga,   és  kereste,  hogy  hol  van   az  az   úr?  A  portás 
reámutatott  a   koldusra,   ki   szemrehányó   hangon  kér- 
dezle :  —    E  tu  non  me  conosci?  —  A  követ  megis- 
merte hangjáról  és   felvezette  lakására.   Hogy    mi  tör- 
tént köztük,  nem  tudja  senki.  Csak  az  az  egy  bizonyos, 
hogj'    Splényi   nemsokára    rá    megint    oly    nyomorban 
élt,  mint  annak  előtte  és  a   züllés   útján  nem  állította 
meg  többé   semmi.  A  vége  az  volt,  hogy  betegen  szed- 
ték fel  az  ulczán,  bevitték  a  Soeurs  de  la  Charilé  perai 
kórházába,  ott  aztán  meghall.  Egyszerű  márványemlék- 
kel megjelölt   sírban  pihen   a   perai  keresztény  temelo 
halottai  közt. 

A  hasis  bizony  nem  egy  áldozatát  szedte  akkoriban 

a  konstantinápolyi  magyarság  közt  A  boldogtalan  Splé- 
nyi  sógora,  Guyon  tábornok  is  miatta  halt  meg.  A  sze- 
rencsésebbek  közül  való  volt  a  székely  Berzenczey. 
Ő  is  mélyen  belemerült  már  ebbe  a  szenvedélybe.  Emlék- 
szem reá,  hogy  egyszer,  meglepve  tanulmányaim  közt, 
erre  a  szemrehányásra  fakadt  ellenem  :  —  Mit  babrálsz 
ezek  közt  a  könyvek  között?  Egy  porczió  hasist  vegyél 
és  rögtön  a  fejedben  lesz  a  világ  minden  tudománya  !  — 
Berzenczey  később  hazajött  Magyarországba  és  szereplő 
embere  lett  a  közéletnek.  Egyízben  megválasztották 
orszá^yúlési  képviselőnek  is.  Ezt  az  állapotot  is  csak- 
hamar megunta  és  Oroszországon  át  Középázsiába, 
Keleti-Turkesztánba  ment,  hol  egy  rablóbandától  ki- 
fosztva és  irtózatosan  összeverve,  Kasgárban  nagy  nyo- 
morúságban találta  őt  1873-ban  Sir  Douglas  Forsyth 
angol  követ  és  segített  is  rajta.  Berzenczey  hazatért  és 
'mint  elmebeteg  végezte  életét  a  lipótmezei  őrültek- 
házában. 

Tanulmányaim  és  a  honfitársaimmal  való  érintkezé- 
seim közben  gyorsan  múltak  a  konstantinápolyi  napok 
az  ősz  közeledtéig.  De  a  szigorúbb  időszak  jelentkezése 
figyelmessé  tett  helyzetem  komolyságára  és  készülnöm 
kellett  reá,  hogy  leczkeadással  vagy  tartós  nevelői  állás- 
sal szert  tegyek  tisztességes  kenyérkeresetre.  A  Keleten 
ugyan  nem  tartoznak  a  ritkaságok  közé  a  nagyhangú 
szólások  és  a  fellengős  hirdetések,  de  azért  meglepő 
hatást  tett  mégis  a  perai  könyvesboltban  kifüggesztett 
amaz  ajánlkozásom,  melyben  a  nyugati  és  keleti  nyel- 
vek egész  tömegének  oktatójául  jelentettem  magam. 
Egy  skutarii  török  embertől  és  egj'  von  Hübsch  nevű 
úrtól,  ki  a  dán  királyság  főkonzula  volt,  kaptam  is  nem- 
sokára felszólítást,  hogy  látogassam  meg  őket  lakásukon. 

VámJbéry :  Küzdelmeim.  9 

Az  előbbnevezette t,  ki  váratlanul  nagy  örökséghez  jutott 
és  hogy  megfelelhessen  a  modern  dandy  követeléseinek, 
szerette  volna  megtanulni  a  franczia  parlirozást,  a 
franczia  nyelv  titkaiba  kellett  bevezetnem,  a  főkonzul 
pedig  levantei  létére  szeretett  volna  dánul  megtanulni ; 
nem  éppen  a  végből,  hogy  otthonossá  váljék  a  dán  be- 
szélgetésben, hanem  inkább,  mint  mondotta,  azért, 
hogy  maga  olvashassa  el  a  dán  hivatalos  lapot  és  a  dán 
újságokat.  Mindenesetre  nevezetes  és  merőben  várat- 
lan fordulata  volt  ez  skandináv  nyelvtanulmányaim- 
nak, mert  legmerészebb  álmaimban  sem  számíthattam 
arra,  hogy  majdan  dán  nyelvmestere  válik  belőlem  Dánia 
képviselőjének.  Pedig  hát  úgy  fordult.  Hübsch  úr  más- 
fél évig  volt  tanítványom  s  midőn  ez  idő  elteltével  be- 
fejeztem vele  Andersen  Kun  a  Spilleman  (aCsak  egy 
hegedűse  (czímű  regényének  olvasását,  ő  pedig  már  fo- 
lyékonyan olvasta  a  Berlinske  Tidninger  közleményeit,.* 
akkor  azt  gondoltam  magamban,  hogy  elvégre  semmi 
sem  lehetetlen  ezen  a  világon  és  hogy  sok  minden  ne-- 
vezetés  epizód  fűződhetik  egy  kalandos  ember  élet- 
pályájához. Kevesebb  szerencsém  volt  a  török  tanít- 
ványommal. Divathős  létére  ő  beérte  azzal,  hogy  franczia 
maitret  járathatott  a  házához,  egyébként  pedig  lusta,^ 
könnyelmű  ember  volt  és  a  leczkeadásnak  csak  én  lát- 
tam hasznát,  mert  a  Skutari  fölött  emelkedő  magasla- 
ton, Csamlidsiá-ban  levő  háza  esténkint  nagy  társasá- 
gát látta  az  efendiknek  és  az  udvari  hivatalnokoknak^ 
kikkel  órák  hosszáig  érintkezhettem  és  ezen  a  réven 
megismerkedhettem  egjTészről  a  török  szokásokkal, 
másrészről  jelentékeny  haladást  tehettem  az  oszmánok 
előkelő  társalgási  nyelvében.  Minden  bizonynyal  eléggé 
fárasztó  dolog   volt    napról-napra    gyalogszerrel    tenni 


ELSŐ  KELETI  UTAZÁSOM.  131 

meg  az  utal  Skutari  kikötőhidjától  Csamlidsiáig,  de 
ez  az  út  nekem  az  érvényesülés  útja  volt  és  rövid  há- 
rom hónap  elmultával  nemcsak  külső  megjelenésem  sze- 
rint, mozdulataimban  és  taglejtéseimben  adhattam  az 
efendi  szerepét,  hanem  már  teljes  elegáncziával  kezeltem 
a  török  nyélvet  és  a  legjobb  úton  voltam  arra,  hogy 
tökéletes  efendi  váljék  belőlem. 

Az  előkelőbb  osztálybeli  törökök  egészen  szeretetre- 
méltó emberek,  kiváltképen,  ha  az  ember  alkalmazko- 
dik szokásaikhoz  és  kellő  figyelemmel  kíséri  beszédü- 
ket, mely  a  legnehezebbek  közé  tartozik  a  világon.  Nincs 
hát  rajta  mit  csodálkozni,  hogy  ismeretségem  köre 
szemlátomást  megnövekedett  és  hogy  folytonosan  új 
meghívásokat  és  ajánlatokat  kaptam  a  nyelvmoster- 
ségre.  Mindekkoráig  Perában  laktam,  de  mikor  honfi- 
társam, Iszmail  pasa  (Kmetty  tábornok)  közbenjárására 
házitanítói  állással  kínáltak  meg  Husszein  Daim  pasá- 
nak a  Kabatas  városrészben  levő  konakjában  s  az  állást 
elfogadtam,  átköltöztem  a  török  városrészbe  és  ez  idő- 
től fogva  annak  rendje  és  módja  szerint  való  török  vált 
belőlem.  Csak  még  a  nevem  nem  volt  meg  hozzá,  ezt 
pedig  megkaptam  új  főnökömtől,  egy  jóravaló  cser- 
kesz úrtól,  ki  Mahmud  szultán  udvaránál  nevelkedett 
föl ;  ez  megparancsolta  háza  népének,  hogy  ezentúl 
fíesid-nek  (a  derék-nek,  becsületes-nek)  szólítson  és 
írástudó  voltom  szerint  adja  meg  nekem  az  efendi  czi- 
mét.  Tehát  Resid  efendi  lett  a  hivatalos  nevem,  de  arra, 
hogj"^  tényleg  áttérjek  az  iszlám  hitre,  nem  gondolt  a 
pasa  és  jó  magam  sem  gondoltam  reá.  A  pasa,  igaz 
mohammedánus  létére,  ki  utóbb  belekeveredett  egy 
anti-reform  összeesküvésbe,  minden  bizonynyal  azt  gon- 
dolta, hogy  megtérek  én  majd  magamtól  is,  ha  tudatára 

ébredek  az  uralkodó  osztályhoz  való  csatlakozás  anyagi 
előnyeinek  és  végképen  lemondok  róla,  hogj'  a  Nap- 
nyugotra  visszatérjek.  Nekem   viszont  már  azért  sem 
fordulhatott  meg  agyamban  az  áttérés  gondolata,  meri 
noha  jó  idő  óta  át  voltam  hatva  a  feltétlen  szabadgon- 
dolkozók   eszméivel,    az    iszlámban    mégis   olyan    hit- 
világra ismertem,   mely  szilárdabb  alapjánál  és  észsze- 
rűbb dogmáinál  fogva  csak  annál  veszedelmesebb  volt 
a  szellem  szabad  föllendülésére  nézve  és  minden  pozi> 
tiv  vallással  szemben  érzett  nyilt  ellenszenvemnél  fogva 
csak  annál  kárhozatosabb  volt  szememben.   Mindamel- 
lett nem  tagadhatom  meg  a  dicséretet  Konstantinápoly 
előkelőbb  osztályától  a  vallási  türelmessége  miatt.  Job- 
bára felismerték  ők  nemcsak  az  én  moszlimságomnak, 
hanem  a  többi   európai  renegát  vallásának  látszólagos 
voltát  és   noha  a   legkisebb  mértékben   sem  hittek  az 
európaiak  megtérésében,    mindamellett  nem  rosszalták 
ez  inkognitót  és  nem  ütköztek  meg  az  újonnan  adoptált 
társaság  ilyen  külsőleges  elismerésén.  Ebben  a  tekin- 
tetben mindig  előnyösen  különbözött  Törökország  jobb 
társasága  az   úgynevezett  európai  művelt    társaságtól, 
mert  míg  az  utóbbi   az  előitéletek,   a  rövidlátás  és  a 
képmutatás  bilincseit   hordva,  az  áttértekkel    szemben 
már  eleve  felteszi   a    meggyőződésnek  e   nagyérdemű 
urak  lelkéből  is  hiányzó  erejét  és  a  lélekben  való  meg- 
térést lehetségesnek  tartja,  —  a  művelt  török,  ha  még 
oly  vallásos,  az  iszlámban  a  gyermekkortól  fogva  vérré 
és  hússá  váló,  a  nevelésben  és  a  lelki  fejlődésben  gyö- 
kerező eszmevilágot  látja,  melynek  felvételét  a  napnyu- 
goti  világban  nevelkedett  férfiú  részéről  merő  lehetetlen- 
ségnek tartja.   Engem  Resid  efendinek  hívtak,  megen- 
gedték, hogy  a  vallási  szertartásokon  jelen  lehessek  és 

bennök  részt  vehessek,  fesztelenül  vitatkoztak  előttem  a 
legkényesebb  vallási  kérdésekről,  sőt  magukkal  vittek 
a  vallási  egyesületek  társaságába  és  jót  nevettek  rajta^ 
ha  velők  együtt  hadartam  a  himnusokat,  vagy  részt 
vettem  a  vitatkozásban,  —  de  azért  senkinek  sem  jutott 
eszébe,  hogy  megkérdezze  tőlem,  vájjon  csakugyan 
szándékomban  áll-e  mohammedánná  lenni,  megháza- 
sodni és  az  igazhívő  moszlim  életmódjára  térni ;  ezzel  á 
kérdéssel  legfölebb  ha  műveletlen  emberek  fordultak 
hozzám  néhanapján. 

Ily  módon  lehetségessé  vált  számomra,  hogy  minden 
magamkényszerítése  nélkül,  mint  Resid  efendi  járhas* 
sak-kelhessek  a  török  társaságokban.  Minél  jobban  meg^ 
ismerkedtem  az  új  erkölcsi  renddel,  minél  mélyebben 
hatoltam  be  a  keletiek  élet-  és  gondolkozásmódjába, 
ismerőseimnek  köre  annál  jobban  tágult  s  annál  köny- 
nyebben  nyíltak  meg  számomra  az  ajtók  nemcsak  az 
egyszerű  hivatalnokok,  hanem  a  főbb  s  legfőbb  méltó- 
ságok házában  is.  Törökországban  nem  ismerik  a  szü- 
letett arisztokrácziát.  Az  alantas  származású  emberből 
marsai  és  nagyvezér  válhatik  egyszeriben  és  mivel  a 
legtöbben  közülök  selfmademan  létökre  minden  genea- 
lógiai skrupulusok  nélkül  élik  világukat,  a  jövevényben 
is  nem  annyira  származását,  mint  inkább  jellemét  és 
egyéni  képességeit  nézik  és  a  mikor  híre  ment  a  török 
nyelv  és  irodalom  terén  szerzett  ismereteimnek,  ez  a 
hír  csakhamar  utamat  egj^engette  az  előkelő  társaságba 
és  egy  év  lefolytával  Werner-Murad  efendin  kívül,  a  ki 
Kibriszli  pasa  házánál  lakott,  én  voltam  az  egyetlen  euró- 
pai ember,  ki  efendivé  s  az  udvari  körök  kedvelt  embe- 
révé lett,  a  nélkül,  hogy  forma  szerint  áttért  volna  az 
iszlámra.  De  bármily  könnyű  volt  ez  az  átalakulásom  a 

jobb  körök  türelmessége  folytán,  ép  oly  nagyok  voltak 
az  áldozatok,  melyeket  az  alantasabb  nép  miatt  meg- 
hozni kénytelen  voltam.  A  cselédségnek  nagy  szerepe 
van  a  török  háztartásban ;  családtagnak  tekintik  őket 
és  a  patriarkális  családi  szokások  szerint  jelentékeny 
befolyást  gyakorolnak  az  efendire  és  a  pasára,  de  leg- 
inkább a  gyermekekre.  Ezek  a  szolgák,  az  európai  és  ázsia  i 
Törökország  belsejéből  kerülve  a  Boszporus  partjára,  a 
műveltségnek  jobbára  legalacsonyabb  fokán  állnak,  rend- 
kívül fanatikusak  és  bizalmatlanok  az  európaiakkal  szem- 
ben és  minél  több  kegyességét  élveztem  a  ház  urának, 
annál  jobban  irigyeltek,  gyűlöltek  ők  és  annál  nagyobb 
ellenségeimmé  lettek.  Nem  tudták  felérni  észszel,  hogyan 
lehet  az,  hogy  minden  irodalmi  és  vallási  ismeretein 
mellett  sem  lettem  jámbor  muszulmánná  és  hogy  miért 
van  hozzám,  a  török  ruhába  bújt  gyaurhoz,  olyan  kiváló 
figyelemmel  a  pasa,  a  bey,  vagy  az  efendi?  Ámbár  a 
vallás  és  a  szokások  megkövetelik,  hogy  jól  bánjanak  a 
vendéggel,  mert  a  Korán  azt  mondja :  Ekremu  ed  dhai- 
fun  ve  lau  kana  kafirun,  —  vagyis :  tiszteljed  a  vendé- 
get, bárha  hitetlen  is  —  nekem  mégis  sokat  kellett  tűr- 
nöm és  nem  egy  megalázást  kellett  lenyelnem.  A  le^- 
mulatságosabbnak  találtam  az  idősebb  házicselédek 
hopmesterkedését ;  ezek  még  a  ház  urával,  a  feleségé- 
vel és  a  gyermekeivel  szemben  is  nagyban  adták  a 
mentort  és  elégszer  kioktattak  en^em  is  az  illendőség 
szabályairól  és  az  életnézetekröl.  Ez  emberek  a  hitetlen 
Európát  elvadult,  barbár  csűrhének  nézték,  mely  telje- 
sen hiányával  él  az  iszlám  művelő  hatásának,  és  min- 
denesetre sok  jóakarat  volt  benne,  mikor  egy-egy 
öreg,  a  sztambuli  körökben  felnőtt  fajtörök  ember  rendre- 
utasított és  felhívta  reá  figjelmemet :  hogy  az  illedelem- 

tudó  embernek  hogyan  kell  ülni,  járni,  enni,  beszélni 
és  mozogni.  Viszont  mások,  a  fanatikusak  és  rossz* 
indulatúak,  durva  tréfáik  czélpontjának  választottak, 
gyötörtek,  sőt  megesett  velem  egyszer  az  is,  hogy  egy 
nyomorult  (iczkó,  ki  már  valóságos  zsarnoka  volt  a 
háznak,  fejemhez  vágta  a  csizmáját,  mert  nem  keféltem 
elég  fényesre.  Nekem  természetesen  meg  kellett  alkud- 
nom az  efélével  is.  Uj  iskola  volt  ez  számomra:  a  keleti 
élet  iskolája,  melyet  végig  kellett  járnom  s  a  mely- 
ben meg  kellett  fizetnem  az  iskolapénzt. 

A  cselédek  után  a  háremmel,  vagyis  a  török  nővilág- 
gal  akadt  legtöbb  bajom.  A  török  nő,  a  szépnemmel 
közös  konzervatizmusban  tündökölve,  nem  volt  képes 
megérteni,  hogyan  engedhette  meg  a  pasa  vagy  az 
efendi,  hogj^  megtűrjenek  egy  gyaurt  a  szelamlikban, 
vagjMS  a  hárem  közvetetten  közelében  és  főképpen  azt, 
hogy  miképen  juthatott  arra  a  hallatlan  gondolatra, 
hogy  hitetlen  embert  fogadott  nevelőnek  a  gyermekei 
mellé.  A  török  dámák  még  ma  is  sokkal  fanatikusab- 
bak,  mint  az  urak,  de  akkor,  tudniillik  a  reform-korszak 
elején,  féktelenM  gyűlölték  és  utálták  a  keresztényeket. 
Éreztették  is  velem  ellenszenvüket  mindenféle  bosszan- 
tással. A  háremmel  való  érintkezést  tudvalevőleg  egj- 
kerek,  forgatható  szekrény,  az  úgynevezett  dolab  köz- 
vetíti. Ebbe  szokták  belerakni  a  szelámliknak  szánt  tár- 
gyakat és  ha  idegen  férfiakkal  akartak  valamit  közölni 
az  asszonyok,  akkor  is  dolabon  át  szólottak  hozzájok. 
Ha  női  hangot  hallva,  bekiáltottam  a  szokásos  bujurun-oi 
(« parancsolj on»)  a  dolábba,  vagy  nem  kaptam  semmi- 
nemű választ,  vagy  legfölebb  ha  egy-egy  udvariatlan 
megjegyzést  dughattam  zsebre. 

Egy-egy  rövid  feleletre  már  csak  később   és  csakis 

akkor  méltattak,  a  midőn  igyekeztem  minél  udvariasabb 
lenni,  vagj'  költői  bókokkal  igyekeztem  jelét  mutatni 
hódolatomnak.  Csak  hónapokig  tartó  erőfeszítéssel  si- 
kerűit megtörnöm  a  jeget.  A  fiatalos  tűz  nem  téveszt- 
hette el  a  hatását  és  a  ház  öreg  és  beteges  urától  ke- 
gyetlenül elhanyagolt  hölgyek,  jobbára  bámulatosan 
szép  cserkesznők,  lassankint  dicsérni  kezdették  a  szol- 
gálatra és  a  társalkodásra  való  készségemet  és  rit- 
kán tagadták  meg  tőlem  a  jóakaratuk  bizonyítékait 
is.  Fél  év  elmultával  a  bőjük  hanim  (az  első  asszony), 
már  megengedhetőnek  tartotta,  hogy  az  egyik  odaliszk- 
kal,  a  ki  mindenesetre  már  jócskán  túl  volt  az  élet  tava- 
szán s  kinek  kegyetlenül  megfájdult  a  foga,  Perába 
küldjön  a  frengi  fogon^oshoz.  Minthogy  a  Perába  vivő 
hosszú  és  meredek  úton  okvetetlenül  meg  is  kellett 
pihenni,  a  beteg  hölgygyei  betértem  az  út  mentén  lakó 
egyik  magyar  honfitársamhoz.  A  török  nőnek  különösen 
jól  eshetett  a  tapasztalt  nyájas  vendégszeretet,  mert 
nemsokára  azután  erős  fogfájást  kapott  a  háremnek 
több,  egészen  fiatal  hölgye  is  s  én  kénytelen  voltam 
őket  sorra  elkísérni  Perába,  hogy  nekik  is  részük  lehes- 
sen a  foguk  gyógyításában.  Egyebekben  pedig  feszült 
viszonyban  voltam  a  hárem  lakóival.  Bajos  volt  meg- 
tartanom az  érintkezés  szertartásait,  különösen  pedig 
nem  tudtam  hozzá  szokni  ahhoz,  hogj'  a  török  szokás 
parancsa  szerint  gyorsan  lesüssem  a  szemem,  ha  uő 
állott  velem  szemben ;  mert  nem  is  csekélység  az,  hogy 
huszonnégy  éves  korában  erőszakosan  elforduljon  az 
ember  egy  szép  cserkesznő  tüzes  szemétől.  Volt  még 
sok  egyéb  mondhatatlan  nehézség  is,  a  melyet  csak 
végtelen  fáradsággal  győztem. 

Híven  amaz  elhatározásomhoz,   hogy  kitartó  leszek 

és  mindent  elviselek,  korábbi  szenvedéseimtől  meg- 
edzetten  mégis  közeledhettem  kitűzött  czélomhoz.  Fok- 
ról-fokra emelkedve,  előbb  a  császári  diván  főkanczel- 
lárja,  névszerint  Aíif  bey  házához  jutottam,  kinek  vejét^ 
Kiamil  beyt  egy  évig  tanítottam  s  itt  napról-napra  érint- 
kezhettem az  udvari  körök  legfőbb  embereivel.  Házunk 
II.  Mahmud  szultán  mauzóleumával  szemben,  nem 
messze  a  Fényes  Kaputól,  állandó  gyülekező  helye  volt 
amaz  idők  műveltlelkű  embereinek,  híres  stilisztáinak 
és  egyszersmind  egész  előkelő  társaságának  is.  Itt  is- 
merkedtem meg  a  később  európai  hírre  emelkedett 
Midhát  pasával,  a  török  alkotmány  atyjával,  ki  abban 
az  időben  Midhát  efendi  egyszerű  nevén  titkári  minő- 
ségben lakott  az  én  pasám  házánál.  Az  eleven  eszű, 
nyughatatlan  vérű  és  ábrándos  hajlandóságú  Midhát 
akkor  épen  francziáúl  tanúit  és  mert  nem  volt  elég 
türelme  hozzá,  hogy  olvasmányai  közben  szótárát  is 
forgassa,  naponta  egynehány  óráig  együtt  olvasott  ve- 
lem és  viszonzásul  segítségemre  volt  a  nehezebbféle 
török  szövegek  olvasásában,  mint  például  Szaad  ed  din 
■  Kemalpasazád»  czímű  történeti  művében  is,  átjavít- 
gatta stílgyakorlataimat  és  bevezetett  Nur  Oszmanie 
Medressze-ébe  (kollégiumába)  hol  a  szófiák  (növen- 
dékpapok) társaságában  jelen  lehettem  amaz  idők  híres 
hittudósainak,  grammatikusainak  és  jogászainak  elő- 
adásain. A  rakhle  (a  Koránt  tartó  polcz)  előtt,  a  nagy- 
turbános  khodsa  (tanító)  lábánál  ülve,  itt  avattak  be 
az  iszlám  gyakorlati  ismeretébe  és  az  oktatás,  melyet 
tanulótársaim  vallásos  lelkesedéssel  hallgattak,  annyi- 
val is  érdekesebb  volt  reám  nézve,  mert  nagj-ban  emel- 
kedtem általa  a  törökök  általános  tiszteletében  és  bir- 
tokába jutottam  annak  a  talizmánnak,  mely  nagy  segít- 

ségemre  volt  későbbi  utazásaim  és  vándorlásaim  köz- 
ben. A  forma  szerint  iszlámhitűvé  lett  sok  európai 
között  én  voltam  az  első,  a  ki  medreszeben  nyerte  ki- 
képzését ;  nekem  ez  annál  nagyobb  könnyebbségemre 
esett,  mert  az  ott  uralkodó  szellem  hébekorba  az  or- 
thodox  zsidók  iskoláira  emlékeztetett.  Itt  is  belemerül- 
nek a  szertartási  törvények  aprólékosságaiba,  itt  is 
csürnek-csavarnak,  beszélnek  pro  és  contra  és  a  ki 
legtovább  győzi  az  okoskodással,  azt  tartják  a  leg- 
különbnek valamennyi  közt.  Engem  muhtedinek^  vagyis 
az  igazság  útjára  vezérelt  valódi  megtértnek  tartottak, 
ennek  következtében  különös  előzékenységgel  bántak 
velem  és  tetszéssel  fogadták  minden  megjegyzésemet. 

1859-ben  már  részt  vehettem  egyes  disputácziókon 
és  mert  nevem  gyakran  emlegették  a  társaságban,  csak- 
hamar állást  kaptam  Rifaat  pasa,  a  volt  külügyminisz- 
ter házánál  és  pedig  mint  a  történet,  földrajz  és  a 
franczia  nyelv  oktatója.  E  ház  akkor  a  török  főváros 
leggazdagabb  házának  hírében  állott  és  találkozó  helye 
volt  azoknak  a  finom  lelkű  törököknek,  a  kik  az  ó-ázsiai 
kultur-élet  fanatikus  hívei  lévén,  különös  szeretettel 
művelték  a  török  írásművészetet  és  irodalmat  s  ha 
Reouf  bey,  a  ház  i^ú  ura,  esténként  maga  köré  gyűj- 
tötte a  híres  kiatíbe-ket  (stilisztákat)  és  a  beszédet  a 
török  írók  kiválóira  fordította,  valósággal  dúskáltam  az 
oszmán  nyelv  csodás  hasonlatainak  és  szóvirágainak 
élvezetében.  Történelemről,  filozófiáról  és  a  hozzájuk 
hasonló  tárgyakról  nem  esett  szó  e  közben,  a  politikát 
illetőleg  pedig  a  beszéd  legfölebb  egy-egy  rangemelés 
vagy  kinevezés  körül  forgott,  de  e  közben  természetesen 
nem  egy  támadás  érte  a  hivatalban  levő  főméltóságokat, 
a  mennyiben  kiki  igyekezett  rámutatni  hibáikra  egy-egy 

elmés  megjegyzéssel  és  a  szó  virágai  közé  rejtett  be- 
széddel bizonyítani  megvesztegethető  és  igazságtalan 
voltukat 

Ilyenek  voltak  a  tisztességes  esti  összejövetelek.  A  víg 
társaságok,  az  úgynevezett  esti  mulatozások,  melyekről 
bőven  szólottam  a  Keleti  életképek  ^Tivornyák*  czímű 
fejezetében,  a  legmélyebb  utálattal  és  undorodással  töl- 
töttek el  már  azért  is,  mert  soha  sem  kedveltem  a  sze- 
szes italt  és  sokszor  órák  hosszáig  éhes  gyomorral 
voltam  kénytelen  nézni,  hogy  a  nagy  urak  leitták  ma- 
gukat masztiká-val  (pálinkaféle),  mielőtt  reá  kerülhetett 
a  sor  a  vacsorára.  A  beszélgetés  e  társaságban  alantas 
volt  és  meglehetősen  trágár.  Olyan  dolgokat  vitattak 
bennök  minden  tartózkodás  nélkül,  fiatal  emberek  jelen- 
létében, melyek  a  szégyen  pirját  kergették  volna  arczába 
a  legelvetemültebb  európai  társaságoknak  is.  Ilyenkor 
látja  csak  igazán  a  nyugati  jövevény,  hogy  milyen  jó- 
tékony hatással  vannak  a  nők  a  társaságra  s  hogy  a 
társas  élet  az  egyik  nemnek  a  másiktól  való  szigorú  el- 
választása mellett,  a  hogy  a  keleti  erkölcsök  megszabják, 
tisztára  lehetetlenné  válik  és  végső  eredményében  ok- 

r 

vetetlenül  az  erkölcsök  romlására  visz.  Órák  hosszáig 
egy  helyben  ülni,  a  nélkül,  hogy  az  ember  csak  meg  is 
mozdulhatna,  —  mert  a  türelmetlenséget  elárulni,  az 
illem  szabályaiba  ütközik  —  és  a  mellett  szünetlenül 
hallani  a  nemi  élet  minden  képzelhető  eltévelyedése 
körül  forgó,  vagy  egyéb  alantas,  gyermekes  és  nevet- 
séges beszélgetést,  minden  esetre  a  legborzasztóbb  do- 
log, mit  a  felhevült  ifjúi  képzelő  tehetséggel  megáldott 
és  magasabb  eszmékre  törekvő  európai  ember  elvisel- 
het. A  míg  gyönyörűségemet  lelhettem  még  a  nyelv  né- 
mely szépségében,  csak  tűrtem  valahogy  ezt  a  kínszen- 

védést,  de  utóbb  valóságos  pokollá  váltak  reám  nézve 
ezek  a  társaságok  és  végtelenül  örültem,  midőn  a  tél 
elmúltával  boszporusparti  nyári  lakásunkra,  Kanlidsia 
falvába  költöztünk,  hol  a  füstgomolyaggal  tele  szobá- 
ból kimehettem  a  szabad  ég  alá  és  a  föld  kerekségé- 
nek ezen  a  legszebb  pontján  tele  tüdővel  szívhattam 
magamba  a  Boszporus  nyári  estéinek  mennyei  gyönyö- 
rűségét ! 

A  keleti  ember  egész  lelki  világában,  de  családi  éle- 
tében is  uralkodó  vonás  a  ritka  nyugalom,  a  kényelem- 
szeretet és  a  szemlélődésre  való  örökös  hajlandóság. 
Minthogy  idegen  létemre  csak  a  szelamlikban,  vagyis  a 
háznak  az  urak  számára  föntartott  részében  laktam, 
egész  nap  teljes  magánosságban  élhettem  és  bőven  volt 
reá  módom  és  időm,  hogy  tanulmányaimmal  foglalkoz- 
hassam.  A  török  családok  körében  való  tartózkodásom 
négy  esztendeje  sok  tekintetben  volt  hasonlatos  a  ko- 
lostori élethez  és  unalmamtól  csak  később,  mikor  meg- 
ismerkedtem a  nagyúri  társaság  legelőkelőbb  tagjaival, 
a  látogatóbajárás  által  menekülhettem  és  ekkor  lelhet- 
tena  csak  némi  változatosságot  tanulmányaim  közben. 
Minthogy  az  egyik  háznál  mint  tanítót,  a  másiknál  mint 
jóbarátot  és  vendéget  (muszafir)  láttak  szívesen,  heten- 
kint  gyakran  kétszer,  sőt  háromszor  is  házon  kívül  töl- 
töttem a  napot.  E  házaknál  letét  gj^anánt  ott  voltak  már 
a  saját  gedselik']eim,  vagyis  hálóköntösöm ;  készen  tar- 
tották számomra  vánkosból  és  takaróból  álló  ágyamat 
is,  mert  a  divánon  háltam  és  ha  már  este  volt,  mikor  be- 
köszöntöttem,  egészen  természetesnek  tartották,  hogy 
ott  töltöm  az  éjszakát  és  részt  veszek  a  vacsorában  is. 
A  keleti  ember  és  különösen  a  török,  határtalanul  ven- 
dégszerető.  Számára  a  vendéglátás  nemcsak  kellemes 

szórakozás,  hanem  egyszersmind  teljesítése  a  vallás 
legszentebb  kötelességeinek.  Egyáltalán  nem  zavarja  őt, 
ha  egy,  vagy  két  emberrel  több  ül  az  asztalánál,  mert 
az  asztalt  eléggé  gazdagon  teritik  arra,  hogy  több  vá- 
ratlan vendég  is  jól  lakhassék  nála.  A  török  ember, 
legyen  bár  gazdag  vagy  szegény,  boldognak  érzi  magát, 
ha  nagyobb  társaságban  költheti  el  ebédjét,  vagy  va- 
csoráját. De  legjobban  lepett  meg  a  társas  érintkezés 
közben  az  arisztokrata  büszkeség  és  a  rangbéli  meg- 
különböztetés teljes  hiánya.  Akár  ha  vezirnél  vagy  mar- 
sainál, ha  miniszternél  vagy  a  szultán  vejénél  fordultam 
meg,  mindenhol  meleg  szívességgel  fogadtak,  senki  sem 
kérdezte  származásomat,  senki  sem  fürkészte  társadalmi 
helyzetemet  és  az  ifjú,  ki  otthon  a  hazában  obskúrus 
zsidó  tanító  létére  szinte  rejtett  életet  folytatott,  rövid 
két  év  alatt  bizalmas  barátja  lett  a  legelőkelőbb  és  leg- 
gazdagabb méltóságoknak  ;  úgy  van,  barátja  és  vendége, 
kit  minden  titokba  beavattak,  ki  annyira  tájékozva  volt 
a  magán-  és  a  közdolgokróL  mint  akármelyik  efendi,  ki 
Sztambulban  született  és  az  udvar  körében  nőtt  fel. 
Fölösleges  talán  említenem,  hogy  a  török  társaságban 
elfoglalt  eme  kiváltságos  helyzetem  révén  számos  össze- 
köttetéshez jutottam  az  európai  müveit  körökkel  és  a 
Perában  székelő  diplomatákkal  is.  Az  osztrák  inter- 
nuncziaturán  kívül,  a  hol  Schlechta  báró  mutatott  be, 
érintkezésbe  jutottam  a  porosz,  a  franczia,  az  olasz  és 
az  angol  követséggel  is.  A  franczia  követségen  Monsieur 
de  Thouvenel,  a  magyarság  kiváló  barátja,  néhány  török 
leczkét  vett  tőlem,  de  hamarosan  felhagyott  a  tanulással. 
A  porosz  követségen  török  nyelvre  oktattam  Kayserling 
grófot,  az  angol  követségi  palotában  pedig  Pisani  gróf, 
az  első  tolmács  mutatott  be  az  akkor  nagyhatalmú  lord 

Stratford  Canningnek,  kinek  ismételve  tettein  ezután 
tolmácsi  szolgálatokat,  midőn  magánlátogatásra  ment 
Bebekbe,  Mahmud  Nedin  pasa  házához  és  ez  a  jég- 
hideg arczu  ember  nem  kis  mértékben  volt  meglepődve, 
midőn  folyékony  angol  beszédemet  hallotta  nekem,  a 
vélt  efendinek.  Hamisítatlan  török  külsőm  és  a  törökök 
által  is  magasztalással  emlegetett  török  nyelvismeretem 
hovahamarább  szóbeszéd  tárgya  lett  Pera  diplomácziai 
köreiben  is.  Meghívókat  kaptam  estékre  és  díszebédekre 
6  ily  módon  szereztem  első  fogalmaimat  a  Nyugat  tár- 
sadalmi szokásairól,  melyeknek  kimért  etikettje  és  fe- 
szessége, őszintén  szólva,  visszatetszett  nekem  elejétől 
fogva. 

A  török  társaság  köreiben  való  szabad  járásom- 
kelésem révén,  —  a  mely  körökben  még  a  bennszülött 
örmények  és  görögök  is  egy  bizonyos  nemét  érzik  min- 
dig a  bizalmatlanságnak  —  talán  én  voltam  az  első  euró- 
pai ember,  ki  mélyebb  pillantást  vethetett  az  ötvenes 
évek  korabeli  Törökország  politikai  és  társadalmi  viszo- 
nyaiba. És  ez  a  bepillantásom  annyjval  is  érdekesebb 
volt,  mert  épen  az  átalakulás  kezdő  szakának,  a  keleti 
és  a  nyugati  világnézet  első  kölcsönhatásának  volt 
tanúja.  A  házban  és  az  iskolában,  a  háremben,  a  vallás- 
ban és  a  kormányzatban  mindenütt  felötlött  az  önkény- 
telén,  vagy  erőltetett  változás  és  sajnos,  az  átalakulás- 
nak már  ezek  az  első  kezdetei  is  minél  kevesebb  re- 
ményt keltettek  a  gondolkozva  szemlélőben  arra  nézve, 
hogy  kedvező  eredménye  lesz  az  átalakulás  és  a  Nyu- 
gathoz való  alkalmazkodás  megkezdett  művének.  Látni 
lehetett,  hogy  nincs  meg  az  egészséges  alap  és  hogy  a 
modern  czivilizáczió  nagyon  is  sebtében  felhúzott  épü- 
letét voltaképen  csak  arra  szánták,  hogy  a  hirtelen  ma- 

gasra  emelkedő  korhadt  falakkal  eloszlassák  valahogy 
a  követelőző  Nyugat  békétlenségét.  Bárhová  nézett  az 
ember,  mindenütt  csak  látszatos,  erőltetett  és  csalóka 
jeleit  látta  a  reformmozgalomnak,  mert  az  emberek  csak 
a  felsőbb  helyről  kiadott  jelszóra  figyeltek ;  és  a  keleti 
erkölcsökről  a  nyugatiakra  való  fokozatos  átmenet  fel- 
tételei hiányzottak  még  ott  is,  a  hol  meg  voltak  győ- 
ződve az  alkalmazkodás  szükségszerűségéről.  Tartós 
érintkezésben  állván  e  mozgalom  vezető  embereivel,, 
gyakran  érintettem  meg  ezt  a  kérdést  és  ráutalva  az 
ázsiai  s  az  európai  műveltségnek  egymástól  való  óriási 
távolságára,  elég  sürün  hangoztattam,  hogy  a  törté- 
nelmi, vallási  és  társadalmi  fejlődésen  alapuló  fokoza- 
tos haladásra  volna  szükség.  De  szavaimra  mindig  csak 
ez  volt  a  válasz :  —  Erőszakosan  visznek  bennünket 
előre,  semmibe  sem  veszik  sokszáz  éves  keleti  művelt- 
ségünket, deus  ex  machina  módjára  akarnak  bennünket 
európaivá  átváltoztatni,  pedig  ha  nem  sajnálnák  tőlünk 
az  időt,  lassúbb  léptekkel  bár,  de  mégis  jobban  menne 
átalakulásunk. 

Manapság,  midőn  e  szavakban,  Japánra  való  utalás- 
sal, mindenki  csak  az  ürügyet  látja,  melylyel  palástolni 
akarják  a  moszlim  hitű  Kelet  álmatagságát  és  halo- 
gató szándékát,  az  emberek  könnyen  túlteszik  magukat 
azon  a  tényen,  hogy  a  japániak  Sintó-vallása  koránt- 
sem olyan  merev  vallás,  mint  az  iszlám  s  hogy  a  távol 
Kelet  szigetországában  a  hit  korántsem  volt  olyan  ked- 
vezőtlen hatással  a  modern  czivilizáczióra  nézve,  mint 
Európában  egykor  Mohammed  diadalmaskodó  tana.  És 
makacsul  elzárkóznak  főképen  —  a  mi  a  fődolog  —  attól 
a  meggyőződéstől,  hogy  a  moszlim  fejedelmek  rideg  ön- 
kényen alapuló  kormányformája  ugyanolyan  mértékben 

állja  Útját  az  állam  és  a  társadalom  megújhodásának, 
mint  a  milyen  mértékben  kedveztek  a  reformoknak  a 
Japánban  meghonosított  szabadelvű  intézmények. 

A  midőn  tehát  eszembe  jutnak  a  pasám  házánál 
egybegyűlt  esteli  társaságok,  melyekben  a  legkülön- 
félébb érveket  hallottam  az  új  irány  mellett  és  ellené- 
ben, megragadják  figyelmemet  az  önmegtagadásnak  és 
a  dicső  múlt  erőszakos  semmibevevésének  azok  a  küz- 
delmei, melyekkel  a  nyugati  műveltség  előnyeinek  el- 
ismerése összefüggött.  Semmiféle  nemzet  sem  tesz  ma- 
gáról szívesen  ilyen  vallomást:  dMinden  a  mi  a  mienk, 
rossz  és  minden  a  mi  a  másé,  jó.D  Az  európai  nyelvek- 
ben és  tudományosságunkban  járatos  törökök  sokkai 
csekélyebb  számmal  voltak,  semhogy  irányt  adhattak 
volna  a  helyesebb  felfogás  kialakulásának  és  ama  ke- 
vesek közt,  kik  korszerű  műveltségükkel  képesek  lettek 
volna  a  helyesebb  Ítélet  megalkotására,  sok  jó  kezdést 
meghiúsított  a  személyes  becsvágy  és  a  féltékenység. 
Resid  pasa^  ki  az  élükön  állott,  tetőtől  talpig  művelt, 
becsületes  és  hazafias  férfiú  volt ;  igazi  államférfiú,  telve 
akaraterővel  és  széles  látókörrel,  melynek  nem  állotta 
útját  semmi  előítélet  és  semmi  elfogultság.  E  férfi  tel- 
jes mértékben  birta  uralkodójának  bizalmát  és  kétség- 
telenül rendkívüli  dolgokat  művelhet  vala,  ha  titkon 
ép  saját  tanítványai  és  támaszai  nem  szereznek  neki 
ellenségeket  és  nem  egy  szándékát  meg  nem  hiúsítják. 
A  rendkívül  tehetséges  Aali  pasoj  kiről  Thouvenel, 
III.  Napóleon  követe  azt  mondotta,  hogy  helyesebben 
ír  francziáúl,  mint  akárhány  franczia  diplomata,  való- 
ságos példaképe  volt  a  keleti  cselszövésnek  és  alatto- 
mosságnak. Ez  a  vézna  külsejű,  aránytalanul  nagyfejű 
és  ennek  következtében  hajlott  testtartásu  emberke  halk. 

alig  hallható  hangon  szokta  a  legkeményebb  bírálatot 
mondani  mestere  és  jóakarója  politikájáról,  a  nélkül 
azonban,  hogy  ő  maga  jobban  tudta  volna  megcsinálni 
a  dolgokat.  Ha  az  asztalnál,  vagy  a  szalonban  én  is  ott 
voltam  társaságában,  lopva  reám  pillantott  és  csak  ak- 
kor nyilatkozott  valamivel  emeltebb  hangon  a  környe- 
zőinek, mikor  meggj^őződött  titoktartásomról  és  elég 
jámbornak  itélt ;  de  minden  tartózkodását  csak  akkor 
vetette  el,  midőn  csagatáj  könyveket  kértem  kölcsön 
gazdag  könyvtárából  és  ennek  következtében  arra  a 
meggyőződésre  jutott,  hogy  nyelvészkedő  ember  létemre 
eg}'általán  nem  törődöm  a  politikával.  Azok  az  órák, 
melyeket  e  többszöri  nagyvezér  és  külügyminiszter  há- 
zánál a  kanlidsiai  nyaralóban  töltöttem,  valóban  rend- 
kívül tanulságosak  voltak  reám  nézve,  mert  első  ízben 
nyújtottak  reá  módot,  hogy  belepillanthassak  amaz  idők 
főbb  rangú  államhivatalnokainak  életmódjába  és  üzel- 
meibe. 

Aali  pasa  mellett  leginkább  Fuad  pasa  személye 
kötötte  le  érdeklődésemet.  Ez  a  nagytermetű,  finom  és 
merőben  európaias  modorú  ember,  ki  szikrázó  elmés- 
ségével és  szellemes  megjegyzéseivel  inkább  látszott 
francziának,  mint  töröknek,  tudvalevőleg  egyszerű  ka- 
tonaorvosi sorból  emelkedett  a  legfőbb  állami  méltó- 
ságokra és  egyik  tagja  volt  az  első  reformátorok  triójá- 
nak. De  ámbár  becsületes  és  hazafias  ember  volt,  úgy 
látszik,  sohasem  vette  valami  nagjon  komolyan  hivatá- 
sát. Maga  volt  a  megtestesült  szeretetreméltóság,  noha 
csípős  gúnyjától  nem  kímélte  uralkodójának  szentséges 
személyét  sem.  Egj'  ízben,  midőn  egy  kivilágítás  alkal- 
mával kíséretében  jártam,  saját  fülemmel  hallottam  ezt 
a  megjegyzését :  —  Igen,  világosság  van  mindenütt,  de 

annál  nagyobb  a  sötétség  az  állampénztárakban.  —  Sok 
elméssége  van  még  forgalomban  mind  a  mai  napig,  igy 
például  ez  a  megjegyzése  is,  melyet  egy  kiváncsi  dip- 
lomaiával szemben  tett,  ki  megszemlélve  házát,  be  akart 
nyitani  a  hárem  ajtaján  is :  —  Monsieur,  vous  n'étes 
accredité  qu  á  la  Porté  —  au  delá  vous  n  avez  pas  de 
droit.  (eUram,  ön  csak  a  Portához  van  meghatalmazva, 
azon  túl  nem  terjednek  jogai. »)  —  Beszélik  róla,  hogy  mi- 
kor rendkívüli  követ  minőségében  Madridban  járt  és  az 
asztalnál  a  mellette  ülő  királynő  fölhívta  figj-^elmét  a 
barátságnak  arra  a  jelképére,  melyet  a  sonkára  feltű- 
zött spanyol-török  zászlócskák  képviseltek,  azt  mondta 
volna :  —  Madame !  je  reconnais  volontiérement  lem- 
bléme  de  Tamitié  —  mais  comme  Musulman,  je  ne  peux 
pas  reconnaítre  la  neutralité  du  terrain.  («Asszonyom ! 
szívesen  elismerem  a  barátság  jelvényét,  de  muszulmán 
létemre  nem  ismerhetem  el  a  terep  semlegességét. »)  — 
Annak  idején  egész  bokrétáját  gyűjtöttem  össze  török 
és  franczia  elmésségeinek  és  költeményeinek,  mert  köl- 
tői tehetségét  atyjától,  a  híres  Izzet-MoUatól  örökölte, 
ki  gúnyverset  merészelt  írni  Mahmud  szultánról  s  kit  e 
miatt  száműztek  is  Köcsük  Csekmedsébe.  Ott  írta  meg 
«MihnetkesanD  {(nA  szomorkodók*)  czímü  szép  költe- 
ményét, melyben  a  gyöngéd  apa  Istennek  különös  vé- 
delmébe ajánlja  nevökben  rímelő  fiait,  Fiiadoi  és  Re- 
sadoi ;  és  rimelő  névvel  ruházta  fel  Fuad  a  saját  fiait  is, 
a  mennyiben  Nazimnak  és  lűazimnak  nevezte  el  őket. 
Az  akkori  török  világban  Fuad  pasa  volt  a  legnagyobb 
magj'arbarát.  Kanlidsiai  nyaralójának  gyönyörű  kertjét 
egy  honfitársunkra,  Sipos  Gyurira  bízta  s  midőn  a  bra- 
banti  herczeget,  Belgium  mostani  királyát,  körűivezette 
kertjében,  e  szavakkal  mutatta  be  kertészét:  —  Lássa, 

ez  egy  magyar  menekült,  ki  nemcsak  a  fegyverforga- 
táshoz, hanem  a  virágokhoz  is  ért.  —  Fuad  élete  fogy- 
táig híve  maradt  barátjának,  Aalinak  ;  szívesen  elismerte 
szellemi  fensőbbségét,  de  azért  őt  sem  kimélte  meg 
egészen  gúnyjának  nyilaitól.  Hozzám  mindig  kegj^es 
hajlandósággal  volt,  de  azt  tartotta  rólam,  hogy  tudás- 
szomjam, ha  nem  érek  el  vele  gyakorlati  eredményeket, 
csak  olyan,  mint  mikor  az  éhező  egy  pohár  vizet  kér, 
és  akárhányszor  reám  olvasta  ezt  a  perzsa  verset : 

(cKusisi  bi  faide,  vesme  ber  abrui  kur», 

vagyis :  Hiábavaló  igyekezet,  felczifrázni  a  vak  ember 
szemét ! 

A  Resid-Aali-Fuad  triója  mellett  csak  kevesen  tűn- 
tek ki  akkoriban  a  belső  és  a  külügyi  politikában.  Kivé- 
telt csupán  Kibrizli  Mehemmed pasa  és  Riisdi  Mehemmed 
pasa  alkottak.  Az  előbbi,  a  ki  Cziprusban  született  és 
huzamos   ideig  volt  Törökország   követe    Londonban, 
ép  úgy  rajongott  Angliáért,  mint   az   utóbbi  Franczia- 
országért.   Kibrizlinek  angol   nő  volt  a  felesége  és  úgy 
tetszik,  mintha  sejtette  volna,  mikor  e  házasságára  lépett, 
hogy  a   brit  világbirodalom  ráteszi  kezét  szülőföldjére. 
A  politikát  illetőleg  számos  jelét  adta  önálló  gondolko- 
zásának és  koránt  sem  alkalmazkodott  olyan  mértékben 
az   udvarhoz,   mint  utódai   a   nagyvezérségben.    Rüsdi 
pasa,   kit  közönségesen  a   Müterdsim  (tolmács)  nevén 
emlegettek,    már  az   én   időmben   is   az   a   szabadelvű 
ember  volt,  a  ki  utóbb  Midhat  pasával  közreműködött 
Aziz    szultán   trónfosztásában.   Engem   szívesen   láttak 
mindkét  férfiú   konakjában,   de  mert  sűrűn   fordultam 
meg  Fuad  és  Aali  házánál  is,  bizonyos  mértékig  óva- 
tosak voltak  velem  szemben,  ám  azért  nem  palástolhat- 

Iák  el  a  körükben  uralkodó  törekvések  irányeszméit. 
Már  abban  az  időben  sem  voltak  jelentőség  nélkül  való 
emberek  Aarifi  efendi,  Szaffet  efendi  és  Szerver  efendi. 
kik  Aali  szorosabban  vett  klikjéhez  tartoztak  és  később 
a  legfőbb  állásokra  emelkedtek.  Ezek  mind  buzgó  hívei 
voltak  a  reformpártnak,  meglehetősen  erősek  a  nyugati 
műveltségben,  de  egyikök  sem  volt  abból  az  anyagból 
gyúrva,  melyből  a  politika  kiváló  emberei  támadnak. 
A  politikai  kétéltűek  közé  tartoztak  Haszib  pasa,  az  ak- 
kori pénzügyminiszter,  vak  eszköze  az  udvari  pártnak, 
ki  a  czivillista  mértékén  túl  tetemes  összegeket  szol- 
gáltatott ki  Abdul  Medsid  szultánnak  s  midőn  Fuad 
pasa  ezért  felelősségre  vonta,  azt  felelte:  —  A  bankó- 
prés épen  működésben  volt,  úgy  gondoltam  hát,  hogy 
egynehány  millióval  több,  vagy  kevesebb  már  nem  tesz 
különbséget.  —  Továbbá,  szinte  azt  mondhatnám,  hogj^ 
Fethi  pasa,  a  tüzérség  főparancsnoka  mellett:  Riza 
pasa  hadügyminiszter,  amaz  idők  leghatalmasabb  és 
legbefolyásosabb  férfia,  ki  sógorságban  állott  az  udvar- 
ral és  rendkívül  gazdag  volt,  mert  állítólag  óriási  ösz- 
szegeket  kezelt  el  az  állam  pénztárából.  Last,  but  not 
least  Mahmud  Nedim  pasa,  kit  utóbb  orosz  szimpátiái 
miatt  Nedimoffnak  hívtak.  Két  évig  jártam  házához,  mint 
vejének  franczia  nyelvmestere,  háromszor  hetenkint  ott 
is  töltöttem  az  éjszakát  és  már  elég  jókor  megismer- 
kedhettem e  Törökországra  nézve  utóbb  oly  végzetessé 
váló  férfiú  jellemével.  Valóságos  példaképe  volt  ő  az 
igazi  keleti  embernek,  de  hiányával  azoknak  a  jóindu- 
latú sajátságoknak,  melyek  a  törököt  általában  jellem- 
zik. Virradatig  tartó  tivornyái  közben  sarki-k  (szerelmi 
dalok)  faragására  vetette  magát  s  míg  a  ráki  (pálinka) 
kasztáliai  forrásából  merítve,  lelkesülteri  írta  le  verseit. 

mevlevi-dervise  megfelelő  zenekíséretet  fújt  hozzá  a  fu- 
volájával. E  dalok  utóbb  nagy  kedvellségben  állottak  a 
császári  hárem  hölgyei  közt  és  sok  tekintetben  hozzá- 
járulhattak nagy  befolyásának  megállapításához.  Mint 
politikus  valóságos  nulla  volt,  mert  határtalan  volt  a 
nyugati  dolgokban  való  tudatlansága  s  egyszer,  mikor 
épen  a  külügyminisztert  helyettesítette  és  lord  Strat- 
ford  Ganninggel,  tolmácsi  minőségben  megjelentem 
bebeki  nyaralójában,  a  szégyen  pírja  borította  el  arczo- 
mat,  a  hogy  —  a  Szuezi  csatornáról  volt  épen  szó  —  le 
kellett  fordítanom  földrajzi  tudatlanságoktól  hemzsegő 
megjegyzéseit.  Nem  csoda  tehát,  hogy  később  Ignatiev 
alaposan  kihasználta  e  torzalakot  az  orosz  politika  ja- 
vára és  oly  könnyű  szerrel  felidézhette  az  új  Török- 
ország bukását.  Az  említetteken  kívül  részem  volt  még 
bizalmában  és  vendégszereletében  Damad  Kiamil  pasa- 
nak,  a  mérhetetlenül  gazdag,  derék  lelkületű  ó-török- 
nek, ki,  ámbár  folyton  habozott  a  Kelet  és  a  Nyugat 
közölt,  késő  vénségében  mégis  ráadta  magát  a  franczia 
nyelv  tanulására  és  hozzám  jóindulattal  volt  azért,  mert 
Fénelon  Télémaquejánoik  fordítása  közben  eleven  szó- 
táraképen álltam  rendelkezésére.  Szemlélődő  életet  élt 
a  bebeki  öbölben  levő  nyaralójában  és  különös  kedvét 
lelte  benne,  ha  török  költeményeket  szavaltam  előtte. 

Sok  volna  a  jóból,  ha  megemlékezném  mindarról 
a  török  államféríiúról,  kivel  személyes  érintkezésben 
voltam  s  kinek  barátságával  dicsekedhettem.  Ismeretsé- 
gei kötöltem  a  török  irodalmi  férfiakkal  is,  mint  Sinaszi 
efendivel,  Dseodet  efendivel,  a  történetíróval  és  Khai- 
rullah  efendivel,  kik  baráti  indulattal  voltak  hozzám, 
talán  nem  is  annyira  a  személyem  miatt,  mint  inkább 
arra  a  nagy  tekintélyre  való  figyelemmel,  melyben  Rifaat 

pasa  és  később  fia,  fíeouf  bey  háza,  —  az  én  otthonom  — 
az   akkori   udvari   körökben  részesült.   Sok  szeretettel 
emlékszem   amaz  időkre.  Az  ötvenes   években   Török- 
ország bizonyos  tekintélyben  állott  Európa  előtt,   da- 
czára az  államcsőd  fenyegetően  sötét  felhőinek   és  az 
általános    elszegényedésnek,   melybe  az  utolsó  török- 
orosz háború  döntötte ;  és  mivel  a  nyugati  pénzügyi 
körök  egyre-másra  adták  a  kölcsönt  az  európai  konczert 
legifjabb  tagjának,  a  török  társaság  jóllétben  élt,  sőt  a 
külföldi  pénz  árnyékában  dús  ágakat  hajtott  a  fényűzés 
virága  is.  A  gyermeki  gondatlanság  és  nemtörődömség 
korszakában   élt  nemzet  és  uralkodója.  Abdul  Medsid 
szullán,  hű  példaképe  amaz  időknek,  jóindulatú  fejede- 
lem volt,  ki  szívesen  hárította   méltóságviselőire  az  or- 
szág ügj'ét  baját,  míg  ő  maga  gond  nélkül  merült  el  a 
palotaélet  gj^önyöreiben  és  kész  eszköze  levén  az  emlí- 
tett reformtriónak,  a  külső   formákban  sok  jó  szándék- 
kal igyekezett  utánozni  az  európai  fejedelmeket.  Mikor 
a  diplomácziai  ebédek  alkalmával  megkínálta  havanna- 
szivarral az  európai  követeket,  midőn  egy-egy  vendégül 
látott  európai   herczegnőnek  karját  ajánlotta,  vagy  ün- 
nepi kihallgatások  alkalmával  kezet  nyújtott  az  idegen 
képviselőknek,  a  tökéletes  gentleman  utolérhetetlen  grá- 
cziájával  tette  s  az  ember  szinte  nem  is  gondolta  volna, 
hogy  utolsóelőtti  ősének  udvaránál  még  hosszú  kaftánba 
burkolva  jelentek  meg  az  európai  követek  és  a  kihall- 
gatás alatt  jobbról  meg  balról  egy-egy  szolga  tartotta 
az  uralkodó  kezét.  Atyja,  Mahmud  szultán,  mint  a  kincs- 
tárban  elhelyezett  viseletéről    látható,   magj^ar  szokás 
szerint  dúsan  paszomántozott  ruhát  viselt  még  az  ün- 
nepi   szertartásokon.    Ellenben   Abdul   Medsid  szultán 
már  Dusetoy  párisi  műhelyében  szabatta  egj'szerű   fe- 

kelé  ruháját  s  ha  lóháton  megjelent  az  utczán  és  fehér 
selyemkeztyűs  kezével  kedvesen  viszonozta  a  tömeg  üd- 
vözletét, senki  sem  ismerte  volna  föl  benne,  Mohammed 
földi  helytartójában,  a  minden  igazhívők  kalifáját  s  a 
még  három  világrészre  szóló  birodalom  kényurát.  Ma- 
gától értődik,  hogy  a  szultán  minden  kényes  szokásai 
mellett  is  fölvette  néha-néha  a  keleti  despota  és  auto- 
krata szerepét.  Valahányszor  ebben  a  szinében  mutatko- 
zott meg  Fuad,  vagy  Aali  pasával  szemben,  e  két  állam- 
férfiú erről  megtette  a  maga  megjegyzéseit  hozzátarto- 
zóinak bizalmas  körében.  Híven  adták  elő  a  szultán  ki- 
fakadásait  és  Fuad  pasa  elmondotta  egyszer,  hogy  mikor 
szerény  ellenvetést  tett  az  állampénztárból  kiutalt  elő- 
legek dolgában,  a  szultán  ezzel  a  megjegyzéssel  förmedt 
reá :  —  Hát  igaz  oszmanída  létemre  nem  én  vagyok  ez 
ország  ura,  és  bírlalója  minden  jövedelmének?  —  A  kül- 
földieknek természetesen  nem  kellett  tartani  ilyen  ki- 
fakadásoktól.  Idegenekkel  szemben  Abdul  Medsid  rend- 
kívül udvarias  volt  és  magam  is  szívesen  gondolok 
vissza  arra  a  kihallgatásra,  melyben  részem  volt,  midőn 
Kibrizli  pasa  rendeletére  tolmácsi  szolgálatot  végez- 
tem egy  angol  és  egy  olasz  ember  mellett,  kik  el- 
adóra kínálták  a  Prófétának  Felső-Egyiptomban  föl- 
fedezett, állítólag  sajátkezű  levelét  és  tényleg  kaptak  is 
nagy  összeget  e  kétes  ereklyéért.  A  szultán  körülbelül 
öt  lépésnyi  távolságban  ült  előttünk,  halkan  beszélt  és 
azt  kérdezte  tőlem,  hogy  minden  magyar  ember  olyan 
könnyen  bánik-e  a  török  nyelvvel,  mint  jómagam?  Kü- 
lönösen megható  volt  látni,  a  hogyan  lord  Stratforddal 
bánt,  kit  baba-nak,  atyának  szólított  s  kinek  tanácsait 
szívesen  megfogadta. 

Egész  kötetek  sem  volnának  elegendők,  ha  töviről- 

liegyire  el  akarnám  mondani  konstantinápolyi  tapasz- 
talásaimat. Nem  kis  elégtétellel  hallottam,  hogy  amaz 
idők  perai  diplomácziai  körei  engem  tartottak  az  udvari 
körök  és  a  török  családi  élet  egyetlen  külföldi  ismerő- 
jének. Sorsommal  tehát  meg  lehettem  elégedve.  Jöve- 
delmem tetemesen  megnövekedett;  ám  a  szegénységgel, 
nyomorral  és  elhagyottsággal  vívott  örökös  küzdelmem 
után  a  jóllét,  a  kényelem  és  a  hírnév  egy  bizonyos 
fokára  jutva,  sajátszerű  módon  még  mindig  nem  tudtam 
tiszta  képet  alkotni  jövendő  pályámról  és  még  mindig 
nem  állt  előttem  világosan,  hogy  voltaképen  mire  is 
akarok  kilyukadni.  Egy  darabig  az  volt  a  vágyam  ne- 
továbbja, hogy  tolmácsa  lehessek  valamely  európai  kö- 
vetségnek ;  olyan  tolmács,  kit,  úgy  láttam,  tisztelnek  és 
félnek  az  udvarnál,  ki  szolga  kíséretével  és  lóháton  jár, 
s  ki  a  tekintély  egy  nemének  örvendett  Pera  köreiben 
is.  De  azért  sohasem  gondoltam  komolyan  ez  álmom 
megvalósítására,  mert  tudtam,  hogy  e  czélt  csak  az  illető 
európai  kormányokkal  való  hivatalos  összeköttetések 
révén  lehet  elérni.  Sokkal  könnyebb  dolog  lett  volna 
alkalmazáshoz  jutnom  az  udvarnál,  kivált  azért,  mert 
hosszabb  ideig  szolgáltam  a  külügyminisztérium  fordító 
osztályában  és  a  legfőbb  méltóságokkal  való  összekötte- 
téseim révén  talán  vihettem  volna  valamire,  mint  a  hogy 
vitte  például  akkori  kollegám,  Werner-Murad  efendi,  ki 
tudvalevőleg  mint  hágai  ottomán  követ  fejezte  be  életét. 
De,  magam  sem  tudom,  miért,  engem  nem  igen  csábí- 
tott a  török  hivatalnoki  pálya  és  az,  hogy  olyan  állam- 
nak legyek  alkalmazottja,  melyet  csak  éppen  hogy  tür 
Európa.  Soha  sem  kivánkozhattam  állami  szolgálatra 
ott,  hol  rendetlenül  lizetik  az  állam  hivatalnokait,  hol 
a  tisztviselő   a  fölebbvalók  szeszélyétől  függ  s  hol  az 

előléptetés  nem  mindig  fordul  meg  a  személyes  képes- 
ségeken. Valószínű,  hogy  ehhez  hasonló  okok  Európá- 
ban is  kihívták  volna  idegenkedésemet,  mert  mi  is  be- 
tege vagj'unk  még  annak  a  bajnak,  mely  Törökországot 
a  halálos  ágyba  döntötte.  De,  nyilván  származásom  és 
szegénységem  miatt,  gondolni  sem  mertem  reá,  hogy 
otthon  diplomácziai  alkalmazáshoz  juthassak  és  egyéb- 
ként valószínűleg  hamar  megelégeltem  volna  e  téren 
a  legnagyobb  sikereket  is ;  először  azért,  mert  féktelen 
szabadságérzetem  nem  tűrhette  volna  sokáig  bármely 
nemét  az  alárendeltségnek,  másodszor  pedig,  mert  javít- 
hatatlan rajongó  és  ábrándozó  voltam  és  maradtam 
minden  időben,  s  csak  a  rendkívüli  dolgokban  leltem 
gyönyörűségemet ;  sőt  még  ennél  is  több,  mert  olyan 
ember  voltam,  ki  puszta  ábrándképek  után  is  tüskön- 
bokron át  futva,  sohasem  kap  észbe  és  sohasem  tudja, 
hogy  voltaképen  mi  az  a  czél,  melyet  elérni  akar,  s  el- 
érni képes.  Azt  mondhatnák  erre,  hogy  az  embereknek 
ebből  a  fajtájából  támadnak  a  rendkívüli  tettekre  és 
merész  cselekedetekre  hivatott  emberek  s  hogy  bizo- 
nyára visszariadtam  volna  nem  egy  vakmerő  vállalko- 
zásomtól, ha  nagyobb  lett  volna  bennem  a  megfontolás. 
Ez  úgy  van !  De  nem  szabad  figyelmen  kívül  hagyni  a 
kellőképen  meg  nem  fontolt  és  csak  félig-meddig  elő- 
készített lépés  hibáit  és  fogyatkozásait  és  e  hibákat  s 
fogyatkozásokat  én  utazásaim  közben  ép  úgy,  mint  éle- 
tem további  folyásában  akárhányszor  megkeserültem! 
Czél  és  terv  nélkül  való  zilált  életem  és  törekvéseim 
közben  egyetlen  vígasztalásom  és  mentőhorgonyom 
mindig  csak  az  volt  és  az  maradt,  hogy  tanulmányaim- 
ban folyton-folyvást  előre  haladtam  és  az  a  másik  kö- 
rülmény, hogy  e  korán  vallott  elvemnél  fogva :  Nulla 

dies  sine  linea,  nem  veszett  még  kárba  élelemnek  egj^el- 
len  napja  sem.  A  míg  eg}Tészről  némely  nyelvbeli  sa- 
játosságnak csak  a  közvetetlen  érintkezés  útján  meg- 
szerezhető ismerete  révén  tökéletes  efendivé  alakultam 
át,  másrészről  a  török  családok  körében  való  tartózko- 
dásomnak mindjárt  az  elején  sokat  foglalkoztam  török 
kézíratok  olvasásával  és  ezzel  legj^őztem  a  kéziratok 
olvasásának  nehézségeit  s  egyszersmind  nagyot  halad- 
tam az  oszmán  történetírás  mezején  is.  A  könyvtárak 
rendelkezésemre  álltak  és  azokban  a  történeti  művek- 
ben, melyeket  addig  csak  hírökből  ismertem,  nem  egy 
olyan  dologra  akadtam,  mely  vonatkozással  volt  a  ma- 
gyar nemzet  történetére  s  melynek  lefordításával  meg- 
kezdhettem irodalmi  pályafutásomat.  Ezenkívül  különös 
figyelmemet  fordítottam  a  társalgási  nyelvre  és  az  a  kö- 
rülbelül tizennégyezer  szóból  álló  német-török  zseb- 
szótár, mely  1858-ban  jelent  meg  Perában  Köhler  test- 
véreknél, első  önálló  művem  volt,  melylyel  a  nyilvános- 
ság elé  léptem.  Nevezetes  mű  azért  is,  mert  ez  volt  az 
első  német  könj-v,  melyet  Konstantinápolyban  nyom- 
tattak. Nem  sajátságos  játéka-e  a  véletlennek,  hogy  azt 
is  magyar  ember  írta  ?  Magyar  ember  már  a  neve  sze- 
rint is,  mert  nem  akartam,  hogj^  idegen  név  álljon  a 
czímlapján  és  ekkor  választottam  a  Vámbéry  nevet,  a 
melyet  viselek  immár  —  az  igaz,  hogy  hivatalos  jóvá- 
hagyás nélkül  —  negyedfél  évtized  óta. 

Kizárólag  tudományos  munkásságom  rövid  időn  ki- 
bővült az  újságírással,  mert  a  Fényes  Kapu  politikai 
köreivel  folytatott  sűrű  és  bizalmas  érintkezésem  abba 
a  helyzetbe  juttatott,  hogy  megbízható  értesüléseket 
szerezhettem  a  politika  napi  kérdéseiről.  Sztambul, 
ámbár  csak   az   Arany   Szarv   választja   el    Perától,    az 

ottomán  köröknek  szigorú  zárkózottsága  következtében 
mégis  nagyon  messzire  esik  az  európai  életnek  ettől  a 
középpontjától  és  engem,  mikor  az  európai  városrész- 
ben való  mindennapos  látogatásaim  közben  összetalál- 
koztam a  politikusokkal  és  az  újságírókkal,  mindig  az 
újdonságok  és  a  tájékoztatás  forrásának  tekintettek  és 
olyanul  kerestek  is.  Csodálkozva  láttam^  ^ogy  a  perai 
társaság  mily  keveset  tud  a  sztambuli  eseményekről ; 
siettem  is  helyes  informáczióimmal  felvilágosítani  a 
világot  és  ily  módon  reporter  és  újságíró  vált  belő- 
lem, a  nélkül,  hogy  akartam  volna,  vagy  törekedtem 
volna  reá.  A  hírlapírói  munkásságra  első  ösztön- 
zéssel az  Augsburger  Allgemeine  Zeitung  szolgált, 
melynek  egy  fíeiner  nevű  porosz  tiszt  volt  a  képvise- 
lője. Megírtam  számára  egyes  rövid  értesítéseket  s 
azokat  ő  felvette  tudósításaiba.  Utóbb  magam  is  írtam 
leveleket  török  nevem  —  Resid  —  aláírásával  a  Pesti 
Naplólidik  és  ha  jutalmul  nem  is  kaptam  értök  mást 
mint  hazafias  elismerést,  azért  láttam  anyagi  hasznát  e 
munkásságomnak  is,  mert  Bécsben  figyelmessé  lettek 
magyar  levelezéseim  eredeti  voltára  és  a  Watxderer 
szerkesztősége  kinevezett  állandó  levelezőjének.  E  sok- 
oldalú munkásságom  közben  —  mert  tanító,  történet- 
kutató, szofta  és  nyelvész  voltam  egy  személyben  — 
legfőbb  gondomat  kétségtelenül  a  magyarok  eredetére 
vonatkozó  tanulmányaimnak  szenteltem.  A  magyar  nem- 
zetnek és  nyelvének  titokzatos  és  máig  is  tisztázatlan 
eredete  nyelvészeti  tanulmányaim  elejétől  fogva  külö- 
nös tárgya  volt  érdeklődésemnek.  Foglalkoztatta  már 
ifjúkorom  képzelmét  is,  mert  az  iskolában  tarka  mon- 
dákba és  legendákba  burkolt  czélzásokat  hallottunk 
róla.  A  harczias  ősöknek  a  távol  Keletről  való  bejöve- 


156  KÜZDELMEIM. 

tele  régidőktől  fog\'a  sajátszerű  érdeklődést  és  költői 
ingert  keltettek  a  magyar  lélekben  Középázsia  tájai 
iránt  és  a  titokzatosság  leplén  át,  mely  az  európai  szem 
előtt  akkor  még  eltakarta  Középázsia  sivatagjait,  a 
népvándorlás  idején  Európába  özönlött  ural-altáji  fajok 
e  gyanítható  bölcsőjét,  a  nemzeti  romantika  és  lelke- 
sedés legvarázslatosabb  képei  csillámlottak  keresztül. 
Most,  a  hogy  megismerkedtem  Belső  Ázsia  különös 
emberalakjaival,  kíváncsi  érdeklődésem  természetesen 
még  elevenebbé  vált.  Dús  redőben  leomló  ruhájok,  az 
övükbe  tűzdelt  fegyvereik  és  méltóságteljes,  büszke 
maguktartása  csak  fokozta  bennem  a  vágyat,  hogy  ke- 
ressem a  rokonságot  az  ó-világ  eme  képviselőivel  s  mi- 
dőn láttam,  hogy  a  magyar  és  a  török  nyelv  rokonsága 
abban  a  mértékben  nő,  a  hogy  közelebb  jutunk  Ázsia 
belsejéhez,  ellenállhatatlanul  arra  a  meggyőződésre  ju- 
tottam, hogy  merőben  váratlan  meglepetések  intenek 
felém  Középázsia  ismeretlen  világa  felől.  A  magyar  nép 
őstörténetének  búvárlására  kora  ifjúságomban  nyertem 
az  első  ösztönzést.  1849-et  irtak.  Komárom  kapitulált. 
Sűrűn  szállinkóztak  haza  mifelénk,  Dunaszerdahely  felé, 
a  Csallóközön  át  a  várból  fegyvertelenül  útnak  eresztett 
bús  honvédek.  Kukoriczatörés  ideje  volt,  —  úgy  em- 
lékszem reá,  mint  ha  ma  történt  volna.  Mi  gyermekek 
künn  voltunk  az  öreg  Orosz  Józsi  bácsi  földjén,  Kis- 
tejeden  és  kukoriczát  sütöttünk.  Velünk  ült  a  körben  a 
gazda  is  :  szép  öreg  magyar  ember,  a  hosszú  haja  fésű- 
vel volt  összetűzve  a  feje  búbján.  Egy  rongyos  ruhájú 
honvéd  jött  felénk  az.  ismert  irányból.  Meglátszott  rajta, 
hogj*^  nagyon  elfáradt  és  éhezik.  Megkínáltuk  kenyérrel 
és  sült  kukoriczával.  Leült  hozzánk  a  tűz  mellé.  A  mikor 
már  jóllakott  egy  kissé,  megeredt  ajkáról  a  szó.  A  sze- 

münk  ott  csüggött  ajkán  és  mellünket  meg-megrázia 
a  zokogás,  midőn  elmondotta  a  vár  elestének  és  a  maga 
viszontagságainak  szomorú  történetét.  Hogy  a  németek 
hogyan  köpdöstek  a  magyar  honvéd  szemébe,  hogyan 
ütötték,  lökdöstek  a  hősöket.  Mikor  vége  volt  az  elbe- 
szélésnek, megszólalt  az  öreg  Orosz  Józsi  is.  Megsimí- 
totta kezével  hosszú  haját,  megigazította  benne  a  fésűt 
és  valami  különös  reménykedés  csendült  meg  szavá- 
ban :  —  Ne  féljetek.  Majd  eljönnek  Ázsiából  az  ősi  ma- 
gyarok !  —  mondotta,  és  lelkén  bizonyára  az  a  régi 
néphit  rezgett  keresztül,  mely  ősidőktől  fogva  hiszi 
szent  bizodalommal,  hogy  rajt  bocsátanak  ismét  az 
ázsiai  őshazában  élő  testvérek,  ha  végső  veszedelem 
fenyegeti  a  magyar  népet. 

Tehát  vannak  ősi  magyarok,  gondoltam,  és  ettől  az 
érzéstől  azóta  nem  tudtam  megszabadulni.  Hogy  régi 
hagyományról,  vagy  később  keletkezett  történelmi  le- 
gendáról van-e  szó,  azt  nem  tudtam  megállapítani ;  de 
mindenesetre  figyelemreméltó,  hogy  még  mindig  él  ez 
a  néphitbe  menekült  sokszázéves  monda,  mert  az  az 
öreg  paraszt,  kinek  ajkáról  hallottam,  írástudatlan  em- 
ber volt  és  a  mit  mondott,  csak  hallomásból  tudhatta. 

Természetesen  következett  tehát  ebből  az  a  remény- 
ségem,  hogy  Középázsiában  az  összehasonlító  nyelv- 
tudomány segítségével  világosságot  vető  sugarat  lelhe- 
tek, mely  eloszlatja  a  homályt  a  magyar  őstörlénelem 
^ötét  tájairól. 

Középázsia  nyelve,  a  csagatáj,  vagyis  a  keleti  török 
oyelv,  nálunk  Nyugaton  akkoriban  még  csak  Quatre- 
mére  franczia  orientalista  munkái  révén  volt  némiké- 
pen  ismeretes.  Az  oszmánok  írott-  és  népnyelve  közt 
levő  eltérésből  indulva  ki,  hittem  és  reméltem,  hogy  az 

Oxuson  túl  élő  pusztai  és  városi  lakók  beszédében  föl- 
lelem a  nyelvnek  olyan  elemeit,  melyek  határozottabb 
hasonlatosságot  és  rokonságot   mutatnak  a   magyarok 
nyelvével  s  hogy  ennek  következtében  fontos  felfedezése- 
ket tehetek  és  jelentékeny  módon  hozzájárulhatok  erede- 
tünk kérdésének  tisztázásához.  A  középázsiai  utazás  gon- 
dolata tehát  jókor  belevette  magát  agyvelőmbe,  szünetle- 
nül csak  véle   foglalkoztam  s  mlg  egyrészről  kitartóan 
rajta  voltam,  hogy  érintkezésbe  léphessek  a  Középázsia 
khánságaiból  Sztambulba  jövő  mekkai  zarándokokkal, 
másrészről  épp  olyan  hévvel  szedtem  magamba  a  csa- 
gatáj  írások  minden  foszlányát  és  örömömnek  nem  volt 
határa,  mikor  engedelmet  kaptam  reá,  hogy  kutathassak 
Aali  pasának  e  tekintetben  gazdag  és  híres  könp'tárá- 
ban.  A  törökök  e  kíváncsiságomban  az  irodalmi  hóbort 
egy  nemét  látták.  Sehogy  sem  fért  a  fejőkbe,   hogyan 
lelkesedhetem  annyira  az   eféle   elvont,  haszontalan  és 
nevetséges  tárgy  iránt,  ki  állás  és  vagyon  nélkül  élem 
napjaimat,  és  valamint  az  elmés  Fuad   pasa  is  igyeke- 
zett lehűteni  hevemet  előbb  említett    megjegyzésével, 
más  törököktől  is  csak  ezt  a  mondatot  hallottam :  Allah 
akillar  verszin,  vagyis :  Allah  osztogasson  észt,   hogy 
jusson  belőle  nekem  is,   a   kinek  nincs  belőle  részem. 
A  törökök,    kikben   a  nemzeti   érzés   csak   mostanság 
ébred,  arab  és  perzsa  foszlányokból  összetoldott  saját- 
szerű nyelvbéli  viseletben  lelik  gyönyörűségüket.  A  tiszta 
török  nyelvben  nem  telt  kedvük  soha,  mert  egyszerűen 
parasztosnak  tartották  és  csak  halovány  sejtelmökvolt, 
vagy  egyáltalán  nem  is  volt  sejtelmök  török  anyanyel- 
vöknek  és  Középázsia  rokon  nyelvjárásainak  egj'Uiás- 
hoz  való  viszonyáról.  Minthogy  idegenszerű  volt  nekik 
akkor  a  török  nyelvkutatás  gondolata,   merőben  érthe- 

tétlennek  tartották  azt  a  vágyat,  hogy  valaki  csak  azért 
menjen  e  messze  és  veszedelmeket  rejtő  vidékekre,  hogy 
ez  úton  keresse  meg  magának  az  ismereteket,  melyek- 
nek szükségét  érzi.  Engern  egyriZPríirn  holnndn.ilrtar- 
tottak,  ki  a  helyett,  hogy  javára  fordítaná  a  befolyásos 
iragyurainiegyét  és  kellemes,  kényelmes  életet  biztosí- 
tana magának,  kész  inkább  belerohanni  a  legnagyobb 
veszedelembe  és  nélkülözésbe,  mely  minden  bizonynyal 
meg  is  fogja  semmisíteni.  Sokan  fejőket  csóválva  és  rész- 
véttel néztek  reám,  sőt  bizonyos  idegenkedésök  jelét  is 
mutatták  velem  szemben  és  barátaim,  mikor  a  Sztam- 
bulban  gyakran  látható  rongyos  és  félmeztelen  közép- 
ázsiai zarándokok  társaságában  láttak,  elfordultak  tőlem 
és  menthetetlenül  elveszett  embernek  tekintettek. 

Fölösleges  mondanom,  hogy  engem  nem  tévesztet- 
tek meg  a  tudatlanságnak  és  a  magasabb  eszmények 
teljes  hiányának  e  szánalomraméltó  jelei.  A  magamra 
öltött  török  mez,  színlegesen  keleti  egyéniségem  és 
tudásom  merő  külsőség  volt  csupán,  mert  nemcsak 
hogy  nyugatias  szellem  hatotta  át  mélyen  lelkemet,  ha- 
nem minél  mélyebben  hatottam  be  az  ázsiai  társadalom 
életébe  és  gondolkozásmódjába,  annál  szenvedélyesebb 
és  fékezhetetlenebb  módon  gyúltak  lángra  érzelmeim  a 
Nyugat  iránt,  mert  világossá  lett  előttem,  hogy  egyedül 
a  Nyugat  törekvéseinek  keretében  lelheti  meg  helyét  az 
emberhez  méltó  lét  és  mindaz,  mi  valóban  nemesnek  és 
magasztosnak  mondható.  Ehhez  képest  sziklaszilárd  volt 
bennem  az  az  elhatározás,  hogy  kiszakítom  magam  a 
sztambuli  élet  elpuhulással  fenyegető  karjaiból  és  ter- 
vem megvalósítását  csupán  az  utazásra  szükséges  pénz 
előteremtése  odázta  el  némiképen.  A  Magyar  Tudo- 
mányos Akadémia  irodalmi  munkásságom  elismeréséül 

ép  ez  időiáji  választott  meg  levelező  tagjává  s  midőn 
1861-ben,  négy  évi  távollét  után  Pestre  visszatértem, 
hogy  megtarthassam  székfoglaló  értekezésemet,  közöl- 
tem elhatározásomat  Dessewffy  Emil  gróffal,  az  Akadé- 
mia akkori  elnökével  és  egyben  felvetettem  a  kérdést : 
hogy  támogatna-e  az  Akadémia  ebben  a  vállalkozásom- 
ban? Az  Akadémia  akkor  még  nem  volt  bővében  az 
anyagiaknak,  de  szerencsére  volt  ezer  forintja  tudomá- 
nyos utazások  előmozdítására  és  Dessewffy  gróf,  ener- 
gikus, előitélet  nélkül  való  férfi  létére,  azonnal  elhatá- 
rozta, hogy  nekem  juttatja  e  pénzt,  ha  a  magyar  nyelv- 
rokonság kutatása  végett  megyek  Ázsia  belsejébe.  Ez 
elhatározása  testi  fogyatkozásom  és  gj'öng(^_Jjailsöm 
miatt,  de  talán  a  rendelkezésre  álló  összeg  csekély  volta 
miatt  is,  bizalmatlanságot,  sőt  visszatetszést  keltett  az 
Akadémia  egyes  tagjaiban.  Azok,  kik  a  segítség  meg- 
adását ellenezték,  nyilt  ülésen  is  megtámadták  miatta 
az  elnököt.  Hogy  czéltalanúl  dobják  ki  az  Akadémia 
pénzét,  mert  az  ilyen  béna  ember  azt  a  hosszú  utat  ki 
nem  bírhatja.  De  a  többség  a  támogatás  mellett  volt 
mégis.  Ekkor  felállt  Pólya  József,  a  maga  idejében 
eléggé  nevezetes  orvos,  ki  látva,  hogy  sehogy  sem  lehet 
megtörni  az  elnök  akaratát,  bölcs  megalkuvással  így 
szólt :  —  Ha  már  sehogy  sem  tágít  az  elnökség  és  min- 
den áron  elküldi  arra  a  hosszú  útra  ezt  a  fiatal  embert, 
legalább  bízza  meg  vele,  hogy  hozzon  magával  egy- 
nehány tatár  koponyát  is.  —  A  jó  Pólya  bácsi  tudniillik 
koponyatannal  is  foglalkozott  s  az  általam  szállítandó 
koponyákból  szerette  volna  kimutatni  a  tatár-magyar 
rokonságot.  Az  elnök  nem  volt  hajlandó  belemenni  ebbe 
a  megbízásba.  —  Abból  nem  lesz  semmi  —  mondotta 
derűit  fölényességgel.  —  De  ha  már  megbízást  adunk 

ludós  társunknak,  bízzuk  meg  inkább  azzal,  hogy  a 
talár  koponyák  helyett  hozza  vissza  épségben  a  saját 
koponyáját,  mert  ezzel  oldja  meg  legjobban  feladatát.^ — 
Egész  Európában  vajmi  keveset  tudtak  még  akkor  Kö- 
zépázsiáról és  magyar  tudóstársaim  is  merőben  tájéko- 
zatlanok voltak  e  távol  vidékek  dolgaiban.  De  végre  még 
is  győzött  a  kérdésben  rejlő  nemzeti  motivum  és  noha 
vállalkozásomat  a  többség  vakmerő  cselekedetnek  tar- 
totta, megnyugodott  benne  mindenki  és  ugyanabban  az 
ülésben,  1861.  július  29-ikén,  elmondhattam  Búcsúsza- 
vamat az  Akadémiához.  Vázoltam  benne  életem  e  fel- 
adatára tett  előkészületeimet  és  szorosan  megjelöltem 
a  tudományos  czélt,  melyet  a  reám  néző  küzdelmek 
árán  elérni  remélek. 

« Jelenleg  kitűzött  úlam  —  így  szóltam  —  lényegesen 
€ltér  attól,  melyet  négy  évvel  ezelőtt  Törökországba 
tevék.  Itt  részint  a  száműzésben  talált  honfitársaim 
testvéri  segédkeze,  részint  az  oszmanliban  nemzetünk 
iránt  táplált  rokonszenve  által,  nem  remélt  jólétben,  egy 
hatalmas  pártfogó  keleti  fénynyel  áradozó  házi  körében 
élhettem ;  míg  ott,  hová  most  szándékozom,  egy  a  vad 
fanatizmus  sugallatából  mindenkit  megvető  és  magánál 
alábbvalónak  tartó,  az  európai  czivilizáczió  és  annak 
fenyítő  kezétől  távol  eső  durva  népek  közé  megyek. 
Valamint  nem  nagyítani,  úgy  épen  eltitkolni  sem  aka- 
rom vállalatom  nehézségeit  s  minthogy  sokak  előtt  fel- 
tűnőnek tetszhetik,  mikép  én,  e  nem  ép  teslerhmel,  ily 
bosszú  út  viszontagságait  megosztani  eltökélem,  azért 
mintegy  mentségül  azon  indokokat  akarom  felhozni, 
melyek  a  több  évi  tanulmányaimnak  mellőzhetetlenné 
vált  új  tapasztalatok  megszerzésére  serkentenek.)) 

Előadásomban  áttértem  ezután  ez  okok  megjelölé- 

Vámbénj :  Küzdelmeim,  H 

sére  és  átesve  az  őszinte  őnbirálaton  és  ismertelve 
addigi  tanulmányaim  mindenek  fölött  gyakorlati  irányát, 
a  szót  nyelvészetünk  addigi  sikereire  és  az  e  téren  még 
reánk  váró  igen  sok  tenni  és  igazítani  valónkra  fordí- 
tottam. «A  tek.  Akadémiai),  —  így  folytattam  —  amint 
a  hazai  tudomány  képviselője,  ernyedetlen  buzgalommal 
működik  a  nyelv  csinosbítása  és  gazdagításában ;  de  ki 
kezeskedhetik  ennyi  nemes  iparkodás,  annyi  honfiúi 
törekvés  felállította  tanok  szilárd  alaposságáról,  miután 
a  gyökszók  ismerése  még  sűrű  homályban  van.  S  e 
tárgyban  az  égető  kérdés  nem  is  az :  «kell-e»,  hanem 
inkább :  «Hogyan  és  mikép  sikerűit^  szófejtési  eljárá- 
sunk? E  kérdés  nem  csak  most  vagy  a  közel  múlt,  ha- 
nem még  régi  királyaink  dicső  korában  is  nemzetünk 
figyelmét  egyre  felhívta.  Azt  vagyok  hajlandó  hinni^ 
hogy  csak  formája  változott.  A  IV.  Béla  alatt  Nagy- 
Magyarországba  kiment  prédikátor  szerzetesektől  fogva 
egész  az  újabb  Körösi  Csomáig  a  régi  magyarok  föl- 
keresésének eszméje  nem  volt  igen  eltérő  mai  törek- 
vésünktől, csak  hogy  akkor  a  nyelv  és  nemzetiség  fo- 
galmát szorosabb  kapcsolatban  ismervén,  nem  igen 
könnyű  volt  elhitetni,  miszerint  néhány  század  építette 
válaszfal  elég  erős  lett  volna  egy  ugyanazon  törzsből 
eredt  és  később  kél  részre  szakadt  nemzetet  egymás 
előtt  ismeretlenné  tenni ;  és  minden  nyelvészeli  készü- 
let nélkül  oly  fajrokonaink  keresésére  indullak,  kiknél 
a  jó  reggelt,  jó  estét-féle  beköszöntésekre  hozta  isten 
feleletet  vehetni  reméltek.  Mai  korunk  felfogása  szerint 
ezen  eljárást  méltán  balgának  nevezhetjük,  azért  én 
sohasem  hihetem,  hogy  tibeti  nagy  halottunk  csak- 
ugyan azért  áldozta  volna  fel  nemes  életét,  hogj'  ő  is 
madsar  moger-ckel    keressen :    nem !    hazánk    e    nagy^ 

szelleme  bizonyosan  másban  tűnődött,  de  irányát  és 
nézeteit  a  titok  leple  rejtvén,  elleneit  soha  meg  nem 
czáfolhatjuk.  Hála  a  felvilágosodott  század  tudományos- 
ságának, hogy  a  legnehezebb,  legnagyobb  horderejű 
kérdések  megfejtésére  legalább  számos  eszközök  terem- 
lettek :  mi  a  szebb  és  regényesebb  hangzású  magyarok 
ősi  hazája  helyett  nyelvészeti  igazságot  keresünk.  Mi 
ugyan  szinte  Középázsiába  utazunk,  de  ott  nem  csak  az 
emberek  jellemét,  viselt  ruháit,  vagy  fegyvereit,  hanem 
az  élő  szókat,  a  nyelveket,  hasonlítjuk ;  s  ezt  nem  va- 
lami önkényszerű  eljárás,  hanem  a  nyelvhasonlítás- 
felállitotta  biztos,  okszerű,  szabályai  szerint. 

« Meglehet,  túlzó  vagyok,  de  tervemben  két  fő  eszme 
vezet.  Először:  ily  fontos  kérdésbena  tapasztalásnak 
adom  az  elsőséget,  nem  önfejűségből,  hanem  meggyő- 
ződésből, melyet  épen  keleten  lakásomban  szereztem. 
Nem  egyszer  volt  alkalmam  az  elmélet  félszegségét  be- 
látnom s  az  magától  annyira  visszariasztott,  hogy  el- 
tökélem inkább  a  vándor  tatárok  dsidáitól  testemet, 
mint  az  elmélet  betűitől  lelkemet  megöletni !  Másod- 
szor: mindig  azon  hiszemben  vagyok,  hogy  az  altájiság 
körében  való  nyelvészkedés,  valamint  kevesebb  nehéz- 
séggeljár, úgy  eredménydúsabb  is  lehet  az  e  fajhoz  tar- 
tozó nemzetbelieknek,  mint  az  egészen  idegeneknek ; 
azaz,  a  magyar  könnyebben  tanulja,  alaposabban  nyo- 
mozhatja a  török  nyelvet  és  viszont  a  török  a  magyart, 
minta  német,  franczia  vagy  orosz;  a  miért  a  gyakorlati 
térhez  ragaszkodásom  nem  alaptalan. 

«Ha  Európa  hasonnemű  intézetei,  őket  legkevésbbé 
illető   tudományok    iránt    forró   részvéttel  viseltetnek; 
miért  ne  birnók  megmutatni  mi  is,  hogy  még  sem  va- 
gyunk oly  vadak,  a  czivihzácziónak  oly  kérlelhetlen  el- 
li* 

lenségei,  milyeneknek  szomszédaink  festenek.  Miért  ne 
akarnánk  az  újabb  kor  szellemi  törekvéseiben  részt  venni 
s  a  nagj^  műhöz  legalább  egy-két  levéllel  járulni  ?»  — 
És  visszatérve  a  magam  személyére,  ki  ritkán  akadtam 
oly  oszmanlira,  ki  társalgás  közben  bennem  az  idegen 
származásút  csak  sejtette  volna  is,  e  mondatokkal  vé- 
geztem búcsúszavamat:  «Ez  a  mi  leginkább  bátorít, 
hogy  nem  is  mint  Vámbéry,  hanem  mint  sztambuli 
születésű  Resid  efendi  utazzam  be  a  középázsiai  isz- 
lámságot s  nyilvános  könyvtárakban,  melyek  Szamar- 
kand,  Belkh  és  Bokharában  léteznek ;  valamint  magán- 
házakban és  a  köz  életben  gyűjtsem  össze  azon  nyelv- 
kincset, melyet  mindeddig  nyelvészetünk  fő  tényezőjé- 
nek tekinteni  jogosítva  érzem  magamat.  Rövid  nap 
múlva  hazám  szép  fővárosából  egj^enesen  Sztambull)a 
megyek,  hol  két-három  hónapig  időzve,  részint  még 
hátralevő  teendőimet  bevégzem,  részint  utazásom  elő- 
készületeivel foglalkozom.  Sztambul  után  Teherán  lesz 
állomásom,  honnét  a  tek.  Akadémiának  levelemmel 
alkalmatlankodom,  kijelentvén  egyszersmind,  mennyire 
lesz  lehetséges  azon  túl  vele  közlekedésemet  föntartani. 

«És  most,  Isten  Önökkel,  nagyérdemű  tudós  férfiak, 
kiket  az  ég  sok  évekig  tartson  meg  hazám  díszére  és  hasz- 
nára. Fogadják  ezennel  forró  köszönetemet  azon  ke- 
gyes elnézés  s  nemes  pártolásért,  melylyel  csekélysé- 
gemet méltatlanul  elhalmozták :  én  tüskés  pályámra 
enyhítőbb  vigaszt  nem  vihetek,  mint  ha  azon  remény- 
nyel indulhatok  meg,  hogy  olykor-olykor  meg  fognak 
emlékezni  hazájától  és  az  európai  czivilizácziótól  messze 
földön  barangoló  hon-  és  tagtársuktól  h 

A  barátság  általános  és  őszinte  biztosításai  közben 
kelhettem  most  már  utamra,  zsebemben,  a  latin  nyelvű 

ajánlólevéllel,  mely   arra  volt  szánva,  hogy  megóvjon 
minden  veszedelemtől  és  szólt  a  következőképen : 

MAGYAR    ACADEMLA. 

Akadémia  Scientiarum  Hungarica  sub  Auspiciis  Poten- 

tissimi   et  Inclitissimi   Principis  Francisci  Josephi  I-i 

Austriae  Imperatoris  el  Hungáriáé  Regis  vigens. 

Lee  tar  is  Sálul  em, 

Socius  noster  Vir  ingenuus  honestissimusque  Ar- 
minius  Vámbéry  Hungarus  eo  fine  per  nos  ad  oras 
Asiae  Tartaricas  mittitur,  ut  ibidem  studio  et  dis- 
quisitioni  linguae  etdialectorum  Turcico-Tarlaricarum 
incumbat  et  sic  nova  perscrutandae  linguae  nostrae 
popularis  Hungaricae,  familiae  altaicae  cognata  ad- 
minicula  scientiíica  procuret. 

Omnes  igitur  Vires  Ulustres,  qui  literas  has  nos- 
tras  viderint,  quive,  vei  Rei  Publicae  administrandae 
in  Imperiis  Summorum  Principum  Turciae  et  Persa- 
rum praesunt,  vei  legationibus  Principum  Europae- 
orum  funguntur,  aut  secus  amore  literarum  tenentur, 
rogamus  obtestamurque,  ut  eidem  Socio  nostro  Armi- 
nio  Vámbéry  in  rebus  quibuscumque,  quae  ad  pro- 
movendum  eius  scopum  literarium  pertinent,  gratiose 
opitulari  eumque  benevola  protectione  sua  füleire 
velint. 

Datae  Pestini  in  Hungarica,  die  1  Augusti  anno 
MDCCCLXI.  ^^^^  Josephus  Eötvös 

Academiae  Sci.  Hung.  V.  Praeses. 

P.  H.  Dr.  Franciscus  Toldy 

Acad.  Sci.  Hung.  Secrelarius  perpetuus. 

Az  én  jó  embereim  azt  hitték,  hogy  hasznát  vehetem 
ez  ajánló  levélnek  Turkesztán  khánjainál  és  a  turkomán 
törzsfőknél.  Minden  bizonynyal  egj'érlelmű  lett  volna 
az  akasztófával,  vagy  a  hóhér  pallosával,  ha  a  puszta- 
ságon, vagj^  az  Oxus  partján  előmutatom  e  hitetlen 
kezektől  származó  irományomat ! 

Csábító  reménységekkel  telve,  mondottam  búcsút 
Pestnek  és  útra  kellem  másodízben  is  Konstantinápoly 
felé,  hol  meg  akartam  tenni  végleges  előkészületeimet, 
hogy  a  mint  kitavaszodik,  megkezdjem  vándorlásomat 
Kisázsián  és  Perzsián  által.  Osztrák  bankjegyekben  ka- 
pott ezer  forintom,  a  pénz  nagy  ázsiója  miatt,  leolvadt 
hétszáz  aranyforintra,  több  hónapig  való  konstantinápolx  i 
tartózkodásom  még  ezt  a  kis  vagyont  is  megapasztotia 
s  midőn  1862  márczius  havában  a  aProgressoí  nevű 
Lloyd-gőzösön  tengerre  szálltam  Trapezunt  felé,  pőre 
testemre  erősített  övemben  már  csak  annyi  pénzem 
volt,  hogy  számításom  szerint  —  kiadásaim  megszorí- 
tása mellett  —  épen  hogy  Teheránig  juthattam  vele. 
Merész  vállalkozás,  sőt  talán  vakmerő  csíny  volt  ez, 
melynek  veszedelmeire  mind  a  mellett  nem  is  gondol- 
tam akkor !  Némiképen  nehezemre  esett  a  megválás 
sztambuli  török  jóbarátaimtól.  E  nemes  emberek  igye- 
keztek a  lehetőséghez  képest  enyhíteni  sorsomon  és  a 
mennyire  csak  lehet,  elodázni  romlásomat,  mely  hogy 
bekövetkezik,  biztosra  vették.  Azt  ajánlották,  hogj"  egj'- 
előre  csak  Perzsiába  menjek  és  mert  Hajdár  efendi, 
Törökország  akkori  meghatalmazottja  és  teheráni  kö- 
vete barátja  volt  az  én  pártfogóm,  Reouf  bey  család- 
jának, Aali  pasa  hivatalos  ajánló  levelén  kívül  még  egy 
másik,  a  Porta  számos  előkelő  hivatalnoka  által  aláirt 

levelet  is  kaptam,  melylyel  oltalmába  és  védelmébe  aján- 
lottak engem,  szerencsétlen  elmeháborodottat.  Európai 
származásomról,  vándorlásaim  czéljairól  szó  sem  volt  e 
levélben.  Elég  volt,  ha  Resid  efendi  minőségében  híven 
alkalmazkodom  kísérő  levelem  értelméhez  és  tartalmá- 
hoz ;  nem  is  tehettem  máskép,  ha  azt  akartam,  hogy 
mindenhol  vérbeli  török  embernek  és  konstantinápolyi 
efendinek  tartsanak. 

Hogy  útrakelésem  válságos  idején  való  lelkiállapo- 
tomról szóljak :  oly  annyira  fel  voltam  indulva,  hogy 
részemről  már  eleve  ki  volt  zárva  a  lehetősége  minden 
fontolgatásnak.  Azt,  miről  gyermekkoromban  álmodtam, 
miért  ifjú  koromban  rajongtam  és  a  mi  délibáb  gya- 
nánt lebegett  előttem  Nyugat  és  Kelet  irodalmában 
való  csapongásaim  közben,  most  el  vollam  érendő  és 
látni  fogom  a  maga  valóságában.  A  hol  oly  hatalmas 
hullámokat  vet  a  szenvedély,  mint  akkor  az  én  belső 
világomban,  akárhányszor  elnémul  az  ész  és  a  megfon- 
tolás szava. 

Alapjában  véve  nem  is  riaszthatott  volna  vissza 
más,  mint  az  anyagi  nélkülözés,  az  elemekkel  való 
küzdés  és  egészségem  veszedelme ;  mert  arra,  hogy 
tervem  balul  üssön  ki,  tudniillik  a  halálra,  még  akkor 
nem  gondoltam.  És  kérdem  az  olvasótól,  mi  történhe- 
tett volna  velem,  melyek  lettek  volna  azok  a  nélkülözé- 
sek, melyektől  ifjú  korom  keserű  végzete  addig  meg- 
kímélt? Éhséget  láttam  eleget  tizennyolcz  éves  koromig  ; 
ruházatom  fogyatékossága  napirenden  volt  kora  iQúsá- 
gomban  s  a  gúnyból,  megvetésből,  szegény  zsidóíiú  lé- 
temre, ugj^ancsak  bőven  kijutott  részem  zsenge  gyer- 
mekkoromtól fogva.  A  keresztény  csőcselék  Hep  !  Hep  ! 
kiáltása   és   kődobásai  s  a  fanatikus  siíták  gj^alázkodn- 

sai,  vag}'  a  középázsiai  nép  g^anusitgatása  közt  alig 
fedeztem  fel  különbséget. 

Jó  korán  megismerkedtem  én  már  az  emberek  sze- 
szélyeivel és  gyarlóságával  és  tapasztalásom  szerint  az 
ember,  viselt  légjen  ázsiai  darócz  ruhát,  vagy  nyugatias 
finom  köntöst,  mindig  csak  egyforma  volt;  sőt  részvé- 
tet és  jóságot  az  előbbi  esetben  még  inkább  leltem, 
mint  az  utóbbiban.  Tehát  nem  volt  rá  ok,  hogy  elvegye 
bátorságomat  az  erkölcsöknek  az  a  riasztó  képe,  melyet 
irodalmunk  az  úgynevezett  barbárokról  festett.  Csak  egy 
dolog  eshetett  latba  némiképen,  midőn  szándékom  meg- 
valósítása előtt  álltam ;  tudniilik  az,  hogy  újólag  végig 
kell  szenvednem  a  nyomorúság  és  a  küzdés  amaz  isko- 
láját, miután  megismerkedtem  már  az  élet  kényelmével 
és  nyugalmával  is.  Mert  Konstantinápolyban  az  utolsó 
években,  mint  már  említettem,  jól,  sőt  nagyon  is  jól 
folytak  dolgaim.  Kényelemben,  bőségben  éltem,  még 
hátas  lovam  is  volt  és  talán  csak  az  az  egyetlen  dolog 
válhatik  dicséretemre,  hogy  most  mindezt  önként  adtam 
cserébe  a  koldusbotért. 

De  Uramisten,  mire  nem  viszi  rá  az  embert  a  becs- 
vágy mindennél  hatalmasabb  ösztökélése  ?  De  mit  is  ér 
az  élet,  ha  nincs  meg  benne,  vagy  már  eltompult  e  ru- 
gója és  kútforrása  minden  tetteinknek?  Az  anyagi  jól- 
lét, a  kitüntetés  s  a  méltóságok  dísze  tarka  játékszer  csu- 
pán, mely  csak  rövid  időre  elégíthet  ki  bennünket  s  melyre 
hamarosan  ráun  az  ép  emberész.  Szépnek,  fenségesen 
szépnek  csak  azt  a  tudatot  lehet  mondani,  hogy,  bár  a 
legkisebb  dolgokban  is,  szolgálatot  tettünk  az  emberi- 
ségnek ;  és  van-e  dicsőbb  dolog  a  világon,  mint  az  a 
reménység,  hogy  ha  csak  egyetlenegy  betűvel  is  gazda- 
gíthatjuk nyitott  könyvét  a  szellemi  életnek !  így  gon- 

dolkoztam  és  így  éreztem  én  és  ebből  merítettem  erőt 
amaz  eltökéltségemre,  hogy  ezerszerte  nagyobb  vesze- 
delmekbe, küzdelembe  és  nélkülözésekbe  döntöm  ma- 
gam, mint  a  minőkben  részem  volt  annak  előtte.  Sok- 
szor vetettem  föl  magamban  a  kérdést :   hogy  e  maga- 
sabb, eszményi  czélok  mellett  nem  lebegett-e  szemem 
előtt  az  anyagi  haszon,  vagy  is  jövőm   megállapításá- 
nak gondolata  is?  Bizonyára  nem  lett  volna  bűnös  gon- 
dolat, de  azt  hiszem,  megvalósítása  mégis  csak  sokkal 
bajosabb  és  kétségesebb  lett  volna  ezen  a  módon,  mint 
ha   hivatalt  vállalok  Konstantinápolyban,  hol  nagy  be- 
folyású jóakaróim  támogathattak  volna  s  hol  biztos  ré- 
vébe juthattam  volna  életemnek.   Nem !  Szándékom  a 
fölhevült  képzelet,  az  ismeretlenre  való  ellenállhatatlan 
vágyakozás   és   a   kalandok    féktelen   szomjufaozásának 
szüleménye  volt. 


MÁSODIK  KELETI  UTAZÁSOM. 


V.  FEJEZET. 


MÁSODIK    KELETI    UTAZÁSOM. 


Minthogy  második  keleti  utazásomról  több  könyvet 
írtam,  melyek,  különböző  nyelvekre  lefordítva,  közjava 
lettek  a  művelt  emberiségnek,  ez  emlékezésemben  csak 
azokat  a  pontokat  fogom  megérinteni,  melyek  tisztán  sze- 
mélyes természetűek  lévén,  említetlenűl  maradtak  útle- 
írásaimban. Nevezetesen  különös  súlyt  kívánok  itt  vetni 
azokra  a  részletekre,  melyek  a  sztambuli  efendinek  tör- 
zsökös ázsiai  emberré  és  kolduló  dervissé  való  alakulá- 
sáról szólnak.  Kalandom  ezzel  a  megfutott  pálya  ter- 
mészetszerű alakulásának  képét  fogja  mutatni  és  le  fogja 
vetni  csodaszerűségének  és  rendkívüli  voltának  színe- 
zetét. Annál  szükségesebbnek  tartom  ezt,  mert  utazási 
műveim  olvasója  az  egyes  fordulatok  kapcsán  így  észre 
fogja  venni  egyrészről  lelki  átváltozásomat,  másrészről 
pedig  azokat  az  erkölcsi  és  társadalmi  hatásokat,  melyek 
a  benszülöttekkel  való  sűrű  és  benső  érintkezésem  révén 
nem  maradhattak  visszahatás  nélkül  s  melyek  aránylag 
rövid  idő  alatt  a  magam  szemében  is  sajátszerűnek  tűnő 
jelenségeknek  váltak  előidézőjévé. 

A  midőn  Perzsiába  való  utazásom  közben,  odahagyva 
Mukhlisz    Emin    pasának,    Trapezunt   kormányzójának 

vendégszerető  hajiokát,  egy  kis  kereskedelmi  karaván- 
nal lassan  léptetve  tartottam  fölfelé  a  Pontusz  hegység 
emelkedésén  és  rávetettem  pillantásomat  a  távolba 
vesző  tengerre  :  először  éreztem,  hogy  szívem  összeszo- 
rul és  lelkemben  a  kalandok  vágya  először  kelt  tusára 
vállalkozásom  bizonytalanságának  és  veszedelmeinek 
riasztó  érzetével.  Szép  tavaszi  nap  volt.  A  propontuszi 
hegyek  közt  az  első  állomásig  vivő  egész  utam  fenséges 
képe  és  csodás  természeti  szépségei  lassankint  elűzték 
komor  gondolataimat  és  már-már  győzedelmessé  vált 
bennem  a  rajongás.  De  midőn  estefelé  betértem  a  ka- 
ravánszeráj  utálatos,  piszkos  fülkéjébe,  aztán  leterítet- 
tem a  puszta  földre  szőnyegemet  és  fáradtan  az  első 
lovagló  út  viszontagságaitól,  magamnak  kellett  elké- 
szíteni sovány  vacsorámat,  akkor  erőt  vett  rajtam  hely- 
zetem fagyos  komolysága  és  első  ízben  éreztem  a  különb- 
séget a  rideg  valóság  és  a  rózsás  ábrándok  között. 
A  rizskása,  melyet  főztem,  megkozmásodott;  a  zsír  avas 
volt  s  a  kenyér,  melyet  hozzája  ettem,  a  legélvezhetet- 
lenebb  fajtából  való  volt  a  között,  mely  török  földön 
valaha  ennem  adatott.  Éjjeli  szállásom  a  hideg  földön 
minden  volt  inkább,  csak  kényelmes  nem  volt  és  hogj' 
még  is  mélységes  álomba  estem,  azt  csak  első  lovag- 
lásom fáradalmának  köszönhettem.  Ez  első  hosszú  lovag- 
lás gyötrelmes  hatását  két  vagy  három  napig  megérez- 
lem  minden  porczikámban.  A  Trapezuntból  Erzerumba 
vivő  út,  Szamarkandig  tartó  hosszú  lovaglásom  e  gya- 
korló iskolája,  egyáltalán  a  legkínosabb  út  volt,  melyet 
valaha  jártam,  mert  mindenek  előtt  ezen  kellett  hozzá- 
iörődnöm  öszvérhajcsárokból  álló  durva,  piszkos  és 
vakbuzgó  útitársaim  kíséretéhez,  és  a  mi  még  ennél  is 
jóval  borzalmasabb  volt,  ezen  kellett  hozzászoknom  a 

férgekhez,  melyektől  nyüzsgött  minden  éjjeli  szállásom. 
Erzerumba  érve,  hol  egykori  főnököm,  Daim  Husszein 
pasa,  a  katonai  kormányzó,  látott  magánál  vendégsze- 
retettel, részem  volt  újra  némi  pihenésben.  Ez  az  áldott 
lelkű  ember,  a  vallásos  titokszerűség  lelkes  hitvallója^ 
erősen  meg  volt  győződve  bokharai  utazásom  szent 
czéljairól  és  hadsegédével,  -  Hidajet  efendivel  együtt 
órák  hosszáig  tartó  oktatást  adott  a  különböző  rendek 
és  főképen  a  nakisbendiek  rendjének  mivoltáról,  mert 
ezeknek  volt  az  alapítója  az  a  szent,  kinek  sírjához 
zarándok-útam  elvezérel.  E  háznál  való  tartózkodásom 
közben  ismerkedtem  meg  egy  merőben  eredeti  módjá- 
val annak,  hogyan  lehet  a  babonát  a  rendőrség  szol- 
gálatába állítani.  A  pasa  elvesztette  drága  gyémántos 
gyűrűjét  s  mert  azon  a  napon  nem  tette  ki  lábát  a  ház- 
ból, jogos  volt  a  föltevése,  hogy  megkerül,  hacsak  el 
nem  orozta  egyike  ez  ő  nagyszámú  szolgáinak.  Mint- 
hogy minden  kutatás  hiábavaló  volt,  Hidajet  efendi  egy 
csodatevő  sejkhet  hivatott  magához.  Ez  leült  a  ház 
nagy  előcsarnokába,  hova  már  előbb  az  egész  háznépet 
összecsődítették.  Ott  volt  a  pasa  is  egész  kíséretéveK 
Én  türelmetlenül  vártam  az  elkövetkezendőket,  mikor  a 
sejkh,  törökös  módon  keresztbe  vetett  lábain  ülve,  egy 
fekete  kakast  vett  elő  a  köpönyege  alól  és  az  ölébe  téve, 
felszólította  a  szolgákat,  hogy  vonuljon  el  sorra  előtte 
mind,  simítsa  meg  tenyerével  gyöngén  a  kakast,  a  kezét 
pedig  rejtse  tüstént  a  zsebébe,  mert  —  így  szólt  a  sejkh  — 
a  kakas  menten  el  fogja  árulni  a  tolvajt  egy  kukorítá- 
sával.  A  mikor  a  szolga  mind  elvonult  már  a  sejkh  előtt 
és  a  kakast  megérintette,  a  sejkh  mindenkit  sorra  felszó- 
lított, hogy  mutassa  meg  neki  a  kezét.  Valamennyi  kéz. 
fekete  volt,  egynek  a  kivételével,  mely  fehér  maradt  s 

melynek  gazdájában  a  tolvaj  kilétét  nyomban  meg  is 
állapították.  Mert  a  kakas  tolla  be  volt  hintve  korom- 
mal s  mivel  a  tolvaj,  attól  való  féltében,  hogj'  elárulja 
magát,  nem  merte  megsímitani,  a  keze  fehéren  maradt 
és  bűnössége  e  miatt,  természetes  módon,  kiviláglott. 
A  tolvaj  elvette  büntetését,  a  sejkh  meg  a  jutalmát. 

A  pasa  házánál  és  egyáltalán  Erzerumban  való  tartóz- 
kodásomnak sok  kellemes  oldala  volt,  de  kényelme 
annál  rosszabbul  esett,  mert  az  örmény  fensíkon  át  a 
perzsa  határig  vezető  út  a  legfárasztóbbak  egyike  az 
ázsiai  utazónak.  A  szegényes  örmény  házak  —  jobbára 
földalatti  odú  valamennyi,  a  vakondtúráshoz  hasonla- 
tos —  egj^etlenegy  helyiségből  állnak,  melyben  a  lakó 
együvé  van  zsúfolva  tíz  vagy  húsz  bivalylyal.  Örökre 
felejthetetlen  lesz  nekem  az  első  éjszaka,  melyet  együtt 
töltöttem  a  rosszszagú  állatokkal,  melyeknek  társaságá- 
ban a  végletekig  gyötri  az  embert  a  gőz,  a  hőség  és 
a  féreg.  Az  ilyen  gőzfürdő  után  pompásan  hat  az  eler- 
nyedt idegekre  az  örmény  fönsík  fagyos  reggeli  leve- 
gője ;  az  ember  azt  sem  tudja,  hova  legyen  gyönyörű- 
ségében az  Isten  szabad  ege  alatt  és  ujongva  szívná 
magába  a  levegőt,  ha  a  kis  karavánt  még  inkább,  mint 
a  magános  utast,  nyomon  nem  kísérné  a  félelem  a  kurd 
rablók  miatt,  kiknek  hazája  a  Köroglu  hegyszorosnál 
kezdődik. 

Ilyen  lélekállapotban  estem  át  a  Dagar  hegyen 
a  kurd  rablókkal  akadt  első  kalandomon.  Ez  volt  a  tűz- 
keresztségem ;  de  forróság  helyett  jéghideg  borzadály 
futott  végig  tagjaimon,  midőn  örmény  útitársaim  kö- 
nyörgésére, kiknek  értékes  árúmálháit  már  lerakták  a 
reánk  törő  rablók,  kénytelen  voltam  felcsapni  a  g}'ön- 
gék  védőjének  és  pisztolylyal  a  kezemben  felrohantam 

a  magaslatra,  hogy  kérdőre  vonjam  a  vakmerő  ulon- 
állókat.  Szép  erény  a  bátorság,  a  férfias  elszánás  és  a 
halálmegvetés,  —  gondoltam  magamban  —  de  nem 
mindig  születik  vele  az  emberrel,  mert  meg  kell  azt 
tanulni  és  szokni  kell  hozzája.  Meglehet  ugyan,  hogy 
a  dagadó  kebel,  a  bátor  tekintet  és  az  erekben  vadul 
keringő  vér,  e  kétségtelen  jelei  a  bátorságnak,  termé- 
szetes következése  a  többé  vagj^  kevésbbé  heves  vér- 
mérsékletnek, de  azért  mégis  csak  a  szűkség  volt  és 
lesz  minden  időben  az  a  nagy  mester,  ki  ott  őrzi  mű- 
vészetét az  ép  és  erős  férfilélekben !  Ez  volt  a  gondola- 
tom a  kimerültségnek  abban  a  pillanatában,  mely  ideg- 
erőmnek túlságosan  erős  és  szokatlan  megfeszítésére 
következett.  A  Dagar-hegyen  átélt  epizód  után  sok  más 
támadás  és  meglepetés  ért  még  későbbi  utazásomon, 
s  végezetül  annyira  vittem,  hogy  bátran  a  szeme  közé 
néztem  minden  veszedelemnek,  a  nélkül,  hogy  gondol- 
tam volna  a  halálra ;  de  ragaszkodom  ahhoz  a  meggyő- 
ződésemhez, hogy  az  ember  hősnek  nem  születik,  hanem 
azzá  nevelődik  s  hogy  a  fokozatos  megszokás  fegy- 
vert szorít  a  legfélénkebb  szobatudós  öklébe  is,  láttára 
a  fenyegető  életveszedelemnek,  és  idővel  bősz  orosz- 
lánná teheti  az  önvédelemben,  llyeténképen  és  nem 
máskép  támad  a  személyes  bátorságnak  néha  fennen 
dicsért  hatalma.  Voltaképen  az  önfentartás  ösztöne  az 
a  forrás,  melyből  a  hősiesség  fakad  és  a  testben  erős 
ember  ritka  eset,  ha  nincs  birtokában  ennek  a  szükség- 
szűlte  lelki  tulajdonságnak. 

Mikor  Diadinnál  átkelve  a  perzsa  határon,  Irán 
földjére  léptem,  mely  egykor  a  költészet  bűbájos  fényé- 
ben tűnt  elém,  csak  annál  gyorsabban  ábrándított  ki 
a   táj   sivár,  puszta  és  kietlen  voltán  kivül  a  testi  szen- 

védéseimhez  járuló  lelki  nyomorúságom  és  annál  kimé- 
letlenebb  kézzel  tépte  szét  ifjúi  képzeletem  rózsaszín 
fátyolát.  Török  efendi  szerepében  —  tehát  a  siíta  per- 
zsák szemében  a  legundokabb  szerepben  lépve  fel  (más- 
ként, a  készültségem  és  iskolám  miatt,  nem  lehetett)^ 
örökös  czélpontja  voltam  a  honi  földjükön  fanatikusabbá 
és  vakmerőbbé  váló  perzsák  gúnyos  megjegyzéseinek, 
kajánságának  és  akárhányszor  tettleges  bántalmazásaik- 
nak is.  Mintha  iQúkoromban  nem  lett  volna  elég  bö 
részem  az  eféléből :  új  formát  öltve  kezdett  ismét  gyö- 
törni a  vallási  düh  hidrája  és  a  régebbi  napok  Hep  l 
Hep !  kiáltása  éjjel  és  nappal  ebben  a  változatban  har- 
sogott most  fülembe  :  cSzegi  szűnni  h  (eSzunnita  eb]>)  ; 
a  perzsa  kalmárok  és  perzsa  molláhk  zaklatásai  és  éret- 
lenkedései  pedig  épen  nem  voltak  kevésbbé  alkalmat- 
lanok, mint  a  keresztény  suhanczok  kődobálása  és  a 
kalholikus  gimnáziumi  professzorok  csufondárosságai  I 
De  idő  multával  bele  törődtem  ebbe  a  nyomorúságomba 
is.  A  türelem  és  a  kitartás  a  legádázabb  ellenséget  is 
lefegyverzi  és  ha  csengő  hangomon  szigorúan  siíta 
hangváltozatokkal  elénekeltem  a  Korán  egy-egy  szúrá- 
ját,  vagy  egy-egj^  versét  a  Mesznevinek,  melyet  egj-for- 
mán  szent  könyvének  vall  mind  a  két  mohammedán 
felekezet,  haragjok  megszűnt  és  fanatikus  útitársaim 
megvigasztalódtak  ebben  a  mondásban :  ecMég  nincs 
veszve  egészen,  válhatik  még  belőle  igazi  muszulmán, 
azaz  siíta  ís.d  A  későbbi  lapok  is  bizonyságot  tesznek 
majd  róla,  hogy  jobbára  —  sajnos  —  épen  a  vallás,  az 
isteni  sugallatnak  ez  a  fenséges  alkotása  és  az  emberi 
nem  fellendülésének  és  megnemesítésének  ez  az  állító- 
lagos eszköze,  leginkább  éreztette  velem  az  emberek 
rosszaságát.   A   bölcsőtől  az  aggkorig,  Európában  úgy^ 

mint  Ázsiában,  a  fényes  kultúra  levegőjében  ép  úgy, 
mint  a  pőre  barbárság  honában,  fanatizmust  és  szűk* 
keblúséget,  gonoszságot  és  igaztalanságot  jobbára  a  val- 
lás emberei  részéről  és  csak  a  vallás  miatt  szenvedtem  ! 
Perzsa  földre  való  érkezésemmel  tehát  az  eddigi 
anyagi  gondokhoz  és  küzdelmekhez  hozzájárultak  még 
a  lelki  szenvedések  is.  Soha  sem  fogom  elfelejteni  azt 
az  érzést,  melyet  a  Khoi  utczáján  és  bazárjában  szem- 
közt jövő  perzsák  kaján,  haragos  és  megvető  pillantása 
keltett  bennem.  Az  emberek  törökül  beszélnek  itt  is,  de 
elég  volt  a  szájamat  kinyitaní,  hogy  tiszta  sztambuli 
kiejtésemmel  rögtön  eláruljam  szunnita  voltomat.  Ez 
a  harag  kétségtelenül  csak  megtorlása  azoknak  a  sér- 
téseknek és  boszantásoknak,  melyek  nyomon  kisérik  a 
török  földön  a  siíta  jövevényt ;  de  én  joggal  vethettem 
föl  magamban  a  kérdést :  mit  vétettem  ezeknek  az  em- 
bereknek én  és  mi  részem  volt  abban  nekem^  hogy  Alit 
kiforgatták  a  próféta  örökéből?  De  hiába  volt  minden 
okoskodás  és  argumentum,  mert  elvégre  én  tagadha- 
tatlanul efendinek  jöttem  ez  országba  és  az  a  mély 
gyűlölség,  a  melyet  ez  a  szó  a  siíták  lelkében  ébreszt, 
elég  súlyos  okát  szolgáltatta  mindannak  a  szidalom- 
nak, melyet  tűrnöm  kellett.  Még  pénzen  is  nagy  bajjal 
kaptam  valamit  a  vakbuzgó  néptől.  Fölmerült  a  kérdés : 
vájjon  a  szunnita  is  /lerfs/sz-nek,  vagyis  tisztátalannak 
tekintendő-e,  mint  a  keresztény,  kivel  testileg  érintkezni 
bűn,  és  csak  hosszú  és  heves  vita  árán  voltam  képes 
eloszlatni  az  eféle  skrupulusokat.  Ha  gyakoribb  lett 
volna  az  érintkezés  a  perzsák  és  a  törökök  közt,  bizo- 
nyára kevesebb  szenvedés  ér  engem ;  de  én  voltam  az 
első  oszmán  magánember,  ki  évek  óta  utazó  minőségé- 
ben perzsa  földre   lépett,  és  ennek  következtében  sok 

mindennel  meg  kellelt  alkudnom.  Leginkább  az  lepett 
meg,  hogy  az  asszonyok  sokkal  vadabbul  viselkedtek, 
mint  a  férfiak.  Sokan  kiköptek  előttem,  ha  elmentem 
mellettök  és  szemenszedett  szidalmakkal  kísérték  gyű- 
löletük e  kitörését.  Hja,  a  szépnem  mindenhol  szenve- 
délyesebb, mint  a  férfinem ! 

Hála  a  fizikai  fáradalmakban  megaczélosodott  és 
megizmosodott  testem  egészségének,  könnyű  volt  bele- 
törődnöm a  szűnetlen  lelki  tusába.  Még  örültem  is  az 
állandó  izgalomnak  s  midőn  Tebriszben,  az  Emír-ka- 
ravánszerájban,  fülkémbe  vonulva,  napokon  át  fáradha- 
tatlanul néztem  én  is  a  perzsa  kalmárok,  mesterembe- 
rek, koldusok,  dervisek,  komédiások,  énekesek  és  szem- 
fényvesztők őrült  sokadalmát,  kezdettem  érezni,  hogj- 
keleti  emberré  alakultam  ál  és  hogy  a  szegény  vándorló 
ember  sorsa  egészen  elviselhető.  Félig  európai  ruhá- 
zatomat egymás  után  cserélve  föl  a  bő  perzsa  ruha- 
darabokkal, külsőmet  lassankint  átalakítottam  és  már 
kevésbbé  tűntem  fel  az  embertömegek  között.  Egyszer, 
a  hogy  a  karavánszeráj  udvarán  ténferegve,  az  alkudozó 
csoportok  s  a  megrakott  és  terhüktől  megszabadított 
teherhordó  állatok  közt  egy  európai  embert  láttam,  ki 
árúmálháinak  rendezése  közben,  valami  török  szól  ke- 
resve, türelmetlenül  levelezgetett  egy  nyolczadrét  nagy- 
ságú könyvecskében :  jót  mulattam  rajta,  midőn  e  mű- 
ben saját  török  zsebszótáramra  ismertem,  melyet  évek- 
kel azelőtt  adtam  ki  Perában.  A  szorgalmas  kalmár  — 
egy  W . .  .  nevű  svájczi  úr,  kinek  bizományi  üzlete  voll 
Tebriszben  —  végre  megunta  a  hiábavaló  keresgélési 
s  egynehány  nem  épen  hízelgő  komplimentum  kísére- 
tében félre  tette  a  szótárat.  Én  ekkor  hirtelen  megszó- 
lítottam németül,  megjegyezve,  hogy   szótárának  szer- 

zője  talán  még  sem  olyan  szamár,  mint  gondolja  és 
hogy  inkább  talán  az  a  baj,  hogy  nem  jó  helyen  ke- 
reste benne  a  keresni  valóját.  Hogj'  egy  rongyos,  félig 
török,  félig  perzsa  módra  öltözött  alak  németül  szólítsa 
meg  Tebrisz  bazárjában :  ez  már  sok  volt  egy  kissé  a 
Merkurfi  egykedvűségének.  Néhány  szót  váltottunk,  az 
elszégyenkezésre  és  a  felindúltságra  mentegetőzés  kö- 
vetkezett és  a  vége  az  lett  a  tréfás  esetnek,  hogy  meg- 
hívott magához  és  néhány  napig  jól  tartott  házánál. 
Eféle  mulatságos  kalandjaim  akadtak  más  alkalommal 
is  s  a  rendkívüli  nyelvbeli  tudás,  valamint  az  a  szoká- 
som, hogy  hangsúlyban,  hanghordásban  és  szófűzésben 
mindig  a  csalódásig  híven  utánoztam  az  idegen  szó- 
járást s  hozzá  a  legtöbb  esetben  még  velős  mondáso- 
kat, a  Koránból  vett  mondatokat  és  verseket  is  helyez- 
tem el  a  megszokott  taglejtések  kíséretével,  —  hallga- 
tóimat mindig  és  mindenhol  kihozta  sodrából  és  arczom 
minden  idegenszerűsége  mellett  is  elhitette  velők,  hogy 
benszülött  vagyok. 

Ez  örvendetes  megfigyelésre  alkalmam  nyílt  már  a 
Boszporus  partján  is,  de  még  inkább  középázsiai  uta- 
zásom ^Iső  felében.  Nem  mondhatnám  ugyan,  hogy 
ment  voltam  minden  gyanúsítástól,  mert  arczom  jelleg- 
zetes vonásai  mindig  gyanút  keltettek  és  mindig  bajjal 
fenyegettek,  de  a  nyugatázsiai  világ  népeinek  tarka  mo- 
zaikjában, hol  örökös  keveredésben  és  felszívódásban 
élnek  egymással  a  legkülönbözőbb  égövek  fajai  és  típu- 
sai, a  nyelv  minden,  a  külső  semmi  s  ha  ez  a  nyelv 
hozzá  még  Allahnak  és  prófétájának  dicséretét  hirdeti, 
az  ember  jog  szerint  és  tényleg  bele  kerül  a  vallási  kö- 
zösség mindent  egybefoglaló  kötelékébe  és  nem  idegen 
többé. 

Tebrisz  karavánszerájában  való  tartózkodásom  ennek 
következtében  gazdag  volt  a  legsajátszerűbb  benyomá- 
sokban és  megfigyelésekben.  Puszta  és  szegényes  czel- 
lámban  ülve,  órák  hosszáig  legeltettem  szemem  az  udva- 
ron tarka  összevisszaságban  alkudozó,  czivódó,  kiabáló, 
éneklő  és  imádkozó  sokaságon.  Utóbb  közéjök  vegyül- 
tem magam  is,  megszólítottam  ezt  vagy  amazt,  beszél- 
gettem a  legkülönbözőbb  fajtájú  üzletekről  és,  ha  el  nem 
kerülhettem,  este,  a  midőn  meglehetős  csönd  lett  a  ka- 
ravánszerájban,  részt  vettem  a  vallási  kérdésekről,  a 
kormánydolgokról  és  sok  más  egyébről  folyó  társalko- 
dásban  is.  Keleten  és  különösen  Perzsiában  a  kalmár 
mindig  az  ellenzékhez  szít,  mert  sokat  szenved  a  fejet- 
lenség és  az  önkényuralom  miatt.  Engem  sokszor  meg- 
lepett nézetének  nyilt  kimondásával. 

Midőn  Tebriszben  való  hosszasabb  tartózkodásom 
után  nyeregbe  szálltam,  hogy  folytassam  utazásomat 
Teherán  felé,  merészebb  volt  már  a  jövőbe  vetett  re- 
ménységem és  szilárdabb  a  tervem  sikerültéhez  fűzött 
bizodalmam.  A  megszokott  karavánok  helyett  most  már 
inkább  egyes  utazókhoz  csatlakoztam,  még  pedig  külö- 
nös előszeretettel  a  szunnita  országokból  jövő  és  siíta 
inkognitóban  egész  Iránt  bebarangoló  kurdokhoz  és 
arabokhoz,  kik  a  vallással  kalmárkodnak,  más  szóval : 
kik  mint  elégia-dallók  (rouzekhan)  faluról-falura  jár- 
nak, naponta  több  liter  könyűvel  öntözik  meg  a  kél 
vértanú :  Hasszán  és  Husszein  emlékét  s  a  mikor  már 
besöpörték  a  szép  sárga  csikókat,  álruhába  bújt  szun- 
nita létökre  jót  nevetnek  a  markukba  hallgatóik  egy- 
ügyűségén.  Egy  másik  fajtája  ezeknek  a  vallásos  üzlet- 
embereknek eleven  és  holt  perzsáknak  a  kerbelai  szent 
búcsújáró  helyekre  való  szállításával   foglalatoskodott 

olymódon,  hogy  az  előbbieknek  úti  marsalja  volt  zarán- 
dokútjokon,  alaposan  ki  is  szipolyozta,  vagy  pedig  titkon 
összejátszva  a  rabló  beduinokkal,  minden  javaikból  ki- 
fosztatta őket,  az  utóbbiakat  pedig,  tudniillik  Alinak  az 
Úrban  elszenderűlt  híveit,  négy  deszka  közé  szorítva 
szállította  Kerbelába  és  Nedsefbe.  Perzsiai  vándorlá- 
saimról és  élményeimről  szóló  köny\'emben  megpróbál- 
tam képét  festeni  egj'^  ilyen  halottas  karavánnak.  Min- 
den bizonynyal  egyike  a  legborzalmasabb  és  a  legundo- 
kabb üzleteknek  a  világon,  de  nyereséges  üzlet.  S  mi- 
dőn úgy  egy  társaságban  utaztam  ezekkel  a  szállító 
urakkal,  elégia-dallókkal  és  kerbelai  zarándokvezetők- 
kel, hamar  rájöttem,  hogy  a  szent  férfiak  szemfényvesz- 
tése Keleten  ép  úgy,  mint  Nyugaton  és  a  keresztények 
közt  csak  úgy,  mint  a  mohammedánok  között,  egy  és 
ugj'anaz  mindig.  Itt  is,  csak  úgj',  mint  amott,  a  jelszó 
ez :  <LMundus  vull  decipi  —  ergo  decipiatun>^  csak 
épen,  hogy  Ázsiában  sokkal  alaposabb  és  gyakoribb  a 
megcsalatásban  való  üdv  esete,  mint  nálunk  Európában. 

Ázsiában  csak  nagyon  keveseket  világosított  meg  a 
műveltség  és  a  felvilágosodottság.  A  kételkedés  bátorta- 
lanul jelentkezett  az  iszlám  virágzásának  korában  is, 
mostanság  pedig,  midőn  a  szegénység  és  a  nyomor  csak 
a  mindennapi  életre  fordítja  az  emberek  gondolatát  s 
midőn  rabja  mindenki  a  létért  való  nehéz  küzdelemnek, 
manapság  vajmi  ritkán  mutatkozik  hajlandóság  a  me- 
tafízikai  szemlélődésre;  kevesebbet  tűnődik  az  ember 
és  hideg  egykedvűséggel  tartja  magát  a  vallás  régi  sza- 
bályaihoz. 

Daczára  a  júliusi  tikkasztó  hőségnek  és  daczára 
időnként  való  éjjeli  megtámadtatásunknak,  mely  inkább 
látszott  megfélemlítésnek,  mint  igazi  rablótámadásnak, 

vidám  lélekkel  köszöntöttem  be  a  perzsa  fővárosba 
s  midőn  a  simrani  hegj'ek  hűs  rejtekében  levő  török 
követségen  valamennyire  kihevertem  fáradalmaimat, 
nem  volt  ember  boldogabb,  mint  a  milyen  én  voltam  a 
hűvös  napok  beálltával,  a  mikor,  oda  se  nézve  többé 
a  fénynek  és  a  kényelemnek,  reá  léphettem  kalandos 
iitamra  déli  Perzsia,  Iszpahán,  Siráz  és  Perzepolisz 
felé.  Ez  az  utazásom  úgyszólván  második  tanfolyama 
volt  középázsiai  vándorlásom  előkészítő  iskolájának  és 
ha  nem  végeztem  volna  el  ezt  a  tanfolyamot,  ki  tudja : 
egyáltalán  sikerrel  jár-e  turkesztáni  vakmerő  vállalkozá- 
som ?  Tudniillik  a  midőn  Teheránba  érkezve,  azt  a 
kellemetlen  hírt  hallottam,  hogy  a  bokharai  utazás 
óriási  és  leküzdhetetlen  veszedelmekkel  jár  és  semmi 
esetre  sem  tehető  meg  oly  könnyű  szerrel,  mint  kép- 
zeltem, és  hogy  ráadásul  a  Doszt  Mohammed  és  Ahmed 
sah  háborúja  következtében  Perzsia  éjszaki  részén  ki- 
ütött zavarok  miatt  tisztára  lehetetlen  az  utazás  Mes- 
heden  és  Mervén,  vagy  Heraton  át,  a  szükségtől 
kényszerítve,  kibúvót  és  új  elfoglaltságot  kellett  ke- 
resnem, hogy  ne  legyek  kénytelen  hosszabb  pihenőt 
tartani.  Déli  Perzsiában  ugyan  kevés  vagj^  semmi  ke- 
resni valóm  sem  volt,  mert  tanulmányaim  czélpontja 
messzire  esett  az  árja  területtől ;  ámde  nem  hagyhattam 
fel  a  magam  edzésének  munkájával  sem  és  annyira 
megszerettem  már  akkor  a  kalandos  vándorélet  izgal- 
mait, hogy  többre  becsültem  a  kemény  nyerget,  a  szá- 
száraz kenyeret  és  a  puszta  földet  a  török  követség 
vendégszerető  palotájának  minden  fényűzésénél,  gaz- 
dagságánál és  pompájánál. 

A  vendégszeretet,    melyben    részem    volt,    lehetővé 
tette  számomra,  hogy  egy  követségi  attasé  félhivatalos 

minőségében  léphessek  föl  a  perzsa  fővárosban.  Az  elő- 
kelő világ  ajtai  megnyíltak  számomra,  bemutattak  a 
királynak  is,  a  mikor  pedig  útnak  voltam  indulandó 
déli  Perzsiába,  a  perzsa  kormány  ellátott  az  itt  követ- 
kező menedéklevéllel : 

«A  dicső  fővárostól  le  egészen  Sirázig  ezennel 
tudtul  adatik  az  állam  minden  hivatalnokának,  hogy 
nagytekintetű  és  nemes  Resid  efendi^  az  ottomán  kor- 
mány alattvalója,  ki  utazó  szándékkal  jött  ez  or- 
szágba, Farsz  tartományába  tart.  A  két  birodalom  közt 
fennálló  barátságos  viszony,  de  nem  kevésbbé  a 
moszlim  vallás  közössége  által  parancsolt  egyetértés 
következtében  utasításul  adatik  ama  vidékek  minden 
hivatalnokának,  hogy  az  említett  utazót  tiszteletben 
és  becsűlésben  részeltesse,  utazása  közben  és  az  állo- 
másokon minden  bántódástól  óvja  és  mindennemű 
alkalmatlanságtól  megkímélje. 

«Teherán,  1279  Száfár  24-ikén.    Mirza  Szaid  khán 

«  külügyminiszter.* 

Tekintve  a  csekély  figyelmet,  melyben  a  vidéken 
a  íegfőbb  kormányzati  parancsokat  is  részesítették, 
nem  voltam  túlságos  bizalommal  e  menedéklevélhez. 
Nem  óvott  meg  az  mástól,  mint  a  netalánvaló  gj^anú- 
sitásoktól. 

Mindamellett  Iszpahánban  és  Sirázban  való  látoga- 
tásom közben  mint  hivatalos  védelem  alatt  álló  sztam- 
buli  efendi  sokkal  jobban  megismerkedhettem  a  perzsa 
földdel  és  lakóival,  mint  bármely  más  európai  ember 
annakelőtte.  Különös  érdekű  volt  reám  nézve  az  az  idő, 
melyet  az  Imám  Dsumának^  Iszpahán  akkori  főpapjának 

házánál  töltöttem;  valóságos  rejtély  voltam  a  szemében 
s  ő  hiába  igyekezett  keresztüllátni  inkognitómon.  Ez  a 
ravasz,  rendkívül  ügyes  és  rendkívüli  befolyásnak  ör- 
vendő szent  mindenáron  át  akart  téríteni  a  siíta  val- 
lásra. Vitaestéket  rendezett,  melyeken  vallástudomá- 
nyuk minden  retyemutyáját  a  fejemhez  vagdosták  a  tu- 
dós siíta  akhondok  (papok)  és  molláhk,  belemélyedtek 
a  siíta  hitelvek  és  szertartások  egyedül  helyes  voltának 
szőrszálhasogató  bizonyítgatásába,  az  érvek  egész  dan- 
dárát  mozgósították  az  első  khalifák  (Abubekr,  Oszmán 
és  Omár)  bitorló  voltának  és  Ali  kétségbevonhatatlan 
utódlási  jogának  bebizonyítására.  Minthogy  én  sűrűn 
voltam  tanúja  az  ellenkező,  tudniillik  a  szunnita  tábor 
eféle  vitáinak,  nem  esett  nagyon  nehezemre,  hogy  hely- 
lyel-közzel  egy-egy  nyomós  ellenokot  vessek  a  vitatko- 
zásba ;  de  ha  erősen  a  sarokba  szorítva,  adós  maradtam 
a  felelettel,  valósággal  ujongtak  az  ellenfeleim  és  azt 
hitték,  hogy  bennem,  az  álruhába  bújt  európaiban,  már 
is  leg}'őzték  az  egész  szunnítaságot.  Milyen  borzadály 
fogta  volna  el  a  szegény  bolondokat,  ha  csak  sejtik  is, 
hogy  frengivel  vagyis  nedsisz-szel  (tisztátalannal)  érint- 
keztek és  szennyezték  be  magukat  s  hozzá  még  olyan 
emberrel  bocsátkoztak  hiú  vitatkozásba,  ki  esküdt  el- 
lensége minden  pozitív  vallásnak  !  Az  alsóbb  néposztá- 
lyokkal való  érintkezésem  közben  természetesen  nem 
folytak  le  ily  simán  az  eféle  vitatkozások.  A  hosszú 
karavánútakon  való  lovaglásaim  közben,  a  pihenő,  az 
evés,  az  ivás  idején,  sehol  sem  voltam  védve  a  tolakodó 
kérdésektől  és  kihívásoktól.  Még  a  hideg  éjszakában  is, 
midőn  lassan  lépdelő  szamaram  hátán  mély  fáradtsá- 
gomban álomba  merültem,  még  akkor  is  megesett  akár- 
hányszor, hogy  kíméletlenül  felráztak   és  á   következő 

megjegyzéssel  támadtak  reám :  —  Mit  gondolsz,  hogj' 
nem  lett  volna  bitorló  az  az  Omár  nevezetű  rühes  ku- 
tya, a  pokolnak  az  az  undok  háziállatja,  az  a  büdös 
féreg?  Felelj,  efendi,  mert  bizony  mondom,  nagy  ked- 
vet érzek  magamban,  hogy  menten  a  pokol  fenekére 
kergesselek  a  te  piszkos  védőszentedhez ! 

Tizenhárom  évszáz  múlt  el  azóta,  hogy  a  vallás  me- 
zébe öltözött  uralkodásvágy  és  hiúság  megkezdette  né- 
peket szétválasztó  harczát,  mely  azóta  tengerét  ontotta 
a  vérnek  és  hegyekkel  felérő  tömegét  halmozta  fel  a  ro- 
moknak és  omladványoknak,  és  most  bele  erőltetnek  e 
küzdelembe  engem,  ártatlan  vándort,  Voltaire  és  Strauss 
Dávid  hívét  és  oldaldöfésekkel  riasztanak  fel  miatta  üdítő 
szendergésemből.  Nem  borzasztóság  ez  ? ! 

Bizony  mondom,  drágán  fizettem  meg  az  élvezetet, 
a  melyet  déli  Perzsia  látása  szerzett  nekem  sok  ezer 
éves  pompás  emlékeivel,  Hafiz  és  Szádi  sírjával.  Per- 
zsiáról  írott  könyvemben  tizedrészét  sem  mondottam 
el  talán  szenvedéseimnek  és  nélkülözéseimnek,  de  azért 
véghetetlen  örömöt  leltem  élményeimben  és  túlárasz- 
lotta  érzéseimet  és  ábrándba  ringatott  déli  Perzsia  szép 
nyelvjárásának  minden  hangja  és  minden  pillantásom, 
mely  a  régi  Irán  fénykorának  régiségeire  esett.  Örökre 
felejthetetlen  számomra  a  perez,  midőn  holdfényes  éj- 
szakán Perzepohsz  romjai  közé  értem,  hol  órák  hosszáig 
álltam  néma  csodálkozással  a  hajdani  műveltség  gigászi 
emlékei  közt,  az  esték,  melyeket  műveltlelkű  perzsák 
társaságában,  gyöngyöző  serleggel  a  kezemben,  dal  és 
zene  hangjai  mellett  töltöttem  Hafiz  sírjánál,  és  a  ke- 
gyeletes órák  Szádi  mauzóleumában ! 

E  páratlan  lelki  gyönyörűségeim  mellett  rendkívüli 
módon  megaczélozott  testemet  bámulatosan  rugékonnyá 

tette  Sirázba  és  onnan  vissza,  Teheránba  való  utazásom. 
Minden  baj  nélkül  daczoltam  széllel  és  esővel,  hőséggel 
cs  fagygyal :  olyan  jól  aludtam  a  nyeregben,  hogy  a  puha 
ágyban  sem  különben ;  jártam  hegyen  és  völgyön  át 
minden  elképzelhető  hátas  állaton,  sőt  kedvemet  leltem 
a  lovasbravúrokban  is,  melyek,  ha  bénaságomra  gondo- 
lok, ma  is  hihetetlennek  tűnnek  előttem.  Felkaptam  a 
vágtató  lóra,  olyan  ügyesen  kapaszkodtam  fel  a  maga- 
san megrakott  öszvérekre  és  tevékre,  mintha  kötéltán- 
czosok  körében  nevelkedtem  volna  fel  és  a  legdurvább 
fíczkók  között  is  olyan  biztosságban  éreztem  magam, 
mintha  világéletemben  rablók  és  útonállók  közt  forog- 
tam volna.  Ily  körülmények  közt  nincs  mit  csodálni 
rajta,  hogy  visszatérve  déli  Perzsiából,  megmaradtam 
amaz  elhatározásom  mellett,  hogy  bármi  történjék,  el- 
megyek Bokharába,  ha  Heraton  és  a  turkomán  sivata- 
gon át  kell  is  megtennem  ez  utat,  és,  hogy  siket  fülek- 
nek szólott  és  hatástalanul  pattant  le  rólam  teherán- 
beli  európai  és  török  barátaim  minden  figyelmeztetése, 
rábeszélése  és  elriasztó  szándéka.  Gondoltam  magam- 
ban :  mi  baj  eshetik  velem  más,  mint  a  mit  eddigi  ván- 
dorlásaim közben  is  megértem  és  megpróbáltam  ?  A  sze- 
gény efendi  szerepét,  melyben  utamra  keltem,  már  rég 
levetettem  és,  magamnak  is  észrevétlenül,  a  kóborló 
dervis  szerepét  öltöttem  magamra,  mert  dervisnek 
mondja  magát  a  minden  földi  czéloktól  és  útaktól  ide- 
gen keleti  ember,  kit  vándorló  kedve  és  kalandvágya  a 
messzeségbe  űz  s  kinek  a  vallás  csak  czégér  és  semmi 
egyéb.  Már  most  nem  mindegy-e  az,  ha  dervis  létemre 
Perzsiában  koldulom  kenyeremet  és  nappal  rongyosan 
kóborolva,  éjszaka  pedig  a  tekke-ben  (kolostorban) 
liimnusokat    zengve    töltöm    időmet,    vagj*^    pedig    ha 

Középázsiában  cselekszem  ugyanezt?  Ellenkezőleg, 
gondoltam  magamban,  az  iszlám  világnak  ez  utóbb 
említett  részében,  a  hol  oszmanli  létemre  könnyebben 
mozoghatok  és  jobban  boldogulhatok  a  szunníták  és 
törökök  közt,  bizonyára  még  szerencsésebb  napok  vár- 
nak reám,  és  szenvedés,  csúfság  s  gyalázat  helyett  csak 
megbecsülésben  és  dús  vendégszeretetben  lesz  részem. 
Oly  erősen  bíztam  szándékom  sikerében,  hogy  valóság- 
gal vágyakozni  kezdettem  Középázsiába.  Rendkívül  ér- 
dekes volt  a  megitélés,  melyben  elhatározásomat  Te- 
herán európai  lakói  részesítették  és  az,  hogy  milyen 
általános  volt  rólam  a  nézet,  hogy  végzetes  agyrém 
rabja  vagyok,  hogy  sejtelmem  sincs  a  reám  néző  vesze- 
delmekről és  hogy  menthetetlenül  romlásomba  roha- 
nok. Élénk  emlékezetben  volt  még  akkor  Conolly  és 
Stoddard  angol  tisztek  tragikus  vége,  kik  vértanúha- 
lált szenvedtek  Bokharában.  Monsieur  de  Blocqueville 
nem  régiben  tért  vissza  turkomán  fogságából  s  még  min- 
denkinek fülében  csengettek  a  teke-k  között  töltött  bor- 
zalmas rabságának  részletei.  Emlegették  captain  Wy- 
burn,  egy  angol  tiszt,  rejtelmes  halálát,  ki  nyomtalanul 
eltűnt  a  turkomán  sivatagban  ;  egyéb  képzelt  borzal- 
makat is  fűztek  ez  esethez  és  nincs  rajta  mit  csodál- 
kozni, hogy  mindenki  igyekezett  eltéríteni  szándékom- 
tól és  a  legrikítóbb  színekben-  festette  le  a  moszlim 
fanatizmus  legfőbb  fészkében  való  utazás  borzalmait. 
Nevezetes  a  dologban,  hogy  legkevésbbé  az  angol 
követségen  levő  barátaim  igyekeztek  bátorságomat 
szegni  és  Th.  R.  úr,  Burnes  és  dr.  WolíT  útleírásaira 
való  utalással,  nem  hallgatta  el  azt  a  nézetét,  hogy 
kedvező  kilátásaim  vannak  a  sikerre.  F'rancziaország 
követe,   Gobineau  gróf,   a  ki  író  és  keleti  kutató  volt 

maga  is,  nem  sok  reménységgel  bíztatott,  a  sikerem 
nem  is  lett  volna  kedve  szerint  való,  mert  el  volt  telve 
irigységgel  és  haraggal.  De  legnagyobb  volt  a  kedvel- 
lenség a  török  követségen,  melynek  a  porta  hivatalbeli 
urai  részéről  a  legmelejfebben  be  voltam  ajánlva  és  a 
hol  tervem  valóban  aggodalmat  keltett. 

Perzsiának  egyébként  szívesen  mondottam  isten- 
hozzádot,  mert  mi  örömöm  telhetett  volna  az  Irán  föld- 
jén való  hosszabb  tartózkodásban  és  mivel  elégíthette 
volna  ki  irodalmi  hiúságomat  ez  akkor  már  túlontúl 
ismert  ország  politikai  és  társadalmi  viszonyainak  le- 
írása? Igaz  ugyan,  hogy  akkor  még  nem  jelentek  meg 
dr.  Polák  és  lord  Curzon  of  Keddlestone  tanulságos  és 
klasszikus  művei,  de  nekem  merő  lehetetlenség  lett 
volna  új  dolgokat  írni  Perzsiáról.  Az  országgal  és  né- 
pével való  közvetetlen  érintkezésem  közben  legfölebb  a 
kormány  és  a  társadalom  erősebben  kidomborodó  ke- 
leties karaktere  lepett  meg  és  az,  a  mit  szememmel 
láttam,  megerősített  abban  a  meggyőződésemben,  hogy 
Perzsia  legalább  száz  évvel  hátrább  van,  mint  Török- 
ország és  hogy  népének  erősebb  szellemi  képességei 
mellett  is,  bajosabban  fog  kigázoini  az  ázsiai  gondolko- 
zás ingoványából,  mint  amaz.  A  Nyugatról  és  művelt- 
ségéről az  időtájt  vajmi  bizonytalan  fogalma  volt  Per- 
zsiában az  embereknek.  Naszreddin  sah,  az  iíjú  király, 
udvari  orvosai :  Cloquet,  Polák  és  Tholozan  befolyása 
következtében  sok  tekintetben  hajlott  nyugati  művelt- 
ségünkhöz és  tőle  telhetőleg  azon  volt,  hogy  az  új 
irányba  terelje  környezetét  is.  De  a  keleti  ember  rideg 
konzervatizmusa,  és  hozzá  még  a  perzsák  nemzeti  büsz- 
kesége és  mód  nélkül  való  hiúsága,  mely  úntalanúl 
a   szaszanidák  korszakán  és  II.  Abbasz  sah  fénykorán 

merengve,  lekicsinyelte,  sőt  kaczagta  az  európai  czi- 
vilizáczió  diadalait,  útját  állta  minden  egészséges  és 
erőteljes  elhatározásnak.  A  kormányzat  legfőbb  körei- 
ben is  ritkaságszámba  ment,  ha  valaki  tudott  francziáúl. 
Mirza  Szaid  khán,  az  akkori  külügyminiszter,  ki  régi 
szabású,  igazi  ős-perzsa  volt,  gyakori  érintkezésünk 
közben  sokszor  adta  különösen  mulattató  jeleit  tudat- 
lanságának és  megátalkodottságának.  Merőben  tájé- 
kozatlan volt  Európa  földrajzának  és  történetének 
még  az  elemeiben  is  és  akármit  mondottam  neki  egy- 
némely európai  állam  nagyságáról  és  hatalmáról,  ő 
azt  mind  semmiségnek  tartotta  és  azt  vetette  ellene :  — 
Ha  Európa  csakugyan  olyan  nagy,  miért  akar  a 
Perzsiával  való  kereskedésen  meggazdagodni  és  miért 
tolakszik  hozzánk?  —  Mirza  Jahja  khán,  a  király 
első  hadsegéde,  ki  tudott  francziáúl  és  Európalátott 
ember  létére  némiképen  tájékozva  volt  a  világ  dolgai- 
ról, hangosan  fel  szokott  kaczagni  a  miniszter  tudat- 
lanságán, de  a  Nyugatnak  ő  is  csak  egjmémely  érdemét 
ismerte  el  és  egyáltalán  mindig  a  perzsa  nép  nagyobb 
szellemi  képessége  és  észbeli  tehetsége  mellett  tört 
lándzsát.  A  tudósokkal  és  írókkal  meg  épen  nem  men- 
tem semmire.  Utalva  csakugyan  szép  régi  irodalmukra, 
költői  elragadtatásukban  hasonlíthatatlanul  szebbnek, 
sőt  utolérhetetlennek  tarlották  a  kelet  gondolatvilágát  s 
különösen  büszkék  voltak  a  bölcselőikre.  —  Ha  csak- 
ugyan olyan  nagyok  és  annyira  különbek  a  ti  gondol- 
kodóitok, miért  fordítjátok  le  a  mi  Szadinkat,  Hafizun- 
kat  és  Khejjamunkat?  Mi  egyáltalán  nem  törjük  ma- 
gunkat a  ti  klasszikusaitokért,  —  ilyen  beszedőket  hal- 
lottam akárhányszor.  Ez  emberek  boldogok  voltak  az  ő 
perzsa  mikrokozmoszukban  és  különösen  feledhetelle- 

nek  nekem  azok  az  órák,  melyeket  az  akhondokkal  (tu- 
dósokkal) való  vitatkozásban  töltöttem.  E  nagyturbános 
papok  főképen  a  vallás  dolgaiban  való  szabadelvű  fel- 
fogásukkal tűntek  fel  nekem,  mert  minden  vakbuzgóság 
nélkül,  tisztán  történelmi  nézőpontról  beszéltek  Mo- 
hammedről  és  vallásáról  s  úgy  látszott,  egyáltalán  nem 
ütköztek  meg  a  legmerészebb  föltevéseken  és  ellenveté- 
seken sem,  —  a  mivel  őszinte  csodálkozásba  ejtettek, 
mert  Törökország  és  Középázsia  szunnita  világában 
istenkáromlásnak  tekintették  és  megtorolták  volna  az 
eféle  vitatkozást. 

Ebből  a  szempontból  rendkívül  érdekesnek  tartot- 
tam a  perzsa  életet  s  ha  nem  foglalkozom  szünetlenül 
a  továbbutazás  gondolatával,  inkognitóm  előnyeit  talán 
jobban  kiaknázhatom  az  egyes  keleti  népeket  illető 
összehasonlító  tanulmányaim  javára.  De  engem,  mint 
már  említettem,  föltartóztathatatlanul  űzött  előre  a  vágy 
és  e  felindult  lelki  állapotomban  esett  meg  az,  hogy  a 
török  követségen  történetesen  ismeretségbe  kevered- 
tem egynehány  Mekkából  Középázsiába  hazatérő  tatár 
zarándokkal.  Könnyű  elképzelni  ennélfogva,  hogy  mi- 
lyen mély  megdöbbenés  fogta  el  a  török  követség  jó- 
lelkű tagjait,  midőn  tudtokra  adtam  elhatározásomat, 
hogy  e  borzasztó  külsejű,  félig  kiéhezett,  rongj'os, 
szenynyel  és  sebekkel  borított  testű  és  őrülten  fanati- 
kus emberekhez  szegődöm  további  utazásomban.  Haj- 
dan efendi,  a  követ,  ki  áldott  jólelkű  és  a  vallás  dolgai- 
ban rendkívül  türelmes  úr  volt,  nem  tudta,  hova  legyen 
ijedtében.  Megfenyegetett,  hogy  erőszakkal  is  vissza- 
tart, de  mikor  látta,  hogy  megátalkodottságomon  hajó- 
törést szenved  minden  kérése  és  figyelmeztetése,  elkö- 
vetett    minden    tőle    telhetőt,    hogy    enyhítse    életem 

veszedelmét.  Maga  elé  hívta  a  kolduló  karaván  vezetőit, 
megajándékozta  őket  gazdagon,  leikökre  kötötte  biztos- 
ságomat és  formaszerű  útlevelet  állított  ki  számomra 
nevének  aláírásával  és  hivatalos  pecsétjével  e  névre : 
Hadsi  Mehemmed  Besid  efendi.  Minthogy  Mekkában 
sohasem  jártam  és  ennek  következtében  a  hadsi  (za- 
rándok) nevet  jogtalanul  viseltem,  e  hivatalos  hazugság 
mindenesetre  különböző  megítélés  alá  eshetik.  De  ez 
a  hazugság  nekem  megmentette  az  életemet  s  csak  is 
ez  tette  lehetségessé  vállalkozásom  sikerét,  mert  in- 
kognitóban való  utazásom  válságos  pillanataiban  bizo- 
nyító erővel  szólt  mellettem  és  czélomhoz  segített  ez 
az  útlevél.  A  turkománok,  kik  az  oszmánlit  testvérük- 
nek tekintik,  különös  kegj^el^ttel  hódoltak  ennek  a 
Tugrával  (a  szultánok  kézjí^yél^I)  ellátott  kőnyomatü 
okiratnak  és  a  puszták  egy'szerű  fiai  'messze  távolból 
jöttek  hozzám,  hogy  szent  mosakodásuk  után  homlo- 
kukra szoríthassák  a  Tugrát.  Khivábán  és^  Bokharában 
még  több  figyelemmel  voltak  e  régtök  isniert  hivatalos 
jelre  és  egyedül  ez  az  útlevél  volt  döntő  Hatással  olyan- 
kor, midőn  kétségek  merültek  fel  ellenemben. 

Ha  valaki  felvetné  a  kérdést :  a  türelemnek  és  a  ne- 
mességnek mely  érzelmei  indították  reá  a  szultán  mo- 
hammedán  tisztviselőjét  és  képviselőjét,  hogy  muszul- 
mánnak  és  zarándoknak  láttasson  egy  szabadgondol- 
kodó európai  embert,  bizonyára  nem  akadna  senki,  a  ki 
rosszalná  a  megtévesztésnek  ezt  a  cselekedetét.  Az 
emberszerető  és  keresztény  Európa  hivatalnoka  bajosan 
lett  volna  ilyen  nagylelkű  egy  mohammedánussal  szem- 
ben !  Hajdár  efendi  egyébként  régi,  őszinte  barátja  volt 
nemzetünknek.  0  volt  az,  ki  Sumlában  nagy  díszszel 
fogadta  Kossuthot,   midőn  a   magyar  emigráczió  élén 

menekűltségének  e  helyére  érkezett.  Volt  idő,  hogy  meg^ 
«akart  tanulni  magyarul  is.  De  a  magyar  leczkékhez  persze 
nem  volt  elég  a  magyar-szimpátia  és  Hajdár  efendi  nem  is 
vitte  sokra  nyelvünk  ismeretében.  Tőlem  megtanult  még 
is  egy  magyar  verset,  melynek  utóbb  nevezetes  módon 
vette  hasznát.  Hajdár  efendi  1864-ben  diplomácziai  kül- 
detésben Indiába,  majd  Tuniszba  került  és  onnan,  már 
mint  Hajdár  pasa,  Bécsbe  ment  követnek.  Ott  meg  is 
házasodott,  magyar  lányt  vett  feleségül  s  joviális  lényével 
rövid  időn  kedvelt  embere  lett  a  bécsi  előkelő  társaság- 
nak, de  magának  Ferencz  József  királynak  is.  Megesett 
egyszer,  hogy  valami  udvari  alkalommal  beszédet  mon- 
dott Hajdár  pasa.  A  királynak  tetszett  ékes  francziasága 
és  dicsérő  megjegyzést  tett  nyelvtálentumáról.  Büszke 
szerénységgel  felelte  a  pasa,  hogj^  meglehetősen  sok 
idegen  nyelvet  tud,  a  többi  közt  tud  németül,  arabúi  és 
perzsául,  sőt  kevéssé  magyarul  is.  A  királyt  ez  meg- 
lepte és  kiváncsi  volt  a  magyar  beszédére.  Hajdár  pasa 
nem  kérette  magát  és  szép  folyékonysággal  elszavalta 
a  Teheránban  tanúit  magyar  verset,  mely  úgy  kezdődik, 
hogy:  (cMégis  hunczut  a  német.))  Óriási  elhülés  támadt 
erre  az  udvari  társaságban,  de  a  király  nagyon  jól  mu- 
latott a  pasa  magyar  tudományán.  Az  esetnek  az  volt  a 
titka,  hogy  Hajdár  efendit  én  jól  megtanítottam  ugyan 
a  magyar  versre,  csak  az  értelmét  felejtettem  el  neki 
megmondani. 

Hajdár  efendi  mellett  az  osztrák  születésű  Bimsen- 
stein  dr.,  a  teheráni  követség  orvosa  személyében  lel- 
tem résztvevő  lélekre,  mely  számos  jelét  adta  sorsom 
iránt  való  különös  érdeklődésének.  Mikor  látta,  hogy 
az  ő  atyai  tanácsai  sincsenek  rám  semmi  hatással  és 
hogy  nem  riaszt  vissza  a  reám  váró  szörnyű  halál  képe, 

gyógyszertárába  szólított  és  három  pilulát  adott  át  e 
szókkal:  —  Fogadja  e  strichnin  pilulákat;  azért  adom, 
hogy  megmentsem  önt  a  lassú  kínhaláltól.  Ha  látni 
fogja,  hogy  már  készülnek  reá,  hogy  halálra  gyötörjék 
a  kínzóeszközökkel  s  ha  kétségtelenné  válik  előtte, 
hogy  a  reménynek  minden  sugara  eltűnt,  vegye  be  eze- 
ket a  pilulákat  és  sokkal  rövidebb  lesz  haldoklása.  — 
Sírva  adta  át  a  jó  ember  a  három  végzetes  kis  golyót, 
melyeket  gondosan  elrejtettem  dsübbe-m  (köntösöm) 
vattabélésébe ;  és  valóban,  menekülésem  reményhor- 
gonyai voltak  e  golyócskák  s  egyetlen  vigasztalóim, 
midőn  a  veszedelem  pillanataiban  megtapogattam  őket 
és  ujjam  hegyével  megéreztem  a  vattában  kemény  emel- 
kedésöket.  Értéktárgyaim  közül  csak  egy  ezüst  órát 
vittem  magammal,  melynek  számlapja  kiblenumá-\á, 
azaz  kompaszszá,  vagy  helyesebben  szólva,  iránytűvé 
volt  átalakítva  s  mely  arra  szolgált,  hogy  megállapít- 
hassam vele  Mekka  és  Medina  fekvését.  Néhány  aranyat 
is  rejlettem  czipőm  talpa  és  bélése  közé,  melyet  egész 
utazásomban  csak  két  ízben  kellett  felbontanom.  «Va- 
cuus  cantabit  coram  latrone  viator.))  Útitársaim  vagy 
más  rablólovagok  kapzsisága  ellen  e  szerint  biztosítva 
voltam  és  mert  szándékosan  ócska,  viseltes  ruhát  öltöt- 
lem és  külsőmet  illetőleg  minden  tekintetben  igyekeztem 
legszegényebb  útitársaim  külsejéhez  alkalmazkodni,  nyu- 
godt lélekkel  indulhattam  kalandos  utamra  és  hátam 
mögött  hagyva  Teheránt,  utolsó  állomáshelyét  a  nyu- 
goti  emlékeknek,  a  Kaspi  tenger  partja  felé  irányozhat- 
tam lépteimet.  De  előbb,  márczius  20-án,  megírtam  még 
búcsúzó  levelemet  Eötvös  József  báróhoz,  az  Akadémia 
másodelnökéhez.  Megköszönve  az  Akadémia  43  arany- 
ból álló  segélyét,  csak  az  töltölt  el  fájdalommal,  hogy 

minden  sor  írás  nélkül  kaptam.  Nem  is  hallgattam  el 
ezt  nemes  pártfogóm  előtt.  «Nem  akarom  tagadni  — 
mondottam  levelemben  —  miszerint  a  helyzetem  nagj^on 
megszorult  vala,  de  tessék  elhinni,  hogy  K.  Uram  né- 
hány sora  mégis  egj^értékű  lett  volna  előttem  e  várat- 
lan segélylyel.  Fájlalom,  hogy  nem  méltattam  e  kitün- 
tetésre és  hogy  egy  arab  példabeszéd :  El  ihszan  bil 
ilmam  —  («Csak  a  tökéletes  kegy  a  valódi  kegyi))  ez  egj- 
szer  nem  teljesülhetett  rajtam. i>  —  E  levelemet  az  1863 
jun.  8-iki  ülésen  olvasta  fel  az  Akadémia  nyelv-  és  szép- 
tudományi osztályának  ülésén  a  titoknok.  Az  érdemle- 
ges része  ez  volt : 

((Bár  mily  kicsiny  az  Akadémiának  nagylelküleg* 
nyújtott  segélye  hosszú  utamhoz  képest,  mégis  végtelen 
nagy  köszönettel  tartozom,  mert  azzal  új  erőt  kaptam 
czélom  felé  új  hévvel  küzdhetni.  Ö  exc.  Hajder  effendi 
szíves  meghívása  elől,  hogy  vele  Sztambulba  menjek, 
köszönettel  kitérve,  már  három  hét  múlva  Meshednek 
tartok,  hol  a  tovább-utazás  lehetőségét  közelebbről 
szemlélve,  ha  csak  őszintén  fenyegető,  kikerűlhetlen 
veszélyt  nem  látok,  vágyaim  Mekkájába,  Számarkandba 
megyek.  A  mennyire  itt  a  körülményeket  ismerem,  a 
legnagyobb  baj  mindig  csak  az  emberrabló  türkmenek, 
kik  azóta,  hogy  Mr.  Blocqueville  perssa-franczia  tisztért 
12,000  aranyat  kaptak,  az  európai  színezetű  embert 
mohón  lesik.  Én  rongyos  dervis  öltönyömben,  szunnita 
(tehát  hilsorsosuk)jellememben  nem  igen  tartanék  tőlük, 
ha  a  persa  kormány,  mely  bennem,  a  török  követség 
vendégszeretetéből  Ítélve,  török  ügynököt  sejdít,  el  nem 
árulstb.  Én  nagy  vállságdíjt  hazámtól  nem  remélhetvén, 
sorsom  örök  fogság  lenne.  A  még  tehető  szolgálatot  te- 

kintve  tehát,  nem  akarok  őrültként  a  vész  karjaiba  ro- 
hanni, mert  a  tovább  nem  utazhatás  esetében  is  Meshed- 
hen  annyit  nyerek,  hogy :  1-ször  a  kívánt  török  szó- 
járásokat az  ott  megforduló  nomádoktól  tanulhatom ; 
2-szor  Tatárhon  közvetlen  szomszédságában  igen  érde- 
kes kéziratokat  másolhatok.  Hazámba  visszatérve  most, 
utam  eredményéül  főleg  Perzsiát  illető  munkálataimat 
mutathatnám  föl,  mi  honi  irodalmunkban  némi  hézagot 
pótolna  ugyan,  de  korántsem  felelne  meg  azon  követe- 
léseknek, melyekkel  nyelvészetünknek  és  saját  magunk- 
nak, eddigi  eljárásom  után,  tartozom.  Ha  a  magyar  nyelv 
sajátunk  nem  volna,  még  akkor  is  igazolhatnám  lépé- 
semet, Anglia  és  Francziaországnak  a  rég  elavult  nyel- 
vek költséges  kutatására  mutatva.  Mit  Layard,  Raw- 
linson,  Loftus  és  mások  Babylon,  Ninive,  Khorszabad, 
Varka  és  Susából  roppant  költségen  napfényre  hoztak, 
se  a  régi  angol-szászok,  se  Ossian  hősei  történetére 
egy  parányi  világosságot  sem  vet.  És  mi  az  ősi  törté- 
netünket oly  nagyban  érdeklő  nyelvészeti  kérdést,  mi- 
vel forrása  a  mindennapiasság  körén  túl  esik,  kaland- 
szerű elmefuttatásnak  neveznők?  Nem,  engem  csak  a 
röghöz  kötött  ember  kárhoztathat,  ki  nem  tudja,  hogy 
azon  nemzetnek,  ki  múltját  ismerni  és  megbecsülni 
nem  akarja,  a  jövőre  érdeme  nincsen  és  jövője  nem  is 
lesz.  Midőn  e  sgraim  kézbejutnak,  én  már  meshedi  uta- 
mon ballagok,  mely  városból  a  török  követség  útján 
nemes  jóltevőmet  hogylétemről  tudósítom.  így  a  szul- 
tán nevezett  hatósága  késznek  nyilatkozék  gyors  fele- 
lettel szolgálni, valahányszor  az  Akadémia  e  czím  alatt: 
Monsieur  Ismael  Efendi  premier  sécrétaire  de  la  Léga- 
tion  Oitomane  a  Teherán  hozzá  fordul. » 

Levelemhez  egy  sebtében  czeruzával  teleírt  papírlap 
volt  még  hozzá  mellékelve.  Közvetetlenűl  indulásom 
előtt  írtam  e  sorokat,  melyek  döntő  fordulatát  jelentet- 
ték vállalkozásomnak : 

(cMég  egyszer  feltöröm  a  levelet.  Egy  kasgári,  khinai 
müszülman  társaság,  mely  Mekkából  Khíván  és  Bokha- 
rán  át  messze  hazájának  tart,  s  melylyel  a  követségen 
ismerkedtem  meg,  meghí,  hogy  vele  a  Káspi  tenger  ré- 
széről a  pusztán  át  tegyem  meg  az  utat.  Beleegyeztem. 
Már  holnap  a  legszorosabb  dervis-inkognitóban  elindu- 
lok, tiszta  koldus  minőségben.  Ha  ez  utam,  melyen 
semmi  európai  elődöm  nincsen,  sikerül ;  ha  el  nem 
áruitatom,  nevet  szerzek  az  Akadémiának  és  magamnak 
az  egész  Európa  előtt.  Éljen  édes  hazánk!  Vámbéry.'p 

Ha  most,  életem  alkonyatán.  midőn  a  szenvedély 
heve  már  ellobbant^  szívem  kihűlt  és  fejem  kezd  jég- 
hideggé válni,  ha  most  visszagondolok  ifjúkorom  ez 
őrületes  csinyjére,  természetes,  hogy  nyaktörő  és  az  ép 
emberi  ész  által  semmiképen  sem  igazolható  lépésnek 
kell  jellemeznem  ez  egész  vállalkozásomat.  Minden- 
esetre kétségtelen,  hogy  elhatározásom  keletkezésében 
és  megvalósításában  nem  fakadt  a  számítás  és  a  meg- 
fontolás forrásából,  hanem  inkább  ugrás  volt  a  sötét- 
ségbe és  roham  a  bizonytalanságba.  Mert  elfelejtettem 
megfontolni  azt,  hogy  testi  erőm  nem  merűl-e  ki  a  szo- 
katlan küzdelemben  és  hogy  béna  lábammal  képes  le- 
szek-e gyalogszerrel  megtenni  a  nagy  utakat?  Nem 
vettem  számba  eléggé  a  középázsiai  kényurak  bizalmat- 
lanságát sem  és  megfeledkeztem  különösen  arról,  hogy 
Bokhara  fészke  nem  csak  a  legvakbuzgóbb  fanatizmus- 

nak,  hanem  a  világ  legálnokabb  gazembereinek  is.  Nem 
sejlettem,  hogy  éjjel  és  nappal  temérdek  kém,  hírvivő 
és  szolgálatkész  zsoldos  vesz  majd  körűi  és  a  puszta- 
ságban ép  úgy,  mint  a  bazárokban,  az  utakon,  a  me- 
csetekben és  a  klastromokban  lesni  és  fürkészni  fogja 
minden  szavamat  és  mozdulatomat.  Semmi  esetre  sem 
gondoltam  reá.  hogy  arczom  curópaias  vonásai  a  tiszta 
ural-alláji  néptömegek  és  a  hamisítatlan  iráni  tipusok 
közepette  rögtön  szembe  fog  tűnni  idegenszerűségével 
és  állandó  kérdőjel  gyanánt  fog  kisérni ;  s  a  leg- 
kevésbbé  forgathattam  eszemben  azt,  hogy  kémlelő 
szemek  igyekeznek  majd  átlátni  inkognitómon,  daczára 
nyelvem  gyakorlottságának,  daczára  edzett  idegrend- 
szeremnek és  daczára  az  iszlám  szokásaiban  és  erköl- 
cseiben való  minden  otthonosságomnak.  A  legkevésbbé 
sem  gondoltam  a  bokharabéliek  ördögi  ravaszságára  és 
fortélyosságára  és  a  khivai  özbég  udvar  megdöbbentő 
durvaságára.  Hogyan  is  gondolhattam  volna  reá,  mikor 
az  iszlám-világ  többi  részétől  évszázadok  óta  elszige- 
telt országok  és  népek  a  Nyugatnak  akkor  teljesen 
ismeretlenek  voltak  és  régi,  jórészben  teljesen  őseredeli 
kultúra  és  tudatlanság  állapotában  élvén,  semmi  közös- 
ségben sem  állottak  a  nekem  ismeretes  törökök,  per- 
zsák, kurdok  és  arabok  szokásaival?  Minden  léptem- 
mel, a  mely  e  különös  világban  előbbre  vitt,  nőttön-nőtt 
csodálkozásom,  meglepődésem,  de  egyben  félelmem  is. 
Átláttam,  hogy  merőben  idegen  és  ismeretlen  gondolat- 
körbe tévedtem,  hogy  eddigi  tapasztalataimmal  bajosan 
fogok  itt  boldogulni,  és  hogy  e  szerint  össze  kell  szed- 
j  nem  minden  erőmet,  hogy  megmenekülhessek  a  vesze- 

delemtől. 

Inkognitómat  e  szerint  csak  nagy  lelki  küzdelemnek 


200  KÜZDELMEIM. 

szokatlan  testi  erőfeszítéssel  való  egyesílésével  őriz- 
hettem meg  szerencsésen.  Az  előbbit  illetőleg  vándor- 
lásom egész  ideje  alatt  nem  volt  szabad  helyt  adnom 
bármily  elernyedésnek  és  nappal  ép  úgy,  mint  éjszaka, 
álomban  vagj'^  ébrenlétben,  egyedül  vagy  társaságban, 
ügyelnem  kellett  szerepemre,  mindig  résen  kellett  áll- 
nom és  a  legkisebb  hiba  vagy  mulasztás  által  sem  volt 
szabad  gyanút  ébresztenem,  vagy  magam  elárulnom.  Job- 
bára éjnek  idején,  midőn  körülöttem  már  mindenki  el- 
aludt, gyakorolnom  kellett  magam  bizonyos  arczfintorga- 
lásokban,  szemem  és  fejem  elforgatásában ;  igyekeztem 
utánozni  a  napközben  útitársaimon  megfigyelt  taglej- 
tcseket  és  oly  nagyra  viheti  az  ember  a  mások  modorá- 
nak és  szokásának  elsajátításában,  hogy  alig  két  hónap 
elmúltával  viseletben,  modorban  és  beszédmódban  hűsé- 
ges mása  lettem  hadsitársaimnak  és  egyes  turkománok 
igazi  khokándinak  vagy  kasgárinak  tartottak.  E  meg- 
tévesztésben jelentékeny  része  volt  szegényes  és  pisz- 
kos külsőmnek  is.  Arczom  redőiben  és  bőröm  folyto- 
nossághiányaiban meggyűlekezett  a  homok  és  a  szenny, 
valóságos  kérget  vonva  föléje,  melyet  a  szent  mosa- 
kodások  nem  vihetlek  le  róla  már  azért  sem,  mert  a 
pusztaságban  a  víz  gyakori  hiánya  miatt  a  lejemmum- 
hoz,  vagyis  a  homokkal  való  mosakodáshoz  kellett  fo- 
lyamodnom. Szakállam  kusza  és  bozontos  lett,  szemem 
tüzesebben  és  vadabbul  forgott  és  járásom  —  esetlen, 
formátlan  ruhám,  de  tán  a  gj^akori  és  hosszas  lovaglás 
miatt  is  —  olyan  nehézkessé,  lomhává  és  ingataga 
vált,  mintha  ifjú  koromtól  fogva  mongol  vagy  török 
bandák  közt  éltem  volna  napjaimat.  Nem  titkolom,  nem 
is  titkolhatom,  hogy  eleinte  nagyon  nehezemre  esett  és 
óriási  önuralmamba  került  viselni  e  testi  megerőlteté- 

seimet  Rizst  enni,  mely  a  zsír  hiánya  miatt  faggyúval 
van  föleresztve,  hozzá  olyan  tálból,  melyben  piszkos, 
sebes  tatárkezek  vájkálnak,  bizonyára  nem  tartozik  a 
világ  legkívánatosabb  dolgai  közé ;  és  ép  oly  kevéssé 
lehet  az  élet  kellemetességei  közé  számítani  azt,  ha  az 
ember  szűk  helyen  alvó  koldusok  tömegébe  kénytelen 
befurakodni  és  ott  tölteni  az  éjszakát.  E  dolgoknak 
egyike  ép  oly  kellemetlen,  mint  másika  s  ha  ily  kény- 
szerhelyzetemben nem  kevésbbé  súlyos  iQúkori  szen- 
vedéseim és  nélkülözéseim  emlékében  kerestem  vigasz- 
talást, a  párhuzam,  melyet  e  kettő  között  vontam,  mégis 
arra  a  következtetésre  vezetett,  hogy  az  európai  koldus 
még  mindig  jobb  helyzetben  van  sorsának  középázsiai 
osztályosánál,  mert  az  éhség,  a  szomjúság  és  a  férgek 
csapásai  nem  léphetnek  fel  a  Nyugaton  olyan  rettentő 
erővel,  mint  Turkesztánban. 

Leírhatatlan  az,  hogy  mennyit  kellett  szenvednem  ez 
utóbb  említett,  rendkívül  tolakodó  és  Középázsiában 
ijesztő  szaporaságú  állatkáktól  és  bármilyen  utálatos  is 
ez  a  csapás,  nem  állhatom  meg,  hogy  meg  ne  említ- 
sem, mily  módon  szabadultam  meg  tőlük,  ha  csak  rövid 
időre  is.  A  dervisek  a  vadászást  e  férgekre  nem  csak  a 
toilettehez  tartozónak,  hanem  a  gyönyörűség  egy  nemé- 
nek tekintették,  melyre  különösen  ebéd  után  szakítot- 
tak időt.  Eleinte  elég  volt  ölő  és  védelmi  fegyvernek 
a  hüvelykujjam  körme  is  e  tolakodó  vendégek  ellen  s 
mindenesetre  rendkívül  fura  volt  látni  a  szorgos  kere- 
sésben elmerült  embercsoportokat.  A  tisztálkodás  má- 
sodik stádiuma  az  volt,  hogy  az  izzó  parázs  fölé  tar- 
tottuk ruhánkat ;  e  közben  az  állatkák,  elkábulva  a  me- 
legségben, a  tűzbe  hullottak  és  sajátszerű  serczegés 
közben  kimúltak   tűzhalállal.    Ez  aiilo  da   fé  hiányában 

az  ember  meghintette  homokkal  a  ruháját  s  midőn 
kitette  a  nap  égető  sugarainak,  a  pediculinák  kénytele- 
nek voltak  az  alsó  hűvös  rétegből  a  felső  melegebb 
rétegre  menekülni,  akkor  aztán  könnyű  szerrel  leráz- 
hatta őket  az  ember.  Ha  sem  tűz,  sem  homok  nem 
állott  rendelkezésre,  az  ember  letette  ruháját  egy  han- 
gyaboly közelébe  és  átengedte  az  alkalmatlan  férgeket 
s  hangyák  kényének,  a  melyek  minden  irányból  meg- 
kezdették a  támadást  és  elhurczolták  rágóikban  az 
apró  fenevadakat.  Érdemes  megemlíteni,  hogy  télen 
még  jobban  szenvedtünk  miattok,  mint  nyár  idején, 
mert  a  mikor  Herat  és  Meshed  közt  való  útamban  össze- 
kuporodva egy  helyre  húztam  meg  magamat,  a  mele- 
get kereső  állatkák  arra  a  helyre  gyülekeztek  mind,  a 
melyen  legnagyobb  volt  a  testem  melegsége  és  alig 
hogy  a  jobb  oldalamról  a  bal  oldalamra  fordultam,  a 
borzasztó  vendégek  valóságos  népvándorlásra  keltek  és 
ismét  megszállották  a  melegebb  testrészeket.  Bizony 
csak  most  értettem  meg  igazán,  hogy  a  zsidók  szentirása 
miért  helyezte  a  vér  után  mindjárt  a  második  helyre  a 
tetvet  az  isten  tíz  csapása  közt !  E  csapás  mellett  sokat 
szenvedtem  az  utazás  sok  fáradalma  miatt  is.  Minde- 
nekelőtt a  borzasztó  hőség  miatt  a  Balkán  hegységtől 
a  khivai  oázisiba  való  megérkeztemig,  hol  a  hőmérő 
májusban,  mint  utóbb  Markusov  ezredes  jelentéséből 
megtudtam,  50,  sőt  52°-ot  mutat  Reaumur  szerint  s  a 
hol  ráadásul  még  hihetetlen  kínokat  szerez  az  utasnak 
az  iható  víz  hiánya.  Az  ember  úgyszólván  tüzet  szí  a 
tüdejébe,  a  bőre  szemlátomást  kicserződik  és  a  szeme 
szinte  belevakúl  a  levegő  rezgésébe.  Reggel  8  órától  dél- 
után 3 — 4  óráig  azt  hittem,  hogy  fűtött  kemenczében  va- 
gyok és  még  nagyobb  ez  a  kín,  ha  az  ember  keresztbe 

vetett  lábbal,  az  alig  fél  méter  széles  kosárban  (kedseve) 
kénytelen  ülni  az  izzadságtól  és  sebektől  rossz  szagú 
teve  hátán.  Közben,  ha  az  állat  nem  tudott  már  tovább 
menni  a  mély  homokban,  kénytelen  voltam  leszállni  és 
gyalogszerrel  tenni  meg  mellette  hosszú  utakat.  Lábam 
bénasága  miatt  ilyenkor  jobb  kezemmel  fokosomra  kel- 
lett támaszkodnom*  és  e  gyalogló  útaim  közben  egy- 
szer úgy  megdagadt  a  jobb  karom,  hogy  napokon  át 
pokoli   kínokat  szenvedtem  miatta.  De  nem  tekintve  e 

*  Ugy  van,  dervis  ruhámban  magyar  fokossal  jártam  be 
Középázsiát.  Pár  szóval  elmondom  a  történetét  is  e  fokosnak. 
Sárga  rézből  Jeruzsálemben  öntetté  számomra  a  magyar  sza- 
badságharcz  egykori  katonája,  a  török  földre  menekült  Kört- 
vélyessy^  ki  utóbb  török  nőt  vett  feleségül  és  beállt  tisztnek 
a  török  hadseregbe  Ali  bey  névvel.  Hogy  Középázsiába  ké- 
szülök, Szilágyi  Dánieltől  hallotta  Konstantinápolyban  s  utóbb, 
Jeruzsálemben  lévén  épen  helyőrségen,  Kiamil  pasa  akkori 
helytartó  (volt  tanítványom  s  Aíif  bey  vejo)  Konstantinápolyba 
rendelt  szolgájával  küldölte  el  számomra  —  szerencsekívána- 
tával  együtt  —  a  fokost,  melynek  nyelét  is  maga  faragta. 
Körlvélyessy-Ali  bey  utolsó  helyőrsége  Mekkában  volt.  Olt  is 
érte  utói  a  halál. 

A  fokossal  együtt  e  könyv  külön  mellékletén  látható  tár- 
gyak közül  a  legemlékezetesebb  reám  nézve  a  lalár  bőrkulocs^ 
melyről  tudják  utazási  könyvem  olvasói,  hogy  a  Khalata-siva- 
lagban  életem  megmentője  volt.  E  kulacsot  Khivában  vettem, 
elég  olcsó  áron.  A  tatár  kereskedő  pénzt  nem  akart  elfogadni 
a  jámbor  dervistől  s  azt  mondotta,  hogy  inkább  acljak  érte  egy 
áldást.  Megadtam  készségesen. 

A  képen  látható  tatár  korbács  (kamcsi)  is  hűséges  kísérőm 
volt  utamon  s  nem  kevésbbé  a  sokszíjjú  kosbág  (kos  =:  köz, 
hág  =  békó,  tehát  kosbág  =  közbékó,  vagy  közkötő),  melyet 
rövidség  okáért  tatár  nécessairenek  lehetne  mondani.  A  tatárok 
az  övükre  fűzve  hordják  a  kosbágot  s  egyes  szijjaira  kötözik 
a  kezök  ügyébe  való  kisebb  tárgyakat,  mint  teszem  a  csiholó 
vasat,  a  tűzkövet  stb.  Ilyen  kosbágot  viselhettek  oldalukon 
Batu  khán  tatárjai  is  IV.  Béla  idejében.  Én  Bokharában  vet- 
tem kosbágomat. 

kellemetlenségeket  általános  hog\'létem  kitűnő  volt.  mi 
annál  inkább  csodálkozásba  ejtett,  mert  a  félig  nyers 
kenyér,  melyet  a  pusztán  sütöttünk,  erősen  össze  volt 
keveredve  homokkal :  és  még  sem  terheltük  meg  vele  a 
(gyomrunkat.  Ilyen  nagy  és  hatalmas  varázsa  van  a  sza- 
bad ég  alatt  való  állandó  tartózkodásnak  és  a  kalandos 
vállalkozás  közben  érzett  lelki  felindúltságnak ! 

De  még  mindig  sokkal  könnyebben  beletörődtem  a 
festi  szenvedésekbe,  mint  a  minden  érzékemet  és  ideg- 
erőmet  lefoglaló  lelki  küzdelmekbe.  A  gjanú  egy  nemé- 
nek vettem  már  a  legbizalmasabb  barátaim  körében 
esett  minden,  ha  még  oly  ártatlan  pillantást,  minden 
intést  és  tagmozdulatot  s  titkos  czélzást  láttam  bennök 
átlátszó  inkognitómra.  Ilyenkor  megfeszítettem  minden 
(írőmet,  hogy  vidám  arczkifejezéssel,  vagj^  valami  paj- 
zánsággal leplezzem  el  aggodalmamat  és  legtöbb  eset- 
ben valóban  sikerült  is  más,  jobbára  közömbös  tárgyra 
fordítanom  a  beszélgetést,  noha  a  gyanútlan  emberek, 
mint  később  meggyőződtem,  eszökben  sem  forgatták, 
hogy  leleplezzenek,  mert  merőben  tájékozatlanok  lévén 
az  európai  dolgokban,  sohasem  vonták  kétségbe  efendi 
voltomat.  Szerencse,  hogy  az  ily  óvatossági  rendszabá- 
lyokra csak  a  városokban,  nevezetesen  Bokharában  és 
Szamarkandbanvaló  tartózkodásom  idején  volt  szükség, 
de  merőben  fölösleges  volt  az  egyszerű  falusi  nép  és  a 
a  nomádok  közt,  mert  ez  utóbbiak  soha  színét  sem 
látták  európai  embernek.  Az  a  siker,  melylyel  a  termé- 
szetnek eme  vad,  de  alapjában  véve  egyszerű  gyermekei 
közt  végig  játszottam  inkognitó-szerepemet,  néha  íöl 
is  hevítette  képzelődésemet  a  netovábbig.  Emlékezem 
például  egy  eszeveszett  gondolatomra,  melynek  kivihető 
voltát  akkor  nem  is  tartottam  olyan  természetfölöttinek. 

a  mely  azonban  most  nevetségesnek  tűnhetik  minden- 
kinek, még  magamnak  is.  A  Görgen  táján  és  az  Etrek- 
ben  lakó  turkománok  közt  az  idegen  Rum  (nyugat)  felől 
érkezett  szent  férfiú  tiszteletének  és  tekintélyének  tető- 
pontján állottam  ;  özönlött  hozzám  a  nép  fiatalja  és 
öregje,  hogy  kikérje  áldásomat  és  betegséget  gyógyító 
szent  lehelletemet,  a  mikor  elém  állott  egy  fehérszakállú 
aggastyán,  ki  valósággal  az  emberrablásba  és  gyilkos- 
ságba őszült  bele,  és  nagyon  komolyan  így  szólt  hoz- 
zám :  —  Seikhim  (sejkhem) !  Mondd,  mint  vélekednél  ar- 
ról, ha  egy  nagyobb  alaman  (rablóbanda)  élére  állnál  s  a 
te  szent  és  áldáshozó  vezetéseddel  nagyobbszabású  tá- 
madásra vállalkoznánk  az  eretnek  siiták  (perzsák)  or- 
szágába ?  Ötezer  lándzsásról  kezességet  vállalnék.  Erős 
vitézek  és  tűzvérű  lovak  nagyot  művelhetnének  Allah 
segítségével,  ha  támogatnál  bennünket  egy  fatihával 
(imádsággal).  —  És  most  bizonyára  azt  hiszi  a  tisztelt 
olvasó,  hogy  érdeme  szerint  csak  tréfával  ütöttem  el 
ezt  az  ajánlatot.  Korántsem !  mert  a  vén  turkomán  far- 
kas szavait  nem  tartottam  merő  képtelenségnek  és 
mindössze  ha  némi  aggodalmat  keltettek  bennem. 
Tudniillik  számításba  vettem  a  perzsa  hadsereg  példa 
nélkül  álló  fejetlenségét  és  gyávaságát  és  mert  nagyon 
is  jól  ismertem  a  turkománok  őrült  erőszakosságát, 
rablótermészetét  és  elszántságát  s  tudtam,  hogy 
•egyetlen  egy  turkomán  képes  tíz  perzsát  is  rablánczra 
fűzni,  agyamban  megvillant  ez  a  gondolat :  Hopp, 
mi  volna,  ha  ilyen  regényes  csínyre  vállalkoznál? 
Sahrud  felől  egészen  nyitva  áll  a  perzsa  határ  és  ötezer 
turkomán  könnyű  szerrel  fölvehetne  a  harczot  tízezer, 
sőt  még  több  perzsával  is.  Honnan  vesz  hamarosan 
«nnyi  katonát  a  perzsa  sah?   Teheránban  találnék  egy- 

néhány  kalandos  olasz  és  franczia  tisztet,  a  kik  talán 
Iiozzám  csatlakoznának.  Minden  esetre  szerencsésen 
beüthetne  támadásom  a  főváros  ellen  és  nincs  benne 
semmi  lehetetlenség,  hogy,  ha  csak  egynehány  napra 
is,  a  perzsa  trón  birtokába  jutnék.  Hogy  ötezer  tur- 
komán  csak  nagy  bajjal  volna  a  fegyelem  lánczában 
tartható  és  hogy  sikerem,  az  európai  politikára  való 
tekintettel,  a  legjobb  esetben  is  csak  pünkösdi  király- 
ság volna,  —  arra  gondolni  nem  akartam.  Annyira 
benne  voltam  akkor  a  körülöttem  lévő  középkorias  vi- 
lág párázatában  és  fölhevült  képzelődésem  oly  messzire 
kalandozott  el  a  múlt  idők  mezőségein ! 

A  hol  inkognitómnak  olyan  emberekkel  szemben 
kellett  megállnia  a  tűzpróbát,  kik  Indiában  és  Török- 
országban való  járásuk-kelésük  közben  találkoztak 
európaiakkal  is,  természetesen  kemény  csatákat  kellett 
vívnom  és  valóban  nagj^  veszedelemben  forogtam.  Ezek- 
ben a  körökben  nem  találkoztam  azzal  az  alázatos  tisz- 
telettel és  bámulattal,  mely  az  idegen  férfit  és  a  szent 
hadsit  megilleti,  hanem  inkább  a  fürkészőbb  kérdé- 
sekkel nemzetiségemet,  utazásom  czélját  illetőleg  s  a 
legügyesebb  és  legékesebben  szóló  feleleteim  sem  vol- 
tak képesek  leszerelni  a  gyanakvást  és  eloszlatni  a  ké- 
telkedést. Ebben  a  tekintetben  felejthetetlen  az  a  kalan- 
dom, a  melybe  khivai  utazásom  közben  az  afgánokkal 
keveredtem.  Az  1840-iki  brit  okkupáczió  idején  az. 
angol  bűntető  bíróság  elől  megszökött  kandahárbeli, 
ki  előbb  a  Kaspi-tenger  mellett  levő  afgán  telepen 
tartózkodott  és  utóbb  több  éven  át  Khivában  kóborolt, 
erősen  állt  a  mellett  a  véleménye  mellett,  hogy  bár- 
mennyire  otthonos  vagyok  a  nyelvekben  és  az  iszlám 
dolgaiban,  mégis  álruhába  bújt  európai  és  következés- 

képen  veszedelmes  kém  vagyok.  Kezdetben  a  lehetd 
legudvariasabb  és  legelőzékenyebb  módon  bántam  vele, 
hízelegtem  minden  tőlem  telhető  módon  a  hiúságának, 
de  nem  voltam  képes  lefegyverezni  a  gonosztevőt  és- 
egy  este  csak  hallottam,  a  hogy  egészen  mellettem  így 
szólt  a  kerván  hasinak  (a  karaván  fejének) :  —  Fejemet 
teszem  rá,  hogy  ez  az  ember  frengi,  sőt  hogy  talán 
orosz  kém,  a  ki  fel  fogja  írni  ólom  tollával  minden  he- 
gyünket és  völgyünket,  minden  patakunkat  és  forrá- 
sunkat, hogy  az  oroszok  majdan  vezető  nélkül  jöhes- 
senek országunkba  és  benneteket  gyermekeilekkel  és 
nyájatokkal  együtt  elraboljanak.  De  Khivában,  hála  a 
khán  gondviselésének,  készen  várja  a  kínpad  és  az  izzó 
vas  tűzén  elválik  majd,  hogy  miiele  érczből  van 
őkelme.  —  Az  ilyen  szeretetreméltó  beszédet  az  arcz  iz- 
mainak minden  mocczanása  nélkül  és  különösen  a  lélek 
leghatalmasabb  tükrének,  a  szemnek  minden  villanása 
nélkül  megállni,  valóban  nem  kicsiny  dolog.  Megőriz- 
tem hideg  egykedvűségemet  még  a  későbbi,  ehhez  ha- 
sonló jelenetek  közben  is.  De  egy  este,  midőn  ez  az 
afgán  a  pusztán  való  átvonulásunk  közben,  ópium- 
pipáját szíva,  nyugodtan  olt  ült  előttem  éjjeli  fekvő- 
lielyén  és  a  szemem  a  vízi  pipa  fölött  izzó  parázs  fé- 
nyénél összetalálkozott  az  ő  mámorban  úszó  pillantá- 
sával, nekem  a  következő  pokoli  gondolat  lopódzott  a 
lelkembe :  —  Hogyan  lenne,  ha  ennek  az  embernek,  ki 
vesztemre  tör,  beledobnám  egyik  strichnin  pilulámat  a 
csészéjébe,  a  melyből  épen  most  szürcsöli  a  teáját? 
E'zen  a  módon  megmenekülnék  tőle  s  elérhetném  tudo- 
mányos czélomat. —  A  gondolat  mindenesetre  borzasztó 
volt,  Aram  Jenőre  emlékeztető,  Bulwer  regényében. 
Kivettem  a  pilulát  ruhám   béléséből  s  egy  darabig  ott 

tartottam  az  ujjam  közt,  egészen  közel  a  csészéjéhez. 
Az  éjszaka  halálos  csöndje  és  ez  ember  ópiummámora 
kedvezni  látszott  ördögi  szándékomnak;  de  midőn  sze- 
mem, az  érzések  tusája  közben  szétnézve,  az  ég  fé- 
nyes világosságú  boltozatára  esett,  lelkemet  hirtelen 
megragadta  a  csillagtábor  bűbájos  ragj^ogása,  a  fölkelő 
hold  első  sugarai  a  szememre  estek,  megálltam,  el- 
szégyeltem  magam  a  művelt  emberhez  nem  méltó  gon- 
dolkodáson és  a  végzetes  pilulát  gyorsan  elrejtettem 
ismét  dervis  ruhám  bélésébe. 

Az  idő  és  veszedelmes  szerepem  folytonossága  sok 
tekintetben  megkönnyítette  még  is  feladatomat  és  sok 
mindent  elviselhetővé  tett  számomra  a  megszokás. 
Képes  voltam  puszta  gyakorlatból  mozdulatlanul  ülni, 
mint  a  kőszobor  és  legfölebb,  ha,  mintegy  imát  mor- 
zsolva, csak  az  ajkam  mozgott,  mig  a  megfigyelésemre 
kiküldött  bokharai  kémek  egészen  fesztelenül  gyanú- 
sítgatták inkognitómat  és  vitába  elegyedtek  nemzeti- 
ségem és  vallásom  talányáról.  De  én  régtől  fogva  nem 
1  ártottam  már  attól  a  veszedelemtől,  hogj'^  elpirulok, 
vagy  elhalaványúlok,  vagy  hogy  szememmel  elárulom 
belső  háborgásomat.  Olyannyira  beleéltem  magam  a 
dervis  egj^éniségébe,  hogy  idő  múltával  merőben  ön- 
kéntelenül mutatkoztak  meg  rajtam  a  dervis  szent  éle- 
tével összefüggő  kedélyhullámzások.  Mikor  útitársaim 
a  kő-,  vagy  a  pálczaorákulomhoz  folyamodtak,  hogy 
megtudják,  mi  vége  lesz  a  Khalata-sivatagon  veszedel- 
mes utazásunknak,  én  is  ép  olyan  kíváncsian  néztem 
a  földre  és  ép  olyan  szorongó  aggodalommal  lestem  a 
kavicsok,  vagy  a  pálczikák  helyzetét,  mint  a  babonahit 
kábúltságában  élő  bennszülöttek.  Sőt  nekem  a  jöven- 
dőbe látásnak  még  nagyobb  erejél  tulajdonították,  mini 

A  kamcti.  —  A  fokoa.  —  A  koibái/.  —  A  lalár  bórkulaca. 

minden  többi  társunknak  és  feszült  érdeklődéssel  hall- 
gatták magyarázataimat.  Midőn  megérkeztünk  Bokha- 
rába,  Bahaeddin,  a  középázsiai  szent  sírjához  és  elvé- 
geztük mellette  a  megszokott  imádságokat,  reggel  nyolcz 
órától  késő  estig  kibirtain  e  szent  gyakorlatokat,  csak 
úgy,  mint  bármelyik  útitársam.  Ép  úgy  imádkoztam  és 
kiáltottam  föl  vadul,  zokogtam  és  őrjöngtem  szent  meg- 
semmisüléssel, mint  bármelyik  közűlök  és  még  ma  is 
csodálkozva  kérdem  magamban,  hogy  honnan  vettem  a 
könyűknek  azt  a  szünetlen  záporát,  melyet  szemeim 
ontottak  és  minden  legkisebb  megindultság,  vagy  belső 
meghatottság  nélkül  hogyan  vehettem  részt  e  komédiá- 
ban órák  hosszáig.  Szívesen  elismerem,  hogy  a  termé- 
szet a  mímelés  jelentékeny  inűvészetével  ajándékozott 
meg, —  a  miért  utóbb  III.  Napoteoh  is  feldicsért  velem 
folytatott  beszélgetésében  —  mert  a  tettetést  kora  i^ú- 
ságomtól  fogva  megtanultam  az  emberek  gyöngéi  és 
ostobaságai  miatt  és,  hogy  czélorffát  érjem,  kezdettől 
fogva  váltakozva  kellett  viselnem  a  zsidó,  a.  keresztény, 
a  szunnita  és  a  siíta  álarczát,  noha  lelkem  mélyében 
kárhoztattam  minden  pozitív  vallást.  Mind  a  mellett  azt 
hiszem,  hogy  az  erőt  mindehhez  nem  ez  egyéni  tulaj- 
donságaimból, hanem  inkább  az  önfentartás  ösztönéből 
és  a  nem  szűnő  életveszedelem  érzetéből  merítettem : 
ezek  segítettek  veszedelmes  kalandom  véghezvitelében. 
Minden  esetre  szörnyű  fenevad  a  halálfélelem ;  egyre  a 
fogát  csattogtatva  vigyorog  reánk  és  ha  idő  múltával 
meg  is  szokja  az  ember,  a  mennyiben  érzéketlenné  lesz 
iránta  és  föl  sem  veszi,  mégis  csak  hat  reánk  szünetle- 
nül és  ha  erős  idegrendszer  támogatja,  átsegítheti  az 
embert  minden  viszontagságon. 

Messzire  vinne,  ha  sorra  el   akarnám   itt  mondani 

Vámbéry:  Küzdelmeim,  l4 

inkogniiómnak    azokat  a  jobbára  érdekfeszítő  és  vál- 
ságos pillanatait,  a  melyekről  csak  töredékek  jelentek 
meg  előbbi  könyveimben  és  írásaimban.  Hogj'  útleírá- 
saimban nagj'on  is  röviden  és  velősen  emlékeztem  meg 
éleményeimről,  azt  mindjárt  kezdettől  fogva  szememre 
lobbantották    komoly   bírálóim.    A   tudós   Jules   Mohi 
például  így  ír  a  Journal  Asiatiquehan  (1865  márczius- 
áprilisi  szám  371.  oldal):  (nM.  Vámbéry  est  un  voyageur 
singuliérement  modeste,  qui  ne  raconte  de  ses  aven- 
tures,  que  ce  qui  est  indispensable  á  son  histoire,  et 
rimpression  que  donne  son  ouvrage  est,  qu'il  ne  raconte 
pas  tout  ce  qui  lüi  arrive.»  Vázlatok  Középázsiából  czímú 
könyvemben  pótoltam  ugyan  egyet  és  mást,  de  a  tel- 
jességnek még  sok  a  hiánya.  Az  önéletrajzi  följegj'zések 
kerete  is  szűk  volna  hozzá.  Ondicsőítésbe  és  személvem 
túlbecsülésébe  kellene  esnem.  Ha  még  is  megemlékez- 
tem több  részletről,  csak  azért  tettem,  hogy  egyes  okok 
és  következéseik  megjelölésével  ellensúlyozzam   azt  az 
ámulatot  és  csodálkozást,  a  melyet  inkognitó-utazásom 
Európában  keltett  s  mely  még  jóakaratú  bírálóimat  is 
kételkedővé  tette  rendkívüli,  a  vérbeli  európai   ember 
szemében  szinte  érthetetlen  élményeimben.  De  a  ki  el- 
olvasta  gyermek-  és  iQúkorom  történetét,  a  ki  tudja, 
hogy  18  éves  koromig  csak  nagyritkán  laktam  jól,  szegé- 
nyes ruhában  jártam  és  küzdöttem  a  nyomorúság  min- 
den nemével,  az  nem  talál  csodálni  valót  kalandjaimban. 
Fájdalom,  elég  korán  kénytelen   voltam  belső  meggyő- 
ződésem ellenére    cselekedni   és  a  vallási,    társadalmi 
és  politikai  viszonyok  sokszor  késztettek  reá,  hogj'  gya- 
koroljam magam  az  alakoskodásban,  mert  kitűzött  ezé- 
lómat  csak  így  érhettem  el.  Semmi  sem  természetesebb, 
mint    az,    hogj-    Középázsíáhan    is    képes  voltam   föl- 

venni  és  szerencsésen  végigküzdeni  a  harczot  a  szük- 
séggel, a  nyomorúsággal  és  az  emberi  ész  mindennemű 
megtévelyedésével.  Bizonyos,  hogy  nem  volt  előttem 
európai  ember,  ki  megpróbálta  volna,  hogy  a  kolduló 
barát  mezét  öltse  magára ;  mert  Burckhard,  Burton  és 
Snouck  Hugronje  Mekkában,  Wolf  és  Burnes  Bokhará- 
ban  és  ConoUy  a  turkomán  sivatagon  a  kellő  eszközök- 
kel gazdagon  ellátott  ázsiai  úr  szerepében  vagj^  hivata- 
los ruhájokban  tették  meg  utazásukat.  Csak  kevesen 
tették  ki  magokat  oly  fáradalmaknak,  mint  én,  de  kol- 
legáim közül  kevesen,  sőt  talán  egy  sem  járta  végig 
gyermekkorában  az  életnek  olyan  szigorú  iskoláját,  mint 
én.  Ezt  tessék  figyelembe  venni  és  megszűnik  rögtön 
mindaz  a  meglepődés  és  mindaz  a  csodálkozás,  mely- 
lyel  a  nyugaton  középázsiai  kalandom  hírét  fogadták  s 
a  mely  még  mindig  irányt  szab  e  kalandom  megitélésé- 
ben.  Sohasem  szenvedhettem  a  tudósok  és  írók  isme- 
retes szerénységét,  mert  a  hazugság  mezébe  bújtatott 
erény  utálatot  keltő.  Most  is  csak  a  teljes  őszinteség 
szól  belőlem,  midőn  kijelentem,  hogy  nem  volt  semmi 
rendkivüliség  az  én  középázsiai  kalandomban,  mert  az 
egész  csak  hatványozott  mértékben  való  folytatása  volt 
Törökországban  és  Perzsiában  átélt  korábbi  élményeim- 
nek, ezek  meg  formájok  és  jellemök  szerint  ama  tapasz- 
talásaim és  küzdelmeim  mellé  sorakoznak,  melyekben 
mint  zsidó  fiúnak,  mint  koldusdiáknak  és  mint  házi  ta- 
nítónak bőven  volt  részem.  Sokszor  kérdezték  tőlem : 
hogyan  viselhettem  el  az  örökös  félelmet  és  halálos  ag- 
godalmaimat és  hogy  nem  szállott-e  meg  néha  a  gondo- 
lat, hogy  biztos  romlásom  órája  immár  bekövetkezett? 
E  kérdésre  válaszom  ez :  Nem !  A  halálos  veszedelem 
gondolatához  ép  úgy  hozzá  szokhatik  az  ember,  mint 

minden  más  érzéshez  és  alkalmatlan  csakis  akkor  volt 
nekem  ez  a  gondolat,  midőn  a  nagyon  is  váratlanul  je- 
lentkező válság  nem  hagyott  rá  időt,  hogy  a  menekülés 
módján  gondolkozhassam.  Ilyen  volt  az  az  eset,  midőn 
közel  voltam  hozzá,  hogy  szomjan  pusztuljak  a  Khalata- 
sivatagon  és  a  nagyfokú  láz  kínjában  már  elájultam. 
Ilyen  volt  az  is,  midőn  Szamarkandban,  az  emirnél  való 
kihallgatásom  előtt,  az  udvari  poroszlók  egyike  meg- 
tapogatta a  nyakamat  és  így  szólt  a  czimborájához :  — 
Épen  ma  felejtettem  otthon  a  nagy  késemet,  —  a  mi 
egyébként  lehetett  merőben  véletlenül  tett  megjegyzése 
is.  A  többi,  ha  még  oly  válságos  pillanatban  is,  meg 
tudtam  őrizni  egykedvűségemet,  sőt  lelkem  vidámságát 
is ;  mert  az  i^úkor  életkedve  ritkán  engedi  erőre  kapni 
a  kétségbeesést,  olyan  tárházát  rejti  magában  a  biza- 
lomnak, melynek  kincseit  csak  a  betegség  vagy  az  agg- 
kor képes  elfogyasztani. 


^  ^ 

vágy  és  e  legjobban  éltető  eszköz  hiányában  megbénul 
csakhamar  a  tetterő  is.  Midőn  a  bokharai  emirrel  való 
veszedelmes  kalandomból  szerencsésen  megmenekül- 
tem és  útitársaim  átadtak  egy  Mekkába  tartó  másik 
zarándokcsapatnak,  lelkemben  először  éreztem  a  sze- 
rencsés megmenekülés  örömét,  mely  nőttön-nőtt,  a 
hogy  hátam  mögött  tudtam  Szamarkandot  és  közelebb 
jutottam  Ázsia  délnyugati  tájaihoz.  Megmenekülésről 
szólok,  holott  visszatérő  utamban,  a  mindenhol  felébredt 
gj^anakvás  következtében,  a  legkevésbbé  sem  lelt  kisebb 
a  veszedelem,  a  nyomorúságom  pedig  a  szigorú  évszak 
közeledtével  és  új  útitársaim  érezhetően  hideg  magn- 
tartása  miatt  jelentékenyen  megnövekedett.  Szenvedé- 
seim poharának  csak  ekkor  értem  keserű  aljához.  Csak 
most  következtek  legkeservesebb  és  legkínosabb  pilla- 
natai egész  utazásomnak.  Mert,  hogy  minő  éhséget, 
hideget  és  fáradalmat  kellett  tűrnöm  Szamarkandtól 
Meshedig,  toll  azt  leirni  nem  képes,  az  európai  olvasó 
pedig,  olvasva,  szinte  hihetetlennek  tartaná. 

A  nép,  mely  az  Oxustól  Heratig  vivő  út  környékét 
lakja,  műveltségének  fokára  nézve  úgyszólván  közép- 
helyen áll  a  moszlim-fanatikus  bokharióták  és  a  félig, 
vagy  egészen  nomád,  bizonyos  tekintetben  még  az  ősi 
kezdetlegesség  állapotában  élő  középázsiai  nép  között. 
E  nép  sokat  szenved  egyrészről  a  kormány  zsarnoki 
önkénye,  másrészről  a  puszta  lakóinak  féktelensége  és 
rabló  természete  miatt.  A  nyomasztó  nagy  szegénység 
és  a  nyomorúság  minden  változata  kiirtotta  e  népből 
az  emberiesség  és  a  vallás  minden  érzelmét,  és  ha  itt- 
ott  vet  is  egy-egj^  obolust  az  átvonuló  zarándokoknak, 
nem  jámborságból,  teszi,  hanem  inkább  csak  a  vendég- 
szeretet  ősi   szokásából.    Semmire   sem   mehettem    itt 

Üveggyöngyeimmel,  talizmánjaimmal,  áldásaimmal  és 
egyéb  szemfényvesztésemmel.  Meglátszott  ez  embere- 
ken, hogy  szívesen  lettek  volna  jó  emberek,  de  nem 
lehettek  azzá  és  helyzetem,  teljes  pénztelenségemben, 
szinte  a  kétségbeesés  karjaiba  döntölt.  Pozsonyi  kopla- 
lásom órái  és  üres  gyomrom  szenvedései  a  Három-dob- 
utczai  szegényes  lakásban  mivé  is  törpültek  szemben 
azzal  a  nyomorúsággal  és  elhagyottsággal,  melyet  az 
Oxustól  délnek  vivő  útaimon  éreztem  ?  A  részvét  egyet- 
len jóleső  mozzanatát,  mely  amaz  időből  az  emlékeze- 
temben maradt,  abban  a  bánásmódban  leltem,  a  mely- 
ben Rahmel  Bi,  a  bokharai  emir  kamarása  és  utóbb 
minisztere  részesített  az  Oxus  partján  levő  Kerkiben, 
mely  azóta  már  az  oroszok  birtokába  esett  Ez  a  férfi, 
a  kiről  később  még  szólni  fogok,  úgy  látszik,  átlátott 
inkognitómon  és  egy  darabig  küzdött  magával:  elárúl- 
jon-e,  vagy  inkább  jó  szívének  sugallatára  hallgasson? 
Hogyan  és  miért  győzött  benne  ez  az  utóbbi  érzelem, 
máig  sem  tudom  megfejteni.  Mindenesetre  az  ő  meg- 
nyugtató felvilágosításai  oszlatták  el  a  határ  őrzésére 
hivatott  kerkii  helytartó  gyanúját  és  tették  számomra 
lehetővé,  hogy  szabadon  folytathattam  utamat.  Ha  nem 
tévedek,  a  költészet  múzsája  tette  őt  hajlandóvá  e  jó- 
szívűségre, mert  Rahmet  Bi  néhanapján  perzsa  verse- 
ket irogatott  és  el  volt  ragadtatva,  midőn  látta,  hogy 
költeményei  megnyerték  tetszésemet. 

A  harczias,  rabló  természetű  és  vadul  fanatikus 
afgánok  közt  nem  leltem  párját  a  Rahmet  Bihez  ha- 
sonló embereknek.  Ö  maga  nemcsak,  hogy  szembetűnő 
barátsággal  bánt  velem  Kerkiben,  hol  küldetésben  volt 
az  erszári  turkománok  között,  hanem  további  védelmem 
érdekében  ellátott  még  a  következő,  Középázsia  perzsa 

nyelvjárása  szerint  megírt  kísérő  levelével  is,  melyet  fur- 
csasága okáért  itt  közlök  eredetiben  és  fordításban : 

Az  eredeti. 

^Maalum  bude  based  ki  darendei  khatt  duagui 
dsenabi  aali  Hadsi  Molla  Abdurresid  rumi  ez  berai 
ziareti  buzurgani  Bokharai  serif  ve  Szamarkand  íir- 
dusz  manend  amede,  buzurganra  ziaret  numude, 
dsenabi  aalira  dua  kerde  baz  bevatani  khod  mirefte 
est.  Ez  dsenab  Emir  ul  Muminim  ve  imám  ul  Musz- 
limim  nisan  mubarek  der  deszt  daste  észt.  Baed  ki 
der  rak  ve  reszté  bahadsi  mezkur  kési  mudakhele 
nenumude  her  kudam  muvaíiki  hal  izaz  ve  ikrám 
hadsi  mezkurra  bedsa  arend.  Nuviste  be  sehr  Sza- 
far  1280  (1863). 

A  fordítás. 

Szolgáljon  tudomására  mindenkinek,  hogy  ez  írás 
előmutatója,  a  Törökországból  való  nagyérdemű  Hadsi 
Abdur  Resid,  azzal  a  szándékkal  jött  közibénk,  hogy 
a  nemes  Bokharában  és  a  paradicsomhoz  hasonlatos 
Szamarkandban  levő  szent  sírokhoz  zarándokoljon. 
Minekutána  zarándoklását  a  szentek  sírjánál  elvégezte 
és  ő  fenségének  (az  emirnek)  bemutatta  hódolatát, 
most  visszatér  hazájába.  Minthogy  birtokában  van  egy 
írásnak  (útlevélnek),  melyet  Ö  Felsége,  az  igazhívők 
fejedelme  és  minden  moszlimok  imámja  (a  szultán) 
adott  ki  számára,  illő  dolog,  hogy  az  említett  hadsit 
senki  utazása  és  pihenő  állomásai  közben  ne  hábor- 
gassa és  hogy  a  lehetőséghez  képest  mindenki  tiszte- 
lettel és  megbecsüléssel  viseltessék  irányában.  Kelt 
1280  Száfár  havában. 

Bokhara  földjén  e  szerint  biztosságban  voltam  és  nem 
kevésbbé  a  Maimene-n  át  az  afgán  határig  vivő  úton  is. 
De  túl  e  határon  Árgus  szemek  kisérték  folyton  léptei- 
met és  óriási  fáradalmak  vártak  reám. 

Héráiban  való  többbeti  tartózkodásom  alatta  puszta 
földön  báltam  a  kellemetlenül  hideg  őszi  éjszakákon 
és  a  szó  legigazibb  értelmében  koldulással  tettem  szert 
sovány  táplálékomra  a  fanatikus  suták,  vagy  a  zsugori 
afgánok  közt,  kik  kenyér  helyett  akárhányszor  csak  szi- 
dalommal tartottak  s  mivel  abban  a  gyanúban  álltam 
köztük,  hogy  frengi  vagyok,  oldaldöfésekkel  traktáltak. 


AZ  UTOLSÓ  HÁROM  PÉNZDARAB, 

mtlyet  Vámbéiy,  koliluió  dervii  nerepében,  Karslban  kapott, 

vagy  halállal  fenyegettek.  Most  is  elfog  a  borzadály, 
mikor  arra  az  utálatos  táplálékra  emlékezem,  melyen 
akkor  éltem  s  ha  eszembe  jut,  milyen  bősz  pillantások- 
kal méregettek  ezek  az  emberek  engem,  kit  az  ifjú  emir 
parancsa  szerint  nem  volt  szabad  megbántaníok,  de  kit 
még  is  leikök  mélyéből  gj-űlöltek.  Ha  visszagondolok 
az  India  északi  részén  még  manapság  is  gyakori  gkázi- 
iámadásokra,  melyekben  egy-egy  fanatikus  afgán  meg- 
gyilkolja a  gyanútlan  angolt,  csak  azérl,  hogy  egy  kafir 
vére  árán  a  paradicsomba  juthasson,  —  nem  mondha- 
tok mást,  mint  azt,  hogy  valóságos  csoda  volt  megme- 
nekülésem. Minden  afgán,  ki  elment  a  czellám  előtt,  ha- 
ragtól izzó  pillantásokat  vetett  reám.  Valósággal  erény- 

számba  ment  volna  közöttük,  ha  valaki  agj'onlő,  de  ha- 
ragjuk azért  még  sem  fajúit  soha  tettlegességgé. 

Ez  a  rejtett  dűh  leghevesebben  Heratból  Meshedbe 
való  utazásom  közben  tört  ki  ellenem,  a  hol  a  kőszívű 
afgánok  meleg  bundájokba  húzódva,  gyönyörűséggel 
nézték,  a  hogy  éhezve  és  vaczogó  foggal,  könnyű  ruhá- 
ban, takaró  nélkül  töltöttem  az  éjszakákat  a  fagyasztó 
hidegségben.  Hogy  nem  pusztultam  el  e  rendkívüli 
szenvedések  és  nélkülözések  közepette,  sőt,  hogy  éhezve 
és  fázva  bár,  mindig  megőriztem  jókedvemet,  azt  egyes- 
egyedül  annak  a  boldog  örömnek  köszönhettem,  hogy 
kalandjaimnak  immár  vége  szakad,  mert  úgy  reméltem, 
hogy  a  mint  a  perzsa  halárra  érek,  biztosságban  leszek 
minden  veszedelemtől. 

Olyan  erősen  és  ellenállhatatlanul  hatolt  reám  e 
tudat  varázsa,  hogj^  Meshedbe  érkeztem  után  és  Kho- 
raszán  tartományon  át  vivő  hosszadalmas  utazásom  köz- 
ben is  napokig  valóságos  mámorában  éltem  az  öröm- 
nek és  minél  távolabb  éreztem  magam  az  elmúlt  vesze- 
delmek rémétől,  azaz  minél  közelebb  jutottam  Teherán- 
hoz, a  hol  az  első  európai  kolóniára  voltam  találandó, 
annál  erősebben  vert  szívem  és  képzeletem  rózsaszínű 
egén  annál  szédítőbb  tánczra  keltek  jövőm  képének 
káprázatos  alakjai.  Hogy  e  boldog  felindúltságom  meg- 
felelő arányban  áll-e  véget  ért  kalandom  tényleges  ered- 
ményeivel, és  hogy  munkám  méltó-e  az  elismerésre,  e 
kérdés  eldöntéséhez  eleinte  nem  volt  meg  a  józan  ítéle- 
tem. Beértem  azzal  a  gondolattal,  hogy  én  voltam  az 
első  európai  ember,  ki  a  Kaspi  tenger  déli  partjáról  a 
hirkániai  sivatagon  át  Khivába,  onnan  a  Khalata-siva- 
tagon  át  Bokharába,  e  városból  pedig  Herátba  jutott. 
Tudtam,  hogy  Európa  tudományos  köreinek  ismeretlen 


VISSZATÉRÉSEM  EURÓPÁBA.  221 

a  keleti  török  nyelvnek  az  az  anyaga  és  ismeretlenek 
azok  a  kéziratok,  melyeket  összegyűjtöttem  s  melyek 
engem  a  turkológia  terén  felfedezővé  és  speczialistává 
fognak  avatni ;  és  végezetül  nem  voltam  csekély  véle- 
ménynyel utazásom  módjáról,  mert  bíztam  benne,  hogy 
a  közvetetlen  érintkezés,  melyben  belső  Ázsiának  mind- 
addig csak  fogyatékosan  ismert  törzseivel  álltam,  okve- 
tetlenül nagy  értékűvé  teszi  utazásom  néprajzi  eredmé- 
nyeit. És  valóban,  ha  czéhbeli  filológus  és  hivatásos  nyelv- 
búvár vagyok,  nem  is  kötik  le  érdeklődésemet  olyan 
nagy  mértékben  a  kereskedelem  és  az  ipar,  a  politika 
és  a  föld-  meg  a  néprajz  kérdései  s  nem  válik  belőlem 
Ázsiának  az  a  gyakorlati  ismerője,  ki  érdeklődött  min- 
den iránt,  a  mi  belső  Ázsiára  vonatkozott  és  föntartotta 
benső  kapcsolatát  a  messze  .földön  élő  népek  sorsának 
alakulásával.  Ha  eszembe  jutott  volna,  hogy  hiányos 
készültségem  miatt  oly  véghetetlenül  sokat  hanyagol- 
tam és  mulasztottam  el,  hogj'  például  fogalmam  sem 
volt  a  geológiáról  és  földrajzi  felvételre  képtelen  voltam 
(a  mi  egyébként  merő  lehetetlenség  lett  volna,  mert 
csak  egy  kis  darab  czeruzát  vittem  magammal  a  kön- 
tösöm bélésébe  rejtve),  hogy  a  földleírásnak  és  a  ter- 
mészettudományoknak egyáltalán  csak  bizonytalan  és 
kétséges  szolgálatára  lehettem  képes,  okvetetlenül  je- 
lentékenyen kevesebbet  mutatott  volna  örömeim  fok- 
mérője. De  az  eféle  gondolatok  természetesen  elkerül- 
tek örömeim  véghetetlenségében  és  harminczegy  éves 
földi  létem  ideje  óta  először  éreztem,  hogy  az  igazi  siker 
aranyos  gyümölcse  és  a  nagy  munka  édes  jutalma  int 
felém  a  messzeségből  s  ejt  könnyen  érthető  elragadta- 
tásba. Szünetlen  ujongás  és  örömmámor  kísért  Mes- 
hedből  Teheránba  vivő  hosszú  téli  utamon,  a  melyen 

két  hátas  ló  állott  rendelkezésemre,  mert  Husszam  esz 
Szállana  herczeg,  Meshed  kormányzója,  bőségesen  ellá- 
tott az  utazás  minden  kellékével.  Ozbég  kisérőm,  a  ki 
Khivából  jött  velem  és  hű  társam  volt  minden  örö- 
mömben és  bánatomban,  nem  kis  mértékben  volt  el- 
csodálkozva kedvemnek  ezen  a  változásán.  Órák  hosszáig 
nem  fog}'tam  ki  a  kedvelt  operák  dalaiból  és  áriáiból, 
melyeket  a  jó  fiú  a  nyugati  iszlámság  szent  himnusaínak 
tartott  és  ennélfog\'a  nem  kis  mértékben  örvendezett 
rajta,  hogy  ilyen  mély  vallásosság  vett  erőt  a  nyugati 
dervisen.  A  mikor  tehát  én  operai  dallamokat  dúdoltam, 
ő  kíséret  gyanánt  moszlim  dicsérő  énekeket  és  szent 
hímnusokat  zengett  különös  orrhangján.  Nevezetes  egy 
duett  volt  az ;  gondolom  is,  hogy  emberi  fül  addig  nem 
igen  hallott  még  hozzája  hasonlót.  Efélék  voltak  az 
okai  annak,  hogy  tréfálkozva  tettem  meg  a  lóháton 
négy  hétig  tartó  és  a  legedzettebb  utast  is  megviselő 
utazást  Meshedtől  Teheránig,  és  hogy  testben  ugyan 
megfogyva,  sőt  a  felismerhetetlenségig  eltorzult  arcz- 
czal,  de  ritka  épségben  és  emelkedett  lélekállapolban 
vonultam  be  Perzsia  fővárosába. 

Ha  az  a  barátságos  és  szeretetteljes  fogadtatás, 
melyben  Dolmage  ezredes  úr  részesített,  már  Meshed- 
ben  meggyőzött  róla,  hogy  Ázsiában  semmiféle  vá- 
lasztófal el  nem  különíti  egymástól  az  európaiakat  és 
hogy  örömben  és  bánatban  közös  kapcsolata  fűzi  össze 
őket  egymással  a  napnyugati  testvériességnek,  a  perzsa 
fővárosba  való  megérkezésem  alkalmával  még  teljesebb 
meggyőződést  szerezhettem  a  közösségnek  erről  a  kap- 
csolatáról. A  hír,  hogy  szerencsésen  megmenekültem  a 
középázsiai  zsarnokok  kezétől,  egyforma  örömérzetlel 
töltölte  el   az    egész  európai    kolóniát.   Öreg  és  fiatal. 

gazdag  és  szegény,  előkelő  diplomata  és  szerény  kéz- 
műves, valahány  európai  ember  csak  volt  Teheránban, 
mind  látni  és  ünnepelni  akart  és  csak  kevesen  tudtak 
uralkodni  meghatottságukon  és  nem  rejthették  el  kö- 
nyeiket,  midőn  borzasztóan  elváltozva  és  lefogyva  lát- 
ták viszont  azt  a  jókedvű  magyar  embert,  kit  duzzadó 
egészségben  láttak  útjára  kelni.  A  turkomán  sivatagból 
a  török  követségnek  írt  levelem  révén  már  volt  tudo- 
másuk arról,  hogy  szerencsésen  megérkeztem  e  vesze- 
delmes rablófészekbe.  De  azóta  nem  hallottak  rólam  hírt 
és  nincs  mit  csodálkozni  rajta,  hogy  a  legkalandosabb 
hírek  keltek  szárnyra  és  leltek  hitelt  a  perzsa  főváros- 
ban fogságomról,  kivégzésemről  és  szomorú  végemről. 
Középázsiai  zarándokok,  a  kik  csekélységemet  össze- 
tévesztették a  megérkeztem  előtt  fogságba  vetett  olasz 
selyemkereskedőkkel,  még  hajmeresztő  részleteket  is 
beszéltek  a  kínzásokról,  melyekkel  kivégeztek.  Néme- 
lyek látták,  a  mikor  fölakasztottak  a  lábamnál  fogv^a, 
mások  jelen  voltak,  midőn  a  czitadella  tornyáról  a 
mélységbe  dobtak,  ismét  mások  a  maguk  szemével 
látták,  hogy  a  bakó  fölnégyeit  és  tagjaimat  az  ebek 
martalékául  vetette.  Minthogy  Bokhara  a  legsötétebb 
barbárság  és  kegyetlenség  fészkének  hírében  állott,  a 
teheránbeli  európaiak  könnyen  hitelt  adtak  ez  elbeszé- 
léseknek. De  a  hogy  most  nagy  viszontagságaim  látható 
jeleivel,  ámde  ép  bőrrel  tértem  vissza  és  arczomról  le 
lehetett  olvasni  rendkívüli  élményeimet,  annál  melegeb- 
bek és  őszintébbek  voltak  a  rokonérzés  jelei,  a  melyek- 
kel elhalmoztak.  Az  emberek  szinte  versenyre  keltek 
egymással,  hogy  valami  módon  kitüntessenek  és  bizony- 
ságát adják  szívességüknek.  Az  egj^es  követségek  disz- 
-ebédet  adtak  tiszteletemre,  *S7r  Charles  Alison,  az  angol 

követ,  felszólitott,  hogy  készítsek  jelentést  utazásaim- 
ról*  és  hivatalos  ajánló  leveleket  adott  lord  Palniers- 
tonhoz,  lord  Slrangfordhoz,  Sir  Justin  Sheilhez,  Sir 
H.  Rawlinsonhoz  és  London  több  más  előkelő  politiku- 
sához és  tudósához.  E  levelek  nagy  hasznomra  voltak 
és  a  legnagyobb  befolyást  gjakorolták  pályám  későbbi 
alakulására.  Giers   úr,   Oroszországnak  akkor  teheráni 

*  E  jelentést,  s  egy  másikat  az  imént  emUtett  olasz  selyem- 
kereskedők sorsáról  és  Wyburd,  Conolly  és  Stoddard  gyászos 
esetéről  rövid  Jdőn  el  is  készítettem  és  a  követ  elé  terjesztet- 
tem.  Csak   ez   utóbbi   áll   rendelkezésemre  s  így  szól  magyar 

fordításban : 

Teherán,  1864.  jan.  29. 

Exczellencziád !  —  Van  szerencsém  a  következőkben  Exczel- 
lencziád  elé  terjeszteni  az  említett  felvilágosításokat  arról  a  két 
holdoglalan  emberről,  kiket  a  bokharai  emir  parancsára  bör- 
tönbe vetettek. 

Július  közepe  tájt  érkeztem  Bokharába.  Megérkezésem  után 
két  nappal  azt  halottam,  hogy  két  olasz  embert,  ki  Orenburg- 
hól  jött  állítólag  nagyobb  mennyiségű  selyem  vásárlása  végett, 
elfogatta  az  emir  első  vezére,  ki  abban  az  időben  a  kbokandi 
síkságon  volt.  Különféle  álhírek,  melyeket  a  rosszhiszemű  kor- 
mány terjesztett,  azt  újságolták,  hogy  a  frengi-k  magukkal 
hoztak  tizenöt  láda  gyémántvízzel  megnedvesített  teát,  hogy 
ezzel  a  níéreggel  megöljék  a  szent  város  lakosságát  (a  közép- 
nzsiai  nép  babonája  t.  i.  méregnek  tartja  a  gyémántporral 
kevert  vizet ;  fényes  a  gyémánt,  —  úgymond  —  kápráztatja  a 
szemet,  de  pora  a  leggyilkolóbb  méreg) ;  egy  másik  azt  hirlelte, 
hogy  az  éjjelt  nappala  és  a  nappalt  éjszakává  tették,  míg  egy 
harmadik  azt  beszélte,  hogy  angol  kémek,  és  hogy  az  orosz 
kormány  adta  azt  a  tanácsot,  hogy  fogják  el  őket. 

Hahmet  Bi,  az  említett  vezér,  írt  az  emirnek  és  további  lel- 
világosltást  kért.  Azt  a  választ  kapta,  hogy  kobozzák  el  azt  a 
tizenegyezer  tilla-t  (a  «tilla»  egy  fél  aranyj,  a  melyet  magukkal 
hoztak  és  uuryanakkor  fogják  el  azt  a  négy  nogai  mohamme- 
dánt  (orosz  alattvalókat),  a  kik  kísérték  őket.  Egy  ideig  még 
folytak  a  tárgyalások.  Az  emir  fermánja  értelmében  pénzüket 
és  minden  holmijokat  a  Redseb  karavánszeráj-ból,  a  hol  előbb 

telhetetlennek  tartom  azt,  hogy  szigorúan  autokratikus 
viszonyok  közt  éljek  és  működjem,  a  diplomata  urak 
úgy  vélték,  hogy  még  nagyon  is  naiv  és  hogy  még 
mindig  ábrándozó  vagyok  minden  megpróbáltatásom  el- 
lenére. 

Teherán  bizony  fontos  elhatározásaimnak  Ion  ki- 
induló pontjává  ;  mert  ha  akkor  hajlok  az  oroszok  rá- 
beszélésére, ki  tudja,  minő  állást  foglalok  el  ma  Tur- 
kesztán kormányzatában  ?  De  hát  természetesen  nem 
is  lehetett  róla  szó,  hogy  Északnak  forduljak,  mert  a 
czár  birodalmának  minden  kincse  és  minden  fénye  sem 

inkognitóm  határozottan  tiltotta,  hogy  kérdezősködjem  vala- 
mely frengi  vagy  keresztény  ember  sorsáról.  Fülem  azonban 
mindig  nyitva  volt,  hogy  hbeket  halljon  hitsorsosaimról.  És 
titokban  folytatott  nyomozásom  közben  történt,  hogy  tudomást 
szereztem  egy  boldogtalan  emberről,  egy  órásról,  ki  több  esz- 
tendeig élt  Bokharában  s  kit  Naszrullah  emir  parancsára  meg- 
öltek. Épen  úgy  értesültem  egy  fiatal  angol  ember  sorsáról^ 
ki  vagy  huszonnégy  éves  volt.  Bagdadból  Heraton  át  Bokha- 
rába  jött,  onnan  Szamarkandon  át  Khokandba  ment,  ott  pedig 
(I  izénkét  évvel  ezelőtt)  megölték  Mehemed  khán  parancsára, 
a  ki  abban  az  időben  háborúba  keveredett  Khinávaí.  Egy  kho- 
kandi  ember,  a  ki  ismerte  őt  elfogatása  előtt,  elmondotta 
nekem,  hogy  a  fiatal  frengi  nagyon  csinos  külsejű  és  rend- 
kívül ügyes  embor  volt,  a  ki  Khokandból  Knsgárba  (a  khinai 
tatár  földre)  akart  menni.  Ez  a  szándéka  keltette  azt  a  gyanút, 
hogy  fegyvert  akar  szállítani  a  khinai  tatárság  kormányzójának 
és  ez  lett  halálának  okozója. 

A  mi  Conolly  és  Sloddard  sajnálatos  halálát  illeti,  fájdalom, 
semmiféle  jelentősebb  adattal  nem  járúlhalok  azokhoz,  melye- 
ket megboldogult  Wolf  Józseí  dr.  terjesztett  az  angol  közönség 
elé.  Ennek  a  két  mártirníik  papírjai  és  más  holmija  Abdul 
Szamed  khánnak,  egy  perzsa  származású  embernek  és  az  elhalt 
emir  szerdar-i-kull-jának  (főparancsnokának)  birtokába  kerül- 
tek és  e  liszt  kivégzése  után,  mely  néhány  évvel  ezelőtt  tör- 
tént, e  relikviákat  a  szamarkandi  defler-khanebe  (levéltárba) 
vilték.  így  beszélték  nekem,  de  nem  győződtem  meg  róla. 

lett  volna  elég  arra,  hogy  elnyomja  bennem  azt  az 
idegenkedést,  melyet  gyermekkoromtól  fogva  éreztem 
nemzeti  törekvéseink  eltiprói  s  az  önkényuralom  és  a 
féktelen  abszolutizmus  e  megtestesülése  ellen.  Annál 
készségesebben  fogadtam  el  az  angolok  ajánlásait,  mert 
régtől  fogva  megszerettem  már  e  népet  fenséges  iro- 
dalmáért és  szabadságérzetéért  és  mert  hozzá  Kele- 
ten is  őket  tartottam  a  Nyugat  egyetlen  méltó  képvise- 
lőinek, így  hát  egészen  természetes,  hogy  már  Teherán- 
ban tisztában  voltam  Európában  teendő  lépéseimmel 
és  Londont  tekintettem  Nyugatra  való  utazásom  vég- 
rzéljának. 

Majdnem  három  hónapig  pihentem  ki  Teherán  euró- 
pai társaságában  középázsiai  vándorútam  fáradalmait. 
Friss  emlékezetemből  kiegészítettem  az  útközben  tit- 
kon, kis  papírdarabokra,  arabs  betűvel,  de,  hogy  min- 
den gyanú  ellen  védve  legyek,  magyar  nyelven,  czeru- 
zával  írt  följegyzéseimet ;    sőt  elkészültem  már  utazási 

l  Azaz  :    Meshedi  Miszr  (állomás  a  nagy   pusztában)   balra  egy  torony, 

ogy  csatorna  és  egy  rom  —  két  ledőlt  torony,  jobbra  dört  (négy)  ku- 
pola —  egynapi  lakás  —  Romokat  temasa  (nézni)  nem  szabad  —  szí- 
vem fáj  —  utunk  azdik  (eltévedtünk)  —  kompasz  megmentett. 

KGY   LAP   VÁMIíÉRYNAK  A  PUSZTÁBAN   ARAB    BKTÜVEL,  DE  JÓRÉSZT 

MAGYARUL   ÍRT   FELJEGYZÉSEIBŐL. 
\  íratott  Karaiban,  már  visazatérőbfm  Szamarkandból . 

müvem  vázlalával  is,  s  elhatároztam,  hogy  Angliában 
adom  ki  legelőbb  e  könyvemet.  Pompás  légvárakat  épí- 
tettem magamnak  és  valósággal  dúskáltam  jövőm  képé- 
nek szinpompájában,  bár  halovány  fogalmam  sem  volt 
a  reális  alapon  nyug^•ó  életpályáról.  Egj'előre  beértem 
azzal  a  tudattal,  hogy  olyan  részeivel  és  pontjaival  is- 
merkedtem meg  Ázsia  világának,  melyeket  európai  em- 
ber előttem  még  nem  látott.  De  arról,  hogy  hol  és  mi- 
képen  fogom  értékesíteni  e  fölfedező  utam  eredményeit, 
a  siker  örömmámorában  egyáltalán  nem  gondolkoztam. 
Nem  is  gondolkozhattam  volna ;  először  azért,  mert  nem 
voltam  tisztában  a  módjával  tapasztalataim  értékesíté- 
sének, másodszor  azért,  mert  még  kétségeim  voltak  a 
sikerhez  nélkülözhetetlen  toUfoghatóságomban  és  har- 
madszor azért,  mert  haboztam,  hogy  voltaképen  mely 
nyelven  irjak  legelőbb. 

A  lelkemet  vívó  reménységek  zavarából  csakis  az  az 
egyedül  biztos  és  boldogító  érzés  vált  ki  határozottan, 
hogy  szerencsés  felfedező  utam  hírt  és  dicsőséget  sze- 
rez nevemnek  Európában  és  hogy  végre  lesz  élet- 
pályám ;  de  arról,  hogy  milyen  természetű  lesz  ez  a 
pálya,  nem  volt  fogalmam  egyáltalán.  Nem  is  igen  ve- 
tettem rá  ügjet  és  csak  az  volt  minden  törekvésem, 
hogy  minél  gyorsabban  visszatérhessek  Európába  és 
legelőbb  otthon,  a  Magjar  Tudományos  Akadémiában 
léphessek  föl,  azután  pedig  Európa  közönsége  elé  ter- 
jeszthessem jelenlésemet  vándorlásaimról. 

Még  Teheránban,  friss  benyomásaim  alatt  megírtam 
és  útnak  indítottam  jelentésemet  az  Akadémiának.  Az 
első  fogalmazását  féltékenyen  őrzöm  azóta  ázsiai  utam 
emlékei  közt  s  az  emlékezésnek  szánt  e  művemben  itt 
közlöm  főrészét  a  maga  eredeti  formájában : 

«Sirazból  1863  január  10-ikén  visszatértem  Tehe- 
ránba. Itt  azon  kellemetlen  hírt  vevém,  hogy  a  közép- 
ázsiai bonyadalmak,  nemcsak  hogy  nem  csillapodtak, 
hanem  még  nagyobb  hévvel  folyva  az  előbbi  veszélyes 
közlekedést  végkép  megszakították.  Lelkem  csüggedni 
kezdett,  részint  a  hatalmas  akadály  miatt,  részint 
azért  is,  mert  a  hazámból  hozott  útiköltség  tisztán 
elfogyott.  Ugyan  ekkor  vala,  hogy  arról  tudósíttatom, 
miszerint  a  tek.  Akadémia  oly  kegyes  vala  segélyzé- 
semre  43  aranyat  küldeni  minden  további  meghagyás 
nélkül,  vájjon  ez  összeget  visszajövetelemre  vagy  to- 
vább utazásomra  fordítsam.  Ilyképen  teendőimnek  saját 
ura  lévén,  nekem  életkérdéssé  vált  középázsiai  utam 
forró  kívánsága  új  tüzet  lobbantott  föl  lelkemben  és 
minden  út  elzárás,  minden  baráti  lebeszélés  daczára 
mennem  kellett,  mert  menni  akartam.  Ily  lelki  tusában 
mintegy  3  hétig  valék,  midőn  egyszer  egy  khinai  tatár 
khokandi  és  más  középázsiai  emberekből  álló  zarándok- 
koldus (Hadsi)  társaság  Mekkából  Teheránba  érkezek, 
hogy  innét  éjszaknak  tartva,  a  Kaspi-tengeren  át  hazá- 
jukba térjenek.  E  társaság  feje  tisztelkedésre  és  egy  kis 
baj  orvoslására  a  török  követségnél  jelentkezett  és 
nekem  esetleges  ismerkedésre  alkalmat  nyújtva  azon 
ötlettel  együtt,  hátha  ezek  kíséretében  utamat  meg- 
tenném. 0  Excell.  a  követ  és  hivatalnokai  tervemet 
őrültségnek  tekintették,  attól  tartván,  nehogy  ezen  vad 
kinézésű,  rongyokba  öltözött  tatárok,  kiket  mentoraim- 
nak fogadtam,  még  Középázsia  földjére  érkeztem  előtt 
útban  maguk  meggyilkolnak.  Igaz,  magam  is  először 
féltem,  de  tervem  valósítására  ennél  noha  merész,  de 
czélszerűbb  eszközt  nem  találva,  a  nemes  jótevőm  atyai 
tanácsát  megvetni  kénytelen,  az  utazást  hamar  és  leg- 

nagyobb  titokban  elhatározám,  roppant  szerencsének 
né^ve,  hogy  útitársaim  szájából  az  alig  ismert  khinai- 
tatár  török  szójárást  tanulmányozhatom.  A  török  követ 
az  elszántságom  láttára  legalább  a  lehetséges  biztosítás 
kedvéért  hivatalosan  ezen  koldusok  kezébe  adott  és  a 
Koránra  őket  megesküdtetve,  könytelt  szemekkel  enge- 
met útra  indított.  Magából  értetődik,  hogy  üdvösségi 
szempontból,  ruhám,  helyzetem  és  életmödorom  a  tár- 
saiméihez  idomítani  akarván,  a  legnyomorultabb  rongy- 
darabokkal testemet  födve,  mindenféle  lepel  nélkül  a 
szabadon  hálva,  oly  éltet  kellett  viselnem,  a  miről  min- 
den legszegényebb  eredetem  daczára,  ezelőtt  soha  sem 
álmodtam,  mi  eleinte  visszariasztott,  lesz-e  elég  tesii 
erőm,  ezen  nélkülözéseket  egész  utam  hosszában,  hol 
majd  természeti  és  éghajlati  viszontagságok  is  hozzá- 
járulandanak,  eltűrhetni?  ... 

ílly  előkészületek,  ily  rendszabályokkal  1863  Mart.  2S. 
Teheránból  elindultunk  és  10  nap  alatt  Mazendrán  hegyei 
és  erdőin  át  a  Kaspi-tenger  partjára  értünk.  Szükséges- 
nek tartom  megjegyezni,  hogy  ezen  kis  időhatár  is  elég 
vala  arról  meggyőzni,  miszerint  útitársaim  testi  lelki 
barátaim,  kik  minden  mongol  vad  arczvonásuk  daczára 
a  rongyfedte  mocskos  kebel  alatt  nemes  szivet  rejte- 
nek, kik  a  koldusi  álarczot  nem  nyomorúság,  hanem  a 
nehéz  utak  bizonytalansága  parancsolta  szükségből 
vevék  magukra  és  kik  áljellememről  mitsem  sejtve,  mint 
valódi  oszmánli  török  dervist,  ha  tőlük  kitelik,  minden  ve- 
szélyből megmentenek.  Lelkem  tehát  nyugodtabb  vala  és 
csak  kevés  szorongatottsággal  a  perzsa  parttól,  mint 
Hazám  és  világom  legszélsőbb  határövélől  búcsúzva, 
egy  türkmen  tengeri  rabló  sajkáján  Középázsia  föld- 
jének tartottunk.  A  Kaspi-tenger  keleti  partján  legelső 

állomásoiir,  miután  az  Asuradannál  czirkáló  orosz  őr- 
hajók nekem  halálos  szeméből  a  Magyarok  Istene  meg- 
menteit, a  Jomut  Türkmen  fajnak  Gömüstepe  nevű 
táborzata  vala,  hol  20  napig  igen  szívesen  látott  ven- 
dégképen, valamint  ezen  úgy  a  Göklen  fajnak  törzseit 
bebarangolva,  Nagj'^  Sándor  félig  ismert  bástyáján  kí- 
vül más  eddig  ismeretlen   görög  régiségeket  láttam.* 

*  Innen  irlam  második  levelemet  a  teheráni  török  követ- 
séghez, melynek  orvosa,  Bimsenslein  Mukhiisz  .dr.,  ekkor  ír  la 
Eötvös  József  bárónak  (franczia  nyelven)  azt  a  levelet,  mely 
Eötvös  báró  szívességéből  később  birtokomba  jutott  és  magya- 
rul így  szól : 

TÖRÖKORSZÁG 

EGÉS3ÍSÉGŰGYI  ORVOSA  Teherán,  1863.  aug.  5. 

PERZSIÁBAN.  '  ° 

Báró  úr!  —  Vonatkozással  Vámbéry  úr  íResíd  efendi),  a 
tiszteletreméltó  akadémikus  és  az  én  barátom  utazására,  meg- 
bizásom  van  rá,  hogy  közöljem  Önnel  a  következőket : 

Elleniélben  azzal,  a  mit  ő  a  Magyar  Akadémiához  c^ímzett 
legutóbbi  jelentésében  bejelentett,  Vámbéry  úr  Teheránból 
f.  é.  márczius  24-ikén  egyenesen  Khivába  utazott  el,  a  honnan 
Boktiarába  és  Szamarkandba  fog  menni.  Ez  utazást  dervisként 
öltözve  s  egy  csapat  bokharai  zarándok  társaságában  teszi,  a 
kik  Mekkából  visszajövet  hazájukba  térnek  vissza. 

A  teheráni  ottomán  követség,  melyhoz  tartozni  szerencsém 
van,  már  két  levelet  kapott,  a  melyek  egyikét  ez  a  rettent- 
hetetlen utazó  Zil-Kadé  20.  Gömis-Tépé  a  Kaspi-tenger  part- 
ján keltezett,  a  másikat  a  turkomán  Jomut  sivatagból,  Khivától 
20  napi  járóföldre.  E  levelekből  merítjük,  hogy  Vámbéry  úr 
e  pillanatban  Bokharában  vagy  Szamarkandban  lehet  s  hogy 
miután  néhány  hónapon  át  ez  utóbbi  városban  tartózkodott, 
a  Herálon  és  Mesheden  átvivő  utat  követve  fog  visszatérni 
Teheránba. 

Tartózkodnom  kell  attól,  hogy  kifejtsem  az  okokat,  a  melyek 
Vámbéry  urat  rábírták  arra,  hogy  útitervét  megváltoztassa, 
hogy  Bokharába  menjen  s  nem  Meshedbe,  mint  a  hogy  jelen- 
tette ;  csak  arra  szorítkozom,  hogy  megmondjam  Önnek,  báró 

Különösen  várromok  és  régi  templom  vízvezetékét  és 
korgánokat  és  miután  a  nevezetes  fajok  nyelve,  szo- 
kása és  költészetéről  a  lehetséges  ismereteket  meg- 
szerzem, egy  hádsi  társammal  együtt  egy  tevét  olcsón 
vásároltam  és  kis  koldus  karavánunkkal  a  nagy  Hirká- 
niai  pusztának  tartottam.  Valamint  helytelennek  láton» 
a  tek.  Akadémia  figyelmét  a  türkmenek  közti  tartóz- 
kodásomról, mi  fölötte  érdekes  vala,  továbbra  igénybe 
venni,  úgj'^  ezen  a  földkerekség  legbájosabb,  legveszélye- 
sebb pusztai  útjának  részleteitől  is  megkimélem.  Hogy 
szenvedtem  és  mennyit  az  éhség,  szomjúság,  nap  és 
szél    hevétől    meztelen    koldus    minőségemben,   azt   a 


úr,  hogy  az  oltomán  követség,  mely  sietett  oltalma  alá  venni 
az  Önök  tudós  utazóját,  szükségesnek  tartja,  óvatosság  okából, 
az  ő  utazását  titokban  tartani  s  egyébként  azt  kívánja,  hogy 
ne  váljék  még  ismeri té  Európában  sem,  attól  tartva,  hogy  az 
orosz  ügynökök,  a  kik  mindenütt  politikai  misszionáriusokat 
látnak,  elrontják  a  sikert. 

Bizva  abban  a  tudásban  és  személyes  tulajdonságokban,  a 
melyek  Vámbéry  urat  kiválóvá  teszik,  reméljük,  hogy  sikerrel 
végzi  majd  el  veszedelemteljes  vállalkozását,  a  melyet  a  szo- 
morú emlékezetű  ConoUy  életével  fizetett  meg.  Akkor  majd  az 
ő  feladata  lesz,  hogy  több  részletet  közöljön  Önnel  Teherán- 
ból való  elutazásáról,  a  mely  nincs  hfjján  az  érdekességnek. 
A  legmélyebb  tisztelettel  a  báró  úr 

alázatos  szolgája 
Dr.  Bimsenstein  Mukhlisz. 

Két  levelem,  melyekre  Bimsenstein  dr.  hivatkozik,  itt  közlöm 
magyar  fordításban,  megjegyezve,  hogy  a  második  fakszimile- 
l)en  is  látható  e  könyv  mellékletei  közi. 

Az  első  levél  Hajdár  efendihez,  a  teheráni  oltomán  követ- 
hez :  —  ((Kegyelmes  Uram!  Az  az  ember,  ki  a  pusztában  írt  ez 
alázatos  levelemet  átadja,  egyike  a  nemes  bokhara  lakóinak. 
Ugy  látszik,  vagy  egynehány  piaszlert  vagy  egy  ajánló  levelet 

Hazám,  azt  a  nyugoti  világ  csak  akkor  tudja  meg,  ha 
az  angol  kabinet  százezreivel  rendelkező  Conolly  Sán- 
dor elődöm,  ki  Bokharában  terv^eért  vértanuskodott, 
emlékiratait  kézbe  veszik.  Nekem  a  legszélsőbb  per- 
ezekben  azon  édes  vigaszom  vala,  hogy  kedves  Hazám 
napszámosa  fényes  polczán  állok ;  azon  édes  öntudat, 
hogy  halál,  vagy  siker  koczkáját  oly  czélért  vetettem, 
mely  a  világ  legnemesbike ;  azon  buzdítás,  hogy  ily 
játék  tisztelete  csak  milliók  közül  egyet  szerencséltet. 
(Huszonkét  napi  utazás  után,  melyben  két  társunk 
és  négy  teve  áldozatul  estek,  az  Oxus-folyó  egyik  messze 
karja  partján  levő  művelt  telekre  és  öt  nap  múlva  Khiva 


akar.  E  napokban  Khandsan  bég  előkelő  turkomán  és  az  én 
derék  házigazdám  körűivezetett  a  puszta  leghíresebb  bégjeinek 
és  khánjainak  sátraiban  és  mindenütt  rendkivúli  tisztelet  kö- 
zéppontja voltam.  Alázatos  szolgád  fíefiid.r> 

A  második  levél  ugyanahhoz  :  —  « Kegyelmes  Uram,  vég- 
telenül nagy  jóltevőm  !  A  turkomán  pusztától,  hol  három  hétig 
laktam,  ma  búcsúztam  el  és  mielőtt  tevére  ülnék,  kedves  köte- 
lességemnek tartom,  hogy  néhány  sort  írjak  Neked,  ki  ez  ide- 
gen és  magyar  hazámtól  távol  eső  vidéken  egyetlen  jóltevőm 
és  menedékem  vagy.  Előttem  van  egy  irtózatos  puszta,  hol 
húsz  nap  és  húsz  éjje4  számtalan  veszedelem  közt  vezet  át 
utam  a  világszerte  híres  és  rengeteg  homoktengeren.  Külön- 
böző kérésekkel  alkalmatlankodom.  Először  is  kérlek,  hogy 
ne  felejts  el  engem  és  eddig  matatott  kegyességedből  ki  ne 
vess ;  másodszor  tudtodra  akarom  adni,  hogy  a  turkomán 
törzsfő,  kinek  házában  laktam,  fajának  kimagasló  egyéne  s 
az  ottomán  nemzetnek  igazi  barátja  és  tisztelője,  közbenjárá- 
sommal menedéklevelet  akar  a  követségtől  kieszközölni,  a  mit 
neki  meg  lehet  adni,  mert  megbízható  ember.  Harmadszor  azt 
kérném,  hogy  Nazim  beynek  és  Mukhlisz  efendinek  add  át 
üdvözletemet.  Egészségem  egészen  tökéletes  és  ha  Allah  úgy 
akarja,  Khivából  megint  írok.  Zilkade  hó  I2-én  1280.  (1863. 
ápr.  20.)  I{e8id,y> 

Kharezin  (a  régi  Khovarasmia)  fővárosába  ériünk. 
Ennek  uralkodója  Szeid  Bátor  Mehemmed  Khan  török 
utílevelem  felmutatása  és  Hadsi  társaim,  kik  itt  nagy 
tiszteletben  részesültek,  kimondására  szíves  vendége- 
ként fogadott  és  nagyon  bámult,  hogy  30  aranyból  álló 
ajándékát  dervisi  következetességből  vissza  utasítva, 
inkább  azon  engedelemért  könyörögtem,  kényem  sze- 
rint szabadon  kóboroghatni.  Beleegj-ezése  folytán  Khi- 
vából  északnyugatra  eső  Aral-tó  és  annak  déli  partján 
lakó  fajokra  egy  futó  pillanatot  vethettem  és  miután  is- 
mét Khivába  útitársaim  körébe  léptem,  már  ők  a  bo- 
kharai  útra  való  előkészületeket  téve  az  indulásra  csak 
jövetelemet  várták  vala.  A  Khan  minden  lebeszélése 
daczára,  hogy  a  bokharai  emir  egj'  gyanuskodó  rossz 
ember,  ki  a  vendégszeretet  szent  törvényét  annyiszor 
lábbal  tiporta,  én  inkább  a  barátim  félelemhárító  sza- 
vaira hallgalék  és  az  Oxuson  Khankánál  átkelve,  a  ne- 
vezett folyó  bal  partjáról  Bokharának  tartottam. 

(íJulius.  Az  idütáj  Moharrem  hó  eleje  vala.  Kis  kara- 
vánunk a  roppant  forróságban  baljára  a  nagj^  homok 
pusztát  ugyan,  de  jobbra  az  enyhítő  édes  vizű  Oxust  birta, 
az  élelemszerünk  az  árpaliszt  mellett  rizszsel  is  megsza- 
porodott és  egyébként  lassan-lassan  ballagva  már  azon 
reményben  valánk,  hogj'  hat  nap  múlva  a  híres  nagy 
Bokharába  érünk,  midőn  egy  este  egy  meztelen  szöke- 
vényre bukkanván,  azon  rémhírrel  lépetünk  meg,  hogy 
a  Teke  türkmen  faj  egy  száguldozó  csapatja  (csapao)  a 
Kirgizek  ellen  az  Oxus  túlsó  részéről  átkelt  és  őtet 
lovától,  lisztjétől,  mindenétől  megfosztá.  «Az  Istenért 
forduljatok  meg,  monda  a  szökevény,  mert  hajnal  felé 
útjokba  estek,  az  ádáz   Teke  hádsiságlok  v.   szentség- 

tekét  nem  tekinti,  ő  tevéitek  és  liszteiteket  elviszi  és  ti 
éhen  veszlek  a  pusztában. »  Ez  halálcsapás  vala  kis 
karavánunkra  nézve  és  félórai  tanácskodás  után  abba 
egyeztek,  hogy  az  én  kompaszom  és  az  ő  csillagisme- 
retükbe bizván,  az  éjszak-keletre  a  khalatai  homokságba 
magunkat  vetjük.  A  homok  itt  olyan  laza,  hogy  a  tevék 
térdig  elsülyednek,  a  Teke  lovas  nem  üldözhet  ben- 
nünket, mert  nincs  ló  a  világon,  mely  egy  félórai  utat 
itt  megtehetne.  Rögtön  a  terv  kiviteléhez  léptek  és  a 
karavánunk  megfordult.  A  fordulatnál  szívem  valóban 
remegni  kezdett.  Tevém  minden  gyeplőrántás  daczára 
mindig  az  Oxusra  tekintett,  én  is  csak  nehezen  búcsúz- 
tam annak  a  Dunánkhoz  hasonló  habjaitól  és  a  pusztai 
nap  vérpiros  hajnalszakadtakor  csak  '  vékony  ezüst 
fonalként  olykor-olykor  tündökölt  könnytelt  szememben. 

a  Hat  napig  bujdostunk  ezen  rettenetes  hegyeit  és 
völgyeit  órákban  változtató  homok  tengerben,  hol  az  út 
nyomait  csak  tevék  és  emberek  csontvázai  jelölik  és 
melyekre  bukkanni  a  mint  magától  érlelődik,  karavánunk- 
ban mindég  nagy  szerencsének  tartatott.  Az  ég  azon- 
ban nem  sokára  megmentett  és  midőn  nyolcz  nap 
múlva  a  szörnyű  pusztaság  végződött,  kétórányi  távol- 
ságból Bokhara  városa  tompa  idomtalan  tornyai  lát- 
szottak. 

«íme  tekintetes  Akadémia  ez  rövid  vázlata  azon  ké- 
születek, azon  veszélyek  és  fáradságoknak,  melyek 
Bokhara,  Középázsia  fővárosa,  több  európai  elődöm 
kinpadja  és  sírja  kapujához  vezettek.  Igen  keserű 
munka,  melyre  ilyen  jutalom  vár!  Lelkemnek  elegendő 
oka  vala  csüggedésre,  de  a  sors  úgy  intézkedett,  hogy 
az  útitársaim,  kiknek  eleinte  gyilkát  féltem  mindég,  itt 
is    őrangyalként    oltalmukba    vettek    és    valahányszor 

európai  arczvonásoni,  melyeket  elrejteni  nem  tudtam^ 
melyek  annyi  talár  arcz  között  feltűntek,  egjik  vagy 
másik  helyen  gyanút  költve  éltemet  veszélyeztették » 
mindannyiszor  kedves  útitársaim  bátran  előálltak  erős 
eskükkel  bizonyítandók,  hogy  én  egy  valódi  és  igazi 
török  dervis  vagjok,  kit  ők  a  Nagy  Szultán  követje 
kezéből  kaptak  és  kiért  mint  kedves  vendégükért  halni 
is  tudnának.  Hogy  Mekkából  jövő  szenteskedő  társaim 
e  szavai  Bokharában  üresen  el  nem  hangzottak,  az 
magától  értetődik.  Az  Emir  főtisztje  (mert  ő  maga  had- 
járaton vala),  európai  lételemről  egy  cseppet  kételkedett, 
de  a  Szultán  pecsétjével  ellátott  utilevél,  ily  baráti 
hűség  és  török  nyelvem  szerencsés  hajlékonysága  min- 
den ellenem  való  nyilvános  föllépését  meggátlák.  Bok- 
harában három  hétig  időztem  s  miután  a  látni  valót 
megszemlélve  a  város  tudományossága  és  könj^tárai- 
ról  kiérő  fogalmat  szereztem,  a  khivai  tatárság  felé 
tartó  barátaimmal  Szamarkandba  mentem. 

dSzamarkand,  az  emirség  harmadrendű  városa,  miután 
Bokharából  szabadon  menekültem,  rám  nézve  már  ve- 
szélyes nem  vala,  tíz  napig  szabadon  is  mulattam  benne 
az  Európában  túlbecsült  régiségeket  tanulmányozva  s 
már  a  visszatérésemről  gondolkoztam,  midőn  az  Emir- 
nek  a  khokandi  hadjáratból  visszajövetele  az  utolsó  s 
tán  legnagyobb  veszélylyel  fenyegetett.  Én  a  zsarnok 
elől  ugyan  megmenekülhettem  volna,  de  ezt  káros  rend- 
szabálvnak  tekintettem.  Maradtam  tehát  Timur  főváro- 
sában,  míg  a  fejedelem  kétszeri  kihallgatásán  színlelt 
barátsága  álarcza  alatti  gonosz  tervéről  meggyőzött  és 
a  nélkül,  hogy  a  zsarnok  búcsúját  vártam  volna  Sza- 
markandból  elosonva  nyugatra  vissza  utamat  kezdem. 
E  [)ercztől  fogva  szemem  a  kedves  nyugat,  új  éltem  for- 

rása,  az  édes  Hazám  felé  fordul,  de  szívem  még  nem  mert 
örülni,  mert  először  kedves  barátaimtól  is,  kik  innét  mesz- 
sze  keleti  hazájokba  siettek,  elváltam  —  ők  \alódi  bajtár- 
saim valának,  kiknek  hűségének  éltemet  köszöném  és 
örökké  szent  lesz  előttem  emiékök.  Mert  annyi  barbár- 
ságban egyedül  magamra  hagyatva,  még  negyven  állo- 
másnyi  utat  meg  kell  tennem,  hogy  menekülésem  kikö- 
tőjének tartott  Perzsia  keleti  határát  elérjem.  Igaz,  a 
tatár  szójárás  és  szokások  elsajátítása  nagj"^  segítsé- 
gemre voltak,  de  bezzeg  zokon  esett  a  sok  gyanuskodó 
kérdésekre  megfelelni,  dervis  létemről  bizonyítást  adni, 
barátaim  nélkül,  kikre  azelőtt  mindig  hivatkozhattam. 
Az  ég  úgy  akarta,  hogy  a  nehézségeken  is  szerencsé- 
sen túlmenve,  barátaim  és  minden  utolsó  fillértől  meg- 
fosztva, a  koldusbotomra  a  szó  teljes  értelmében  tá- 
maszkodva, utamat  folytathassam.  Szamarkandtól  a 
pusztán  Kerkinek  tartottara,  mely  várnál  az  Oxuson 
átkeltem  és  a  herati  karavánnal  Andkhaj  Memene  és 
Bála  Murgábon  át  Herátba  utaztam,  honnét  sok  szen- 
vedés után  Meshedbe  érkezve,  méltóságos  báró  Eötvös 
József  úr  és  én  kegyelmes  uramnak  ujonszületésem 
hirét  tartalmazó  levelemet  czímeztem.)) 

A  kedvező  időjárás  beálltával  odahagytam  a  perzsa 
fővárost,  azzal  a  szándékkal,  hogy  ugyanazon  az  úton, 
a  melyen  odajöttem,  tudniillik  Tebrizen  és  Erzerumon 
át  Trebizondba  megyek.  A  milyen  félelemmel,  aggo- 
dalommal és  bizonytalansággal  volt  leli  odautazásom, 
ép  olyan  gyönyörűségessé  s  a  legfényesebb  reménysé- 
gekkel teljessé  alakúit  visszatérésem  a  Fekete-tenger 
partjaira.  Gyors  napijáratokban  röpültem  át  az  egj'es 
•állomásokon.  Az  utazásban  megedzett  testemnek  való- 

ságos  gyermekjáték  volt  a  régebben  fáradalmas  út, 
kellemes  sétalovaglás  csupán,  mely  valóságos  díadal- 
nienellé  alakúit  a  meleg  fogadtatás  következtében,  a 
melyben  európai  barátaim  Tebrizben  részesítettek.  Forró 
ölelések,  vendégségek,  ünneplés  és  csodálat  követte 
egymást  bátor  vállalkozásom  sikere  miatt;  svájcziak, 
francziák,  németek,  angolok  és  olaszok,  mindenki  büszke 
volt  reá,  hogy  egy  bénalábú  európai  ember  megállta 
helyét  az  emberrabló  turkománok  közt  és  a  vadul  fana- 
tikus Középázsiában  s  az  ó-világ  ez  eddig  elzárt  részét 
közelebb  hozta  felfedezései  által  a  Nyugat  világához. 
Azon  a  fent  közlött  jelentésen  kívül,  a  melyet  utazásom- 
ról Teheránból  a  Magyar  Tudományos  Akadémia  elnök- 
ségének küldöttem,  a  diplomácziai  képviselők  részéről 
is  mentek  hivatalos  jelentések  az  illető  kormányokhoz, 
azonkívül  pedig  számos  tudósítás  az  európai  sajtó  or- 
gánumaihoz. Sikerűit  vállalkozásom  híre  e  szerint  meg- 
előzte jöttömet  s  midőn  Konstantinápolyba  érkezve,  be- 
mutatkoztam Prokesch'Oslen  grófnak,  az  osztrák  inter- 
nuncziusnak  és  Aali  pasa  nagyvezérnek,  úgy  láttam, 
hogy  már  teljesen  tájékozva  vannak  utazásomról  és  a 
meleg  fogadtatás,  melyben  részesítettek,  kétségtelen  je- 
lét adta  az  élénk  érdeklődésnek,  melyet  Középázsia  addig 
zelárt  tájai  iránt  éreztek.  Konstantinápolyban  várt  már 
végtelen  örömömre  Eötvös  József  báró   itt  következd 

levele  is : 

nPesi,  20/4  1864. 

(( Tiszteli  barátom  I  —  Ide  mellékelve  küldöm  a  gőz- 
hajózási jegyet,  melyet  a  gőzhajózási  társulat  Kegyed 
számára  kiadott.  Nem  szükség  mondanom,  mennyi 
örömmel  értesültem  szerencsés  megérkezéséről  Tehe- 
ránban s  mennyi  érdekkel  várjuk  valamennyien  vissza- 

jöttét.  Valamint  az  erély,  melyet  Ön  utazásánál  ki- 
fejtett, úgy  fáradalmainak  tudományos  eredményei, 
melyeket  leveleiben  igér,  csak  igazolni  fogják  véle- 
ményemel, melyben  Ön  iránt  mindig  voltam.  Fogadja 
addig  is,  míg  azt  személyesen  tehetem,  való  tisztele- 
tem s  rokonszenvem  kifejezését,  melylyel  vagyok 
őszinte  barátja  Eölvös,^ 

Csak  néhány  óra  hosszáig  időztem  Konstantinápoly- 
ban, a  melyet  az  igazi  európaiság  képviselőjének,  sőt 
a  nyugati  műveltség  netovábbjának  színében  láttam, 
ekkor  azután  egy  Lloyd-gőzösön  Kűsztendse  és  Cser- 
navoda  irányában,  majd  a  Dunán,  Pestre  utaztam,  hová 
1864  május  bavánfik  első  felében  szerencsésen  meg  is 
érkeztem. 

Meg  se  próbálom  leírni  azt  a  benyomást,  melyet 
édes  hazám  viszontlátása  keltett  lelkemben.  Gyönge  is 
volna  hozzá  a  toll,  hogy  tolmácsa  lehessen  annak  a 
meghatottságnak,  melylyel  amaz  ország  földjére  lép- 
tem, melynek  őstörténete  első  sorban  ösztönzött  vesze- 
delmes vándorútamra  s  a  melynek  nemzeti  kezdetei^ 
mint  említettem,  már  iQú  koromban  életre  keltették 
bennem  azt  az  érdeklődést,  melynek  kielégítése  végett 
mondhatatlan  veszedelmekkel  és  nélkülözésekkel  járó 
utazásomra  vállalkoztam.  E  visszontagságoknak  most 
szerencsésen  a  végére  jutottam.  Midőn  a  Lánczhid  mel- 
lett a  pesti  kikötő  partjára  léptem  és  tatárommal,  khivai 
utazásom  ez  élő  tanujával,  a  közeli  Európa-szállóba 
siettem,  azt  hittem,  nem  birok  örömömmel.  Nem  is  gon- 
doltam reá,  hogy  a  milyen  egyedül  és  elhagyottan  kel- 
tem utamra  évekkel  ezelőtt,  ép  olyan  magamban  és 
észrevétlenül  térek  most  haza   is.    Évek  múlva,  midőn 

jelen  voltam  azon  a  fogadtatáson,  melyben  Livingstone-t, 
Speke-t  és  Granl-ot,  Palgrave-t,  Burton-t  és  különösen 
Stanley-t  részesítették  Londonban :  azon  a  fogadtatá- 
son, melyben  részt  vett  egy  egész  nemzet;  melynek 
rendkívüli  eseményére  hetekkel  sőt  hónapokkal  előre 
hívta  fel  a  figyelmet  a  sajtó,  és  külön  vonatok  men- 
tek elébe  a  nemzeti  hősként  ünnepelt  utazónak;  midőn 
láttam,  hogy  milyen  fényes  megbecsüléssel  fogadták 
még  Bécsben  is  —  hol  az  utazókat  épen  nem  szokták 
a  nap  hősének  tekinteni  —  Payert  és  Weyprechtet : 
lelkemnek  annál  fájóbban  esett  egészen  figyelmen  kívül 
hagyott  megérkezésem  szomorú  pillanata  és  honfitár- 
saim bántó  közömbössége.  Senki  sem  keresett  fel, 
senki  sem  vett  rólam  tudomást,  egyetlen  hűséges  jó- 
akarómon, Eötvös  József  bárón  kívül.  Midőn  megérkez- 
tem, nyomban  hírt  küldöttem  hozzá  magamról  és  meg- 
kaptam azonnal  sietve  írt  válaszát : 

«29  5 
«E  perczben  veszem  sorait,  örömmel  értesültem 
megérkezéséről  s  még  inkább  fogok  örülni,  ha  men- 
tül elébb  találkozunk,  ha  tehát  foglalatosságai  enge- 
dik, jöjjön  hozzám  holnap  reggel,  ha  lehet  fél  tíz  óra 
előtt  —  fél  nyolczkor  már  találhat  —  mert  később 
embereket  várok  s  szeretném,  ha  legalább  egy  fél 
óráig  háborgatás  nélkül  szólhatnánk  egymással. 
dÜszinte  tisztelettel,  lekötelezettje  Eötvös.^ 

r 

Ugy  látszott,  hogy  az  Akadémia  körében,  a  mely- 
nek pedig  kiküldöttje  voltam,  minél  kevesebb  érdeklő- 
dést kellett  szerencsés  végű  vállalkozásom,  mert  midőn 
a  legközelebbi  hétfői  ülésen  az  Akadémia  termébe  lép- 
tem, csak  Szalay  László,  az  Akadémia  fenkölt  szellemű 

Magyarul:  A  visszatérés  kezdete.  Hadsi  Hilal  és  a  seikh  nem 
jött  el.  Sok  basit)Ozuk  Kliokandhól  visszatér.  —  Társaiinlól  búcsú- 
zom, nagy  sírás  és  szívszakadás  közt.  —  Végre  Hadsi  Bilal  és  a 
seikh  is  megérkezik,  a  búcsúzás  sírása  megújul. 

és  nagy  műveltségű  titkára  és  Eötvös  báró,  az  én  nagy- 
lelkű pártfogóm  fogadtak  meleg  öleléssel,  ezzel  adva  jelét 
szerencsés  menekülésemen  érzett  belső  örömüknek,  és 
egyébként  is  vigasztalni  igyekeztek  a  részvétlenség 
miatt,  mely  mindenütt  nyomon  kisért.  Magyarország  az 
osztrák  önkényuralom  szomorú  korszakát  élte  akkor. 
A  nemzet  az  abszolutizmus  bilincseiben  nyögött,  köz- 
életnek és  társadalmi  szellemnek  nem  volt  nyoma  sehol, 
minden  reménykedés,  várakozás  és  epedés  csak  a  nem- 
zeti kormányzat  visszaszerzését  és  az  Ausztriával  való 
kibékülést  áhította ;  és  habár  Ázsia  a  magj'ar  őstörté- 
net szempontjából  nem  is  volt  minden  érdekesség  nél- 
kül való,  nagyon  csekély,  vagy  semminemű  mélyebb 
hatást  nem  kelthettek  az  akkori  .Magyarországon  a  föld- 
es néprajzi  kutatások  és  az  ó-világ  addig  merőben 
ismeretlen  részeinek  felt4rúlása.  A  kinek  kenyérre  van 
szüksége,  nem  keresi  az  ínycsiklandozó  édességeket  s 
a  politikai  léte  és  jövője  miatt  aggódó  nemzetnek  rossz 
néven  ki  vehetné,  ha  minden  gondolata  és  minden  tö- 
rekvése első  sorban  alkotmányos  jogainak  visszaszer- 
zése és  nemzeti  önállósága  felé  fordul  és  ha  a  művelő- 
dés és  a  felvilágosodottság  terén  az  általános  tudomá- 
nyosság alapvető  elemeire,  nem  pedig  a  messze  világ- 
részek föld-  és  néprajzi  fölfedezéseire  veti  figyelmét? 
Magyarország  kultúrélete  Középázsiából  való  vissza- 
térésem idejében  munkásságának  és  alkotásának  kez- 
dőfokán állott  és  az  Akadémiának,  az  önkényuralom 
Argus-szemeitől  leginkább  megkímélt  nemzeti  intéz- 
ménynek, inkább  politikai  és  nemzeti,  mint  objektiv, 
közhasznú  és  tudományos  színezete  volt.  A  társadalom 
is,  mely  alkotmányos  jogainak  helyreállítására  vágya- 
kozott, természetesen  sokkal  kevésbbé  érdeklődött  az 

Oxus  tájai  és  e  lájak  népe  iránt,  mint  a  tudományban 
haladottabb  Nyugat  szerencsésebb  nemzetei.  Hiszen 
Németországban,  a  szigorúan  tudományos  élet  hazájá- 
ban is  sokkal  csekélyebb  érdeklődési  keltett  utazásom^ 
mint  Angliában  és  Oroszországban,  hol  a  kormányok 
figyelmét  részint  politikai,  részint  gazdasági  érdekek 
fordították  e  tájakra  és  nélkülözhetetlenné  tették  ez 
addig  hozzáférhetetlen  országok  behatóbb  ismeretét. 

Mint  említettem,  az  igazságosság  és  a  méltányosság 
álláspontjáról  nézve  és  tekintetbe  véve  a  politika  napi 
kérdéseinek  mindent  lefoglaló  érdekét,  talán  kevés,  vagy 
semmi  okom  sem  lett  volna  reá,  hogy  panaszszal  említ- 
sem az  utazásommal  szemben  tanúsított  hidegséget, 
vagy  hogy  közömbösséget,  avagy  érdemeimnek  szándé- 
kos el  nem  ismerését  lássam  benne.  De  a  heves  lelki- 
tusák  olyan  pillanataiban,  és^  hatása  alatt  állva  meg- 
duzzadt önérzetemnek,  melyet  a  Perzsiában  és  Török- 
országban élő  európai  kolóniák  részéről  visszatérő 
utamba n  tapasztalt  megbecsülés  növelt  nagjTa,  nem 
csoda,  hogy  a  szenvedély  felkorbácsolt  hullámai  csak- 
hamar elhallgattatták  bennem  a  nyugodt  Ítéletet  és  lel- 
kem erős  lehangoltság  rabságába  esett.  Pesti  tartóz- 
kodásom első  napjai  is  keserves  csalódást  szereztek 
már  nekem.  Azt  gondoltam  magamban :  —  Ez  hát  a 
jutalma  mérhetetlen  fáradalmaimnak  és  szenvedéseim- 
nek, és  ilyen  hálát  érdemeltem  a  nemzettől,  melyért^ 
hogy  felderítsem  eredetét,  koczkára  tettem  életemet; 
és  ez  legyen  az  elismerés  az  Akadémia  részéről,  mely- 
nek, úgy  reméltem,  hasznára  leszek  tudományos  utazá- 
som eredményeivel  ?  —  Megsértett  hiúságom  hatása 
alatt  állva,  kínosan  esett  ilyetén  fölébredésem  az  álom- 
ból,   melyben   hazautazásom  egész  folyamán  ringatóz- 

tam.  Reménveimnek  ez  a  semmivé  válása  —  holott  e 
remények  éltettek  és  öntöttek  belém  bátorságot  a  leg- 
naervobb  nélkülözések  és  halálos  veszedelmek  köze- 
pette  —  legborzasztóbb  percze  volt  életemnek.  Órák 
hosszáig  tépelődtem  Európa-szállóbeli  magányos  szo- 
bámban e  fájó  csalódásomon  ;  nem  hittem  és  nem  hihet- 
tem valóságában  s  a  megbántott  lelkemen  ejtett  seb 
annyival  fájdalmasabb  volt,  mert  íme,  győzedelmeskedve 
életharczom  egyik  legnehezebb  fordulatán,  ott  voltam 
megint,  a  hol  annak  előtte  voltam,  azaz  nem  tudtam 
még  mindig,  hogy  mihez  fogjak  és  mit  tegyek  jövőm 
megállapítása  érdekében. 

Némelyek  azt  ajánlották,  hogy  lépjek  újra  félben- 
maradt konstantinápolyi  hivatalnokpályámra,  mások  vi- 
szont úgy  vélték,  hogy  a  pesti  egyetem  keleti  tanszékére 
kellene  pályáznom,  a  mit  annál  inkább  meg  kellene 
tennem,  mert  a  keleti  nyelveknek  az  előtt  is  volt  már 
tanítója  egyetemünkön,  elhunyt  mesterem,  Repiczky 
János  személyében.  Az  elsőnek  említett  terv  megvaló- 
sítására nem  volt  sok  kedvem,  mert  a  Kelet  a  kiállott 
viszontagságok  után  nem  vonzott  többé  és  látva  az 
ázsiai  világ  állandó  hanyatlását,  annál  nagyobb  szen- 
vedélylyel  csüngtem  a  Nyugat  hatalmasan  pezsgő,  tett- 
erős életnyilvánulásain.  A  tanári  állásra  már  nagyobb 
volt  a  hajlandóságom,  mert  mindenek  előtt  nyugalomra 
vágyakoztam  és  mert  reméltem,  hogy  általa  megszer- 
zem magamnak  azt  a  nyugalmat,  melyre  szükségem 
lesz,  hogy  feldolgozhassam  utazásom  nyelvi  és  néprajzi 
eredményeit  De  fájdalom,  sok  nehézség  állta  útját,  hogy 
a  keleti  nyelvek  egyetemi  tanszékét  elnyerhessem,  mert 
Magj^arországot  akkor  még  Bécsből  kormányozták  és 
nem  igen  remélhettem,  hogy  jóbarátokat  és  pártfogókat 

16* 


i 


I 

244  KÜZDELMEIM. 


leljek  a  közigazgatásnak  ebben  a  középpontjában  én, 
ki  Keleten  létem  alatt  bizalmas  összeköttetésben  áll- 
tam a  magyar  emigráczióval  s  kit  ennek  következté- 
ben soha  semmi  sem  húzott  Ausztriához.  Én  hát  e 
két  tervnek  egyikétől  sem  voltam  valami  nagyon  el- 
ragadtatva s  mert  Teheránban  lakó  angol  barátaim  azt 
tanácsolták  volt,  hogy  Londonban  adjam  ki  utazási  mű- 
vemet s  e  végből  fölös  módon  elláttak  a  brit  világ- 
város különböző  állásban  és  rangban  levő  férfiaihoz 
szóló  ajánló  levelekkel,  könnyen  szántam  rá  magam, 
hogy  kimegj^ek  Angliába  és  az  ázsiai  utazások  leghiva- 
tottabb fóruma,  a  londoni  földrajzi  társaság  előtt  lépek 
fel  utazásom  eredményeivel.  Ugy  lehet,  az  is  hozzájá- 
rult ez  elhatározásomhoz,  hogy  négyheti  pihenésem 
után  újra  felébredt  bennem  az  utazás  kedve  és  hogy 
akkori  helyzetem  reménytelenségében  új  életre  kelt 
vágyam  a  kalandos  élet  vállozandóságaira.  Röviden 
szólva,  elhatároztam,  hogy  minél  előbb  kezembe  ra- 
gadom ismét  a  vándorbotot  s  a  keleti  élmények  me- 
zejéről bele  vetem  magam  a  Nyugat  életküzdelmének  ^ 
kellő  közepébe.  Igen  ám,  de  könnyebb  azt  kimondani, 
mint  megtenni,  mert  míg  a  keleti  utazáshoz  elég  a  nyel- 
vek és  a  szokások  ismerete,  a  pénz  meg  néha  inkább 
veszedelmére,  mint  hasznára  válik  az  embernek,  nyu- 
gaton a  dolog  ép  ellenkezőleg  áll.  Mivel  pedig  üres 
zsebbel  érkeztem  Pestre,  nagy  fejtörésembe  került  és 
csalódásomat  még  keserűbbé  tette  a  kérdés,  hogy  hon- 
nan kerítsem  elő  a  londoni  utazás  költségét.  Hiába  for- 
dultam egy  kis  kölcsönért  azokhoz,  kiket  barátaimnak 
hittem  ;  hiába  Ígértem,  hogy  négj'^szeresét  adom  vissza  a 
kért  összegnek,  hiába  utaltam  reá,  hogy  a  művelt  Nyu- 
gaton   való   fellépésem  hasznára  lesz  a   nemzetnek  — 

süket  füleknek  beszéltem  és  a  hidegség,  melylyel  ka- 
landjaim szóbeli  elbeszélését  fogadták,  némelyekben, 
sajnos,  kétségeket  is  támasztott  ellenemben.  A  tudat- 
lanság a  gyanúsítás  szülőanyja  és  mert  sokan  délibá- 
bosnak és  túlzottnak  vélték  élményeimet,  senki  sem 
merte  a  pénzét  reám  bizni  s  elhagyottabban  és  tehe- 
lellenebbűl  álltam  hazámban,  mint  Középázsia  vad 
pusztaságain. 

Hála  nemes  jóakaróm,  Eötvös  József  báró  fáradozá- 
sainak, végre  rá  lehett  bírni  DessewíTy  Emil  grófot,  az 
Akadémia  elnökét,  hogy  adott  néhány  száz  forintnyi 
előleget  a  tudós  társaság  könyvtári  alapjából.  Kétség- 
telenül segítség  volt  ez  végső  szükségemben,  csak  ne 
történt  volna  meg  az,  hogy  a  gyámolító  kéz,  mely  fe- 
lém nyúlt,  koromsötét  nyomokat  hagyott,  melyek  örök 
időre  elcsúfították  a  jótett  emlékét.  Tudniillik  megkap- 
tam ugyan  a  pénzt,  de  csak  azzal  a  feltétellel,  hogy 
biztosítékul  leteszem  az  elnöknél  keleti  kézirataimat, 
utazásom  e  legértékesebb  zsákmányait.  És  bármilyen 
dicséretes  volt  is  e  gondosság  és  kölelességtudás  az 
Akadémia  vagyonát  féltő  buzgó  és  nemes  elnök  részé- 
ről, reám  nézve  mélyen  sértő  és  bántó  volt  ez  az  eset. 
Midőn  kézirataimmal  telt  iszákomat  a  gróf  lakására  vit- 
tem, ellenállhatatlanul  erőt  vettek  rajtam  e  gondola- 
tok: —  Tehát  nem  hisznek  bennem.  Csavargónak  néz- 
nek, kinél,  mert  nincs  benne  becsületérzés,  veszélyben  az 
Akadémia  pénze,  talán  vissza  sem  fizeti  soha.  Én  tőlem, 
ki  úgy  küzdöttem  és  szenvedtem  az  Akadémia  czéljaiért, 
mint  előttem  kevesen,  ki  búvárlataim  eredményével  ki 
akarom  vinni  az  irodalom  világpiaczára  nemzetem  szel- 
lemi törekvéseit  és  az  európai  közös  kullúrtörekvések 
munkatársa  gyanánt  akarom  bemutatni  az  c  tekintetben 

még  kevéssé  ismert  Magj^arországot,  —  tőlem,  a  fana- 
likusjcgiongótól  és  ábrándozótól,  zálogot  kérnek'lnost 
egynehány  nyomorult  forint  miatt !  —  Ez  nagyon  is  erős 
volt,  nagyon  is  mélyen  megbántott  és  ez  ejtette  az  első 
mély  sebet  tüzesen  hazafias  szívemen. 

Könnyű  hát  elképzelni,  hogy  milyen  lélekállapotban 
hag}'tam  el  azt  a  várost,  melybe  éveken  át  oly  mélyen 
vágyakoztam  ;  s  ha  nem  mosolyog  reám  a  Londonban 
várható  elismerés  reménysugara,  még  borzasztóbb  lelt 
volna  csalódásom.  Azt  kérdezem  már  most  a  szíves  ol- 
vasótól:  hogyan  ne  jutottam  volna  ily  körülmények  közt 
arra  a  gondolatra,  hog^'  mindezt  a  megalázást  és  gyanú- 
sítást, mindezt  a  borzasztó  félreismerést  és  a  fáradalmas 
munkának  mindezt  a  szántszándékos  semmibevevését 
nem  tulajdoníthatom  másnak,  mint  egyesegyedül  ho- 
mályos eredetemnek  és  zsidó  származásom  baljóslatú 
csillagának?  Lehet,  hogy  tévedésből  fakad  a  föltevés, 
melyből  kiindultam,  mert  az  hiszem,  hogy  igazi  magyar 
és  keresztény  származású  kutató  sem  tarthatott  volna 
számot  kedvezőbb  fogadtatásra  Magyarország  akkori 
szellemi  elernyedtségében.  De  a  kínos  gyanú  mégis  csak 
bele  vette  magát  lelkembe  és  nehéz  volt  onnan  kiirtani. 

A  zálogra  kapott  szerény  pénzecskével  tehát  miha- 
marább útra  keltem  és  Pestről  Londonba  vivő  utamon, 
szerencsére,  számos  bizonyítékát  nyertem  a  jövő  kedve- 
zőbb kialakulásának.  Már  Bécsben  észrevettem  az  újsá- 
gok reám  vonatkozó  közleményeiből,  hogy  utazásom 
jelentékeny  érdeklődést  keltett,  mert  míg  otthon  akad- 
tak, és  pedig  épen  az  akadémiai  körökben,  irígj-  és  szűk- 
keblű emberek,  kik  a  megérkezésemet  követő  napon  gú- 
nyos közléseket  tettek  rólam  a  napi  lapokban  és  a  többi 
közt   például  a  szememre  vetették  azt,  hogj'  a  fejemen 

fönntartott  fezzel  leplem  az  Akadémia  termébe,  —  holott 
a  nehéz  turbánhoz  szokott  fejemet  csak  fokról-fokra 
szoktathattam  újra  a  könnyebb  fejviselethez  —  a  kül- 
földi újságokban  lelkes  dicséretemet  olvastam,  sőt  el- 
vétve fölöttébb  meleg  részvétet  is  láttam  sorsom  iránt. 
A  hogy  közelebb  és  közelebb  jutottam  a  Nyugathoz, 
mind  gyakoribbá  váltak  e  bizonyítékok.  Kölnben  már 
meginterviewoltatott  a  Kölnische  Zeitung  s  mikor  Do- 
werben  vonatra  szálltam  és  a  kupéban  szót  ejtettem 
londoni  utazásom  czéljairól  angol  útitársamnak,  a  vé- 
letlen mindjárt  egy  olyan  ismeretségbe  kevert,  mely 
mai  napig  is  talányszerű  előttem.  A  kocsiban  űlő  köz- 
vetetten szomszédom,  egj^  Smith  nevű  úr,  ezt  a  nevet 
olvastam  a  névjegyén,  oly  annyira  pártolásába  fogadott, 
hogy  a  mikor  megérkeztem  az  óriási  világvárosba, 
maga  szállásolt  el  a  Hotel- Victoriában,  pompás  szobát 
nyittatott  számomra,  este  és  másnap  megvendégelt  feje- 
delmi vendégszeretettel,  magánlakást  bérelt  számomra 
és,  mint  utóbb  megtudtam,  még  az  első  hónapra  eső 
bért  is  előre  kifizette  helyettem.  Mikor  új  szállásomon 
elhelyezkedtem,  a  derék  féríiú  eltávozott,  de  hogy  ki 
lehetett  ez  a  Smith  úr,  annak  mai  napig  sem  juthattam 
nyomára.  Soha  az  életben  többé  nem  mutatkozott  előt- 
tem és  csak  föltevés  alapján  gyanítom,  hogy  a  napi 
lapokból  értesülve  jöttömről,  e  nemes  emberbarát  bizo- 
nyos sejtelmével  birt  a  reám  váró  szerepnek  és  a  meny- 
nyire tőle  tellett,  ő  akarta  megtenni  nekem  az  első  ba- 
ráti szolgálatot.  Bizony  baráti  szolgálat  volt  is  az,  mert 
máig  sem  tudnám  megmondani,  hogy  szerény  módom- 
mal mihez  is  foghattam  volna  az  angol  Bábelben  és 
hogy,  teljesen  ismeretlenül,  miképen  is  lelhettem  volna 
helyem  a  Nyugat  világában. 

Mikor  már  némiképen  otthonossá  váltam  a  brit  me- 
tropolis nyugoti  részén,  kézhez  adtam  ajánló  levelei- 
met. Sir  Roderick  Miirchison^  a  királyi  földrajzi  társa- 
ság elnöke ;  Sir  Henry  Bawlinson,  a  közép-ázsiai  kér- 
dések legnagyobb  tekintélye ;  Sir  Henry  A .  Layard, 
a  külügyminisztérium  .másodállamtitkára;  Sir  Jusiin 
Sheil,  a  volt  teheráni  követ  és  last  but  not  least  Lord 
Strangford,  a  moszlim  Kelet  nagy  ismerője,  a  legmele- 
gebb módon  fogadtak  valamennyien,  kérdéseket  tettek 
hozzám  utazásom  részleteiről  és  a  közép-ázsiai  állapo- 
tokról. Örülve  a  hozzám  intézett  szakszerű  kérdéseken, 
nem  kis  mértékben  csodálkoztam  rajta,  hogy  az  angol 
szertartásosság  jéghidegsége  helyett  mindenhol  élénk 
részvételt  és  képmutatás  nélkül  való  őszinte  rokonérzést 
leltem.  Nyomban  tisztán  állt  előttem,  hogj'itt  elememre 
találtam  és  hogy  megleltem  úti  tapasztalataim  értékesí- 
tésének egyetlen  és  legjobb  piaczát.  De  hogyan  is  lehe- 
tett volna  máskép?  Angolország,  a  föld  egész  kerek- 
ségén elszórt  gyarmataival,  világra  szóló  kereskedelmé- 
vel és  a  föld  legelrejtettebb  zugában  történő  események 
iránt  érzett  élénk  érdeklődésével  a  nagy  világeszmék 
egyetlen  országa  e  földön  és  az  is  marad  minden  idők- 
ben. A  föld-  és  néprajzi  tudomány  művelése  itt  szoros 
kapcsolatban  áll  a  nép  gazdasági,  politikai  és  nemzeti 
vonatkozásaival  és  mert  a  széles  és  nagyszerű  látókör 
mellett  minden  kicsinyes  nemzeti  féltékenykedést  le- 
győzött a  gyakorlati  haszonra  való  törekvés,  csak  ter- 
mészetes, hogy  nagyon  kevés  ügyet  vetnek  itt  a  felfe- 
dező utas  eredetére  és  hovátartózandóságára  s  annak 
a  francziának,  németnek  vagy  magyarnak,  ki  a  föld-  és  a 
néprajzot  gazdagította,  szivesen  elfelejtik  a  <iforeignen> 
Angliában  egyébként  nem  igen  kedvelt  minőségét.  Ezt 

a  megfigyelést  Angliában  való  tartójdíodásomnak  már 
első  napjaiban  megtehettem  és  később  természetesen 
annál  meglepőbb  és  reám  nézve  annál  jólesőbb  mó- 
don érvényesült  az  angol  népjellemnek  ez  a  kitűnő  vo- 
nása. Nem  szólva  egy  csekély  és  inkább  tréfás,  mint 
komoly  epizódról,  a  legkisebb  zavaró  hang  kellemet- 
lenségét sem  éreztem  a  részeműi  jutott  fogadtatásban. 
Minthogy  arczomnak  erősen  barna  szine  és  még  inkább 
a  perzsa  és  a  török  nyelvben  való  tőrülmetszett,  min- 
den idegenszerűség  nélkül  való  társalgásom  sokakban 
kétséget  támasztott  európai  vagy  is  magyar  származá- 
somban, a  Kelet  némely  ismerői  kezdetben  álruhába  bújt 
ázsiainak  tartottak  és  egyideig  tartózkodón  is  viselked- 
tek velem  szemben  ;  de  midőn  Kmetty  tábornok,  az  idő- 
tájt  Londonban  lakó  honfijtársani,  ki  ismert  Konstanti- 
nápolyból, kellő  megnyugtatással  szolgált  a  kételkedők- 
nek, annál  nagyobbra  nőtt  csodálkozásuk  és  két  héttel 
a  Themse  partjára  való  megérkezésem  után  egész  sere- 
gét számláltam  már  barátaimnak  és  ismerőseimnek,  kik 
szóban  és  írásban  terjesztették  híremet,  sőt  az  egykori 
dervist  váratlanul  hírneves  és  divatos  emberévé  tették 
a  londoni  társaságnak. 

Ez  az  epizód  nincs  minden  mulatságos  elemek  nél- 
kül és  bizonyságul  szolgál  arra,  hogy  a  született  nyelv- 
beli, vagy  igazabban :  beszélő  talentum  megtévesztheti 
az  idegen  országok  és  emberek  legalaposabb  ismerőit 
is.  Ázsiában  töröknek,  perzsának  és  középázsiainak  tar- 
tottak és  csak  nagy  ritkán  gyanúsítottak  európai  szár- 
mazásommal. Itthon  Európában  meg  azt  hitték,  hogy 
titkos  perzsát,  vagy  oszmánlit  fedeznek  föl  bennem. 
Valóban  nevezetes  játéka  az  ethnikai  sokoldalúságnak ! 

Első  föllépésem    sikerét    természetesen  az  az  elő- 

adásom  tetőzte  be,  a  melyet  a  legválogatottabb  körök- 
ből álló  nagy  közönség  előtt  a  Royal  Geographical 
Society  égisze  alatt  a  Burlington  House-ban  tartottam. 
Itt  mondottam  első  angol  beszédemet ;  minden  esetre 
erősen  felötlő  idegenszerű  kiejtéssel,  a  hogy  másnap  a 
Times  írta,  de  folyékonyan  beszéltem  egj'  óra  hosszáig 
és  tökéletesen  megértettek.  Ez  estétől  datálódik  a  nagy- 
közönség által  elfogadott  « Explorert  (« felfedező  utazó )») 
czímem  és  e  minőségem  következtében  lényeges  válto- 
zás történt  anyagi  viszonyaimban  is,  mert  a  helyett, 
hogy  magamnak  kellett  volna  kiadót  keresnem,  a  ki- 
adók most  már  valósággal  elhalmoztak  mindenféle  aján- 
lataikkal. A  könyvkiadás  dolgaiban  való  teljes  járatlan- 
ságomban rászorultam  a  baráti  tanácsra  és  lord  Strang- 
ford  volt  is  olyan  szíves,  hogy  támogatott  e  fontos  kérdés- 
ben, a  mennyiben  elkísért  John  Murray-hoz,  kit  joggal 
mondottak  a  kiadók  fejedelmének,  és  rövid  beszélgetés 
után  rendbe  hozta  közöttünk  az  egész  ügyletet.  A  szer- 
ződés egyszerű  levélből  állott,  a  melylyel  tudtomra  ad- 
ták, hogy  a  nyomtatás  költségének  levonása  után  ma- 
radó tiszta  haszon  fele  része  engem  illet,  ki  fentarthatom 
magamnak  a  jogot,  hogy  az  első  kiadás  elkelte  után  új 
megállapodásra  léphessek.  Mindenesetre  egyike  volt  ez 
a  lehető  legrosszabb  föltételeknek,  de  nekem,  úgy  vélte 
a  nemes  lord  Strangford,  nem  az  összeg  kisebb  vagy 
nagyobb  volta  a  fődolog,  hanem  a  társaságba  való  be- 
vezetésem és  a  társadalmi  helyzet ;  és  mert  Murray,  ö 
lévén  a  dPrince  of  the  Publishers)),  csak  a  fashionable 
világ  szellemi  termékeit  szokta  közreadni,  másnemű 
hasznát  foí^om  látni  a  vele  való  összeköttetésnek,  tudni- 
illik  ez  összeköttetés  jó  beajánlás  lesz  számomra  az 
előkelő  társaságba.  Angliában,  a  szigorú  formák  és  kül- 

sőségek  hazájában,  nagyon  helyes  is  volt  ez  a  felfogás. 
Az  Albemarle  Sireet-en  levő  kiadóbollol,  mert  Murray- 
nak  ott  volt  a  könyvkereskedése,  melylyel  akkoriban 
a  királynő  is  összeköttetésben  állott  elhunyt  férjének 
emlékiratai  miatt,  Lord  Derby  pedig  a  Homérosz-fordí- 
tása révén,  tényleg  a  legfőbb  irodalmi  fórumnak  tekin- 
tették, mely  egyben  tökéletes  gentlemanné  is  avatta  a 
szerzőt,  bár  mindenesetre  a  nélkül,  hogy  az  anyagiak- 
kal is  kellőképen  fölszerelte  volna  hozzá.  Midőn  meg- 
kötöttük az  üzletet  és  Murray  így  szólt  hozzám  :  — 
«You  can  draw  upon  mei>  —  vagyis  váltót  forgat- 
hat üzletházamra,  ha  pénzre  lesz  szüksége,  —  nekem 
úgy  tetszett,  hogy  koldusból  gazdag  emberré  váltam 
egy  csapásra.  Nyomban  igénybe  is  vettem  az  ajánlatot 
ötven  font  sterling  erejéig,  melyet  később  követtek 
más  összegek  is  és  pénzügyi  helyzetemnek  ez  a  hirte- 
len átalakulása  alighanem  a  fejembe  száll,  ha  barátaim 
még  jókor  figyelmessé  nem  tesznek  reá,  hogy  csalóka 
reményekben  ringatódzom,  és  értésemre  nem  adják, 
hogy  a  kiadó  ajánlata  nem  egyéb  puszta  udvariasság- 
nál, a  melynek  meg  vannak  a  maga  határai  s  hogy 
csak  az  első  leszámolás  után  lehetek  majd  tisztában 
tartozásom  és  követelésem  mérlegével. 

De  örömem  mámorában  nem  sokat  bajlódtam  akkor 
e  fontos  kérdéssel.  A  kit  felkaptak  már  egyszer  a  lon- 
doni High-life  dagadó  hullámai,  ki  részt  vett  a  Dinne- 
reknek  és  Lunch-oknak  végnélkül  való  lakmározásain, 
a  Home-Partykon,  bálokon  és  az  eféléken,  melyekbe  az 
úgynevezett  <íSeason»-ban  okvetetlenül  belevonják  a  tár- 
saság 4:arszláni>-ját,  könnyen  megértheti,  hogy  milyen 
kevés  érkezése  marad  ilyenkor  az  embernek  és  hogy  a 
milliomosokkal  való  örökös  együttlétben   milyen  köny- 


252  KÜZDELMEIM. 

nyen  esik  az  ember  abba  a  hiedelembe,  hogy  a  kiapad- 
hatatlan jóllét  forrásánál  van  ő  maga  is.  Napról-napra 
elárasztott  a  posta  a   Lunch-  vagy  Dinner-partyk-ra.  a 
futtatásokra,  a  vadászkirándulásokra,  a  pompás  Counlry- 
house-okban  való  vendégségre  és  minden  elképzelhető 
szórakozásra  és  mulatságokra  szóló  meghívók  tömegé- 
vel. Tizedrészét  is  alig   ismertem  azoknak,  kik  felaján- 
lották vendégszeretetöket.  Jóbarát  és  régi  ismerős  gya- 
nánt fogadtak    mindenütt   és    valósággal    elhalmoztak 
minden  nemével  a  kitüntetésnek.  Az   egyik  kidicsért  a 
másik  előtt  és  a  <!cFashion3>  (divat)  drákói  törvénye  köte- 
lességévé tette  mindenkinek,  hogy  ünnepelje  az  idegent, 
ki  Angliában  teszi  közzé  legelőbb  és  Anglia  javára  akarja 
kamatoztatni  veszedelmes  utazásának  eredményeit,  és  a 
maga  részéről   is  éreztesse  vele  a  nemzet  háláját.  Nem 
kételkedem   benne,  hogy  e  mozgalom  indítékaiban  elő- 
kelő része  volt  a  Heroworshiping  (a  hősök  tisztelete) 
angol  divatjának,  de  talán  a  «Snobbism»-nak,  vagyis  a 
nagj'ok,  a  gazdagok,  az  előkelők  és  a  műveltek  majmo- 
lásának  is,  mert  sokaknak  igen  halovány  fogalmaik  vol- 
tak a  messze    Középázsiáról.  De  én   nem  fogadhattam 
közömbösen   a   szellemi   törekvésért   és  küzdésért  való 
elismerés  emez  önkénytelen  megnyilatkozását  és  cso- 
dálkoznom kellett  rajta  még  olyan  esetekben  is,  midőn 
szemet  szúrt  a   gyakorlati   hasznot  néző   spekuláczió, 
mely  a  háttérben  állt.  Midőn   láttam,  hogy  milyen   tisz- 
telet köszönti  az  Afrikából  akkor  másodízben  hazatérő 
Livingslone-t^  hogy  mint  kelnek  versenyre  egymással  a 
névtelen  meczénások  abban,  hogy  jelentékeny  összege- 
ket bocsássanak  rendelkezésére   és  mennyi  elnézéssel 
tűrték  furcsa  bogarait  és  szeszélyeit;  midőn  láttam,  hogy 
milyen   szerepet  vitt  a    társaságban    egy    Burton,  egy 

JSpeke,  egy  Granl^  egy  Du  Chaillu  és  egy  Kirk,  és  ennek 
következtében  arra  a  meggyőződésre  jutottam,  hogy  eze- 
ket az  ünnepelt  «Travellerj)-eket  nem  tudományukért, 
hanem  férfias  jellemökért,  személyes  bátorságukért  és 
vállalkozó  szellemükért  csodálják,  tűntetik  ki  és  jutal- 
mazzák, azonnal  tisztába  jöttem  a  brit  nép  kiválóan 
gyakorlatias  irányával  és  megoldva  állt  előttem  a  talány, 
hogy  a  kis  Albion  hogyan  tett  szert  hatalmára  és  nagy- 
ságára, gazdagságára  és  a  föld  kerekségét  átölelő  bir- 
tokaira. Igen,  a  «Travellen>  sokkal  nagyobb  tekintély- 
ben áll  az  angolok  előtt,  mint  a  legnagyobb  tudós  és 
művész  a  szárazföldön.  Messze  országokat  és  világrésze- 
ket látott  és  tudja,  hogy  honnan  lehet  beszerezni  a  leg- 
olcsóbb  nyersterményeket  és  hol  lehet  a  legelőnyöseb- 
ben  elhelyezni  a  honi  sziget  ipari  termékeit.  Utat  nyit 
a  hittéritőnek  és  a  kereskedőnek  és  a  nyomukban  járó 
szenvedelmes  vadásznak  is ;  és  valamint  hozzá  járult 
a  múltban  Anglia  nagyságának  megalapításához  egy 
Drake^  egy  Raleigh  és  Cook  tettereje,  azonképen  ma- 
napság meg  az  epigonok  buzgalmától  és  kalandvágyától 
remélik  és  várják  az  ország  politikai  és  gazdasági  ér- 
dekszférájának kiterjesztését. 

Ha  futó  pillantást  vetünk  Angliának  a  földgömb  kü- 
lönböző részein  tett  legújabb  hódításaira,  okvetetlenül 
igazoltnak  látjuk  a  nemzeti  szokás  és  felfogás  e  fölöt- 
tébb egészséges  irányzatát.  Londonban  való  fellépésem 
idején  láttam  rendkívüli  fénynyel  ünnepelni  Slewarl 
urat,  az  ausztráliai  pusztaságok  bátor  kutatóját,  ki  nagy 
fáradalmai  következtében,  valósággal  romja  volt  önma- 
gának. Ausztráliának  alig  volt  akkor  több  egy  millió 
lakójánál,  holott  napjainkban  már  négy-öt  milliónyi 
tömege  van  az  ott  letelepült  "angoloknak.  Nötlön-nött  a 

kutatók,  liittérítók  és  ^^armatosok  száma  és  az  anva- 
ióKJtűI  ez  immár  szinte  fösgetlen  gyarmatnak  jelenté* 
K^ny  szere|:»e  van  a  brit  \ilágfaatalomban.  És  így  áll  a 
iloloe  Afrikára  nézve  is.  A  hatvanas  évek  elején  nagj- 
nf*mzeli  esemén>Tiek  tekintették  Livingstone,  valamint 
később  I)u  r.haillu.  Burton.  Speke,  Grant,  Baker  stb. 
nfrikai  utazásait,  melyeknek  jelentősége  iránt  érdeklő- 
dést mutattak  nemcsak  politikusok  és  a  kereskedők, 
hanem  egyszerű  munkások  és  kézművesek  is.  És  most, 
alig  félszáz  év  múltán,  angol  lobogó  leng  a  sötét  vi- 
lágrész legkülönbözőbb,  de  legértékesebb  részein.  Vas- 
utak szelik  át  a  partvidékeket ;  Szudánba,  Ugandába, 
Huluvájóba  és  más  országokba  bevonul  brit  köntös- 
))Pn  a  Nyugat  művelődése  és  a  legutóbbi  délafrikai  há- 
ború idején  az  egész  nemzet,  gyarmataival  együtt,  olyan 
buzgalmának  és  hazaíiasságának  adta  jelét  az  afrikai 
brit  hatalmi  állás  érdekében,  mintha  London  vagy 
Birmingham  védelméről  lett  volna  szó.  A  ki  érdeme 
szerint  méltányolja  az  idegen  országok  fölfedezése  iránt 
való  mély  nemzeti  érdeklődést,  nem  csodálkozhatik 
Anglia  politikai  nagxságán  és  eg^^általán  nem  lelhet 
kivetni  valót  a  tiszteleten,  melylyel  ott  az  utazót  fogad- 
ják. Ily  körülmények  közt  nem  állhat  meg  az  angolok- 
nak ez  a  közmondása :  «Trade  foUows  the  flagj  (a  ke- 
reskedelem nyomon  követi  a  lobogót),  mert  elől  jár  a 
fölfedező,  utána  megy  a  hittérítő  és  csak  azután  jelent- 
kezik a  kereskedő  és  végezetül,  a  zárójelenet  középpont- 
ján, a  lol)Ogó  ! 

Az  én  utazásomhoz  természetesen  nem  fűződhettek. 
efelé   várakozások.   Nálam   a   fősúlyt  azokra  a  hírekre 
vetették,  nielveket  Khivából,  Bokharából  és  Heratból  és 
főképen  Oroszországnak  Ázsia  déli  részei  felé  irányúid 

és  Középázsia  teljes  elszigeteltsége  következtében  eddig 
figyelmen  kívül  maradt  titkos  mozgalmairól  hoztam  s 
a  melyekre  a  politikai  körök  rendkívül  kiváncsiak  vol- 
tak már  azért  is,  mert  kalandos  és  bizonytalan  hírek 
keltek  szárnyra  az  északi  kolosszusnak  a  Jaxartes  irá- 
nyában való  előrenyomulásáról.  Fellépésemnek  ennél- 
fogva politikai  jelentősége  volt,  s  ha  ehhez  még  hozzá- 
teszem, hogy  utazásom  különös  módja,  nevezetesen 
dervis-szerepem  ép  annyira  feltűnt  az  idegizgató  sport- 
ban kedvöket  lelő  angoloknak,  mint  a  hogyan  megcso- 
dálták a  különböző  európai  és  ázsiai  nyelvekben  való 
otthonosságomat,  némiképen  érthetővé  válhatik  az  a 
rendkívüli  fogadtatás,  mely  részeműi  jutott.  Semmi  sem 
érthetőbb,  mint  az,  hogy  a  gyors  színváltozás  London- 
ban való  tartózkodásom  elején  valósággal  elkábított  és 
merőben  új,  álmaimban  sem  ismert  világot  tárt  föl 
előttem.  Napokig  küzdöttem,  míg  képes  voltam  fel- 
ölteni  az  európai  s  hozzá  még  angol  életmódot  és  szo- 
kásokat. Egyszerűen  kínos  és  gyötrelmes  a  különbség 
az  ázsiai  országok  szabad  életmódja  közt,  a  hol  élelem, 
ruházkodás  dolgában  és  az  emberekkel  való  érintkezés 
közben  csak  annyi  kényszert  vesz  magára  az  ember,  a 
mennyit  jónak  lát,  és  az  angol  társadalmi  élet  szokásai- 
hoz és  szabályaihoz  való,  mindig  szigorúan  megkövetelt 
alkalmazkodás  között.  Az  ember  sokszor  a  legkényel- 
metlenebb és  legnevetségesebb  helyzetbe  jut  és  igaza 
volt  a  jó  Livingstone-nak,  midőn  egy  ízben  azt  mon- 
dotta nekem :  —  Milyen  boldogan  éltem  Afrikában  ;  mi- 
lyen szép  a  szabadság  a  pőre  barbárság  közepette  is, 
ha  szembe  állítja  az  ejnber  a  mi  elpuhult  társadalmunk 
zsarnoki  etikettjével ! 

Engem  is  nem  egyszer  bántottak  eféle  gondolatok ; 

én  is  gj'akran  vágytam  vissza  vándorló  utam  fesztelen 
életmódjához  és  változatos  eseményei  közzé,  de  mindez 
csak  múló  hatása  volt  pillanatnyi  benyomásaimnak. 
Reám  egészen  másképen  hatottak  a  legfelsőbb  rendű 
és  a  legalacsonyabb  kultúra  ellentétei,  mert  lelkem  mé- 
lyén hazámnak  a  két  szélsőség  közé  eső  műveltségi  fo- 
kához ragaszkodtam ;  hazámhoz,  melyben,  úgy  remél- 
tem, minden  megbántás  után  is  csendesebb  kikötőmre 
akadok,  mint  a  nyugati  munkálkodás  zajos  és  pihenést 
nem  ismerő  középpontjában.  Ilyen  az  ember.  Non  daiur 
saltus  is  nalura  — de  még  kevésbbé  van  ugrás  a  kultú- 
rában, s  minden  lelkesedésünk  és  csodálatunk  mellett 
is  sok  időbe  tart,  míg  el  tudunk  szakadni  hagyomá- 
nyainktól. 

Sokszor  kérdezték  tőlem  :  hogyan  lehet  az,  hogy  az 
után  a  sok  keserű  csalódás  után,  mely  Ázsiából  való 
visszatérésem  után  hazámban  ért  és  azután  a  fényes 
fogadtatás  után,  mely  Angliában  részemúl  jutott,  még 
is  Magyarországot  választottam  állandó  lakóhelyemül 
Sokan  ütköztek  meg  azon  az  elhatározásomon  is,  hogy 
az  irodalmi  munkálkodás  nyugalmas  pályájára  léptem, 
holott  a  gyakorlati  pályán  talán  jobban  és  egyéniségem- 
nek inkább  megfelelő  módon  értékesíthettem  volna  a 
Kelet  népeivel  egy  éven  át  folytatott  belső  érintkezésem 
tapasztalásait.  Hát  e  kérdéseket  minden  esetre  már 
Londonban  is  felvetették  előttem,  de  akkor,  még  közve- 
tetlen  hatása  alatt  állva  a  szenvedélynek  és  a  honvágj-- 
nak,  magam  sem  tudtam  még  helytálló  választ  adni  reá- 
Jok.  Ámde  most,  midőn  szememről  a  káprázatok  fá- 
tyola  lehullott  s  midőn  száraz  és  józan  Ítélet  foglalta  el 
helyét  az  egykori  ábrándnak  és  lelkesedésnek,  most 
már  tisztán  látom  okait  ez  elhatározásomnak.  Látom, 
hogy  nem  tehettem  máskép ;  hogy  e  lépésem  egy- 
részről kapcsolatban  volt  egyéni  hajlandóságaimmal, 
felfogásommal  és  világnézetemmel,    másrészről   pedig 

f'ínenes  következése  volt  születésem  körűlménveinek, 
nevelésemnek  és  a  Magyarországon  akkor  még  ural- 
kodó nézeteknek,  s  hogy  ennek  következtében  semmi 
okom  sem  lehet,  nem  is  szabad,  hogj"  legyen  a  meg- 
bánásra. 

Mindenek  előtt  ki  kell  jelentenem,  hogy  Angliában, 
minden  zajos  és  fényes  fogadtatásom  és  minden  ünnep- 
lésem  mellett   sem   tfttek  semmiféle  részről  bárminő 
reális,  jövőmet  illető,  határozott  ajánlatot  és  senki  sem 
mutatta  legcsekélyebb  szándékát  sem  annak,  hogy  gya- 
korlati tapasztalataimat  az  állam,  \Sígy  magántársasá- 
gok javára  igénybe  vegje.  Emlékiratom,  melyet  a  brit 
követ  felszólítására  már  Teheránban  irtam  meg  a  közép- 
ázsiai helyzetről,  tényleg   kezéhez  jutott  Lord  Palmer- 
ston-nak,  az  akkori   miniszterelnöknek.   Az  ősz  állam- 
férfiú  nagj'on   szívesen    fogadott,   gyakori    vendége    is 
voltam  házának  és  sűrűn  étkeztem  vele  együtt  Carlton 
Ilouse  Terrace-ban  egy  bizonyos  Tomiin  úrnál,  vagy  a 
16.    Belgrave    Squareon    Sir   Roderich    Murchison-nál. 
Kezdésére  meghívtak  különböző  más  előkelő  házakhoz 
is,  mert  a  vidámságra   hajló   öreg  úr  különös   kedvét 
lelte  élénk   társalgásomban   és   Ázsiából   hozott  anek- 
dotáimban, melyekkel  ebéd  végeztével,  a  hölgyek  vissza- 
vonulása után  szoktam  előhozakodni.  A  teheráni  angol 
követségnek  a  diplomáczia   körében  híres  fehér  szama- 
ráról  mondott   történeteim   és   a   perzsák,   valamint   a 
közép-ázsiai    khánságok    udvari    életének    mulatságos 
epizódjai    a    komoly    hangulatok    perczeiben    is    nagy 
hatással  voltak  a  lord  nevető   idegeire  és  szájról-szájra 
jártak  a  Wcstend  egész   fashionable  társaságában.  De, 
mint  már  említettem,  végre  is  csak  a  <klively  foreignen^-l 
(az  életrevaló  idegent),  a  merész  és  a  nyelvekben  jártas 

utazót  látták  bennem  s  ha  már  néhanapján  érdeklőd- 
tek is  jövőm  iránt,  jobbára  csak  azt  kérdezték  tőlem, 
hogy  melyek  volnának  legközelebbi  útiterveim  és  mikor 
kelek  újabb  fölfedezésekre.  Uramisten,  én,  ki  tíz  éves 
koromtól  fogva,  tehát  huszonkét  esztendő  óta  folyton 
útban  vagyok ;  ki  oly  kemény  tusákat  vívtam  a  sorssal 
és  olyan  véghetetlenül  sokat  szenvedtem ;  most,  midőn 
életemben  először  jutottam  zöldágra  és  midőn,  mint 
hittem,  valamelyes  sikerre  is  tettem  szert,  én  most  újra 
belevessem  magam  az  életküzdelem  háborgó  tenge- 
rébe? Nem  teszem  meg,  gondoltam  magamban.  Har- 
minczkét  éves  vagjok  és  nem  volt  még  részem  a  nyu- 
galmas és  békés  élet  örömeinek  egyetlen  pillanatában 
sem  és  nem  gyűjtöttem  még  annyi  vagj^ont  sem,  hogy 
saját  ágyamban  pihenhessek  és  a  magam  asztalánál 
dolgozhassam  kedvem  szerint.  Egj^szer  már,  gondoltam 
magamban,  végét  kell  szakítani  ennek  a  bizonytalan  és 
nyughatatlan  életmódnak.  Fáradtnak,  nagyon  fáradtnak 
éreztem  magam  és  a  nyugalmas  élet  vágya  természet- 
szerűen leszerelt  bennem  minden  messze  és  nagyobb 
czéiokra  törő  becsvágj^at  és  csirájában  megölt  minden 
tervet,  mely  életpályámat,  úgy  lehet,  sokkal  fényesebbé 
tette  volna,  de  sokkal  boldogabbá,  mint  a  milyenné 
később  alakúit,  semmi  esetre  sem. 

A  szíves  olvasó,  ki  ismeri  már  gyermekkorom  küz- 
delmét és  vergődését,  ki  nyomon  követett  i^ú  korom 
tövises  útjain  és  ismer  mint  házitanítót  és  mint  auto- 
didaktát, minden  bizonynyal  szememre  veti  csüggeteg- 
ségemet  és  megró  kitartásom  és  állhatatosságom  hiánya 
miatt.  Meglehet,  hogy  figyelmen  kívül  hagytam  anyám- 
nak ezt  az  aranymondását:  —  Az  ember  az  éjszaka  első 
felében  tegye  rendbe  az  ágyát,  hogy  jól  alhassék  a  má- 

sik  felében.  —  Csüggeteg  voltam,  de  elhatározásomat, 
bármennyire  meg  is  érdemli  a  gáncsot,  természetszerű 
következése  gyanánt  kell  tekinteni  a  korán  kezdett  és 
soká  tartó  életküzdelemnek.  Az  ember  nincs  vasból  meg- 
alkotva, a  nagyon  is  hosszas  feszültségre  elernyedés 
következik  okvetetlenül  s  mert  életem  első  szép  fele 
vége  felé  hajlott,  jellememből  kiveszett  a  régebbi  nagy 
akaraterő.  Becsvágyam  szárnyai  sokkal  gyöngébbek  vol- 
tak, semhogy  ragyogóbb  eszményeket  tűzhettem  volna 
magam  elé  s  beértem  azzal  a  kilátással,  hogy  szerény 
tanári  állást  kapok  a  budapesti  egyetemen  és  valami 
szegényesen  csak  megélek  belőle. 

Angolországban,  hol  a  harmincz  éves  kor  elején  élet- 
küzdelmének úgyszólván  első  korszakát  éli  az  ember  s 
az  energia  épen  csak  kezdi  bontani  szárnyát,  sokan 
helytelenítették  és  gáncsolták  nyugalomvágyamat.  Lon- 
donban egyszer  meglátogatott  egy  hatvan  éves  férfiú^ 
ki  meg  akart  tanulni  perzsául,  hogy  pályát  teremthessen 
magának  Indiában,  én  pedig  harminczkét  éves  korom- 
ban már  be  akartam  fejezni  gyakorlati  életpályámat ! 
Igen,  óriási  módon  nagy  különbség  ez,  de  a  ködös 
éjszak  szülöttjének  sokkal  szívósabb  és  sokkal  erősebb 
természete  van,  mint  annak,  ki  Délen  született.  Szerve- 
zetem, korábbi  szenvedésem  és  nélkülözéseim  némi- 
képen  igazolták  csüggetegségemet  s  engednem  kellett, 
noha  még  csak  felét  értem  el  czélomnak. 

Ily  féle  érzelmek  vettek  rajtam  erőt  londoni  tartóz- 
kodásom első  hónapjának  vigságai  közt.  Csakhamar 
átláttam  a  körülöttem  sugárzó  fény  káprázatán  és  meri 
hamarosan  tisztán  állt  előttem,  hogy  a  társadalom  vezető 
embereivel  és  a  nagy  befolyású,  hatalmas  egyéniségek- 
kel való  személyes  ismeretségem  aligha  juttat  álláshoz 

Angliában,  azon  voltam,  hogy  e  helyzetemet  legalább 
lépcsőnek  használjam  fel  otthon  keresett  érvényesülé- 
semhez, mert  úgy  reméltem,  hasznomra  lesz  az  Angol- 
országban szerzett  elismerés  otthon,  a  hol  jó  beaján- 
lásnak  szokták  venni  a  külföld  méltánylatát.  Mindenek- 
előtt munkához  láttam,  hogy  megírjam  utazási  művemet. 
E  munkámban,  melynek  megírása  alig  tartott  tovább, 
mint  három  hónapig,  s  mely  élményeim  közvetetten 
benyomása  alatt  készült,  főképen  kalandjaim  száraz 
és  cziczomátlan  elmondására  törekedtem.  Történelmi 
és  nyelvészeti  részeket  már  azért  sem  szőhettem  volna 
bele,  mert  keleti  kézirataim  zálogul  Pesten  maradtak  és 
mert  Angliában  fölösleges  megterhelésnek  tekintenek 
mindent,  a  mi  nincs  vonatkozással  az  idegen  országok 
politikai,  gazdasági  és  kereskedelmi  viszonyaira.  Mikor 
Travels  in  Central  Asia  czímű  könyvem  első  levonatai 
barátaim  kezébe  jutottak,  sokan  voltak  ugyan,  kik  meg- 
rótták előadásom  rövid  s  tömör  voltát,  de  írásmódom 
tetszett  mindenkinek  s  midőn  könyvem  megjelent,  a 
birálatok  és  ismertetések  oly  pazarul  szórták  reám  a 
dicséretet,  hogy  feltüzelt  hiúságom  könnyen  tévedésbe 
ejt,  ha  nem  tudom,  hogy  a  vendégszeretet  szól  belőlük, 
melylyel  tartozni  véltek  az  irodalom  terén  Angliában 
fellépő  idegennek.  Magától  értődik,  hogy  irodalmi  zsen- 
gém nagyban  hozzájárult  népszerűségem  fokozásához 
és  ismeretségem  körét  az  előkelő  társaságon  kívül, 
melybe  félhivatalosan  ajánlottak  be  Ázsiából,  kiterjesz- 
tette Angolország  tudományos,  művészeti  és  üzleti 
életének  valamennyi  rétegére  is.  Annyi  szabad  időm 
sem  volt,  hogy  lélekzethez  juthassak.  Most  már  kétszer 
annyi  meghivót  kaptam  a  postán,  mint  annak  előtte,  az 
autogramm-gyűjtők  és  a  fotográfusok  valósággal  ostrom 

alá  foglak  és  nincs  benne  túlzás,  ha  azt  mondom,  hogy 
hónapokon  át  vendégségben  [költöttem  el  ebédemet  s 
hogy  napokkal  és  hetekkel  előre  meg  volt  állapítva, 
kinek  mikor  leszek  vendége. 

Az  ünnepeltetésnek  ez  a  gyönyörűsége  egyrészről 
ugyan  költséges  és  fáradalmas  volt,  mert  külsőmben  és 
megjelenésemben  nem  volt  szabad  szem  elöl  tévesz- 
tenem a  distinguished  foreignerl  («az  előkelő  idegent^) 
megillető  formákat,  de  általa  másrészről  annyira  meg- 
ismerkedhettem a  londoni  társasággal  és  egyben  a  nyu- 
gati világ  legelőbbkelőinek  társadalmi  életével  és  vi- 
szonyaival, hogy  máskülönben  aligha  ismerkedhettem 
volna  meg  velők.  Fiatal  koromban  soha  sem  jártam 
messzebb  nyugatnak  Ausztria  határánál  és  csak  az  iro- 
dalom révén  ismerkedtem  meg  Európa  különböző  or- 
szágaival, melyekről  ennélfogva  csak  elméleti  isme- 
reteim voltak.  És  most  Ázsia  közepéből,  vagyis  a  régi 
műveltség  és  a  szörnyű  barbárság  egyik  szélsőségéből, 
beleestem  a  nyugati  és  új  műveltség  másik  szélsőségébe 
s  a  milyen  hatalmas  benyomást  tett  rám  az,  a  mit  lát- 
tam és  tapasztaltam,  ép  olyan  érdekesnek  találtam  a 
két  kultúra  közt  vont  párhuzam  eredményét.  Legjobban 
az  angol  falusi  házak  gazdagsága,  kényelme  és  fény- 
űzése lepett  meg,  melylyel  szemben  valósággal  nyo- 
morúságos látvány  Keletnek  voltaképen  csak  regékben 
és  mondákban  föllelhető  pompája,  s  mely  csodálatra 
késztetett  engem,  ki  Fortuna  asszonyt  világéletemben 
csak  messziről  láthattam.  Legnehezebben  az  angol 
nagyok  lukuUusi  lakomáihoz  és  asztaluk  díszéhez  tud- 
tam hozzászokni.  Mindig  csak  eszembe  jutott  dervis- 
korom ideje,  midőn  összekoldúlt  kegyelemkenyérből  és 
a  magamfőzte  piláfból  állítottam  ki  ebédjeimet,  holott 

most  a  fogások  végeláthatatlan  sorát  kellett  végig 
ennem  és  a  legkülönfélébb  italokat  kellett  innom  hoz- 
zája. A  legfurcsábban  olyankor  éreztem  magam,  midőn 
arszlánságomnak  ebben  az  időszakában  gyermekkorom 
nyomorúságára  és  koldusdiák  korom  idejére  emlékez- 
tem. Valóra  vált  előttem  a  koldus  és  királyfi  története 
és  e  tekintetben  felejthetetlen  az  az  éjszakám,  melyet 
Aumale  berezeg  Richmond  közelében  levő  pompás 
falusi  lakában  töltöttem.  Lord  Clarendon-nal,  az  akkori 
külügyminiszterrel  és  Angolország  más  előkelőivel 
együtt  voltam  e  ház  vendége.  Ebéd  után  a  társaság  a 
fényűzéssel  berendezett  dohányzó  szobába  vonult  és 
éjfél  körül  mindenkit  onnan  vezetett  a  maga  hálószobá- 
jába egy  lakáj,  két  hatalmas  ezüst  karos  gyertyatartót 
vive  előtte.  Midőn  a  hajporos  parókájú,  skarlátszín 
selyemruhába  bújtatott  szolga  engem  is  elkisért  az 
ágyasházamba,  melyben  fénylett  és  ragyogott  minden 
a  drágaságtól,  és  készült  reá,  hogy  segítségemre  legyen 
a  vétkezésnél,  elhárítottam  a  szivességet  és  lelkem 
őszinteségével  mondottam,  hogy  köszönöm,  nem  vagyok 
az  eféléhez  hozzászokva  ...  A  szolga  visszavonult.  Én 
pedig  nem  tudtam  levenni  bámuló  szemem  a  körülöt- 
tem áradozó  pompáról.  Ez  a  hálószoba  tele  volt  drága- 
sággal, a  bútor  roskadozott  benne  az  ezüst  edények  és 
a  műtárgyak  alatt.  Mikor  fölvetettem  himzett  brokát 
takarómat  és  lefeküdtem  a  dagadó  párnák  közé,  képze- 
letem visszaszállt  húsz  évvel ;  eszembe  jutott  a  Három- 
dob-útczai  négy  ágyas  szoba,  hálópajtásommal,  a  szabó- 
legénynyel. Elmerengve  az  emberi  sors  különös  válto- 
zatain és  elmélkedésbe  merülve  akkori  és  mostani  hely- 
zetem nagy  különbözőségén,  nem  tudtam  a  szemem 
lehunyni  és  majdnem  féléjszakán  át  álmatlanul  forog- 


266 


KÜZDELMEIM. 


lam  selymes  ágyamban.  Gyermekes  és  nevetséges  volt 
ez  az  elmélkedés,  mert  hiszen  csak  vendégül  időztem  a 
körülöttem  levő  pompa  fényében.  De  az  ember  nehezen 
szabadul  meg  a  pillanat  benyomásaitól  és  valahányszor 
ehhez  hasonló  helyzetbe  jutottam,  egyidőre  mindig  el- 
mélkedővé  tett  a  különbség  a  nyomorgó  koldusdiák  és 
az  angol  társadalom  ünnepelt  arszlánja  közt. 

De  a  jóllétnél  és  a  gazdagságnál  még  sokkal  jobban 
megragadott  az  a  szabadelvűség,  mely  a  társadalmi 
érintkezés  minden  arisztokratilyis  formái  mellett  is 
elkerülhetetlenül  szemébe  tűnt  a  délkeleti  európai  em- 
bernek, hát  még  az  olyannak,  ki  egyenesen  Közép- 
ázsia tájairól  érkezett  első  ízben  a  Themse  partjára.  Ki 
hazámban  annak  előtte  önkénten  csodálattal  álltam 
meg  egy-egy  berezeg,  gróf  vagy  báró  előtt  s  ki  utóbb 
Ázsiában  megsemmisüléssel  s  valóságos  imádattal  kel- 
lett hogy  tekintsek  egy-egy  pasára,  khánra,  vagj^  szer- 
dárra,  nem  csekély  bámulatba  estem,  látva,  hogy  a 
figyelemnek  milyen  csekély  mértékével  adóznak  Anglia 
klubjaiban  és  még  nyilvános  helyiségeiben  is  egy-egy 
berezegnek,  lordnak  és  baronetnek.  Mikor  első  ízben 
fordultam  meg  az  Athenaeum  Club  olvasótermében  és 
födött  fejjel,  a  Times-i  olvasva,  ugyaneg}'  asztalnál  szem- 
közt álltam  lord  Palmerstonnal,  alig  uralkodhattam 
magamon  csodálkozásomban  és  szemem  többször  pihen- 
tetlem «Mister  PamD  erőteljes  vonásain,  mint  a  city- 
ujság  hasábjain.  Utóbb,  a  Cosmopolitan  Club-ban,  mely 
csak  éjfél  után  nyilt  meg  és  nem  a  legjobb  hirnek  ör- 
vendett az  álszenteskedő  körökben,  bemutattak  az  akkor 
még  huszonhárom  éves  walesi  herczegnék  is.  Látva  a 
hatalmas  Albion  jövendő  uralkodóját,  a  hogy  ott  ült 
egymagában  a  sodawaterje  és  brandyje  mellett  a  nél- 

kül,  hogy  a  klub  többi  tagjai  csak  tudomást  is  vettek 
volna  jelenlétéről,  valóságos  borzadály  fogott  el  egy 
királyfival  szemben  tanúsított  ily  közömbösség  miatt. 
Jómagam  csak  a  legmélyebb  hódolattal  és  elfogódott- 
sággal közeledhettem  az  ifjú  herczeghez  és  Viktória 
királynő  —  nálunk,  a  szárazföldön  sokszor  igaztalanul 
megitélt  —  fiának  páratlan  kedvessége  és  igazi  szívbeli 
jósága  lehetett  az  oka,  hogy  bátorságot  merítettem  leülni 
melléje  és  beszélgetni  vele  félóra  hosszáig.  Azóta  is  több- 
ször és  még  jobban  szemembe  tűnt  az  egj^éni  szabad- 
ságnak és  függetlenségnek  ez  a  kiválóan  angol  jellem- 
vonása és  természetes,  hogy  meglepően  hatott  reám,  ki 
a  megalázkodó  Ázsia  és  a  szervilis  keleti  Európa  viszo- 
nyaihoz voltam  hozzászokva.  Egyáltalán  a  lélekemelő 
és  nevetséges,  a  nagyszerű  és  kicsinyes  benyomások 
csodálatos  keveréke  hagyta  emlékét  lelkemben  Angol- 
országi tartózkodásom  első  hónapjaiban.  A  bámulat  és 
a  megvetés,  a  dicséret  és  a  gúny  érzelmei  váltották 
egymást  bennem  szüntelenül  s  ha  most  fölvetem  ma- 
gamban a  kérdést :  mi  is  volt  az,  a  mi  akkor  Angliában 
nekem  visszatetszett  és  a  mi  kedvezőtlen  bírálatra  indí- 
tott, úgy  látom,  hogy  elsősorban  az  egymástól  óriási 
távolságban  levő  két  kultúrából  eredő,  nekem,  a  merő- 
ben idegennek  tehát  ellenszenves  életszokások,  melyek- 
hez nehéz  volt  alkalmazkodnom  s  melyeket  ennek  követ- 
keztében megvetettem.  Az  etikett  és  a  társadalmi  sza- 
bályok kényszerzubbonya  nem  egy  kék  foltot  ejt  maguk- 
nak az  angoloknak  testén  is,  hogy  ne  ejtett  volna  hát 
a  kontinens  lakóján,  ki  hozzá  ép  akkor  tért  vissza 
Ázsia  pusztaságairól?  A  hosszabb  londoni  tartózkodás 
gondolatától  visszariasztott  az  a  másik  körülmény  is, 
hogy  kietlenül  érintett,  sőt  egyenesen  visszariasztott  a 

tömegnek  az  az  örök  sietsége,  mohósága,  versenyfutása, 
az  a  kétségbeesett  tusa  és  küzdelem  a  dicsőségért  s  a 
gazdagságért  és  minden  másodpercznek  az  a  véghetet- 
len féltése  és  kiaknázása.  Ha  megálltam  a  Lombard 
Street,  vagy  a  Cheapside  sarkán,  vagy  ha  szembe  talál- 
koztam a  Ludgate  Hill  útján  a  veszettül  tovaszáguldó 
emberekkel,  úgy  éreztem,  mintha  a  démonok  világába 
keveredtem  volna.  Midőn  láttam :  hogyan  lökdösik  egy- 
mást az  emberek  és  hogy  az  omnibuszkocsis  az  ember- 
élet veszedelmére  milyen  gyorsan  kanyarodik  be  az 
utcza  sarkán,  csak  azért,  hogy  egynehány  pennyvel 
több  hasznot  rakhasson  zsebre,  és  hogy  ez  a  létért  való 
küzdelem  milyen  élesen  és  irgalmatlanul  jelentkezik  a 
társadalom  minden  rétegében  és  az  emberi  élet  minden 
változatában:  bennem  felülkerekedett  a  keleties  kénye- 
lem vágya  és  anélkül,  hogy  meghódoltam  volna  a 
Nirvána  theóriájának,  mégis  nagj^on  erősnek  és  nagj^on 
is  anyagiasnak  találtam  ezt  a  hajszát  és  ezt  az  átabolát, 
mely  a  legnagj'obb  mértékben  visszatetszett  akkor  még 
rajongó  természetemnek.  Valóban  téves  volt  ez  a  fel- 
fogásom, mert  Angliát  nagygyá  épen  ez  a  minden 
téren  megmutatkozó  egyénisége  tette ;  ez  a  pihenést 
nem  ismerő  igyekezet  és  küzdés,  ez  a  minden  félelem- 
nek, ingadozásnak  és  érzelgésnek  megvetése  azokban 
a  pillanatokban,  midőn  a  kitűzött  eszmék  megvalósí- 
tásáról van  szó.  De  sajnos,  akkor  még  rabja  voltam  az 
ázsiaiságnak  és  ha  utáltam  is  az  ázsiai  emberek  renyhe- 
ségét, nemtörődömségét  és  vak  fanatizmusát,  azért  nem 
kevésbbé  érintett  kellemetlenül  itt  mindeme  dolgoknak 
merev  ellentéte.  S  mivel  kerestem  az  arany  középutat 
visszavágytam  hazámba,  a  hol  —  e  két  világ  mesgj'é- 
jén  —  úgy  reméltem,  meglelem  boldogságomat. 

Ha  most,  sok  év  elteltével,  visszaidézem  lelkem  elé 
a  londoni  társaságról  megmaradt  személyes  emlékezé- 
seimet, a  politikai,  tudományos  és  művészeti  élet  akkor 
élt  kiváló  embereiben  számos  vonását  lelem  meg  a 
néha  —  igaz,  furcsaságában  és  különködésében  tet- 
szelgő —  emberszeretetnek  és  a  lelki  nemességnek. 
Minden  esetre  oly  vonások  ezek,  melyek  szembetűnően 
kivesztek  az  újabb  nemzedékekből.  A  brit  világbiroda- 
lom óriás  épülete  akkor  még  épülőben  volt,  még  nem 
bontották  le  állványait,  egj^es  részei  még  befejezetlenek 
voltak;  és  mert  a  díszes  alkotást  a  maga  egészében 
látni  még  nem  lehetett  s  ennélfogva  még  nem  tehette 
meg  nagyszerűségének  egységes  benyomását,  a  nem- 
zetben csekély  nyomai  mutatkoztak  még  az  önérzet 
amaz  újabban  sokszor  megrótt  szertelenségének.  Szíve- 
sen hallgattak  ugyan,  mikor  Angliának  a  moszlim  Ke- 
letre való  hatalmas  befolyásáról  beszéltem,  szemmel 
láthatóan  örültek  rajta,  mikor  fennen  dicsértem  Angliá- 
nak Oroszország  előtt  való  czivilizátori  előnyeit,  de  úgy 
látszott,  nem  hisznek  a  maguk  szemének  és  nyilatko- 
zataimat sokan  puszta  udvariasságnak  vették,  melylyel 
háláját  rója  le  a  vendégszeretetért  az  ünnepeli  foreigner. 
Az  érdeklődés,  melyet  külföldi  ember  idegen  ország 
iránt  mutat,  megütközést  szokott  kelteni  és  különösen 
gyanús  lehetett  Angolországgal  szemben  gyakorolt  jó- 
akaratú bírálatom.  Munkáim  tekintélyét  csak  egyes, 
később  ismeretessé  vált  nyilatkozatok  állapították  meg, 
mint  például  Hübner  báró  nyilatkozatai  Indiáról  szóló 
útleírásaiban,  vagy  Garcin  de  Tassy  tudós  Írásai  az 
angol  művelődésnek  Hindosztánra  gyakorolt  befolyá- 
sáról. 

Az  akkori  vezető  államférfiak  közt  leginkább   lord 

Palmersion  személyéhez  vonzódtam.  A  franczia  köny- 
nyed  modorával  és  a  német  alaposságával  megáldott 
igazi  brit  férfiút  ismertem  meg  benne;  a  politikust,. ki 
óriási  emlékező  tehetségével  teljesen  otthonos  volt  a 
külügyek  mérhetetlen  területének  legapróbb  részletei- 
ben, s  a  kinek  pontos  Ítélete  volt  Törökország,  Perzsia 

r 

és  India  földjéről  és  népéről.  Ugy  tetszett,  mintha  fejé- 
ben tartaná  a  Kelettel  és  Nyugattal  váltott  diplomácziai 
jegyzékek  javarészét ;  s  nekem  különösen  azok  a  tréfás 
raegjegj'zései  tetszettek,  melyeket  beszélgetés  közben, 
egy-egy  bon-mot  kapcsán  ejtett  bele  a  rendkívül  ko- 
moly kérdésekbe.  Asztalbontás  után  Tomiin  úrnak  az 
Athenaeum  Clubhoz  közel  eső  házánál,  vagy  Sir  fío- 
dériek.  Murchison~né\  a  Belgrave  Square-on,  a  hova 
gyakran  hivatalos  voltam  én  is,  különösen  fel  szokott 
tűnni  beszédességével.  Ha  megigazította  a  kis  csokrot 
széles,  fehér  nyakkendőjén  s  a  torkát  köszörülte  egj^ 
kissé,  az  ember  számot  tartott  már  valami  tréfás  ötle- 
tére ;  ha  pedig  nem  voltak  jelen  hölgyek,  olyan  tár- 
gyakra is  kiterjedt  a  beszélgetés,  melyekről  egyébként 
nagyritkán  esik  szó  az  álszemérmetes  angol  társaság- 
ban. Ilyenkor  elő  kellett  állnom  az  egyes  országok 
háremtörténeteivel  és  anekdotáival  s  minél  vaskosab- 
bak  voltak  ezek  a  históriák,  annál  jobbízűen  kaczagott 
rajtuk  a  nemes,  akkor  már  nagykorú  miniszterelnök. 
De  saabadon  tálaltak  fel  ilyenkor  egyéb  útszéli  dolgo- 
kat is.  Egy  este  például  arról  folyt  a  beszéd,  hogy  a 
khinaiak  és  tatárok  hogyan  hallgattatják  el  az  ordító 
szamarat.  Elmondottam,  hogj^  midőn  a  turkománok 
támadásától  félve,  neki  vágtunk  a  Khalata  sivatagnak, 
társaim,  attól  tartva,  hogy  szamaraink  elárulnak  ben- 
nünket   ordításukkal,   zsírral    bekent  hegyes  czöveket 

vertek  a  fülesek  hátulsó  felébe,  mitől  aztán  alaposan  el 
is  ment  a  kedvök  az  ordítástól.  Lord  Palmerston,  a 
mellelte  ülő  mr.  Layard  másodállamlitkárhoz  fordulva 
megjegyezte :  —  Ugy-e  bár,  Layard,  az  ilyen  zsírral  be- 
kent czövek  sokszor  tenne  jó  szolgálatot  a  parlament- 
ben is?  —  Sokszor  a  leglényegesebb  napikérdéseket 
szellőztették  a  társaságban  és  nekem,  őszintén  szólva, 
jól  esett,  hogy  nem  nézték  bennem  az  idegent  és  meg- 
tiszteltek bizalmukkal.  Nem  kevésbbé  jól  bánt  velem 
lord  Granville,  a  későbbi  külügyminiszter.  Kissé  tar- 
tózkodóbb volt  ugyan,  de  áldott  jó  ember  volt  és  ked- 
vét lelte  benne,  ha  asztalánál  a  saját  nemzetük  nyelvén 
beszélgettem  a  különböző  országok  követeivel.  Nővére, 
Mrs.  JameSy  ki  nagyon  befolyásos  hölgy  volt  a  high  life 
társaságában,  a  legkülönfélébb  részekről  küldette  szá- 
momra a  meghivókat  és  ő  volt,  a  ki  azt  tanácsolta  ne- 
kem, hogy  állandóan  telepedjem  le  Londonban.  Ehhez 
hasonló  biztatásban  volt  részem  jS/>  Juslin  Sheil,  An- 
glia teheráni  követe  és  felesége  részéről  is.  Nagyon  ki- 
váló, jószívű  emberpár  volt ;  oktattak  az  előkelőség  sza- 
bályaira :  hogy  miképen  öltözködjem  és  hogj'an  visel- 
kedjem az  asztalnál,  a  szalonban  és  az  utczán.  Az  an- 
gol szokások  orthodoxiája  ellen  elkövetett  vétségeimet 
sokan  vették  rossznéven  s  egyszer  egy  hölgjs  meglátva 
az  omnibusz  tetején,  a  honnan  legjobban  végig  lát  az 
ember  London  tarka  utczai  sokadalmán,  egészen  ko- 
molyan így  szólt  hozzám :  —  Vigyázzon  magára,  uram, 
hogy  valaki  észre  ne  vegye  odafönn,  mert  különben 
nem  jelenhet  meg  gentleman  módjára  a  társaságban.  — 
Angliában  azon  fordul  meg  minden,  hogy  az  embert 
fölveszik-e  a  társaságba.  Szigorúan  Ítélik  meg  az  em- 
bert a  ruhája  színéről  és  szabásáról.  A  high  life  hölgyei 

elvárják,  hogy  a  legjobb  hírű  boltból  való  legyen  kala- 
punk, esernyőnk  és  sétapálczánk.  Nagyon  sok  függ  attól, 
hogy  mely  clubhoz  tartozunk  és  természetesen  attól  is, 
hogy  mely  körökkel  érintkezünk.  Mikor  így  adhattam 
meg  czímemet:  «x\thenaeum  Club,  Pali  Malb,  tekinté- 
lyem hőmérője  tetemes  emelkedést  mutatott  rögtön. 

Könnyen  érthető  dolog,  hogy  nekem  nem  sok  ked- 
vem telt  ezekben  a  semmiségekben.  Kezdettől  fogva 
oz  egyszerűséget  és  a  fesztelen  életmódot  szerettem  s 
idegenkedtem  mindig  a  formaságoktól  és  a  külsősé- 
gektől ;  de  akkor  alkalmazkodnom  kellett  a  kényszerű- 
séghez és  jó  arczot  vágva  a  rossz  játékhoz,  ráadásul 
még  meg  is  kellett  köszönnöm  nevelőimnek  jószándékú 
tanácsaikat.  Őszintén  szólva,  helylyel-közzel  igen  nemes 
lelkekkel  találkoztam  ez  emberek  társaságában.  Tiszta 
emberiességből  vonzódtak  hozzám  és  sohasem  felejtem 
el  azt,  hogy  milyen  kedvesen  bántak  velem.  Különösen 
kiemelem  sorukból  a  már  előbb  említett  lord  Strang- 
/brrfot,  a  ragyogó  tudományos  tehetséggel  megáldott 
és  a  moszlim  Kelet  földrajzában,  történetében  és  nyel- 
veiben rendkívül  tájékozott  férfiút.  Évekig  élt  követségi 
titkár  minőségében  a  Boszporus  mellett  és  nemcsak  az 
oszmán,  perzsa  és  hindosztáni  nyelveknek  volt  alapos 
ismerője,  hanem  az  Európában  akkor  még  merőben  is- 
meretlen csagatáj  nyelvnek  és  irodalomnak  is.  Egész 
részeket  mondott  el  emlékezetből  Nevai  költeményei- 
ből, otthonos  volt  Szádi,  Firdúzi  és  Baki  műveiben, 
akár  csak  mint  Miltonban  és  Shakespeareben,  a  mel- 
lett pedig  alaposan  tájékozva  volt  a  balkáni  népek,  va- 
lamint Közép-Ázsia  és  India  egyes  törzseinek  néprajzi 
és  politikai  viszonyairól.  Valóságos  élő  csodának  tar- 
tottam ezt  a  lord  Strangfordot.   Ha  megrázva  hosszú- 

szakállas  ösztövér  fejét,  Ázsiáról  kezdett  beszélni  és 
bírálni  kezdette  lord  Palmerston  politikáját,  szerettem 
volna  följegyezni  minden  szavát,  mert  valóságos  kin- 
cses bányája  volt  ő  a  Kelet  ismeretének.  Minden  esetre 
feltűnő  volt,  hogy  nem  küldöttek  ki  angol  követnek  e 
férfiút  valamelyik  keleti  udvarhoz.  Lord  Palmerstonnak 
gyakran  szemére  is  vetették,  hogy  ő,  a  híres  miniszter- 
elnök, nem  viseltetett  jó  indulattal  ír  földijéhez  és  ez 
az  érzés  vezette  akárhányszor  lord  Strangford  tollát  is 
a  Pali  Mail  Gazette,  a  Saturday  Review  és  a  Quarterly 
Review  hasábjain.  Lord  Strangford  nekem  a  legszíve- 
sebb jóakaróm  volt  azok  közt  a  barátaim  közt,  kiket 
Angliában  egyáltalán  leltem  ;  sőt  ennél  is  több  volt, 
mert  önzetlenül  fogta  pártomat  és  korai  halála  mély 
bánatot  okozott  lelkemnek.  Agj^szélhüdésben  halt  meg 
s  mint  lady  Strangford-tól  hallottam,  Csagatáj  nyelv- 
tanulmány aim  olvasása  közben,  melyei  hálám  jeléül 
neki  ajánlottam. 

A  nemes  lord  Strangford  után  említem  3/r.  Spottis- 
woodeol,  a  nagj^  mathematikust,  ki  sürün  hívott  meg 
házához,  valamint  Sir  Alexander  Gordont  Mayfairben, 
kinek  nővére,  Egjáptom  e  kiváló  ismerője,  különös  mó- 
dón érdeklődött  utazásaim  iránt.  Szívesen  látott  ven- 
dége voltam  lord  Houghtonnak^  úgy  a  városban  a 
Brook  Streeten,  mint  Yorkshire-ben  lévő  ferrybridgei 
falusi  birtokán.  A  városi  lakásán  megtartott  lunch- 
parly-k  néhanapján  különösen  érdekesek  voltak.  A  ház 
ura,  kinek  nagy  kedve  tellett  az  éles  ellentétekben,  asz- 
talánál összehozta  a  mohammedánok  fanatikus  barátja- 
képen ismert  lord  Stanley  of  Alderley-t  a  nem  kevésbbé 
fanatikus  protestánssal,  dr.  Wilberforce  oxfordi  püspök- 
kel,  kit   közönségesen  Soapy  Sam   nevén  emlegetlek. 

Vámbéry:  Küzdelmeim.  lo 

Voltak  is  olyankor  heves  csatározások  Krisztus  és 
Mohamnied  tanai  közt;  az  ellenfelek  egyáltalán  nem 
bántak  szőrmentén  eg^^mással  és  eg}^másra  mért  erős 
vágásaikkal  ugyancsak  mulattatták  a  társaságot.  Még 
czifrább  dolgok  történtek  lord  Houghton  falusi  lakában. 
Itt  kötöttem  ismeretséget  egyszeri  látogatásom  alkal- 
mával oly  híres  férfiakkal,  minők  lord  Lyiton,  Indiának 
utóbb  alkirálya,  Algernon  Sunnburn^  a  költő,  ki  részle- 
teket olvasott  föl  Alalanla  in  Caleydon  czímű,  akkor 
még  befejezetlen  költeményéből,  mi  a  vézna  iQút  való- 
ságos elragadtatásba  vitte  és  last,  but  not  least,  az 
észak-afrikai  küldetéséből  ép  akkor  hazatért  Burton, 
a  későbbi  Sir  Richárd  Burton.  Ö  mézesheteit  volt  a 
geniális  lord  Houghton  házában  töltendő.  A  társaság, 
melyben  különösen  feltűnt  nekem  Madame  Mohi,  Jules 
Mohi,  a  híres  orientalista  felesége,  épen  Burton,  a 
nagy  utazó  tiszteletére  gyűlt  össze  és  mert  az  ünnepelt 
a  legkésőbben  érkezett,  lord  Houghton,  a  következő 
tréfát  rendezte :  Én  kimentem  a  szalonból,  mielőtt  Bur- 
ton megjelent  volna  iQú  hitvesével,  az  ajtó  mögé  áll- 
tam, és  az  volt  a  teendőm,  hogy  adandó  jelre  elmond- 
jam, igazi  moszlim  átmenetekkel,  a  Korán  első  szúráját 
Úgy  tettem,  a  hogy  megállapodtunk.  Burton  minden 
színt  váltott  meglepetésében  és  felugorva  székéről,  ezt 
kiáltotta :  —  That  is  Vambéry !  —  noha  az  előtt  soha 
sem  látott  és  hangomat  soha  sem  hallotta.  Később 
évekig  tartó  baráti  viszonyban  álltam  e  rendkívüli  fér- 
fiúval, kit  én  határozottan  a  XIX.  század  legnagyobb 
utazójának  tartok,  mert  a  legalaposabb  ismerője  volt 
az  egész  moszhm  Ázsiának,  kitűnő  arab  tudós  volt,  fel- 
fedező utazásokat  lelt  Speke-kel  együtt  Afrikában,  bor- 
zalmas kalandokat  élt  át  a  dahoméi  udvarnál,  felkutatta 


LONDONBÓL  BUDAPESTRE.  275 

Észak-  és  Dél-Amerika  ismeretlen  vidékeit,  irodalmi 
hírnevet  is  szerzett  a  Luziáda  és  az  Ezeregy  éjszaka 
fordításával ;  egyszóval,  e  rendkívül  tehetséges,  hazájá- 
ban érdeme  szerint  soha  sem  méltányolt,  furcsa  szo- 
kásai miatt  különösen  feltűnő  és  gyakran  félre  is  értett 
férfiú,  elejétől  fogva  tárgya  volt  őszinte  csodálatomnak. 
Barátaim  közé  számítottam  kor-  és  szakbeli  társát, 
Gifford  Palgraveot  is.  Klasszikus  műveltségű  angol 
ember  volt,  előbb  az  anglikán,  majd  a  katholikus  egy- 
ház híve.  Egy  darabig  a  jezsuita  rend  kötelékében  is 
állott,  mint  tanítója  a  beiruti  misszió-iskolának,  midőn 
pedig  már  egészen  otthonossá  vált  az  arabs  nyelvben, 
felfedező  útra  indult  a  mindaddig  ismeretlen  Nedsd-be, 
a  vohabiták  fővárosába,  kikről  nem  egy  érdekes  cs  új 
dolgot  mond  el  utazásáról  írott  könyvében.  Klasszikus 
szónok  lévén,  választékos  beszédével  valósággal  meg- 
igézte hallgatóit  és  a  mi  Spurgeon  volt  a  templomban 
és  Gladstone  a  parlamentben,  az  volt  Palgrave  a  Föld- 
rajzi társaság  felolvasó  termében.  Nagyon  megszerettem 
volna  e  férfiút,  de  szemének  örökös  pislogásával  mindig 
eszembe  juttatta  egykori  jezsuita  voltát.  Különösen  ál- 
dott szívű  bajtársammal  ismerkedtem  meg  Livingstone 
Dávidban,  a  nagy  afrikai  fölfedezőben,  kitől  nagyon  jól 
esett  az  elismerés,  melyet  e  megjegyzésébe  foglalt:  — 
Kár,  hogy  nem  Afrikát  választotta  tevékenysége  szin- 
helyéül ! 

Barátaim  közé  számítottam  más  utazókat  is,  köztük 
Speket,  Grantot,  Kirket  és  ha  akkori  irodalmi  ismerő- 
seimről is  szólnék,  első  sorban  Dickens  Károlyról  kel- 
lene megemlékeznem,  kivel  az  Athenseum  Clubban  is- 
merkedtem meg  s  ki  több  izben  szólított  fel,  hogy  vele 
egy  asztalnál  költsem  el  ebédemet.   Dickens  nem  volt 

valami  kiválóan  beszédes  ember,  de  nagyon  érdeklődött 
kalandjaim  iránt  s  midőn  egy  ízben  azzal  a  mentséggel 
köszöntem  meg  másnap  estére  szóló  meghivását,  hogy 
kiadómnál  John  M urraynál  kell  ebédelnem  Wimbeldon- 
ban,  megjegyezte  :  —  Tehát  az  agyvelővárba  megy?  mert 
bizonyára  tudja,  —  folytatta  —  hogy  Murray  háza  nem 
téglából  épült,  hanem  emberi  agyvelőből.  —  A  poli- 
tikusok, művészek,  színészek,  bankárok,  tábornokok 
közt,  egy  szóval  a  társadalom  minden  körében  és  réte- 
gében is  voltak  barátaim,  ismerőseim.  Nem  volt  rá 
okom,  hogy  elhagj'^atottság,  vagj*^  elhanyagoltság  mialt 
panaszkodjam.  Más  ember  bizonyára  jobban  is  érezte 
volna  magát  Londonban,  mint  én  és  jobban  kiaknázta 
volna  a  maga  javára  a  mindenki  részéről  tapasztalt  elő- 
zékenységet. De  én  akkor  még  teljesen  idegennek  érez- 
tem magam  a  Nyugat  társaséletében.  Bizonyos  érte- 
lemben nem  bontakoztam  még  ki  az  ázsiai  gondolkodás- 
mód rabságából  és  a  modern  kultúráért  való  minden 
lelkesedésem  mellett  is  nehezen  békültem  meg  e  világ- 
nézet főfeltételeivel :  a  szakadatlan  munkával,  az  örökös 
loholással  és  pihegéssel,  az  előretörtetés  soha  sem  lan- 
kadó igyekezetével  és  a  küzdelem  hideg  kíméletlenségé- 
vel. Angliában  való  első  tartózkodásom  elszomorított 
és  csüggeteggé  tett. 

E  lehangoltságomhoz  hozzájárult  a  csalódás  utazási 
művem  anyagi  sikerében  s  erre  aztán  hirtelen  felébred- 
tem a  remélt  jóllét  álmaiból.  Látva  könyvemnek  Euró- 
pában és  Amerikában  való  lelkes  fogadtatását  és  olvasva 
a  sajtó  nagy  dicséreteit,  azt  reméltem,  hogy  legalább  is 
oly  összeghez  jutok  az  első  kiadás  elfogytával,  mely  biz- 
tosítja függetlenségemet.  Az  újságok  óriási  összegekről 
Írtak,  melyeket  állítólag  kiadómtól  kaptam,  vagy  kapni 

fogok,  én  tehát  nem  kevéssé  voltam  meglepődve,  midőn 
az  év  végén  kézhez  kaptam  az  első  leszámolást,  mely 
szerint  500  font  sterling  jutott  nekem  a  tiszta  haszon- 
ból ;  ez  összegnek  körülbelül  egyharmad  részét  már  ki 
is  adtam  Londonban  s  a  szerény  maradvány,  mely  az 
egykori  dervisnek  mindenesetre  fölért  egy  kis  vagyon- 
nal, semmiképen  sem  lehetett  elég  a  londoni  high  life 
viszonyaihoz  szoktatott  európainak,  de  még  a  saját  ott- 
honát megalapítani  készülő  írónak  sem.  A  szép  remények 
és  nagy  várakozások  ábrándja  szétfoszlott  s  miután 
megizleltem  a  Heszperidák  aranyos  gyümölcsét,  vissza- 
térőben voltam  ismét  szerényen  terített  asztalomhoz, 
sőt  talán  a  szegénységhez  és  a  mindennapi  falat  kenyér- 
ért való  küzdelemhez  is.  Húsz  éves  nehéz  küzdés  után 
ott  álltam  megint,  a  hol  pályám  kezdetén  állottam,  azzal 
a  különbséggel,  hogy  most  már  volt  hírem,  nevem,  a  mi 
tőkének  bizonyára  tőke  volt,  de  csak  később  hozhatta 
meg  kamatait. 

Legkevésbbé  sem  csodálkozom  tehát  rajta,  hogy  e 
kétségbeesett  helyzetemben  a  pesti  professzorság  szal- 
maszálához kapaszkodtam  és  a  keleti  nyelvek  kathedrá- 
ját  tekintettem  a  mentőcsónaknak  életem  még  mindig 
viharos  tengerén.  Az  otthoni  hideg  fogadtatás  minden- 
esetre kijózanító  hatással  volt  reám  és  kételkedővé  tett 
benne,  hogy  e  szerény  czélomat  is  elérhessem;  de  hon- 
vágyam és  a  nyugalom  vágya  legyőzte  aggodalmaimat  s 
kétségeimet,  és  hihetetlen  könnyűséggel  szakítva  el  ma- 
gam a  Themseparti  világváros  zajos  és  üres  kitüntetései- 
től, Pestre  siettem,  hogy  angolországi  diadalútam  végez- 
tével és  a  művelt  Nyugat  elismerésével  koszorúzottan, 
honfitársaim  elé  álljak.  Fogadtatásom  ezúttal  könnyen 
megérthető  okok  miatt  egy  kissé  melegebb  volt,  de  nem 

sokkal  fényesebb,  mint  a  mikor  hazatértem  Ázsiából. 
A  műveltség  iQúkorát  élő  kis  népek  dicséretben  és  gáncs- 
ban igen  gyakran  követik  példáját  a  nagyobb,  hatalma- 
sabb és  a  műveltségben  haladottabb  nemzeteknek.  Az 
emberek  nagyobb  társaságára  is  illik  a  mindennapi  élet- 
ben bevált  mondás,  mely  arról  szól,  hogy  az  öregek  pél- 
dáját követik  a  fíatalok.  Ez  az  utánzás,  vagy  mondjuk 
inkább :  ez  a  visszhang  teljesen  érthető  is,  midőn  oly 
tettek  megitéléséről  van  szó,  melyek  távol  esnek  a  sze- 
rény körben  mozgó  szellemi  és  nemzeti  törekvésektől. 
Midőn  visszatértem  Angliából,  nagyobb  érdeklődés  foga- 
dott hazámban ;  de  Magyarország  osztrák  fenhatóság 
alatt  élt  még  mindig  s  hogy  a  professzorságot  elnyer- 
hessem, Bécsbe  kellett  utaznom  a  császárhoz  audien- 
cziára.  A  felséges  úr  rendkívül  kegyesen  fogadott,  tuda- 
kozódott utazásom  részleteiről  és  azonnal  teljesítette 
kérelmemet,  megjegj'ezve,  hogy  sok  viszontagságot  áll- 
tam ki  és  valóban  érdemet  szereztem  ez  állásra.  Csak 
az  az  egy  ellenvetése  volt,  hogy  még  Bécsben  is  keve- 
sen adják  magukat  a  keleti  nyelvek  tanulására  és  hogy 
Magyarországon  bizonyára  még  kevesebb  hallgatóra 
tarthalok  számot.  Megjegyzésemre,  hogy  «Ha  nem  lesz- 
nek hallgatóim,  akkor  magam  fogok  tanulnia,  mosoly- 
gott és  kegyesen  bocsátott  el  az  audiencziáról. 

Örök  hálával  gondolok  a  nemes  uralkodó  jóindula- 
tára, noha  más  részről  már  ez  első  fellépésem  alkalmá- 
val éreznem  kellett  az  osztrák  bürokráczia  töviseit  és 
egyben  az  Ausztria  felsőbb  köreiben  uralkodó  közép- 
korias szellem,  vagy  talán  még  inkább  örökletes  tudat- 
lanság és  korlátoltság  dohos  illatát.  A.  berezeg  főudvar- 
mester, kinél  jelentkeznem  kellett,  a  londoni  osztrák 
nagykövettől  hozott  ajánlásom  daczára  olyan  hidegen 

és  lenézően  fogadott,  mintha  lakájságért  folyamodtam 
volna  hozzá,  s  míg  a  Nyugaton  fejedelmi  személyek, 
utóbb  még  Napóleon  császár  is,  kéznyújtással  fogadtak 
és  leültettek,  az  osztrák  arisztokra  tiz  perczig  hagyott 
állni,  nyers  hangon  szólított  meg  s  én  azzal  a  benyo- 
mással távoztam  szobájából,  hogy  az  írástudó  emberrel 
különben  bánnának  még  Khivában  és  a  turkománok 
közt  is,  mint  az  osztrák  fővárosban. 

Fájdalom !  —  és  ez  bántott  legmélyebben  —  a  tár- 
sadalmi viszonyok  itthon  sem  voltak  különbek.  Itt  is 
sötét,  áthatolhatatlan,  undok  alakok  képével  befestett 
kárpit  gyanánt  meredt  elém  az  osztály-  és  valláskülönb- 
ség választófala  és  itt  is  utamat  állta  a  vak  előítélet 
szörnyetege.  Az  irodalmi  törekvéseknek  a  Nyugaton  és  a 
Keleten  való  méltánylásában  nőttön  nőtt  a  különbség,  a 
hogy  a  Themse  partjától  közelebb  jutottam  hazám  föld- 
jéhez ;  mert  bár  a  magyar  közvélemény  szívesen  csatla- 
kozott az  Angliából  és  Francziaországból  áthallatszó  el- 
ismeréshez és  szeretettel,  sőt  nemzeti  büszkeséggel  fo- 
gadta a  külföld  elismerésével  hazatérő  honfitársat,  még 
is  lehetetlen  volt  észre  nem  vennem  a  társadalom  elő- 
kelőinek és  az  irányadó  köröknek  sértő  hidegségét  és 
tudatos  tartózkodását.  Sokaknak  rontotta  meg  örömét 
és  sokakban  fojtotta  el  a  méltánylás  és  az  elismerés  ér- 
zetét az,  hogy  annak  a  külföldön  ünnepelt  magyar  em- 
bernek homályos  a  származása,  családi  összeköttetései 
egyáltalán  nincsenek  és  hozzá  még  zsidónak  is  született. 
Katholikus  egyházi  részről  ért  az  első  bántalom,  még 
pedig  azért,  mert  protestáns  lettem  és  nem  katholikus. 
Mintha  bizony  alkut  nem  tűrő  szabad  gondolkozásom- 
mal törődtem  is  volna  bármilyen  felekezetiességgel. 

A    császári    kabinetrendelet    értelmében    én    lettem 

volna  az  első,  ki  nemkalholikus  létére  tanszéket  kapott 
a  pesti  egyetemen.  Hogy  tehát  a  katholikus  intézmény- 
nek hirlell  főiskolát  szégyenbe  ne  tegj^ék  egy  úgyneve- 
zett protestáns,  másszóval  eretnek  kinevezésével,  meg- 
tagadták tőlem  a  <( tanári)  czímét  és  ennek  következté- 
ben három  évig  (rtanitó))  minőségében,  évi  ezer  forintos 
fizetéssel  működtem  a  pesti  egyetemen.  Vagyis  olyan 
fizetéssel,  a  minő  Angliában,  a  teljes  ellátás  értékét  is 
beleszámítva  a  havi  fizetésbe,  kijár  minden  valamirevaló 
szárazdajkának  is.  Pénzügyi  szempontból  tehát  itthon 
sem  vált  be  fáradalmas  és  életveszélyes  utazásom. 

Hogy  igazolhassák  ezt  a  megalázásomat,  bizonyos 
körök  nagyon  rajta  voltak,  hogy  érdemeimet  minden  le- 
hető módon  kisebbítsék  és  leszállítsák.  Bölcs  és  tudós 
emberek  fizikai  lehetetlenségnek  minősítették  azt,  hogj' 
béna  lábammal  megtehettem  volna  utazásomat  a  mesz- 
sze  Keleten  és  kibírhattam  volna  az  állítólag  átélt  ve- 
szedelmeket és  fáradalmakat.  —  Hazudik  az  a  zsidó. 
Henczeg  és  szélhámoskodik,  mint  minden  hitsorsosa  — 
mondották  nem  csak  szóbeszéd  közben,  hanem  nyomda- 
festéket is  láttak  eféle  kinyilatkoztatások  s  midőn  hiva- 
talos bemutatkozásomon  jártam  az  egyetem  rektoránál, 
kiből  püspök  lett  utóbb,  a  nagyérdemű  férfiú  a  követ- 
kező kedves  megszólítással  fogadott:  —  Ne  higyje,  hogy 
tájékozatlanok  vagyunk  kétes  jelleméről.  Tudjuk  jól, 
hogy  gyönge  lábon  áll  a  keleti  nyelvekkel  s  hogy  a  tan- 
székre való  hivatottsága  nagyon  kétséges.  De  nem  aka- 
runk ellene  szegülni  ő  felsége  parancsának  és  ön  csak 
e  kényszerhelyzetnek  köszönheti  állását.  —  Ilyen  szép 
fogadtatásban  volt  részem,  miután  elárasztottak  tisztele- 
tökjeleivel  Paris  és  London  tudós  orientalistái  és  miután 
nemzetem  szolgálatában  megtettem  egy  oly  utazást,  mely 

életveszedelem,  nélkülözések  és  szenvedések  dolgában 
kéjutazásnak  minden  bizonynyal  nem  volt  mondható. 

Minthogy  a  műveltség  alantasabb  fokán  álló  kisebb 
társadalmi  rétegek,  különösen,  ha  gondolkozni  nem 
szeretnek  vagy  nem  is  tudnak,  itéletökben  jobbára  az 
irányadó  emberek  nézeteihez  szoktak  alkalmazkodni, 
egészen  természetesnek  találom,  hogy  bizonyos  köreink 
éveken  át  gyanakvó  szemmel  néztek  reám  és  utazási 
művem  szavahihetőségét  —  mely  munkámat  időközben 
a  Kelet  és  Nyugat  számos  nemzete  átültette  nyelvére  — 
kurtán-furcsán  kétségesnek  nyilvánították.  Eféle  okok 
hasonló  viszonyok  közt  már  máshol  is  jártak  eféle  kö- 
vétkezésekkel  s  ha  az  egész  Ázsiával  kereskedést  űző 
Velenczében  is  megszülethetett  a  a:Marco  Millionií>  csúf- 
neve, mért  lett  volna  csodálatos  az  ilyen  Magyarorszá- 
gon, hol,  nem  szólva  a  nemzeti  őstörténelem  vonatko- 
zásairól, a  távol  Kelet  dolgai  senkit  sem  érdekeltek? 
Népünk  milliói  között  talán  csak  egynehányan  voltak 
olyanok,  kik  hallották  hirét  Khivának  és  Bokharának  s 
műveltségünk  akkori  viszonyai  közt  nem  kelthettek  kü- 
lönös csodálatot  a  felfedezők  utazásai.  Az  önkényura- 
lom jármában  szenvedő  és  az  alkotmány  helyreállítására 
vágyó  nemzet  nem  foglalkozott  mással^  mint  csak  a 
politikával  s  minthogy  azt  az  egynehány  tudóst,  ki  lelke 
mélyén  meg  volt  győződve  sikerűit  vállalkozásom  jelen- 
tőségéről, külföldön  szerzett  sikereim  elvakították,  az 
irigység  fulánkja  pedig  megsebezte  őket,  helyzetem  való- 
ban kétségbeejtő  volt  és  évekig  kellett  viselnem  a  félre- 
ismerletés  legszomorúbb  következményeit.  Az  őszinte 
méltánylat  a  ritka  kivételek  közé  tartozott,  de  ezer 
szerencse,  hogy  néhanapján  még  is  volt  benne  részem. 
Jóleső  érzéssel  tapasztaltam  Deák  Ferencz   becsülését 

s  hallottam,  hogy  az  Öreg  úr  egy  alkalommal,  midőn 
rólam  vitáztak,  így  szólt  Szentiványihoz :  —  Hagyjátok 
Vámbéryt ;  az  az  ember  messzebbre  ért  a  másfél  lábá- 
val, mint  nagyon  sokan  a  két  lábukon.  —  Jókai  Mór 
megszeretett  és  a  szívébe  zárt.  Első  találkozásunkról 
lebilincselő  kedvességgel  emlékezett  meg  Kakas  Marion 
levelei  közt*  s  azontúl  is  nagyra  tartott.  Egy  újságnak 
az  az  ötlete  támadt  egyszer,  hogy  megkérdezte  a  köz- 

*  Nem  vonhatom  meg  e  könyvemtől  a  díszt  s  az  olvasótól 
a  gyönyörűséget,  hogy  ide  ne  iktassam  Jókainak  ezt  a  czikkét, 
mely  az  Üstökös  1864.  deczember  10-iki  számában  jelent  meg 
és  szólt  a  következőképen  : 

VÁMBÉRY  EGY  ESTÉLYEN. 

A  kiadóm  meghitt  estélyre. 

Azt  mondja  az  alkorán  :  (az  az,  hogy  nem  az  alkorán,  hanem 
én  mondom ;  benne  vagyok  már  a  török  czitátumokban),  hogy 
ajól  esik  az  embernek  a  maga  borát  ihatni,  de  sokkal  jobban 
esik  a  más  borát  ihatni;  —  ámde  legeslegjobban  esik  a  ki- 
adója borát  ihatni. x>  A  mi  a  kiadó  sajtója  alól  került  ki,  de 
még  sem  hírlap. 

Aztán  Vámbéry  is  ott  lesz. 

Az  a  magyar  tudós,  ki  Középázsia  rengeteg  pusztáit  bejárta, 
mint  kolduló  dervis,  húsz  darab  hasonló  szent  koldus  társasá- 
gában (mely  koldus  szerep  élethű  felfogásában  a  magyar  Aka- 
démia segélyezése  által  is  gyámolíttatott) ;  s  visszatérve  aztán, 
úti  tapasztalataiért  egy  angol  kiadótól  20  ezer  forint  tisztelet- 
díjt  kapott,  herczegekkel,  koronaörökösökkel  együtt  áldomá- 
sozott,  rendjelet  érdemelt  ki ;  egyszóval  megint  egyike  azok- 
nak, a  kik  egy   csomó   dicsőséget   koldultak   össze  a  —  nagy 

akadémia  palotája,    kevés  dohányú jaj   már   minékünk, 

kopasz  fejünknek ! 

Szerencsére  három  szép  asszony  is  volt  a  társaságban,  azok 
aztán  kikérdezték  a  messze  földön  járt  utazót : 

—  Hogy  jött  ön  arra  az  ötletre,  hogy  mint  koldus,  indul- 
jon útnak? 

—  Elődeim  szerencsétlenségén  okulva  ;  abban  az  útban  két 
angolt  megöltek  ;  egyiket  egy  kullancscsal  tölt  verembe  vetették 

élet  nevezetes  embereitől,  melyek  a  legkedvesebb  olvas- 
mányai ?  Jókai  ezzel  az  egy  sor  írással  felelt,  örömömre 
és  megszégyenűlésemre  :  —  A  biblia,  Shakespeare  és 
Vámbéry !  —  Azok  közt,  kik  ama  szomorú  napjaimat 
szeretetök  és  becsülésök  jeleivel  megédesítették,  mele- 
gen emlékezem  még  Dalmady  Győzőre,  ki  Londonból 
való  hazaérkeztemkor  lelkesen  ünnepelt  s  így  kezdette 
a  Hazánk  s  a  Külfoldhen  hozzám  írt  költeményét  : 

s  ott  hagyták,  míg  a  férgek  elemésztek.  Az  európait  megölik 
ott,  azért  mert  európai. 

—  Hát  aztán  milyen  ruhája  volt  önnek? 

—  Ruhám  ?  semmilyen.  Hanem  egy  pár  nemezrongy^  varrás 
nélkül,  a  testen  átvetve ;  a  lyukain  kidugtam  a  karjaimat, 
aztán  egy  nagy  turbán  harminczöt  ről*  szövetből,  a  fejemen 
körűi  csavargatva. 

—  Harminczöt  rőf  í  Hisz  az  egy  egész  vég. 

—  Mahomed  rendelése  szerint  minden  igazhívő  muzulmán 
tartozik  a  halotti  lepedőjét  magával  hordani,  még  pedig  a  feje 
körül  csavarva,  s  ennek  hét  rőfnek  kell  lenni.  A  nagyon  kegye- 
sek azonban  háromszor  hetet  vesznek ;  a  ki  pedig  igen  szent 
hírben  akar  állani,  az  ötször  hetet  hord  a  feje  körül. 

—  Hogyan  találták  meg  önök  az  utat  abban  a  nagy  pusztában? 
Bizony  ott   mértföldmutatók  nincsenek;    hanem   a    helyett 

jelölik  az  utat  az  elébb  azon  járt  és  elhullott  emberek  és  teher- 
hordó állatok  csontjai.  Minden  karaván  kötelezve  van,  az  útban 
talált  csontokat  halomra  hordani.  Ezek  az  útba  igazítok. 

—  Már  én  csak  inkább  gőzhajón  utazom,  a  hol  a  csirke 
csontokon  kívül  mást  nem  kell  összetakarítani.  S  mit  ettek 
önök  az  úton? 

—  Lisztből  csináltunk  pogácsát.  A  hol  este  letelepedtünk, 
összegyűjtöttük  a  tevetrágyát,  abból  tüzet  csináltunk,  a 
pogácsát  bele  dugtuk.  Ha  hajnalig  megsült,  nagyon  jó  volt, 
ha  nem  sült  meg,  úgy  is  jó  volt.  Én  egyébiránt  nyolcz  hónapig 
soha  sem  vacsoráltam,  nehogy  álmomban  beszélni  találjak  s 
társaim  megtudják,  hogy  idegen  nyelven  beszélek. 

—  Az  igaz,  szólt  egy  fiatal  könyvárus,  ha  én  későn  vacso- 
rálok, én  is  mindig  idegen  nyelven  beszélek,  hanem  azt  nem 
érti  senki. 

altthon  vagy  hát,  szoríthatom  kezed  ! 

Visszahozott  nekünk  a  végezet. 

Ládd,  a  végzet  sokkal  jobb,  mint  magad : 

Helyrehozza  mulasztásaidat. 

Kalandok  és  merények  embere, 

Neveddel  az  egész  világ  tele  ; 

Addig  űzted,  kerested  a  halált, 

Hogy  szemközt  a  halhatlanság  talált  !d 

Sajnos,  csak  a  kivételes  és  nemes  lelkek  hittek  ben- 
nem. Midőn  Törökországnak  Magyarországba  kinevezett 
első  konzula  Budapestre  érkezett,  minden  oldalról  azzal 
a  kérdéssel   ostromolták,  hogy  csakugyan  igaz-e,  hogj^ 

—  Isznak-e  ott  bori?  ezt  egy  poéta  kérdezte. 

—  Azt  nem,  hanem  kumiszt.  Ezt  lótejből,  tevetejből  készítik, 
a  mit  bőrtömlőben  addig  lötyfölnek  lóháton,  míg  megsava- 
nyodik ;  aztán  elteszik :  van  hat  hónapos  ó-kúmisz  is.  Köny- 
vemben látható  a  képen  a  kimérés  módja.  Az  asszony,  a  ki  a 
kumiszt  árulja,  lóháton  ül,  a  tömlő  a  fején  van,  a  tatár  a  ki 
inni  akar,  nyújtja  neki  a  pénzt,  a  mennyi  árút  meg  akar  inni. 
Azzal  hátra  hajtja  a  derekát,  eltátja  a  száját,  a  csaplárné  meg- 
nyitja a  tömlő  csapját,  s  ereszt  a  torkába  a  magasról,  a  mennyit 
kívánt.  Nincs  rá  eset,  hogy  a  csaplárné  eltévessze  a  férfi  tor- 
kát, vagy  az  ivó  eltévessze  a  szájába  lőtt  kúmiszsugárt. 

—  Aztán  jó  az? 

—  Ittam  belőle,  de  még  a  fülem  czimpáját  is  hasogatta. 

—  Hát  theát  isznak-e  ott? 

—  Az  északon  lakó  népek  igen. 

—  Rummal  ?  tejjel  ?  czukorral  ? 

—  Nem.  Sóval  és  fagygyúval.  (Nagyon  jó  lehet !) 

—  Szépek-e  a  keleti  asszonyok? 

—  Képzeljen  magának  nagysád  hölgyeket,  kiknek  arczszínél 
a  vastag  festéktől  nem  látni  soha.  S  minthogy  naponkint  fésül- 
ködni restek,  ha  egyszer  nagy  mesterséggel  be  van  fonva  a  hajuk, 
akkor  valami  mézgával^  mely  közé  fekete  festék  van  keverve,  egé- 
szen bemázolják  a  fejüket,  úgy  hogy  azon  valóságos  pánczél  tá- 
mad. Most  azután  tessék  azt  a  jázmin  és  hyaczint  illatot  elkép- 
zelni, a  miről  az  európai  költők  énekelnek  keleti  dalaikban,  mikor 
az  ilyen  gyantakenetre  a  harminczkét  fokú  hő  nap  rá  mosolyog. 

tudok  törökül,  s  midőn  azt  felelte,  hogy  úgy  beszélek  és 
úgy  írok  törökül,  a  hogy  művelt  oszmán  egyáltalán  csak 
képes,  —  az  emberek  nem  tudtak  hová  lenni  csodálkozá- 
sukban. Más  alkalommal,  midőn  azt  mondottam,  hogy 
perzsául  fogok  beszélni  Rawlinsonnal,  egyik  legjobb 
barátom  és  jóakaróm  így  szólt  hozzám  :  —  Minket,  nem 
bánom,  tarthat  ilyen  beszéddel,  de  vigyázzon,  hogy  má- 
sokkal ne  igyekezzék  efélét  elhitetni.  —  Néhány  hét 
múlva  Rawlinson  született  perzsának  hitt  engem,  de 
idehaza  mesebeszédnek  tartották,  hogy  magyar  tudós 
tudhatna  perzsául  is.  Bizony,  ilyen  szomorúan  alantas 

—  Hát  költők  vannak-e  még  keleten?  —  Ezt  már  egy  rivá- 
lis versíró  szerette  volna  megtudni. 

—  Nagyon  mesterséges  költők.  Egy  negyvenlapos  arab 
könyvből  hoztam  egy  lapnyi  leiratot,  melyben  ha  a  betűket 
jobbról  balra  olvassuk  soronkint,  találunk  benne  egy  szerelmes 
tőrlénelel ;  ha  ugyanazokat  a  betűket  alulról  fölfelé  olvassuk 
jobbról,  akkor  az  földleírás ;  ha  pedig  balrul  olvassuk  fölfelé, 
akkor  történetírás,  s  ez  negyven  lapon  át  folyik  így. 

—  De  már  ezt  magam  is  megpróbálom  az  Üstökösben  ! 
Egy  szerelmes  történet,  mely  rendesen  olvasva,    az,   a  mi, 

felfelé  olvasva  más  valami,  befelé  olvasva  pedig  egészen  más 
valami.  Ilyen  még  nem  volt !  Ez  is  meglesz  a  jövő  évben  ;  — 
majd  talán  a  nyáron. 

Vámbérynek  igen  élénk  és  szellemdús  előadása  van,  hamis 
lelkesűléstől  és  szükségtelen  kérkedéstől  ment :  hanem  a  mit 
elmond,  az  élénk  képzelettel  van  előadva,  hogy  szinte  szem- 
mel láthatóvá  tesz  minden  legrendkívűlibb  helyzetet.  A  moha- 
medán megnyugvását,  ki  a  pusztán  szemközt  rohanó  porfelleg 
közeledtét  nyugton  várja,  előre  szegzett  lándzsával :  a  melyik 
a  másiktól  azt  kérdené,  mi  baj?  elárulná  vele,  hogy  idegen; 
míg  húsz  lépésnyi  közelben  kitűnik,  hogy  a  közeledő  tábor 
egy  roppant  Czebra  csorda.  A  vadidegen  népszokásokat,  a 
vallási  czerimóniákat,  a  nép  között  élve  tanulta  el,  nem  úgy, 
mint  a  kik  a  czivilizált  Európa  tudósai  közül  hazánkon  végig 
vasutazva  csodás  badarságokat  összeírnak. 

K—s  M-n. 

fokon  álltunk  akkor  a  tudományok  dolgában  Magyar- 
országon. 

Az  olvasónak  méltán  feltűnhetik  és  most  magam  is 
csodálkozom  rajta,  hogy  mélyen  megbántott  önérzetem 
és  fájón  megsebzett  becsvágyam  nem  lázadt  fel  e  min- 
denek felett  szomorú  helyzeten  és  hogy  békén  tűrtem 
az  örökös  sértegetést  és  gyanúsítást.  Hát  bizony  sokáig 
érthetetlen  volt  magamnak  is  ez  a  rendkívüli  jelenség 
egy  oly  minden  ízében  dicsvágyó  és  önérzetes  ember 
jellemében,  a  minőnek  akkor  magamat  ismertem.  Ma- 
gam is  vádoltam  magam  a  bátorság  és  határozottság 
hiánya  miatt  és  örökös  szégyenpír  borítaná  el  arczo- 
mat,  midőn  e  gyávaságomra  emlékezem,  ha  nem  szol- 
gált volna  mentségeműi  a  létért  való  húsz  éves  küzdés 
nyomában  járó  teljes  kimerültség  és  elernyedés  enyhítő 
körülménye  és  ellenállhatatlan  vágyam,  hogy  az  élet 
nyugalmas  révébejuthassak.  Mit  bántam  én,  hogy  nem 
ismerik  el  otthon  állítólagos  érdemeimet,  mikor  a  hala- 
dottabb Nyugaton  munkám  értékét  annyira  felülmúló 
elismerésben  volt  részem?  Mit  törődtem  vetélytársaim 
és  irígj-eim  kedvezőtlen  bírálatával,  mikor  végre  nyu- 
galmas zugolyra  leltem,  mikor  bebútorozhattam  két 
szerény  szobámat  és  boldogan  azt  mondhattam  magam- 
ban :  <í Végre  hát  meglelted  otthonodat  és  havi  nyolcz- 
van  és  egynehány  forintos  csekély,  de  biztos  jövedel- 
meddel végre  megtelepedhetel  és  régi  vágyad  szerint 
zavartalan  és  békés  irodalmi  munkásságnak  szentelhe- 
ted magad. »  A  midőn  kis  lakásomat  végképen  beren- 
dezve, leültem  ripszszel  bevont  kanapémra  és  először 
tartottam  szemlét  szobámon,  gyermekes  öröm  fogott  el, 
látva  a  sok  apróságot,  melyet  mind  a  kényelmem  kedvé- 
ért szereztem  be  s  a  melyet  először   mondhattam  ma- 

gaménak.  Harminczhárom  évig  küzdöttem  a  létért  a 
siralomnak  e  völgyében,  míg  elérhettem  azt  a  végtele- 
nül boldogító  tudatot,  hogy  most  már  nem  vagyok  te- 
hetetlen játékszere  a  sors  szeszélyének,  nem  vagyok  ké- 
nyére kiszolgáltatva  a  kínos  bizonytalanságnak,  hanem 
nyugodtan  és  elégedetten  közeledhetem  kitűzött  czé- 
lomhoz  és  tapasztalataim  feldolgozásával  szolgálatára 
lehetek  a  világnak.  Más,  születésük  körülményeinél 
fogva  szerencsésebb  halandók  érthetetlennek,  sőt  ne- 
vetségesnek gondolhatják  akkor  érzett  boldog  elragad- 
tatásomat; szememre  vethetik,  hogy  korán  vágj-^lam  a 
nyugalomra  és  hogy  a  kicsinyes  eredmény  nem  volt 
méltó  munkám  fáradalmához.  De  kit  sorsa  évekig  hányt- 
vetett  a  háborgó  tengeren,  megörül  a  szárazföld  leg- 
kisebb és  leghitványabb  rögének  is  s  a  ki  sohasem 
ismerte  a  bőséget  és  a  gazdagságot,  annak  egy  száraz, 
de  biztos  falat  kenyér  ép  olyan  fenségesen  jól  esik, 
mint  a  konyhaművészet  legtökéletesebb  remekei. 

Ilyen  érzelmekkel  telepedtem  meg  a  tanulmányaim- 
tól, törekvéseimtől  és  életnézeteimtől  idegen  társada- 
lom közepette  és  ezek  az  érzelmek  voltak  védőpajzsom 
az  inkább  tudatlanság,  mint  széndékos  rosszindulat  ve- 
zérelte bírálatok  támadásai  és  bántalmai  ellen.  Való- 
sággal tobzódtam  új  életpályám  első  heteinek  és  hónap- 
jainak örömében.  Friss  munkakedv  fűszerezte  életemel; 
lelkem  régi,  elpusztíthatatlan  derűje  visszatért  s  ha 
mindennapos  nyolcz-tíz  óráig  tartó  munkám  végeztével 
kimentem  a  szabad  ég  alá,  azt  hittem,  hogy  nincs  én 
nálam  boldogabb  ember  az  egész  világon.  Az  Angliában 
és  Magyarországon  tapasztalt  bánásmód  nagy  külön- 
bözősége miatt  lehetőleg  kerültem  a  társas  érintkezést, 
hogy  kitérhessek  útjából  a  szükségtelen  megbántásnak. 

Ennek  következtében  egyrészről  több  érkezésem  volt  a 
munkára,  másrészről  pedig  a  külfölddel  való  sűrű  levél- 
váltásra indítva,  kénytelen  voltam  irodalmi  munkás- 
ságom súlypontját,  valamint  igyekezetem  és  törekvésem 
czélpontját  a  külföldre  helyezni.  Eleinte  rosszul  esett 
ez  a  kénytelenség,  de  csakhamar  megnyugvást  leltem 
nemes  jóakarómnak,  Eötvös  József  bárónak  abban  a 
megjegyzésében,  hogy  Magyarország  nem  lehet  alkal- 
mas tere  irodalmi  tevékenységemnek  és  hogy  nagyobb 
hasznára  lehelek  hazámnak,  ha  tollam  alkotásait  idegen 
nyelven  bocsátom  a  világ  piaczára.  Jobbára  német  és 
angol  nyelven  írtam,  kiterjesztettem  munkásságomat  az 
ázsiai  népek  és  országok  gj^akorlati  és  elméleti  isme- 
retének legkülönfélébb  ágaira  és  két  év  sem  telt  belé, 
hogy  tollam  a  legkeresettebbek  egyike  volt  Közép- 
ázsia, sőt  az  egész  moszlim  Kelet  föld-  és  néprajzi, 
nyelvészeti,  tudományos  és  politikai  irodalmában.  Mint- 
hogy irodalmi  munkásságomról  külön  fejezetben  fogok 
megemlékezni  és  önbirálatot  gyakorolni,  itt  csak  azt 
említem  meg,  hogy  életemnek  ebben  a  szakában  iQú- 
korom  legmerészebb  eszményeinek  megvalósítására 
szenteltem  magam  és  hogy  voltaképen  csak  most 
kezdtem  élvezni  igazán  fiatalkori  tanulmányaim  gyü- 
mölcsét. Szótár  segítsége  nélkül  olvastam  a  legkülön- 
félébb európai  és  ázsiai  nyelveken  és  mert  alkalmam 
volt  a  gyakorlatban  is  élni  e  nyelvek  legtöbbjével, 
sokkal  könnyebben  bántam  velők  és  írásban  is  hasz- 
nukat vehettem.  Lassan-lassan  kis  kézi  könyvtárat  is 
alapíthattam  szakművekből  és  mert  sűrű  levelezésben 
álltam  a  szakbeli  társakkal  és  a  Kelet  ismeretének  bará- 
taival, nem  ütközött  nehézségbe,  hogy  —  bár  tanulmá- 
nyaim középpontiától  távol  —  munkás  életet  folytathas- 

sak  a  nyelvészet  a  néprajz  és  az  újságírás  terén.  Helylyel- 
közzel  éreztette  magát  a  szellemi  ösztönzés  és  a  szak- 
emberekkel való  érintkezés  hiánya.  Különösen  sokszor 
vásrvakoztam  nézetváltásra  a  Kelet  ismerőivel,  mert 
Pesten  csak  az  ural-altáji  összehasonlító  nyelvészet 
néhány  orthodox  művelőjével  érintkezhettem.  De  az 
ember  könnyen  lemond  minden  ösztönzésről,  ha  van 
benne  tűz  és  lelkesedés  és  e  jelmondatommal :  Nulla 
dies  sine  linea.  melyhez  lelkiismeretesen  tartottam  ma- 
gam mindig,  végre  mégis  csak  czélomat  kellett  érnem 
és  át  kellett  gázolnom  minden  akadályon. 

Szorgalmammal  és  kitartásommal,  munkakedvemmel 
és  komolyságommal  győzedelmeskedhettem  minden  ne- 
hézségen, csak  az  emberek  megátalkodott  butaságán  és 
irígj'ségtől  epés  természetén  soha  !  Minél  többet  dol- 
goztam, hogy  irodalmi  tevékenységemmel  fenntarthas- 
sam az  utazásommal  szerzett  híremet,  annál  bőszül- 
tebben dúlt  ellenem  az  irigység  és  annál  erősebb  kisér- 
lelek történtek  arra,  hogy  lerontsák  hitelemet  és  minden 
elképzelhető  hibával  és  bűnnel  vádoljanak.  Keserűen 
panaszkodtam  egyszer  e  miatt  Eötvös  bárónak  s  ez  a 
nemes  és  okos  ember  így  szólt  hozzám :  —  Az  ön  uta- 
zásainak és  tanulmányainak  tere  idegen  tér  ez  ország- 
ban és  csak  nem  hiszi  azt,  hogy  önmagát  vádolja  a 
társadalom  tudatlansággal  és  értelmetlenséggel,  mikor 
sokkal  egyszerűbb  és  kényelmesebb  a  mód,  hazugnak 
és  csalónak  kiáltani  ki  Önt,  kit  nem  értenek  meg.  — 
Igen,  ez  volt  az  igazi  képe  helyzetemnek,  de  nekem 
azért  mégis  csak  fájt  a  mellőzés,  mely  nyomon  kisért. 
Eletemnek  abban  a  szakában,  mikor  jól  esett  volna 
gyermekes  hiúságomnak  a  nyilvános  elismerés  az  Aka- 
démia, vagy  az  akkor  megalakult  első  alkotmányos  kor- 

mány  részéről,  sem  az  egyik,  sem  a  másik  nem  mutatta 
legcsekélyebb  jelét  sem  annak,  hogy  megjutalmazá- 
somra,  vagy  méltánylásomra  egyáltalán  hajlandó.  Az 
Akadémia  rendes  tagjai  közé  csak  Középázsiából  való 
visszatérésem  tizenkettedik  évében  ajánlottak,  midőn 
már  egész  sora  előzött  meg  a  merőben  jelentéktelen 
embereknek  és  midőn  mellőztetésem  végre  már  lehetet- 
len volt,  holott  előkelő  származású,  de  minden  érdem 
nélkül  szűkölködő  férfiakat  megválasztottak  tiszteleli 
tagnak,  sőt  bevették  őket  az  igazgató  tanácsba  is.  Az 
állami  elismerést  illetőleg,  a  mit  mostani  gondolkozá- 
sommal minden  esetre  nevetségesnek  és  helytelennek 
tartok,  annak  idejében  még  is  feltűnt  nekem,  hogy  a 
koronázási  jubileum  alkalmával,  midőn  számos  magyar 
író  és  művész  kapott  kitüntetést,  csekélységem  még 
csak  szóba  sem  került,  holott  másrészről  úgy  szoktak 
emlegetni,  mint  az  egyetlen  magyar  embert,  ki  magj^ar 
tudást  vitt  ki  a  világ  piaczára  és  a  magyar  Akadémia 
nevét  igyekezett  ismertté  tenni  a  Nyugat  világában.  Sok 
más  bizonyítékát  sorolhatnám  még  el  a  szándékos  mel- 
lőzésnek és  semmibevevésnek;  de  mért  untatnám  tovább 
olvasóimat  megsértett  hiúságom  kicsinyes  okaival  ? 
Mindjobban  meggyőződésemmé  vált,  hogy  idegenné 
lettem  hazámban,  és  mindjobban  szembe  kellett  hogy 
tűnjék  helyzetem  ferdesége;  nincs  hát  mit  csodálni 
rajta,  hogy  egyre  közömbösebbé  vált  előttem  az  a  hely, 
melyre  az  előtt  lelkem  mélyéből  vágj-akoztam  és  hogy 
Angliába,  az  idegen  országba  vágytam  inkább,  a  hol 
jobban  megértettek  és  jobban  méltányoltak  s  a  hol 
tanulmányaim  több  érdeklődést,  törekvéseim  több  figj'el- 
met  keltettek. 

Semmi  tehát  nem  természetesebb,  mint  az,  hogj'   ily 

körülmények  közt  külföldi  utazásokkal  és  a  kongeníáiis 
elemekkel  való  személyes  érintkezésem  által  igyekeztem 
felderíteni  és  egyensúlyban  tartani  lelkemet.   Ez  okok 
húztak  Németországba,  Francziaországba,  de  leginkább 
Angliába.  Németországban  ismeretségbe  jutottam  kiváló 
orientalistákkal,  kiknek   ép    oly  mértékben   csodáltam 
elméleti  tudását,  mint  a  milyen  mértékben  szemembe 
tűnt  a  gyakorlat  terén  való  képtelenségük  és  félszeg- 
ségük.  Szelidlelkű,  szerény  és  derék  embereket  ismer- 
tem meg  bennök,  kik  barátságosan  fogadtak,  mert  tá- 
vol álltam  klikkjeiktől,  de  mindig  jelentősen  rázták  a 
fejőket,  valahányszor  áruló  jelét  adtam  elméleteikben 
való    járatlanságomnak,    vagy    értekezéseik,    megjegy- 
zéseik, glosszáik  fogyatékos  ismeretének.  Figyelmesek 
voltak    hozzám,    de    csakhamar    észrevettem,    hogy    a 
tudósok  czéhén  kívül  álló  műkedvelőnek  tartanak.  Iro- 
dalmi munkásságomnak  ez  a  megitélése  teljesen  igaz- 
talan  semmi  esetre   sem  volt,  mert  mindig  gyakorlati 
orientalista  voltam  s  maradok.  A  theoretikus  urak  épen 
csak  arról  feledkeztek  meg,  hogj"^  szobatudósnak  minden 
bizonynyal  bajos  lett  volna,  dervis  módjára  járni  be  az 
iszlám  annyi  országát  és  belső  érintkezést  keresve  a 
néppel,  szembe  szállni  minden  viszontagsággal  és  min- 
den veszedelemmel. 

Francziaországban  már  valamivel  jobban  mentek 
dolgaim.  A  politikai  helyzet  itt  már  éreztette  szükségét 
az  ázsiai  viszonyok  gyakorlati  megismerésének  s  a 
Kelet  ismeretének  elméleti  művelőin  kívül  mindig  meg- 
lehetős számmal  akadlak  Ázsiának  gj^akorlati  franczia 
ismerői,  kik  melegen  üdvözöltek  és  a  társaságukba  be- 
fogadtak. Azok  között,  kikkel  Parisban  megismerked- 
hettem, első   sorban   említem  III.  Napóleont,  ki  inkább 

a  divat  kedvéért,  mint  tudoinánvos  érdeklődésének  ki- 
elégítése  végett,  a  fogadtatás  niegtisztelésében  része- 
sített. Mikor  Metternich  herczeg,  az  akkori  osztrák  követ 
kiséretében  megjelentem  a  Tuilleriákban  és  megpillan- 
tottam a  császárt,  ki  a  Pavillon  d'Horloge  előtt  épen 
Krisztina  spanyol  királynőtől  búcsúzkodott,  szánandó 
benyomást  tett  reám  e  hitvány  testű,  petyhüdt  képű  és 
fehéresen  fakó  szemű  férfiú.  Még  siralmasabban  esett 
ki  félóráig  tartó  beszélgetésünk  eredménye.  Szemmel 
láthatólag  készülten  várta  látogatásomat,  mert  tömén- 
telen írással  borított  asztalán  ott  láttam  az  utazási 
művem  angol  kiadásához  mellékelt  térképet.  A  szokásos 
szertartások  után  azonnal  leültetett  és  beszedetni  kez- 
dett velem  Magyarországról.  Arra  a  megjegj'zésemre, 
hogj'  az  Akadémia  megbízásából  utaztam  be  Közép- 
ázsiát, a  császár  megjegyezte,  hogj'  már  sokszor  és  sok 
dicséretes  dolgot  hallott  Magyarországról ;  mikor  pedig 
némi  felvilágosítással  szolgáltam  Magyarország  szel- 
lemi törekvéseiről,  a  beszélgetést  Középázsiára  fordí- 
totta. Kezdetben  inkább  irodahni  színt  igyekezett  adni 
az  egész  beszélgetésnek,  a  mennyiben  ép  akkor  meg- 
jelent Jules  César]kyd\  kapcsolatban  a  parthusok  nép- 
rajzi eredetéről  kezdett  beszélni.  Csak  lassankint  téri 
át  Középázsia  politikai  helyzetének  tárgyalására  és  az- 
zal a  kérdéssel  fordult  hozzám,  hogy  lord  Palmerston- 
nak  átadott  emlékiratomban  kiterjeszkedtem-e  Közép- 
ázsia és  India  gazdasági  vonatkozásaira  és  hogj'^  volta- 
képen miben  látom  az  Angolországot  fenyegető  vesze- 
delmet. Úgy  látszik,  fejtegetéseim  nem  feleltek  megélőre 
megalkotott  véleményének,  mert  igyekezett  megczáfolni 
az  angol  érdekek  veszedelmére  vonatkozó  nézetemet,  a 
mennyiben  utalt  Angolországnak  Indiában  elfoglalt  szi- 


LONDONBÓL   BUDAPESTRE.  293 

lárd  helyzetére,  mely  fényesen  bevált  az  1857-iki  szipoj 
lázadás  alkalmával,  holott  Oroszország  még  csak  kez- 
detén van  középázsiai  hóditásainak.  Mikor  erre  azt 
feleltem,  hogj'  orosz  részről  nem  annyira  India  meg- 
hódítására, mint  inkább  az  angol  fegyveres  erő  fenye- 
getésére gondolnak,  hogy  ez  által  megkössék  kezét 
a  Konstantinápolyt  illető  orosz  tervek  egyik  főellenzőjé- 
nek,  a  császár  úgy  érezte  magát,  mint  a  kit  sarokba 
szorítottak  és  így  szólt :  —  Az  eféle  eshetőségtől  meg- 
lehetősen messzire  vagj^unk  és  a  keleti  kérdésnek  ezt 
a  pontját  illetőleg  mindenesetre  figj'elembe  veendők 
még  más  tényezők  is.  —  A  politikai  vitatkozásról,  mely 
szemmel  láthatólag  nem  volt  ínyére,  a  császár  hirtelen 
ismét  utazásomra  terelte  a  beszélgetést  és  dicsérni 
kezdte  kalandom  vakmerőségét  és  a  vállalkozásom  alap- 
jául szolgáló  nagy  nyelvbeli  készültségemet.  Azt  mon- 
dotta:  —  Nagy  színjátszó  képességének  adta  jelét  és 
mindenesetre  bámulatos,  hogy  gyönge  testével  (béna- 
ságoinra  czélzott)  képes  volt  elviselni  annyi  fára- 
dalmat. 

Utóbb  Mathilde  herczegnő  szalonjában  is  volt  alkal- 
mam találkozni  a  császárral,  de  kénytelen  vagyok  be- 
vallani, hogy  nyomát  sem  fedeztem  fel  benne  annak  a 
szellemi  nagyságnak,  melynek  éveken  át  hallottam  hí- 
rét. Tudott  kedves  és  szeretetreméltó  lenni,  szófukarsá- 
gával  és  arczának  komolyságával  adta  a  mély  gondol- 
kozót, de  bágyadt  szeme  és  mesterkélt  beszédmódja 
csakhamar  elárulta  a  kalandort,  kit  egy  nagy  név  öröke 
és  egy  nemzet  könnyelműsége  rendkívüli  állásba  jutta- 
tott. Valamivel  fürkészőbb  elméjű  és  tájékozottabb  fér- 
fiúnak találtam  miniszterét,  Drouyn  de  VHuys  grófot, 
de  párisi  ismerőseim  közt  a   legérdekesebb  egyéniség 

kétségtelenül  a  nagy   Guizol  volt,  kinek  a  Rue  de  Bac- 
ban,    Madame  de  Mohi  szalonjában   mutatlak   be.   Az 
öreg  úr  hetvennyolcz  éve  daczára  tele  volt  sziporkázó 
tűzzel  és  emlékezőtehetsége  csodálatraméltó  volt.  Szem- 
mel láthatólag  akkor  lelte  bennem  a  legnagyobb  ked- 
vét, midőn  élénk  beszélgetésbe  keveredtem  a  különböző 
európai  és  ázsiai  nyelveken  és  nem  sajnálta  a  fáradsá- 
got, hogy  még  minél  több  nemzetiséget  küldjön  a  nya- 
kamra, mert  szeretett  volna  zavarba  hozni.  M.  de  Guizot 
pártul  is  fogott  melegen,  befolyása  következtében  meg- 
hivót  kaptam  a  legkülönbözőbb  szalonokba,  de  minden 
udvariasság  sem  volt  képes  tartós  érdeklődést  kelteni  ben- 
nem a  párisi  társaság  iránt.  A  beszélgetés  főtárgyához,  a 
szépirodalomhoz,  a  zenéhez  és  a  plasztikai  művészethez^ 
tudatlan  ember  létemre,  nem  szólhattam  hozzá,  a  társa- 
dalmi érintkezés  túlfínom  szokásait  utáltam,  mert  nem 
leltem  semmi  érdeklődést  iizsia  iránt,  nem  úgy,  mint  a 
londoni  körökben,  melyeknek  szertartásossága  egj^ébként 
ép  úgy  ellenkezett  Ízlésemmel.  Oly  férfiak,  mint  Barlhé- 
lemy  St.  Hilaire^  Garcin  de  Tassy,  Pavel  de  Courteille 
és  még  más   szakbeli  társaim,   jelentékeny  vonzóerőt 
gyakoroltak  ugyan  reám,  de  Francziaország  nagyjában 
és  egészében   még  is  hidegen  hagyott,  mert  nem  talál- 
tam meg  benne  a  nagy  világpolgárias  eszméket,  a  föld  leg- 
távolabb vidékein  lakó  emberiség  mozgalmai  iránt  való 
érdeklődést  s  mert  rögtön  felismertem,  hogy  a  nemzeti 
hiúság  miatt  itt  nem  egj  könnyen  boldogulhat  az  idegen. 
Egészen  máskép  állt  a  dolog  túl  a  csatornán  és  mi- 
nél sűrűbben  fordultam  meg  az  idők  folyamán  Angliá- 
ban,  annál   otthonosabbnak  éreztem  magam  és  annál 
szorosabbra  szövődtek  ismeretségem  kötelékei  társadal- 
mának különböző  osztályaival.  Londonból  meghivtak  a 

középázsiai  viszonyok  egyik,  vagy  másik  tárgyáról  szóló 
felolvasásra  a  vidéki  városokba  is  és  ily  módon  élénk 
összeköttetésbe  jutottam  az  ipari  élet  középpontjaival. 
Előadásaimban  jobbára  Középázsia  amaz  országai- 
ról szóltam,  melyekben  huzamosabb  ideig  tartózkodtam 
és  szólnom  kellett  ez  országok  kereskedelméről,  ipará- 
ról, nyers  terményeiről,  közlekedési  viszonyairól  és  a 
gyakorlati  életre  vonatkozó  egyéb  megnyilatkozásairól. 
Némely  helyen,  mint  például  Birminghamben,  felszólí- 
tottak, hogy  hozzam  magammal  Középázsiában  vásá- 
rolt ruhámat  hogy  a  gyárosok  megismerkedhessenek 
a  népviselet  színével,  kelméjével  és  divatjával  s  később 
hallottam  is,  hogy  eféle  angol  gyártású  szöveteket  bi- 
zonyos idő  múlva  tényleg  importáltak  is  Afganisztánon 
ál  Bokharába.  Más  helyeken  meg  kalandjaimról  kellett 
szólnom,  mindenesetre  vonatkozással  a  föld-  és  néprajzi 
viszonyokra  és  még  az  úgynevezett  kis  városokban  is 
mindig  figyelmes,  előadásom  iránt  érdeklődő  hallgató- 
ságra leltem.  Érinteni  szoktam  utazási  tapasztalataim 
politikai  oldalát  is,  és  minél  jobban  támadtam  Orosz- 
országot, annál  nagyobb  tetszést  arattam.  Közben  elég 
mulatságos  epizódjai  is  voltak  ez  előadásaimnak,  me- 
lyeknek végeztével  mindig  kérdésekkel  fordult  hozzám 
a  közönség.  Például  egyszer  azt  kérdezte  tőlem  D.  úr, 
a  nagy  rovartudós,  hogy  nem  szolgálhatnék-e  neki  egy- 
nehány középázsiai  tetűvel,  mert  különös  tanulmánya 
tárgyává  tette  e  férgeket  és  épen  nagyobb  művet  ké- 
szül kiadni  róluk.  Válaszomra,  hogj-  Középázsiában, 
sajnos,  nagyon  is  szoros  összeköttetésben  álltam  ez 
állatkákkal,  de  most  már,  Istennek  hála,  meglehetősen 
lávol  állok  tőlük,  a  tudós  azt  kérdezte,  hogy  vájjon  a 
tatár,  kit  magammal  hoztam,  nem  bocsáthatna-e  rendel- 

kezesére  egynehány  spécziest,  meri  gyűjteményében 
képviselve  van  a  tetű  minden  fajiája,  a  kinai.  a  sziámi 
és  a  többi  féle,  csak  épen  a  középázsiai  hiányzik  be- 
lőle végképen.  Tagadó  választ  kellett  adnom  erre  a 
kérdésére  is,  de  a  lelkes  bogarász  még  mindig  nem  tá- 
gított és  azt  mondotta,  hogy  elhelyezhetnék  talán  egy 
európai,  illetőleg  magjar  tetvet  a  tatáron,  mert  érdekes 
volna  megtudni,  minő  átalakulást  lehetne  ez  esetben 
megfigyelni.  Természetesen  nem  vállalkozhattam  e  tu- 
dományos szivességtételre  sem,  de  még  sokáig  derültem 
D.  úr  esetén,  ki  némi  idő  múlva  ki  is  adta  két  kötetben 
a  pediculákról  szóló  munkáját. 

Mindig  buzdító  hatással  voltak  reám  angolországi  fel- 
olvasásaim. 1868-tól  fogva  ily  módon,  rövid  megszakí- 
tásokkal, meglátogattam  az  Egyesült  Királyság  külön- 
böző városait.  Bath,  Birmingham,  Leeds,  Sheffield,  Brad- 
ford,  Leamington,  Norvvich,  Kendal,  York,  Wakefield, 
Edinburgh,  Belfast,  Halifax,  Glasgow,  Dundee,  Aberdeen, 
Newcastle-on-Tyne.  Brighton,  Cardiflf  és  más  városok 
egj'szer,  kétszer,  sőt  többször  is  sorra  kerültek.  Min- 
denhol részem  volt  a  legtekintélyesebb  és  leggazda- 
gabb polgár  vendégszeretetében  és  a  pillantás,  melyet 
ily  módon  a  brit  nép  társadalmi,  vallási,  erkölcsi  és  po- 
litikai viszonyaira,  valamint  uralkodó  nézeteire  és  fel- 
fogásaira vetettem,  csak  fokozta  e  rendkívüli  nemzet 
iránt  érzett  bámulatomat  és  lelkesedésemet.  Ha  két  évig 
megszakítás  nélkül  iithon  voltam  Magyarországon,  már 
szükségét  éreztem,  —  mint  a  franczia  mondja  :  apour 
me  retrem[)er  dans  Tesprit  européen)>  —  hogy  elernyedt 
idegeimet  megedzendő  és  szabadságeszméimel  felfrissí- 
tendő, útra  keljek  ismét  Angliába.  Mint  a  hogy  a  Kelet- 
ről való  hazatérésem  közben  nvom  nvom  után  haladtam 

előre  a  Nyugat  élet- és  gondolkozásmódjában,  erkölcsei- 
ben és  szokásaiban,  míg  Angliába  érkezve,  elértem  a  nyu- 
gati műveltség  és  gondolkozásmód  tetőpontját,  vissza- 
tértemben ép  oly  fokozatosan  éreztem  közelségemet  a 
Keletliez,  az  ó-világ  tévedéseihez,  visszaéléseihez  és  ba- 
bonáihoz. Evekig  tettem  ezt  a  kevéssé  örvendetes  meg- 
figj'elést.  Mindannyiszor  megújultak  bennem  az  említett 
kellemetlen  benyomások  s  ha  még  sem  hallgattam  arra 
a  szívbeli  hajlandóságomra,  hogj'  állandóan  megtele- 
pedjem a  lelkemnek  inkább  megfelelő  nyugatias  gon- 
dolkozás és  törekvés  középpontján,  annak  különböző 
és  nyomós  okai  voltak.  Mindenek  előtt  elkábított  és  ki- 
fárasztott a  közvetetten  érintkezés  a  művelt  Nyugat 
eme  tényezőivel.  Beláttam,  hogj'  ez  a  fáradhatatlanság, 
hogj'  ez  az  örök  küzdés,  ez  az  eszeveszett  hajsza  nél- 
külözhetetlen és  elkerülhetetlen,  ha  czélt  akarok  érni, 
de  jobbnak  láttam,  hogy  távoli  nézője  maradjak  e  nagy- 
szerű színjátéknak  és  hogy  csak  néhanapján  való  láto- 
gatásaimmal gj'üjtsek  új  erőt  a  küzdelemre.  De  más  rész- 
ről, bármilyen  nagj^  volt  az  ellentét  és  az  ellentmondás 
gondolkozásom  módja  és  világnézetem  s  a  honfitársaim 
gondolkozásmódja  és  világnézete  közt,  sokkal  jobban 
és  sokkal  mélyebben  ragaszkodtam  a  hazám  földjéhez, 
semhogy  képes  lettem  volna  megválni  és  végképen  el- 
szakadni annyi  sok  kedves  honi  szokásomtól.  És  vége- 
zetül, én  mint  magyar  ember  és  mint  a  nemzeti  őstör- 
ténelem  és  nemzeti  nyelv  kutatója  léptem  a  világ  elé  s 
ha  most  elhagyom  hazámat,  ez  az  eljárásom  kétes  vilá- 
gosságot vetett  volna  emberi  és  írói  jellememre.  Sor- 
somnak az  volt  hát  a  rendelés<%  hogy  maradjak,  tűrj(*k 
békén  s  a  lehelőséghez  képest  törődjem  bele  kellemet- 
len  helyzetembe.   Nehéz  volt  ez  a  küzdelem,  ez  az  örö- 

kös  önmegtagadás  és  ez  az  örök  inkognitó-élet,  mely 
osztályrészeműi  jutott  Európában  ép  úgy,  mint  Ázsiá- 
ban. Itt  is,  ott  is  idegenszerű  és  hozzám  nem  való  kör- 
nyezetben éltem  s  ha  mégis  képes  voltam  éveken  át 
hozzá  törődni  e  kénytelenséghez  és  némán  viselni  min- 
den mentális  injuriát,  köszönöm  ezt  az  édes  munkának 
és  különösen  irodalmi  munkásságomnak,  mely  feledte- 
tett velem  mindent  s  mely  boldoggá  lett. 

Sokszor  kérdezték  tőlem,  hogy  mért  nem  vetettem 
számot  az  itthon  uralkodó  irányzattal  és  hazafias  okok- 
ból a  nemzeti  politika  törekvéseihez  csatlakozva,  miért 
nem  vettem  részt  az  1867-ben  új  életre  kelt  politikai 
mozgalmakban?  A  czélszerűség  szempontjából  és  ki- 
válóan g^^akorlatias  világnézetemre  való  tekintettel, 
csakugj'an  ajánlatos  is  lett  volna  belépnem  a  magyar 
|)arlamentbe.  De  visszatartott  két,  igen  fontos  ok  ettől 
a  lépéstől.  Először  nem  volt  meg  a  kellő  készültségem 
e  |)ályára.  Soha  sem  tanultam  magyar  közjogot,  azon- 
kívül pedig  sokkal  kevésbbé  voltam  tájékozva  az  ország 
politikai  és  gazdasági  kérdéseiben,  semhogy  becs- 
vágyamnak megfelelő  helyzetet  vívhattam  volna  ki  ma- 
gamnak a  magjar  reálpolitikusok  közt.  Másodszor^  ha 
le  is  gj'őzöm  ezt  a  nehézséget,  még  akkor  is  olyan  aka- 
dályok állják  utamat,  melyek  merőben  lehetetlenné  te- 
szik számomra,  hogy  pályám  kívánságom  szerint  ala- 
kúihasson. Magj'arországon,  de  az  európai  szárazföld 
más  országaiban  is  fontos  szerepe  van  a  közéletben  a 
születésnek  és  a  származásnak.  E  közmondás :  Boni 
viri  vinique  non  quaeritur  origó  csak  szólásmód  és 
semmi  egyéb  s  ha  az  alkotmányos  korszak  elején  élén- 
ken jelentkező  szabadelvűség  kedvezett  volna  is  becs- 
vágyamnak, —  a  miben  egyébként  még  tamás  vagyok. 

mert  nálunk  eddig  még  egyetlen  zsidó  származású  pol- 
gár sem  lett  vezető  államférfiúvá  —  lehet-e  föltenni, 
hogy  a  bécsi  legfelsőbb  körök  tűrtek  volna  bárminő 
betolakodást  az  ő  ó-konzervativ  irányzataikba?  Nekem 
számot  kellett  vetnem  e  körülménynyel  s  mert  becs- 
vágyam nem  tűrhetett  félmunkát  és  korlátozottságot, 
inkább  egészen  elvonultam  a  politika  küzdőteréről. 


i 

VIII.  FEJEZET. 


INKOGNITO-UTAZASOM    EURÓPAI    ES    ÁZSIAI   VISSZHANGJAI 


Daczára  minden  bántalomnak,  melyet  tűrnöm  kei- 
lett,  nagyon  kellemesen  folytak  az  Ázsiából  való  vissza- 
tértemre  következő  első  évek  a  szép  Budapesten.  Örö- 
mem telt  benne,  ha  a  különböző  európai  és  ázsiai 
nyelvek  köntösében  láthattam  utazási  könyveimet,  nép- 
rajzi és  politikai  értekezéseimet  és  nem  izgattak  fel 
többé  a  birálatnak  néhanapján  jelentkező  kellemes  vagy 
kellemetlen  hangjai.  Csak  egy  dolog  érdekelt  különö- 
sen :  az,  hogy  milyen  hatást  keltenek  a  távol  Keleten, 
vagyis  Középázsiában,  az  utazásaimról  szóló  jelentések, 
mert  sejtettem,  hogy  szerencsésen  véget  ért  inkognitóm 
híre  Indián  és  Oroszországon  át  eljut  a  Zerefsan  part- 
jaira. Hogy  nem  tévedtem  e  föltevésemben,  bizonyíté- 
kát adták  az  évek  múltán  ama  tájakról  jött  híradások. 
Az  első  hírt  Lankenau  úr,  egy  orosz  diplomata  révén 
kaptam,  kit  KauíTmann  tábornok,  nemsokára  az  orosz 
fegyvereknek  Szamarkandnál  aratott  győzelme  után, 
alkudozás  végett  Bokharába  küldött,  a  megleczkéztetett 
Mozaflfar-Eddin  emírhez.  Lankenau  úr  állapította  meg  a 
Bokhara  és  Oroszország  közt  létrejött  béke  feltételeit, 
hosszasabban    időzött  a  Zerefsan    mellékén   levő  khán- 


304  KÜZDELMEIM. 

Ságban  is,  s  mert  tanúja  volt  az  akkori  eseményeknek, 
különösen  pedig  az  1869-ben  legyőzött  bokharai  trón- 
örökös (Kelte-Tőre)  lázadásának,  négy  év  múlva,  mi- 
dőn visszatért  Németországba,  elmondotta  egynémely 
élményét  a  napilapokban.  Ezek  közül  való  az  a  czikk- 
sorozat  is,  mely  1872  június  havában  jelent  meg  a  Frank- 
furter ZeitunghsLU  e  czímmel :  Rakhmed  Inak  —  rajz 
Középázsiából —  H.  v.  Lankenau  orosz  eredetije  után  — 
s  mely  második  közleményében  így  szól : 

«Az  egész  khánságban  ő  (t.  i.  Rakhmed  Inak)  volt 
az  egyetlen  ember,  kit  a  vakmerő  Vámbéry  nem  ejtett 
tévedésbe  álruhájában.  Ez  utazó  azt  mondja,  hogj'  a 
mikor  bemutatkozott  Rakhmednek,  ki  az  emir  távol- 
létében akkor  egész  Bokhara  kormányát  vitte,  nem 
nézhetett  minden  félelem  és  rettegés  nélkül  az  éles- 
elméjű  helytartó  szeme  közé,  mert  tudta,  hogj^  vagy 
fölfedezte  már  titkát,  vagy  közel  volt  hozzá,  hogy  föl- 
fedezze. 

<icMidőn  utóbb  megkérdeztük  egyszer  Rakhmed 
Inaktól  (későbben  szerzett  czíme  volt  ez),  hogy  eni- 
lékszik-e  még  arra  a  nagyon  sötét  képű  és  béna,  za- 
rándok úton  lévő  jámbor  hadsira,  ki  mintegy  öt  év- 
vel azelőtt  Bokharába  és  Szamarkandba  érkezett,  mo- 
solyogva  felelte :  —  Ámbár  évről-évre  igen  sokan  za- 
rándokolnak e  szent  helyekhez,  mégis  tudom,  hogy 
kire  gondolsz.  Az  a  zarándok  nagyon  tudós  egj^  hadsí 
volt,  sokkal  tudósabb,  mint  a  többi  bokharai  bölcs 
együttvéve. 

((És  most  megmondottuk  neki,  hogy  ez  a  hadsi 
európai  ember  volt  és  megmutattuk  neki  Vámbéry 
könyvét,  melyből  lefordítottuk  számára  azt  a  részt, 
melyben  a  hires  utazó  Rakhmedről  beszél. 

« —  Azzal  én  tisztában  voltam  —  felelte  Rakhmed, 
de  tudtam  azt  is,   hogy   nem  veszedelmes  ember  és 
nem  akartam  tönkre  tenni  oly  tudós  férfiút.  Hiszen  a 
molláhk  maguk  voltak  a   hibások,  hogy  nem  vették 
észre,  kit  vetlek  maguk  mellé  útitársul ;  ki  mondotta 
nekik,  hog\^   beszennyeztessék   szemöket  és  agyvele- 
jöket?i> 
Nos,  ez  a  Rakhmed,  vagy  igazabban  Rahmet,  kiről 
én  már  előbb  is  említést  tettem  (lásd  217.  oldal),  úgy 
látszik,  hogy  rangban  előbbre  ment  Középázsiából  való 
távozásom     óta,    mert    Lankenau    Szadin,   a   bokharai 
khánság  egyik  kerületének,  bekje  (helytartója)  gyanánt 
említi.    Természetesnek  tartom,   hogy  még  emlékezett 
csekélységemre,   de   kellő   fentartással   kell  fogadni  azt 
a  megjegyzését,  hogy  moszlim  tudományosságom  miatt 
kímélte  életemet.  Nem  mondom,  hogy  nem  veitek  sokan 
gyanúba,   hiszen   erre  vall  az   is,   hogy  sokan  akartak 
leleplezni :  de  le  nem   leplezett   senki  s  ezt  szerencsés 
nyelvbéli   talentumomnak  köszönhettem,   mint  a  hogy 
Törökországban    és    Perzsiában    sem    tartottak    soha 
európainak.  Ha  a  bokharai  urak  felismertek  volna,  most 
bizonyára  nem  volnék  abban  a  helyzetben,  hogy   meg- 
írhassam emlékezéseimet. 

Évekkel  utóbb,  1882-ben,  újabb  hírt  kaptam  közép- 
ázsiai inkognitóm  hatásáról  és  pedig  Edmond  0*Dono~ 
van  úr,  a  Daily  News  levelezőjének  munkája  révén,  ki 
1879 — 1881-ben  beutazta  Középázsiát  és  visszatérve  An- 
gliába, 1882-ben  kiadta  két  kötetes  művét  e  czimmel : 
The  Mérv  Oasis:  Travels  and  Adventures  East  of  the 
Caspian  during  the  Vears  1879 — 1881  including  fwe 
months  Residence  among  fhe  Tekkes  of  Mérv. 

Vámbéry :  Küzdelmeim.  ^ 

E   könyv  első  kötetének  221.   oldalán  olvasható,  a 
mint  következik: 

<t  Rendesen  lakásomon  szoktam  maradni  (a  szerző 
a  gömüstepei  jomútok  közt,   a   Görgen   mellett  való 
tartózkodását  irja   le,   kik    közölt  én   is   megfordul- 
tam), jegyzeteket  készítve,  vagy  beszélgetve  azzal  a 
sok  látogatóval,  ki  elözönlötte  Durdi  sátor-csoportját. 
Ugyanaz  a  hely  volt  ez,  hol  Vámbéry  lakott.  Bár  neki 
egj'időre    sikerült,   hogj'   elpalástolja   európai  voltát, 
utóbb  a  benlakók  mégis  megtudták  igazi  kilétét,  két- 
ségtelenül az  asuradai  hajóállomás  oroszaitól.  A  híres 
magyarról  beszélt  nekem  egy  Kan  Dsan   Kelte  nevű 
ember,  Kocsaknak,  a  volt  házigazdájának  fia.  Ez  úgy 
irta   le  az  utazót,   hogy  hasonlított  Timur  Lénkre,  a 
híres  középázsiai  hódítóra,  tudniillik  egy  kissé  béna 
volt.  Vámbéry  kilétének  híre  természetesen  csak  bizo- 
nyos idővel  a  jomútoktól  való   távozása  után  terjedt 
el,  mert  máskülönben  alighanem  elbántak  volna  vele 
és  bizonyára  nem  engedték  volna  meg  neki,  hogy  el- 
távozzék.  De  legfurcsább  e  dologban  az,  hogy  arra  a 
kérdésemre,  vájjon  mikor  érkezett  Vámbéry  Gömüs- 
tepebe,  az  én  emberem  csak  nagyon  bizonytalan  vá- 
laszt adott.  Ez  is  jellemző  a  turkománokra  nézve.» 
Az  angol  utazónak  ez  az  elbeszélése  engem  termé- 
szetesen nagyon  érdekelt.  Kan  Dsan-nak,  kit  én  Khan- 
dsannak  említek  útleirásomban,  halovány  sejtelme  sem 
volt  igazi   mivoltomról.   ö,  valamint  a  többi  turkomán 
is,  Konstantinápolyból  jött  hamisítatlan,  jámbor  és  lel- 
kes oszmanlinak  tartott,  kihez  valósággal  zarándokoltak 
az   emberek   s   kitől  ajánlóleveleket  kértek  a   teheráni 
oltomán  követséghez.  Hajdár  efendi,  a  török  szultánnak 
a  perzsa  udvarnál  akkor  lévő  meghatalmazottja,  utóbb 

vissza  is  adott  nekem  két  ilyen  levelet,  melyeket  drága 
ereklyeként  őrzök  emlékeim  közt."^'  Nincs  benne  kétség, 
hogy  pórul  járok,  ha  lelepleznek  és  Khandsánnál  utóbb 
járt  középázsiai  zarándokoktól  tudom,  hogy  mennyire 
bántja  a  turkománokat,  hogy  a  kövér  falatot  elszalasz- 
tották. Ez  lírák  mindenesetre  tévednek  ;  mert  igaz  ugyan, 
hogy  III.  Napóleon  császár  követelése  folytán  a  perzsa 
sah  12,000  arany  váltságpénzt  fizetett  Monsieur  de 
Blocqueville-ért,  ki  Perzsiát  szolgálva.  Mérvnél  fog- 
ságba esett,  de  én  értem  ugjan  senki  egy  fillért  sem 
fizetett  volna  s  mivel  testi  fogyatkozásom  miatt  nem 
keltem  volna  el  a  rabszolga  vásáron,  mert  egy  jó  erőben 
levő  szamár  többet  ér  egy  béna  hadsinál,  semmi  esetre 
sem  látták  volna  jó  hasznát  ennek  a  fogásuknak. 

A  legújabb  időben  esett  tudomásomra  a  harmadik 
hír  afganisztáni  inkognitóm  hatásáról  és  bevallom,  hogy 
nem  csekély  meglepődésemre.  Utazási  müvem  olvasói- 
nak nem  lehet  ismeretlen  az  a  sajátszerű  kaland,  me- 
lyen Heratban  estem  keresztül.  Jakub  berezeg,  e  tarto- 
mány helytartója,  Shir  Ali  Khán,  Afganisztán  akkori 
emirjének  fia,  ki  már  annak  előtte  is  látott  angol  embe- 
reket, tatár  útitársaim  között  felismerte  európai  arcz- 
vonásaimat  és  le  akart  leplezni.  Mindig  csodálkoztam 
rajta,  hogy  ez  tényleg  sikerüli  neki,  mert  hitvány  kol- 
dus-alakom, melyről  szinte  lerítt  az  éhség  és  a  nyomorú- 
ság, valóban  csekély  alapot  szolgáltatott  gyanakvásá- 
nak. E  rejtély  titka  most  már  kiderült.  Jakub  khán,  ki 
a  sors  számos  válsága   után   atyjának  trónjára   lépett. 


*  E  két  levél  a  232.  és  233.  oldalon  *  alatt  olvasható,  egyike 
l)cdig  fakszimilében  is  mellékelve  van  a  VI.  í'ejezelhez. 

abba  a  szerencsétlen  helyzetbe  keveredett,  hogy  Kabul 
fanatikus  csőcseléke,   mindjárt  kormányzatának  elején, 
felkonczolta  Sir  Lewis  Cavagnari  angol  követet  és  egész 
kiséretét.  Erre  az  angolok  megszállták  fővárosát.  Magát 
Jakub  khánt  foglyul  Indiába  vitték  s  az  angol  kíséret- 
ben, mely  a  trónjától  megfosztott  és  fogságba  vetett 
fejedelmet  magával  vitte,  részt  vett  a   Kheiber-szoros 
bejárójánál  sok  éven  át  alkalmazott  Warburton  Róbert 
ezredes,  a  kiváló  tiszt  és  az  India  északnyugati  határán 
élő  néptörzseknek  e  kétségtelenül  legkitűnőbb  ismerője. 
Ez  a  tiszt,  kit  utóbb  Sir  R.  Warburton  nevén  emleget- 
tek, visszatérve  Angliába,  megirta  élményeit  ily  czimű 
könyvében  :  Eighleen  Years  in  ihe  Kheyber  (1879 — 1898) 
With  Portraits,  Maps  and  Illuslralions.   London.  John 
Murray.  1900.3)  E  könyvének  89.  és  90.  lapján  ígj'  ír: 
«Miután  bevezettek  Jakub  khán  emirhez  és  láttam, 
hogy  minden  kivánságát  teljesítették,  megkoczkáztat- 
tam   egy  kérdést  arra  az  időre  vonatkozóan,  midőn 
Vámbérj'  Ármin,  miután  bejárta  Khivát  és  Bokharát, 
Heratba  érkezett  és  megjelent  M uhammed  Jakub  khán 
szerdár  színe  előtt.  Vámbéry  úr  azt  állítja  könyvében, 
hogy  miután  áldást  osztott,  leült  a  szerdár  mellé  és 
jó   erősen  oldalba  lökte  a  vezirjét.  A  fiatal  szerdár, 
arczába  bámulva,  így  szólt :  —  Válla  au  billa  faringi 
haszti,  —  Vámbéiy  tagadta  ezt  és  más  tárgyra  terelte 
a  beszélgetést.  Miután  Jakub  khán  emirt  emlékeztet- 
tem erre  a  dologra,  azt  kérdeztem  tőle,  igaz-e,  hogy 
Vámbéryban  felismerte  és  mi  oknál  fogva  ismerte  fel 
az  európait? 

(cA  volt  emir  ígj'  szólt :  —  Egy  emeleti  szobában 
voltam,  figyelemmel  kisérve  csapataim  díszszemléjét. 
Az  ablakom  előtt  levő  nyílt  térségen  zenekar  játszott. 

Észrevettem  egy  embert,  ki  a  lábával  taktust  ver  a 
zenéhez.  Tudtam  mindjárt,  hogy   európai  embernek 
kell  lennie,  mert  ázsiai  ember  nem  tesz  ilyesmit.  Ké- 
sőbb, midőn  ez  az  ember  feljött  az  én  darbar-omba, 
azzal  vádoltam,  hogy  frengi.  De  ő  tagadta  ezt.  Mind- 
amellett nem   firtattam  tovább  a  dolgot,  mert  attól 
tartottam,  hogy  gyanú  támad  ellenében  és  akkor  nem 
igen  lett  volna  biztos  az  élete.  Ugyanezt  a  dolgot  el- 
mondotta nekem   Muhammed  Hasszán  khán  szerdár 
is,  Jakub  khán  emirnek  Jellalabadba   érkezése  előtt 
hat  héttel.    Meg   kell  jegyeznem,   hogy  Jakub   khán 
szerdárral  együtt  Heratban  volt  ő  is,  midőn  Vámbéry 
Ármin  úr  ott  járt  Középázsiában  való  csodálatos  ka- 
landjai és  viszontagságai  után.  Különös  dolognak  lát- 
szik, hogy  Vámbéry,   miután   Khivában   és   Bokhará- 
ban  tett  veszedelmes  utazásai  alatt  hónapokon  keresz- 
tül óráról  órára  együtt  volt  dervis- társaival,  együtt  ét- 
kezett velők  és  részt  vett  minden   imádságukban  és 
kikerülte  a  felfedeztetést,  egy  élesszemű  megfigyelő 
előtt  mégis  elárulta   magát  azzal,  hogy  lábával  tak- 
tust vert  a   zenéhez,  melyet  egy  rögtönzött  zenekar 
Herat  várának  főterén  játszott !» 
Sir  Róbert  Warburton  joggal  csodálkozik.  Magam  is 
elámulok  rajta,  hogy  megeshetett  rajtam  az  eféle  és  annak, 
hogy  Melpomene  lőn  árulóm,  csak  abban  lelem  magya- 
rázatát, hogy  mindenkor  nagy  kedvelője  lévén  a  zenének, 
öntudatlanul  vertem  ki  lábammal  az  ütemet,  midőn  évek 
elmúltával  először  hallottam  európai  dallamokat.  A  Nyu- 
gat zenéjének  hatása  alatt  feledtem  éhséget,  nyomorúsá- 
got és  életveszedelmet,  mely  különös  mértékben  fenyege- 
tett a  fanatikus  afgánok  közt.  Ilyen  ellenállhatatlan  erővel 
hatnak  lelkünkre  a  honi  hangok  a  távol  messzeségben ! 


I 

E  három,  véletlenül  megtudott  hiteles  értesülésen 
kívül  évek  multával  kaptam  még  egynehány  bizonyta- 
lan hírt  a  konstantinápoli  Bokhara-tekkékben  (bokharai 
kolostorokban)  megszállott  középázsiai  zarándokoktól. 
Inkognitó  utazásom  körül,  főképen  keleti  Turkesztán- 
ban,  legendák  keltek.  Hadsi  Bilal,  ki  legbensőbb  bará- 
tom volt  a  zarándok-karavánunkban,  s  ki  még  a  hetve- 
nes években  is  meglátogatta  Mekkát  és  Medinát,  meg- 
átalkodottan ragaszkodott  hamisítatlan  moszlim  vol- 
tomba vetett  hitéhez ;  sőt  mi  több,  annak  a  nézetének 
adott  kifejezést,  hogy  ha  már  csakugyan  inkognitól 
öltöttem,  inkább  Európában  öltöttem  és  hogy  tulajdon- 
képen a  keresztény  voltomhoz  férhet  szó.  Hogy  meny- 
nyiben volt  igaza,  döntsék  el  ez  emlékezés  olvasói.  Az 
előitéletek,  a  babonahit  és  a  fanatizmus  dolgában  a 
műveltségét  oly  nagyra  tartó  Nyugat  csak  annyiban 
különbözik  a  vad  Ázsiától,  hogy  a  Nyugaton  előrehala- 
dott polgáriasultságunk  törvényeinek  védelme  alatt  sze- 
lídebbé váltak  az  emberek  szenvedélyei,  hogy  kevesebb 
veszély  fenyegeti  a  közéletben  az  idegen  vallás  és  poli- 
tikai gondolkozásmód  híveit,  mint  Ázsiában,  a  hol  a 
törvények  hiánya  és  a  fejetlenség  miatt  nincs  védelem 
sehol.  Sajnos,  nekem  meg  voltak  e  tekintetben  a  ma- 
gam szomorú  tapasztalásai.  A  hol  nem  ismerték  szár- 
mazásomat, sokkal  nagyobb  elismerés  kisérte  küzdel- 
mes életpályámat,  mint  azokban  a  körökben,  a  hol  mint 
zsidónak  születelt  embert  rossz  hírbe  kevertek  és  már 
eleve  hazugnak  és  csalónak  bélyegeztek.  És  ez  volt  sor- 
som a  politikai  nézeteim  tekintetében  is.  A  franczia- 
orosz  szövetség  megizmosodásának  idejéig  sok  jóbará- 
tom  volt  Francziaországban,  kiket  mind  elvesztettem 
abban  a   pillanatban,  midőn   mint  oroszellenes  író  so- 

rompóba  léptem  Angolország  ázsiai  hatalmi  állása  mel- 
lett. Még  Angliában  is  éreztették  velem  a  politikai 
küzdelmek  pártszenvedélyeit.  Ashton  Dilkenek,  a  bősz 
liberálisnak  és  oroszbarátnak  Eugen  Schuyler-rel,  a 
szentpétervári  amerikai  követség  titkárával  együtt,  ki- 
nek őse  az  amerikai  szabadságharcz  idején  kitűnt  az 
Angolország  ellen  folytatott  küzdelemben,  az  a  gondo- 
lata támadt,  hogy  költött  dolognak  nyilvánította  közép- 
ázsiai utazásomat  és  ebben  az  értelemben  síkra  szállott 
ellenem  az  Athenaeum  2397.  számában.  Az  volt  megírva 
a  közleményben,  hogy  én,  a  keleti  nyelvek  ismerője, 
soha  sem  is  voltam  Bokharában  és  Szamarkandban  s 
könyvemet  voltaképen  a  Boszporusz  partján  gyűjtött 
tapasztalásaim  alapján  írtam  meg;  és  bebizonyítandó 
ez  állítását,  megemlítette,  hogy  zöldnek  mondottam  a 
Timur  sírján  álló  híres  nefrit-követ,  holott  ez  a  kő 
tényleg  kék.  Angolországi  barátaim  csekélybe,  vagy 
semmibe  sem  vették  ezt  a  támadást  és  nem  kis  mér- 
tékben estem  csodálkozásba,  midőn  W.  Grigoriefí,  a 
híres  orosz  orientalista  kelt  védelmemre  és  Bokhara 
története  czímű  könyviem  éles  bírálata  mellett,  meg- 
engedhetetlennek és  nevetségesnek  mondva  az  utazá- 
som hitelességét  kétségbe  vonó  támadást,  a  jelenkor 
merész  és  nevezetes  utazójának  nyilvánított.  A  segítő 
kéznek  ez  a  mesterfogása,  határozottan  orosz  ellenes 
irányomra  való  tekintettel,  minden  esetre  igen  sikerült 
dolog  volt,  de  a  jó  cselekedet  hatását  tévesztette,  mert 
politikai  írásaim  oroszellenesek  voltak  és  azok  is  ma- 
radtak. Idő  múltával  Schuyler  úr,  az  amerikai  diplomata 
is,  minden  angolgyűlölete  mellett  meggondolta  a  dol- 
got, mert  1886-ban  Budapesten  időzvén,  a  következő 
levéllel  fordult  hozzám : 

aBudapest,  Hotel  Königin  von  England. 

üMonday  Nov.  8.  1886. 
(íDear  Mr.  Vambéry^  — 

dlf  you  are  willing  to  overlook  somé  hasly  criticism 
of  mine,  when  I  was  in  Central  Asia  and  will  receive 
me,  1  shall  be  most  happy  to  call  upon  you. 

dBelieve  my  dear  Sir  yours  most  sincerely 

^Eugene  Schugler.í>* 

Természetes,  hogy  a  hasty  criticism-rsí  való  minden 
tekintet  nélkül  igen  melegen  fogadtam  Schuyler  urat 
és  amaz  időtől  fogva  sűrűn  érintkeztem  vele  levélben 
is.  Ez  epizódot  csak  annak  bizonyítására  emiitettem 
meg,  hogy  mennyire  megbizbatatlanok  néha  a  bíráló 
nyilatkozatok  és  hogy  a  vallási  és  a  politikai  külön- 
érdekek  milyen  könnyűszerrel  támadják  meg  az  embert 
jellemében  és  becsületében.  Míg  egyrészről  egy  bizo- 
nyos William  Davies  (?)  nevű  professzor  úrnak  az  az 
ötlete  támadt,  hogy  ál-Vámbéry  minőségében  előadá- 
sokat tartott  és  a  hasonlatosság  kedvéért  még  sántán 
is  járt,  a  miért  elhalt  barátom,  Kiepert  tanár  1868  jan. 
22-én  leleplezte ;  mások  viszont  egész  egyszerűen  csa- 
lónak akartak  feltüntetni  és  személyes  okokból  meg 
akarták  rontani  hitelét  kimondhatatlan  veszedelmeim 
és  nélkülözéseim  eredményének.  Bizony,  bőséges  alkal- 
mam volt  megismerni  minden  változatukban  az  emberi 

*  Magyarul:  ((Kudapest,  Angol  Királynő  szálló.  Hétfőn, 
1886  nov.  8-án.  Kedves  Vámbéry  úri  Ha  volna  olyan  szíves  és 
elnézné  egynémely  heves  ilélelemei  abból  az  időből,  a  midőn 
Középázsiában  voltam,  és  fogadna  engem,  nagyon  boldoggá 
tenne  meghívásával.  Kedves  Uram,  őszintén  tiszteli  Eiigene 
Schuyler,i> 

gyöngeségeket ;  úgy  tetszett,  hogy  a  kegyetlen  sors 
egyáltalán  nem  akarta  tőlem  eltávolítani  a  keserű  po- 
harat. És  hogy  mindezek  után  sem  veszítettem  el  bizal- 
mamat és  lelkem  derűjét,  azt  egyes-egyedül  annak  az 
édes  munkakedvnek  köszönhettem,  mely  rózsaszínű 
fátyolt  borított  minden  kellemetlenségre  s  melylyel  de- 
rült jókedvvel  néztem  nyugalmas  dolgozószobám  abla- 
kából a  világ  folyására. 

A  kedvezőtlen  bírálat,  melyet  nem  kerülhet  el  író  és 
legkevésbbé  kerülheti  el  a  rendkívüli  élményeken  át- 
ment kutató,  soha  engem  nem  sértett  és  nem  bántott 
és  kellemetlenül  csak  az  irigységtől  sugallt  és  a  gonosz 
czélzattal  intézett  támadás  érintett,  melyben  különösen 
az  orosz  sajtó  tűnt  ki  ellenemben.  Madame  de  Novikov 
(leánykori  nevén  Olga  Kirejev)  különös  módon  igyeke- 
zett megrontani  a  hitelemet  Angliában  ;  hogy  élét  vegye 
oroszellenes  tollamnak,  azzal  a  fölfedezéssel  lépett  föl 
ellenemben,  hogy  voltaképen  nem  is  vagyok  magyar, 
hanem  csaló  zsidó  vagyok,  ki  soha  Ázsiában  nem  járt 
és  meg  akarom  bontani  Angliának  és  Oroszországnak 
egymáshoz  való  jó  viszonyát.  Az  orosz  politikának  a 
Themse  partjára  helyezett  eme  kipróbált  eszköze  tudva- 
levőleg különös  barátságában  és  jóindulatában  volt 
részes  Gladstone  úrnak,  de  a  mily  kevéssé  sikerűit  pa- 
lástolnia kaczérkodásával  és  hazugságaival  Oroszország- 
nak Anglia  ázsiai  hatalmi  állása  ellen  folyó  áskálódá- 
sait,  ép  oly  kevéssé  sikerült  neki  az,  hogy  gyermekes 
rágalmaival  megrendítse  az  angol  közönség  előtt  kivívott 
hitelemet  és  tekintélyemet.  A  túlbuzgó  bírálat  czélját  té- 
veszti mindenütt,  de  leginkább  a  politikában.  Nem  szólva 
az  eféle  esetekről,  minden  tekintetben  volt  rá  okom,  hogy 
meg  legjek  elégedve  kalandos  utazásom  bírálatával. 

Az  ázsiai  világ  körűi  sok  éven  át  végzett  gyakorlati 
tanulmányaim,  melyekről  számot  adtam  az  előző  lapo- 
kon, önként  érthető  módon  alapjául  szolgáltak  a  nyu- 
godt életmód  kényelmétől  támogatott  irodalmi  munkás- 
ságomnak. A  tudásnak  az  az  anyaga,  melyet  ez  idő  alatt 
felhalmoztam,  ellenállhatatlan  módon  késztetett  reá, 
hogy  leírjam  mindazt,  a  mit  láttam  és  tapasztaltam.  Ha 
most,  az  élet  szép  nyarának  elmúltával,  visszapillantok 
életem  munkás  korszakára,  előre  kell  bocsátanom  azt  a 
vallomást,  hogy  irodalmi  tevékenységem  nemcsak  idő- 
ben, hanem  minőségében  és  szellemi  irányában  is  töké- 
letesen megfelel  tanulmányaimnak.  Mint  a  hogj-  auto- 
didakta módjára,  miden  vezetés  és  útbaigazítás,  sőt  ha- 
tározottan kitűzött  czél  nélkül  folytattam  tanulmányai- 
mat, azonképen  irodalmi  pályám  terén  is  minden  gyar- 
lóságával, fogyatkozásával  és  hibájával  kellett  fellép- 
nem a  készületlen  autodidaktának.  A  mint  vannak  na- 
turalista költők,  én  naturalista  tudós  voltam.  De  mert 
a  poetica  licenlia  példája  szerint  nincs  és  nem  is  lehet 
szó  scieniifica  licentia-ról  is,  a  nehézségek,  melyekkel 
meg    kellelt    küzdenem,  ép  oly  jelentékenyek    voltak, 

mint  azok  a  hibák  és  fogyatkozások,  melyeket  a  bírálat 
joggal  minősített  kivetni  valónak  munkáimban.  A  mi- 
lyen mohó  és  hebehurgya  voltam  a  tanulásban,  a  mi- 
ben egyébként  fényes  emlékező  képességem  és  láng- 
buzgalmam  a  főhibás,  ép  olyan  elhamarkodottnak^és 
türelmetlennek  mutatkoztam|[nem  egy  irodalmi  munkám 
létrehozásában  és  ha  hozzáfogtam  valamely  könyvem 
megírásához,  figyelmen  kívül  hagytam  a  nonum  pre- 
malur  in  annum  parancsát  és  nem  volt  békém  és  nyug- 
tom, a  míg  munkámat  befejezve  és  nyomtatásban  nem 
láttam.  Minthogj^  szerencsétlenségemre,  a  nyelvészet- 
nek és  a  néprajznak  addig  meglehetősen  ismeretlen  és 
csak  kevesek  által  művelt  terén  mozogtam  és  ennek 
következtében  a  forrásmunkák  nagyon  kevéssé  bőséges 
anyagával  rendelkezhettem,  vajmi  csekély  ügyet  kellett 
vetnem  alig  is  létező  elődeim  müveire.  Lelkem  termé- 
szeténél fogva  nem  is  lett  volna  reám  nézve  kellemes 
a  források  alapos  tanulmányozása.  Tulajdonképen  soha- 
sem is  felelhetett  volna  meg  nekem,  hogy  számon  tart- 
sam azt,  a  mit  mások  mondottak,  hogy  szőrszálhaso- 
gató megjegyzésekbe  bocsátkozzam  és  bírálgassak, 
vagy  köznapi  szólásmóddal  élve,  hogy  azon  kérődzzem, 
a  mit  mások  már  megettek.  A  tudományos  fegyelme- 
zettség szemüvegén  át  nézve,  mindenesetre  hiba  volt 
ez,  de  engem  csak  az  ujdonszerű,  az  ismeretlen  és  az 
előttem  még  meg  nem  írt  dolog  izgatott.  Csak  a  vado- 
natúj tárgyaknak  volt  reám  nézve  különös  ingere,  csak 
ilyenkor  égtem  a  vágytól  és  leltem  meg  az  irodalmi 
ösztönzést  s  ámbár  nem  féltem  tőle,  hogy  mások  meg- 
előzzenek, az  újdonszerűség  és  eredetiség,  majd,  hogy 
azt  nem  mondom :  a  fölfedezés  örökös  hajhászása,  min- 
den mértéket  meghaladó  módon  sietségre  ösztönzött  és> 

Útját  állotta  irodalmi  munkáim  körültekintő  és  gondos 
kidolgozásának. 

Ha  tehát  ezek  után  a  csekélységemről  eddig  meg- 
jelent életrajzokban  tudósnak  emlegetnek,  ez  a  semmi- 
esetre sem  találó  minősítés  annál  inkább  visszatetszik 
nekem,  mert  valóban  minden  vagyok  inkább,  csak  tudós 
nem  vagyok  és  nem  is  lehettem  azzá,  a  szónak  ismeretes 
értelmében.  Ahhoz,  hogy  tudós  legyek,  nem  volt  meg 
az  előképzettségem,  az  iskolázottságom  és  a  vérmérsék- 
letem. A  tudósról  el  lehet  mondani,  hogy  non  nascitur, 
sed  (ily  holott  én  világéletemben  csak  velem  született 
jó  és  rossz  tulajdonságaim  hatása  alatt  álltam  és  egyes- 
egyedül e  tulajdonságaim  állal  vezettettem  magam.  Min- 
denesetre nagyok  és  súlyosak  az  ilyképen  megalkotott 
egyéniség  árnyékoldalai  és  hibái,  de  a  kárt,  mely  ily 
módon  támadt,  némiképen  jóvá  is  teszik  bizonyos  elő- 
nyök. Az  óvatosság  hiánya  bátorrá  és  vakmerővé  teszi 
az  embert  és  minél  csekélyebb  a  mélység,  annál  na- 
gyobb a  terjedelem  azon  a  téren,  melyet  az  ember  ki- 
szemelt magának,  hogy  megmunkálja.  Csak  is  ily  mó- 
don lehet  magyarázatát  lelni,  hogy  miért  terjedj  ki  iro- 
dalmi munkásságom  a  Kelet  ismeretének  oly  különböző 
területeire  s  hogy  miként  lehettem  nyelvész,  geográfus, 
néprajzi  író,  történetíró,  ethnologus  és  politikus  egy 
személyben.  Az  úgynevezett  tudós  czéh  minden  gyar- 
lósága és  nevetséges  volta  között  leginkább  gyűlöltem 
és  leginkább  találtam  ellenszenvesnek  a  tudósok  ügy- 
nevezett szerénységét.  Semmit  sem  utáltam  annyira, 
mint  az  anyagi  czélok  képmutató  takargatását,  holott  e 
ezélokat  a  tudósok  ép  úgy,  sőt  talán  még  inkább  haj- 
hászszák,  mint  a  többi  ember  és  semmit  sem  tartottam 
megvetni  valóbbnak,  mint  a  dicsérettel  és  elismeréssel 

szemben  színlelt  közömbösséget,  mert  hiszen  a  tudós 
és  az  író  egyike  a  világ  leghívságosabb  teremtmé- 
nyeinek. 

Minthogy  nem  vagyok  hivatásos  tudós,  nincs  rá 
szükségem,  hogy  szerény  legyek  a  tudósok  megszokott 
módja  szerint,  s  midőn  e  helyen  irodalmi  munkássá- 
gomról szólva,  felsorolom  munkáimat  és  önbirálatol 
gyakorlok  magamon,  egyszerűen  félreteszem  a  tudós 
szerénységét  és  egészen  szabadon  és  fesztelenül  kívá- 
nok véleményt  mondani  tollam  alkotásainak  jó  és  rossz 
oldalairól. 

1.  Utazásom  Középázsiában, 

mely  különböző  európai  és  ázsiai  nyelveken  jelent  meg 
több  kiadásban,  érdekes  olvasmány  utazásom  különös 
módjánál  és  kalandom  újdonszerűségénél  fogva.  Előt- 
tem is  tettek  már  inkognitó-utazást  Mekkában  és  Medi- 
nában Burton,  Burckhart,  Maltzan,  Snouck-Hugronje 
és  máshol  mások,  de  mint  dervis,  a  ki  csak  alamizsná- 
ból élt  s  kinek  viselnie  kellett  a  fakirság  minden  sajátos- 
ságát, én  voltam  az  első  és  az  egyetlen  európai  ember, 
ki  ily  utazásra  vállalkozott.  De  bármilyen  érdekfeszítő 
is  kalandjaim  leírása,  utazásom  földrajzi  tudományos 
eredménye  semmi  esetre  sem  áll  megfelelő  arányban  a 
kiállott  nélkülözésekkel  és  szenvedésekkel.  Csillagászati 
fölvételeket  nem  tehettem,  nem  is  volt  meg  hozzájuk  a 
képesítésem.  Oro-  és  hydrográfiáról  sem  lehetett  szó : 
merőben  tájékozatlan  voltam  a  fauna  és  a  flóra  tudomá- 
nyában, a  mi  pedig  a  geológiát  illette,  ezt  a  tudományt 
nem  ismertem  a  nevéről  sem,  midőn  utam  nyugatról  e 
tájakra  vezérelt.  De  mindezzel  szemben  örömmel  hivat- 
kozhatom arra,  hogy  én  voltam  az  első  európai  vándor. 

ki  Középázsia  egynémely  részében  megfordult  és  ennél- 
fogva még  is  én  írtam  be  nem  egy  nevet  a  földabroszba, 
valamint  hogy  nekem  sikerűit  nem  egy  addig  ismeretlen 
ndatot  szolgáltatni  a  törököknek  e  tájakkal  való  nép- 
rajzi vonatkozásairól.  Ez  utazási  művemet  kedveltté 
határozottan  kalandjaimnak  érdekfeszítő  elmondása  tette 
és  az  örökös  veszedelem,  melyben  ez  utazásom  közben 
forogtam.  Az  európai  olvasó  bajosan  alkothat  magának 
fogalmat  szenvedéseimről  és  nélkülözéseimről  s  ezek 
vonták  rám  a  művelt  világ  bámulatát  és  rokonérzését ; 
de  a  ki  olvasta  e  lapokat  és  ismeri  gyermek-  és  iQú- 
korom  küzdelmét,  nem  fog  rajta  csodálkozni,  hogy  a 
nyomorúság  és  a  nélkülözések  korán  végigjárt  iskolája 
eléggé  megedzett  későbbi,  bármily  nagj'^  küzdelmeimre. 
A  szegény  zsidó  fiú  és  a  későbbi  középázsiai  koldus 
helyzete  közt  nem  is  olyan  nagy  a  különbség.  Az  éhe- 
zés egy  hajszálnyival  sem  kedvesebb  s  nem  kevésbbé 
gyötrelmes  a  művelt  Európában,  mint  Ázsia  homoksá- 
gain  és  a  keresztény  társadalomban  megvetett  és  ki- 
gúnyolt zsidó  fiú  szenvedése  még  elviselhetetlenebb, 
mint  az  az  örökös  félelem,  hogy  fel  találják  ismerni  a 
fanatikus  mohammedánok.  Minthogy  pedig  első  művem- 
mel rendkívüli  feltűnést  keltettem,  barátaim  tanácsára 
kibővítettem  ez  első  jelentést  és  kiadtam 

2.  Vázlatok  Kőzépázsiából 

czímű  könyvemet,  a  melyben  egyrészről  újabb  pótlások- 
kal akartam  gazdagítani  kalandjaim  első  leírását,  más- 
részről pedig  el  akartam  helyezni  olyan  néprajzi,  politi- 
kai és  gazdasági  adatokat,  melyeknek  Londonban  való 
feldolgozásához,  hol  utazási  művemet  megírtam,  nélkü- 
lözhetetlenül szükségem  lett  volna  otthon  maradt  kézira- 

Vámbéry :  Küzlelmeitn.  21 

taimra.  E  köiiNAeinmel,  melvel  szintén  leíbrdítoUak  lobi) 
nyelvre,  már  nagyobb  figj'elniel  keltelleni  a  ludományos 
körökben  és  ennélfogva   liszlelelbeli  tagja  lettem  több 
földrajzi  társaságnak.  De  a  szigorúan  tudományos  jelző! 
ez  a  könxA'em  sem  érdemli  meg,  mert  daczára  a  benne 
foglalt  számos  új  adatnak,  egészben  véve  mégis  csak  tö- 
redékes munka  és  magán  viseli   a  műkedvelő  kéz  nyo- 
mát. Ahhoz,  hosrv  szakbeli  ethnosrrafus  lehessek,  sokkal 
többet  kellelt  volna   tudnom  az  embertanról  és  az  ana- 
tómiáról  és  a  megbizható   alapra  helyezett  leírást  egy- 
szerűen lehelellenné   lelte  számomra  az  embertani  bú- 
várlathoz nélkülözhetetlen   mérések  és   rajzok  hiánya. 
Csak  a  politikai  helyzetről,  vagjis  az  Anglia  és  Orosz- 
ország középázsiai  versengéséről  szóló  fejezetnek  volí 
némi  értéke.  Ez  értekezésemet,  melv  legelőbb  az  l'nsere 
Zeit  hasábjain  jelent   meg  s  mely  az   Európa  és  Ame- 
rika közt  ép  akkor  elhelvezell   tenirer  alatti   kábel  első 
nasTVobb  táviratának  szol&ráll  anvairáúL  sokat  tárffvalták 
és  sokat    vitatták  a  hivatalos  és   nem   hivatalos   körök- 
ben ;    neki    köszönhetem,  hogj'   befogadlak    a   politikai 
irodalomba  és  eir\  ben  a  nairv  svúlölséíjel  Oroszország- 
gal :   azt   a    keserűséget,   mely   az   orosz    napisajtóban 
azóta  miutt  gy  elválaszthatatlanul  hozzá  nőtt  nevemhez. 
Irodalmi   uuinkássátromnak  erről   a  részéről   bővebben 
fogok   s/.olni   késul»b.  ill   még  csak  azt   említem  meg, 
hogy  nom  eltitkolt  szándékkal  és  nem  is  örömest  léptem 
akkor  erre   a   mesirvére.    Nekem  tisztán  nvelvészeli  la- 
paszlalataiíu   ismerlotése   voU   a   szemem  előli  és  hogy 
meglVloUiosM^k   e   szándékomnak,   mindjárt    Londonból 
való  viss/.alorlemkor  hozzáfoirtam 

3.  CsagatáJ  nyelvtanulmányok 

czimű  munkám  kidolgozásához.  Hogy  autodidakta  lé- 
temre, ki  gimnáziumot  nem  végeztem,  ki  soha  rend- 
szeresen grammatikát  nem  tanultam  s  kinek  a  nyelvé- 
szetről egyáltalán  csak  rendkívül  kusza  fogalmai  voltak, 
eléggé  merész  voltam  arra,  hogy  nyelvészeti  munka  meg- 
írására és  hozzá  német  nyelven  való  megírására  vállal- 
koztam és  könyvem  a  szakbeli  filológusok  szigorú  fóruma 
elé  mertem  vinni,  ez  csakugyan  több  volt  a  merészség- 
nél, azt  lehetne  mondani,  hogy  vállalkozásnak  nem  ke- 
vésbbé  volt  vakmerő  középázsiai  utazásomnál.  Szeren- 
csém volt,  hogy  akkor  nem  ismertem  még  a  furor  teuto- 
nicusl  és  a  nyelvkutatók  epés  természetét.  Úgyszólván 
merőben  új  téren  mozogtam,  mert  azon  kívül,  a  mit  Qua- 
tremére  Chrestomalhie  Orientalej&han  csagatáj  szöveg- 
félét kiadott  és  a  mi  eredeti  szövegben  Babér  és  Abul- 
ghazi  kiadásában  megjelent,  a  keleti  török  nyelv  teljes- 
séggel ismeretlen  volt  az  orientalistáknak.  Én  léptem  fel 
legelőbb  a  népies  irodalom,  a  közmondások  és  a  török 
belső  Ázsia  egyes  tájszólásainak  szemelvényeivel,  egész 
lajstromát  közöltem  a  keleti  török  műveknek,  melyek- 
nek Európában  senki  hirét  nem  hallotta  s  én  adtam  ki 
az  első  keleti  török  szótárat,  melyet  Pavel  de  Courleille, 
a  franczia  tudós  felvett  Diciionnaire  Turk-Orienial 
czimű  később  megjelent  művébe,  melynek  előszavában 
így  ír:  (iJ'avoue  tout  de  suile,  que  j'ai  mis  á  contri- 
bution  ce  dictionnaire,  en  insérant  dans  mon  travail 
autant  (jue  je  le  pouvaisp  és  melyben  általában  így 
jellemzi  ez  első  nyelvészeti  munkámat:  dLivre  le  plus 
instructif  qui  fait  grand  honneur  á  son  auteun)  (Preface, 
XI.)  Még  inkább  meglepett  az,  midőn  Budagov  orosz 

5.  A  török  nyelv  etimológiai  szótárát, 

az  elsőt  e  nemben,  mely  a  nyelvészeti  irodalom  terén 
megjelent,  s  melyben,  minden  előmunkálat  nélkül,  addig 
gyűjtögettem,  okoskodtam  és  hasonlítgattam,  míg  sike- 
rült kikutatnom  és  egyes  szócsaládokba  rendeznem  a 
tő-  és  gyökérszókat.  E  sikamlós  talajon,  melyen  sokszor 
a  nyelvtudomány  legnagyobb  tekintélyei  is  megcsúsz- 
nak s  esetlen  zuhanásukkal  felbőszítik  a  szaktudósokat 
és  nagy  mulatságot  szereznek  a  világnak,  a  nélkülöz- 
hetetlen szakismeret  hiánya  miatt  én  természetesen 
még  több  és  még  nagyobb  ballépést  tettem.  Mind- 
amellett nem  vonhatja  kétségbe  még  legádázabb  ellensé- 
gem sem,  hogy  sikerűit  kiderítenem  jelentékeny  számú 
török  szó  etimonját  és  megállapítani  elvont  fogalmak 
konkrét  jelentőségét.  Olyan  nagy  hatással  volt  reám  a 
fölfedezés  ingere,  hogy  hónapokon  át  éjjel  és  nappal 
csak  török  gyökérszók  jártak  az  eszemben  és  mert 
jobbára  emlékezetből  dolgoztam  és  jegyzeteket  tulaj- 
donképen soha  életemben  sem  gj'űjtöttem,  igaz  gyönyö- 
rűségemre szolgált,  midőn  a  legnagyobb  messzeségekig 
követhettem  ugyanegy  fogalom  változásait  és  átalaku- 
lásait s  megállapíthattam  összefüggésöket.  Az  eféle  ta- 
nulmány, nem  is  szólva  előismereteim  hiányosságáról, 
alapjában  véve  a  legkevésbbé  felelt  meg  gondolkozásom 
irányának  ;  a  szófejtő  játék  csábító  leple  alól  csakhamar 
előtűnt  a  tárgy  száraz  volta  és  egyhangúsága  s  igazán 
örültem,  midőn  ez  etimológiai  szórakozásom 

6.  A  török-tatár  nép  ősi  műveltsége 

czímű  munkám  kidolgozására  vezetett.  Ezzel  már  ott- 
honosabb  és   inkább  megfelelő  térre  jutottam,  mert  a 

nyelvbúvárlást  itt  messzelátó  gyanánt  használhattam, 
melylyel  a  török  néptörzs  távol  múltjába  nézhettem  és 
a  törökség  elhnikai,  erkölcsi  és  társadalmi  viszonyainak 
akárhány  értékes  mozzanatát  fedezhettem  fel.  Annál  az 
őszinteségnél  fog\'a,  melyet  ez  önbírálatomban  köte- 
lezővé tettem  magamra  nézve,  lehetetlen  ki  nem  emel- 
nem, hogy  e  kis  munka  egyike  tollam  legjobb  alkotásai- 
nak. Gazdag  értékes  ujj  mutatásokban  —  mindenesetre 
csak  ujjmutatásokban  —  a  török  nép  tanának  terén  és 
természetesen  nem  is  eredhetett  más,  mint  utazó  nyelv- 
búvár tollából,  ki  a  nyelv  ismeretét  egyesítette  az  illető 
nép  szokásainak,  jellemének  és  világnézetének  felisme- 
résével s  ki  mindkét  téren  az  emlékező  képességnek  oly 
frisseségével  rendelkezik,  mint  én  s  a  gyakorlatban  szer- 
zett tapasztalat  hatása  alatt  áll.  A  méltánylás,  melyben 
a  szaktudósok  e  művemet  részesítették,  nagy  örömömre 
is  szolgált  és  első  sorban  adta  meg  az  ösztönzést  arra 
az  elhatározásomra,  hogy  megírjam 

7.  A  török  faj  ethnologiai  és  ethnográfiai  tekintetben 

czímű  munkámat.  E  nagyobb  szabású  művemben  meg- 
kísértettem összegyűjteni  egyrészről  a  török  nép  egész 
területén  szerzett  tapasztalataimat,  másrészről  azokat  a 
megjegyzéseket,  melyeket  az  e  tárgj-ra  vonatkozó  európai 
és  ázsiai  irodalomban  leltem.  Mindkét  irányban  rendel- 
kezésemre álltak  bizonyos  előnyök,  mert  először  nem 
volt  még  előttem  néprajzíró,  ki,  mint  én,  oly  sokáig  és 
oly  bizalmasan  érintkezett  volna  e  népcsalád  egyes  tag- 
jaival és  másodszor,  nem  sok  néprajzíró  akadhatott 
olyan,  ki  oly  mértékben  lett  volna  képes  kiaknázni  és 
értékesíteni  a  soknyelvű  forrásbeli  anyagot.  Itt  is  töret- 
len  utakon  jártam  és  munkám  eredménye  bővelkedik 

az  Úttörő  munka  minden  jó  és  rossz  tulajdonságában. 
A  bírálat  általánosan  kedvezően  és  dicsérettel  emléke- 
zett meg  róla,  annál  inkább  csodálkoztam  tehát  rajta, 
hogy  könyvemnek  nagj^on  is  csekély  volt  a  kelendő- 
sége. Azt  hittem,  hogj^  népszerű  vagy  legalább  a  művelt 
közönségnek  való  könyvet  irok,  annál  nagyobb  volt  te- 
hát a  csalódásom,  látva,  hogy  tíz  év  alatt  háromszáz 
példány  sem  kelt  el  belőle.  Úgy  vettem  észre,  hogy  a 
nagyközönség  vajmi  kevéssé  érdeklődik  a  törökök  kü- 
lönböző ágai  és  törzsei,  vagy  származásuk,  erkölcsük 
és  szokásaik  iránt  s  hogy  a  föld-  és  néprajz  csak  az  ér- 
dekes kalandok  borsával  és  tulajdonképen  csak  ezeknek 
kedvéért  tetszik  az  olvasók  szűk  körének.  A  török  népről 
írott  könyvemben  első  ízben  található  meg  e  faj  vala- 
mennyi törzsének  és  hajtásának  teljes  képe  és  ámbár 
hozzá  hasonló  munka  még  egyáltalán  nem  jelent  meg  a 
többi  ázsiai  népcsalád  egyikéről  sem,  mégis  rosszul 
számítottam  a  sikert  illetőleg.  Angliában  kivívott  ked- 
vező irodalmi  helyzetem  daczára  sem  sikerült  kieszkö- 
zölnöm, hogy  e  művem  angol  kiadásban  is  megjelenjék. 
Minthogy  a  keleti  török  nyelv  és  irodalom  egyik  leg- 
kedvesebb tárgya  volt  tanulmányaimnak  és  e  téren  igye- 
keztem mindig  ujat  iliűvelni,  a  Tőrök  foj-jal  egyidőben 
közzétettem 

8.  A  Seibaniász 

czímű  özbég  hőskölteményt,  melyet  a  bécsi  császári 
könyvtárban  őrzött  eredeti  kéziratból  több  egymásra 
következő  nyári  szabadságidőm  alatt  másoltam  le  és 
később  saját  költségemen  kinyomattam.  A  másolás  rend- 
kívül fárasztó  volt,  a  4500  párvers  leírása  nagyon  meg- 
erőltette szemem,  de  e  költemény  történeti  és  nyelvé- 

szeli  ériéke  megérdemelte,  hogy  ez  az  unikum  —  meri 
a  mai  napig  sem  hallollam,  hogy  volna  valahol  még 
egy  példánya  —  ismeretessé  és  a  történelmi  búvárlalnak 
hozzáférhetővé  váljék  Európában  és  Ázsiában  is. 

A  fakszimilékkel  és  kromolitografikus  czímképpel 
díszített  szép  kiadás  körülbelül  1400  forintomba  került 
és  mert  alig  kelt  el  belőle  több  60  példánynál,  negyed- 
részét sem  vettem  be  reá  költött  pénzemnek.  Természe- 
tes, hogy  a  síakbeli  bírálat  nem  terjedt  tovább  a  Journal 
Asiatiguehan  megjelent  rendkívül  kedvező  ismertetés- 
nél. A  tudós  világ  többi,  még  orientalista  része  is  alig 
vett  tudomást  e  kiadványról,  —  mert  a  keleti  nyelvek 
eme  részének  művelői  nagj-on  csekély  számmal  voltak 
Európában  s  kevesen  vannak  most  is  —  mely  eddig  még 
Oroszországban  sem  részesül  a  megillető  figyelemben. 

E  szerint  nem  vádolhatom  magam  azzal,  hogy  iro- 
dalmi munkásságom  e  részére  az  erkölcsi,  vagj'  anyagi 
sikerek  ösztönöztek  volna  ;  e  tekintetben  csakis  a  sze- 
mélyes hajlandóság  és  a  tárgy  szeretele  volt  reám  irány- 
adó hatással  és  csak  az  anyagi  kénytelenség  miatt  és 
talán  a  változatosság  okáért  fordultam  el  néha-néha 
kedves  tanulmányaimtól  és  vetettem  magam  arra  az  iro- 
dalmi foglalkozásra,  melynek  közönsége  nagyobb  s 
mely  inkább  tarlhat  számot  az  anyagi  sikerre.  Ez  volt 
az  oka,  hogy  nemsokára  Középázsiából  való  visszatér- 
tem után  kiadtam 

9,  Vándorlásaim  s  élményeim  Perzsiában 

czimű  jelentésemet,  a  melyben  a  föld-  és  néprajz  eléggé 
ismert  és  előttem  bőségesen  és  kitűnően  leirt  terén  mo- 
zogtam. Legfölebb,  ha  a  siíták  közt  ál-szunnita  minősé- 
gemben átélt  személyes  és  változatos  kalandjaim  tart- 

hatnak  számot  e  könyvemben  némi  érdeklődésre  és  ta- 
lán még  későbbi  középázsiai  vándorlásaimmal  való  oko- 
zati összefüggésük,  de  egyébként  csekély  értéke  van 
ennek  az  egész  kötetnek  és  nem  is  keltett  szinte  semmi 
figyelmet  Anglián,  Németországon,  Svédországon  cs 
Magyarországon  kívül,  hol  fordítása  megjelent.  Nem 
sokkal  különb  sors  kedvezett 

10.  Keleti  életképek. 
czímű  könyvemnek,  mely  részben  már  előbb  megjelent 
egyes  német  folyóiratokban,  főkép  a  Westermanns  Mo- 
naishefle-hen,  de  másrészről  ujabb  leirásokat  is  közölt 
a  törökök,  perzsák  és  a  középázsiai  népek  családi  életé- 
ből, valamint  közvetetten  szemlélet  alapján  megirt  váz- 
latokat e  népek  vallásáról  és  életmódjáról.  E  művem, 
tudomásom  szerint,  az  eredeti  német  kiadáson  kívül 
megjelent  dán  és  magyar  fordításban  is,  de  ámbár  olva- 
sott könyv  volt  és  sokat  is  irtak  róla,  a  Vérein  fár 
deutsche  Litieraiur-ló\  egyízben  kapott  tiszteletdíjon 
kívül  kevés  hasznot,  vagy  tán  egyáltalán  semmi  hasz- 
not sem  hajtott.  Az  illető  országokban  mindenesetre 
jelentékeny  mértékben  hozzájárultam  a  Kelet  ismereté- 
hez, mint  a  hogj^ 

11.  Az  iszlám  a  XIX.  században. 

czímű  könyvemmel  is  felhívtam  a  művelt  közönség 
figyelmét  azokra  a  társadalmi  és  politikai  átalakulá- 
sokra, melyek  okot  szolgáltattak  a  moszlim  Keleten 
való  közbelépésünkre  és  reformtörekvéseinkre ;  de  anyagi 
tekintetben  úgy  az  egyik,  mint  a  másik,  czélját  tévesz- 
tette. Távol  attól,  hogy,  mint  sokan  feltették,  az  isz- 
lámság   védelmére   akartam   volna   vállalkozni,   inkább 

kiméletlenűl  lerántottam  a  leplet  az  átmeneti  korszakra 
nézve  jellemző  hibákról,  gyarlóságokról  és  előitéletek- 
ről,  de  másrészről  minden  cziczoma  nélkül  reámutattam 
saját  mulasztásunkra  és  hibáinkra  is.  Czélom  volt  ugyan^ 
hogy  kedvezőbb  Ítéletre  indítsam  az  európaiakat  Ázsia 
moszlim  társadalmát  illetőleg  és  hogy  .bebizonyítsam, 
hogy  türelemmel  s  egy  kissé  kevesebb  önzéssel  és 
kapzsisággal  többre  mehetünk,  hogy  még  nincs  rá  jo- 
gunk, a  végenyészetnek  szánt  társadalomnak  tekinteni 
az  iszlámot  és  pálczát  törni  fölötte.  Minthogy  e  tanul- 
mányomnak tisztára  elméleti  színezete  volt,  de  talán  a 
benne  kifejezésre  jutott  szabad  vallási  felfogásom  miatt 
is,  Angliában  nem  adhattam  ki  e  könyvemet,  melynek 
e  szerint  nagyon  szűkkörű  volt  a  közönsége,  de  meg- 
felelően válogatottabb  is  s  nekem  meg  volt  az  az  elég- 
lételem, hogy  sikerűit  felvetnem  egy  igen  fontos  kér- 
dést. 

Népszerű  irodalmi  munkásságom  terén  rendkívül  meg- 
lepett a  sikere  ez  angol  nyelven  megjelent  művemnek : 

12.  Life  and  Adventures  of  Arminius  Vambéry,  writlen  bg 

Himself, 

mely  rövid  időn  hét  kiadásban  jelent  meg  és  szokatla- 
nul elterjedt  Angolországban,  Amerikában,  Indiában  és 
Ausztráliában.  Egyike  ez  legjelentéktelenebb  és  legigény- 
telenebb munkáimnak ;  voltaképen  egyszerű  tákolmány 
az  egész,  melyet  egy  angol  kiadó  felszólítására  tettem 
közzé  s  mely  semmi  esetre  sem  méltó  arra  a  fogadtatásra, 
melyben  része  volt.  Ebből  is  láttam,  hogy  milyen  igaz  ez 
a  közmondás :  Habent  siia  fata  libelli ;  mert  az  egész 
könyv  nem  egyéb,  mint  vándorlásaim  és  velők  török- 
országi  és   perzsiai  élményeim  összefoglalása,  melyek 

most  jutottak  első  ízben  az  angol  közönség  kezére.  De 
e  könyvem  rendkívül  kedves  fogadtatását  az  iQúkorom- 
ról  szóló  egynehány  rövid  fejezetének  köszönhette,  mely 
rövid   kivonata   volt  jelen   könyvem   első   fejezeteinek. 
A  selfmademan  éleiének  e  részletei  nem  lehettek  hatás 
nélkül   az   egyéniségében   erősen    kifejlett    angol-szász 
népre.   Nem   tudom,  milyen   számban  jelentek   meg  e 
könyvem   különböző   kiadásai,  de  azt,  hogy  az  angolul 
beszélő   emberiség  minden    rétegében    és    osztályában 
mily   nagy   mértékben    terjedt  el  és  mily  mély   hatást 
keltett  e  mű,  gyaníthattam  a  róla    megjelent  több,  mint 
száz  ismertető  czikkből  és  abból  a  három  világrészből 
kapott   számtalan  magánlevélből,  melyben  csodálkozá- 
suknak  adtak   kifejezést  olvasóim.  A  rokonérzés   s  az 
elismerés  e  bizonyítékai  helylyel-közzel  mulatságosak, 
de   helylyel-közzel  mélyen    meghatóak    is.    Egy  angol 
hölgy,   az  angol   főúri  körök  tagja,  mély   fájdalommal 
<ímlíti,  hogy  könyvemben  egy  árva  szót  sem  talált  Jézus 
Krisztusról  és  a  bibliáról,  pedig  nagy  vállalkozó  szel- 
lememmel  és   szívós  jellememmel   nagy    hasznára   le- 
hettem   volna    a    kereszténységnek,   s  ez    a    mulasztá- 
som, így  szólt  a  hölgy,  mindig  sötét  pontja  marad  éle- 
temnek. Egy  new-yorki  quaker  felszólított,  hogy  vegyem 
fel  vallását,    mert  abból  az  agyagból    vagyok   gyúrva, 
mely  jellemző  sajátja  a  quakerségnek.  Kérdezték  tőlem: 
hogy  nem  születtem-e  valamely  szigeten,  mert  kalandos 
szellemem  csak  a  világ  oly  szülötteinek  szokott  tulaj- 
dona lenni,   kik  a   földnek  a  sós  hullámok  által  körül- 
nyaldosott részein  látták  meg  a  napvilágot ;  sőt  akadt 
olyan  furcsa  ember  is,  ki  a  horoszkópiumom  iránt  ér- 
deklődött és  vándorló  kedvemet  a  csillagképek  különös 
-alakulásának  tulajdonította.  Különösen  érdekesek  azok 

a  levelek,  melyeket  fiatal  gj^erekektöl  kaptam  ez  alkalom- 
mal, a  többi  közt  egy  tizennégy  éves  fiútól,  kit  kaland- 
jaim története  vándorló  kedvre  buzdított  s  a  ki  közölte 
velem  azt  a  titkát,  hogj^  meg  akar  szökni  szülői  házá- 
tól. Albion  ez  ifjú  gyermeke  úgy  vélekedett,  hogy  a  mit 
megtehettem  én  idegen  létemre,  azt  brit  fiú  létére  hihe- 
tőleg képes  lesz  megtenni  ő  is  ;  s  egy  darabig  csakugyan 
tartottam  tőle,  hogy  a  gyerek  megteszi  azt,  a  mit  mon- 
dott és  egyszer  csak  látogatásával  tisztel  meg  budapesti 
lakásomon.  Olyan  erős  volt  ez  iQú  elhatározása,  hogy 
levelének  utóiratában  közölte  velem  a  jelszavát  és  raj- 
zát annak  a  czimernek,  melyet  választani  fog  magának 
abban  az  esetben,  ha  híres  ember  válik  belőle. 

Érdekes,  hogy  e  könyvem  csak  az  angol-szász  közön- 
ségben keltett  föltűnést  és  nem  akadt  fordítója  más  kül- 
földi nyelvekre,  sőt  magyar  anyanyelvemre  sem.  A  meny- 
nyire nem  találja  különösen  épületesnek  az  alacsony 
származású  és  mély  szegénységben  született  ember  él- 
ményeit az  ó-világ  hibáiban  leledző  nyugat-európai  tár- 
sadalom, mely  még  mindig  nagyra  tartja  a  vérbeli  ne- 
mességet, ép  olyan  gyönyörűségét  leli  a  szabadság  esz- 
méinek légkörében  nevelkedett  angol-szász  a  nehéz  küz- 
delmek történetében,  melyek  végre  meghozzák  a  sikert 
az  egykori  szegény  zsidó  fiú,  szolga  és  házitanító  szá- 
mára. Ez  a  legfőbb  ok  tette  népszerűvé  legjelentéktele- 
nebb könyvemet  az  angol-szászok  közt.  E  könyvemmel 
sokkal  nagyobb  mértékben  sikerűit  elterjesztenem  a  vilá- 
gon a  moszlim  Ázsia  ismeretét,  mint  minden  más  mun- 
kámmal együttvéve,  sőt  nagyobb  mértekben,  mint  a  czéh- 
beli  orientalistáknak  igen  sok  más  tudós  munkájukkal. 

Nem  tagadom,  hogy  e  könyv  nem  remélt  sikere 
indított  főképen  ez  önéletrajzom  megirására. 


334  KÜZDELMEIM. 

Minthogy  változatos  irodalmi  munkásságomban  fő- 
képen a  moszlim  Keletre  vonatkozó  általános  ismere- 
tek terjesztésére  törekedtem  s  minthogy  itthon  sok 
oldalról  szememre  vetették,  hogy  tanulmányaimnak 
magyar  nemzeti  részét  egészen  elhanyagoltam,  elhatá- 
roztam, hogy  önálló  műben  fejtem  ki  nézeteimet 

13.  A  magyarok  eredetérőL 

Arra,  hogy  miképen  szándékozom  megfelelni  e  még 
manap  is  nyilt  kérdésre,  utaltam  már  egyes  korábban 
megjelent  tudományos  értekezéseimben  is,  a  mennyiben 
hangsúlyoztam,  hogj^  Árpád  és  hadi  népe,  mely  a  kilen- 
czedik  század  utóján  megalapította  a  mostani  Magyar- 
országot^ határozottan  török  vándomép  volt,  mely 
jobbára  a  török  néplánczolatnak  észak-nyugot  felé  szo- 
rított lánczszemét  alkotva,  az  Ural  folyó  mellékéről  a 
Volgán  át  Európába,  illetőleg  Pannoniába  nyomult  és 
államot  alkotott  a  mostani  Magyarországon.  A  mi  pedig 
a  magj'arok  ethnoszát  és  nyelvét  illeti,  az  nem  egyéb  a 
legtarkább  nyelvkeveréknél,  a  mennyiben  a  török  nomá- 
dok, részben  vándorlásuk  közben,  temérdek,  velők  törzs- 
rokonságban álló  finn-ugor  elemet  vontak  magukhoz, 
de  Magyarország  sík  földein  is  találtak  rokon  népmarad- 
ványokat, velők  lassankint  elvegyűltek  s  ily  módon  ke- 
letkezett Pannoniában  a  mostani  magyar  nép  és  a  mos- 
tani magj^ar  nyelv.  Tekintve  az  eredetnek  ezt  a  talány- 
szerűségét  és  figyelemmel  a  nyelvészeti  hozzávetések 
rugékonyságára,  könnyű  megérteni,  hogy  Magyarorszá- 
gon már  régtől  fogv^a  és  sokat  vitáztak  és  írtak  a  nemzet 
eredetéről.  A  nézetek  több  ízben  megváltoztak  s  midőn 
én  a  vitába  beleszóltam,  a  túlnyomó  részben  finn-ugor 
eredet  elmélete  volt  felül.  Munkámmal  e  szerint  az  utóbbi 

ellen  fordultam,  mennyiben  a  török  nomádok  életét  és 
vándorlásait  általánosságban  illető  személyes  tapaszta- 
lataim alapján,  de  nem  kevésbbé  támaszkodva  a  törté- 
nelmí  forrásanyagra  is.  igyekeztem  igazolni  Árpád  török 
nemzetiségét  illető  állításomat.  Megengedtem,  hogy 
keveréknyelv  a  magyar,  de  hozzátettem,  hogy  a  vegyü- 
lékben  nem  a  finn-ugor,  hanem  a  török-tatár  elem  ural- 
kodik. E  nézetemmel  szemben  a  nyelvészek,  de  különö- 
sen legbuzgóbb  és  egyúttal  minden  bizonyára  legkép- 
zettebb képviselőjük,  a  német  születésű  Budenz  a  szó- 
fejtegető nyelvbúvár  minden  szenvedelmével  a  magyar 
nyelv  kiválóan  ugor  jellege  mellett  szállt  síkra.  Az  ellen- 
párt érvei  jobbára  az  összehasonlító  nyelvészet  általuk 
szentnek  és  érinthetetlennek  tartott  főszabályaira  támasz- 
kodtak, de  engem  soha  más  belátásra  nem  bírhattak  és 
még  kevésbbé  győzhettek  meg  arról,  hogy  tévedek.  A  küz- 
delem, melyet  fanatikus  ellenfeleim,  sajnos,  átvitték  a 
személyeskedés  terére  is,  eltartott  jó  sokáig,  de  ezúttal 
is  bevált  a  régi  diák  közmondás :  Philologi  certant, 
tamen  sub  judice  lis.  Az  ellenséges  iskola  etimologikus 
bukfenczei  és  grammatikus  erőszakosságai,  az  általuk 
reméltnél  egészen  más  hatással  voltak  reám,  a  mennyi- 
ben erősen  megrendítették  hitemet  az  összehasonlító 
nyelvtudomány  egész  fegyvertárában.  Beláttam,  hogy 
ugyanilyen  kézzelfogható  módon  bármely  tetszés  sze- 
rinti ural-altáji  nyelvről  be  lehet  bizonyítani,  hogy  a  leg- 
közvetetlenebb  rokonságban  áll  a  magyarral.  A  ((nyelv» 
és  aköIdökD  etimologikus  összekapcsolása  csak  azért, 
mert  hosszú,  lecsüngő  tárgynak  látszik  mind  a  kettő, 
és  a  képzelt  gyökszók  felhasználása  az  érthetetlen 
dolgok  igazolására,  a  mivel  tudós  ellenfelem  elfogad- 
hatóvá igyekezett  tenni  elméletét,  mindenesetre  nagyon 

is  ábrándos  és  nagyon  is  gyönge  volt  szellemem  gyakor- 
latias iránya  számára.  Ennélfogva  felhagytam  a  vitat- 
kozással és.  beértem  azzal  az  eredménynyel,  hogy  a  hon- 
alapító magyarokat  nem  nyilvánították  most  már,  mint 
annak  előtte,  kizárólag  finn-ugor  eredetűnek,  hanem 
csak  a  nyelvüket  mondották  annak  és  hogy  még  leg- 
ádázabb ellenfelem  is  megengedte,  hogy  Árpád  és  hadi 
népe  származására  nézve  török  is  lehetett.  A  külföldi 
tudományosság  természetesen  nagyon  csekély  mérték- 
ben vett  részt  e  kizárólag  magyar  vitatkozásban  és  annál 
jobban  esett  pártomon  látnom  Ranke-t,  a  német  törté- 
nelmi kutatás  nesztorát,  ki,  utalva  egy  Ibn  Daszta  és 
egy  Porpkyrogeniius  történelmi  tanuságtételére,  a  kilen- 
czedik  század  vége  felé  Magyarországba  beözönlött  ma- 
gyarokat törököknek  tartotta.  Itthon  a  közönség  nagy 
többsége  az  én  nézetemhez  csatlakozott  és  könyvem- 
nek 700  példányból  álló  első  kiadását  három  nap  alatt 
elkapkodták. 

E  jelenség  oka  minden  esetre  inkább  a  nemzeti  és 
politikai,  mint  a  tisztán  tudományos  érdeklődésnek  tulaj- 
donítható, mert  az  ázsiai  eredetére  büszke  nemzetnek 
sehogy  sem  tetszeti,  sőt  egj'enesen  sértőnek  látszott^ 
hogy  őseit  vérrokonságba  keverték  a  magas  északvidék 
lialászatból  és  vadászatból  élő  nyomorúságos  osztják, 
vogul  népével  és  Szibéria  más  népfoszlányaival.  A  har- 
czi  erényeire,  vitézségére  és  függetlenségére  sokat  tartó 
magyarságnak  inkább  megfelelt  a  hunokkal  és  az  ava- 
rokkal való  rokonság,  kiket  csak  a  középkor  keresz- 
ténysége rajzolt  borzalmat  keltő  hadi  népnek ;  s  a  nem- 
zeti hagyománynak  tökéletesen  igaza  is  van,  midőn  ezt 
a  nézetet  vallja,  mert,  mint  búvárlataim  későbbi  folyá- 
sában meggj'őződtem  és  mint  ily  czimű  munkámban  : 

li,  A  magyarság  keletkezése  és  gyarapodása 

ki  is  fejlettem,  a  mostani  magyar  nép  az  ural-altáji  ele- 
meknek a  magyar  síkságokon  lassanként  való  és  idő- 
mérték szerint  meg  sem  állapítható  letelepedéséből  ke- 
letkezett. Eleinte  a  Pannóniában  élő  szlávok  harczosai 
és  védelmezői  lévén,  utóbb  urokká  és  parancsolójukká 
lettek,  olyanformán,  mint  Galliában  a  frankok  és  Orosz- 
országban a  varégek,  mindamellett  azzal  a  különbség- 
gel, hogy  az  utóbbiak  felcserélték  nyelvöket  az  alatt- 
valóik nyelvével  és  beolvadtak  az  általuk  meghódított 
nép  többségébe,  míg  a  magyarok  mind  a  mai  napig 
megőrizték  nyelvöket  és  nemzeti  egyéniségöket  és  idő 
multával  képesek  voltak  a  magyar  ethnoszt  megterem- 
teni.  Ebből  a  szempontból  nézve  a  dolgot,  nem  Ázsiá- 
ban, hanem  a  Duna  középső  medenczéjében  szülelett 
meg  a  magyarság,  melynek  tarka  ethnosza  különféle  ne- 
vek alatt  működve  azelőtt,  harcziasságával  réme  volt  a 
keresztény  Nyugatnak  s  mely  Nagy  Károly  vezetése  alatt 
nagy  keresztény  szövetséget  hivott  ki  önmaga  ellen. 
A  nyugatnak  ez  úgyszólván  első  keresztes  háborúja  min- 
den esetre  meggyöngítette,  de  meg  nem  törte  az  ural- 
altáji  harczosok  hatalmát,  mely  annak  előtte  Moldvától 
Felső-Ausztriáig  terjedt,  mert  a  Tisza  mögé  visszavonult 
maradványaik  nemsokára  segítséget  kaptak  a  törzsük 
szerint  <Lmadsari^-nak,  vagj^is  magyarnak  ismert  törökök 
részéről,  Árpád  vezérlete  alatt,  kinek  utódai  felvették  a 
keresztségét  és  politikai  és  elhnikai  tekintetben  meg- 
alapították a  mai  Magyarországol. 

Nevezetes  a  dologban,  hogj^  ez  a  néptani  felfogás 
legkevésbbé  úgj'^nevezell  ősmagyar  honfitársaimnak  van 
ínyére.  A  hazafiak  szebbnek   tartják  az  Árpád  és   sok 

százezer  harczosának  bejöveteléről  szóló  regényes  ha- 
gyományt, mintha  volna  csak  egyetlen  egy  nemzet  is 
Európában,  mely  nem  a  legkülönbözőbb  elemekből  verő- 
dött össze  és  nem  később  lépett  csak  fel  a  maga  egé- 
szében. De  nálunk,  magyaroknál,  ez  a  gyermekes  hiúság 
azért  is  nevetséges,  mert  sokkal  dicsőségesebb  az,  ha 
egy  kis  néptöredék  századéveken  át  él  a  győztes  sze- 
repében és  nemzeti  kiválóságával  képes  magába  olvasz- 
tani az  idegen  elemeket,  mint  ha  hódit  a  kard  erejével, 
azután  beolvad  a  legyőzött  elemekbe,  mint  a  frankok, 
a  varégek  és  még  mások  is.  Mindhiába ;  a  népeknek 
ép  úgy 'át  kell  esni  a  gyermekkoron,  mint  az  egyes 
embernek  és  egyáltalán  nem  csodálkozom  rajta,  hogy  a 
néptani  problémát  illető  felfogásom  és  nézetem  nem 
részesült  különös  tetszésben  Magyarországon.  . 

Tudományos  irodalmi  munkásságom  ez  ismertetése 
végén  meg  kell  még  említenem,  hogy  átmerészkedtem 
a  történetírás  nekem  merőben  idegen  területére  is,  s 
mint  a  hogy  az  eféle  koczkázatos  vállalkozásoknál  már 
meg  szokott  esni,  inkább  adtam  jelét  merészségemnek, 
mint  készültségemnek  és  rátermettségemnek. 

15,  Bokhara  története 

czimű  két  kötetes  munkám,  mely  németül,  magyarul, 
angolul  és  oroszul  is  megjelent,  mindenesetre  többet 
ártott,  mint  használt  irodalmi  hírnevemnek.  E  művem 
megirására  egynehány  keleti  kézirat  ösztönzött,  melyekre 
Bokharában  tettem  szert  s  melyekről  azt  hittem,  hogj- 
Európában  ismeretlenek.  Részben  így  is  volt,  mert  a 
Tarikhi  Narsakhi  és  Szeid  Bakim  khán  történetének, 
melyek  bőséges  anyagot  szolgáltatnak  Kőzépázsia  tör- 
ténetéhez, orientalistáink  soha  sem  hallották  hirét.    De 

nagyjában  és  egészében  megtévedtem  irodalmi  ismere- 
teim fogyatékossága  miatt,  mert  egyes  időszakokat,  fő- 
képen Középázsia  régi  történetét  már  feldogozták  volt 
a  szakemberek  s  én  csak  az  újabb  korról  mondhattam 
újat.  A  szakbeli  bírálat  rám  is  rontott  irgalmatlanul  és 
szemmel  látható  kárörömmel ;  különösen  Oroszország- 
ban, a  hol  már  akkor  is  gyűlöltek  politikai  munkássá- 
gom miatt,  nagy  volt  a  csatazaj  és  Grigoriev  tanár  min- 
den erejéből  rajta  volt,  hogy  kimutassa  könyvem  ha- 
szontalan voltát  és  ezzel  megsemmisítő  csapást  mérjen 
az  oroszellenes  publiczistára.  A  második  criticus  furio- 
sus  Gutschmied  professzor  volt ;  tudós  úr  a  maga  nemé- 
ben, de  egyben  junker  Is  a  legjavából,  ki  Istenért  és 
királyáért  síkra  szállott  és  rajtam  már  azért  is  ki  akarta 
próbálni  kisded  fegyverét,  mert  német  renegátnak  tar- 
tott és  a  germánság  kötelékéből  való  szökésem  miatt 
méltónak  itélt  a  megfeddésre.  A  tudós  úrnak  köszönet- 
tel tartozom  a  rendreutasításért,  melyre  tudományos 
botlásommal  reászolgáltam,  de  a  renegátság  vádját  kény- 
telen vagyok  visszautasítani,  mint  a  hogy  tulajdonképen 
soha  sem  érthettem  meg,  miért  akasztották  nyakamba 
Németországban  a  német  eredet  tisztességét,  miért  tar- 
tottak hamburginak,  majd  drezdainak  és  stuttgartinak, 
holott  dédszüleim  már  Magyarországon  születtek  s  ma- 
gam tiszta  magyar  érzésben  nevelkedtem,  E  valódi  ma- 
gyar neveltetésem  és  szülőhazám  nemzeti  szellemével 
való  egygyéolvadásom  volt  az  oka,  hogy  német  neve- 
met utóbb  magyarrá  változtattam. 

De,  hogy  visszatérjek  Bokhara  történetéről  írott 
könyvemre,  őszintén  be  kell  vallanom,  hogy  több  csaló- 
dást szerzett  nekem,  mint  örömöt  az  a  becsvág}^  hogy 
én  Írjam  meg  elsőnek  Transoxánia  történetét,  mert  da- 

czára  minden  túlságos  dicséretnek,  melylyel  avatatlan 
tollak  megtiszteltek,  csakhamar  be  kellett  látnom,  hogy 
az  előmunkálatokat  illetőleg  nem  volt  elég  tájékozott- 
ságom és  nem  aknáztam  ki  eléggé  a  rendelkezésemre 
álló  anyagot  sem. 

Több  szerencsével  jártam  második  tisztán  történelmi 
munkámmal. 

16.  The  Story  of  Hungary 

czimú  könyvemet  értem  alatta,  mely  egyidőben  jelent 
meg  Angliában  és  Amerikában.  Ezúttal  tisztára  az  a 
szándék  vezetett,  hogy  bejuttassam  hazám  történetét  a 
(íStory  of  the  Nations»  czímű  nagy  gyűjteményes  mű 
sorozatába.  Minthogy  magam  csak  egynéhány  fejezetet 
írtam  belőle  és  egyébként  magyar  szakféríiak  támogat- 
tak benne,  voltaképen  csak  a  szerkesztő  czímére  tart- 
hatok igényt,  de  örömöm  tellett  irodalmi  keresztapa- 
ságomban, mert  az  előbb  angolul  megjelent  és  később 
több  más,  még  spanyol  és  japán  nyelvre  is  lefordított 
történetkönyv  olyan  nagj'  kelendőségnek  ördendett,  mi- 
nőre idehaza  sem  lehetne  számítani.  A  szolgálatot,  me- 
lyet e  könyvvel  hazámnak  tettem,  itthon  sohasem  mél- 
tányolták, sőt  nem  tűnt  fel  a  könyv  megjelenése  sem* 

Ezzel  végeztem  volna  húsz  év  alatt  önállóan  megjelent 
részint  tudományos,  részint  népszerű  irodalmi  munkáim 
felsorolásával  és  még  csak  ez  időszakra  eső  ujságirói 
munkásságomról  kívánok  számot  adni. 

Nem  titkolhatom  el  azt,  hogy  abban  az  arányban,  a 
mint  korban  előrehaladtam,  megfogyatkozott,  ha  nem  is 
munkakedvem,  de  minden  esetre  a  munkabírásom.  Az, 
a  mit  hatvanas  éveimben  tanultam  meg,  vagy  tulajdon- 

képen  csak  akartam  megtanulni,  nem  sokáig  maradt 
meg  emlékezetemben  és  semmiesetre  sem  szolgáltatott 
olyan  anyagot,  melyből  képes  lettem  volna  maradandó, 
tehát  értékes  művet  alkotni.  Csak  az  évtizedek  óta  meg- 
szokott serénység  ösztönzött  a  további  munkálkodásra 
és  ez  ösztönzés  hatása  alatt  keletkeztek  e  kisebb  mun- 
káim : 

1.  The  Travels  and  Advenlures  of  Ihe  Turkish  Ad- 
miral  Sidi  Ali  fíeis,  in  Inda,  Afghanistan,  Central  Asia 
and  Persia  during  Ihe  years  1553 — 1556.  London  1899. 
(Szidi  Ali  Reisz  török  tengernagy  utazásai  és  kalandjai 
Indiában,  Afganisztánban,  Közép-Ázsiában  és  Perzsiá- 
ban 1553 — 1556-ban.) 

2.  Nolen  zu  den  alttürkischen  Inschriflen  der  Mon- 
goléi und  Sibiriens.  Helsingfors  1899. 

3.  Ali'Osmanische  Sprachstudien.  Leiden  1901 

Mindamellett  eszembe  sem  jutott,  hogy  ez  igény- 
telen dolgozatokkal  magamra  vonjam  a  szakferíiak  kü- 
lönös figj'elmét.  Nem  mindenkinek  adatott  meg,  mint 
Mommsennek,  Spencer  Herbertnek,  Rankenek,  Schott- 
nak  és  másoknak,  hogy  birtokában  maradjanak  csor- 
bítatlan szellemi  erejöknek  aggkorukban  is.  Sünt  certi 
denique  finesl  S  a  ki  nem  akarja  észre  venni,  hogj'  be- 
köszöntött a  tél,  könnyen  megeshetik  rajta,  hogy  vesz- 
tese lesz  jobb  napokban  gj^üjtött  hirnevének. 


POLITIKAI  PÁLYÁM  ÉS  HELYZETEM 


ANGLIÁBAN. 


X.  FEJEZET. 


POLITIKAI    PALYAM    ES    HELYZETEM   ANGLIÁBAN. 


Sokan  csodálkoztak  rajta,  hogy  az  ember  hogyan 
lehet  orientalista,  ethnografus,  nyelvész  és  politikai  író 
egy  személyben  s  akárhányszor  hibámul  rótták  fel,  hogy 
ilyen  sokszerú  irodalmi  munkásságra  adtam  magam. 
Erénynek,  vagy  hasznos  dolognak  én  magam  sem  mon- 
dom ezt  a  tarkabarka  foglalatosságomat,  de  tény  az, 
hogy  éveken  át  ű^tem,  megemlítem  hát  röviden  az  oko- 
kat, melyek  reája  bírtak.  Elmondottam  már,  hogy  kon- 
stantinápolyi első  tartózkodásom  idején  hogyan  lettem 
uj ságlevelezővé  és  hogy  a  politikai  körökkel  való  ál- 
landó érintkezésem  folytán  hogyan  léptem  az  író  poli- 
tikusok sorába.  A  politikai  események  iránt  való  érdek- 
lődésem ez  után  soha  sem  lankadt  el,  sőt  élénkebbé 
és  elevenebbé  vált,  midőn  Perzsiában  és  Középázsiá- 
ban szerzett  személyes  tapasztalataim  úgyszólván  be- 
szerzési forrásává  avattak  azoknak  a  híreknek,  melyek 
befolyással  voltak  a  politikai  napi  kérdésekre  s  a  me- 
lyekről nem  tudtak  a  beavatott  politikusok  sem.  Hozzá- 
járult ehhez  még  az  a  körülmény  is,  hogy  az  olyan 
utazó,  ki  éber  szemmel  nézi  a  társadalmi,  gazdasági  és 
szellemi   élet  minden   mozgalmát,   gyakorlati   emberré 

válik  okvetetlenül,  sőt  egyenesen  elképzelhetetlen  az, 
hogy  az  éveken  át  a  maga  erejére  utalt,  az  idegen  világ 
minden  osztályával  és  rendjével  érintkező  vándor  kizá- 
rólagosan az  elméleti  kutatás  terén  maradjon.  A  nyel- 
veket én  nemcsak  czélnak  tekintettem,  hanem  eszköz- 
nek is  ;  az,  kinek  sikerűit  oly  mértékben  elsajátítani 
szóban  és  írásban  az  idegen  nyelvjárásokat,  hogy  úgy 
élhet  velők,  mint  az  anyanyelvével,  minden  időben  meg- 
őrzi eleven  érdeklődését  az  illető  népek  és  országok 
iránt,  részt  vesz  örömükben  és  bánatukban  és  teljes 
életében  otthonosnak  érzi  magát  közöttük.  Természe- 
tesen egészen  másként  áll  a  dolog  a  pusztán  nyelvé- 
szeti vagy  régészeti  czélok  után  járó  elméleti  utazóval. 
Az  országot  és  a  népet  ő  csak  mellékes  dolognak  tekinti 
és  ha  megszerezve  a  remélt  elméleti  ismereteket,  oda 
hagyja  munkásságának  szinterét,  könnyen  megfeledke- 
zik róla,  mert  hiszen  idegen  volt  akkor  is,  a  mikor  rajta 
járt  és  mindig  idegennek  is  tartották. 

Velem  az  eféle  dolog  meg  nem  történhetett.  Annyira 
elsajátítottam  az  oszmán,  a  perzsa  és  a  keleti  török 
nyelveket,  hogy  mindenhol  benszülöttnek  tartottak. 
E  három  nyelven  öreg  koromig  a  tollammal  is  folyton 
munkálkodtam,  és  kötve  hiszem,  hogy  volna  még  euró- 
pai ember,  ki,  mint  én,  oly  sokszerü  levébeli  érintke- 
zéssel maradt  volna  összeköttetésben  a  messze  orszá- 
gok keleti  népeivel. 

Mikor  Ázsiából  hazatérve,  részt  vettem  az  akkor  tá- 
madt politikai  kérdések  vitájában  s  mint  az  események- 
nek úgyszólván  szemtanúja,  egy  és  más  dologról  meg- 
kérdeztetve, felvilágosításokkal  szolgáltam  a  vezető 
államférfiaknak,  minden  jó  szándékom  mellett  sem  ke- 
rülhettem el,  hogy  a  politikai  pályára  lépjek.   Az  első 

Ösztönzést  e  tekintetben  lord  Palmerstontól  kaptam, 
ki  Sir  Roderick  Murchison,  a  londoni  földrajzi  társaság 
akkori  elnöke  útján  felszólitott  egy  memorandum  el- 
készítésére. Megfeleltem  e  kívánságának,  átadtam  jelen- 
tésemet Oroszországnak  a  Jaxartes  mellett  elfoglalt 
állásáról  és  Középázsia  politikai  helyzetéről,  megfelelő 
módon  kitérve  a  perzsa  és  a  török  politika  mezejére,  a 
mit  megtenni  annál  inkább  módomban  volt,  mert  a 
porta  körében  élve,  szemtanúja  voltam  a  politikai  ese- 
ményeknek, politikai  levelező  voltam  már  annak  előtte 
is  és  Teheránban  ép  úgy,  mint  Konstantinápolyban, 
állandó  összeköttetésben  voltam  a  diplomáczia  körei- 
vel. Lord  Palmerston,  többszöri  fogadtatásom  alkalmá- 
val, mindig  a  tréfálkozó  és  figyelmeztetéseimet  komoly- 
számba nem  vevő  diplomata  szerepét  adta  velem  szem- 
ben. Azt  mondotta,  hogy  a  dolgokat  az  Oroszországot 
gyűlölő  magyar  hazafi  szemével  nézem,  hogy  a  magya- 
roknak és  a  lengyeleknek  tüzes  az  agyvelejök  (hot 
brains),  és  hogy  mindenesetre  sok  víz  folyik  még  le  a 
Themsén,  a  míg  a  kozákok  az  Oxus  vizében  itatják  meg 
lovukat.  Mikor  néhány  hónappal  Londonba  érkeztem 
után  megjött  a  híre,  hogy  Csernajev  bevette  Taskendet 
és  nemsokára  azután  átadták  a  Downig  Streeten  Gor- 
csakov  híres  jegyzékét,  az  angol  miniszterelnök  tréfál- 
kozó kedve  némiképen  megcsappant,  és  a  befolyásos 
politikai  körök  sűrűbben  kérték  véleményemet  a  bokha- 
rai  emir  hadi  erejéről,  a  jelentékenyebb  hadi  utakról  és 
a  középázsiai  közvéleményről.  De  a  nagy  kora  mellett 
mindig  éber  lord  Palmerston  még  akkor  sem  akarta, 
hogy  átlássanak  tervein;  megőrizte  az  olimpusi  nyuga- 
lom és  a  jéghideg  közömbösség  látszatát  és  érdeklődé- 
sének egyetlen  jelét  azzal  mutatta  nekem,  hogy  bizta- 

tott  írnám  csak  tovább  is  leveleimet  a  Timeshoz  és  tá- 
jékoztassam az  angol  közönséget  Középázsia  népéről 
és  országairól. 

De  az  angol  sajtó  és  közönség  egészen  máskép  vi- 
selkedett. A  nagy  többség  természetesen  erősen  hajlott 
az  optimizmusra.  Az  1842-iki  afgán  hadjárat  borzalmai 
élénk  emlékezetében  voltak  még  az  embereknek  s  a 
krimi  háború  sikertelensége  után  különös  kedvöket 
lelték  a  struczpolitikában,  Oroszországnak  India  hatá- 
rai felé  való  előrenyomulását  agyrémnek  tartották  és 
mulattak  rajU,  hogy  milyen  állhatatosan  és  következe- 
tesen hangoztatom,  hogy  veszedelem  fenyeget  Orosz- 
ország felől.  Ha  közzé  tenném  most  mindazt  az  újság- 
czikket,  értekezést  és  parlamenti  beszédet,  melyek  an- 
nak idején  nézeteim  czáfolatára  és  a  közönség  minden 
áron  való  megnyugtatása  végett  Angliában  és  Indiában 
megjelentek,  az  önámitásnak  és  a  biztosság  álmába 
való  tudatos  elringatásnak  igen  szomorú  képe  kereked- 
nék ki  belőtök.  Csak  kevesen  voltak  pártomon,  jobbára 
csökönyös  konzervativok,  mert  ez  a  párt  határozottan 
oroszellenes  irányt  követvén,  tetterős  politikát  köve- 
telt; engem  vajmi  kevéssé  zavart  a  tömegek  közömbös- 
sége s  az  optimisták  gúnyolódása  és  csufondárossága. 
Minél  jobban  kaczagtak  nézeteimen,  annál  nag^'obb 
buzgalommal  és  tűzzel  álltam  védelmökre  és  nem  kí- 
méltem sem  időt,  sem  fáradságot,  hogy  annál  szembe- 
tűnőbb bizonyítékokkal  léphessek  a  nyilvánosság  elé. 
Középázsiai  és  perzsa  összeköttetéseimet  sűrű  levél- 
váltással is  fentartva,  és  szorgalmasan  forgatva  az  orosz 
újságokat,  a  védelemnek  mindig  bőséges  anyaga  állt 
rendelkezésemre  és  mert  nyitva  álltak  előttem  a  Times 
és  a  tekintélyes  heti  és  havi  folyóiratok  hasábjai,  köny- 

nyű  volt  olyan  munkásságot  kifejtenem  az  ujságirodalom- 
ban,  mely  hatott  politikai  ellenfeleimre  és  végre  meg- 
törte a  nagy  olvasóközönség  közömbösségét  is.  Mint- 
hogy sokan  csak  az  oroszok  ellen  bosszút  lihegő  magyar 
embert  látták  bennem,  mások  meg  derülten  nézték, 
hogy  idegen  létemre  oly  buzgó  védelmezője  vagyok  a 
brit  állami  érdekeknek,  a  mi  bizalmatlanságot  keltett 
már  azért  is,  mert  az  idegen  államérdekeknek  ilynemű 
védelme  a  ritkaságok  sorába  tartozik  és  különösen  Ang- 
liában, melyet  a  szárazföldön  annyira  irigyelnek  és  oly 
kevéssé  kedvelnek,  példa  nélkül  állott  Ha  letelepedtem 
volna  Angliában  és  közhivatalnoki  állást  kérek,  minden- 
esetre más  színe  lett  volna  igyekezetemnek,  s  utóbb 
kevesebb  figyelemben  részesülök  és  csekélyebb  tetszés 
jut  osztályrészemül.  De  mivel  ragaszkodtam  itthoni 
szerény  professzori  állásomhoz  és  mert  idegen  létemre 
fáradatlanul  s  az  anyagi  haszon  minden  vágya  és  kilá- 
tása nélkül  harczoltam  az  európai  szárazföldön  is  a  brit 
érdekek  védelmében  és  a  közvélemény  felébresztése  ér- 
dekében magában  Angliában  is,  végre  sikerűit  elhárí- 
tani magamról  minden  gyanúsítást  és  lefegyverezni 
legádázabb  ellenfeleimet  is.  Ama  kevesek  között,  kik- 
nek különösen  nem  tetszett  politikai  tevékenységem,. 
ott  láttam  Gladstonet,  az  angol-orosz  szövetségnek  egy- 
házi és  politikai  kérdésekben  való  szorgos  támogatóját. 
De  azért  hallottam,  hogy  barátai  előtt  azt  a  nyilatko- 
zatot tette  rólam :  —  Vámbéry  professzor  működését 
eleinte  gyanakvó  szemmel  néztem,  de  mióta  hallom, 
hogy  szegény  ember,  hiszek  fanatizmusában. —  A  sziget- 
lakó, szeparatista  és  a  nemzeti  büszkeségtől  áthatott 
angol  végre  kénytelen  volt  mégis  tűrni,  hogy  beleártja 
magát  országos  ügyeibe  egy  jövevény  és  folytatja  ké- 

rétien  beavatkozását  Nagj'-Brittania  külügyi  politiká- 
jába, sőt  hogy  szivósságával  és  csökönyösségével  hatni 
is  képes  az  angol  közvéleményre. 

Természetes,  hogy  ez  nem  egynehány  hét  vagj' hónap, 
hanem  az  évek  egész  sorának  volt  műve.  1865-től  1885-ig 
a  levelek,  czikkek  és  értekezések  egész  tömegét  tettem 
közzé  az  angol,  német,  franczia,  magyar  és  amerikai 
folyóiratokban  Középázsia,  Perzsia  és  Törökország  po- 
litikai és  gazdasági  helyzetéről,  melyek  összegyűjtve 
több  kötetre  mennének.  Angliában  főképen  a  Times  és 
néhanapján  más  napilapok,  valamint  a  Nineteenth  Cen- 
iury,  a  Forlnightly  Beview,  a  Nalional  Reüiea\  az  Army 
and  Navy  Gazelle^  a  Mew  Beview,  a  Journal  of  Ihe  So- 
ciety  of  Aris,  a  Leisure  ffours,  az  Asiatic  Quarierly 
Review  és  a  Good  Words  czimű  folyóiratok  hasábjait 
szoktam  igénybe  venni.  Németországban  a  Münchener 
(az  előtt  Augsburger)  Allgemeine  Zeitung-ha,  az  Unsere 
Zeit-hsí,  a  Deutsche  fíundschau-ha^  a  Westermanns  Mo- 
natshefte-be,  a  Deutsche  üevue-he^  a  Welthandel-he  és 
egynehány  azóta  már  rég  beszünt  napilapba  és  havi  folyó- 
iratba dolgoztam.  Itthon  sűrűn  írtam  a  Pes/erZ/oyrf-ba, 
Ausztriában  néha  a  \eue  Freie  Presse-he  és  a  Afonat- 
schrifl  für  den  Orient-he,  Francziaországban  a  Beoue 
des  deux  Mondes  és  Amerikában  a  Forum  és  a  Xorth 
Americean  Review  közölték  czikkeimet.  Közreműködé- 
semet akkor  keresték  és  kívánták  leginkább,  mikor  a 
közép-ázsiai  kérdés  kiélesedett,  mint  például  1868-ban 
Szamarkand  bevétele,  1873-ban  a  khivai  hadjárat,  1876- 
ban  Khokand  elfoglalása  és  1885-ben  a  Pendsdeh-afTair 
alkalmával,  egyébként  pedig  rá  kellett  magamat  kötnöm 
a  közönségre  és  akárhányszor  nemcsak  a  szárazföldön, 
hanem  Angliában  is  bajjal  érhettem  el,  hogy  szavam 


.* 


POLITIKAI  PÁLYÁM.  351 

meghallgatták  és  figyelembe  vették.  Mindaddig,  a  míg 
az  oroszok  hatalmi  állásukat  annyira  meg  nem  szilár- 
dították,  hogy  veszedelem  nékül  bocsáthatták  az  idegen 
utazókat  újonnan  hódított  területeikre,  megmaradhat- 
tam az  egyetlen  és  legfőbb  tekintélynek  a  közép-ázsiai 
kérdésekben.  De  utófcb  elvesztettem  lassankint  ezt  a  ki- 
váltságomat, mert  a  Középázsiáról  tájékozott  írók  száma 
nőttön  nőtt;  ámde  a  keleti  nyelvek  és  az  orosz  nyelv 
ismerete  s  nem  kevésbbé  a  tárgygyal  való  hosszas  és 
beható  foglalkozásom  mindig  bizonyos  elsőbbséget  biz- 
tosított számomra  irodalmi  versenytársaim  előtt.  Időről- 
időre, midőn  a  középázsiai  kérdés  az  események  elő- 
terébe lépett,  nagyobb  önálló  müvekkel  álltam  elő.  így 
keletkezett 

Í7.  Oroszország  hatalmi  állása  Ázsiában 

czímű  munkám,  mely  németül  és  magyarul  jelent  meg 
s  mely  Oroszországnak  Ázsiában  folyton  tartó  hódító 
előrenyomulását  festette.  Lényegében  Mac  Neil-nek  a 
krimi  háború  idejében  mégjelent  The  Progress  and  pre- 
sent  Position  of  fíussia  in  ihe  Easi  czímü  munkáját 
vetettem  e  müvem  alapjául,  bővítve  ujabb  toldásokkal. 
De  ép  úgy,  mint  elődöm,  én  is  siket  füleknek  beszél- 
tem akkor  (1871-bcn);  az  emberek  nem  sok  ügyet  ve- 
tettek akkoriban  Oroszország  ázsiai  politikájára,  sőt 
engem  is  elvakult  oroszgj^ülölőnek  bélyegeztek.  Ha 
most,  midőn  az  északi  kolosszus  fél  Ázsiára  kiterjesz- 
tette már  polip-karjait  és  a  nyugat  békebontójának  te- 
kinti őt  mindenki,  visszaemlékezem  a  nagy  politikusok 
gúnyos  mosolyára,  nem  szabadulhatok  meg  attól  az 
érzéstől,  hogy  milyen  kár  volt,  idejében  való  gondosko- 
dással élét  nem  venni    a  mostani  veszedelemnek  s  hogy 

nem  látták  be,  milyen  nagy  hasznát  veszi  majdan  Orosz- 
ország Európával  szemben  annak  az  erőnek,  melyet 
Ázsiában  merített.  Második  önálló  politikai  munkám, 
melyet  a  könyvpiaczra  vetettem, 

18,  Középázsia  és  az  angol-orosz  határkérdés 
czímű,  németül  és  angolul  megjelent  munkám  volt. 
Tulajdonképen  gyűjteményes  kiadása  ez  a  különböző 
folyóiratokban  megjelent  értekezéseimnek.  E  könyvem 
a  khivai  hadjárat  idején,  a  belső-ázsiai  események  iránt 
mutatkozó  élénkebb  érdeklődés  folytán,  nagyobb  figj'el- 
met  keltett  és  számomra,  ha  nem  is  anyagi,  de  minden- 
esetre erkölcsi  elismerést  hajtott.  De  a  legnagyobb  hatást 

19.  A  küzdelem  India  birtokáért 

czímű  dolgozatom  keltette,  mely  1885-ben  jelent  meg, 
midőn  a  két  óriás  ázsiai  versengése  elérte  netovábbját 
s  a  világ  a  pendsdehi  eset  után  küszöbén  állt  annak  az 
eseménynek,  hogy  Angolország  háborúba  keveredik 
Oroszországgal.  Ez  a  kis  könyvem  (eredeti  czímén : 
The  Corning  Siruggie  for  Indía\  melyet  húsz  nap  alatt 
írtam  meg  s  mely  angolul,  francziáúl,  németül,  svédül 
és  guzerati  nyelven  (keletindiai  nyelv)  jelent  meg  egy- 
időben,  belső  tartalmával  semmiesetre  meg  nem  érde- 
melt óriási  feltűnést  keltett  és  anyagi  tekintetben  is  je- 
lentékenyen bevált.  A  dicsérő  és  köszönő  levelek  egész 
özönét  zúdította  reám  Angliából,  Amerikából  és  Ausz- 
tráliából. A  levélírók  valósággal  nagy  próféta  gyanánt 
ünnepeltek  és  olyan  angol  hazafinak  mondottak,  kinek 
Albion  körül  szerzett  érdemei  megbecsűlhetetlenek  és 
feledhetetlenek  lesznek  minden  időben.  Kaptam  ugyan- 
akkor egynehány  nem  épen  hízelkedő  levelet  is  az  angol 

szocziálistáktól  és  anarkistáktól,  kik  mindenek  előtt  sze- 
memre vetették,  hogy  beleártom  magam  hazájuk  dolgaiba 
és  kárhoztattak  izgató  figyelmeztetéseimért  s  másod- 
sorban igyekeztek  meggyőzni  róla,  hogy  igazságtalan 
és  embertelen  dolog  az,  hogy  Angolország  pénzt  és 
vért  áldozzon  idegen  népek  czivilizálására  és  meghódí- 
tására, holott  saját  földjén  a  polgárok  százezrei  pusztul- 
nak el  a  szegénység  és  a  nyomorúság  miatt.  A  gyarmat- 
politika csak  a  főúri  népet  teszi  gazdaggá  és  árasztja 
el  bőséggel,  míg  a  munkás  a  tőke  elnyomása  követ- 
keztében éhen  pusztúh  —  így  panaszkodott  egyike 
kéretlen  levélíróimnak. 

Az  angol  középosztály  és  arisztokráczia  tagjai  minden 
esetre  másképen  gondolkoztak.  Húsz  éves,  Anglia  ér- 
dekében minden  gúnyos  ellenvetések  daczára  lanka- 
datlan buzgalommal  folytatott  politikai  munkásságom 
sokakat  meggyőzött  róla,  hogy  igaz  barátja  vagyok 
Angolországnak  és  ha  voltak  is  olyanok,  kik  fanatikus- 
nak, és  anglománnak,  sőt  bolondnak  tartottak,  a  túl- 
nyomó többség  még  is  oly  írónak  tekintett,  ki  becsü- 
letesen rászolgált  az  ország  tiszteletére  és  elismerésére 
s  kit  idegen  származása  daczára  Nagy-Brittania  nagy- 
ságának és  hatalmának  előmozdítójául  kell  tekinteni  és 
megbecsülni.  Bármilyen  hideg,  büszke  és  tartózkodó 
egyébként  a  brit  az  idegennel  szemben,  engem  nyil- 
vános fellépésem  alkalmával  úgy  Londonban,  mint  a 
vidéken,  mindig  feltűnő  melegséggel  és  igazi  lelkese- 
déssel fogadtak.  Sokaknak  feltűnt  irataim  angolbaráti 
szelleme  és  sokan  fordultak  hozzám  azzal  a  kérdéssel  is: 
hogyan  lehetett  az,  hogy  távol,  az  események  színhelyé- 
től, akárhányszor  jobban  és  gyorsabban  voltam  értesülve 
a  dolgokról,   mint  a   követségek  és  a  titkos  ügynökök 

jelentéseiből  merítő  angol  kormányok?  Nos  hát,  erre 
nagj'on  egyszerű  választ  adhatok.  Először  is  nekem 
voltak  személyes  tapasztalataim  s  mert  a  távol  Kelettel 
folytatott  levelezéseimre  is  támaszkodhattam,  az  idő  fo- 
lyamán nem  egy  hozzávetésem  bevált.  Másodszor  pedig 
sokkal  nagyobb  figyelemmel  kisértem  az  orosz  sajtó 
híreit  és  nyilatkozatait,  mint  az  angol  politikusok,  kik 
között  az  orosz  nyelv  ismerete  akkor  még  nagj'on 
kevéssé  volt  elterjedve.  Engem  magamat  is  meglepeti, 
midőn  publiczista  munkásságom  szóba  került  interpel- 
lácziók  formájában  az  angol  parlamentben  is.  Mr.  East- 
wick  1870.  május  22-ikén  ezzel  a  kérdéssel  fordult  a 
kormányhoz :  ^Mennyiben  felelnek  meg  a  valóságnak 
azok  a  hirek,  melyeket  mr.  Vámbéry  említ  a  Times  e 
hó  18-iki  számában  közzétett  levelében  arról,  hogj- 
Jakub  khán  bevette  Heratot?3>  —  Lord  Enfield,  az  ak- 
kori államtitkár,  megczáfolta  állításomat,  de  nekem 
azért  még  is  igazam  volt,  mert  Herat  valóban  kezébe 
esett  Shir  Ali  khán  lázadó  fiának.  1875  június  3-án 
Hanbury  úr  ezt  a  kérdést  terjesztette  a  külügyminiszter 
elé  :  « Fölkeltette-e  (a  miniszter)  figyelmét  Vámbéry  úr- 
nak a  Times  június  2-iki  számában  megjelent  levele, 
mely  hirt  ad  egy  új  orosz  expediczióról  a  Felső-Oxus 
eddig  ismeretlen  területei  felé  ;  közöltck-e  ez  expediczió 
czélját  az  angol  kormánynyal,  és  vájjon,  mint  Vámbéry  úr 
állította,  W'einberg  diplomata  tagja  volt-e  az  expediczió- 
nak,  és  ez  az  expediczió  politikai,  vagj'  tudományos 
jellegű  volt-e  ?»  —  Mr.  Bourke,  az  akkori  államtitkár, 
erre  azt  felelte  a  parlamentben,  hogy  nagy  érdeklődéssel 
olvasta  Vámbéry  úr  levelét,  de  a  kormány  e  dologra 
vonatkozólag  még  semmi  hirt  sem  kapott.  Gyors  érte- 
sülésemmel megint  csak  nekem  volt   igazam  és  termé- 

szeles,  hogy  ily  körülmények  közt  megnőtt  írásaim 
tekintélye. 

Anélkül,  hogy  akartam,  vagy  kerestem  volna,  el- 
ismert ázsiai  politikus  lett  belőlem  és  mindenki  az 
ország  hű  barátjának  tartott.  Évről-évre  kaptam  a  meg- 
hivókat,  hogy  tartsak  előadást  Angliának  Ázsiában  való 
jelenéről  és  jövőjéről  s  ha  belefáradva  a  sok  írásba, 
kerestem  az  üdülést  s  a  változatosságot,  kimentem 
Angolországba  és  a  legkülönbözőbb  városokban,  mint 
Londonban,  Manchesterben,  Birminghamben,  Bradford- 
ban,  Shefíieldben,  Leedsben,  Edinburghban,  Glasgow- 
ban,  stb.  szerény  tiszteletdíjért  előadásokat  tartottam, 
melyekkel  felhívtam  a  nagyközönség  figyelmét  a  Kele- 
ten levő  gazdasági  és  politikai  érdekeire  s  az  Ázsia  czi- 
vilizáczióján  való  közremunkálásra  serkentettem.  Min- 
denesetre ritkítja  párját  az  olyan  idegen,  kit  évtizedeken 
Ál  nyugtalanít  egy  neki  idegen  ország  java  és  bánata. 
Tárt  karokkal  fogadtak  is  mindig  Angliában  és  a  társa- 
dalom minden  osztálya  kitüntetett  elismerésével. 

Különösen  meglátszott  ez  1885  tavaszának  válságos 
idejében  és  örökké  felejthetetlenek  maradnak  előttem 
azok  a  tüntetések,  melyekkel  Londonban  és  az  egyesűit 
királyság  más  városaiban  fogadtak.  Már  a  május  2-án, 
Herat  jelentőségéről  tartott  előadásom  alkalmával,  a 
zsúfoltságig  megtelt  minden  zugában  az  Exeter  Hall 
nagyterme  a  legelőkelőbb  körökhöz  tartozó  hallgató- 
sággal. Lord  Houghton,  a  meeting  elnöke,  köszönetet 
mondott  nekem  az  ország  nevében  s  az  újságok  jó- 
része  másnap  vezérczikkben  méltatta  szolgálataimat  és 
azt  a  kitartást,  melylyel  mindig  szembeszálltam  a  vezető 
politikusok  bűnös  optimizmusával  és  pártoskodásból 
eredő   hibáival.    Néhány   nap    múlva    a    Consiituiional 

Union  védősége  alatt  jobbára  főnemesekből  álló  kon- 
zervatív körben  a  W  illis  Rooms-ban  tartottam  előadási 
e  kérdésről :  ((Anglia  és  Oroszország  Afganisztánban, 
vagy  ki  legyen  az  úr  és  parancsoló  Ázsiában  ?»  Elő- 
adásomon megjelentek  az  angol  arisztokráczia  vezető 
emberei  s  valóban  megilletődtem,  midőn  a  szónoki 
emelvényen  egy  herczeget,  számos  lordot,  marsalt, 
tábornokot,  volt  minisztert  és  Nagy-Brittania  sok  híres 
politikusát  és  íróját  láttam  a  hátam  mögött.  Emlékem 
visszaszállt  a  múltba,  előttem  volt  az  a  sötét  őszi  éjszaka, 
midőn  koldus  módjára  egy  pad  alá  húzódtam  a  pozsonyi 
sétatéren  ;  eszembe  jutott  mindaz  a  becsmérlés,  meg- 
vetés és  nyomorúság,  mely  zsidófiú  és  éhező  auto- 
didakta koromban  ért  s  midőn  szembe  állítottam  akkori 
nyomorúságomat  azzal  a  fénynyel,  mely  ezen  a  na- 
pon körülvett,  csodálkoznom  kellett  a  sors  különös 
szeszélyein.  Hogy  lord  Hamilton,  lord  Napier  of  Mag- 
dala, lord  Cranbrook  és  mások  hogj'an  nyilatkoztak 
rólam  előadásom  előtt  és  után,  azt  megismételni  tiltja 
szerénységem  (de  ismétlem,  hogy  nem  az  a  képmutató, 
undok  tudósszerénység  I).  Elég  az,  hogy  elégtétellel 
mondhatom,  hogy  a  politikai  harczvonalba  állítottam  a 
büszke  angol  arisztokrácziát  az  akkor  hatalmon  levő 
liberálisok  bűnös  optimizmusa  ellen  és  ha  ez  a  tény 
egyrészről  fénypontja  gyanánt  tekinthető  politikai  mun- 
kásságomnak, másrészről  bizonyságul  szolgál  arra  is, 
hogy  milyen  nagylelkű  és  fenkölt  szellemű  az  a  büszke- 
sége miatt  annyiszor  gyalázott  brit  nemzet,  ha  az  érdem 
elismeréséről  és  hazájának  érdekéről  van  szó. 

Nagy  hevemben,  melylyel  Anglia  politikai  kérdéseibe 
avatkoztam,  csak  utóbb  tűnt  fel  nekem  ez  a  körülménv- 
A  többi  közt  érdemes  itt  megemlékeznem  a  következő- 

ről.  Midőn  az  1880-iki  utolsó  afgán  háború  befejeztével 
minden  áron  halomra  akarta  dönteni  ellenzékének  poli- 
tikáját a  kormányra  jutott  liberális  párt  és  elhatározta, 
hogy  Kandahart,  ezt  a  fontos  határállomást  visszaadja 
az  afgánoknak,  nyilt  levéllel  fordultam  lord  Lyttonhoz, 
India  akkori  alkirályához ;  óva  intettem  őt  e  lépéstől  és 
reá  mutattam  a  belőle  származó  veszedelemre.  Levele- 
met átvette  az  egész  sajtó  és  néhány  nap  múlva  a  kö- 
vetkező táviratot  olvastam  a  német  újságokban : 

a  London,  február  22. 

«Minthogy   ma  nagj^  meetinget  tartanak  Kandahar 

megszállásának  fenntartása  mellett,   épen  kapóra  jött 

Vámbérynak  Lyttonhoz   írt  nyilt  levele.  E  levél  kifejti, 

hogy   Kandahar  feladása    helyrehozhatatlan    kárt    tesz 

r 

Ázsiában  Angolország  tekintélyének,  mert  az  ázsiai 
nép  csak  a  gyöngeség  jelét  látná  benne.  Vámbéry  ki- 
jelenti azt  is,  hogy  Kandahar  megszállása  kellő  határo- 
zottság mellett  semmi  esetre  sem  járhat  veszteséggel  s 
csakis  hasznára  válhatik  Indiának,  mert  a  kandaharbeliek 
a  legjobb  kereskedői  Középázsiának.  Végűi  kifejti  azt 
is,  hogj^  az  oroszok  néhány  év  múlva  Mérv  megszállása 
nélkül  is  Kandahar  kapui  előtt  fognak  állni.)) 

Maga  lord  Lytton  ez  ügyben  a  következő  levelet 
irta  nekem : 

(kKnebworth  Park,  Sievenaye,  Herls, 
((1885  február  22-éii. 

^Kedves  Vámbéry  tanár,  —  Nagyon  lekötelezett 
Kandaharra  vonatkozó  érdekes  és  értékes  levelével,  és 
még  fokozta  lekötelezettségemet  azzal,  hogy  beleegye- 
zett a  levél  közzétételébe,  a  mivel  éltem  is.  Midőn  pár 

évvel  ezelőtt  Houghton  lordéknál  szerencsém  volt  meg- 
ismerkedni önnel,  nem  igen  gondoltam,  hogy  még  reá- 
szorulok és  igénybe  fogom  venni  becses  segítségét 
abban  a  törekvésben,  hogy  Angliának  a  Keleten  való 
uralmát  megmentsük  a  halálnak  attól  az  egyetlen  for- 
májától, a  melytől  az  istenek  maguk  sem  tudják  meg- 
óvni kegj-eltjeiket :  az  öngyilkosságtól.  Mindamellett 
tartok  tőle,  hogy  mostani  őrzőit,  kik  esküsznek  Mózesre 
és  a  prófétákra,  nem  téríti  meg  más  —  mint  a  halál. 
A  megtérésnek  az  az  egyetlen  formája,  melyre  ők  haj- 
landóknak látszanak,  Themisztoklesz  dicsekvő  mondá- 
sának megfordításával,  a  nagyhatalomnak  kishatalommá 
való  átalakulásával  végződhetik. 

«Fogadja,  kedves  Vámbéry  tanár,  őszinte  tiszteletem 
kifejezését  Lytton.i^ 

Az  Anglián  kívül  álló  Európában  vajmi  ritkán,  vagy 
talán  sohasem  tartják  érdemesnek  előkelő  állásban  levő 
kormányférfiak,  hogy  így  beszéljenek  az  íróemberrel. 
S  ha  már  a  szabad  népet  jellemző  ily  eljárás  magában 
véve  is  elég  arra,  hogy  a  becsvágyó  írót  elbájolja  és 
még  nagyobb  lelkesedésre  ragadja,  kérdem  mit  szóljon 
az  olyan  író,  ki  tudja,  mily  dicső  munkásságot  fejt  ki 
Angolország  Ázsiában,  ki  ifjúkorától  fogva  rajongott  a 
politikai  szabadságért  és  megundorodva  az  Ausztriá- 
ban azelőtt  divatban  volt  középkorias  előitéletektől,  itt 
származása  miatt  való  minden  szégyenkezés  nélkül  oly 
szabadon  mozoghatott  és  munkálkodhatott?  Mondjanak 
bármit  az  angolokról  (mert  nekik  is  megvannak  a  maguk 
igen  nagy  hibái),  de  azt  az  egyet  meg  kell  nekik  hagyni, 
hogy  ők  mindenekelőtt  emberek  és  csak  azután  brittek, 
hogy  ők  tették  a  legnagyobb  haladást  a  tizenkilenczedik 

század  dicső  korszellemében  és  hogy  például  egy  Disraeli 
és  mások  szereplése  merő  lehetetlenség  volna  nemcsak 
Németországban  és  Ausztria-Magyarországban,  a  hol 
bizonyos  tekintetben  még  mindig  érezhető  a  középkor 
dohos  illata,  hanem  még  a  szabadságát  olyan  nagyra- 
tartó Francziaországban  is.  Kérdezem  továbbá  :  van-e 
ember  a  világon,  ki  megőrizhetné  egykedvűséget,  midőn 
elgondolkozik  arról  a  szerepről,  melyet  ez  a  kis  sziget- 
csoport játszik  az  egész  föld  kerekségén  és  arról,  hogyan 
kormányozza  és  vezérli  szebb  jövő  elé  ez  a  kis  nép  több 
száz  milliónyi  különböző  színű,  nyelvű,  és  különböző 
hitet  valló  embertársát?  Az  ily  rendkivűli  és  valósággal 
tüneményes  energia  mindenesetre  csodálatra  kell,  hogy 
ragadja  a  gondolkozó  és  az  emberiség  története  iránt 
érdeklődő  íróembert ;  mert  ha  tiszteletet  kelt  bennünk 
hatalmi  állásával  a  dicsőségnek  tetőpontján  álló  Róma, 
miként  hagyna  bennünket  közömbösen  a  nála  sokkal 
nagyobb,  hatalmasabb  és  fenségesebb  Albion  csodás 
életműködése  ?  Ezek  és  a  hozzájuk  hasonló  okok  tettek 
elfov;ülttá  kezdettől  fogva  Anglia  iránt,  ezek  miatt  lel- 
kesedtem érdekeiért  és  az  ázsiai  angol-orosz  versengés 
kérdéseiben  ezért  foglaltam  mindig  Anglia  mellett  ál- 
lást. És  tehettem  volna  máskép,  vagy  szabad  lett  volna 
máskép  tennem,  midőn  Oroszországnak  szabadsághar- 
czunkba  való  gyalázatos  beavatkozására  gondoltam,  és 
ha  fontolóra  vettem  azt,  hogy  a  czár  kormányát,  a  zsar- 
nokságnak ezt  a  borzalmas  eszközét,  minden  elképzel- 
hető bűnnek  és  visszaélésnek  ezt  a  fertőjét,  az  emberi 
nemnek  ezt  a  gyalázatát  hódítások  által  erősíteni  és 
támogatni  nem  szabad?  Minél  nagyobbra  nő  a  czári 
uralom  Ázsiában,  annál  erősebb  eszközök  esnek  a  ke- 
zébe, hogy  elnyomhassa  Európa  szabadságát   és  annál 

könnyebb  lesz  Oroszországnak,  hogy  baráti  szolgála- 
tokat tehessen  az  önkényuralomra  áhítozó  saját  feje- 
delmeinknek. Angolország  nagj'sága  kárunkra  nem, 
hanem  csak  hasznunkra  válhatik  és  szabad  ember  nem 
nézheti  irigy  szemmel  a  sikert,  melyet  a  tizenkilen- 
czedik  század  műveltségének  ez  a  méltó  fáklyavivöje 
arat  Ázsiában. 

Ez  irányban  kifejtett  irodalmi  munkásságom  minden- 
esetre szemet  szúrt  a  ravasz  moszkovitáknak  és  nem 
érdekesség  nélkül  való  a  mód,  melyen  el  akarták  hárí- 
tani útjokból.  Pesten  egyszer  megtisztelt  látogatásával 
egy  ismert  orosz  államférfiú  és  a  következő  megjegy- 
zéssel kezdte  a  szót :  —  Midőn  a  nagy  görög  hadvezér 
Perzsiába  menekült,  bemutatkozott  Cyrusnak,  Görög- 
ország legnagyobb  ellenségének.  Magyarországba  jöttem 
és  tiszteletemet  teszem  önnél.  —  Természetes,  hogy  szí- 
vesen fogadtam,  a  mennyire  csak  lehetett;  a  kipróbált 
diplomata  pedig,  a  hogy  körülnézett  egészen  szegényes 
lakásomban,  mosolyogva  megjegyezte:  —  Nagyon  sokat 
dolgozik,  de  úgy  látszik,  nincs  túlságosan  nagy  mód- 
ban. Bizonyára  sokkal  vagyonosabb  lenne,  ha  eyyáltalán 
semmit  sem  dolgoznék.  —  Mosolyogva  feleltem  én  is, 
hogy  Ázsiában  megszoktam  a  dervis-életet,  hogy  lelkileg 
és  testileg  mindamellett  egészen  kitűnően  érzem  magam 
és  hogy  a  szellemi  eredményre  való  tekintettel  nem 
szándékozom  és  nem  is  óhajtok  változtatni  ezen  az 
állapoton.  —  Vagy  úgy !  —  mondotta  a  moszkovita, 
erősen  a  szemem  közé  nézett  és  hamarosan  más  térre 
vitte  át  a  beszélgetést.  Történtek  más  kísérletek  is, 
hogj'^  leterítsenek  megkezdett  útamról  és  hogy  tönkre 
tcgj'ék  jó  híremet  Anglia  és  a  szárazföld  szemében.  De 
hiú  volt  ez  uraknak  minden  fáradozása,  mert  a  zsarnoki 

kormánynak  és  poroszlóinak  minden  gyülölsége  hatását 
vesztette  egy  szabad  nép  zúgó  tetszésével  és  az  egész 
szabadelvű  Nyugat  helyeslésével  szemben. 

Londonból  1885  tavaszán,  midőn  háború  volt  készü- 
lőben Anglia  és  Oroszország  között  a  pendsdehi  kérdés 
miatt,  sok  más  városba  kaptam  meghivást.  A  levelek- 
nek és  táviratoknak  oly  óriási  tömegét  kaptam  napról- 
napra, hogy  csak  fizetés  nélkül,  puszta  hazafiságból 
felajánlkozó  magántitkároin  segítségével  győztem  fel- 
dolgozásukat. Csak  egynehány  kiváló  jelentőségű  vidéki 
város  meghivását  fogadtam  el,  mert  nagyon  is  fárasztó 
lett  volna  és  nagyon  is  próbára  tette  volna  lestem  ere- 
jét, hogj^  napközben  úton  legyek  és  minden  este  más- 
más helyen  viseljem  a  hivatalos  fogadtatás  fáradalmát, 
megtartsam  előadásomat  és  részt  vegyek  a  társas  vacso- 
rákon. E  körútam  legemlékezetesebb  állomásai  gyanánt 
említem. meg  Newcastle-on-Tyne-ben  és  Brighton-ban 
való  fellépésemet.  Az  első  helyen  említett  észak-angol- 
országi nagy  iparűző  városban  a  színház  volt  helye  fel- 
olvasásomnak, igazabban  szólva  szabad  előadásomnak. 
A  ház  minden  zugában  megtelt,  egymás  hátán  szoron- 
gott a  hallgatóság  és  a  roskadásig  telve  voltak  a  kar- 
zatok. Voltam  már  szabóinas,  szolga,  házitanító,  efendi, 
dervis,  minden  voltam  már  ezen  a  világon,  csak  szín- 
padi hős  voltam  ezúttal  első  ízben,  és  ámbár  nem  bán- 
tott a  lámpaláz,  mégis  rendkívüli  hatással  volt  reám  az 
emberek  ez  óriási  sokasága  és  az  a  lelkesedés,  melylyel 
fogadtak.  Gyakran  szakította  meg  perczekig  tartó  taps- 
vihar másfélóráig  tartó  beszédemet,  midőn  pedig  utalva 
az  indiai  császárságot  fenyegető  veszedelemre,  ily  szók- 
kal fordultam  hallgatóimhoz  :  —  Ama  hősök  szellemei, 
kik  elestek  az  Indiáért    folytatolt   küzdelemben,   kik   e 

kisded  szigetet  urává  tették  a  legnagyobb  ázsiai  biro- 
dalmak egyikének  és  hatalmassá  és  gazdaggá  is  telték, 
e  hősök  szellemei  azt  kérdezik  tőletek :  Vájjon  semmivé 
akarjátok-e  tenni  munkánk  gyümölcsét  és  azt  akar- 
jálok-e,  hogy  az  ellenséges  kéz  elrabolja  a  brit  korona 
legszebb  drágagyöngyét?  —  szinte  könnyekre  fakasztott 
a  ház  minden  zugából  visszhangzó  frenetikus  «No! 
No!»  kiáltás  és  bámulva  láttam,  hogy  milyen  tüzes  lel- 
kesedésre képesek  a  ködös  éjszak  gyermekei.  Ehhez 
hasonló  jelenetet  értem  meg  Brighton-ban,  hol  beszé- 
dem szintén  rendkívüli  hatással  volt  a  hallgatókra.  Elő- 
adásom végeztével  szokás  szerint  sokan  tódultak  föl  a 
szónoki  emelvényre,  hogy  kézszorítással  adhassanak 
kifejezést  köszönetüknek.  A  többi  közt  hozzám  lépett 
egy  előkelően  öltözött  koros  hölgjMS,  megragadta  mind 
a  két  kezemet  és  zokogásba  fúló  hangon  így  szólt  hoz- 
zám :  —  Oh  drága  jó  Angolországom,  ön  jó  szolgálatot 
lett  neki.  Uram !  dicső,  aranyos  ország  ez,  tegyen  vele 
jót  továbbra  is.  A  jó  Isten  meg  fogja  önt  jutalmazni  e 
cselekedetéért !  —  A  szegény  asszony  reszketett,  mikor 
ezt  mondotta  és  rendkívüli  felindúltságra  valló  tekin- 
tetét nem  fogom  elfelejteni,  a  míg  csak  élek. 

Mint  nagyon  jellemző  dolgokról,  meg  kell  hogy 
emlékezzem  még  a  barátságnak  azokról  a  megnyilvá- 
nulásairól, melyeket  magánemberek,  nekem  azelőtt  me- 
rőben ismeretlen  angolok  részéről  tapasztaltam  Lee- 
iurimi  /oí/romban.  Több  vasúti  állomáson  csak  azt 
láttam,  hogy  hirtelen  megnyílik  kupém  ajtaja  és  étellel 
s  itallal  gazdagon  megrakott  kosárban  elém  adják  a 
reggelit,  rajta  egyszerűen  ilyféle  felirásokkal :  ^From 
an  admireri>,  vagy  nFrom  a  gralefiil  Englishman^.  De 
a  legnevezetesebb  mégis  az  a  vendégszeretet  volt,  mely- 

ben  egy  bizonyos  Russel  Shaw  nevű  londoni  úr  része- 
sített Már  Budapestre  elém  küldötte  meghívóját.  Midőn 
Londonban  kiszálltam  a  pályaudvaron,  elém  állt  egy 
szolga  és  átadott  egy  levelet,  melylyel  Shaw  úr  ren- 
delkezésemre bocsátotta  fogatát.  A  szolga  átvette  úti- 
málhámat,  Westendbe  hajtattunk,  megálltunk  a  Sack- 
ville  Street  26.  számú  háza  előtt,  hol  bevezettek  a  tisz- 
teletemre dúsan  feldíszített,  több  szobából  álló  lak- 
osztályomba. Készen  leltem  ott  már  mindent,  a  mit 
kényelmem  csak  megkívánhatott.  A  legfinomabb  faj- 
tájú szivart,  likőrt,  pompás  íróasztalt,  levéljegyeket  stb. 
Minden  a  rendelkezésemre  állott  s  alighogy  végeztem 
az  öltözködéssel,  megjelent  a  szakács  és  kedves  éte- 
leimet tudakolta,  elém  terjesztve  azt  a  kérését  is,  jelöl- 
ném meg  az  időt,  mikor  a  lunchot  és  az  ebédet  felszol- 
gáltatni kívánom.  Délután  volt  már,  midőn  megjelent 
vendéglátó  gazdám,  kérve  előbb  engedelmemet,  hogy  be- 
iTiutatkozhassék.  Természetes,  hogy  Shaw  urat  a  lehető 
legszívesebb  módon  fogadtam  a  saját  házában ;  ő  pedig 
megkérve,  hogy  kedvem  szerint  hívjak  vendégeket  és 
rendelkezzem  konyhájával,  pinczéjével  és  fogatával, 
eltávozott.  Három  hétig  voltam  e  vendégszerető  ház 
lakója.  Shaw  úr  alig  hogy  mutatkozott  ez  idő  alatt  és 
csak  az  elutazásom  előtt  való  nap  tette  nálam  tiszte- 
letét. Kérdezte,  hogyan  éreztem  magam,  aztán  szeren- 
csés utazást  kívánva,  ismét  eltávozott.  Soha  életemben 
többé  e  férfiút  nem  láttam.  Minden  esetre  igaz  példa- 
képe volt  az  angol  szeretetreméltóságnak. 

Lehet-e  és  szabad-e  hát  csodálni,  hogy  az  elismerés- 
nek ily  önkéntelen  megnyilatkozásai  egészen  más  szín- 
ben láttatták  előttem  politikai  munkásságomat,  mint 
annakelőtte  gondoltam  és  reméltem  volna?  Mindenesetre 

beláttam,  hogy  a  publiczistaság  egymagában  nem  ruhá- 
zott volna  fel  ily  tekintélylyel,  ha  nem  szolgál  alapjául 
tisztán  tudományos  munkásságom,  mely  ha  ismeretlen 
maradt  is  a  nagy  közönség  előtt,  Angolország  irányadó 
köreinek  Ítéletében  megállapította  hitelemet.  A  publiczis- 
taság csak  akkor  lelhet  igazi  méltánylatra,  ha  pusztán 
elkalandozást  jelent  a  komoly  irodalom  mezejéről  és 
valamint  nem  ok  nélkül  keltik  rossz  hírét  az  újságírásnak 
a  « félben  maradt  tehetségek]^  jelzőjével,  viszont  a  szigo- 
rúan és  kizárólagosan  elméleti  írómesterség,  sajnos, 
nagyon  is  gyakran  viseli  magán  a  meddőség  bélyegét. 
Kétségtelen,  hogy  nem  minden  szaktudományt  lehet  a 
gyakorlat  terén  életelevenné  és  népszerűvé  tenni,  de 
mikor  a  tanulmányt  a  messze  földön  élő  népekkel  való 
sűrű  érintkezés  útján  kell  fenntartani,  a  hirlapirás  nél- 
külözhetetlen kapcsolatot  jelent  az  elmélet  és  a  gj'a- 
korlat  között  és  a  könnyű  irodalmi  foglalkozás  ép 
olyan  elkerülhetetlen,  mint  a  milyen  jótékony  és  éltető 
hatással  van  az  ember  szellemére.  Mikor  néhány  óra 
hosszáig  szövegkiadással,  nyelvhasonlítással,  vagj'  tisz- 
tán néprajzi  tanulmányokkal  foglalkoztam,  szükségét 
éreztem,  hogy  ujságczikket  írjak  és  a  szókkal  való  pisz- 
mogás egyhangúsága  után  ily  módon  keressek  üdülést 
a  politikai  hozzávetések  mezején.  A  nap  legalkalmasabb 
idejét,  tudniillik  a  reggeli  órákat  egyesegyedűl  komoly 
tanulmányaimnak  szenteltem  és  csak  harmincz  és  ötven 
éves  korom  közt  áldozhattam  egynehány  órát  este  is  a 
komoly  tanulmányoknak.  Czikkírással  csak  délelőtt  tíz 
és  tizenkét  óra,  vagy  délután  két  és  öt  óra  közt  foglal- 
koztam és  pedig  íródeák  segítségével.  A  gyakorlat  és  a 
megszokás  révén  annyira  vittem,  hogy  különböző  nyel- 
veken két,  sőt  egyszer  három  íródeáknak  is  mondottam 

tollba  különféle  vezérczikkeket,  vagy  más  czikkfélét. 
Az  ilyen  erőpróbák  csak  akkor  jártak  fejfájással  és  vér- 
tódulással,  midőn  már  közel  voltam  az  ötvenhez ;  föl 
is  hagytam  velők,  de  azért  még  ötvenes  éveim  után  is 
sokáig  diktáltam  hevenyészve  czikkeket,  mint  a  hogy 
egyáltalán,  még  tudományos  műveimet  sem  véve  ki, 
mindig  csak  emlékezetemből  írtam  és  dolgoztam.  Nem 
szólva  derviskori  vándorlásom  idején  arab  írásjegyekkel, 
de  magj^arúl  írt  jegj'zeteimről,  soha  jegj^zőkönyvet  nem 
hordottam  magammal,  következésképen  soha  jegyzete- 
ket nem  készítettem  később  írandó  munkáim  számára. 
Persze,  a  milyen  az  anyag,  olyan  a  munka.  És  erős 
önámításba  esném,  ha  említetlenül  hagynám  azokat  a 
hibákat  és  fogyatkozásokat,  melyekben  nem  egy  iro- 
dalmi munkám  szenved  épen  a  feldolgozás  e  szokatlan 
módja  következtében.  Nem,  ilyen  vakká  sohasem  tett  a 
hiúság.  Amilyen  szokatlan  és  furcsa  volt  tanulókorom, 
ép  olyan  sajátszerűvé  fejlett  később  irodalmi  termé- 
kenységem s  ha  mégis  van,  a  miért  boldog  elégtétellel 
nézem  húsz  éves  irodalmi  munkásságomat,  ez  a  valami 
nem  lehet  más,  mint  a  fáradást  nem  ismerő  szorgalom 
és  a  szigorú  ragaszkodás  e  jelszavamhoz :  Nulla  dies 
sine  lineüy  melylyel  életem  nyarának  szép  évadját  töl- 
töttem. Magánéletem,  vagy  közszereplésem  semmi  né- 
ven nevezhető  eseménye  sem  rendíthette  meg  ez  élet- 
módomat és  semmi  a  világon  sem  lett  volna  képes  reá- 
bírni, hogy  másnemű  élvezetekre  áldozzam  az  édes 
munkának  szánt  órákat,  vagy  hogy  eltérítsen  kitűzött 
czélomtól. 

Hiszen  abban  a  szerencsés  helyzetben  voltam,  hogy 
soha  sem  kerestem  és  nem  is  ismertem  azt,  a  mit  kö- 
zönségesen mulatságnak,  szórakozásnak,  vagy  időtöltés- 

nek  mondanak.  Valamint  küzdelmes  tanulókoromban 
is  nyolcz,  vagy  tíz  órán  át  oktattam  és  hat  órát  szen- 
teltem saját  tanulmányaimnak,  azonképen  szinte  hatvan 
éves  koromig  lehetségessé  tette  kifogástalan  testi  egész- 
ségem, hogy  naponta  kezdetben  líz,  utóbb  hat  óra  hosz- 
száig  dolgozhattam,  nem  is  szólva  arról  az  időről,  melyet 
s  különféle  napilapok  és  tudományos  folyóiratok  olva- 
sására áldoztam.  Szinházban  teljes  életemben  csak  egy- 
néhányszor voltam,  hangversenyre  pedig  már  azért  sem 
jártam,  mert  nem  volt  érzékem  a  magasabb  zenei  élve- 
zetek iránt.  Szívesen  jártam  volna  esteli  társaságokba, 
melyekben  szakbeli  társak  között  szellemi  ösztönzési 
és  jóleső  nézetváltást  lelhettem  volna ;  de  hazámban, 
a  hol  csak  a  nemzeti  politika  czéljai  és  eszményei  fog- 
lalják el  a  társadalmat,  nem  voltak  művelői  a  Kelet 
gyakorlati  ismeretének,  nem  volt  senki,  a  ki  érdeklődött 
volna  Ázsia  időszerű  eseményei  iránt  és  ahhoz  az  egy- 
nehány tudóshoz,  jobbára  nyelvészhez,  ki  esténkint  more 
ieutonico  derekasan  fenekére  nézett  a  pohárnak,  már 
azért  sem  szegődhettem  társul,  mert  természetemnél 
fogva  mindig  idegenkedtem  a  szeszes  italtól  és  minden 
rendetlenségtől.  Otthont,  (Lsweet  homei>'Ol,  e  szó  angol 
értelmében  szerény  mértékben  sem  adott  nekem  a  sors, 
mert  feleségem,  e  házias,  jólelkű  és  kitűnő  asszony,  éve- 
ken át  betegeskedett  és  ha  nem  lett  volna  a  világon 
az  a  szép  fiú,  kivel  megajándékozott,  s  ki  utóbb  derék 
tudományos  emberré  lett,  családi  boldogságról  lulaj- 
donképen  sohasem  szólhattam  volna.  De  földi  boldog- 
ságomnak erős  vára  volt  könyvtáram  és  dolgozószo- 
bám ;  oly  vár  volt  ez,  melyből  beláttam  három  világ- 
részt, s  a  melyből  Európa,  Ázsia  és  Amerika  különböző 
országaival    folytatott    sűrű    levelezéssel    fentarthatlam 

személyes  és  tudományos  összeköttetéseimet.  Lélekben 
tehát  mindig  benne  éltem  a  különböző  országokban  és 
nyelvökben,  és  török,  perzsa,  özbég,  kirgiz,  német,  fran- 
czia,  angol  és  amerikai  emberekkel  váltott  leveleim  ré- 
vén megőrizhettem  a  különböző  nyelvekben  való  ottho- 
nosságomat s  megtarthattam  az  eleven  kapcsolatot  ama 
távoli  országok  politikai,  gazdasági  és  vallási  viszonyai- 
nak legaprólékosabb  részleteivel  is.  Mindennapi  postám 
e  szerint  állandó  összeköttetést  biztosított  köztem  és 
ama  távol  vidékek  közt,  melyeken  éltem  és  a  melyeken 
mindig  édessé  és  kellemessé  tette  számomra  a  gondo- 
latban való  ottlétet  az  élénk  képzelet. 

Inkább  ennek  az  oknak  tulajdonítom,  mint  a  velem 
született  nyelvbéli  képességnek  azt,  hogy  több,  mint 
negyed  évszáz  elteltével  is  folyékonyan  és  hibátlanul 
beszélhettem  a  különböző  ázsiai  és  európai  nyelveken. 
Mindig  egyforma  könnyűséggel  bántam  a  magyar,  német, 
tót,  szerb,  török,  tatár,  perzsa,  franczia,  olasz  és  angol 
nyelvekkel  s  kiejtésem  és  mondalkötésem  formáinak 
kisebb,  vagy  nagj'obb  tökéletességét  jobbára  a  benn- 
szülöttekkel való  rövidebb,  vagy  huzamosbb  személyes 
érintkezésem  állapította  meg.  Másként  állt  a  dolog  a  toll- 
forgatással  e  nyelveken.  Ebben  a  tekintetben  nem  vált  be 
a  latin  mondás  igazsága :  Quoi  linguas  calles,  lot  homines 
vales,  mert  ámbár  többféle  nyelven  írtam,  mégis  be  kell 
vallanom  őszintén,  liogy  szedésre  kész  módon,  vagyis 
hibátlanul  nem  voltam  képes  írni  egyetlen  egy  nyelven 
sem.  Régebben  sokat  és  meglehetősen  jól  írtam  magya- 
rul. Később  jobbára  németül  és  angolul  írtam  s  a  mit 
1864  óta  közzé  tettem,  ez  említett  két  nyelven  írtam 
meg.  Hogy  a  stílus  folyékonyságára  szert  tehessek,  más 
szóval,    hogy    otthonosabbnak    érezhessem   magam   az 

idegen  szójárásban,  régebben  félórát,  vagy  még  hosz- 
szabb  időt  is  töltöttem  minden  nap  az  illető  nyelveken 
való  olvasással.  Ily  módon  jöttem  bele  az  idegen  szójárás 
beszédmódjába,  vagyis  inkább  sajátosságaiba  és  toll- 
foghatóvá  az  angol,  német  vagy  török  nyelven  csak 
akkor  lettem  bizonyos  mértékig,  midőn  gondolkozni 
tudtam  már  e  nyelveken.  E  szerint  anyanyelvemről 
szólni  mindenesetre  vajmi  bajos  volna  s  én  különösen 
már  azért  sem  tehetem  magamévá  azt  a  felfogást,  hogy 
a  melyen  az  ember  önkénytelenül  gondolkozik,  az  a 
nyelv  az  embernek  anyanyelve,  mert  a  hosszas  gyakor- 
lat és  megszokás  képessé  tett  reá,  hogy  gondolkozzam 
minden  oly  nyelven,  a  melyben  lélekben,  vagy  tényleg 
hosszabb  időn  át  élnem  adatott.  Minthogy  pedig  iQú 
koromtól  fogva  sokat  olvastam  németül,  ezen  a  nyelven 
végeztem  tanulmányaimat  és  később  is  minden  idegen 
nyelv  között  ezzel  éltem  legsűrűbben  Magyarországon, 
minden  idegen  nyelv  között  ezt  kezeltem  a  legkönnyeb- 
ben és  a  legsűrűbben  is.  De  ép  olyan  könnyen  irtam 
utóbb  angolul  is,  különösen,  ha  néhány  hétig  Angliában 
éltem ;  és  ha  nem  is  vittem  annyira  soha,  hogy  benn- 
szülöttnek tartsanak,  mint  a  hogy  annak  tartottak  teszem 
a  törökök,  francziák,  németek  és  a  perzsák,  néha  mégis 
nagy  elégtétellel  töltött  el  a  bírálat,  mikor  olvastam  a 
dicséretet,  hogy  az  idegenszerűségnek  nyoma  sincs 
kiejtésemben,  s  mikor  dicséretét  hallottam  írásmódom 
zamatosságának. 

A  nyelvbeli  viszonyok  és  átalakulások  terén  meg- 
lehetősen hosszú  irodalmi  munkásságom  alatt  tett  e 
megfigyeléseimről  áttérek  most  egy  oly  tárgyra,  mely  a 
legeltérőbb  találgatásokra  adott  okot  ismerőseim  körében 
s  a  mely  a  maga  általánosságában  érdekelheti  az  olvasó 

közönséget  is.  Irodalmi  munkásságom  anyagi  eredmé- 
nyéről szólok,  melyei  írásaim  sokféleségére  és  nemzet- 
közi voltára  való  tekintettel  jelentékenyen  túlbecsültek. 
Említettem  már,  hogy  mennyi  jövedelmet  hajtott  első 
utazási  művem,  mely  Londonban  Murraynél  jeleni  meg 
és  ugyanakkor  kifejezést  adtam  annak  a  keserű  csaló- 
dásnak, melyet  a  reményeim  és  a  valóság  közt  mutat- 
kozó ellentét  támasztolt  bennem.  Nem  sokkal  jobban 
alakúit  a  helyzet  később  megjelent  angol  könyveimmel 
sem,  mert  egyikök  sem  hozott  többet  a  konyhámra  200 
font  sterlingnél,  sőt  nagyobb  részök  még  ennyit  sem. 
Németországban  még  szegényebbűl  és  szűkösebben 
jövedelmezett  irodalmi  munkásságom  és  500  tallér  volt 
a  legnagj'^obb  tiszteletdíj,  melyet  egyes  népszerűen  meg- 
írt munkámért  fizettek.  Nem  ok  nélkül  említem  a  «nép- 
szerű»  jelzőt,  mert  tisztára  tudományos  munkáért  sem- 
mit sem  kaptam  és  három  kötetet  tevő  szövegkiadásaim 
^csagatáj  és  ujgur  nyelvtanulmányaim  és  a  Seibaniász) 
egymagukban  belekerültek  néhány  ezer  forintomba, 
hogy  ne  is  szóljak  A  magyarok  eredete  és  A  török 
faj  czímü  munkáim  költségéről,  melyekért  nem  kap- 
tam egj'  ái'va  fillért  sem.  Annál  jövedelmezőbb  volt  a 
ozikkírás,  különösen  pedig  Angliában,  hol  egyes  havi 
folyóiratok  húsz,  sőt  harmincz  guineai  is  fizettek  mun- 
kám ívéért.  Tapasztalataim  közé  tartozik,  hogj'  egy  óra 
hosszáig  tartó  angol  íróskodás  többet  ér  hat  óra  hosz- 
száig  tartó  német  irodalmi  tevékenységnél ;  de  az  is  igaz, 
hogy  ^  ™íg  ^  német  folyóiratok  valóságos  lerakodó 
helyéül  kínálják  magokat  a  még  oly  elméletinek  tartolt, 
vadul  spekulatív  és  megemészthetetlen  tárgyaknak,  az 
angol  review-knak  a  ma//er  of  facts  hajhászásában  csak 
is  gyakorlati  értékű  és  csak  szenzácziós  tárgyak   kelle- 

nek.  A  német  szeuileirodalom,  úgy  látszik,  csak  mosta- 
nában jött  reá,  hogy  lehet  értekezést  írni  komoly  tár- 
gyakról is  anélkül,  hogy  nehézkes  stílusunkkal  és 
oldalakra  terjedő  jegyzetekkel  halálra  untassuk  olva- 
sóinkat s  most  már  gyakrabban  találunk  bennök  a 
messze  országok  és  népek  politikai  és  társadalmi  viszo- 
nyairól szóló  vonzóan  megirt  czikkeket  is.  Irodalmi 
pályám  kezdetén  még  nem  így  álltak  a  dolgok.  A  német 
orientalista  tudomány,  mely  vitathatatlanul  a  legtudósabb 
és  a  legalaposabb  a  maga  nemében  ezen  a  világon^ 
főképen  az  ázsiai  kultúrnépek  múltjával,  ismert  klasz- 
szikus  művek  szövegbirálatával  és  a  sémi  és  árja  nyelvek 
grammatikus  fejtörő  kérdéseivel  vesződött,  ellenben  nem 
volt,  vagy  legalább  ritkán  volt  a  németek  közt  művelője 
egészen  a  legújabb  időkig  a  Kelet  gj^akorlati  ismereté- 
nek, mert  ez  a  kérdés  nem  vágott  még  nemzeti  politi- 
kájok  érdekkörébe.  Viszont  Anglia,  indiai  császársága 
és  az  egész  ázsiai  szárazföldre  kiterjedő  gazdasági  ösz- 
szeköltetései  miatt,  régtől  fogva  nagj'  érdeklődést  tanú- 
sított a  Kelet  országainak  életnyilvánulásai  iránt  és 
valamint  a  tudósai  is  főképen  ezen  a  téren  lettek  ki- 
válóakká,  azonképen  nagy  közönsége  is  az  irodalom- 
nak csak  ezt  az  ágát  méltatta  figyelmére.  A  könj-vtárá- 
ban  ülő  egykori  utazónak  természetesen  nem  könnyű 
dolog  új  s  a  gyakorlati  életet  érintő  kérdésekkel  lépni 
előtérbe  s  ennek  következtében  csak  nagy  ritkán  állhat 
elő  gondolatébresztő  munkával,  és  bármilyen  fényes 
legyen  is  a  tiszteletdíja,  tollával  mégis  aránylag  keveset 
kereshet  és  sohasem  tehet  szert  oly  helyzetre,  mint  teszem 
a  szépíró,  vagy  az  olyan  tudós,  ki  ügyesen  és  népszerűen 
bánik  a  mindennapi  életbe  mélyen  belevágó  tárgygj-al 
és  gonílolatát  képes  alkalmas  formában  a  piaczra  vinni. 

Mindent  egybevetve,  csakis  az  erkölcsi  jutalom  tekin- 
tetében mondhatom  gazdagnak  és  sikeresnek  sok  évi 
irodalmi  munkásságomat.  Az  a  gyűjtemény,  melyet  a 
löriénetesen  birtokomba  jutott  bírálatokból  és  ismer- 
tetésekből állítottam  össze,  majdnem  kétszáz  német, 
franczia,  angol,  urdu,  olasz,  magyar,  török,  orosz  és 
újgörög  nyelven  írott  czikket  foglal  magában,  melyek 
elismerőleg  emlékeznek  meg  irodalmi  munkásságom* 
ról.  A  többi  és  nekem  ismeretlenül  maradt  közlemény 
száma  több  százra  rúghat ;  erre  vallanak  a  világ  min- 
den részéből  kapott  leveleim,  melyek  egyébként  inkább 
alkalmatlanságomra,  mint  épülésemre  szolgáltak.  Iro- 
dalmi munkásságom  minden  nagy  hibái  és  számtalan 
fogyatkozása  mellett,  mégis  oly  helyzetbe  juttatott,  mely 
túltesz  legvérmesebb  reménységeimen  és  igazolja  e  mon- 
dást: Et  voluisse  sat  est  A  munka  jó  egészségben  tar- 
tott, megelégedetté,  tehát  gazdaggá  tett  s  én  csak  a 
munkát  mondhatom  minden  áldás  és  szerencse  igazi 
kútforrásának. 


24* 

Az  olvasó,  ha  némi  figj-elinet  vetett  az  előző  lapokra, 
eltalálhatja  könnyen,  hogj'  miért  és  hogyan  hozta  meg 
munkám  a  diadalt,  s  hogj*  két  világrészben  éveken  át 
vívott  nehéz  küzdelmem  után  voltaképen  miben  lel- 
hettem meg  jutalmamat  és  elégültségemet.  A  lélektani 
rejtély  miatt  nem  kell  épen  messzire  menni,  nem  is 
nagyon  nehéz  a  megfejtése,  mert  míg  más,  az  alkotó 
kedv  által  megszállott,  fáradhatatlanul  czéljuk  felé  törő 
halandók  palástolni  igyekeznek  a  titkos  rugót,  mely 
élteti  őket  és  helytelenül  alkalmazott  szerénységből  a 
sors  akarat  nélkül  való  eszközének  mutatják  magukat, 
én  kimondom  minden  szépítés  nélkül,  hogy  engem  min- 
dig csak  a  határtalan  becsvágj^  ösztönzött  reá,  hogy 
valami  rendkívüli  dolgot  műveljek  és  híres  ember  vál- 
jék belőlem.  Azt  hiszem,  hogy  ez  a  tűz  forrott  már 
ereimben  és  ez  az  ördög  lakozott  már  bennem,  midőn  a 
világra  jöttem.  Ez  az  önvallomás  nem  kergeti  arczomba 
a  szégyen  pirosságát,  mert  ha  most,  hetven  éves  korom- 
ban, végig  nézek  tövises  életutamon,  látom,  hogy  alap- 
jában véve  épen  ez  a  határtalan  dicsőségvágy  és  a  tet- 
teknek   ez    az   olthatatlan   szomjúsága  juttatott   ellen- 

kezesbe  önmagaminal  munkásságom  első  idejében.  Egy- 
részről  az  Ázsiában  folyó  európai  munkában  való  együtt- 
működésre ösztönzött  az  a  hajlandóság,  hogy  gyakorlati 
érvényesülést  szerezzek  tapasztalataimnak  és  ismere- 
teimnek, másrészről  a  csöndes  szemlélődésre  és  a 
tanulószoba  békés  nyugalmának  körébe  vonzott  lelki 
hajlandóságom,  yagy  talán  még  inkább  azok  a  szegé- 
nyes és  kisszerű  viszonyok,  melyek  közt  felnevelked- 
tem. Soha  sem  szenvedhettem  az  etikett  szabályait  és 
a  maguk  előkelőségében  tetszelgő  társadalmi  körök 
követeléseit,  s  ha  néhány  órát  kénytelenségből  a  dip- 
lomácziai  világ  vezető  köreiben  vagy  a  high  life  köré- 
hen töltöttem,  mindig  elfogott  az  utálat  ez  üres  és  fel- 
fuvalkodott emberek  tartalmatlan  beszédje  és  fontos- 
kodása miatt.  Ilyen  nézetekkel  természetesen  a  leg- 
kevésbbé  sem  voltam  alkalmas  a  diplomácziai  pályára, 
mert  szellemem  minden  g^'akorlatias  iránya  mellett  is 
minden  voltam  inkább,  csak  világfi  nem. 

Meglehet,  sőt  talán  nagyon  valószinű  is,  hogy  idő 
multával  módosultak  vagy  jelentékenyen  megváltoztak 
volna  e  nézeteim,  ha  abban  az  időben  midőn  a  nyilvános- 
ság elé  léptem,  vagyis  Középázsiából  való  visszatértem 
után  alkalmam  nyílott  volna  reá,  hogy  a  tisztán  tudomá- 
nyos pálya  helyeit  az  aktiv  élet  terére  lépjek.  Valami 
bizonytalan  kívánság,  mint  már  jeleztem,  élt  is  bennem 
ebben  a  tekintetben,  de  legyőzhetetlen  nehézségek  és 
akadályok  állták  akkor  utamat.  Angliában,  habár  dis- 
linguished  foreignernek  (előkelő  idegennek)  tartottak, 
mégis  csak  idegen  voltam,  kit  fontos  állami  dolgokban 
nem  ajándékozhattak  meg  csak  úgy  egyszerűen  teljes 
bizalommal,  Ausztriában  pedig  —  mert  Magyarországon, 
mely  külügyeinek  vezetését  a  bécsi  kézre  bízta,  diplo- 

inácziai  alkalmazásról  ily  körülmények  közt  még  ez  idő 
szerint  sem  lehetne  szó  —  a  régi  czopf  lehetetlenné 
tette  minden  kilátásomat.  A  bürokrata  és  a  junkerség- 
től  áthatott  Poroszországban  némiképen  mégis  már  eny- 
hült a  plebejus  származás  ellen  táplált  előitéletesség ; 
annyira  leküzdötték  már,  hogy  annak  idejében  a  vas- 
kanczellár  diplomácziai  szolgálatba  fogadott  majdnem 
minden  német  utazót,  ki  tapasztalatokat  gyűjtött  idegen 
országokban.  Nachtigalt  és  Rohlfs-ot  politikai  meg- 
bízással Afrika  nyugati  és  éjszaki  országaiba  küldöttek, 
Emin  pasáért  valóságos  harczot  vívtak,  és  Brugschot, 
ki  Minutolival  csak  egyetlenegy  utazást  tett  Perzsiában, 
beosztották  első  titkárnak  a  teheráni  német  követség- 
hez. Ausztriában  én,  daczára  a  fényes  fogadtatásnak, 
melyben  részem  volt  úgy  Angliában,  mint  Európa  többi 
részében  is,  sőt  daczára  az  ázsiai  politika  terén  kifejtett 
munkásságomnak,  annyira  ismeretlenül  maradtam,  hogy 
egyszer,  amidőn  az  a  szerencsétlen  ötlete  támadt  a 
hadügyminisztériumnak,  hogy  kiadja  Középázsiának 
titkon  megszerzett  térképét  és  szakértői  felülvizsgálat 
végett  Berlinbe  fordult  Kieperthez,  ez  volt  kénytelen 
figyelmébe  ajánlani  a  bécsi  uraknak,  hogy  sokkal  köze- 
lebb érnének  egy  e  czélra  alkalmas  magyar  alattvalót, 
és  csak  ekkor  fedezett  fel  engem  a  bécsi  katonai  föld- 
rajzi intézet.  Sok  évig  tartott  ez  a  teljes  semmibevevésem. 
Mikor  Ausztria-Magyarország  első  ízben  rendelt  követ- 
séget Teheránba  és  a  sajtó  nevemet  emlegette,  kérde- 
zősködésemre  azt  kaptam  feleletül,  hogy  soha  szóba 
sem  kerültem  és  nem  is  kerülhettem,  mert  még  csak 
császári  és  királyi  asztalnok  sem  vagyok.  Pedig,  mint 
utóbb  megtudtam,  a  sah  és  kormánya  tetszéssel  vették 
tudomásul  amaz  újsághíreket.   Midőn  Ausztria-Magyar- 

ország,  Bosznia  megszállása  előtt,  követséget  küldött 
Konstantinápolyba,  hogy  kísérletet  tegyen  a  kérdés  bé- 
kés megoldására  nézve,  senki  sem  gondolt  reám,  pedig 
ugyancsak  világossá  vált  Abdul  Hamid  szultánnal  való 
későbbi  személyes  viszonyomból,  hogy  senki  e  dolgot 
könnyebben  ki  nem  egyenlíthette  volna,  mint  én  s  hogy 
meg  lehetett  volna  menteni  az  országnak  ezernyi  ember- 
életet és  sok  milliót,  melyet  így  rá  kellett  áldoznia  az 
okkupácziós  hadjáratra.  Az  utolsó  török-orosz  háború 
válságos  idejében  jónak  látták,  hogy  a  Boszporus  mel- 
lékén a  diplomáczia  körén  kivül  álló  követtel  képvisel- 
tessék Ausztria-Magyarországot.  A  választás  egy  prak- 
tikus észjárásúnak  és  túlon-túl  okosnak  tartott  arisz- 
tokratára esett,  ki  annakeiőtte  mindenféle  fajtájú  dol- 
gokban adta  állítólagos  jelét  éleselméjűségének,  kinek 
azonban  halovány  fogalma  sem  volt  a  keleti  viszo- 
nyokról s  ki  roppant  hibákat  is  követett  el  tudatlan- 
ságával és  naivságával.  Az,  hogy  a  török  udvari  körök- 
kel éveken  át  ápolt  személyes  összeköttetésemmel,  az 
ország  szokásaiban,  nyelvében  és  erkölcsében  való  tájé- 
kozottságommal és  a  szultánnal  való  személyes  isme- 
retségemmel nagyobb  hasznára  lehetnék  hazámnak, 
nem  jutott  eszébe  senkinek  sem,  még  Andrássy  grófnak 
sem,  ki  akkor  a  külügj'^ek  élén  állott.  Nevetséges !  Az 
eféle  gondolat  nálunk  tisztára  szörnyűségszámba  ment 
volna.  Elvégre  csak  nem  fogadhatnak  zsidót  és  plebejus 
származású  embert  a  diplomáczia  szolgálatába  !  A  tudás- 
nak és  a  tapasztalatnak  csak  másod-  vagy  harmadrendű 
jelentősége  van,  az  irodalmi  munkásságot  pedig  ősidők- 
től fogva  bűnös  dolognak  tekintették  Ausztriában.  Szü- 
letés, állás  és  rang,  vagy  a  képmutatás  és  csúszás- 
mászás művészete  többet  ér  a  világ  minden  tudomá- 

nyánál ;  az,  hogy  milyen  keserűen  megbosszulta  magát 
Ausztrián  ez  a  középkorias  felfogás,  legjobban  kivilág- 
lik diplomácziájának  közmondásszerü  ostobaságából. 

Ily  körülmények  közt  több  volt  a  természetesnél, 
hogy  letelepedésem  után  kezdetben  egészen  az  iro- 
dalomra vetettem  magam  és  egyedül  ettől  a  pályától 
reméltem  üdvömet  és  boldogságomat.  Nyugodtan  ülve 
Íróasztalomnál,  megismerkedtem  a  szabadság  és  a  füg- 
getlenségédes örömeivel.  Biztosságban  éreztem  magam 
ott  a  fölebbvaló  bosszantásaitól  és  szeszélyétől  s  nem 
kevésbbé  a  társadalmi  szabályok  kényszerétől  és  sok- 
kal kedvesebb  volt  nekem  az  az  erkölcsi  jutalom,  melyet 
a  becsületes  munka  végezetül  nem  tagad  meg  senkitől 
sem,  mint  a  rangban  és  állásban  való  kitüntetés  hiú 
fénye,  melyért  csak  úgy  áhítoztak  körülöttem  az  embe- 
rek. A  nélkül,  hogy  akartam  volna,  vagy  talán  inkább 
akaratom  ellenére,  végezetül  a  nekem  való  pályára  szo- 
rítottak mégis  a  körülmények  és  felismertették  velem 
a  hivatást,  mely  leginkább  felel  meg  multamnak.  Ha 
tevéke&y  részt  veszek  az  ázsiai  események  fejlődésében, 
talán  gazdagabb  és  tekintélyesebb  férfi  válik  belőlem, 
de  boldogabb  és  elégedettebb  semmi  esetre  sem ;  meri 
ámbár  sohasem  áltattam  magam  abban  a  tekintetben, 
hogy  a  nagyközönség,  de  még  az  előkelő  körök  sem 
tartják  olyan  nagyra  az  irodalmi  hírnevet,  mint  a  születés 
és  a  nagy  állás  előnyeit,  elégtétellel  láttam  mégis,  hogy 
a  szellemi  munka  jutalma  sokkal  értékesebb  és  tartó- 
sabb, mint  az  a  sok  üres  pompa  és  hiábavalóság,  mely- 
lyel  oly  szívesen  cziczomázzák  magukat  az  emberek. 
Akárhogyan  ócsárolják  is  a  toll  munkáját,  mégsem  vál- 
toztathatnak semmit  azon  a  tényen,  hogy  nagyobb,  tar- 
tósabb és  dicsőbb   a  győzelem,  melyet  általa   ér   el  az 

ember,  minden  előnynél,  melyet  más,  ha  még  oly  ra- 
{Tjogó  életpályák  nyújthatnak  számunkra.  Az  írótoll  nem 
szorult  reá  a  nagyurak  kegyes  fejbólintására,  semmi 
szüksége  sincs  reá,  hogy  másra  támaszkodjék,  mint  a 
kézre,  mely  vezeti,  és  ha  volnának,  kik  e  kor  szapora 
és  könnyű  irodalmi  termelését  nézve,  azt  tartanák,  hogy 
a  toll  erejét  vesztette  és  nem  képes  már  befolyást  gya- 
korolni és  az  írót  nem  emeli  már  fel  a  homályból  és  a 
legalantosabb  állásból  a  tisztelet  és  a  becsűlés  talap- 
zatára, életem  történetében  a  legékesebben  szóló  bizo- 
nyítékot lelhetik  e  téves  nézetök  megdöntésére.  Mert 
iQúkorom  nehéz  munkája  reásegített  arra,  hogy  én,  az 
egykori  szolga  és  zsidó  házitanító,  magamra  vontam  a 
művelt  Európa  figyelmét,  az  irodalmi  téren  kifejtett 
fáradhatatlan  igj'ekezetem  és  nagyratörésem  is  oly  hely- 
zetet teremtett  számomra,  mely  minden  érdemen  túl 
kielégített  s  mely  fölülmúlta  legmerészebb  várako- 
zásaimat. 

Megemlékeztem  már  irodalmi  munkáimnak  három 
világrészen  túl  elterjedt  népszerűségéről ;  itt  még  csak 
azt  említem  meg,  hogy  még  bizonyos  exkluzív,  az  iro- 
dalmi munkával  szemben  hideg  és  tartózkodó  körök 
sem  zárkózhattak  el  minden  elismeréstől  és  méltány- 
lástól. Az  angolországi  sajtó,  mely  éveken  át  gúnyolta 
politikai  nyilatkozataimat,  végre  kénytelen  volt  bűn- 
bánóan beismerni,  hogy  igazam  volt,  hogy  nagy  szol- 
gálatokat tettem  az  országnak  és  hogy  körülbelül  a 
legtöbb  téglát  én  szolgáltattam  az  indiai  császárság 
bástyafalának  felépítéséhez.  Egy  előadásom  közben, 
melyet  1889-ben  az  Exeter  Hall-ban  tartottam,  Sir  Do- 
nald Stewart,  India  volt  főparancsnoka  megjegyezte, 
hogy  irataim  sokszor  öntöttek  lelket  a  tisztek  lankadó 

bátorságába  és  sokszor  ösztönözték  őket  csüggedetleii 
kitartásra.  Akárhányszor  kaptam  elismerő  levelet  (tes- 
timonials)  India  különböző  részeiből  a  középázsiai  ese- 
ményeken való  éber  őrködésemért  és  ama  támadásokért, 
melyekkel  szünetlenül  ostromoltam  a  képzelt  biztosság 
álmában  szívesen  elmerülő  angol  államférfiakat. 

Sajátszerű  varázsa  van  az  irodalmi  téren  éveken  ál 
tarló  következetességgel  kivívott  sikereknek ;  azoknak 
a  sikereknek,  melyeket  hiába  kisebbít  a  legellensége- 
sebb  bírálat  is,  mert  a  toll,  a  küzdelem  és  a  siker  közt 
ideig-óráig  mutatkozó  minden  aránytalanság  mellett  is 
olyan  nyomokat  hagy,  melyek  sokszor  csak  rég  feledett 
munkásság  utóhangjai  gyanánt,  évek  múltával  mutatják 
hatásukat.  Minthogy  épen  politikai  munkásságomról 
szólottam,  furcsasága  okáért  megemlítem,  hogy  Reuss 
berezeg,  a  német  birodalom  pétervári  volt  nagykövete, 
reáirányítva  figyelmemet  az  Augsburger  Alig,  Zeitung- 
ban  megjelent  vezérczikkeim  hatására,  így  szólt  hozzám 

r 

Budapesten,  Bojanowsky  német  főkonzul  házánál:—  Ugy 
látszik,  nem  is  tudja,  hogy  Szentpétervárott,  az  ázsiai 
ügyosztályban,  milyen  fontosságot  tulajdonítottak  a  kö- 
zépázsiai  politikáról  tett  nyilatkozatainak.  Czikkei  an- 
nak idejében  nemcsak  útmutatásul,  hanem  bátorításul  is 
szolgáltak  az  oroszoknak  és  kegyed  nagyon  kétes  szol- 
gálatot tett  velők  az  angoloknak.  —  Az  események  szín- 
helyén tett  személyes  tapasztalataim,  az  a  tartósan  éber 
érdeklődés,  melyet  a  középázsiai  világ  fejleményei 
támasztottak  bennem  és  a  becsvágy  hatalmas  ösztöké- 
lése mindenesetre  nagyban  hozzájárulhattak  ahhoz, 
hogy  szemem  bátrabban  és  messzebbre  vetette  pillan- 
tásait, mint  a  czéhbeli  államférfiaké ;  de  arra,  hogy  ira- 
taim olyan  hatást  érjenek  el,  valóban  sohasem   gondol- 

tani  és  elvonult  életmódom  mellett  nem  is^ondolhattam. 
Midőn  a  német  császárnak  a  transzváli  Jameson-féle 
betörés  alkalmából  Krügerhez  intézett  távirata  rend- 
ki  vüli  izgalmat  kellett  Londonban  és  az  egész  világ  a 
Németországban  lábrakapó  angol-falásról  beszélt,  egy 
1896.  január  12-én  kelt  levelemben  hozzászóltam  e  kér- 
déshez, természetesen  angol-baráti  szellemben.  Mint- 
hogy a  Times  jónak  látta  egész  hasábra  teijedö  leve- 
lemet főlapjának  első  oldalán  közölni  és  pedig  épen 
szombati  napon,  hogy  annál  tovább  forogjon  közkézen 
e  levél,  —  természetes,  hogy  az  «.4.  Foreigner^i  aláírás- 
sal ellátott  közlemény  annál  nagyobb  feltűnést  keltett 
a  német  sajtóban,  s  minthogy  II.  Lipót  belga  király 
történetesen  épen  Londonban  járt  akkor,  a  német  újsá- 
goknak az  a  nevezetes  ötlete  támadt,  hogy  ő  belga  fel- 
ségét gyanították  a  «Foreignen>  álneve  mögött.  Termé- 
szetes, hogy  erre  valamennyien  neki  támadtak  a  kóbur- 
ginak  és  a  Norddeuische  Allgemeine  Zeitung  18%.  január 
21-iki  számábnn  eléggé  paprikásan  megleczkéztette  ö 
felségét.  Reám  nézve  nem  lehetett  közömbös  a  látvány,, 
hogy  koronás  fő  szenved  meg  a  tollam  munkája  miatt ; 
közöltem  is  a  tényállást  Belgium  bécsi  követével,  de 
köztudomásra  ez  a  quidproquo  nem  jutott,  mert  a  Times 
nem  szokta  elárulni  munkatársait.  Az  ember  alig  hinnéd 
hogy  milyen  messzire  hat  el,  még  a  föld  legfélreesőbb 
zugába  is,  a  sajtó  befolyása.  Török,  vagy  perzsa  nyelven 
az  iszlám  népeiről  közzétett  nézeteimre  válaszúi  nem 
csak  az  ottomán  birodalom  minden  részéből,  hanem 
Krimiából,  Szibériából,  Arábiából  és  Észak-Afrikából  is- 
kaptam  leveleket  és  nem  fordult  meg  Budapesten  mosz- 
lim ember,  dervis,  vagy  kereskedő,  ki  meg  ne  látogatott 
és  nem  biztosított  volna  honfitársainak  rokonérzésérőL 

India  mohammedánjai  a  szultánnal  való  összekötteté- 
seim miatt  különösen  jó  szívvel  voltak  hozzám  és  meg 
is  hívtak,  hogy  tartsak  előadást  számukra  egynéhány- 
városukban.  Nekem  csábító  volt  az  ajánlat,  mert  el 
tudtam  képzelni,  hogy  minő  meglepetést  keltett  volna 
a  vérbeli  ázsiai  nép  közt  a  hamisítatlan  perzsa  beszéd 
európai  ember  szájából. 

India  mohamedánjainak  küldött  nyílt  levelem  nagy- 
ban hozzájárult  e  jó  viszony  megszilárdításához  és  ha 
nem  nehezedik  hat  évtized  súlya  vállamra,  régóta  meg- 
lettem volna  már  az  utat  Hindosztánba. 

XII.  FEJEZET. 


ÖSSZEKÖTTETÉSEM  A  MOHAMMEDANSAGGAL. 


Röviden  elmondom,  hogyan  és  mi  módon  jutottam 
összeköttetésbe  India  mohammedánjaival.  Midőn  nyo- 
masztó  viszonyok  közt  Ázsia  moszlimjai  közt  éltem  és 
mélyen  megundorodva  kormányzatuk  vigasztalan  álla- 
potán s  a  körülöttem  látott  nyomorúságon,  vágyakozó 
szemmel  a  mi  művelt  Nyugatunk  felé  néztem,  Ítéletem 
sokkal  kevésbbé  volt  kedvező  az  e  tájakon  élő  emberi- 
ségről, mint  a  minővé  európai  világunkkal  való  mélyebb 
megismerkedésem  után  alakúit.  Minél  otthonosabbá 
váltam  az  európai  országok  viszonyai  közt,  annál  vilá- 
gosabban tűntek  szemembe  a  Keleten  látott  hanyatlás 
okai.  Láttam,  hogy  nem  lehetünk  nagyra  a  mi  fennen 
magasztalt  emberszeretetünkkel,  igazságosságunkkal  és 
méltányosságunkkal ;  reájöttem,  hogy  a  keresztény  tár- 
sadalom épen  oly  fanatikus,  vagy  talán  még  fanatiku- 
sabb  a  máshitűekkel  szemben,  mint  az  iszlám  és  saj- 
nos, csakhamar  arra  a  meggyőződésre  jutottam,  hogy 
nagy  hangon  emlegetett  keleti  kultúrmissziónk  nagyon 
is  gyakran  csak  palástolásáúl  szolgál  anyagi  törek- 
véseinknek és  csak  ürügy  az  idegen  országok  és  népek 
.leigazására  és  kizsákmányolására.  Mindez  visszatetszést 

keltett  bennem  és  ez   érzéssel   együtt  ébredt  fel  szá- 
nakozásom  és  részvétem  az  iszlám  amaz   egyes  népei 
iránt,  melyekkel  az  előtt  személyes  érintkezésben  vol- 
tam. Szemem  világosabban  látott,  szívem  melegebben 
dobbant  meg  az  ázsiai  zsarnokság,  önkényuralom  és 
fejetlenség  szánalomraméltó  áldozatai  iránt  s  mert  köz- 
ben a  szabadságra,  rendre  és  törvényességre  vágyakozó 
ázsiaiak  hangja  néha-néha  megszólalt  az  időközönkint 
megjelenő  török,  perzsa  és  arab  közleményekben,  mé- 
lyebben átéreztem  e  panaszos  kiáltásokat  mindenkinél 
másnál,  és  lelki   szükségét  éreztem,  hogy  barátaimnak 
pártjára  keljek  nyomorúságukban.   Ez  volt  a   kezdete 
iszlámbaráti  irodalmi  munkásságomnak  és  különböző 
más  értekezésem  mellett  Az  iszlám   a  XIX.  században 
czímű   munkámat  mondhatom  e  törekvésem   első  gj'ú- 
mölcsének.   Utóbb  az  írott  szó  teréről  a  nyilvános  be- 
szédek   terére    léptem    és   a   londoni    Exeter    Hall-ban 
1889  május  havában  Törökország  kulturális  haladásáról 
tartott  előadásom  és  más  helyeken  elmondott  hasonló 
irányú  beszédeim  természetesen  nemcsak  Törökország- 
ban  keltettek    élénk   visszhangot,    hanem  déli  Orosz- 
ország, Jáva,  Afrika  és  India  moszlimjai  közt  is ;  mert 
az  iszlám  tárgyilagos  és  elfogulatlan   bírálói  már  meg- 
ritkultak  az   újabb   időben.   Indiában,  hol  az   angolok 
szabad  intézményei   fölébresztették  a  mohammedánok 
közt  az   érdeklődést   saját  vallási   közösségük  minden 
öröme  és  bánata  iránt,  már  akkoriban  figyelmet  keltett 
munkásságával   a   tudós  Abdul  Latif  Bahadur  nábob 
vezetésével   Kalkuttában  működő  <icMohammedan   Lite- 
rary  Society»  és  nem  sok  idő  multával  az  Exeter  Hall- 
ban tartott,  előbb  megemlített  előadásom  után  a  nábob 
megküldötte  nekem  ez  egyesület  történetét  és  munkás- 

ságának  ismertetését,  meleg  hangú  levéllel  mondva 
köszönetet  iszlámbaráti  fáradozásomért.  Én  pedig  meg- 
ragadtam a  jó  alkalmat  és  India  mohammedánjaihoz 
szóló  levelemben  kifejtve  okait  a  moszlimság  iránt  ér- 
zett szimpátiámnak,  azt  tanácsoltam  a  hindosztánbeliek- 
nek,  hogy  haladjanak  tovább  az  újkori  műveltség  utjain 
és  ragaszkodjanak  szilárdul  az  angol  kormányzathoz, 
mely  egyetlen  szabad  és  emberszerető  kormánya  a 
Nyugat  világának.  Ez  írásom  így  szólt  egész  terjedel- 
mében : 

a  Budapest,  Egyetem. 
a  1889  aug.  12. 

aKedves  Navabom,  —  Szíveskedjék  hálás  köszö- 
netem kifejezésével  együtt  tudomásul  venni,  hogy 
megkaptam  a  kalkuttai  mohammedán  irodalmi  tár- 
saság keletkezéséről,  fejlődéséről  és  tevékenységé- 
ről szóló  füzeteket,  melyeket  szíves  volt  nekem 
beküldeni.  Nagyon  érdeklődvén  a  mohammedán  világ 
jólléte  és  kulturális  fejlődése  iránt,  már  hosszú  ideje 
a  legnagyobb  figyelemmel  kisérem  az  On  által  meg- 
alapított és  oly  csodálatosan  jól  vezetett  társaság 
tevékenységét.  Alig  kell  hangoztatnom  azt,  hogy 
nagyon  lekötelezett,  midőn  módot  nyújtott  arra,  hogy 
összeköttetésbe  lépjek  Önnel,  a  kinek  oly  szellemi  ké- 
pességei vannak,  a  ki  oly  hazafias  ember  és  annyira 
hűséges  odaadással  van  nemzetéhez. 

<iMiután  életem  legnagyobb  részét  a  mohammedán 
nemzetek  és  országok  tanulmányozásának  szenteltem, 
a  legnagyobb  érdeklődéssel  viseltetem  a  kalkuttai  mo- 
hammedán irodalmi  társaság  működése  iránt.  E  tár- 
saság legékesebben  szóló  bizonyságát  szolgáltatta  an- 
nak, hogy  az  a  nemzet,  melynek  szentkönyveiben  ez 

a  mondás  áll:  o: Kutassad  a  tudományt  a  bölcsőtől  a 
sfrigD,  nem  akar  és  nem  tud  hátramaradni  a  kulturális 
előrehaladásban,  és  hogy  az  iszlám  még  alkalmas  és 
hajlandó  arra,  hogy  újból  visszaszerezze  a  középkor 
dicsőségét,  midőn  a  korán  követői  a  czivilizáczió  fák- 
lyavivői voltak  az  emberi  nem  között. 

« Politikai  szempontból  történik  tehát,  hogy  sze- 
rencsél  kell  kivánom  Önnek  tevékenységéhez,  ahhoz, 
hogy  On  terjesztette  hitsorsosai  között  az  angol  kön- 
tösben jelentkező  művelődés  fensőbbségének  tudatát 
azzal  a  fakó  és  kétes  fénynyel  szemben,  mely  más- 
honnan jöhet.  Nem  vagyok  angol  ember,  és  nem 
ismeretlenek  előttem  Anglia  indiai  szereplésének 
tökéletlenségei  és  tévedései.  De  mint  olyan  ember,  a 
ki  Európa  és  Ázsia  több  vidékén  élt,  és  a  ki  súlyt 
vetett  arra,  hogy  mélyére  lásson  a  dolgoknak,  bizto- 
síthatom Önt,  hogy  Anglia  nagyon  fölülmúlja  a  többi 
európai  nemzetet  igazságosság,  emberiesség,  szabad- 
ság és  tisztes  bánásmód  dolgában  azokkal  szemben, 
a  kik  gondjára  vannak  bizva.  Önök,  indiai  mohám- 
medánok,  kik  mint  Khalid  utódai,  joggal  büszkél- 
kedhetnek azzal,  hogy  Indiában  meghonosították  a 
monotheizmust.  Önök  vannak  hivatva  arra  is,  hogy 
Hindosztán  népének  a  legjobb  tanácsot  és  példái 
adják,  a  legalkalmasabb  eszközöket  választván  az 
Önök  páratlan,  de  elavult  kultúrájának  fölfrissítésére. 
Óhajtottam  volna,  hogy  Törökország,  mely  szép  hala- 
dást tett  a  modern  tudományokban,  átvehette  volna, 
mint  tanító  és  czivilizáló  elem  a  mohammedán  világ 
irányítását.  De  szegény  Törökországnak,  ellenségek- 
től körülvéve  és  a  folytonos  háborúskodástól  elgyön- 
gülve, a  maga  léteért  kell  erősen  küzdenie,  tehát  nem 


ÖSSZEKÖTTETÉSEM  A  HOHAMMEDÁNSÁGGAL.       391 

kiférheti  figyelemmel  távoli  hítsorsosait,  bármilyen 
nemes  és  hazafias  mostani  uralkodója,  kit  büszkén 
vallok  barátomnak. 

«Mohammedán  vezető  híján,  Önök  Indiában  a  leg- 
jobb úton  vannak,  elfogadván  Anglia  gyámkodását. 
Ön  pedig,  uram,  ki  vezeti  e  mozgalmat,  a  legjobb 
szolgálatot  teszi  nemzetének  és  vallásának,  biztatván 
a  mohammedánokat,  hogy  térjenek  a  nyugati  kultúra 
és  tudomány  ösvényére.  Szeretném,  ha  korom  meg- 
engedné, hogy  meglátogassam  Indiát.  De  még  nem 
mondtam  le  arról  a  tervről,  hogy  az  indiai  moham- 
medánoknak  néhány  előadást  tartsak  perzsa  nyelven, 
melyet  úgy  beszélek,  mint  anyanyelvemet.  És  ha 
Indiába  megyek,  ott  társaságuk  védnöksége  alatt 
fogok  megjelenni,  arra  törekedve,  hogy  egy  kövecs- 
kével  hozzájáruljak  az  On  iparkodása  által  emelt 
nemes  épülethez. 

^Bocsánat  e  levelem  nagy  terjedelméért.  Remélem, 
szíves  lesz  alkalmat  adni  levelezésünk  folytatására,  és 
a  jövőben  is  eljuttatja  hozzám  társasága  kiadványait. 

^Tisztelője 

^  Vámbér y  Armin,^ 

«Abdul  Latif  Bahadur  navabnak  C.  I.  E.  Kalkutta. » 

Egyáltalán  nem  is  gondoltam,  hogy  különös  hatása 
lesz  e  levelemnek,  tehát  nagyon  csodálkoztam,  midőn 
nemsokára  nyomtatásban  is  megjelent,  és  részletes  be- 
vezetéssel ellátva,  sok  ezer  példányban  kezére  került 
India  mohammedánjainak.  dlndiában^D  —  így  kezdődött 
a  bevezetés  —  «a  politika  főeseménye  egy  levél,  még 
pedig  nem  valami  hivatalos  vagy  a  nyilvánosságnak 
szánt  levél.    Eszünk   ágában   sincs,  hogy   arra  a  nagy 

gonddal  készült  iratra  czélozzunk,  melyet  az  alkirály 
saját  személyében  —  megkülönböztetésül  attól  a  hatal- 
mas gépezettől,  melyet  a:the  Governor-General  in  Coun- 
cib  néven  emlegetnek  —  Pertap  Singh  kasmiri  maha- 
radzsához intézett,  mert  ez  a  levél  már  néhány  hét  óta 
közkézen  forog.  A  levél,  melyről  szólunk,  nem  jön  fel- 
sőbb helyről  s  hivatalosnak  semmi  tekintetben  sem 
mondható ;  magánközlése  egy  szegény,  de  kitűnő  európai 
panditnak  (tudósnak).  Tegnap  jelent  meg  a  reggeli  lapok- 
ban és  megjelenik  még  a  Reis  and  Rayyel  e  heti  ki- 
adásában. Vámbérj^  tanárnak  Abdul  Latif  Bahadur  ná- 
bobhoz írt  leveléről  szólunk,  stb.D 

Az  indiai  sajtó  tényleg  napokon  át  foglalkozott  ez 
írásommal,  melyet  sokféleképen  kommentáltak  és  úgy 
angol,  mint  mohammedán  részről  a  nap  fontos  ese- 
ményének nyilvánítottak.  Meghívtak,  hogy  jöjjek  el 
Indiába,  hol  a  mohammedánság  vendégének  fognak 
tekinteni.  Úgy  tervelték,  hogy  külön  bizottságot  alakí- 
tanak evégből  s  én  nyilvános  beszédeket  fogok  mondani 
az  országban.  Egy  szóval,  ünnepelni  akartak,  mint  Anglia 
és  az  iszlám  barátját.  «Kalkutta,  1890.  16.  Toltollah  (aug. 
12-én)i>  kelt  levelében  ezt  írta  nekem  Abdul  Latif  Baha- 

» 

dur  nábob  : 

(íNeve  oly  ismeretessé  vált  közöttünk,  mint  a  szálló 
ige  s  mivel  nagyra  becsüljük  Önt  az  iszlámnak  Európá- 
ban való  nemes  és  hajthatatlan  védelméért,  rendkív^üli 
kitüntetésnek  vennők,  ha  láthatnók  Ont  saját  szemünk- 
kel és  hallgathatnók  beszédét  saját  fülünkkel. ^ 
Visszagondolva  ifjúkorom  régi  küzdelmére  és  lelkem 
elé  idézve  azt  a  sok  hantáimat  és  megalázást,  melyben 
szegény  zsidófiú  létemre  bőséges  részem  volt,  nagyon 
csábított  a   gondolat,  hogy  ünnepelt  vendég   gyanánt 

tiszteltessem  és  csodáitassam  magam  Indiában,  a  rád- 
zsák,  a  pompa  és  a  fény  hazájában.  De  ábrándjaim  kora 
letűnt !  Közel  voltam  a  hatvanhoz,  a  túlérettség  korához, 
életűnknek  ahhoz  a  szakához,  mely  hideg  komolyságá- 
val útját  állja  a  hiúság  minden  csábításának.  Nem  sokáig 
űzhette  velem  játékát  a  képzelet  az  indiai  fogadtatás- 
ról, hol  rózsafűzérrel  ékesítik,  dicshimnuszokkal  ünnep- 
lik és  édes  illatszerekkel  árasztják  el  a  jövevényt ;  a 
józan  megfontolás  csakhamar  elűzte  ez  ábrándképeket. 
Köszönettel  visszautasítottam  a  meghivást,  de  fenntar- 
tottam összeköttetésemet  India  mohammedánjaival  s 
nem  zárkóztam  el  a  bramánoktól  sem,  tanúsága  szerint 
dr.  Mookerjeevel,  a  Reis  and  fíayyet  czímű  újság  nagy- 
műveltségű szerkesztőjével  váltott  leveleimnek.*  Nem 
kevésbbé  élénk  érintkezést  tartottam  fenn  a  Gondali 
Thakor  Szahibbal  (herczeggel)  s  más  hindosztáni  tudó- 
sokkal és  államférfiakkal.  Az  a  körülmény,  hogy  sokan 
ez  urak  közül  kitűnően  írtak  angolul  és  egynémelyikök 
még  latin  és  görög  idézeteket  is  szőtt  levelébe,  rend- 
kívül meglepett  engem,  ki  művelődésünknek  csak  az 
iszlámra  tett  hatását  ismertem  addig.  Bizony  mondom, 
Angolország  nagy  dolgot  művelt  Indiában  és  igaza  volt 
Bismarcknak,  a  midőn  azt  mondotta :  aHa  Angolország 
elvesztené  Shakespearet,  Miltont  és  minden  szellem- 
óriását, az,  a  mit  Indiáért  tett,  egymagában  elegendő 
volna  arra,  hogy  megállapítsa  az  emberi  művelődés  kö- 
rűi szerzett  érdemeit. » 

Iszlámbaráti  irodalmi  munkásságom  természetesen 
még  nagyobb  figyelmet  keltett  Mohammed  tanításának 
török   hívei   között,  még   pedig  annál   is  inkább,  mert 

*  L.  An  Indián  Journalist,  being  the  Life  and  Letlers  of 
dr.  Sambhu  O.  Mookerjee,  Calcutta,  1895,  306—315.  1. 

éveken  át  voltam  munkása  a  török  sajtónak  és  egye- 
sekkel állandó  levelezésben  is  álltam.  Oroszellenes  poli- 
tikai írásaim  révén  szellemi  összeköttetésbe  jutottam 
Krimia  és  Oroszország  más  részeinek  tatár  alattvalóival 
is,  kik  tőlem  kértek  tanácsot  arra  nézve,  hogy  mittévők 
legyenek  nemzeti  és  vallási  szorongattatásukban.  Sokan 
ajánló  levelet  kértek  tőlem  a  török  kormányhoz  és  meg- 
ható volt  a  részvét,  melynek  tanujeleit  láttam  az  iszlám 
világának  legmesszebb  pontjairól,  midőn  híre  ment, 
hogy  lábtörés  miatt  ágyban  fekvő  beteg  vagyok.  A  mo- 
hammedán  ember,  ha  oszmán  volt,  ha  tatár,  ha  perzsa^ 
afgán  vagy  hindosztáni,  ritka  esetben  mulasztotta  el, 
hogy  felkeressen,  ha  Budapesten  át  vitte  útja,  és  köszö- 
netet mondjon  munkásságomért.  Akárhányan  igazi  der- 
visnek hittek,  ki  európai  inkognitót  öltött,  hogy  üdvére 
és  javára  lehessen  az  iszlámnak. 

Azt,  hogy  a  közel  és  távol  Keleten  élő  régi  barátaim 
ily  nézettel  voltak  felőlem,  leginkább  azoknak  a  hír- 
adásoknak tulajdonítom,  melyeket  a  moszlim  világ  min- 
den tájáról  Budapestre,  Gülbaba  sírjához  zarándokló 
dervisek  vittek  szét  rólam.  Ezek,  a  magyar  fővárosban 
járván,  meglátogattak  s  élő  emlékeztetői  lévén  egykori 
kaladjaimnak,  szívesen  látott  vendégeim  voltak.  Evlia 
Cselebi,  a  tizenhetedik  századbeli  török  utazó  útleírása 
szerint  Gülbaba  már  a  török  világ  ideje  előtt  ismerke- 
dett meg  Magyarországgal  és  sírjának  Szolimán  hada 
megadta  ugyanazt  a  tiszteletet,  melyben  Konstanti- 
nápoly meghódítása  után  II.  Mohammed  Ejub  temetkező 
helyét  részesítette.  Valóban  miegható  látni,  hogy  milyen 
messzire  elhatott  s  milyen  tartósan  megmaradt  a  híre 
az  iszlám  ez  útegyengetőjének  az  óvilág  igazhívői  közt 
Láttam  törököket,   arabokat,  perzsákat,  afgánokat,  in- 

dusokat,  kasmirbelieket,  sőt  tobolszkí  tatárokat  is,  kik 
sirjához  zarándokoltak.  Pedig  a  kérdés,  hogy  a  Ró- 
zsák atyja  Mohammed  hitének  melyik  felekezetéhez  tar- 
tozott, nincsen  tisztába  hozva,  mert  igaz  ugyan,  hogy 
az  oszmánok  e  síremlék  kimélését  a  passzaroviczi  bé- 
kében egyenesen  kikötötték,  de  másrészről  Naszreddin 
sah,  a  perzsák  királya  is  azzal  a  gondolattal  járt,  hogy 
mint  a  siíták  ura,  meg  fogja  újíttatni  e  sutának  tartott 
szent  síremlékét  és  tett  is  intézkedéseket  ez  óhajtásá- 
nak megvalósítása  érdekében.  Gülbaba  különösen  a 
dervisekre  volt  nagy  vonzó  hatással.  Elzarándokoltak 
sírjához  üres  zsebbel,  járatlanul  az  orszáig  nyelvében, 
és  szembe  nézve  minden  veszedelemmel.  Egyikök  Ka- 
drije  testvérének  tartotta,  másikok  a  Dselali-szerzet  tag- 
jának s  ha  egynehány  napig  itt  tanyáztak  a  régebben 
szegényes,  de  most  már  pompásan  helyreállított  kupola 
alatt,  elmaradhatatlanúl  meglátogatták  csekélységemet. 
Mindenek  fölött  érdekes  volt  látni,  milyen  vizsga  pillan- 
tásokat vetettek  reám  ezek  a  jobbára  rongyos  és  le- 
fogyott moszlim  globetrotterek.  Megtévesztve  a  külön- 
böző ázsiai  nyelvekben  való  otthonosságom,  s  még  in- 
kább egykori  dervis  voltom  híre  által  s  a  barátságos 
fogadtatáson  is  felbátorodva,  némelyek  fölvetették  előt- 
tem a  kérdést :  hogy  még  meddig  időzöm  a  hitetlenek 
között  ez  inkognitómban  és  nem  térek-e  már  vissza 
nemsokára  az  igazhitűek  országába?  Válaszomban  leg- 
többször utaltam  Szádi  sejkh,  a  Gulisztán  (a:Rózsa- 
ligeti>)  híres  szerzőjének  életére  és  élményeire,  ki  ám- 
bár szintén  igazi  dervis  volt,  mégis  különböző  feleke- 
zetek körében  élt,  hogy  annál  jobban  megismerked- 
hessek a  világgal  és  végre,  mint  ember,  örök  emléke- 
zetét hagyta   a   világnak.   Minden  különössége  mellett 

és  a  fanatizmus  külső  jelei  daczára,  jelentékeny  mérté- 
két leltem  nem  egy  ily  dervisben  a  vallási  kételkedés- 
nek és  a  világpolgárias  eszméknek,  a  mit  gondosan 
takargatnak  ug}'an,  de  mely  mégis  tökéletesen  igazolja 
ezt  a  középkori  mondást:  Qui  multam  peregrinaiur 
raro  sanctificatur,  vagyis,  a  ki  sokat  járja  a  világot, 
nem  igen  jut  a  szentek  sorába.  E  dervisek  által,  kik 
gondolatban  titkon  vonzódtak  hozzám,  hírem,  nevem 
friss  emlékezetben  maradt  az  iszlám  világának  legmesz- 
szebb  vidékein.  Mint  legújabban,  az  Illustrated  London 
News  1904.  november  26-iki  számában  olvasom,  Mr.  Cun- 
ninghame  Graham,  egy  ismert  angol  utazó,  még  déli 
Marokkóban  is  ráakadt  nevemre.  A  Kintaíi  Kaid  (főnök) 
fogságába  esvén,  egy  perzsa  vándorköltővel  találkozott, 
ki  azt  mondotta :  —  Valóban  merészlelkű  ember  az  a 
Bambera  (nevem  elferdítése),  az  a  perzsául  beszélő  ke- 
resztény dervis,  ki  a  világ  összes  könyveit  olvasta,  ki 
bejárta  az  egész  világot  és  járatos  a  világ  minden  tudo- 
mányában. Hát  bizony  igen  méltó  ember  ő  a  padisáhok 
barátságára.  —  A  dervisek  élő  távirati  ügynöksége  a 
mohammedán  nép  mélyebb  és  magasabb  rétegeinek  és 
a  tekkékből  (klastromokból)  és  bazárokból,  hol  a  nép- 
pel érintkeznek,  széltében  elterjednek  híreik  a  családi 
élet  legbelsőbb  rejtekéig.  Nincs  is  rajta  mit  csodálkozni, 
hogy  évtizedek  múltával  is  jöttek  még  hozzám  a  levelek 
Ázsia  különböző  országaiból. 

A  moszlim  világ  szélesebb  köreivel  fentartott  emez 
érintkezéseim  révén  idővel  összeköttetésbe  jutottam  a 
moszlim  Ázsia  felsőbb  rendéivel  is.  De  mindenek  előtt 
megemlékezem  Anglia  királynőjénél,  a  világnak  e  köz- 
tudomás szerint  leghatalmasabb  mohammedán  fejedel- 
ménél tett  látogatásomról. 

XIII.  FEJEZET. 


AZ    ANGOL    UDVARNÁL 


Abban  a  mértékben,  a  hogy  műveim  felkeltették  a 
figyelmet  az  ó  és  új  világ  legmesszebb  tájain,  elterjedt 
hatásuk  Európában  is  a  legfőbb  kormánykörökig,  és 
nincs  mit  csodálni  rajta,  hogy  a  vándorbot  és  az  írótoll 
herczegekkel  és  uralkodókkal  is  érintkezésbe  juttatta  a 
homályos  származású  íróembert.  Angliában,  hol  a  self- 
mademannel  szemben  az  udvari  etikett  minden  szigo- 
rúsága mellett  sem  keresik  a  származás  feltételeit, 
nem  maradhatott  észrevétlenül  a  brit  államérdekek  e 
buzgó  védelme.  The  Corning  Siraggle  for  India  czímű 
könyvem  megjelenése  után  Viktória  királynőtől,  kivel 
már  előbb  is  találkoztam  Sandringhamben,  a  walesi 
berezegnél,  meghívót  kaptam,  hogy  látogassam  meg 
Windsorban  és  a  fogadtatás,  melyben  ez  a  kiváló  és 
párját  ritkító  fejedelmi  nő  részesített,  ép  oly  nagy  fel- 
tűnést keltett  a  világban,  mint  a  hogy  valósággal  meg- 
lepett engem  magam  is. 

1889-ben,  londoni  tartózkodásom  idején  történt, 
hogy  a  következő  meghívót  kaptam : 

The  Lord  Steward 

HAS  RECEIVED  HER  MaJESTY's  GOMMAND  TO  INVITE 

Professor  Vambéry 

TO  DINNER  AT  WiNDSOR  CaSTLE  ON  MoNDAY  THE  6tH  MaY, 
AND  TO  REMAIN  UNTIL  THE  FOLLOWING  DAY. 

WiNDsoR  Castle,  5th  May  1889.* 

E  meghívásról  előzetesen  táviratilag  is  értesítettek,  s 
mivel  politikai  okok  miatt  nem  akarták  csak  úgy  egy- 
szerűen meghívni  és  megtisztelni  az  oroszellenes  írót, 
mert  a  szentpétervári  udvar  körében  ezt  leplezetlen  ki- 
hívásnak vették  volna,  a  táviratban  hozzátették:  «/o  see 
ihe  library  and  Ihe  sigths  of  the  castleí>.  («Hogy  meg- 
tekintse a  könyvtárat  és  a  kastély  látványosságait^^). 
Olvasva  e  szókat,  azt  gondoltam  magamban,  hogy  ha 
II.  Sándor  czár  minden  különös  tekintet  nélkül  és  nyíl- 
tan fogadhatta  és  kitüntethette  Stead-et,  az  oroszbarát 
írót,  talán  nem  lett  volna  szükség  erre  a  kifogásra  és 
Viktória  királynő  ép  olyan  könnyen  fogadhatta  volna  az 
ellenkező  nézet  képviselőjét.  De  nem  vetettem  ügjet  e 
fölösleges  óvatosságra  ;  Windsorba  mentem,  hol  udvari 
hintó  várt  a  pályaudvaron,  a  várkastély  kapujánál  pedig 
Sir  Henry  Ponsonby  főudvarmester,  ez  a  nemes  gondol- 
kozású kiváló  férfiú  fogadott  igen  melegen  s  ő  kisért 
szállásomra  is.  Még  le  sem  vethettem  utazó  ruhámat, 
midőn  megjelent  nálam  a  szeretetreméltó  Sir  Henrj^ 
Ponsonby  s  az  udvari  szokáshoz  képest  elém  adta  a 
royal  birlhday  book-oí,  kérve,  hogy   írjam  bele  nevem 

*  Magyarul:  A  föadvarmesler  azt  az  iilasílásl  kapta  ö  fel- 
ségétől, hogy  hétfőre,  május  6-ikára  hívja  mog  Vámbéry  tanárt 
ebédre  Windsor  kastélyába  és  tartsa  olt  még  a  következő  na- 
ivon is.  Windsor-kastély,  1889  május  5-én. 

és  születésem  napját  és  esztendejét.  Nem  volt  épen  utolsó 
társaság,  melybe  ily  módon  bejutandó  voltam,  mert  a 
könyv  tele  volt  a  század  koronás  főinek,  herczegeinek, 
nagy  művészeinek,  tudós  fiainak  és  híres  katonáinak 
névaláirásával.  De  midőn  eleget  akartam  tenni  a  felszó- 
lításnak, eszembe  jutott  születésem  napjának  bizony- 
talansága. Sir  Henry,  ki  észrevette  habozásomat,  jó- 
akaratú mosolylyal  kérdezte,  hogj^  mi  légj^en  oka  zavart- 
ságomnak. 

—  Uram,  —  feleltem,  —  nem  tudom  határozottan, 
hogj'  mikor  születtem  és  nem  szeretnék  valótlanságot 
írni  e  királyi  könyvbe, 

S  midőn  elmondottam  születésem  körülményeit,  me- 
lyekről e  könyv  első  oldalán  teszek  említést,  a  nemes 
férfiú  megragadta  kezem  és  így  szólt  hozzám  :  —  Ne  szé- 
gyelje.  Ö  felsége  többet  ad  vendégeinek  munkásságára 
és  érdemeire,  mint  származásukra.  —  Bejegyeztem  hát 
1832  márczius  19-ének  megszokott  dátumát,  de  még 
most  is  kötve  hiszem,  hogy  akadt  volna  bár  egy  is  a 
windsori  udvar  vendégei  közt,  ki  ne  tudta  volna  az  évet 
és  napot,  melyen  a  világra  jött. 

Nem  tekintve  e  kissé  kínosan  mulatságos  epizódot, 
rendkívül  kellemesen  telt  időm  Windsorban.  Az  udvari 
méltóságok,  kikkel  mindjárt  a  lunchnél  megismerked- 
tem, egymást  múlták  fölül  szeretetreméltóság  dolgában 
az  ázsiai  brit  érdekek  külföldi  védelmezője  iránt  és  kü- 
lönösen kitűntek  ebben  a  tekintetben  a  katonatisztek, 
kik  csakhamar  politikai  beszélgetésbe  bocsátkoztak  ve- 
lem. Az  angol,  legyen  bár  udvaroncz,  katona,  vagy 
egészen  közönséges  halandó,  bátran  kimondja  politikai 
véleményét,  az  ép  kormányon  levő  pártra  való  minden 
tekintet  nélkül  s  nem  kevéssé  bámultam,  midőn  a  főbb 

udvari  hivatalnokok  egyike,  ki  buzgó  tisztelője  volt 
Gladstonenak,  igen  éles  kifejezésekkel  bírálta  a  konzer- 
vativ  lord  Salisbury  politikáját  és  engem  is  belevont  e 
bírálatába. 

A  történelmileg  nevezetes  kastély  egyik  sarkán  levő 
kerek  toronyszobában  laktam  s  midőn  elmerülve  néz- 
tem a   szép  vidéket  s  a  kanyargó  Themsét,  és  eszembe 
jutottak  a  képzetek,  melyeket  Shakespeare  olvasása  köz- 
ben e  királyi   székhelyről  alkottam,  mély  meghatottság 
vett  rajtam  erőt,  láttára  sorsom  különös  fordulatának.  Ha 
valaki  azt  mondotta  volna  nekem  akkor,  hogy  engem,  ki 
szegényes  viszonyok  között  éltem,  sőt  éhséget  is  szen- 
vedtem, majdan  vendégéül  lát  és  kitüntetéssel  halmoz, 
el  Windsorban  Nagy-Brittánia  királynője  és  India  csá- 
szárnője, hogy  nagy  udvari  méltóságok  vezetnek  majd 
végig  a  lovagtermeken  és  mutogatják  nekem  a  csodás- 
birodalmi  kincstárat,  s  hogy  az  udvari  ebéden  a  harma- 
dik helyet  jelölik  ki  számomra  a  királynő  közelében :  va- 
lóban, minden  élénk  képzelőtehetségem  mellett  is  a  sze- 
mébe nevettem  volna  és  bolondnak  nyilvánítottam  volna 
az   illetőt.   Soha  sem  kápráztatott  el  annyira  a  korona 
fénye,  hogy  az,  ki  viseli,  föltétlen  hódolatra  és  imádatra 
késztetett  volna.  De  Viktória  királynőnek  mindenki  meg- 
hagyhatja, hogy  elbűvölte  az  embert  lényének  igaz  egj^- 
szerűségével,  egyéniségének  ritka  szeretetreméltóságával 
és  főképen   azzal  a  módjával,  a  hogy  ki  tudta  tüntetni 
a   művészetet  és  a  tudományosságot.  Téved,  a  ki  azt 
hiszi,  hogy  ez  a  nő,  ki  a  monarkhikus  köztársaság  élén 
állott,  —  a  hogy  joggal  nevezik  Angliát  alkotmányánál 
fogva  —  csakis  szimbolikus  vezetője  volt  e  hatalmas 
államnak  és  nem  gyakorolt  befolyást  a   nagyszerű   gé- 
pezet működésére.  Viktória  királynő  csodálatos  emlé- 

kező  képességgel  volt  megáldva ;  behatóan  tájékozva 
volt  minden  kérdésben,  élénken  érdeklődött  minden 
iránt  s  a  beszédén  és  az  arczán  elömlő  ünnepies  ko« 
molysága  mellett  sokszor  jelentkeztek  a  szellem  ra- 
gyogó szikrái  a  sokak  előtt  fagyosnak  tetsző  külszínen, 
önkénytelenül  azt  a  benyomást  keltve  az  emberben, 
hogy  tehetséggel  megáldott  fejedelmi  nővel  és  okos 
asszonynyal  áll  szemtől-szemben. 

Viktória  királynőt  néha  merőben  alaptalanul  olyan 
uralkodónőnek  mondották,  ki  hideg  magatartásával, 
nagy  tartózkodásával  és  ridegségével,  aggályosan  ki- 
mért kérdéseivel  és  feleleteivel  nem  tett  különösen  jó 
benyomást  látogatóira.  Ez  az  itélet,  mint  említettem, 
épenséggel  nem  volt  helyes.  Igaz,  hogj^  kezdetben  bizo- 
nyos mértékig  félénk  és  tartózkodó  volt,  de  mihelyt 
tisztába  jött  okos  és  vizsgáló  szeme  az  idegen  egyéni- 
ségével és  jellemével,  a  látszólagos  fagyosságot  feje- 
delmi kegy  váltotta  fel  és  az  ember  láthatta,  hogyan 
melegszik  fel  és  hogyan  emelkedik  fokról-fokra  érdek- 
lődése. Midőn  részem  volt  abban  a  szerencsében,  hogy 
Sandrigham.  parkjában  két  szamár  állal  vont  kis  kocsi- 
ját kisérhettem,  eleinte  úgy  látszott,  hogy  nem  vet  kü- 
lönös figyelmet  beszédemre ;  de  midőn  a  kiséretében 
levő  udvari  méltósággal  középázsiai  tapasztalataimról 
kezdettem  beszélni,  érdeklődése  szemlátomást  megnőtt 
és  tudakozódni  kezdett  kalandjaim  legapróbb  részletei- 
ről. Legjobban  meglepett  azzal,  hogy  jól  megjegyezte 
magának  és  szabatosan  ejtette  ki  az  európaiak  és  külö- 
nösen az  európai  nők  számára  idegenszerű  keleti  neve- 
ket ;  mi  több,  emlékezett  az  udvaránál  megfordult  kü- 
lönböző ázsiai  személyiségek  arczvonásaira  és  sajátos- 
ságaira is  és  Ítélete  róluk  mindig  találó  volt. 

Egy  este,  gondolom  Sandringhamben,  hosszasan 
beszélt  velem  a  Keletről  és  különösen  Törökországról. 
Pontosan  emlékezett  a  fél  századév  óta  Londonban 
megfordult  török  követekre  s  midőn  beszélgetésünk 
közben  hosszasabban  foglalkozott  Fuad  pasával,  bátor- 
ságot merítettem  és  megkérdeztem  tőle,  hogy  csakugyan 
tnegesett-e  a  Keleten  sokat  emlegetett  következő  anek- 
dota. —  Azt  beszélik,  —  mondottam  —  hogy  Fuad 
pasa  egy  küldetése  alkalmával  szép  melltút  adott  át 
felségednek  Abdul  Medsid  szultán  megbízásából  és 
felséged  az  ajándék  drágaköveiből  évek  múltával  egy 
pár  fülönfüggőt  készíttetett  magának.  Fuad  pasa  egy 
későbbi  küldetése  alkalmával  meglátta  és  megcsodálta 
ezt  a  függőt  és  felséged  erre  így  szólt  hozzá:  —  Ncst 
ce  pas  Sa  Majesté  le  Sultan  sera  bien  faché  d  entendre, 
que  j  ai  gáté  la  broche  dönt  il  m'a  fait  cadeau?  —  és 
Fuad  pasa  erre  állítólag  ezzel  az  elmés  megjegyzéssel 
felelt :  —  Au  contraire.  Madame,  mon  souverain  sera 
enchanté  d'entendre  que  votre  Majesté  préte  loreille 
á  tout  ce  qui  vient  de  sa  part.* 

A  királynő  nyugodtan  végighallgatott,  azután  Igy 
szólt : 

—  Csinos  történet,  csakhogy  nem  igaz. 

Úgy  vettem  észre,  hogy  e  nőnek  sokkal  több  érzéke 
van  Angolország  ázsiai  hatalmi  állása  iránt,  mint  akár- 
hány híres   miniszterének ;   a   perzsa  sah  is  valósággal 


*  Magyarul  körülbelül  így  lehetne  kifejezni  ezt  a  kettős  ér- 
telmű szinfranczia  czélzást :  —  Úgy-c,  ő  felsége,  a  szultán,  ha- 
ragudni fog,  ha  meghallja,  hogy  elrontottam  a  melltút,  melyet 
nekem  ajándékul  adott?  —  Ellenkezőleg,  asszonyom,  uralko- 
dóm boldog  lesz,  ha  meghallja,  hogy  felséged  mindent,  a  mi 
tőle  származik,  a  fülébe  fogad. 

csodálatos  dolgokat  beszélt  nekem,  budapesti  látogatása 
alkalmával,  a  királynőnek  a  Kelet  dolgaiban  való  tájé- 
kozottságáról. Nagyot  bámultam  rajta  én  is,  midőn  a 
hetven  éves  hölgy  hindosztáni  nyelvtanulmányairól  be- 
szélt nekem  és  megmutatta  gonddal  készült  írásbeli 
gyakorlatait.  Az  a  két  nagyturbános  és  bő  palástban 
járó  indiai  szolga,  ki  ebédközben  a  királynőt  kiszolgálta 
és  sétái  közben  mindig  nyomon  követte,  meggyőző 
bizonyságát  szolgáltatta  annak  az  érdeklődésnek,  melyet 
India  fejedelemasszonya  az  Ázsiában  való  brit  hatalmi 
állás  iránt  tanúsított ;  és  nem  tudtam  hová  lenni  cso- 
dálkozásomban, midőn  láttam,  milyen  alázattal  szolgál-* 
nak  ki  e  hosszúszakállú  ázsiai  emberek  egy  asszonyt,  ki 
hozzá  még  keresztény  asszony  is  volt.  Az  embert  nem 
hagyhatta  közömbösen,  midőn  egy  szerény  és  igénytelen 
asszony  képében  látta  maga  előtt  a  föld  kerekségének 
leghatalmasabb  uralkodóját,  ki  majdnem  négyszáz  millió 
ember  sorsát  kormányozza.  S  midőn  láttam  Windsor 
udvari  könyvtárában  azokat  az  aranybetűs  nagy  papír- 
tekercseket, az  afganisztáni  emír  és  más  ázsiai  hatalma- 
sok dagályos  nyelven  megírt  hódoló  feliratait:  vagy  mi- 
dőn megbámultam  azt  a  számos  koronát,  jogart  és  keleti 
fegyverzetet,  mely  halomszámra  áll  a  windsori  kincstár- 
ban, nem  győztem  betelni  a  britek  nagysága  és  hatalma 
körűi  forgó  gondolataimmal.  Tiltja  a  köteles  tartózko- 
dás, hogy  többet  is  szóljak  Viktória  királynőről,  de  nem 
hallgathatom  el  azt,  hogy  az  a  kegyesség,  melylyel  foga- 
dott és  azok  a  szavak,  melyekkel  kifejezte  elismerését 
Anglia  körűi  szerzett  irodalmi  érdemeimért,  mindenha 
drágábbak  és  becsesebbek  lesznek  számomra,  mint  azok 
a  kincsek  és  rendjelek,  melyekkel  más  uralkodók  meg- 
jutalmazni vélik  az  irodalmi  érdemeket. 

A  királynő  1901-ben  bekövetkezett  halála  után  utóda, 
VII.  Edwárd  király  adta  számos  bizonyítékát  hozzám 
való  kegyességének.  Vele,  mint  már  említettem,  1865- 
ben  ismerkedtem  meg.  Már  trónörökös  korában  sem 
mulasztott  el  egyetlenegy  alkalmat  sem,  hogy  megtisz- 
telje teljes  figyelmével  irodalmi  tevékenységemet.  A  po- 
litikai gyűlölség  s  az  Angolország  hatalma  és  nagysága 
miatt  érzett  irigység  úgyszólván  divatba  hozta  a  konti- 
nensen, hogy  kigyót-békát  kiáltottak  e  fejedelemre,  kit 
úgynevezett  «iQukori  vétkeineki)  szellőztetésével  ig>'e- 
keztek  minden  tekintetben  elrágalmazni  és  feketére  fes- 
teni. Pedig  azt  csak  nem  szabad  bűnéül  róni  az  eleven 
elméjű,  vidám  lelkületű  és  az  udvari  szertartások  nyűgéi 
sehogysem  kedvelő  királyfinak,  hogy  szókimondó  ter- 
mészetével nem  szenvedhette  az  alattomosságot  és  a 
képmutatást  és  megőrizte  a  fesztelenség  egy  bizonyos 
nemét  a  bel-  és  külföld  népeinek  minden  osztályával 
való  érintkezésében  s  nyiltan,  minden  alakoskodás  nélkül 
kereste  az  élvezeteket.  Edwárd  király  demokratikus 
korunk  szülötte  volt  mindig  és  az  is  maradt.  Nem  vet 
ügyet  az  osztálykülönbségre  oly  mértékben,  mint  más 
koronás  fők  szoktak  és  sohasem  tartotta  szükségesnek, 
hogy  felvilágosodott  és  szabadelvű  ember  létére  aláren- 
delje egyéniségét  uralkodói  mivoltának.  Európa  és  Ázsia 
minden  fejedelme  közt  nincs  egy  sem,  ki  oly  alaposan 
megismerkedett  volna,  mint  ő,  az  ó-  és  uj  világ  külön- 
böző országaival  és  népeivel  s  ehhez  képest  meg  is  van 
a  teljes  rátermettsége  arra,  hogy  politikai  vezetője  legj^en 
óriási  birodalmának.  Ha  vele  beszélgetve,  említést  tet- 
tem Törökország,  Perzsia  és  India  viszonyairól,  tájéko- 
zottnak láttam  a  kérdések  minden  részletében.  És  a 
mellett  soha  sincs  befolyással  Ítéletére  a  faj  és  a  vallás 

különbözősége.  Még  a  londoni  társaság  közepette  is 
mindig  bizonyságát  adta  demokratikus  érzületének.  Meg- 
esett, hogy  egy  zsidó  vallású  újságszerkesztő  asztalánál 
találkoztam  vele  s  láttam,  hogj'^  olyan  tisztelettel  bánik 
a  ház  asszonyával,  mint  ha  fejedelmi  nő  lett  volna. 
A  midőn  pedig,  budapesti  látogatása  alkalmával,  észre 
vette,  hogy  a  magyar  főurak  nem  adják  meg  az  Írónak 
a  Londonban  megszokott  tiszteletet,  társas  összejövetelt 
rendezett  és  karonfogva  az  irótoll  emberét,  tüntetőleg 
az  ő  társaságában  lépett  a  terembe  s  e  szókkal  mutatta 
be  az  összegyűlt  főuraknak:  —  My  friend.  Prof.  Vámbéry ; 
barátom,  Vámbéry  professzor! 

Edwárd  király  avatott  író  és  kitűnő  szónok  is;  bizony- 
ság reá  e  czimmel  megjelent  könj've:  Speeches  and 
Addresses  of  H.  R.  H.  The  Prince  of  Wales  1863—1888. 
London  1889.  Ismétlem,  hogy  elhamarkodott  itélet  nem 
volt  még  oly  igazságtalan,  mint  a  melyet  az  európai 
szárazföld  bizonyos  újságjai  mondottak  a  britek  mostani 
királyáról.  Midőn  1901-ben,  nemsokára  trónralépte  után, 
Londonban  meglátogattam,  nem  csekély  elégtétellei 
láttam,  hogy  a  korona  semmit  sem  változtatott  egyéni- 
ségén. Csak  olyan  kedves  és  szeretetreméltó  volt  hoz- 
zám, mint  annak  előtte  s  megkért,  hogy  látogassam  meg 
mindig,  valahányszor  Londonba  megyek.  Tanújelét  adta 
nemeslelkúségének  hetvenedik  születésemnapja  alkal- 
mával is,  midőn  magántitkárától,  lord  Francis  Knollys- 
tól  a  következő  táviratot  kaptam  :  ccThe  King  commands 
me  to  send  you  his  warmest  congratulations  on  the 
70th  anniversay  of  your  birthday.3)  ((íA  király  meghagyta, 
hogy  közöljem  önnel  legmelegebb  szerencsekivánatait 
70-ik  születésenapja  alkalmából.]))  És  néhány  nappal  ez 
üzenet  után  a  következő  levelet  kaptam: 

üMarlborough  House,  Pali  Mail,  S.  W., 

(^March  18,  1902. 

mDear  Professor  Vambéry,  —  I  am  commanded  by 
Ihe  King  to  inform  you,  that  he  has  much  pleasure  in 
conferring  upon  you,  the  third  class  (Commander)  of 
the  Victorian  Order  on  your  70th  birthday,  as  a  mark 
of  his  appreciation  of  your  having  always  proved  so 
good  and  constant  a  friend  to  England,  and  as  a  tokén 
of  His  Majesty's  personal  regard  towards  you. 

(ül  heg  to  remain  Dear  Professor  Vambéry 

«Yours  very  faithfuUy, 

dFrancis  Knollys.:^^ 

Az  igazi  fejedehni  kegynek  ez  a  megnyilatkozása  ter- 
mészetesen jelentékeny  feltűnést  keltett  a  külföldön  és 
itthon  is,  hol  a  kormány  csak  épen  hogy  tudomást 
vett  ünnepemről,  és  teljes  mértékben  méltányolták  is 
mindenfelé.  Hogy  miért  éreztették  velem  itthon  ez  alka- 
lommal is  e  mondást :  Nemo  propheta  in  patria  sua,  arról 
már  volt  szó  e  könyv  egy  másik  helyén.  Itt  csak  bizony- 
ságát akartam  szolgáltatni  annak,  hogy  VII.  Edward 
király  őszinte  érdeklődéssel  kiséri  a  szellemi  törekvé- 
seket és  hogy  nagy  állásában  sincs  rá  hatása  a  szár- 
mazás és  a  vallás  különbözőségének.  Közveletlenűl 
trónra  lépte  után  közölték  azt  a  kérését  a  külföldi  udva- 

*  Magyarul :  ((Kedves  Vambéry  tanár,  —  A  király  páran- 
csára  értesítem  Ont,  hogy  nagy  örömére  szolgál  ő  felségének, 
midőn  70-ik  szűlet<^senapja  alkalmából  a  Victoria  rend  harmadik 
osztályát  (tiszti  jelvényét)  adományozza  önnek,  jeléül  annak, 
hogy  megbecsüli  Angliával  szemben  mindig  tanúsított  hű  és 
kitartó  barátságát  s  bizonyságául  Ó  felsége  ön  iránt  való  sze- 
mélyes figyelmének.  Maradok,  kedves  Vambéry  tanár,  őszinte 
hive,  Francis  KnoUys.)) 

rok  képviselőivel,  hogy  mutassák  be  neki  a  Londonban 
megforduló  idegen  írókat  és  művészeket,  mert  óhajt 
megismerkedni  velők.  Ezzel  is  megmutatta,  hogy  méltó 
fejedelme  a  szabadelvű  Albionnak  és  egészen  át  van 
hatva  századunk  demokratikus  szellemétől. 

Híven  a  régi  igazsághoz,  mely  azt  mondja,  hogy  az 
alma  nem  messzire  esik  fájától,  ép  ilyen  erények  teszik 
kiválóvá  fiát,  a  walesi  herczeget,  ki  szeretetreméltósá- 
gával és  nyájasságával  már  is  meghódította  mindenek 
szívét.  Sandringhami  látogatásom  alkalmával  az  akkor 
távol  levő  clarencei  berezeg  lakosztályában  laktam  és 
ennek  következtében  közvetetlen  szomszédja  voltam  az 
akkor  még  egyszerűen  « György  berezegj)  néven  emle- 
getett angol  trónörökösnek.  Egy  délután,  a  hogy  épen 
levelezésemmel  voltam  elfoglalva,  meghivást  kaptam^ 
hogy  menjek  le  a  kertbe  és  csatlakozzam  a  királynő 
társaságához ;  de  mert  előbb  meg  akartam  mosni  a 
kezem  és  többszörösen  csengettem  mindhiába,  meg- 
jelent szobám  ajtajában  az  iQú  berezeg  és  kérdezte, 
hogy  mitkivánok.  Megmondottam  s  néhány  perez  múlva 
visszatért  a  fiatal  berezeg  nagy  kancsóval  a  kezében, 
melyet  mosolyogva  tett  le  mosdóasztalomra.  Nem  is 
rossz,  gondoltam  magamban ;  —  berezeg  szolgálja  ki 
az  egykori  zsidó  koldusdiákot.  Sokszor  nevettem  ezen 
az  eseten  s  emlékére  a:The  Royal  Jug-bearenD  (a  királyi 
kancsóvivő)  melléknevével  ruháztam  fel  Nagybrittania 
jövendő  uralkodóját.  Atyjára  üt  a  király  többi  gyermeke 
is.  Szívesen  emlékezem  például  a  következő  epizódra. 
Egy  este  díszebéd  volt  Sandringhamban  Viktória  királynő 
liszteletére.  Nekem  Lujza  herczegnőt  kellett  az  asztalhoz 
kisérnem  s  midőn  a  walesi  berezeg,  a  mostani  király, 
végigjártatta  szemét  a  szalonban   egj^begyült  vendége- 

ken,  hozzánk  lépeti  s  így   szólt  hozzám :  —  Vambérg, 
why  did  you  not  pul  on  orders?  («Vámbéry,  miért  nem 
tette  föl  a  rendjeleit ?i>)  —  Épen  mentegetőzni  akartam, 
mikor  a  herczegnő  —  most  Fife  herczegné  —  közbe- 
vágott e  szókkal :  —  Papa  !  a  professzor  néhány  könyvét 
aggathatta  volna  a  mellére,  az   lett  volna  a  legillŐbb 
dekorácziója !  —  VII.  Edward  király  igaz  megbecsülés- 
sel volt  hozzám  mindig  és  legbecsesebb  emlékeim  közé 
teszem  el  azt  az  üzenetét,  melyet  főhadsegédével  kül- 
dött abból  az  alkalomból,  hogy  néhány  sor  ajánlással 
elküldöttem  számára  egy  példányát  ez  önéletírás  angol 
kiadásának.  <iA  királya  —  így  szól  a  levél  —  «meg  van 
hatva  az  első  kötetben  levő  ajánlástól  és  jól  esik  tudnia, 
hogy  annyira  ki  volt  érdemelve  az  a   barátság,  melyet 
önnel  szemben  kimutatnia,  örömére  szolgált. ]»   Hamisí- 
tatlan demokratikus  szellem  uralkodott  a  mostani  király 
udvaránál,  mikor  még  a  trón  örököse  volt ;    és  ezt  a 
szellemet  otthonossá  tette  a  Buckingham-palotában    is, 
nem  kis  bosszúságára  akárhány  szűkkeblű  arisztokratá- 
nak. VII.  Edward  király  jobban  megértette  korát,  mint 
sok  más  fejedelmi  testvére  és  semmi  sem  természetesebb, 
mint  az  ö  népszerűsége  Angliában  és  Amerikában. 

ÉRINTKEZÉSEM  ABDUL  HAMID  SZULTÁNNAL. 


Minthogy  épen  fejedelmi  elismerésről  szólok,  meg 
kell,  hogy  emlékezzem  arról  a  fogadtatásról  is,  melyben 
a  török  szultánnál  volt  részem  s  mely  különös  ellentéte 
Konstantinápolyban  régebben  töltött  napjaimnak. 

Abdul  Hamid  szultánnal  való  személyes  ismeretsé- 
gem abból  az  időből  ered,  midőn  a  Resid  pasával  sógor- 
ságban levő  Rifaat  pasa  házánál  éltem.  Ali  Galib  pasa,  az 
előbbi  fia,  ki  Abdul  Medsid  szultán  egyik  leányát  bírta 
feleségül,  franczia  nyelvre  akarta  taníttatni  a  feleségét 
s  engem  szemelt  ki  tanítójának,  mert  feltették  rólam, 
hogy  ismerve  a  török  szokásokat,  ügyelni  fogok  a 
háremélet  szigorú  szabályaira.  Hetenként  háromszor 
kellett  megjelennem  a  pasának  a  bebeki  öbölben  levő 
palotájában  és  mindig  egy  eunuch  vezetett  a  mabeinba, 
Tagyis  a  hárem  és  a  szelamlik  közt  levő  szobába,  hol 
leültem  egy  fü^öny  előtt,  melynek  másik  oldalán  tanít- 
ványom, a  herczegnő  foglalt  helyet,  kit  egyébként  soha 
meg  nem  láthattam.  Tanításom  módszeréül  az  akkori- 
ban divatozó  úgynevezett  Ahn-féle  módszert  választot- 
tam, mely  egyes  rövidebb  mondatok  betanulásából  állott 
s  ezeknek  kapcsán  a  tanítvány  lassankint  megtanulta  a 

szókincset  és  a  formákat  is.  A  függönyhöz  fordulva 
előmondogattam  a  leczkét :  pere  —  baba  ;  mére  —  ana ; 
le  pere  est  bon  — ■•  baba  eji  dir ;  la  mére  est  bonne  — 
ana  eji  dir  stb. ;  a  herczegnö  a  függöny  mögött  mind- 
ezt fennhangon  megismételte  s  kiejtésben  is  igyeke- 
zett mindig  szigorúan  utánozni.  Fatma  szultánnak,  így 
hívták  a  herczegnőt,  lágyan  csengő  szelíd  hangja  volt, 
a  miből  azt  következtettem,  hogy  szelíd  a  lelke  is.  Való- 
ban kedves  és  jószívű  nő  volt,  mert  a  midőn  egy  dara- 
big már  folyt  a  leczke,  megparancsolta  a  mellettem, 
igazabban  szólva :  az  ellenőrzésem  végett  ott  álló 
eunuchnak,  hogy  szolgáljon  nekem  frissítővel  s  utóbb 
kérdezősködött  állásomról  és  magánviszonyaimról  is. 
A  mabeinban  adott  e  leczkeóráim  közben  időnkint 
belépő  látogatók  közt  különösen  feltűnt  nekem  egy 
haloványképű  karcsú  fiú,  ki  sokszor  leült  mellém,  meg- 
pihentette rajtam  szemét  és  előadásaim  iránt  érdek- 
lődni látszott.  Kérdezősködtem,  hogy  ki  légyen  ő  s  hal- 
lottam, hogy  neve  Hamid  efendi  berezeg,  testvéröcscse 
tanítványomnak,  és  hogy  élénk  eszével  különösen  kitű- 
nik testvérei  között.  Természetes,  hogy  idő  múltával 
egyéb  emlékeimmel  együtt  ez  az  emlékem  is  elhalová- 
nyodott. 

Visszatérve  Középázsiából,  hol  egészen  más  körben 
mozogtak  tanulmányaim,  Törökországtól,  könnyen  ért- 
hető okok  miatt,  távol  tartottam  magam  és  az  oszmán 
néppel  csak  annyiban  érintkeztem,  a  mennyiben  nyel- 
vészeti és  néprajzi  tanulmányaim  vonatkozással  voltak 
a  nagy  török  népcsalád  messze  nyugatra  szakadt  ágá- 
nak nyelvi  és  ethnikai  múltjára.  De  ámbár  újságíró- 
tollammal  leginkább  Középázsia  dolgaival  foglalkoztam,. 
mégis  mélyen  meghatott  mindig  a  balsors^  mely  a  por- 

tához  társul  szegődött.  Nem  lehetett  közömbös  reám 
nézve  az  a  föld,  melyről  iQúkorom  álmait  szőttem,  mely 
örök  hálára  kötelezett  nemes  vendégszereletével  s  a  hol 
olyan  jól  éreztem  magam,  mint  szülőföldemen.  Részt 
vettem  minden  fájdalmában  és  szerencsétlenségében  s- 
mikor  csak  alkalmam  nyilt  reá,  mindig  lándzsát  törtem 
Törökország  mellett.  Ha  nem  is  tartottam  fenn  a  sze- 
mélyes érintkezést  a  portával,  mindig  szent  kötelessé- 
gemnek ismertem,  hogy  síkra  szálljak  tollammal  e  sok- 
szor igazságtalanul  eláztatott  nép  érdekében.  Török- 
baráti  érzelmeim  természetesen  nem  maradhattak  isme- 
retlenül a  Boszporus  partján  s  midőn  a  törökországi 
vasút  megnyiltával  Sztambulba  mentem,  nyugodt  és 
zajtalan,  de  annál  melegebb  és  bensőségesebb  fogad- 
tatás jutott  részeműi  a  törökök  és  uralkodójuk  részéről. 
A  kölcsönös  viszony  csak  lassankint  állapodott  meg 
köztünk  s  első  utazásom  alkalmával  alig,  hogy  észre 
vettek,  mert  régi  ismerőseim  közül,  harmincz  év  elmúl- 
tával, már  kevesen  voltak  életben  és  kevesen  enilékeztek 
az  egykori  Resid  efendire,  a  hogy  annak  idején  az  udvar 
körében  emlegettek.  Második  látogatásom  alkalmával 
már  sokkal  jobban  ment  a  dolog,  mert  újabb  megjele- 
nésemmel újra  éledt  a  török  társadalom  körében  a  jö- 
vevény nyelvbeli  talentumának  régi  hírneve.  A  hol  csak 
megfordultam,  meglepődve  néztek  reám  az  emberek, 
mert  sokan,  kik  a  régi  időből  nem  ismertek,  török  re- 
negátat gyanítottak  bennem  hamisítatlan  török  efendi- 
lársalkodásomért.  De  hála  régi  összeköttetéseimnek, 
csakhamar  eloszlott  a  személyemet  körűivevő  titok- 
szerűség. A  török  napilapok  hasábos  tudósításokat  kö- 
zöltek csekélységemről  és  magasztalva  szóltak  azokról 
a  szolgálatokról,  melyeket,  hosszas  távollétem  daczára,. 

az  országnak  tettem.  Abdul  Hamid  szultán,  ez  az  ép 
oly  óvatos,  felvilágosodott  és  nemzeti  érzéstől  áthatott, 
mint  sajnos  egj^  kissé  félénk  és  határozottan  önkényes 
fejedelem,  nem  akart  mögötte  maradni  népének  az 
elismerésben  s  minthogy  első  látogatásom  idején  egj* 
kellemetlen  eset  megakadályozta  benne,  hogy  jelét  adja 
rokonérzésének,  néhány  hónappal  ez  első  látogatásom 
után  személyes  vendégéül  hivtak  meg  a  török  fővárosba. 
Hogy  feledve  legyen  a  mulasztás,  most  valósággal  feje- 
delmi fogadtatásban  volt  részem.  A  Perábavivő  magas- 
laton, melyre  mint  nagyon  szegény  iQú  kalandor  kapasz- 
kodtam  fel  1857-ben,  most  udvari  hintó  ragadott  föl- 
felé egy  udvari  tiszt  kíséretével,  ki  a  pályaudvaron  foga- 
dót; s  midőn  a  legelőkelőbb  szállóban  elfoglaltam  a 
szultán  parancsa  folytán  számomra  készen  tartott  lak- 
osztályt és  nemsokára  fogadtam  a  főszertartásmesterl, 
ki  átadta  uralkodója  üdvözletét,  bajos  lett  volna  nem 
gondolnom  ismét  pályám  mesés  alakulására.  A  múlt 
ködében  elvonult  szemem  előtt  első,  patkányokkal 
nyüzsgő  szállásom  Püspökynél,  házőrzőeb  minőségem 
A.  őrnagy  magános  házánál,  népénekes  és  felolvasó 
szerepem  a  kávéházakban  és  küzdelmes  pályám  kez- 
detének sok  más  emlékezése.  Órák  hosszáig  jártathattam 
volna  szemem  az  ablakból  és  a  Boszporus  minden  egyes 
pontján  és  a  régi  események  százával  tódultak  volna 
emlékezetembe,  ha  másnap  reggel  meg  nem  zavar  ez 
édes  ábrándjaimban  a  szultán  hadsegéde,  kivel  a  Jildiz- 
palotába  kellett  mennem  kihallgatásra.  Midőn  a  Csit- 
kioszkban,  hol  a  szultán  reggel  fogadni  szokott,  átvág- 
tam a  nagy  előcsarnokon,  köszöntésemre  felálltak  a 
marsalok,  a  tábornokok  s  a  nagyrangu  udvari  hivatal- 
nokok és  szemem  nem  egynek  arczárói  olvasta  le  a 

csodálkozást  azon,  hogj'  hogyan,  mi  okból  és  mi  végből 
látja  a  nagyúr  olyan  különös  tisztességgel  ezt  a  jelen- 
téktelen külsejű,  béna  európai  embert,  ki  még  csak  nem 
is  követ.  A  szultán,  midőn  megjelentem  előtte,  néhány 
lépéssel  elembe  jött,  kezét  nyújtotta  és  leültetett  a  mel- 
lette levő  karosszékbe.  Már  első  szavaim  hallatára,  mert 
olyan  előkelő  nyelven  szóltam,  a  hogy  csak  tőlem  tellett, 
meglátszott  a  csodálkozás  a  minden  igazhívők  uralko- 
dójának arczán ;  a  midőn  pedig  azt  mondottam,  hogy 
emlékszem  reá  abból  az  időből,  midőn,  mint  tizenkét 
éves  fiú  jelen  volt  nővérének,  Fatma  szultánnak,  Ali 
Galib  pasa  nejének  palotájában  azon  a  franczia  leczke- 
órán,  melyet  e  herczegnőnek  adtam,  a  jég  megtört  s  a 
máskülönben  félénk  és  gyanakvó  fejedelem  úgy  bánt 
velem,  mintha  régi  ismerőse  lettem  volna.  Intésére 
kiment  a  szobából  szolgálattevő  kamarása  s  én  egészen 
magamra  maradtam  Abdul  Hamid  szultánnal.  Olyan 
kitüntetés  volt  ez,  minőben  addig  még  nagyon  kevés 
európai  embernek  volt  része  és  nem  is  lehetett  már 
azért  sem,  mert  a  szultán,  járatlan  lévén  az  európai 
nyelvekben,  az  udvari  szertartás  szabályai  szerint  nem 
maradhat  négyszemközt  külföldi  emberrel.  Beszélgeté- 
sünk jobbára  a  harmincz  év  előtt  élt  emberekre  és  ese- 
ményekre fordult;  atxjára,  Abdul  Medsid  szultánra,  kinek 
szintén  bemutattak  egy  alkalommal,  Resid  pasára,  lord 
Stratford  (^anningre,  kire  a  szultán  jól  emlékezett  és 
amaz  idők  sok  más  emberére,  kérdésére  és  eseményérc. 
Minél  inkább  belemerültünk  a  beszélgetésbe,  annál  in- 
kább eltűnt  szemem  elől  a  felség  fénye  és  nimbusza  ; 
úgy  tetszett,  mintha  egy  török  pasa,  vagy  efendi  állt 
volna  előttem,  minővel  akárhánynyal  ismerkedtem  már 
meg  Sztambul  előkelőbb  köreiben  ;  csak  az  volt  köztük  a 

különbség,  hogy  Abdul  Hamid  szultán  szellemének  nem 
ogy  kiváló  tulajdonságával,  csodálatos  emlékező  képes- 
ségével és  az  európai  viszonyok  bámulatos  ismeretével 
nagy  mértékben  felülmúlta  legtöbb,  bármily  nagytehet- 
ségű alattvalóját.  Magától  értődik,  hogy  magamtartása 
mind  bátrabbá  és  mind  fesztelenebbé  vált  ezek  után,  s 
midőn  a  szultán  czigarettával  kinált  meg  és  saját  kezé- 
vel gyújtotta  meg  hozzá  a  gyújtót,  ellenállhatatlanul  erőt 
vett  rajtam  a  mély  meglepődés,  ily  kedvesnek  látva  a 
korlátlan  hatalommal  uralkodó  padisahot  és  Mohammed 
földi  helytartóját,  vagy  —  szintén  gyakorta  •  emlegetett 
nevén,  —  az  Isten  Árnyékát. 

Az  első  kihallgatás  tovább  tartott  félóránál  s  midőn 
a  szultántól  az  ajtóig  kisérve,  keresztülmentem  ismét  a 
főméltóságokkal  népes  előcsarnokon,  ez  emberek  még 
jobban  bámultak,  mint  az  előbb  és  Sztambul  udvari  és 
Pera  diplomácziai  köreiben  napokig  emlegették  azt  a 
szokatlan  viszonyt,  mely  a  máskor  félénk  és  tartózkodó 
szultán  és  csekélységem  között  fejlődölt.  Minthogy  e 
viszonyt  sokféle  módon  tárgyalták  és  magyarázgatták 
Európában  is,  rövidem  elmondom,  mi  volt  az  oka  a 
szultán  velem  szemben  tanúsított  figyelmének  és  miért 
vetettem  reá  oly  nagy  gondot,  hogy  kegyének  birto- 
kában maradhassak. 

Mindenek  előtt  kiemelem,  hogy  bennem  a  szultán 
az  első  európai  embert  ismerte  meg,  ki  egyformán  ott- 
honos a  Kelet  és  a  Nyugat  világában,  ki  járatos  volt 
mindkét  világrész  nyelveiben,  szokásaiban  és  politikai 
viszonyaiban,  ki  vele  szemben  nem  viselkedett  európai 
módjára  kimérten,  hanem  simulékony  volt  hozzá,  mint 
a  leghamisitatlanabb  ázsiai.  Mindig  fez  volt  a  fejemen, 
mikor  előtte  megjelentem ;    úgy  köszöntöttem,  mint    a 

keleti  ember  szokta  köszönteni  fejedelmét.  Beszédem- 
ben a  megszokott  dagályos  szólásmódokkal  éltem  ;  ügy 
ültem,  álltam  és  mozogtam,  mint  a  hogyan  keleti  em- 
bérhez  illik;  egyszóval,  minden  tekintetben  alkalmaz- 
kodtam a  szokáshoz,  melyre  a  nyugati  ember  sohasem 
ügyel  a  szultán  jelenlétében  ;  s  minthogy  ráadásul  hatot- 
tam reá  tapasztalataimmal,  ő  pedig  nagy  tudásszomjával 
sokféle  dologban  tényleg  szívesen  tanúit,  okvetetlenül 
magamra  kellett,  hogy  vonjam  figyelmét,  már  e  tulaj- 
donságaim ritka  összetalálkozása  folytán  is.  Abdul 
Hamid  szultán  barátságának  és  szeretetreméltóságának 
második  oka  egyrészről  magyar  származásomban,  más- 
részről addigi  publiczista  munkásságom  törökbaráti 
irányában  volt  keresendő,  mely  utóbbiról  azonban 
mindenesetre  csak  később  szerzett  tudomást.  A  leg- 
utóbbi orosz-török  háború  idején  tüntető  módon  kimu- 
tatott barátságunk  mélyen  meghatotta  a  szultánt  és  a 
keresztény  magyar  testvérnemzet  iránt  érzett  szimpá- 
thiája  valóban  melegnek  és  őszintének  mondható.  A  mi 
pedig  írásaimnak  netalánvaló  érdemét  illeti,  a  szultán- 
nak épúgy,  mint  a  törököknek  általában,  volt  tudomása 
törökbaráti  publiczista  munkásságomról,  de  a  török 
fajra  vonatkozó  nyelvészeti  és  néprajzi  műveimről  nem 
volt  halovány  sejtelmök  sem.  Hírét  sem  hallották  soha 
és  midőn  átadtam  a  szultánnak  egy  példányát  <r Ujgur 
nyelvemlékeimD-nek,  kissé  meglepődve  így  szólt  hoz- 
zám :  —  Sohasem  hallottuk  hírét  ily  régi  török  nyelv- 
emlékek létezésének  és  valóban  nagyon  érdekes,  hogy 
őseink  már  az  iszlám  felvételének  ideje  előtt  is  általá- 
ban Írástudók  voltak,  mint  a  hogy  világosan  kitűnik  ez 
idegenszerű  írásjelekből.  — Abdul  Hamid  szultán  ügyes- 
ségének és  finom  érzékének  jellemzésére   megemlítem 

még,  hogj'  azonnal  felismei've  az  ó-török  dolgok  iráni 
való  élénk  érdeklődésemet,  elsőül  hivta  fel  figyelmemet 
a  kisázsiai  Szöjüt-nek  (az  ottomán  dinasztia  bölcsőjé- 
nek) fogadótermében  függő  képeire  s  az  Oszmán  mau- 
zóleumában őrzött  más  képekre,  és  a  büszkeség  egj' 
nemével  mondotta,  hogy  e  képek  török  festő  kezének 
művei.  Elmondotta  továbbá,  hogy  a  császári  családban, 
mely  szigorú  elzárkozottságban  él  a  többi  más  oszmán- 
litól,  jelentékeny  számmal  használnak  olyan  török  szó- 
kat és  kifejezéseket,  melyek  ismeretlenek  a  külső  befo- 
lyásoknak inkább  kitett  oszmánság  többi  része  előtt. 
A  szultán  idézett  néhány  példát  is  s  midőn  azokban 
én  azerbáidsáni,  vagyis  turkomán  nyelvmaradványokra 
ismertemr "kedvteléssel  mosolygott,  mert  úgy  vélte,  hogy 
e  nyelvemiékek  bizonyságot  szolgállatnak  az  oszmán 
dinasztia  hamisítatlanul  megőrzött  nemzeti  jelleméről. 
Engem  nagyon  meglepett  e  jele  a  hiúságnak,  mert  a 
törökök  néhány  évtizeddel  azelőtt  még  szegyeitek  török 
voltukat  —  mert  durvaságuk  jelzőjét  látták  benne  —  s 
most  ime  láttam,  hogy  büszkeségét  leli  benne  ural- 
kodójuk ! 

A  szultán  hozzám  mutatott  figyelmességének  harma- 
dik és  nyilván  legnyomósabb  oka  tollam  nemzetközi 
voltában  keresendő  és  főkép  abban,  hogy  írásaimnak 
mindig  súlya  volt  Angliában.  Abdul  Hamid  szultán, 
ügyes  diplomata  és  nagy  emberismerő  létére,  s  külön- 
ben is  egyike  lévén  a  legravaszabb  keleti  embereknek, 
kiket  valaha  ismertem,  nagy  súlyt  vetett  reá,  hogy  mi- 
képen  gondolkoznak  és  beszélnek  róla  Európában. 
A  nyugati  közvéleményt,  melyet  oly  nagyoii  le  szoktak 
nézni  előkelőségükben  tetszelgő  legfőbb  köreink  —  noha 
a  kedvezőtlen  bírálattal  szemben  nem  képesek  elrejteni 

érzékenységöket  —  a  szultán  mindig  nagyra  tartotta,  s 
azzal  a  törekvésével,  hogy  a  maga  javára  hangolja, 
kétségtelen  bizonyítékát  szolgáltatta  annak,  hogy  több 
érzéke  van  a  politikai  és  társadalmi  viszonyok  iránt, 
mint  akárhány  keresztény  fejedelmi  testvérének.  Tudva, 
hogy  Európától  függ  jövője,  mindig  rajta  volt,  hogy 
kedveltté  tegye  magát  nemcsak  az  egyes  udvaroknál, 
hanem  Európa  különböző  népeinél  is  és  elhárítson 
mindent,  a  mi  okot  szolgáltathatna  a  gáncsra  és  a 
keményebb  bírálatra.  Angliának  szemmel  láthatólag 
különösen  nagy  fontosságot  tulajdonított,  mert  ámbár 
közömbösséget  színlelt,  sőt  néhanapján  ellenséges  ked- 
vet is  fitogtatott,  lelke  mélyén  mégis  szilárdul  meg  volt 
győződve  róla,  hogy  Angolország,  saját  érdekére  való 
tekintettel  is,  kénytelen  lesz  fenntartani  az  ottomán 
államot  és  a  válságos  pillanatban  közbe  fog  lépni  és 
segítségére  siet.  Palástolni  akarva  reményének  e  végső 
horgonyát,  sokszor  bocsátkozott  ugyan  szerelmi  enyel- 
gésbe  Francziaországgal,  sőt  Oroszországgal  is,  hogy 
boszantsa  és  meghökkentse  az  angolokat,  de  vele  foly- 
tatott beszélgetéseim  közben  akárhányszor  láttam,  hogy 
merőben  más  érzelmeket  és  reménységeket  táplál  lelké- 
ben. Abdul  Hamid  szultán  mindig  rendkívül  ideges  és 
ingerlékeny  természetű  ember  volt ;  a  legmélyebb  fel- 
indúltság  vett  rajta  erőt  sokszor  akarata  ellenére  is, 
reszketett  minden  tagjában,  hangja  megtagadta  a  szol- 
gálatot. Ilyen  lelki  állapotában  elmondotta  egyszer, 
hogy  a  legmelegebb  angol  szimpáthiákban  nevelkedett, 
hogy  atyja  mindig  Angliát  mondotta  Törökország  leg- 
jobb barátjának,  és  hogy  trónra  lépve,  ime,  Gladstone 
politikája  és  Egyiptom  megszállása  következtében,  a 
legszomorúbb  tapasztalásokat  tette.  Előttem  ekkor  szét- 

foszlott  a   tettetés  minden   szövedéke  és  mélyen   bele 
láthattam  a  lelkébe  e  rendkívüli  férfiúnak. 

Az  ottomán  államérdekeknek  leginkább  kedvező 
angol  szövetségről  folytatott  egyik  beszélgetésünk  köz- 
ben történt,  hogy  a  szultán,  a  társalkodás  hevében,  el- 
mondotta a  következőket :  —  Hat  vagy  hét  éves  lehet- 
tem, midőn  [Istenben  megboldogult  atyám  magához 
hivatott,  hogy  elküldjön  nénéim  egyikéhez.  Egyik  szo- 
bájában találtam  ;  a  kanapén  űlt,  bizalmas  beszélgetésbe 
merülve  egy  idősebb  keresztény  úrral.  Midőn  atyám 
meglátott,  reám  szólt,  hogy  jöjjek  közelebb  és  csókol- 
jak kezet  a  mellette  ülő  idegennek.  Én  sírva  fakadtam, 
mert  mélyen  felháborító  volt  reám,  az  akkor  még  merő- 
ben tapasztalatlan  gyermekre  nézve  az  a  gondolat,  hogy 
kezet  csókoljak  egy  gyaurnak.  Atyám,  ki  egyébként 
maga  volt  a  megtestesült  szelídség,  haragosan  reám 
rivallt  és  igy  szólt  hozzám  :  (íTudod-e,  hogy  ki  ez  az  úr? 
Az  angol  követ,  legjobb  barátja  hazámnak  és  országom- 
nak, és  az  angolok,  bár  nincsenek  velünk  egy  hiten, 
mégis  leghívebb  szövetségeseink. »  Én  ekkor  tisztelet- 
teljesen megcsókoltam  az  öreg  úr  kezét.  Lord  Stratford 
Canning,  a  bőjük  elcsi  volt.  Atyám  szavait  pedig  mélyen 
az  elmémbe  véstem  és  így  nőttem  fel  azzal  a  gondolat- 
tal, hogy  az  angolok  a  mi  legjobb  barátaink.  Milyen 
keserű  csalódás  ért  utóbb,  midőn  a  trónra  léptem ! 
Anglia  cserben  hagyott  (mert  a  Márványtengeren  rende- 
zett flotta-tüntetés,  mint  Konstantinápolyban  mondo- 
gatták, inkább  volt  érdekében  Angliának,  mint  Török- 
országnak, a  mi  egj^ébként  épenséggel  nem  áll),  kö- 
vetei —  tudniillik  Elliot  és  Layard  —  elárultak  s  midőn 
pénzzavaromban  csekély  150,000  font  sterling  kölcsö- 
nért fordultam  hozzájok,  megtagadták  kérésemet.  Tehát 

ezt  mondják  nálatok,  Nyugaton,  barátságnak  és  nekem 
így  váltak  semmivé  ifjúkorom  szép  emlékei  —  kiáltotta 
a  szultán  és  nagyot  lélekzett.  Sehogy  sem  fért  a  fe- 
jébe, hogy  Anglia  nem  adhat  nagyobb  kölcsönt,  vsgy 
ajándékot,  a  parlament  beleegyezése  nélkül.  A  keleti 
fejedelmek  még  mindig  nem  hiszik  el  ezt,  mert  az  alkot- 
mányt és  a  népképviseletet  szemfényvesztésnek  tartják, 
mely  nem  való  másra,  mint  a  nagyközönség  megtévesz- 
tésére. A  törzsökös  ázsiai  ember  egyébként  merőben 
érthetetlennek  tartja  a  Nyugat  szabadelvű  kormányfor- 
máját és  Feth  Ali  sah  tudvalevőleg  így  szólt  egyszer 
Malcolm  angol  követnek :  —  És  te  még  hatalmas  ural- 
kodónak mondhatod  királyodat,  a  ki  parancsot  oszto- 
gattat  magának  hatszáz  alattvalója  (t.  i.  a  parlament 
tagjai)  által  s  ki  kénytelen  e  parancsnak  engedelmes- 
kedni ?  Megköszönném  én  szépen  az  ilyen  koronát  — 
mondotta  Irán  minden  királyának  királya  ;  és  körülbelül 
így  gondolkozott  Nordau  Miksa  barátom  is,  ki  Bevett 
hazugságok  czimú  könyvében  a  bolondok  házába  küldi 
Európa  igazi  alkotmányos  királyait,  mert  uralkodónak 
képzelik  magokat,  holott  rajtok  uralkodnak  mások. 

Feth  Ali  sah  módja  szerint,  sőt  nála  is  határozottab- 
ban gyűlölt  minden  szabadelvű  kormányformát  Abdul 
Hamid  szultán.  Soha  nem  is  titkolta  ez  érzelmét  és 
több  évi  érintkezésünk  közben  ismételve  nyíltan  és 
leplezetlenül  kifejezési  adott  előttem  ebbeli  nézetének. 
Egyrészről,  mint  mondottam,  nyelvem  és  szokásaim 
szerint  hamisítatlan  török  voltom  ajánlott  bizalmába  — 
mert  mindig  Resid  efendinek  szólított  és  annak  is  tekin- 
tett —  és  ez  a  körülmény  oszlatta  el  vele  született  félel- 
mét és  bizalmatlanságát.  Másrészről  meg  az  angol  trón- 
örököshöz   való    viszonyom  és   a  Viktória    királynőtől 

kapott  meghi  vasom  volt  az  oka,  hog}'  többet  Iá  lóit 
bennem  közönséges  írónál  és  utazónál ;  valósággal  az 
angol  udvar  és  kormány  —  e  kél  fogalmat  ő  elválaszt- 
hatatlannak hitte  —  meghitt  emberét  láthatta  bennem, 
kinek  bátran  feltárhatja  szíve  érzelmeit. 

—  Mindig  képmutatók^^és  tányérnyalók  vesznek 
körűi  —  mondottá  nekem  egyszer.  —  Lelkemből  utá- 
lom már  az  örökös  dicshimnuszt  és  az  örökös  csúszási- 
mászást.  Mindenki  csak  ki  akar  aknázni,  mindenki  a  ma- 
gánérdekét akarja  nálam  kielégíteni  és  nem  hallok  mást, 
mint  üres  hazugságot  és  alávaló  hamisságot.  Higyje  el 
nekem,  sokkal  többre  becsülném  a  még  oly  keserű 
igazságot,  mint  azt  a  sok  ostoba  hízelkedést,  mely- 
lyel  folyton  tartanak.  Beszéljen  csak  velem  nyíltan ;  ön 
gazdagabb  nálam  az  évek  számában  és  tapasztalásban, 
ön  egyformán  otthonos  a  Nyugaton  és  a  Keleten  s  én 
nagyon  sokat  tanulhatnék  öntől.  —  Ez  az  őszinte,  a 
keleti  hatalmasok  ajkáról  nem  épen  mindennapi  beszéd, 
természetesen  még  jobban  fölbátorított  és  amaz  órák 
alatt,  melyeket  bizalmas  egyedüllétben  töltöttem  Abdul 
Hamid  szultánnal,  bizvást  megérinthettem  a  török  udvar 
belső  és  külső  politikájának  legérzékenyebb  és  legseb- 
helőbb  pontjait  és  méltóságviselőinek  jellemvonásait. 
A  szultán  mindig  meglepett  egészséges  megjegyzéseivel. 
Keservesen  panaszkodott  legfőbb  minisztereinek  meg- 
bizhatatlansága  miatt,  nem  a  leghizelkedőbb  jelzőkkel 
illette  őket  és  e  látszólag  hatalmas  kényúr  nyilat- 
kozataira kisérteties  fényt  vetett  a  lehetetlenség  és  a 
szomorú  elhagyatottság.  Egy  alkalommal,  midőn  fel- 
hívtam ügyeimét  legfőbb  udvari  tisztjeinek  tisztátalan 
magatartására,  nagyon  felindúltnak  látszott  és  felkiál- 
tott :  —  Azt  hiszi,  hogy  nem  ismerem  valamennyit  és 

nem  tudok  mindent?  Fájdalom,  nagyon  is  jól.  De  honnan 
vegyek  más  és  becsületes  embereket  oly  társadalomban, 
mely  évszázadok  óta  fetreng  a  bűnnek  ebben  a  fertőjé- 
ben? Csak  az  idő  és  a  művelődés  volna  képes  javítólag 
hatni  ebben'a  tekintetben,  más  nem.  —  És  a  szultán, 
minden  régebbi  szokás  ellenére,  tényleg  olyan  fiatal 
embereket  fogadott  közvetetlen  környezetébe,  kik  kitün- 
tetéssel végezték  iskoláikat  és  semmi  néven  nevezhető 
összeköttetésben  nem  voltak  az  előkelő  családokkal.  Új 
környezetet  akart  magának  teremteni  és  miként  e  meg- 
hittjei otthon,  én  a  külföldön  voltam  bizonyítékát  adandó 
hozzá  való  barátságomnak.  Megkért,  hogy  havonta  leg- 
alább kétszer  török  nyelven  írott  jelentést  küldjek  szá- 
mára az  európai  közvéleményről,  a  politikai  napi  kér- 
dések állásáról,  a  Törökország  határain  kívül  élő  isz- 
lám viszonyairól  és  válaszoljak  hozzám  intézendő  kér- 
déseire. 

Készségesen  megigértem  szolgálataimat,  de  csak- 
hamar észrevettem,  hogy  a  nekem  oly  ritka  őszinteség- 
gel tett  vallomások  nem  felelnek  meg  a  szigorúan 
keleties  elvekben  fölnevelkedett  fejedelem  belső  meg- 
győződésének ;  mert,  midőn  egy  alkalommal  a  beszél- 
getés hevében  bizonyos  —  noha  igen  enyhe  bírálatot 
magukban  rejtő  —  megjegyzéseket  tettem,  midőn  bátor- 
kodtam ő  felsége  némely  rendszabályait  és  nézeteit 
czélra  nem  vezetőnek,  vagy  fölöslegesnek  minősíteni, 
arczán  nyomban  felismertem  kellemetlen  érzésének  és 
megütközésének  jeleit  és  ez  időtől  fogva  homályt  von- 
tak egyes  felhők  a  mi  kölcsönös  érintkezésünk  egére. 
Dehogy  is  lehetett  volna  másképen?  A  hatalmasok,  és 
különösen,  ha  még  keletiek  is  hozzá,  sokkal  inkább 
megszokták  a  tömjénezést,  semhogy  jól  eshetnék  nekik 

a  pőre  igazság  kemény  falatja  s  a  korlátlan  uralkodó, 
ha  nemcsak  hatalom,  de  szellemi  képesség  dolgában  is 
fölölte  áll  környezetének,  nem  veszi  be  szívesen  az 
ellenkező  nézetnek  —  ha  még  úgy  megczukrozott  — 
keserű  piluláját.  Abdul  Hamid  szultán  uralkodásának 
kezdetétől  fogva  sohasem  tűrte  az  ellenmondást  és  bár 
látszólag  türelmesen  meghallgatta  a  tanácsot,  nem 
téríttette  el  magát  előre  elfoglalt  álláspontjától ;  ha 
akadt  nagyvezér,  ki  feltűnt  egyéni  felfogásának  állha-, 
tatosságával,  mint  például  Khaireddin  pasa,  Kiamil  pasa, 
Ahmed  Veíik  pasa  és  mások,  mennie  kellett  haladék- 
talanul. Mindenesetre  meg  kell  hagj^ni,  hogy  a  szultán 
hiányos  nevelésének  nem  egy  hibáját  tette  jóvá  szokat- 
lan éleselméjűségével.  Beszélgetés  közben  ritka  esetben 
árulta  el,  hogy  minden  iskolázottság  nélkül  szűköl- 
ködvén, még  saját  anyanyelvében  sem  dicsekedhetik 
irodalmi  tájékozottsággal.  Sokszor  így  szólt  hozzám  :  — 
Kérem,  beszéljen  inkább  közönséges  török  nyelven !  — 
Óriási  emlékező  tehetségével  könnyűszerrel  értékesí- 
tette még  évek  multával  is  azt,  a  mit  egyszer  hallott 
és  bizonyos  szóvirágokkal  képes  volt  tévedésbe  ejteni 
európai  látogatóit.  De  alapjában  véve  borzasztóan  tu- 
datlan ember  volt  és  nagyon  is  rá  lett  volna  utalva, 
hogy  kioktassák;  ámde  uralkodói  méltóságánál  fogva  és 
még  inkább,  mint  Olsten  földi  árnyékai,  kénytelen  volt 
mindentudónak  tartani  magát.  Jól  tu^va  ezt,  későbbi 
érintkezésünk  közben  igyekeztem  tartózkodóbb  lenni; 
egyre  óvatosabb  lettem  kijelentéseimben  s  midőn  a 
szultánnak  ez  feltűnt,  a  perzsa  költemény  szavaival 
válaszoltam : 

«Kurbi  Sahan  atesi  szuzan  buved» 
(ccA  fejedelem  közelsége  az  égő  lűzhöz  hasonlatos*), 

mely  kijelentésemet  megelégedett  mosoly lyal  fogadta. 
Egyszóval,  amolyan  néma  tanácsadója  lettem  és  nagyon 
sajnálom,  hogy  a  Boszporus-melléki  európai  diplomaták 
nem  ily  értelemben  ítélték  meg  helyzetemet  s  minden- 
féle rejtett  politikai  czélzatokat  tulajdonítottak  nekem, 
•és,  hogy  a  szultánhoz  való  viszonyom  —  ki  órák  hosz- 
száig  tartott  szobájában  és  ilyenkor  még  legmeghittebb 
kamarását  is  eltávolította  —  elkerülhetetlenül  bősé- 
ges anyagot  szolgáltatott  mindentéle  hozzávetésre. 
Gyakran  megleptek  és  kellemetlen  érzést  keltettek 
bennem  azok  a  megnyúlt  arczok,  elképedt  ábrázatok 
és  kétségbeesett  pillantások,  melyekkel  a  szultán  köz- 
vetetten környezetében  levő  udvari  szolgák  reám  bá- 
miészkodtak,  midőn  a  hosszú  kihallgatás  után  keresztül 
mentem  a  parkon  vagy  az  előcsarnokon.  Ez  egyszerű 
emberek  a  megtestesült  ördögnek,  vagy  bűvésznek  tar- 
tottak, ki  behálózta  fejedelmöket  és  Isten  tudja,  még 
mire  juttatja.  Kevesen  voltak  köztük,  kik  jó  híremet 
terjesztették  és  túlnyomó  részökben  mélyen  meg  voltak 
győződve  róla,  hogy  minden  egyes  látogatásom  után 
teméntelen  pénzt  és  drágaságot  czipelek  magammal  a 
hitetlenek  országába.  Midőn  utóbb,  az  udvarnál  élő 
moszlim  tudósokkal  és  molláhkkal  való  érintkezésein 
révén,  az  iszlám  gyakorlati  ismerőjének  hirébe  jutot- 
tam és  feltűnést  keltettem  perzsa  és  tatár  beszédemmel, 
még  nagyobbá  lett  a  csodálkozás,  és  még  jelentősebb 
a  fejcsóválás  egyéniségem  titokszerüsége  miatt.  Legaz- 
dálkodott indiai  berezegnek,  az  oroszok  által  Turkesz- 
tánból  elkergetett  tudósnak,  de  legtöbbször  veszedel- 
mes embernek  tartottak,  kit  a  szultán  bár  soha  meg  ne 
ismert  volna.  Pera  európai  köreiben  is  titokzatos  ember- 
nek hittek,  mert  ha  nem  is  tettein  egyebet,  mint  azt. 


428  KÜZDELMEIM. 

hogy  a  császári  kincstárban   egymagamban,  vagy  ma- 
gyar akadémikusok  társaságában  Hollós  Mátyás  király- 
nak Budáról  a  török  által   Konstantinápolyba  hurczolt 
könyvtára  után  kutatgattam  és  jelentékeny  részét  meg 
is  leltem,  a  szálló  hir  mindig  csak  Angolország  titkos 
politikai  ügj^nökét  gyanította  bennem.   Egy  ismeretes 
diplomata  ki  is   mondotta  rólam:   —  Ce  savant  est  un 
homme  dangereux,  il  faut  se  défaire  de  lui.  —  De  a  jó 
ember  tévedett,  mert  sem  veszedelmes  ember,  sem  bár- 
mely állam  titkos  ügynöke  nem  voltam ;  először  azért 
nem,  mert  önérzetem   mindig  idegenkedett  a  diplomá- 
cziai  titkos  szatócskodástól  és  másodszor  nem  tudom, 
melyik  kormány   tarthatta   volna   szükségesnek,    hogy 
titkos  ügynököt  is  alkalmazzon   nagy  költséggel  fenn- 
tartott követségén  kívül.  Azt,  hogy  a  szultánnal  folyta- 
tott politikai  beszélgetéseim  közben  mindig  Ausztria- 
Magyarország  és  Anglia  pártján   voltam ;   hogy  élesen 
szembeszálltam   Oroszországgal   és   ostoroztam  az  éj- 
szaki nagyhatalom  hitszegését,  barbárságát  és  telhetet- 
len földéhségét,  titkolni  egyáltalán  nem  kivánom.  Orosz- 
ellenesebb  minden  töröknél,  de  magánál  a  szultánnál  is 
bizonyára   én   sem   lehettem   s  minél   alaposabban  be- 
mártottam Oroszország  politikáját,  annál  nagyobb  szol- 
gálatot véltem  tenni  európai  műveltségünknek.  A  szul- 
tán, elhárítandó  minden  gyanút,  egy  alkalommal  Nelidov 
orosz  nagykövettel  együtt  akart  meghivni  udvari  ebédre, 
de  ezt  a  tisztességet  határozottan  elhárítottam  magam- 
ról. A  követek  közül  csak  a  perzsa  követtel,  Maurocor- 
dato    görög    meghatalmazottal    és    Marschall    báróval 
együtt  vettem   részt   nyilvános   udvari   ebédeken   és  a 
diplomata  urak  nagyot  bámultak,  látva  a  figyelmességet, 
melylyel  a  szultán  kitüntetett. 

E  kegyeltségem  és  kivételes  helyzetem  több  évig 
tartott  szakadatlanul.  Míg  olyan  törökbaráti  embert  és 
az  iszlám  olyan  védőjét  látta  bennem  a  Nagyúr,  ki  fana- 
tikusan szépíti  a  keleti  kormányrendszereknek  európai 
részről  felhányt  hibákat,  Törökországot  mindig  csak  a 
méltatlanul  megtámadott  országnak  tekinti  és  soha, 
sehol  sem  hajlandó  igazat  adni  az  európai  politikának, 
mindaddig  megajándékozott  osztatlan  bizalmával  és 
meglepett  tartózkodás  nélkül  való  nyiltszívűségével. 

Minthogy  az  oszmán  körökben  éveken  át  szerzett 
tapasztalataim  szerint  a  szultán  egyéniségét  mindenki 
rendkívülinek,  szinte  emberfölöttinek  tartotta,  különösen 

meglepett  ez  a  szokatlan  kedvessége.  Úgyszólván  meg- 
hitt barátjának  tekintett ;  úgy  beszélt  velem  a  birodalom 
ügyeiről  és  családjának  érdekeiről,  mintha  magam  is 
oszmanída  és  Törökország  társuralkodója  lettem  volna. 
Olyan  nyiltsággal  vitatta  meg  velem  a  legkényesebb 
politikai  kérdéseket,  mint  a  nagj-vezérrel  és  minisz- 
tereivel sem  szokta  soha  és  ehhez  képest  szóbeli  és 
Budapesten  kelt  írásbeli  nyilatkozataim  is,  olyan  fesz- 
telenek és  tartózkodás  nélkül  valók  voltak,  a  minőket 
bizonyára  csak  ritka  esetben  hallhatott  azelőtt. 

Ha  pusztán  török  érdekekről  s  az  ország  belső 
reformjairól  lett  volna  szó  köztünk,  nem  lett  volna  reá 
alkalom,  hogy  a  szultán  megrendüljön  belém  helyezett 
bizalmában.  De  Abdul  Hamid  szultán  elméjét  főkép  a 
külső  politika  foglalkoztatta  s  mivel  e  tekintetben  nem 
lehettem  vele  egy  nézeten  mindig  és  föltétlenül,  bizo- 
nyos idő  múlva  be  kellett  következnie  a  kezdetben  meleg 
viszony  ha  nem  is  föllétlen  megszakításának,  de  el- 
hidegűlésének.  Egy  időben  főképen  az  egj'iptomi  kér- 
dés körül  folytak  beszélgetéseink.    A   szultán  gj^akran 

panaszkodott  a  miatt,  hogy^ajlóslatú  csillagzat  ural- 
kodiL-külíígyi  politikáján ;  hogy  oly  sok  öröklött  tarto- 
mányát vesztette  már  el ;  hogy  különösen  fáj  lelkének^ 
hogj'  koronájának  legdrágább   gyöngyét,  a  Nilus  vidé- 
ket elvesztette  és  hogy  mindenek  fölött  elszomorítja  az 
angolok  hitszegése.   Haragja   természetesen  leginkább 
az  angol    kormány    ellen   fordult  és   ámbár  nem  volt 
épen  jószívvel  Európa   egyetlen   egy  kabinetjéhez  sem^ 
sőt  azt  mondhatnám,  hogy  egyforma  módon  gyűlölte 
őket  és   félt„valamennyitől,  mégis   az  angol  kormány 
volt  szemében  a  legkárhozatosabb,  akár  liberális  volt, 
akár  konzervativ.    Különösen   arra   a  két  angol   nagj- 
követre  neheztelt  nagyon,  kit  közvetetlenül  trónralépte 
előtt  és  után   küldött  Konstantinápolyba  a  londoni  ka- 
binet. Midőn  Lady  Layard  egy  alkalommal  reám  bizla 
értékes  keretbe  foglalt  arczképét,  azzal,  hogy  adjam  át 
nevében   a   szultánnak,  s   én   e   megbizásnak   egy  esti 
látogatásom    alkalmával    eleget    tettem,    az    érzelmeit 
máskor  mindig  féken   tartó  nagyúr  haragra  lobbant  és 
rámutatva  a  képre  így  szólt  hozzám :  —  A  legnagyobb 
tisztelettel  viseltetem  e  hölgy  iránt,  mert  a  háború  ide- 
jén ritka  feláldozással  tett  jót  megsebesült  katonáimmai 
s  ezért  örök  hálával  vagyok  adósa  ;   de  a  férjét  —  így 
folytatta  —  kitéptem  a  szívemből,  mert  rútul  visszaélt 
barátságommal.  —  S  így  szólva,  jobb  kezével  a  mellé- 
hez kapott,  mintha  ki  akart  volna  tépni  belőle  valaniit 
és  üres  kezét  a  föld  felé  lódítva,   ingerülten  dobbantott 
lábával,  mintha  szét  akarta  volna  taposni,  a  mit  a  szívé- 
ből   kitépett.    A   szenvedélyességnek    ilyféle  jeleneteit 
jobbára  török  asszonyoktól  láttam  és  a  szultán  jellemé- 
ben is  sok  az  oly  vonás,  melyet  a  hárem-életben  ölthetett 
magára.   Igyekeztem   megbékélni  a  felindult  uralkodót^ 

hangoztatva,  hogy  Layard  csak  kötelességét  teljesítette, 
midőn  ép  úgy,  mint  a  többi  nagykövet,  értesítéseket 
küldött  kormányának  és  hogy  csak  azok  az  urak  hibáz- 
tak, a  kik  nyilvánosságra  adtak  eféle  bizalmas  közle- 
ményeket. Idéztem  továbbá  a  Korán  e  mondását:  «La 
zeval  íil  szeíirun»  (<ra  követ  nem  hibási>) ;  de  kárba 
veszeti  minden  fáradozásom,  mert  a  szultánt  kihozta 
sodrából,  ha  csak  nevét  is  hallotta  ez  érdemes  angol 
diplomatának ;  nem  akart  és  nem  is  tudott  különbségei 
lenni  az  államférfiú  és  a  magánember  cselekedetei  közt. 

Semmi  esetre  sem  lehetett  megtagadni  minden  igaz- 
ságot a  szultán  felfogásától,  különösen,  ha  tekintetbe 
vette  az  ember,  hogy  sokszor  szerezhetett  keserű  ta- 
pasztalást ;  de  a  jog  és  a  méltányosság  egészen  más- 
nemű fogalom  a  politikában,  mint  a  közönséges  élet- 
ben és  Abdul  Hamid  szultán  határozottan  inpolilikusan 
cselekedett,  midőn  nem  véve  tekintetbe  Angolország 
élelbevágó  érdekeit,  oly  politikát  várt  ez  államtól,  mely 
lehetellenségszámba  ment  egyrészről  a  megváltozott 
állalános  helyzet,  másrészről  pedig  a  szigetországban 
magában  Törökország  ellen  támadt  antipáthiák  miall. 
A  szultán  soha  sem  tudta  értéke  szerint  méltányolni 
azt,  hogy  a  konzervativok  Gladstone  minden  Atrocily- 
meeling-jei  daczára  meg  merlek  lenni,  hogy  hajóhadai 
küldöttek  a  Márvány-tengerre  és  ezzel  megakadályoz- 
ták azt,  hogy  az  oroszok  elfoglalják  Konstantinápolyt, 
ö  mindig  csak  az  angol  liberális  kormány  dulcignói  és 
szmirnai  komédiáját  látta  és  nagyobb  hilszegésnek  tar- 
totta Egyiptom  megszállását  Oroszország  minden  ki- 
hívásánál és  minden  méllallanságnál,  melyei  a  nyugati 
hatalmak  részéről  tűrnie  kellett. 

Az  idők  folyamán  természetesen  mindjobban  el  kel- 

lelt  hidegülni  a  viszonynak  a  porta  és  a  st.  jamesi  ka- 
binet közt.  Inter  duos  litigantes  Oroszország  volt  a 
lerlius  gaudens;  midőn  pedig  az  addigi  elhidegűléshez 
hozzájárultak  még  az  örmény  zavarok  is,  a  két  európai 

nag}'ahatalom  tökéletesen  szerepet  cserélt  Ázsiában,  mert 
az  ősi  orosz  ellenség  drága  szövetségese  és  meghittje 
lett  a  török  udvarnak  (de  nem  a  török  népnek),  Angliát 
pedig  az  ottomán  császárság  diabolus  ro/aejának  tekin- 
tették. Az  örmény  zavarokat  illetőleg  semmi  esetre  sem 
volt  teljesen  ok  nélkül  való  a  harag,  melyet  Abdul  Ha- 
mid  szultán  Angolország  ellen  érzett,  mert  ámbár  Lon- 
donban súlyt  vetettek  reá,  hogy  a  nyilvánosság  előtt  távol 
tartsák  magukat  az  örményországi  hegyek  közt  támadt 
politikai  mozgalomtól,  kétségtelen,  hogy  angol  ügynö- 
kök izgattak  Kis-Azsia  északi  részében.  A  szultán  pon- 
tosan tájékozva  volt  ez  eljárásról,  mely  egyformán  vételt 
az  okosság  és  a  becsületesség  ellen.  A  Jildizben  tudták 
jól,  hogy  mit  forraltak  Londonban,  Parisban,  New- 
Yorkban,  Marseille-ban  stb.  a  hincsákislák  s  a  többi 
forradalmi  bizottság,  mert  a  kémszolgálatot  maguk  az 
örmények  végezték.  Már  az  1890-ik  év  őszén  panaszko- 
dott nekem  a  szultán  ez  üzelmek  miatt  s  egy  évre  reá, 
beszélgetés  közben,  ezt  a  kijelentést  tette  előttem:  — 
Azt  mondom  önnek,  hogy  végezni  fogok  ezekkel  az  ör- 
ményekkel. Olyan  pofont  adok  nekik,  hogy  rövidesen 
elmegy  a  kedvök  minden  forradalomcsinálástól.  —  E  po- 
fonnal a  nemsokára  ezután  bekövetkezett  mészárlásokra 
gondolt.  A  szultán  szavát  tartotta.  A  konstantinápolyi 
és  a  Kis-Azsia  sok  más  helyén  csinált  borzalmas  vér- 
fürdő nem  ok  nélkül  háborította  fel  a  keresztény  vilá- 
got, noha  másrészről  nem  kellett  volna  megfeledkezni 
arról  sem,  hogj'  a  keresztény  Oroszország  és  Ausztria 

talán  kevésbbé  kiáltó  módon,  de  nem  kevésbbé  vér- 
szomjasán lépett  fel  a  saját  hatalmi  körében  támadt  for- 
radalommal szemben.  A  szultán  tudta  is,  hogy  erősza- 
kos eljárása  fellázította  ellene  Európa  közvéleményét. 
Volt  tudomása  e  szép  czímeiröl :  aGreat  Assasin»,  aSul- 
tan  Rougei),  aAbdul  the  Damned»  stb.,  s  egy  alkalom- 
mal, a  Nyugatnak  személye  iránt  való  elkedvetlenedé- 
sére  czélozva,  a  következő  megjegyzésével  látszott  a 
mentség  egy  nemét  keresni  a  nevében  elkövetett  kegyet- 
lenségekre :  —  A  keresztény  világ  örökös  agyarkodásával 
és  támadásaival  —  így  szólt  a  szultán  —  úgy  szólván 
reákényszerítettek  e  drasztikus  eszközök  alkalmazására. 
Oláhország  és  Görögország  elszakadásával  Európa  le- 
vágta mindkét  lábát  a  török  állam  testének.  Bulgária, 
Szerbia  és  Egyiptom  elvesztésével  a  kezünket  vágták 
le,  most  pedig  legfontosabb  életszerveinket  akarják  ki- 
kezdeni az  örmény  zavarokkal  és  a  beleinkben  akarnak 
gázolni,  —  ez  volna  a  kezdő  lépés  megsemmisítésünkre, 
és  ez  ellen  védekeznünk  kell  minden  erőnkből.  —  És  a 
szultán,  a  teljes  pusztulás  minden  szembetűnő  jele  da- 
czára, valóban  még  mindig  nagyralátó  gondolatokkal 
járt  birodalmának  megújhodását  és  biztosságát  illetőleg. 
Gyakran  beszélt  a  kapitulácziók  megszüntetéséről  és 
arról  a  biztos  haszonról,  melyet  szövetségi  terveitől 
remélt.  Nagy  bizalmát  vetette  mindig  az  általa  meg- 
indított pániszlám  mozgalomba,  melyet  tényleg  nagy 
ügyességgel  vezetett.  Cgj^nökei  bejárják  Indiát,  Dél- 
Oroszországot,  Közép-Ázsiát,  Khinát,  Jávát  és  Afrikát, 
mindenhol  a  hitbuzgóságot,  a  khalifa  hatalmát  és  tekin- 
télyét hirdetik,  de  mindeddig  nem  értek  el  mást,  mint 
azt  az  erkölcsi  sikert,  hogy  a  szultán  születésenapját 
széltében-hosszában  megülik  az  egész  iszlám  világában 

és  hogy  vetik  a  fonalat,  melylyel  össze  fog  szövődni  az 
egység  köteléke.  Egyszer,  midőn  e  terveket  szóba  hoz- 
tam előtte,  határozottan  tagadásba  vette  létezésöket  és 
adta  a  meglepődöttet.  A  jövőnek  e  tervei  legsajátabb 
műve  voltak,  melyekről  csak  legmeghittebb  szolgái  és 
hivatalnokai  előtt  szólott,  de  senki  más  előtt,  még  mi- 
niszterei előtt  sem,  mert  ez  utóbbiakat  semmi  biza- 
lomra nem  méltó,  kapzsi  szerencsevadászoknak  nyilvá- 
nította. —  Hogyan  is  bizhatnám  minisztereimben  ?  — 
mondotta  egyszer.  —  A  minapában  magamhoz  hivattam 
este  a  rendőrminiszteremet  és  tökrészegen  állított  be 
hozzám.  Kikergettem  a  disznót  a  szobámból  és  másnap 
elbocsátottam. 

Azt,  hogy  maga  volt  oka  e  bajnak  s  hogy  szigorúan  ön- 
kényuralmi és  autokratikus  irányával  lehetetlenné  telte, 
hogy  új  nemzedéke  támadjon  jóravaló  hivatalnokainak, 
hogy  alatta  államférfiúi  tehetség  nem  boldogulhatott  — 
sohasem   akarta  belátni,  noha  több  alkalommal  czéloz- 
tam  erre  és  emlékeztettem  a  próféta  ez  intelmére :  «Ta- 
nakodjatok   egymással. d   Javíthatatlan   ó-török  volt  és 
az  is  maradt ;  szabadon  akart  rendelkezni  Istentől  veit 
tekintélyének  árnyékában   s  midőn  első  titkára  egj-  al- 
kalommal  közölte   vele,   hogy   kedves    embere   voltam 
Mahmud  Nedin  pasa  volt  nagyvezérnek,  Ignatiev  ismert 
barátjának,  e  szóval  fordult  hozzám :  —  Igen,  Mahmud 
Nedin  pasa  ritka  tehetségű   férfiú  volt,   igaz   török  és 
moszlim  s  hűséges  szolgája  uralkodójának ! 

Mihamarább  beláttam,  hogy  ilyen  fejedelemmel  nem 
mehetek  sokra  és  a  nélkül,  hogj'  élesen  szembe  száll- 
tam volna  vele,  hallgatagon  ragaszkodtam  politikai  fel- 
fogásomhoz. Most  már  nagyon  érthetőnek  látom  azt, 
hogy  felkeltetleni  visszatetszését  s  különösen  azt  hogy 

rossz  szemmel  nézte  angol-szimpáthiáimat.  A  szultán 
azt  várta  tőlem,  hogy  föltétlenül  helyeselni  fogom  poli- 
tikai nézeteit ;  azt  remélte,  hogy  olyan  barátot  lel  ben- 
nem, ki  szigorúan  törökös  érzülettel  nézve  a  dolgokat, 
szembeszáll  az  egész  kereszténységgel  s  mint  egyné- 
mely túlzó  európai  ember  tényleg  meg  is  tette,  nemes- 
nek, dicsőnek,  emberségesnek  és  igazságosnak  csak  a 
Keletet  fogja  feltüntetni,  a  Nyugatot  pedig  elvetemült- 
nek, durvának  és  rablótermészetűnek.  De  hát  ennyi  már 
mégis  csak  sok  lett  volna  a  török-szimpáthiákból.  Sokkal 
jobban  át  voltam  hatva  mindig  nyugati  műveltségünk 
nagy  előnyeitől  és  sokkal  mélyebben  meg  voltam  győ- 
ződve a  tizenkilenczedik  század  eszméinek  áldásos  ha- 
tásáról, semhogy  egyszerűen  felhasználtattam  volna 
magam  arra,  hogy  dicshimnuszt  zengjek  a  rothadt,  zül- 
lött  és  zsarnoki  Ázsiának  és  magasztaló  szóval  fölébe 
helyezzem  az  ó-világot  az  újnak.  Nem !  Erre  nem  bir- 
hatott  volna  reá  semmi  fejedelmi  kegy  a  világon  s  mi- 
dőn a  szultán  ezt  észrevette,  kezdett  közömbössé  válni 
irántam,  sőt  egy  alkalommal  azt  mondotta  nekem,  hogy 
nem  szereti  az  olyan  gyermeket,  ki  két  anyához  ragasz- 
kodik és  anélkül,  hogy  élesen  jelezte  volna  ellenséges 
érzületét  vagy  idegenkedését,  mert  nemzetközi  irói 
voltomat  mégsem  vehette  közömbösen,  látszólagos  ke- 
gyességgel bocsátott  el  magától,  ö  megcsalódott  ben- 
nem, de  én  maradtam  a  mi  voltam,  Törökország  barátja. 
Hogy  miképen  eshett  meg  az,  hogy  daczára  e  rossz- 
indulatnak, még  később  is  sok  éven  át  tekintélyben  áll- 
tam a  szultán  előtt,  sőt  hogy  több  ízben  vendégül  hivott 
Konstantinápolyba,  ennek  csak  abban  lelhetem  magya- 
rázatát, hogj'  mindenki,  sőt  önmaga  ellen  is  érzett  min- 
den bizalmatlansága  mellett  sem  feledkezett  meg  arról 

a    haszonról,   a   melyet    toUamtól    remélhetett.   Abdul 
Hamid  szultán,  mint  már  említettem,  kimondhatatlanul 
félt  az  európai  közvéleménytől,  melylyel  minden  tekin- 
tetben számot  vetett ;  mindig  a  felvilágosodott,  szabad- 
elvű, hazafías,  rendszerető  és  lelkiismeretes  uralkodó 
színében  akart  a  világ  szeme  előtt  állni.   Mindig  igj'e- 
kezett  fényeskedni  műveltségének  abban  a  csekélyke, 
vékony  mázában,  melyet  rendkívül  fogyatékos  nevelé- 
sével és  röptében  tett  európai  utazásában  (1868)  öltött 
magára.  Francziáúl  nem  tudott,  de  azért  helylyel-közzel 
bele  vetett  egy-egy  franczia   szólásmódot  török  beszé- 
débe, ily  módon  akarva   hatni  a  követekre  és  előkelő 
vendégeire,  mint  a  hogy  a  moszlim  tudósok  körében 
meg    theologiai    szakkifejezéseket    igyekezett    keverni 
mindig  szavaiba,  holott  soha  a  félművelt  moszlim  ember 
színvonaláig  sem  emelkedett.  Minthogy  ritka  emlékező- 
képességgel  volt   megáldva,  soha  sem  jött  zavarba  az 
eféle    fogások    miatt ;   de   tudása    nemcsak  az  európai, 
hanem  az  ázsiai  tudományokban   is   nagj^on  szűk  téren 
mozgott,   mert  jólelkű  és   nagyon  is  szelíd  atyja   nem 
szorította   egyik   gyermekét   sem    a   tanulásra.    Kenial 
ofendi,  a  császári  berezegek  nevelője,  hihetetlen  dolgo- 
kat beszélt  nekem   az  ötvenes  években  császári  tanít- 
ványainak   hanyagságáról.    Resad    efendinek,    a    pre- 
zumptiv   trónörökösnek,   volt   érzéke    a    perzsa    és    az 
arab  nyelv  iránt  s   már  ií]ú  korában  kísérleteket  tett  a 
perzsa  versírásban,  de  Hamid  efendit,  a  mostani  szul- 
tánt,  nem   volt   oly   könnyű   dolog    az    iskola    padjára 
kényszeríteni.  Ö  nagyobb  kedvét  lelte  a  hárem  cselszö- 
véseiben és  a  hárem  pletykáiban  s  a  ki  tájékozódást  ke- 
resett  a   császári  gynécée  egyes  lakóiról,  csak  Hamid 
efendihez  fordult  a  felvilágosításért.  Kár,  hogy  iQú  ko- 

rában  az  eszes  és  valóban  tehetséges  berezeg  nem 
részesült  jobb  nevelésben.  Ki  tudja,  hogy  nem  a  leg- 
jobb fejedelmek  egyike  vált  volna-e  belőle  az  oszmaní- 
dák  trónján? 

Reám  nézve  mindig  rendkívül  érdekes  volt  az  érint- 
kezés e  férfiúval,  nemcsak  fejedelmi,  hanem  emberi  és 
különösen  keleti  mivoltáért.  Midőn  az  est  óráiban  ma- 
gunkra voltunk  a  Chalet-kioszk  szobájában,  kölcsönö- 
sen kémleltük  egymás  gondolatát,  mert  a  császári  róka 
nagyon  jól  tudta,  kivel  van  dolga ;  és  ha  jó  sokáig 
figyeltük  már  egymást,  a  szultán  valami  közömbös  kér- 
déssel szakította  meg  a  csendet,  vagy,  a  mi  ritkábban 
esett  meg,  ázsiai  és  európai  élményeim  részleteiről  tu- 
dakozódott. Minthogy  nem  illő  a  khalifához,  vagyis 
Mohammed  jog  szerint  való  utódjához,  hogy  bizalmas 
módon  érintkezzék  egy  hitetlennel,  vag}%  a  mi  még  sú- 
lyosabb beszámítás  alá  esik,  hogy  tanácsát  kérje,  a  szul- 
tán úgy  bánt  velem,  mint  valami  korosabb  és  világ- 
látott igazhitűvel ;  mindig  török  nevemen,  Resid  efendi- 
nek  szólított  és  különös  súlyt  vetett  e  névre  olyankor, 
midőn  jámbor  vagy  tudós  moszlimok  is  voltak  jelen  a 
kihallgatáson.  Abdul  Hamid  szultán,  egyike  lévén  a  leg- 
nagyobb charmeuröknek^  mindig  érti  a  módját,  hogj' 
egy  vagy  más  módon  elbájolja  vendégét.  Szívesen  mond 
bókot,  maga  szolgál  gyújtóval  vendégének  a  czigarettá- 
hoz  és  igyekszik  olyan  kedves  lenni,  hogj^  a  világ  leg- 
egyszerűbb polgára  sem  volna  képes  őt  abban  utolérni. 

Mindez  természetesen  arra  való,  hogy  kedvességével 
körülhálózza  és  megigézze  látogatóját.  Helylyel-közzel 
nagy  mértékben  szinészkedik  is ;  haragot,  örömet  és 
meglepődést  színlel  tetszése  szerint  és  soha  sem  felej- 
tem el  azt  a  jelenetet,  melynek  az  egyiptomi  dolgok 

egy   kissé   élénk  vitatgatása   közben    lettem    tanújává. 
Mérsékelni    akarva   Angolország    ellen    való    haragját, 
megemlítettem,    hogy   az    egyiptomi  államadósság  le- 
telte után  kétségtelenül  megkapja  ismét  a  szokott  évi 
adóját.  A  szultán  félreértette  szavaimat  és  abban  a  bit- 
ben, hogy  váltságpénzről   szólottam,  felugrott  és  ször- 
nyen ingerűit  hangon  így  rivallt  reám  :  —  Hogyan  !  azt 
hiszi,  hogy  odaadom  pénzen   azt  a  földet,  melyet  kard 
élével  hódítottak  meg  őseim?  —  És  vékony  lábaszárai 
reszkettek  bő  nadrágjában,  a  fez  hátra  csúszott  a  nya- 
kába, keze  rángatódzott  s  ő  maga  félig  ájultan  esett 
vissza  székére.  Pedig  hát  ez  az  ingerültsége  csak  tettetés 
volt,  ép  úgy,   mint  azzal  a   másik  alkalommal,  midőn 
rá  akarva  venni  minden  áron,  hogy  lépjek  szolgálatába 
és  maradjak  állandóan  Sztambulban,  hevesen  megkapta 
mind  a  két  kezem  és  biztosítva  változatlan  kegyéről, 
nagy  rangot  és  kincseket  igért.  A  ravasz  és  gyanakvó 
férfiút  az  indította  e  gyöngédségre,  hogy  alapos  isme- 
rőjét látta  bennem  a  mohammedán  országoknak,  külö- 
nösen pedig  Törökországnak.  Nem   egyszer   így   szólt 
hozzám :  —  Hiszen  ön  jobban   ismeri  országunkat  és 
nemzetünket,  mint  mi  magunk !  —  A  régi  udvari  körök- 
kel való   személyes   ismeretségem   már   kevésbbé  volt 
ínyére  s  nem   lelte   örömét  régi  törökbarátiságommal 
szerzett  népszerűségemben  sem ;  de  kénytelen  volt  vele 
számot  vélni  és  akarva,  nem  akarva,  megtartani  színlelt 
jóindulatában.   Nevezetes  dolog,  hogy  e  szigorúan  ön- 
kényuralmi elveket  követő  fejedelemnek  milyen  kedves- 
ségi  és  gyöngédségi  rohamai  voltak  néhanapján.  Egy- 
szer, késő  éjszaka,  együtt  ültem  vele  a  Chalet-kioszk 
nagytermében.  Nyár  dereka  volt  és  a  beszélgetés  hevé- 
ben megszomjúlt  fejedelem  kiszólt  a   szomszéd  szoba- 

ban  levő  szolgának :  —  Szu  getirin  (aHozz  be  vizet?)).  — 
A  szolga  valószínűleg  elaludt  és  nem  hallotta  meg  pa- 
rancsát. A  szultán  kétszer-háromszor  is  megismételte 
kiáltását,  tapsolt,  de  mindhiába  ;  s  midőn  erre  én  fel- 
ugrottam és  behívtam  a  szolgát,  a  szultán,  majdnem 
rimánkodó  hangon,  így  szólt  hozzá:  —  Háromszor  kér- 
tem vizet  és  te  nem  hoztál,  pedig  szomjas  vagyok,  na- 
gyon szomjas.  —  Más  keleti  despota  lenyakaztatta 
volna  a  szolgát,  de  Abdul  Hamid  jelleme  a  lehető  leg- 
tarkább  vegyüléke  volt  a  jó  és  a  rossz  indulatoknak, 
melyeknek  hol  egyike,  hol  másika  domborodik  ki,  sze- 
szélye és  a  körülmények  szerint. 

Őszintén  beismerem,  hogy  a  szultánnal  való  télé  á 
léiejeim  nagyon  bátorságosak  és  kellemesek  sohasem 
voltak.  Kietlen  és  átható  pillantása  sokszor  meglehető- 
sen kellemetlenül  érintett,  minden  látszólagos  kedves- 
sége és  szeretetreméltósága  mellett.  Egy  este,  midőn 
szokás  szerint  egészen  magunkra  hagyva  ittuk  theán- 
kat  a  Csit-kioszkban,  kissé  kesernyésnek  találtam  a 
theát  s  beszélgetés  közben  kinyüjtottam  kezem  a  szultán 
közelében  levő  czukortartóért.  A  szultán  megriadtan 
ugrott  vissza  a  kanapéra  és  olyanforma  mozdulatot  tett, 
mintha  valami  gonoszságot  forraltam  volna  személye 
ellen.  Más  alkalommal,  —  vacsora  után  volt  —  a  hogj^ 
együtt  kávéztam  volna  .vele,  észrevettem,  hogy  a  beszél- 
getés hevében  hirtelen  elfogy  a  lélekzete.  Valósággal 
kapkodott  a  levegő  után.  Kinos  volt  látni  elfogódottsá- 
gát és  nem  tudtam  megszabadulni  a  gondolattól,  hogy 
mi  lenne,  ha  a  szultán  egy  ilyen  rohama  közben  hirtelen 
megfulladna.  Igen,  könnyű  nevetségesnek  tartani  az 
ilyen  gondolatot  és  gyávasággal  vádolni  az  embert,  de 
a  ki  ismeri  a  keleti  palotaéletet,  semmiesetre  sem  tart- 

hatja  tréfadolognak  az  ilyen  helyzetet.  Erről  nem  is 
szólva,  ráadásul  elég  gj'akran  éreztem  egész  súlyát  a 
keleti  fejedelmi  szeszélynek,  mely  az  én  béketűrésben 
eléggé  kipróbált  természetemnek  is  szinte  elviselhetet- 
len volt.  Daczára  az  udvariasan  körülírt  meghivóknak, 
sokszor  napokig  voltam  kénytelen  várni,  míg  reám  került 
a  kihallgatás  sora.  Egymásután  négy,  hat,  sőt  nyolcz  napig 
is  kellett  rónom  az  előszobát,  mig  végre  tudtomra  adták, 
hogy  ő  felsége  véghetetlenül  sajnálja,  de  rendkívüli  elfog- 
laltsága, vagy  hirtelen  támadt  rosszulléte  miatt  kényte- 
len másnapra  halasztani  kihallgatásomat.  Eljött  a  más- 
nap és  megint  csak  a  következő  napra  szólt  a  meghívó. 
Emlékezem  reá,  hogy  egyik  konstantinápolyi  látogatá- 
som alkalmával  ötször  csomagoltam  össze  málhámat  és 
készültem  az  elutazásra  s  mindannyiszor  kirakodhattam 
újra,  hogy  bevárjam  az  elutazásomra  szóló  engedelmet. 
Hiába  volt  minden  kérelem  és  panasz  és  minden  ürügy, 
mert  ő  felsége  cselekedeteinek  a  müneddsin  hasi  (az 
udvari  csillagtudós)  ad  irányt  s  az  ő  rendelkezéseit 
szorosan  betartja  mindenki.  Bizony  nem  volt  fenékig 
tejföl  a  szultánnal  való  érintkezésem.  Megtettem  minden 
tőlem  telhetőt,  hogy  megtartsam  befolyásomat,  de  végre 
be  kellett  látnom  mégis,  hogj*^  minden  fáradozásom  kárba 
vész  s  hogj"  törekvésemnek  nem  lesz  sikere  soha. 

De  nem  is  lehetett  máskép.  Politikájának  alapjai 
tisztára  személves  természetűek  voltak,  mint  a  keleti 
despotáké  általában.  Ez  a  politika  szigorúan  konzer- 
vatív irányzattal  törekedett  az  önkényes  uralom  fenn- 
tartására s  alá  volt  vetve  a  nyugati  politika  állásának 
is.  Határozatlansága,  mely  a  legkisebb  dolgokban  való 
magatartását  is  jellemzi,  abból  a  szellemből  folyik,  mely 
áthatja   a  császári  háremet,  hol  senki  a  felebarátjában 

nem  bizik,  hol  mindenki  el  akarja  rágalmazni,  meg 
akarja  csalni  és  semmisíteni  a  másikat,  s  hol  minden  a 
szultáni  kegy  napja  körűi  forog. 

Boszporus-melléki  diplomatáink  akárhányszor  érez- 
ték súlyát  Abdul  Hamid  e  jellemző  tulajdonságának. 
Lord  Dufferin,  az  egj^iptomi  kérdés  tárgyalása  közben, 
egy  alkalommal  reggel  tíz  órától  éjfél  után  két  óráig 
volt  kénytelen  a  Jildiz  palotában  várni  titkárával  a 
szultán  elhatározását.  Hatszor  terjesztették  elébe  a  szer- 
ződés szövegét  és  mindannyiszor  változtatott  formában 
került  vissza  az  írás,  míg  Anglia  nagykövete,  holtra 
fáradtan,  türelmét  vesztette  és  reggel  két  órakor  ki  se- 
reiével egj'ütt  visszatért  Therapiába.  Lord  Dufierin  le- 
feküdt már  és  első  álmát  aludta,  midőn  a  szultán  sietve 
jött  küldöttje  felébresztette  és  új  javaslatol  adott  át 
neki ;  de  az  angol  béketűrésnek  ekkor  már  vége  sza- 
kadt és  Egyiptom  sorsa  meg  volt  pecsételve.  Más  alkal- 
makkor is  fordultak  elő  ehhez  hasonló  és  még  erősebb 
jelenetek,  s  még  egyszerű  ebédrehívások  alkalmával  is 
sűrűn  megesett,  hogy  az  illető  követ  csak  akkor  kapta 
meg  a  lemondó  levelet,  midőn  már,  teljes  díszbe  öltö- 
zötten, útban  voltak  a  Jildiz  felé. 

A  minden  oldalról  zaklatott  török  császár  bizalmat- 
lanságát valahogy  még  lehetett  volna  menteni,  mert  a 
diplomácziában  ismeretlen  fogalom  az  őszinte  és  önzet- 
len barátság.  De  Abdul  Hamid  szultán  e  tekintetben 
nem  járt  el  máskép  a  tőle  függő  ázsiai  törökökkel 
sem.  Mindig  sötét  színben  látta  a  dolgokat,  mindenben 
veszedelmet  és  árulást  neszelt  s  mindent  alája  rendelt 
személyes  érdekeinek.  —  Mindig  Törökország  jövőjéről 
és  az  oszmán  nép  javáról  beszélnek,  de  rólam  és  dinasz- 
tiámról nem  szól  senki   —   mondotta   nekem  egy  alka- 

lommal.  Tényleg  mindenkor  egész  Törökország  urának 
és  bírlalójának  tekintette  magát  s  mivel  a  világon  semmi 
sem  téríthette  el  e  nézetétől,  régen  be  kellett  látnom, 
ho^y  hiába  való  minden  fáradozásom  és  ez  időtől  fogva 
beértem  az  események  nézőjének  és  figyelőjének  szere- 
pével. 

Az  olyan  fejedelem,  ki  már  szinte  három  évtizeden 
át  korlátlan  módon  uralkodott  és  kormányzott,  ki  az 
autokráczia  és  az  önkényuralom  dolgában  eljutott  odáig, 
a  meddig  eljutni  eg}^általán  lehetséges,  a  mennyiben  az 
állam  és  a  társadalom  legnagyobb  és  legkicsinyesebb 
dolgai  az  ő  kezén  mennek  keresztül,  az  olyan  fejedelem 
annál  inkább  ki  van  téve  az  önhittség  és  a  nagyzási 
hóbort  veszedelmének,  mert  szolgalelkú  környezete 
dicsőíti  és  isteníti  folyton  és  határtalanul.  ÁbdulHamid 
szultán  elhitette  magával,  hogy  csak  az  ő  politikai  mű- 
vészetének sikerűit,  hogy  Törökország  nem  ment  egészen 
tönkre  az  1877-iki  szerencsétlen  háború  után,  s  hogy 
ez  idő  szerint  nemcsak  hogy  fennáll,  hanem  szövetségét 
keresik  a  nag^'hatalmak  is.  Hamiskásan  mosolyogja 
jegyezte  meg  erre  vonatkozólag:  —  Hja,  kérő,  az  van 
elég.  Udvarolnak  nekem,  de  én  még  mindig  szűz  vagyok 
és  nem  is  adom  oda  senkinek  szívem  és  kezem.  —  Pedig 
ekkor  már  régtől  fogva  titkos  szövetségre  lépett  Orosz- 
országgal. Különösen  nagyra  van  Abdul  Hamid  szultán 
a  német  császárral  való  baráti  viszonyával,  ami  tényleg 
a  legsajátabb  műve,  de  nem  is  felel  meg  valami  nagyon 
népe  higgadtan  gondolkozó  részének.  Az  oszmanida  és 
a  tehetséges  Hohenzollern  bizalmas  téie  á  teteje  példát- 
lan a  maga  nemében  és  bővelkedik  az  érdekes  mozza- 
natokban, n.  Vilmos  császár  bámulja  barátjának  ural- 
kodói képességeit,   szívesen  utánozná   is  az  autokrata- 

Ságban,  ha  tehetné ;  de  van  is  hozzá  való  esze,  hogy 
eszkomptálja  e  bámulatának  jutalmát  és  különböző 
konczessziókra,  kedvezményekre,  stb.  váltsa.  Jól  fizetett 
hivatalokat  a  német  tisztek  számára,  fegyverszállítást, 
vasúti  konczessziókat,  gyáralapítási  engedélyeket,  stb. 
játszva  szerzett  meg  a  német  császár  és  meg  fog  sze- 
rezni ezentúl  is,  mert  a  szultán  az  alemanoksA  (vagyis : 
birodalmi  németeket)  egyetlen  érdekeltség  nélkül  való, 
hű  és  hatalmas  védőinek  tekinti  és  szilárdul  meg  van 
győződve  róla,  hogy  a  míg  fönnáll  ez  a  barátsága, 
senki  sem  meri  őt  megtámadni.  Meg  van  róla  győ- 
ződve, noha  Törökország  a  győzedelmes  görög  háború 
után,  stanie  amicilia^  elvesztette  Krétát.  A  hazafias 
és  haladó  török  ember  egészen  máskép  gondolkozik. 
Nincs  különösen  jó  véleménynyel  a  német  császárról 
mert  olyan  embernek  tartja,  a  ki  a  padisahot  veszedel- 
mes önkénj^uralomra  ösztönzi,  kinek  látogatásai  egy- 
értelműek a  császári  kincstár  megtizedelésével,  s  a  ki 
évekre  visszavetette  a  gazdasági  élet  nemzeti  alapon 
nyugvó  szabad  fejlődését,  ki  mindent  Németországért 
tett  és  semmit  sem  Törökországért,  nem  szólva  egyne- 
hány nagyhangú  bókjáról,  melylyel  megduzzasztotta  a 
szultán  büszkeségét. 

Abdul  Hamid  legsajátabb  politikai  művét,  mint  mon- 
dottam, erős  bírálat  éri  Törökországban  és  trónváltozás 
esetében  rendkívül  nevezetes  meglepetés  érheti  a  fennen 
dicsért  német  szövetséget.  Velem  sohasem  szólt  a  szul- 
tán e  viszonyról,  csak  kedvelt  fia,  Burhaneddin  beszélt 
nekem  az  alemanokhoz  való  rokonérzéséröl,  kiknek 
épen  a  nyelvét  tanulta.  Azt  hiszem,  hogy  Törökország 
egyetlenegy  barátjának  sem  volna  kifogása  a  német 
szövetség  ellen,   mely   üdvös  is   lenne,   de   akkor  Né- 

metország  azt  kellene,  hogy  tanácsolja  a  szultánnak, 
hogy  adjon  reformokat  országának,  erősítse  a  nép- 
szellemet és  a  féktelen  önkényuralom  folytatása  helyett 
gondoskodjék  derék  hivatalnokok  neveléséről.  Én  gyak- 
ran ajánlottam  ezt  írásban  a  szultánnak,  de  emlék- 
irataimnak az  utóbbi  időben  nem  volt  hatása,  mert  mi 
kölcsönösen  megcsalódtunk  egymásban.  Meggyőződtem 
róla,  hogy  Törökországnak  minden  tudásommal  és  min- 
den becsvágyammal  sem  lehetek  hasznára  soha,  és  a 
szultán  is  belátta,  hogy  nem  lelte  bennem  kész  eszkö- 
zét, tehát  nem  is  élhet  szolgálatommal. 

Egyébként  nem  hagyhatom  említetlenül,  hogy  a  szul- 
tánnal való  kölcsönös  megegyezésünknek  főképen  az 
állta  útját,  hogy  nem  lehettünk  egj^  nézeten  a  Török- 
országra nézve  üdvös  szövetségeket  illetőleg.  Mert  a 
szultán,  bár  a  német  császárral  való  személyes  viszonj^a 
következtében  biztosságban  érezte  magát  minden  támad- 
ható veszedelemmel  szemben,  sohasem  feledkezett  meg 
róla,  hogy  számot  kell  vetnie  a  fölötte  függő  orosz 
Damokles-karddal  is.  Nagyon  is  jól  tudja,  hogy  az  orosz 
fojtogató  kéz  mindig  ott  van  a  torkán,  hogy  Kisázsia 
Erzerumtól  fogva  nyitva  áll  a  czár  csapatai  előtt,  hogy 
az  orosz  hajóhad  két  vagy  három  nap  alatt  beveheti 
Konstantinápolyt  és  hogy  e  fenyegető  veszedelmet  csak 
simulékony  alázattal  és  színlett  barátsággal  lehet  ha 
nem  is  elhárítania,  de  legalább  csökkentenie.  Ebben 
rejlik  titka  a  szentpétervári  udvarhoz  való  alkalmaz- 
kodásának és  szolgálatkészségének  s  annak  a  maga- 
tartásának, mely  olyan,  mintha  már  is  a  «névaparti  fehér 
padisahj)  hűbérese  volna.  Nincs  tehát  mit  csodálni 
rajta,  hogy  egyszer  csak  híre  terjedt  Európában,  hogy 
Törökország  titkos  szerződésre  lépett  Oroszországgal  ; 

oly  szerződésre,  melylyel  a  szultán  kötelezte  magát  arra, 
hogy  nem  erősíti  meg  a  Boszporust  a  Fekete-tenger 
bejárójánál,  hogy  nem  épít  több  új  erődítést  Kisázsia 
északi  részén,  és  több  más  engedményre.  E  szerző- 
dést állítólag  1893-ban  írták  alá,  s  midőn  láttam,  hogy 
az  eset  erősen  foglalkoztatja  az  európai  sajtót,  tájéko- 
zódás végett  Szureja  pasához,  a  szultán  első  titkárához 
fordultam,  ki  1893  szeptember  3-án  kelt  levelében  a 
következőkép  írla  nekem  : 

Igen  tisztelt  barátom,  —  ö  császári  felsége,  leg- 
kegyelmesebb uram,  mindig  nagyra  becsülte  a  baráti 
érzelmeket,  melyekkel  ön  Törökország  iránt  viseltetik 
s  nem  kerülték  el  figyelmét  Oroszországot  érő  tárna 
dásai  sem,  mely  ország  annyi  kárt  tett  Törökország- 
nak. De  Kegyed  tudja  jól,  hogy  semmi  sem  történik 
ok  nélkül  e  világon  s  hogy  meg  voltak  a  maga  okai 
az  ellenünk  viselt  orosz  háborúknak  is.  Mindez  'már 
a  múltra  tartozik.  A  Fényes  Kapu  ez  idő  szerint  a  leg- 
jobb viszonyban  van  az  összes  hatalmakkal;  semmi 
szüksége  sincs  a  külön-szerződéseknek  s  ha  az  újsá- 
gok újabban  a  Török-  és  Oroszország  kőét  megkötött 
titkos  szerződésről  írnak,  beszedők  nem  egyéb  üres 
és  alaptalan  koholmánynál-  Ha  volna  szükség  eféle 
szerződésre,  Törökország,  mely  teljesen  ura  tetteinek 
és  elhatározásainak,  jelezte  és  közzé  tette  volna  a 
tényállást. 

Később  rátértem  e  tárgyra  a  szultánnal  folytatott 
egyik  beszélgetésem  közben  is.  A  Fekete  Tenger  bejá- 
rójánál levő  erődítésnek  Európaszerte  feltűnő  elhanya- 
golására fordult    köztünk  a  szó    s   a   szultán,   hirtelen 

közbevágva,  igy  szólt:  —  Mégis  csak  nevezetes  dolog, 
hogy  ez  feltűnik  Európának !  Az  én  házamnak  két 
kapuja  van,  és  kinek  mi  köze  hozzá,  ha  nekem  úgy  tet- 
szik, hogy  az  egeiket  becsukom,  a  másikat  meg  nyitva 
tartom?  —  Egyszóval,  a  szultán  több  izben  adta  két- 
ségbevonhatatlan bizonyítékát  annak,  hogy  írásaim 
következetesen  oroszellenes  iránya  őt  feszélyezi  s  hogy 
sokkal  jobban  szeretné,  ha  inkább  Angolországot  tá- 
madnám meg,  vagy  egészen  veszteg  mara<|nék.  Termé- 
szetesen legjobban  szerette  volna  a  tintát  és  a  tollat 
egyáltalán  a  pokolba  kergetni  s  mivel  önkényuralmi  és 
autokratikus  elveiben  én  őt  nem  segíthettem,  nem  kés- 
hetett már  sokáig  az  elhidegülés  egymáshoz  való  viszo- 
nyunkban. 

Még  tátongóbbá  tette  köztünk  az  ürt  La  Turquie 
daujourcfhui  et  davant  quarante  ans,  czímű,  1898-ban 
Parisban  kiadott  röpiratom  megjelenése,  melyben  a 
török  műveltség  negyven  év  előtti  és  mostani  állapota 
közt  vont  párhuzam  alapján  igyekeztem  megczáfolni 
azt  az  Európában  oly  gyakran  és  tévesen  hangoztatott 
tételt,  hogy  a  török,  mint  nép,  a  czivilizáczió  felvéte- 
lére képtelen.  Természetes,  hogy  az  ily  tanulmányban 
tekintetbe  kellett  vennem  az  ország  haladó  műveltsé- 
gének és  politikai  hanyatlásának  egymással  való  kap- 
csolatát és  e  kérdésre :  ha  a  törökök  csakugyan  halad- 
nak műveltségben,  miért  szárnyalják  őket  túl  politikai 
tekintetben  a  románok,  szerbek,  bolgárok  és  görögök, 
a  választ  csak  a  rossz  kormányzatban,  nevezetesen  a 
szultán  autokratikus  és  önkényuralomra  hajló  egyéni- 
ségében kereshettem.  Csakis  az  udvar  és  a  körében 
uralkodó  lelkiismeretlen  érdekszövetség  az  oka  Török- 
ország mostani  hanyatlásának.   E   munkám   csak   még 

népszerűbbé  tett  Törökországban,  de  az  udvarnál  ter- 
mészetesen épen  nem  voltak  elragadtatva  általa.  A  szul- 
tán mindamellett  meghívott,  hogy  látogassam  meg ; 
eleget  tettem  a  meghívásnak  s  a  legnagyobb  mértékben 
jellemző  volt  a  fogadtatás,  melyben  részesültem.  Apadi- 
sah  megköszönte  a  szolgálatot,  melyet  a  török  népnek 
tettem,  de  a  megsértett  autokrata  bősz  pillantásokat 
vetett  reám,  a  nélkül  azonban,  hogy  rejtett  haragját 
egyébként  elárulta  volna.  Érdekes  volt  látni  a  megbán- 
tott zsarnok  lelki  tusáját  és  teljes  mértékben  értem, 
hogy  azon  túl  hallani  sem  akart  többé  rólam. 

így  ért  véget  Abdul  Hamid  szultánnal  való  meghitt 
viszonyom.  Azt  az  egyetlen  hasznot  merítettem  belőle, 
hogy  felfrissíthettem  az  európai  Kelet  életmódja  és  szo- 
kásai körűi  szerzett  tapasztalataimat,  megújíthattam 
régi  összeköttetéseimet  és  kiadhattam  egynehány  érté- 
kes ó-szláv  kéziratot,  melyet  a  szultán  kincstárában 
leltem  s  hosszabb  időre  kölcsön  kaptam.  De  a  Kelet 
dolgaira  vetett  ez  újabb  pillantásaim  nem  szerezték  már 
meg  számomra  azt  a  gyönyörűséget,  melyet  első  láto- 
gatásom alkalmával  éreztem.  A  Kelet  is,  én  is  har- 
mincz  esztendővel  öregebbek  lettünk;  a  Kelet  sokat 
vesztett  régi  fényéből,  én  pedig  vesztese  lettem  ifjú- 
korom ábrándjainak.  Olyanformán  éreztem  magam,  mint 
az  őszbecsavarodott  férfiú,  ki  harmincz  év  elmúltával 
viszontlátja  ii^úkorának  imádottját  s  nem  leli  többé 
fürtjeinek  pompáját,  szemének  tüzét  és  rózsás  arczának 
bűbájosságát.  A  vén  Sztambul,  a  Boszporus  és  Pera  — 
mind,  mind  megváltozott.  Abdul  Aziz  szultán  őrületes 
tékozlása,  az  1878-iki  szerencsétlen  háború  és  Bulgária, 
sőt  majdnem  egész  Rumélia  elvesztése  az  uralkodó 
osztályt  szinte  koldusbotra  juttatta.  Oda  voltak  Sztani- 

bul  fényes  konakjai,  elhagyottan  álltak  a  Boszporus 
partján  az  egykor  pompás  jali-k  (nyaralók)  s  csak 
egy-egy  szánalmat  keltő  maradványát  leltem  még  az  én 
időmben  boldog  és  virágzó  efendi-világnak. 

Ellenben  a  keresztény  elemek  óriásilag  megszaporod- 
tak a  moszlin  elemekhez  képest ;  erőteljes  élet  lüktet  az 
európai  városrészben  és  a  keresztény  népesség  sürgő 
és  tarka  sokaságában  már  annakelőtte  is  lehajtott  fejjel 
sompolygó  török  most  már  egészen  a  mellére  hor- 
gasztja  le  fejét.  Gondolataiba  mélyed  ;  de  az,  hogy  össze- 
szedi-e magát  és  hogy  új  életre  ébred-e,  nyilt  kérdés 
még  a  mi  napjainkban. 

Minthogj^  a  török  földön  megismételt  látogatásaim- 
ról és  Abdul-Hamid  szultánnal  való  személyes  érint- 
kezésemről szólva,  említést  tettem  angol  szimpátiáimról 
is,  tartozom  néhány  megjegyzéssel  azokra  a  szálló 
hirekre,  melyek  Anglia  titkos  politikai  ügynökének 
mondottak  és  tartozom  vele  annál  is  inkább,  mert  Suiii- 
mers  úr,  az  angol  parlament  tagja,  annak  idején  e  kér- 
désben inter[)elláczióval  fordult  a  konzervatív  kormány- 
hoz. Én  az  angol  kormánynyal  semmi  néven  nevezhető 
hivatalos  összeköttetésben  nem  álltam ;  érintkezésem 
úgy  a  Themseparti,  mint  a  kalkuttai  konzervatív  és 
liberális  államférfiakkal  mindig  és  egyesegyedűl  magán- 
természetű volt  s  valamint  a  napi  lapokban  megjelent 
s  a  közönség  körében  figyelemre  méltatott  nyilatkoza- 
taimat, úgy  a  külügyminisztériumhoz  alkalomadtán 
intézett  emlékirataimat  is  mindig  az  angolbaráti  szak- 
ember magánértesítésének  tekintették,  melyre  senki  föl 
nem  kért,  melyért  tehát  ellenszolgáltatást  nem  is  vár- 
hattam. E  dologról  megemlékezett  Charles  Mar\'in  a 
középázsiai  író  is   1881-ben  megjelent  ily  czímü  mun- 

kajában :  Mérv,  the  Qaeen  of  ihe  World*  Szemére  ve- 
tette az  angol  kormánynak,  hogy  egészen  mellőzött 
engem  és  minden  jó  szolgálatom  ellenére  meghagyott 
szegénységemben.  Ezzel  szemben  kénytelen  vagyok 
kijelenteni,  hogy  ámbár  tényleg  nagyon  szerény  évi 
jövedelemből  éltem  akkor,  midőn  a  legbuzgóbb  mun- 
kásságot fejtettem  ki  India  védelme  érdekében,  —  mely 
birtoka  egyedül  a  kereskedelmi  haszon  révén  sok  millió 
font  sterlinget  hajt  Angliának  —  szegénységben  soha- 
sem éltem  és  sohasem  jutott  eszembe,  hogy  anyagi 
jutalmat  kérjek  szolgálataimért.  Legkevésbbé  maguk  az 
angol  államférfiak  gondoltak  ily  elösmerésre.  Egysze- 
rűen íróembernek  tartottak,  ki  merőben  platonikus 
czélokkal  jár-kel  a  világban  és  angol  részről  annyira 
mentek  ebben  a  czinizmusban,  hogy  midőn  1885-ben 
saját  költségemre  kiadtam  a  aSeibaniász))  czímü  özbég 
hőskölteményt  és  húsz  példány  előfizetését  kértem,  az 
India  Office  elutasító  választ  küldött  e  kérelmemre, 
noha  e  munka  számos  adatot  szolgáltatott  Babér,  az 
indiai  mogul-uralom  megalapítójának  történetéhez.  Tehát 
az  a  feltevés,  hogj'  az  angol  kormány  anyagi  jutalmat 
adott  volna  Angliában  hasznosnak  elismert  újságírói 
munkásságomért,  nem  egyéb  csúnya  gyanúsításnál. 
Igaz,  hogy  évekkel  azután  kaptam  oly  értelmű  felszó- 
lítást, hogy  lépjek  angol  szolgálatba,  de  soha  arra  igényt 
nem  tartottam ;  s  ha  a  Boszporus  mellékén  mégis  elő- 
mozdítottam az  angol  érdekeket,  az  európai  béke  szem- 
pontjából tettem,  mint  ellensége  a  zsarnoki  Oroszország 
túlhatalmának  és  mint  magyar  ember,  kinek  hazája 
érdekközösségben    van   Angliával  az  európai   Keleten. 

♦19-21.  lap. 

Vámbéry:  Küzdelmeim.  29 

Természetes,  hogy   a   szultánt  legkevésbbé  ép  az  eféle 
okok  győzhették  meg.  0   mindenkiről  a  saját  mértéke 
szerint  ítélt,  s  midőn  egy  alkalommal  óvást  tettem  az 
eféle  gyanúsítás  ellen  és  idéztem  Mohammed  ez  állító- 
lagos mondását :  <lEI  fakru  fakhrh  (« A  szegénység  az 
én  büszkeségemé),    kaján  mosolylyal    fogadta    e  meg- 
jegyzésemet és   más  tárgyra   fordította  a  beszélgetést 
Kénytelen  vagyok  őszintén  beismerni,   hogy  Abdul- 
Hamid  szultán  jelleme  talányszerü  előttem  mind  e  mai 
napig.  Megfeszítettem  értelmem  minden  erejét,  hogy  a 
lelkébe  lássak,   de   mindhiába    volt.   Lelkében  ragy^ogó 
tulajdonságok  és  hihetetlen  gyarlóságok  vívtak  örök  har- 
czokat.  Hadilábon  állt  benne  az  ember  az  uralkodóval  s 
örökös  háborúságban  élt  keleti  világnézete  is  a  lelkét 
nagy  erővel  vívó  modern  felfogással.  Erkölcsi  lényének 
természetesen   a    félelem  és  a  bizalmatlanság  volt  az 
alapvonása  s  ha  néhanapján  meg  is  emberelte  magát  és 
hallgatni  akart   szíve  sugallatára  —  mert  nem  láttam 
oly  szívtelennek,  mint  a  minőnek  általánosan  tartották  — 
zsarnoki  önkényének  eszközei    mindig  visszatartották 
tőle  és  oly  tettekre  bírták,  melyeket  a  világ  joggal  kár- 
hoztatott. Jelleméhez  tökéletesen  illett  a  környezetében 
élő  udvari    hivatalnokok   mifélesége ;   a  porta  romlása 
után  ez  emberek  mint  az  állam  miniszterei  léptek  elő- 
térbe.   Személves    érdekeik    szerint  különböző  érdek- 
csoportokba  tömörülve  össze,  a  titkárok,  hadsegédek, 
kamarások,  .udvari  marsalok,  belső  szolgák  stb.  a  csel- 
szövés, az  ármány    és   a    rágalom   sajátszerű  khaoszát 
vonták  az  uralkodó  személye  köré,  ki  megállta   köztük 
helyét,  míg  birtokában  volt  a  féríierő  teljességének,  és 
rendkívüli  szellemi  képességével  átlátott  gondolataikon. 
De    emberfeletti   dolgok  Abdul  Hamid  szultántól  sem 

telettek,  s  mert  testileg  sohasem  volt  túlságosan  erős, 
idegrendszere  végűi  mégis  csak  kimerült  és  trónra- 
lépténekharmadik évtizedében  szemmel  láthatóan  jelent- 
kezelt gyöngesége.  A  kormány  gj^eplői  kisiklottak  kezé- 
ből, uralkodóból  lassankint  olyan  emberré  vált,  a  kin 
mások  uralkodnak  s  úgy  vélte,  hogy  csak  a  közvetetlen 
környezetében  lábrakapott  viszály,  irigység  és  versengés 
biztosíthatja  a  veszedelem  ellen.  E  borzasztó  helyzetben 
senki  sem  volt  szánakozásraméltóbb  a  szultánnál  és  több- 
ször láthattam  közelről,  milyen  siralmas  egy  kép  az  úgy- 
nevezett autokraták  képe.  Mindehhez  hozzájárultak  a 
kormányzás  nagy  gondjai,  a  pénzügj'i  bajok,  az  európai 
nagyhatalmak  félelmes  csoportosulása  és  a  forradalom 
rémétől  való  rettegés.  E  gondok  mód  nélkül  aggasztot- 
ták a  szultánt  s  miattok  nem  lelte  nyugtát  soha.  Az  új- 
török  mozgalomtól  való  félelme  mindamellett  túlságos 
volt,  mert  Törökországban  a  forradalmat  nem  a  nép- 
tömegek, hanem  a  felső  osztályok  támasztják,  s  mint- 
hogy ezek,  teljesen  elszegényedve,  hivatali  állásuk  után 
élnek,  az  uralkodó  ellen  való  pártütés  manapság  már 
azért  is  elképzelhetetlen  valami,  mert  olyan  párt,  mint 
Abdul  Aziz  erőszakos  trónfosztása  idején,  most  már  egy- 
általán nincsen  s  mert  a  hazájuk  sorsa  miatt  sötét  gondba 
merült  oszmánokat  nem  volna  könnyű  dolog  fölrázni 
szendergésükből.  Ha  Abdul  Hamid  szultán  nem  volna 
annyira  eltelve  az  önkényuralom  gondolatával  és  szabad- 
elvűbb módon  kormányozná  az  újkori  művelődés  hatása 
következtében  már  ébredő  oszmánokat,  megkímélhette 
volna  magát  sok  álmatlan  éjszaka  gyötrelmétől.  De 
nyakas  ember  és  erősen  el  van  reá  határozva,  hogj' 
továbbra  is  fenntartja  azt  a  rémuralmat,  melynek  ő  volt 
a  megteremtője.  Szerencsétlenségének  és  szenvedései- 

nek,  ime,  ezek  a  kútforrásai.  Valóban  jobb  sorsot  érde- 
melt volna  e  férfiú,  mert  korántsem  oly  gonosz,  mint 
a  minőnek  hirdetik.  Tehetségesebb,  mint  akárhány 
elődje  volt ;  javát  akarja  országának,  de  az  eszközei 
olyanok,  hogy  mindig  ép  az  ellenkező  hatást  éri  el 
velők.  Nekem  Abdul  Hamid  szultán  kegyének  és  jóaka- 
ratának számos  bizonyitákában  volt  részem,  és  örökös 
hálával  is  vagyok  érte  adósa.  Őszintén  sajnálom,  hogy 
itt,  hol  személyes  viszonyunkról  van  szó,  kénytelen 
vagyok  olyan  nézeteket  is  nyilvánítani,  melyekért  meg- 
neheztelhet reám,  de  az  író  nem  lehet  udvaroncz,  nem  is 
szabad,  hogy  azzá  legyen  s  a  koronás  fők  kedvéért  sem 
lehet  megmásítani  e  régi  mondást:  Amicus  Plató,  sed 
magis  amica  veritas. 

A  török  szultánnal  való  érintkezésemmel  kapcsola- 
tosan elmondom  még,  hogyan  hozott  össze  ismét  a  sors 
Perzsia  két  királyával.  Naszreddin  sahhal  harmadik 
európai  utazása  alkalmával  találkoztam  össze  Buda- 
pesten. 

Harmincz  évvel  azelőtt  mint  dervist  mutattak  be  neki, 
ki  meglátogatta  Középázsiát  és  hosszasabban  időzött  a 
Perzsiában  akkor  még  nagyon  rettegett  turkománok 
közt,  most  pedig  a  Magyar  Tudományos  Akadémia  kép- 
viseletében álltam  előtte  s  nem  lepett  meg,  hogy  nem 
ismert  reám  azonnal.  De  midőn  az  Akadémia  oszlop- 
csarnokában egybegj^űlt  akadémikusok  élén  perzsa  be- 
széddel köszöntötlem,  a  jó  perzsa .  király  ugyancsak 
meghökkent  és  hirtelen  a  környezetéhez  fordult  e  kér- 
déssel:  —  In  kiszí?  (<(Ki  ez?»)  —  Megmondották  neve- 
met s  a  minőséget,  melyben  előtte  állok  és  még  más 
magyarázatot  is  súgtak  a  fűiébe,  mire  az  agyafúrt 
perzsa  felkiáltott:  —  Belli!  6e///.^  (dCsakugyan^)  Vám- 
béry !  —  Állította  (a  mit  én  bátor  vagyok  kétségbe 
vonni),  hogy  emlékezik  reám  és  melegen  megszorítva 
kezem,  'így  szólt  a   mellette  álló  magj^ar  miniszterek- 

liez :  —  //  parle  bien,  trés  bien  notre  langue !  —  Egj^- 
általán  nem  csodálkozom  rajta,  hogy  sirázi  tájszólással 
és  hamisítatlan  keleties  forma  szerint  elmondott  beszé- 
dem meglepte,  mert,  mint  később  maga  említette,  nem 
találkozott  Európában  tudóssal,  ki  oly  tiszta  nyelvjárás- 
sal és  minden  idegenszerűség  nélkül  beszélt  volna  per- 
zsául, mint  én.  Némiképen  feltűnőnek  csak  naplójában 
(378. 1.)  tett  azt  a  megjegyzését  találtam,  hogy  Perzsiában 
is  ritka  szónok  állná  ki  velem  a  versenyt  a  beszéd  válasz- 
tékossága és  fordulatossága  tekintetében ;  a  mi  kétség- 
telenül nevezetes  komplimentum  a  perzsa  király  ajká- 
ról. Három  napot  töltöttem  Naszreddin  sah  társaságában 
és  bőséges  alkalmam  volt  reá,  hogy  bámuljam  azt  a 
rendkívüli  haladást,  melyet  e  keleti  ember  tett  1864  óta, 
midőn  utoljára  láttam  Teheránban.  Naszreddin  sah  első 
volt  a  perzsa  fejedelmek  közt,  ki  a  franczia  nyelvet 
félig-meddig  megtanulta  és  ámbár  kissé  feltűnően  hival- 
kodott e  tudományával,  mert  voltaképen  inkább  csak 
megértette,  mint  beszélte  ezt  a  nyelvet,  meg  kell  hagj'^ni^ 
hogy  csodálatraméltó  volt  a  művészet  dolgaiban  való 
Ítélőképessége,  a  földrajzban,  az  őslénytanban  való  jára- 
tossága  és  Európa  minden  fejedelmi  családjának  leszár- 
mazási viszonyaiban  való  tájékozottsága.  Országaink,  fő- 
városaink, erkölcseink  és  szokásaink  ismeretében  min- 
denesetre túltett  a  moszlim  Kelet  valamennyi  előkelő 
emberén  és  herczegén,  nem  véve  ki  sorukból  még  Iszmail 
pasa  khedivét  és  az  elhunyt  Sir  Szalar  Dseng-et  sem. 
Hosszasabb  érintkezésünk  során  nem  habozott  bíráló 
megjegyzéseket  tenni  némely  társadalmi  és  politikai 
felfogásunkról  sem.  így  a  többi  közt,  mint  vérbeli  ázsiai 
ember,  lelke  mélyéből  kárhoztatta  a  szabadelvűség  min- 
den   nemét    és    ha    veszedelmes    szomszédsága    miatt 

kevésbbé  gyűlöli  Oroszországot,  az  orosz  czárban  a 
fejedelmi  nagyság  mintaképét  és  az  orosz  kormányzat- 
ban a  kormányforma  ideálját  látta  volna.  A  franczia 
köztársaság  természetcsen  iszonyúság  és  borzasztó  kép- 
telenség volt  szemében  és  sehogysem  fért  meg  a  fejé- 
ben, hogy  voltaképen  hogyan  állhat  meg  parancsoló, 
vagyis  fejedelem  nélkül  egy  oly  társadatom,  melyben 
nézete  szerint  senki  sem  parancsol  és  senki  sem  enge- 
delmeskedik. De  a  politikai  nyilatkozataiban  már  jóval 
tartózkodóbb  volt ;  mindig  kitéröleg  felelt  megjegyzé- 
seimre s  midőn  egy  dunai  sétahajózás  alkalmával  azt 
találtam  mondani,  hogy  a  Karún,  bár  szélesebb,  de  nem 
olyan  hosszú  folyóvíz,  mint  a  Duna,  a  Kadsár  keményen 
a  szemem  közé  nézett  és  így  szólt :  —  Hála  Istennek, 
hogy  nem  !  —  {mert  különben  már  régóta  elfoglalták 
volna  Teheránt  az  angolok,  —  gondoltam  magamban). 
Egyébként  a  politikai  nyilatkozatokban  való  minden 
aggályos  tartózkodása  és  óvatossága  mellett  is  bele 
láthattam  gondolkozásába. 

Birodalmának  jövőjében  nem  bizakodott  oly  nagyon, 
mint  az  oszmánok  trónján  ülő  királyi  testvére,  mert  míg 
az  utóbbi  a  távol  jövő  érdekében  szövögeti  terveit,  me- 
lyek, legalább  a  látszat  szerint,  nagy  eszmékkel  terhe- 
sek, nevezetesen  a  paniszlamizmust  illető  törekvéseivel, 
a  Kadsár  minden  igyekezete  dinasztiájának,  igazabban 
szólva  saját  személyének  boldogulására  szorítkozott. 
L'Etat  cest  moi,  igy  beszél  és  így  gondolkozik  ugyan 
AbdulHamid  szultán  is,  de  családjának  és  népének  nagy 
múltja  benne  nagyszabású  gondolatokat  ébreszt,  melyek- 
nek kivihető  voltában  nem  kételkedik,  míg  Naszreddin 
sah,  csak  az  ujabb  időben  hatalomra  jutott  turkomán 
család  sarjadéka  lévén,  a  körülötte  ólálkodó  vészedéi- 

meklől  megfélemedve,  a  jövőre  gondolni  nem  is  igen 
merészkedelt.  Egyéniségök  tekintetében  is  különböztek 
egymástól.  Abdul  Hamid  szultán,  ámbár  európai  mű- 
veltség dolgában  nem  vetekedhetett  a  perzsa  trónon 
ülő  cher  frérejével,  ingatag  és  félénk  természetű  ember; 
nyájasabb  és  bőkezűbb,  mint  Naszreddin  sah,  ki  minden 
európaias  szokása  mellett  igazi  ázsiai  despota,  a  Kelet 
hatalmasainak  minden  büszkeségével  és  ridegségével 
telve.  Nagj'vezérje  néha  órák  hosszáig  állott  előtte,  de 
ép  úgy  elnézte  azt  is,  hogy  én,  kitől  felvilágosítást  kivánt 
egy  és  más  dologra  nézve,  minden  fáradt  voltom  ellenére 
ott  állok  és  veszteglek  előtte  és  keményen  a  szemem 
közé  nézett,  valahányszor  merészkedtem  kifejezést  adni 
felfogásával  ellenkező  nézetemnek.  Egyéniségében  kele- 
tibb volt  a  szultánnál  és  e  szigorúságát  elválhatatlannak 
tartotta  a  fejedelmi  méltóságtól. 

Engem  különösen  az  előkelőségnek  az  a  fitogtatása 
mulattatott,  melyben  a  gj'émánt-,  smaragd  ,  rubin-  és 
egj^éb  drágakövek  ragyogásában  pompázó  perzsa  király 
kiváló  gyönyörűségét  lelte.  Ámbár  dinasztiáját  egy  leg- 
legalsóbbrendű  zsoldosvezér,  a  hirhedt  Mehemmed  Aga 
khán  alapította  meg,  ő  pedig  Feth  Ali  sah,  az  előbbi 
öcscsének  unokája  lévén,  csak  a  negyedik  Kadsar  volt 
Irán  trónján,  mégis  nagy  előszeretettel  hivalkodott 
mindig  családfájának  ősi  voltával  s  előttem  különö- 
sen Nojan  Kadsár  mongol  törzsfőtől  való  származását 
emlegette.  Mikor  pedig  én  kétségbe  mertem  vonni  a 
perzsa  töri énetírók  által  hizelkedésből  költött  leszárma- 
zást, haragos  pillantást  vetett  reám  és  kifejezést  adott 
annak  a  felfogásának,  hogy  «a  nyugati  fejedelmek  mégis 
csak  parvenük  a  Keleten  uralkodó  testvéreikhez  képest. :» 
Perzsia  voltakcpen   egyetlen  országa  a  moszlim  Azsiá- 

nak,  melyben  ismerik  az  átöröklő  nemesség  intézményét ; 
az  igaz,  hogy  fölötte  nyomorúságos  állapotát  ismerik, 
mert  nemcsak  khánokat  és  mirzákat,  hanem  valóságos 
királyi  herczegeket  is  találhat  az  ember  a  kocsisok, 
házi  szolgák  és  a  mesteremberek  közt,  a  mi,  megjegy- 
zendő, nem  ok  arra,  hogy  ne  hivatkozzanak  büszkén 
előkelő  származásukra  és  Naszreddin  sah  is,  ha  jóked- 
vében van,  akárhányszor  megütközéssel  szólt  arról,  hogy 
milyen  bizalmas  lábra  akarnának  helyezkedni  vele  egyes 
európai  grófok  és  berezegek,  holott  ő  csak  koronás 
fejedelmeket  ismerhet  el  magához  hasonlónak.  Neveze- 
tes, hogy  divatba  jött  az  arisztokrataság  már  a  törökök- 
nél is,  kik  soha  a  született  nemességről  nem  tudtak, 
ha  csak  nomád  állapotuk  kezdetein  nem.  Már  Abdul 
Medsid  szultánnak  is  rendkívül  kedvesen  esett,  midőn 
Lamartine,  a  franczia  költő,  kit  meghívott  udvarához, 
s  kinek  utóbb  Brussza  közelében  falusi  házat  ajándéko- 
zott, figyelmeztette,  hogy  a  Bourbonok  után  az  Oszmani- 
dák  családja  a  legrégibb  dinasztia  egész  Európában. 
A  porta  előkelő  méltóságai,  kik  nem  egj^szer  közönséges 
parasztemberektől,  kézművesektől,  vagy  pásztorembe- 
rektől származtak,  egészen  komolyan  foglalkoztak  az- 
zal a  gondolattal,  hogy  családi  czímerrel  ékesítik  föl 
magukat  és  véghetetlenül  sajnálták,  hogy  a  vallási  sza- 
bály, mely  tiltja  az  élőlények  ábrázolását,  lehetetlenné 
teszi  az  is,  hogy  valamely  fenevadat  vegyenek  föl  czi- 
merkép  gyanánt.  Az  emberi  gyarlóság,  keleten  úgj% 
mint  nyugaton,  mindig  csak  egy  marad,  és  bármilyen 
demokratikus  iránya  volt  az  arabs  prófétának,  megér- 
hetjük még,  hogy  a  műveltségünkhöz  alkalmazkodó 
iszlám,  sok  más  európai  rossz  szokásunkkal  együtt, 
elfogadja  a  születésbeli  nemességet  is.  Naszreddin  sah 

egyéniségében  megtaláltam  a  Keletnek  és  Nyugatnak,  a 
régi  és  új  világnézetnek  azt  a  sajátságos  keverékét,  mely 
szeműnkbe  tűnt  az  európai  kultúrának  a  moszlim  Kele- 
ten támadt  akárhány  más  új   hívén  is.   Irán   uralkodó- 
ját az  ő  megkülönböztetett  kegyeltjei,  Maikom  khán  és 
Jahja  khán,  valamint  azok  az  európai  férfíak  alakították 
ál  ilyenné,  kik  időnként  mint  udvari  orvosai  fordultak 
meg  udvaránál.  Tanító  mesterei  voltak  sok  tekintetben 
(^loquet.  Polák  és  Tholozan  doktorok  és  szokásaiban  és 
magatartásában   pontról-pontra   fel   lehetett    ismerni   a 
hatását  ez  urak  egyikének  vagy  másikának.  Tökéletesen 
reá  vall  az  6  iráni  nag}'zolására,  hogy  mindig   szerette 
adni  a  grand  seigneur-t  és  tűntetett  frengi  szokásaival ; 
a  mellett  súlyt  vetett  reá,  hogy  udvaránál  csak  ő  maga 
legyen  a  tökéletes  európai,  s  például  volt  idő,  midőn 
az  udvarnál  ő  felségén   kivűl  senkinek  sem  volt  szabad 
európai  szabású  keményített  inget  viselnie.  Naszreddin 
sah  nem  egy  vonását  örökölte  nagyatyjának,  Feth  Ali 
sahnak,  köztűk  főképen  pompázó   kedvét  és  zsarnoki 
önkényességét,  de  a  nagyapa  nyájasságának  és  bőkezű- 
ségének jele  már  nem  mutatkozott  rajta  soha  ;  Naszred- 
din sah  bizony  néhanapján  ugyancsak  zsugori  módjára 
viselte  magát  s  életében  e  miatt  támadt  az  általánosan 
elterjedt  hiedelem  óriási  magánvagyonáról,  melyből  az- 
tán vajmi  csekély  részt  találtak  meg  halála  után.  Az 
európai  sajtóban,  elég  igaztalanul,  csípős  módon  bírálták 
e  keleti  fejedelem   személyét  és  jól  mulattak  keleties 
szokásain.   Pedig  az,  hogy  néhanapján  vétett  az  etikett 
ellen,  csak  eléggé  természetes,  mert  hol  van  az  az  euró- 
pai fejedelem,  vagy  berezeg,  ki  ép  olyan  hibákba  ne  es- 
nék a  keleti  udvaroknál  tett  látogatásai  közben,  mint 
Naszreddin  sah  minálunk?   Beszélik  róla,  hogy  Berlin- 

ben,  az  udvari  ebéd  után,  Vilmos  császárhoz  és  Auguszta 
császárnéhoz  fordulva,  nagyot  böffentett ;  Középázsiá- 
ban ezt  jó  néven  szokták  venni  a  vendégtől,  mint  jelét 
hálájának  és  jóllakottságának.  Mariborough  House-ban 
a  walesi  berezegnél,  ebéd  közben  —  úgy  beszélik  —  a 
háta  mögé  a  padlóra  dobta  a  spárga  csutkáját,  mire  a 
herczeg,  ki  most  Anglia  királya,  nem  akarva  szégyenben 
hagyni  vendégét,  s  utána  a  többi  vendég  is,  hasonlóképen 
cselekedett,  nem  kis  ijedelmére  a  cselédségnek.  Az  ehhez 
hasonló  esetek  egész  gyűjteménye  járta  be  akkoriban 
az  újságokat,  de  azt  hiszem,  hogy  sok  volt  bennök  a 
túlzás,  mert  Naszreddin  sah  soha  el  nem  mulasztotta, 
hogy  pontos  tájékozódást  szerezzen  amaz  országok  szo- 
kásairól, melyekben  megfordult  s  tőlem  is  nem  egyszer 
kért  útbaigazítást  a  legkisebb  részletekről  is.  A  per- 
zsák királya  sokkal  szabadabbnak  érezte  magát  Európá- 
ban, mint  saját  országában.  Teheránban  láttam,  hogy 
sétalovaglása  közben  a  szolgák  hosszú  sora  kisérte  az 
út  mindkét  oldalán  és  hosszú  botjával  elzavart  minden- 
kit a  király  útjából.  Budapesten  pedig  megesett  vele  a 
következő  eset.  Egy  munkásnő  egészen  a  közelébe  fura- 
kodott, hogy  alaposan  megbámulhassa  a  köntösén  csil- 
logó nagy  gyémántokat.  Intettem  az  asszonynak,  hogy 
térjen  ki  útjából,  de  a  király  így  szólt  hozzám:  - 
Elngedd  hozzám,  mert  közelről  akarja  látni  a  drágakö- 
veimet. —  Még  meg  is  állt  egynehány  pillanatra,  hogy 
kedve  szerint  megcsodáltathassa  magát  az  asszonynyal. 
Egy  szóval,  ez  ember  sokkal  jobb  volt  a  hírénél  s  midőn 
1896  május  havában,  egy  nappal  azelőtt,  hogy  megülhette 
volna  uralkodásának  ötven  éves  jubileumát,  áldozatául 
•esett  Riza  khán  gyilkos  golyójának,  én  azt  gondoltam 
magamban  :   ez  ember  más  halált  érdemelt  volna,  mert 

valóban,  hivatalnokainak  zsarnoksága  miatt  fizetett  éle* 
lével.  Kezdetben  azt  mondották,  hogy  Riza  khán  tagja 
volt  a  bábi-k  titkos  felekezetének,  de  később  kitudódott, 
hogy  azt  a  hallatlan  igaztalanságot  akarta  megtorolni, 
melyet  Kermán  helytartója  követett  el  rajta,  s  mely  el- 
len, mint  mondják,  hiába  keresett  védelmet. 

Tizenegy  évvel  utóbb  Naszreddin  fiával,  Mozaffared- 
din  sahhal  jutottam  személyes  érintkezésbe,  midőn 
Parisból  visszatérve,  1900-ban  útba  ejtette  Magyarország 
fővárosát.  Vándorlásaim  s  élményeim  Perzsiában  czimú 
könyvemben  meglelheti  az  olvasó,  hogy  Tebrizben  is- 
merkedtem meg  vele,  hol,  még  mint  kilencz  éves  fiú  és 
prezumptiv  trónörökös,  Azerbáidsan  helytartói  székében 
űlt.  Testben  gyöngének  és  jelentéktelennek  láttam  ak- 
kor s  beteg  és  megtört  alak  volt,  a  hogy  most  viszont- 
láttam. Contrexéville  és  Marienbad,  hol  gyógyulását 
kereste,  nem  sokat  enyhítettek  súlyos  baján  s  a  beteg- 
ségnek arczárói  lerívó  nyomai  félreérthetetlenül  beszél- 
lek lelki  tusájáról  és  kétségbeeséséről.  Jobb  sorsot  ér- 
demelt volna  ez  a  szegény  fejedelem.  Amúgy  is  félénk 
és  bátortalan  lévén,  minden  határozottságától  megfosz- 
totta a  túlságosan  szigorú  nevelés,  melyben  atyja  ré- 
szesítette. Legjobban  szerette  a  nyugodt  szemlélődést 
és  gyermekiesen  egyszerű  lényével  valóban  a  lehető 
legkevésbbé  volt  alkalmas  arra,  hogy  oly  zilált  helyzet- 
ben levő  országon  uralkodjék,  mint  Perzsia  s  hozzá 
még  a  modern  kultúra  útjára  vezérelje  népét,  mint  a 
hogy  magában  elhatározta.  Hozzám  sokkal  barátságo- 
sabb volt,  mint  atyja.  Tebrizben  való  találkozásunkra 
csak  homályosan  emlékezett,  de  mivel  szorgosan  olvas- 
fixálta  atyja  emlékiratait,  melyekben  sok  dicséret  áll  cse- 
kélységemről, már  Budapestre  érkezte  előtt  figyelmessé 

lett  reám  és  Bécsből  Budapestre  tartva,  több  ízben  kér- 
dezte, hogy  életben  vagyok-e  még  és  hogy  lát-e  majd 
Budapesten.  Midőn  megérkezett  a  pályaudvarra,  hol 
József  Ágost  főherczeg  és  a  magyar  miniszterek  fogad- 
ták, kiváncsian  nézett  körűi  és  így  szólt:  — Vámbéry 
kudsaszt?  («Hol  van  Vámbéry?)))  —  Előszólítottak,  ő 
barátságosan  megszorította  kezem  és  kért,  hogy  tartsak 
vele  szállására.  Kivánsága  szerint  tettem  és  budapesti 
tartózkodása  alatt  sűrűn  megfordultam  nála.  Látogatá- 
saimból bizalmas  érintkezés  fejlődött  köztünk  s  ennek 
során  meggyőződtem,  először  arról,  hogy  a  sajnálatra 
méltó  király  nagyon  beteg  s  a  legkevésbbé  van  helyén 
Irán  trónján,  másodszor  pedig  arról,  hogj^  a  lehető  leg- 
jobb szándékkal  van  eltelve,  hogy  az  újkori  műveltség 
egészen  áthatotta  lelkét  és  újjá  alkotná  országát,  ha 
volna  hozzá  kitartása,  pénze,  és  rendelkezésére  állnának 
a  hozzávaló  emberek  is.  Sajnos,  hiányában  volt  mind  e 
három  föltételnek,  s  a  többi  másnak  is,  s  midőn  képet 
festettem  előtte  az  újjáalkototi  Perzsia  jövőjéről,  maj- 
dan épülő  vasútairól,  közútairól,  gyárairól  és  az  újkori 
műveltség  sok  más  eszközéről,  mereven  bámult  maga 
elé  és  így  szólt:  —  Belli,  belli!  leikin  vakil  mikkahed. 
((íUgy  van,  úgy  van  !  de  abba  még  idő  teliké.)  --  A  poli- 
tikai kérdések  vitatásában  is  kevésbbé  zárkózottnak 
találtam,  mint  atyját,  ki  nagy  előszeretettel  adta  a  perzsa 
Bismarckot.  MozafFareddin  sah  egészen  nyíltan  beszélt 
országának  politikai  helyzetéről  s  midőn  tréfásan  meg- 
jegyeztem, hogy  Európában  Oroszország  hívének  tart- 
ják, mert  trónörökös  korában  minden  kérdésben  elő- 
zékenynek mutatkozott  az  oroszok  iránt,  hangos  ka- 
czajra  fakadt  és  így  szólott :  —  Vájjon  én  vagyok  az 
egyetlen,   ki   megfelelő    fegyver   hiányában    barátságot 

színlelek  e  hatalmas  és  becsvágjó  szomszédnak?  —  Ang- 
liáról nem  volt  különösen  jó  véleménynyel.  Megengedte, 
hogy  ez  ország  nem  törekszik  ártalmára  Perzsiának,  de 
azt  tartotta  róla,  hogy  az  angol  barátság  hideg,  mint  a 
jég  és  mindig  csak  üres  szólamokban  nyilatkozott  meg. 
És  némi  tekintetben  talán  igaza  is  volt.  Különösen  éle- 
sen bírálta  Salisbury  politikáját,  ki  nem  volt  hajlandó 
támogatni  Perzsiát  abban,  hogj*^  a  londoni  piaczon  köl- 
csönhöz jusson  és  ezzel  reákényszerítette,  hogy  Orosz- 
országhoz forduljon  kölcsönért.  E  lépés  koczkázatos 
voltára  czélozva,  a  király  megjegyezte  :  —  Mit  tehettünk 
volna  mást?  Midőn  atyám  meghalt,  azt  mondották,  hog}' 
körülbelül  négy  millió  fontra  rugó  magánvagyon!  ha- 
gj'ott  s  hogy  ez  a  pénz,  ládákba  zárva,  lenn  van  a  pin- 
czében.  Egy  szó  sem  volt  belőle  igaz.  Pénz  helyett  csak 
adósságot  hagyott  atyám  s  midőn  a  trónra  léptem,  nem- 
csak az  állam  hivatalnokainak,  de  még  udvari  embei'e- 
imnek  és  szolgáimnak  sem  tudtam  kiadni  íizetésöket. 
Kénytelen  voltam  kölcsönhöz  folyamodni  és  Anglia 
Oroszország  karjába  kergetett. 

Egészben  véve,  igen  komoly  szándékát  mutatta  Mo- 
zaíTareddin  sah  arra,  hogy  alaposan  megreformálja  or- 
szágát és  sokat  életbe  léptessen  amaz  újítások  közül, 
melyek  európa-járó  útjában  különösen  megnyerték  tet- 
szését. A  jó  ember,  sajnos,  nem  tudta,  hol  kezdeni  a 
dolgot  s  hogy  milyen  eszközökkel  juthatna  czéljához. 
Elkeseredve  és  csüggetegen  a  közvetetten  környezeté- 
ben dúló  örökös  torzsalkodás  miatt,  úgy  látszott,  hogy 
valósággal  retteg  nagyvezérétől,  Ali  Aszgár  khántól. 
E  férfiú,  egy  kaukázusbeli  georgiai  renegát  fia,  tényleg 
elérte  azt,  hogy  fondorlataival  és  ügyességével  akarat 
nélkül  való   eszközévé   tette  uralkodóját.   Ugy  viselke- 

dett,  mintha  szolga  lett  volna,  de  valósággal  mégis  ő 
volt  urának  ura  és  Perzsiának  parancsolója.  Sokszor 
figyeltem  őket,  mikor  együtt  voltak.  A  sah  érzéketlenül 
ült  karosszékében ;  szavai  ép  oly  parancsolok  voltak, 
mint  a  milyen  szolgai  alázatossággal  lelvék  első  mi- 
niszterének szavai ;  de  alig,  hogy  összetalálkozott  szeme 
ez  utóbbi  villámló  és  átható  tekintetével,  hirtelen  el- 
hallgatott és  hátrahanyatlott  karosszékébe.  Az  ajtó  mö- 
gött leskelődött  titkára  és  hűséges  szolgája  s  közben- 
közben halk  köhécseléssel  adott  életjelet  magáról.  Ilyen- 
kor a  nagyvezér  dühös  pillantást  vetett  az  ajtó  felé  és 
erősen  megnyomva  a  szót,  alázatosan  folytatta  előter- 
jesztéseit. A  nagyvezér,  minthogj"^  úra  volt  a  helyzetnek 
s  határtalan  uralomvágy  és  kapzsiság  töltötte  el  lelkét, 
talán  hasznára  lehetett  volna  az  országnak,  ha  sok  elle- 
nesével vívott  keserű  harczai  teljesen  le  nem  kötik 
akaraterejét  s  ha  a  fő  udvari  méltóságok  rejtett  ellen- 
séges indulata  és  az  európai  követek  versengése  már 
eleve  útját  nem  szegi  minden  üdvös  reformnak.  Naszr- 
eddin  különböző  Európa-járó  utazásai  teljesen  ered- 
ménytelenek voltak  Perzsiára  nézve  s  egészen  hasonló 
módon  állt  a  dolog  MozaíTareddin  utazásaival  is.  Vissza- 
térve országába,  nem  volt  sietőbb  dolga,  mint  hogy  új- 
szabású  és  újféle  színű  egyenruhát  készíttessen  egyné- 
mely udvari  emberének  és  nagyszabású  rendeleteket 
adott  ki,  melyekre  nem  vetett  ügyet  senki.  Az  Oroszor- 
szágtól kölcsön  vett  pénz  hamarosan  elfogyott  és  nőt- 
tön-nőtt  az  országban  a  fejetlenség,  a  nyomor  és  az 
összevisszaság. 

A  keleti   fejedelmekkel  és  országokkal  való  érintke- 
zéseimnek szentelt  e   soraim    kiegészítéseképen   meg- 

próbálok  némi  fényt  vetni  magánéletüknek  és  lelki  vilá- 
guknak amaz  oldalaira,  melyeket  az  idegen  szem  nem 
vehet  észre,  melyek  azonban  előttem,  az  ál-ázsiai  ember 
előtt,  rejtve  nem  maradhattak.  Megérthetem,  hogy  Euró- 
pában miért  bámulják  még  mindig  a  keleti  uralkodók 
személyét  és  miért  tekintik  őket  rendkívüli  emberszú- 
lötteinek ;  mert  a  legszertelenebb  dicsőítés  követi  e  ke- 
leti felségeket  és  érzékeinket  —  őszintén  szólva  —  még 
mindig  fogva  tartja  az  o:  Ezeregy  éj  szaka  i>  bűbájossága, 
noha  eléggé  gazdag  utazási  irodalmunk  néhanapján 
eléggé  kíméletlenül  lebbenti  fel  a  titokzatosság  fátyolát 
e  félistenekről.  Mert  bizony  nem  félistenek  ők  már  a  sa- 
ját alattvalóik  szemében  sem;  koronájoknak  kihullott 
számos  oly  ékessége,  mely  régebben  elkápráztatta  az 
emberek  szemét ;  és  kiapadt  a  forrása  különösen  azok- 
nak az  eszközöknek,  melyekkel  mindig  képesek  voltak 
biztosítani  alattvalóik  hűségét  és  ragaszkodását.  Egé- 
szen közelről  ismertem  és  figyeltem  meg  két  szultánt, 
két  sahot  és  több  khánt  és  őszintén  ki  kell  jelentenem, 
hogy  helyzetöket  irigyelni  valónak  sehogy  sem  talál- 
tam, mert  csekély  kivétellel  inkább  rajtok  uralkodnak, 
mintsem  hogy  ők  uralkodnának  és  látszólagos  minden- 
hatóságuk mellett  korántsem  oly  nagy  az  a  félelem,  me- 
lyet közvetetlen  környezetükben  keltenek,  mint  a  mely- 
nek ki  vannak  téve  ők  maguk  saját  személyes  biztossá- 
guk miatt  érzett  félelmökben.  Midőn  későn  este  egyma- 
gamban ültem  a  Jildiz-paloták  egyikében  és  felriadtam 
az  ablak  alatt  elvonuló  őrjáratnak  az  éjszaka  csöndjében 
visszhangzó  tompa,  nehéz  léptei  hallatára,  sokszor  gon- 
doltam magamban  :  ugyan  mi  is  kárpótolhatja  az  em- 
bert e  földön  az  ily  borzasztó  életért?  Megengedem, 
hogy  Abdul  Hamid  szultán  sokkal   aggódóbb  és  félén- 

kebb,  mint  akárhányan  keleti  fejedelmi  testvérei  kőzött, 
inert  túlságba  vitt  óvatossági  rendszabályai  néhanapján 
valóban,  szinte  nevetségesek;  de  az  a  körülmény,  hogy 
se  éjjel,  se  nappal  nyugodt  álomban  része  nem  lehet, 
hogy  a   méregre  gondol  minden  falatjánál  és  minden 
korty  italánál,  és  hogy  mindig  és  mindenhol  veszedel- 
met gyanít,  kétségtelenné  teszi,  hogy  az  ily  életért  rossz 
csere  a  legnagyobb  hatalom  és  a  legnagyobb  dicsőség, 
a  világ  minden  ragyogása  és  az  alattvalók  jobbágyi  hó- 
dolata  és  semmi  esetre  sem  méltó  ellenérték  az  örökös 
remegésért  és  rettegésért.  A  nyugodt  és  kényelmes  élet 
merő  lehetetlenség  a   keleti  udvar  szolganépe  és  hiva- 
ialnoksága  közt  uralkodó  örökös  fondorlat,  cselszövés 
és   féltékenykedés   közepette.   Mindenki  a   boldogtalan 
kényúr  kegyét  hajhászsza,  mindenki  túl  akar  tenni  a 
másikon,   az  egyik  romlására  tör  a  másiknak  és  ha  e 
rettentő  pandemóniumhoz  még  hozzáveszszük  a  hárem 
asszonyhadának   üzelmeit,   könnyű   belátni,  hogy  mily 
csekély  öröm  van  egy  keleti  despota  életében  és  hogy 
mily  szánakozásra  méltó  sorsa  van  az  ily  uralkodónak. 
Oly  esetekben,   midőn   a   nagyzási   hóbort  erősebb 
mámorba  ejti  az  érzékeket  s  midőn  az  uralkodó  beteg 
képzelődésében    emberfölötti    embernek    hiszi    magát, 
mint  hitte  például  Abdul  Aziz  szultán,  ritka   esetben 
kerekedik  fölül  a  félelem  és  az  ilyen  feslett  életű  em- 
ber, képzelt  biztosságának  érzetében,  tűrhetően  él.   Ez 
utóbb  említett  szultánról  ismeretes,  hogy  1867-ben  tett 
Európa-járó  utazása  közben,  midőn  a  Rajnán  Koblenzbe 
vitte  a   hajó,  azt  kérdezte  környezőitől,  hogy  vájjon  az 
ő  kedvéért  ásták-e  ezt  a  csatornát ;  s  később  Budapes- 
ten, midőn   egy   dunai  gőzös   födélzetén   fogadta  a  tö- 
rök   konzult,    A  .  .  .   ezredest,   ki    európai    műveltségű 

katonatiszt  volt,  jelenlétemben  ily  szókkal  fordult  Fuad 
pasához,  látva,  hogj'  a  konzul  európai  módra  kö- 
szönti :  —  Miért  nem  csókolta  meg  a  lábam  ez  a  neve- 
letlen íiczkó?  —  Ezt  a  félbolond  szultánt,  ki  lovakat, 
kutyákat  és  kakasokat  tüntetett  ki  rendjelekkel  és  sok 
milliót  dobott  ki  hiábavaló  építkezésekre,  nem  igen 
bántotta  a  félelem  és  az  aggodalom  amaz  emlékezetes 
éjszakáig,  midőn  trónvesztését  tudtára  adták;  de  más 
despoták  örökös  rettegésben  élnek  életök  veszedelme 
miatt.  Naszreddin  sah  sohasem  mulasztotta  el,  hogy 
egy  század  katonával  vétesse  körül  a  dsadserudi  vadász- 
kastélyában levő  éjjeli  szállását  és  fia  MozaíTareddin  sah 
átvirraszt  egész  éjszakákat,  mert  attól  tart,  hogy  meg- 
rohanják és  meggyilkolják.  Van  az  ilyennél  borzalma- 
sabb lét  a  világon? 

Újabban  arra  a  meggyőződésre  jutottak  a  keleti 
despoták,  hogy  idegen  földön,  a  hitetlenek  között, 
aránylag  szabadabban  és  kellemesebben  érezhetik  ma- 
gukat, mint  saját  országukban.  Abdul  Ahad,  Bokhara 
emirje,  szívesen  látogatja  a  pjatigorszki  orosz  fürdőket, 
a  mi  pedig  a  perzsa  királyok  gyakori  látogatásait  illeti, 
világos,  hogy  Irán  sehinsah-jai,  minden  ázsiai  despota 
voltuk  mellett,  olyan  kedvöket  és  gj'^önyörűségüket  lelik 
a  frankok  országában  —  a  mivel  be  is  szennyezik  ma- 
gukat a  siíták  szemében  —  melyhez  hasonlóban  soha 
otthon  részök  nem  volt.  Midőn  Teheránban  kilovagol, 
vagy  kikocsizik  a  sah,  a  ferrasok  (szolgák)  két  hosszú 
sora  jár  előtte  és  hosszú  botokkal  alaposan  elpáholja 
a  szeretett  alattvalókat,  hogy  tiszta  legyen  az  út  az 
uralkodó  előtt.  Az  ablakokat  és  ajtókat  bezárják  és  le- 
függönyzik,  hogy  senki  se  láthassa  meg  az  ország  aty- 
jának   ábrázatát,    mert    szigorúan    megköveteli   ezt    az 

uralkodó   személyének    szentsége,  más   szóval   biztos- 
sága. Mikor  európai  városokba  vonul  be  a  sah,  a  kiváncsí 
nyugoti  nép  tömött  sorfalai  fogadják ;  éljenzik  és  zajos 
üdvkiáltásokkal  köszöntik  s  közepette  e  hódolatnak  úgy 
véli,  mintha  sokkalta  nagyobb  és  hatalmasabb  volna,  mint 
annak  előtte  volt.  És  hozzájárul  mindehhez  az  az  udva- 
riasság is,  mely  lyel  az  európai  udvaroknál  vendégül  látják ; 
egyenlőnek  képzeli  magát  a  Nyugat  hatalmas  uralkodói- 
val s  ebben  a  megduzzadó  önérzetben  rejlik  a  legfőbb 
gyönyörűség  az  Európát  járó  ázsiai  uralkodók  számára. 
Ha  pedig  ezek  után  mi,  európaiak,  abban  a  hitben 
ringatóztunk,  hogy  nyugati  látogatásaik  közben  szerzett 
tapasztalataikat  a  nyugati  műveltség  és  saját  országuk 
czivilizálásának  javára    fogják  fordítani,   mindenesetre 
túlságosan  vérmes  reményeket  tápláltunk,  mert  a  keleti 
fejedelmek  e  kéjutazásának  vajmi  csekély  hasznát  látják 
az  illető  országok.  Ellenkezőleg,  csak  országuk  pénzét 
fecsérlik  el.   Naszreddin  sah,  az  ő  három  európai  uta- 
zásával, egészen  tarthatatlanná  tette  Perzsia  amúgy  is 
beteg  pénzügyeit.   Semmiféle  üdvös  újítás  nem  kelt  ez 
utazása  nyomán  és  MozaíTareddin  sah  utazásairól  eléggé 
ismeretes,  hogy  két  orosz  kölcsön  ment  el  reájuk,  holott 
e  pénzt  eredetileg  az  ország  gazdaságának  és  közigaz- 
gatásának javítására  szánták. 

Ezek  az  ázsiai  félistenek  bizony  nem  pihennek  rózsás 
ágyon.  Életök  sivár  és  kietlen,  örömeik  telve  vannak  ré- 
mülettel és  aggodalommal  s  azok  a  százezrek,  kik  a 
porban  fetrengenek  lábuknál  és  dagályos  czímzésekkel 
hódolnak  előttük,  legnagyobb  ellenségeik,  s  az  önkény- 
uralom legszerencsétlenebb  áldozatai  maguk  a  kényurak. 
Ki  csodálkoznékhát  raj  ta^  hogy  nem  hoztam  magammal 
rózsás  emlékezéseket  a  keleti  udvarok  tájáról? 

A  mit  ez  önéletrajzi  följegyzéseimben  eddig  elmon- 
dottam, nagyjában  és* egészében  pályám  élményeire  és 
sorsfordúlataira  tartozik,  gyermekkorom  napjaitól  fogva 
öregkoromig.  Hogy  úgy  mondjam,  anyagi  képét  festi 
meg  egy  szokatlan  ösvényeken  járó  emberéletnek  s  ez 
élet  minden  fényének,  árnyának ;  mutatja  mind  azt  a 
küzdelmet  és  viszontagságot,  melyből  kibontakozott  a 
szabóinas,  a  házitanító,  a  diák,  a  szolga,  az  efendi,  a 
dervis,  az  egyetemi  tanár  és  a  nemzetközi  író  alakja. 
Ám  e  festmény  részletei  csak  a  kűlszint  láttatják ;  a 
hüvelyt  és  nem  a  belső  tartalom  magvát.  Nem  a  szellemi 
vergődést  s  a  lelki  tusát,  melyben  bőségesen  volt  részem 
életem  különböző  korszakaiban  s  melyek  mély  nyomu- 
kat hagyták  szellemem  irányán  és  gondolkozásomon. 
A  száraz  adatok  puszta  felsorolásával,  igaz,  kielégíthet- 
tem volna  személyes  hiúságomat ;  de  mivel  az  öndicsőítés 
hiú  ragyogványát  nem  tekinthetem  méltó  gyümölcséül 
múltam  nagj^  szenvedéseinek,  úgy  érzem,  hogy  nem  szabad 
elvonnom  a  szíves  olvasótól  azokat  a  tapasztalásaimat 
sem,  melyekhez  az  ázsiai  és  európai  társadalom  bizo- 
nyos intézményeinek,  erkölcseinek  és  szokásainak  össze- 

hasonlítása  révén  jutottam.  Meglehet,  hogy  e  tapasz- 
talásokat, lelki  átalakulásom  e  főtényezőit,  részben  meg- 
tették előttem  már  mások  is,  az  is  lehet,  hog\'  részben 
különböző  módon  értékelték ;  de  mivel  mindennapinak 
bizonyára  nem  mondható  az  az  út  és  mód,  a  melyen 
hozzájok  jutottam,  mert  mindezídeig  nem  akadt  még 
sem  európai,  sem  ázsiai  ember,  ki  olyan  sokféle  szerepet 
játszott  volna  két  világrész  színpadán,  mint  csekély- 
ségem, —  megkisérlem  párhuzamot  vonni  az  ázsiai  és 
európai  társadalom  egj'némely  intézménye,  erkölcse  és 
szokásai  közt.  Megfestem  képét  akkori  lelkiállapotom- 
nak, midőn  ázsiai  gondolkozásmóddal  eltelve,  meg- 
ismerkedtem a  Nyugat  különböze  országaival,  és  össze- 
hasonlítást téve  e  két  világ  között,  beláttam,  hogy  itt 
is,  ott  is  nagyon  sokszor  állják  útját  az  ép  és  igazságos 
Ítélet  kialakulásának  az  emberek  korlátoltsága,  elfogult- 
sága, előítéletei  és  a  tárgjilagosság  hiánya.  Midőn  oda- 

r 

hagytam  Európát  és  Ázsia  világába  léptem,  Európa 
országairól  és  népeiről  jobbára  bizony  csak  elméleti 
ismereteim  voltak,  melyeket  a  nyugati  irodalmak  tanul- 
mányozása révén  gyűjtöttem,  de  látni  nem  láttam  be- 
lőlök  semmit  sem.  Midőn  először  léptem  érintkezésbe 
Sztambul  török  társadalmával,  mely  ha  át  is  vett  egyet 
s  mást  nyugati  szokásainkból,  alapjában  véve  mégis 
megőrizte  ázsiai  gondolkozásának  bélyegét,  sok  tekin- 
tetben megragadó  hatással  volt  reám  a  látottak  ujdon- 
szerűsége,  de  meg  a  keleti  emberek  gondolkozásmódjá- 
nak és  törekvéseinek  nem  egy  vitathatatlan  érdeme  is. 
A  szíves  fogadtatás  és  a  barátságos  bánásmód,  melyben 
ott  a  jövevényt  részesítik,  nem  tekintve  származását  és 
nemzetiségét,  lehetetlen,  hogy  meg  ne  ejtsen,  el  ne 
bájoljon  mindenkit.   Az  ember  csakhamar  otthonosnak 

érzi  magát  mindenhol  és  a  kultúra  két  fajtájának  futó- 
lagos összehasonlítása  határozottan  az  óvilág  javára 
dől  el.  De  utóbb,  tudniillik  midőn  az  ember  egy  darabig 
már  ott  élt  az  ázsiai  emberek  között  és  bizalmukba  esve, 
megbarátkozott  a  vallásról,  világról  és  emberekről  táp- 
lált felfogásukkal,  mégis  csak  erőt  vesz  leikünkön  az 
egykedvűség,  a  nemtörődömség  és  az  álmosság  érzete. 
Vérünk  ellustul,  ásítunk,  nem  tudunk  hova  lenni  türel- 
metlenségünkben, holott  a  keleti  ember  mozdulatlan 
nyugalommal,  szemmel  látható  gyönyörérzettel  ül  és 
csöndesen  nézi  a  napot. 

Minél  mélyebbre  jutottam  Ázsia  világának  belsejébe, 
annál  inkább  hatalmukba  ejtettek  ez  érzetek.  A  perzsa 
társadalomban  már  utáltam  ez  ázsiai  sajátosságokat. 
Középázsiában  pedig,  a  hol  nyolczszáz  esztendővel 
öregebb  a  világ,  mély  borzalommal  álltam  meg  előtte. 
Lehetetlen  volt  az  ázsiai  világ  e  kezdetben  tetszetős 
jelenségeiben  föl  nem  ismernem  valódi  okait  Ázsia 
hanyatlásának,  zsarnokságának  és  nyomorúságának.  Az 
óvilágot,  mely  sohasem  volt  ment  azoktól  a  hibáktól, 
fogj'atkozásoktól  és  bűnöktől,  melyeknek  maradványai 
reánk  meresztik  szemöket,  megvetendőnek  és  emberhez 
nem  méltónak  találtam  most  és  sóvárgó  pillantásokat 
vetettem  vissza.  Nyugat  felé.  Leírhatatlan  örömérzettel 
léptem  át  világunk  keleti  határát,  szabadabban  lélek- 
zettem  minden  napi  járó  után,  véghetetlenül  boldognak 
éreztem  magam,  hogj'  túl  vagyok  már  az  ősi  világrész 
romjain,  nyomorúságán  és  züUöttségén  és  azok  a  képek, 
melyek  egykor,  már  ujdonszerűségüknél  íogva  is,  el- 
kápráztatták szemem  az  ifjúi  képzelet  tüzes  levegőjében 
s  melyek  egykor  rajongóvá  tettek,  most  borzalmasan 
sötét  emlék  g^y^anánt  lebegtek  szemeim  előtt. 

Ilyen  volt  lelkiállapotom,  midőn  visszatértem  Azsiá- 
hói.  Ha  módomban  lett  volna,  hogy  Ázsiába  való  uta- 
zásom elöli  mélyebbre  ható  pillantást  vethessek  Európa 
vallási,  társadalmi  és  politikai  viszonyaiba,  mint  a  hogy 
nem  lehetett  módjában  a  szegény  autodidaktának,  talán 
másképen  alakúit  volna  Ázsiáról  való  felfogásom  és 
Ítéletem,  és  tárgyilagosabb  lett  volna  a  következtetés, 
melyet  a  két  kultúra  összehasonlításából  levontam.  De, 
mint  mondottam,  homo  novus  voltam  itt  is,  ott  is,  a  ki 
az  első  benyomás  hatása  alatt  dicső  fényben  látott 
mindent  és  el  volt  ragadtatva  mindentől ;  és  csak 
később,  midőn  a  valóság  és  az  igazi  felismerés  éles 
világosságában,  a  maguk  való  és  mesterkéletlen  színe 
szerint  láttam  a  dolgokat,  csak  akkor  kezdettem  más- 
képen gondolkozni  Európáról  is,  és  jelentékenyen 
módosítanom  kellett  ítéletemet  a  nyugati  világ  esemé- 
nyeiről. Most,  hogy  életem  alkonyatán  elfogulatlan 
szemmel  nézhetem  az  ó  és  az  új,  az  ázsiai  és  az  európai 
kultúra  fényét  és  árnyát  gazdag  tapasztalásaim  tág 
szemhatárán  ;  midőn  nem  kápráztatja  el  szemem  semmi- 
féle személyes  érdek  és  semminemű  elfogultság,  más 
színben  látom  a  dolgokat  és  más  is  az  ítéletem,  és 
kötelességemnek  tartom  erre  vonatkozó  nézeteimet  kö- 
zölni az  olvasóval  már  azért  is,  mert  sajnos,  tudom 
tapasztalásból,  mily  csekély  a  száma  azoknak  a  bírálók- 
nak, kik  a  vallás  és  a  nemzetiség  békóitól  menten 
adták  magukat  a  két  kultúra  összehasonlító  tanulmá- 
nyára. Ama  bírálók  dicséretéből  és  gáncsából  bizony 
szinte  mindenhol  kihallatszik  e  lánczok  csörgése ;  úgy 
az  egyik,  mint  a  másik  részen  pártosság  fogta  el  az 
igazság  útját,  és  mert  az  új  század  sok  tekintetben  nyilt 
és  szabad  mesgyét  vágott  a  gondolkozó   embereknek. 

most  már  félelem  és  tartózkodás  nélkül  mondhatjuk  el 
nézeteinket  a  jóról  és  a  rosszról,  a  két  világ  kedvező  és 
kedvezőtlen  oldalairól.  A  ki  olvassa  a  történetét  ama 
szenvedéseimnek,  küzdelmeimnek  és  viszontagságaim- 
nak, melyeket  az  ázsiai  világ  barbársága,  fejetlensége 
és  züllöttsége  miatt  szenvednem  és  tűrnöm  kelletett, 
mindenesetre  feltűnőnek  találhatja,  hogy  nagy  foltokat 
fedeztem  fel  műveltségűnk  fennen  magasztalt  napján,  s 
hogy  torzképeket  láttam  ott,  a  hol  az  emberszeretet  és 
a  nemesség  világboldogító  eszményeit  kellett  volna 
megtalálnom.  Meglehet,  hogy  visszaemlékezve  egy- 
némely régibb  nyilatkozatomra,  hebehurgyasággal  és 
következetlenséggel  vádolnak  sokan.  De  az  érett  kor 
ítélete  könnyen  feledteti  az  iQú  kor  tévedéseit,  mert 
hiszen  az,  a  mi  jobb  és  tökéletesebb,  mindig  az  elmúlt 
tévedések  és  hibák  nyomán  szokott  kisarjadni.  E  meg- 
jegyzéseim után  leírom  azokat  a  benyomásaimat,  melye- 
ket szokásaink,  erkölcseink,  vallási,  társadalmi  és  poli- 
tikai életünk  némely  mozzanatai  keltettek  bennem  és 
melyek  sűrűn  foglalkoztatták  gondolataimat. 

i.  Vallás. 

Ázsia  mindenek  fölött  vallásos  világ.  A  vallás  önt 
ott  életet  az  emberi  létei  minden  változatába  és  minden 
megnyilatkozásába.  Nem  éri  be  azzal,  hogy  szabályozza 
^  viszonyt  a  teremtő  és  a  teremtett  lény  között,  hanem 
kormányozza  a  politikai  és  társadalmi  életet  is ;  jelen 
van  mindenütt;  beférkőzik  az  emberi  lélek  vágyainak  és 
gondolatainak  legtitkosabb  rejtekébe;  megszabja  irányát 
földi  útainknak ;  törvényeket  és  életszabályokat  alkot ; 
megtanítja  rá  az  embert,  hogyan  ruházkodjék,  táplál- 
kozzék és  viselkedjék,  de  nem  kevésbé  arra  is :  hogvan 

egyék,  igyék  és  szeressen,  —  szóval,  a  vallás  az  enxberiség 
boldoggá  és  nemessé  tételének  egyetlen  és  mindenható 
eszköze.  Mármost,  ha  valaki  évekig  élt  ebben  az  Ázsiá- 
ban és  Európába  jön,  csodálkozik   rajta  nem   kis  mér- 
tékben, midőn  szemébe  tűnik  egy  részről  a  vallásosság 
épületének  lazasága,  más  részről  az  a  törekvés,  mely  a 
kormányt,  az  egyházat  és  néhanapján  a  társadalmat  is 
ez  alapjában  korhadt  és  minden  eresztékében  megingott 
épület  alátámasztására  és  fenntartására  ösztönzi.  Ázsiá- 
ban minderre  nincs  szükség.  Nem  szólva  a  motazilíták- 
ról  és  e  hesdra  első  századaiban  élő  többi  szabadgon- 
dolkozóról, az  iszlámban  sohasem  akadtak  hívei  a  kétel- 
kedésnek és  a  szabad  gondolkodásnak,  de  még  kevésbbé 
akadnak  mostanában.  A  mohammedánok  nagy  többsége 
erősen   hivő,    kerüli  a  vitát  a  vallás  dolgairól.    Kivételt 
talán  a  siíta  molláhk  alkotnak,  és  rendkívül  tanulságo- 
sak voltak   azok  az  óráim,  melyeket  egykor  Iszpahán- 
ban,  a  Medresszei  Sah  kertjének  platánfái  alatt  töltöt- 
tem,   hol    nyíltan    és    szabadon  vitázhattam   a    perzsa 
papokkal  a  Korán  isteni  hagyományairól,  a  lélek  halha- 
tatlanságáról s  az  efélékről.    A  más  nemzetiségű  mosz- 
limok előtt  vallás  dolgában   a   legfőbb  elv   a   ne  nyúlj 
hozzám  elve  s  ha  a  vallásos  hit  ez  erős  várából  Európába 
lépünk  át,  hol  évszázadok  óta  folyik  a  harcz  a  vallás  és 
a  tudomány  között,  hol  egy  Spinoza,  egy  Voltaire,  egy 
(iibbon,  egy   Draper,   egy  Buckle  és  még  sok  más  mo- 
dern gondolkozó  sikerrel  munkált   közre  a  vallásosság 
epületének  lebontásában  s  a  hol  az  istentisztelet  helyébe 
igyekeznek  az  embertiszteletet    állítani,   —   különösen 
szemébe  kell  hogy  tűnjék  az  embernek  a  nálunk   ural- 
kodó képmutatás  és  álszenteskedés.  Daczára  Strausznak 
és   Renan-nak,    daczára    Büchnernek  és  Huxleynek,    a 

nyugati  nép  milliói  adják  ki  magukat  kereszténynek  és 
zsidónak,  holott  azt  sem  hiszik,  hogy  van  Isten.  Hiszen 
az  egyházi  férfiak  nagy  többségét  is  annyira   felvilágo- 
silotta  a  modern  tudományosság,  hogy  ők  maguk  hisz- 
nek   legkevésbbé   a    tanokban,   melyeket   hirdetnek   és 
védelmeznek  s  az  Ázsiából  Európába  jött  utazó  fel  kell 
hogy  vesse  maga   előtt  ezt  a  kérdést:  <(Mire  való  ez  a 
képmutatás  ?  mire  való  ez  a  színlelés  és  miért  hunynak 
szemet  az  emberek  minden  áron  ama  világosság  előtt, 
melyet  kultúrtörekvéseink  a  sötétséggel  vívott  nehéz  har- 
czukban  megteremtettek  és  elterjesztettek  ?»  Ez  érthetet- 
len törekvés  hevében  odáig  jutottunk  már  Európában, 
hogy  bizonyos  irányadó  társadalmi  körökben  követésre- 
méltó erénynek  és  derék  példának  nyilvánítják  a  képmu- 
tatást, a  vallási  hazugságot  és  tettetést !  Ez  a  visszásság, 
majd  hogy  azt  nem  mondom  :  ez  a  bűn,  ép  oly  érthetet- 
len a  gondolkodó  ember  szemében,  mint  a  milyen  mél- 
tatlan és  megszégyenítő  a  szellemi  vívmányait  mindig 
nagyra  tartó  nyugati   czivilizáczióra   nézve.   Azokban  a 
körökben,  melyek  helyeslik  és  kövelésre  méltónak  hir- 
detik e  szégyenletes  magatartást,  sokszor  halljuk  emle- 
getni, hogy  milyen  hatalmas  befolyása  van  a  vallásnak 
az  emberiség  társadalmi    fejlődésére;   azt   tartják  e  kö- 
rökben,  hogy  a  világ  egyáltalán  nem  állhatna   meg  e 
titkos  erkölcsrendészet  nélkül,  mert  a  társadalom,   úgy 
mondják,  még  fejlettségének  legalacsonyabb  fokán,  még 
a  vadak  közt  sem  állhat  fenn  a  fetis-e  és  a  totem-e  nél- 
kül. A  legkülönfélébb  vallásnak  hódoló  emberekkel  évek 
során  át  majd  a  kalholikus,  a  protestáns,  majd  a  szunnita, 
a  siíta  és  rövid  ideig  még  a  párszi  vallás  inkognitójában 
is  folytatott  érintkezéseim  közben  arra  a  meggyőződésre 
jutottam,  hogy  a  vallás  vajmi  csekély  védelmet  nyújt  az 

emberiség  lelki  elfajulása  ellen  és  hogy  semmi  esetre 
sem  méltó  a  húszadik  század  szelleméhez,  hogy  a  vadak 
szokásait  vegye  példa  gyanánt.  Nemcsak  Lombroso, 
hanem  sok  más  gondolkodó  is  világosan  kifejtette  mán 
hogy  a  bűnös  emberek  többségének  vallásos  a  lelkűiele 
és  hogy  például  a  spanyol  rablógyilkos  elvégzi  imád- 
ságát védőszentjének,  szent  Jakabnak  képe  előtt  és  csak 
azután  lát  hozzá  munkájához.  Ázsiában  is  tettem  szert 
eféle  tapasztalásokra.  A  legkegyetlenebbek  és  a  legga- 
ládabbak  mindig  azok  voltak  a  turkomán  rablók  közt, 
kik,  mielőtt  rablókalandjukra  indultak  volna,  fatihát 
(áldást)  kértek  tőlem,  a  vélt  sejkhtől,  vagy  valami  más 
jámbor  embertől,  holott  a  puszták  egyszerűbb,  s  a  val- 
lás dolgaiban  kevésbbé  járatos  gyermeke  néhanapján 
megható  jószívűséggel  bánik  nemzeti  szokásban  gyö- 
kerező rablásvágyának  áldozatával ;  durva  és  bárdolatlan 
ugyan,  mint  amazok,  de  mégis  igaz  és  nyíltszívű.  Kö- 
zépázsia, Perzsia  és  Törökország  városaiban  a  nagy- 
turbános  szent  férfiak  között  leltem  a  legczégéresebb 
hunczutokal  és  gonosztevőket,  míg  az  egj^szerű  özbég 
és  oszmanli,  ki  a  vallást  csak  külső  formái  szerint  ismeri, 
tele  van  jósággal  és  igazlelkűsé^el.  Az  iszlám  egész 
világában  Mekka  és  Medina  a  legundokabb  fertője  min- 
den bűnnek,  ott  éli  világát  csak  igazán  a  rablás,  a  gyil- 
kosság ós  a  paráznaság.  Ehhez  hasonló  volt  a  kép, 
melyet  Meshed  és  Kum  nagy  zarándokhelyein  láttam  és 
eléggé  ismeretes  oz  a  mondás :  Ki  le  akarja  vetkőzni 
keresztény  voltát,  csak  zarándokoljon  el  Rómába  vag}' 
Jeruzsálembe. 

Nálunk  Eurüi)ában  is  így  viszonylik  a  vallás  az  er- 
kölcshöz és  a  gondolkozó  ember  nem  képes  fölérni 
észszel,  miérl  van  az  hogy  a  kormánvok  és  a  társadalom 

elkövetnek  minden  tőlük  telhetőt,  hogy  szemben  a  mind- 
jobban lábrakapó  kételkedéssel,  a  vallásban  leljék  meg 
a  bűn  orvosszerét  és  az  erkölcsiség  zsinórmértékéi. 

Mindenesetre  bámulatos  és  érthetetlen  az,  hogy  a 
nyugati  emberiség,  művelt  osztályának  minden  vallás- 
talansága  mellett,  korántsem  oly  türelmes  és  elnéző 
a  máshitű  emberekkel  szemben,  mint  a  szabad  gondol- 
kozóktól  méltán  elvárhatnók.  Ázsiában  a  máshitűekkel 
szemben  érzett  gyűlölet  és  fanatizmus  az  erős  hitből 
következik  s  a  szenvedélynek,  melyet  a  kormány  még 
táplál  és  támogat,  mindenesetre  mélyebben  vannak  a 
gj'ökerei ;  de  kitörései  azért  még  sem  oly  hevesek  és 
gyakoriak,  mint  nálunk,  noha  törvényeink  és  illemsza- 
bályaink útját  állják  a  szenvedély  kitörésének,  ha  nem 
is  képesek  megtörni  az  előítélet  erejét  még  a  művelt 
emberek  lelkében  sem.  Ha  szemügyre  vesszük  a  keresz- 
tény Nyugatnak  a  moszlim  Kelethez  való  viszonyát,  lehe- 
tetlen észre  nem  vennünk,  hogy  a  napi  politika  kérdé- 
seiben a  művelt  és  magát  minden  előitélettől  mentnek 
hivő  európai  ember  is  inkább  hajlik  rokonérzésével  Tö- 
rökország keresztény,  mint  mohammedán  alattvalóihoz, 
pedig  a  porta  moszlim  alattvalói  sokkalta  jobban  meg- 
szenvedik a  zsarnoki  kormány  önkényét,  minta  nyugati 
nagyhatalmak  védelme  alatt  élő  keresztények.  Az  európai 
ember  még  mindig  alsóbbrendű  lénynek  tekinti  a  mo- 
hammedánt,  a  brahmint,  a  Buddha  hívét ;  vallását  gú- 
nyolja és  feketére  festi,  a  magáéhoz  hasonlónak  semmi 
körülmények  között  el  nem  ismeri ;  és  mindhiába  védik 
törvényeink  a  máshitűeket :  Mohammed,  Buddha  ésVisnu 
követője  kényelmetlenül,  idegenül  és  szabadságában  kor- 
látozva érzi  magát  Európa  országaiban.  De  hiszen  a 
zsidóknak  sem  megy  másként  a  dolga,  pedig  ők  nyelv- 

ben,  szokásban  és  erkölcsökben  tökéletesen  hozzásimul- 
tak Európa  különböző  nemzeteihez. 

A  moszlim  Kelet  történetében,  teszem,  sokkal  ritkáb- 
ban tör  ki  a  zsidó-gyűlölet,  mint  nálunk  Nyugaton  nem- 
csak a  középkorban,  hanem   ujabban  is.  A  mit  a  vallás 
dolgaiban    felvilágosodott  és  az  ázsiai  vakbuzgóságot 
gúnyolni  szerető  Európa  az   antisémitizmus  czimén  a 
zsidók  ellen   elkövetett,  leírni  bajos ;  de  nincs  is  annál 
nagyobb  szégyenfolt  újkori  műveltségünk  czimerpajzsán. 
Még    leghatározottabb    szabadgondolkozóink,    agnosz- 
tikusaink és  istentagadóink  sem  tiszták  e  bűntől  és  az 
a   nevetséges    kifogás,   hogy  a   zsidót   nem  vallásáért, 
hanem    szigorú    zárkozotlságával   jelzett    nemzetisége 
miatt  gyűlölik  és  üldözik,  gyarló  és  ostoba  kifogás  már 
abból  az   okból  is,  mert  az  európai  zsidó  mindenhol 
csatlakozik  szülőhazájának  nemzeti  kötelékéhez  és  sok- 
szor —  plus  calholique,  que  le  papé  —  nemzetibb,  mint 
keresztény  honfitársa.  Az  ázsiai  ember  jóval  következe- 
tesebb e  dologban,  mert  a  kérdés  nemzeti  oldalára  ügjel 
sem  vetve,   a  zsidóban   csak   a  mózeshitet  gyűlöli.  Ily 
szemmel  nézve  a  dolgot,  az  ember  csak  bámulatba  esik 
rajta,  hogy  az  európai   zsidó,  kit  idegennek  mondanak 
mindenfelé,  miért  tolakszik   be  a  nemzetek  kötelékébe, 
holott    egyszerűen    azt    kellene    mondania :    <íHa   nem 
kellek   nektek,  jó,   leszek  csak    zsidó   és   nem  bánom, 
szidjatok    kedvetek    szerint    kozmopolitának. j)    Semmi 
kétség,  hogy  a   kereszténységnek  e  megátalkodott  eló- 
itéletei  alapjukban  véve  azokba  az  erényekbe  és  jellemző 
vonásokba  kapaszkodnak,  melyek  a  zsidót  nagyobb  siker- 
rel biztatják  a  mindennapi  életben,  s  a  melyek  az  elnyo- 
más természetes   következéseképen  minden   elnyomott 
népben   feltalálhatók.  «A  ki  az  égő  fáklyát  erőszakosan 

a  földre   nyomja  és  el  akarja  oltani,  a  fokozott  erővel 
fellobbanó   lángban  megégeti  kezéti),  mondja  a  német 
költő   nagyon  találóan.  A  zsarnokok  legjobban  maguk- 
nak ártanak  zsarnokságukkal  s  alaposan  téved  az  ural- 
kodó kereszténység,   ha  ez  igazsággal  szemben  jogo- 
sultnak érzi  magát  a  védekezésre   az  ügynevezett  sémi 
faj  állítólag  nagyobb  szellemi  képessége,  életrevalósága 
és  szívóssága  ellenében.  A  törökországi,  perzsiai  és  kö- 
zépázsiai zsidó  ugyancsak  sémitább  és  hitbuzgóbb,  mint 
európai  hitsorsosa,  de   azért  nem  ismerek  szegényebb, 
gyámoltalanabb  és  szánalomraméltóbb  embert  e  terem- 
tett világon  az  említett  országokban  élő  jahudi-náL  Hol 
van  ott  az  a  híres  sémita  ész,  hol  az  a  sémi  élelmesség 
és  szívósság,  melyet  az  európaiak  veszedelmes  faji  sa- 
játosságnak mondanak,  s  a  melytől   ehhez   mérten   fél- 
nek? A  moszlim,  a  keresztény  és  a   brahmin  ez  orszá- 
gokban egyformán  megveti,  bántja  és  gyötri  a  szegény 
zsidót,  ki  szegényebb  a  szegénynél  és  alábbvaló  min- 
denhol az  örménynél,  a  görögnél  és  a  brahminnál,    kik 
amott   szinte   mindenhol   azt   a    szerepet  viselik,   mely 
Európában  -—  versenyen  kívül   állván   a   nyomorüság- 
ban  —  a  zsidóknak  jutott.    Ismétlem,  hogy  az  európai 
antisémitizmus   nem   egjéb   mérhetetlen  alávalóságnál, 
melyet  semminemű  vallási,  néprajzi,  vagy  gazdasági  ok- 
kal  igazolni  nem  lehet ;  és  a  Nyugat,  midőn  emberies- 
ségével és  igazságszeretetével  kérkedve,  mindig  csak  a 
züllött  és  elvetemült  Ázsiában  keres  minden  rosszat  és 
minden  megvetni  valót,  megfeledkezik  róla,  hogy  ha  ki 
is  sütött  nálunk  a  nemesebb  műveltség  napja,  azért  még 
korántsem  áll  eléggé  magasan  arra,  hogy  képes  legyen 
világosságot  deríteni  akárhány  sötét  pontjára  és  homá- 
lyos zugára  ennek  a  mi  világunknak. 

31* 


484  KÜZDELMEIM. 

Minek  is  tagadnám?  Reám  nem  tett  jó  hatást  a  vallás 
a  két  világrész  embereivel  hosszú  éveken  át  folytatolt 
érintkezésem  közben,  mert  mindennek  láttam,  csak 
arra  valónak  nem,  hogy  nemesebbé  tegye  az  emberekel ; 
a  magasabb  eszmények  kútforrását  sem  találtam  meg 
benne,  de  legkevésbbé  találtam  benne  kielégítő  okot 
arra,  hogy  miért  csoportosítják  és  osztályozzák  az 
embereket  különböző  részekre  a  vallásuk  szerint,  más 
szóval,  a  nagy  kérdőjel  felől  táplált  felfogásuk  és  ítéle- 
tük, vagy  amaz  úlak  és  módok  szerint,  melyeken  a  sötét- 
ben tapogatóznak.  Ha  már  magában  véve  képtelen 
dolog  az,  midőn  nemzetiség  szerint  osztják  meg  az 
ugyanegy  fajhoz  tartozó  és  ugyanegy  égöv  alatt  élő 
embereket,  mennyivel  képtelenebb  ez  a  szétválasztás 
akkor,  midőn  nem  alapszik  máson,  mint  az  örökké  ki- 
fürkészhetetlen titok  és  a  kifürkészheletlenségen  való 
czéltalan  tépelődés  fantasztikus  magyarázatán?  A  nemze- 
tiség fogalmáról  szólni  fogok  még  későbben  s  a  vallásra 
vonatkozólag  itt  még  csak  azt  jegyzem  meg,  hogy  a 
vallás  erkölcsi  tartalmának  —  mely  Ázsiában  ugyan 
sokkal  erősebb,  mint  Európában  —  alapjában  véve 
mindenhol  csak  azokra  a  szellemekre  lehet  kétséges  a 
hatása,  melyek  magasabb  műveltségükkel  inkább  képe- 
sek eszmények  alkotására  s  melyek  költői  hajlandóságuk- 
nál vagy  érzelgősségüknél  fogva,  de  néhanapján  azért 
is,  mert  gondolkozni  renyhék,  szívesen  csapongnak  a 
földöntúli  régiókban.  Egyébként  pedig  a  vallás  Ázsiában 
ép  úgy,  mint  Európában,  csak  a  külsőség,  a  bűbájos- 
ság, a  csodaszerűség  és  a  titokzatosság  köntösében 
jelentkezik,  s  a  hol  nincs  meg  ez  a  föltétel,  ott  vallás 
sincsen.  Nem  egy  szertartást,  szokást  és  babonahitet, 
melynek  ifjúkoromban,  óhitű  zsidó  létemre,  magam  is 

követője  voltam,  hű  másolatban  láttam  viszont  sorjában 
a  katholikus  és  óhitű  keresztények,  a  moszlimok,  a  tűz- 
imádók  és  a  hinduk  kőzött,  és  az  én  szememben  nincs 
nevetségesebb  annál  a  kölcsönös  szemrehányásnál, 
melylyel  az  egyik  vallásfelekezet  e  gyermekes  külső- 
ségek miatt  a  másikat  illeti.  Példának  okáért  jámbor 
zsidó  létemre  aggódó  gonddal  ügyeltem  arra,  hogy 
szombat  napján  teli  zsebbel  ne  menjek  túl  az  ereh-en, 
vagyis  azon  a  zsinóron,  mely  határvonalául  szolgált  a 
város  belső  részének,  mert  ha  messzebbre  megyek,  ez 
már  üzleti  cselekedetnek  lett  volna  minősítendő  s  meg- 
szentségtelenítette volna  a  pihenésnek  szánt  napot ; 
szombat  napján  tehát  csak  kendővel  az  övemben  és 
szemem  a  két  árboczról  lecsüngő  zsinegre  függesztve 
mertem  kilépni  a  szabad  ég  alá.  Sok  évvel  ez  után 
Szamarkandból  Herat  felé  tartottam  egy  csomó  hindosz- 
táni  emberrel,  kik  Középázsia  uzsorás  osztályát  alkot- 
ván, teli  zsebbel  tértek  vissza  Gangeszparti  napfényes 
hazájukba.  Ezek  a  Visnu-imádók,  kik  kasztjuk  sárga 
bélyegét  viselték  homlokukon,  esténkint  elvonultak  a 
karaván  többségétől.  Kicsiny,  ujjnyi  pálczákat  tűzdel- 
tek a  földbe  és  köröskörűi  vékony  zsineget  feszítettek 
rájuk ;  ez  a  zsineg  volt  ép  úgy,  mint  az  ereb,  a  határ- 
vonaluk a  máshitűek  ellenében  és  e  képletes  védőfalon 
belül  készítették  és  költötték  el  táplálékukat,  nem 
tartva  már  tőle,  hogj"^  a  pogányok  megfertőzik  ételüket 
a  szemük  pillantásával.  Mint  a  hogy  borzadálylyal  néz- 
tem gyermekkoromban  a  disznóhúst,  később  moham- 
medán  létemre  is  irtózatot  és  undort  kellett  színlelnem, 
midőn  ajkamra  vettem  e  puszta  szót :  Khinzir  (disznó) 
s  mint  a  hogy  iQú  koromban  tilalmas  volt  előttem  a 
keresztény  ember  szűrte  borital  (nesekh),  siíta  létemre 

ép  oly  kevéssé  ehettem  abból  az  ételből,  melyet  keresz- 
tény kéz  érintett.   De  nemcsak  a  zsidóság  és  az  ázsiai 
vallást  követő  nép,  hanem  az  európai  vagy  ázsiai  keresz- 
ténység is    nyakig    űl    az    eféle   otromba   és    képtelen 
babonahitben,  melyet  a  máshitüeknek  szokás  a  szemére 
vetni.   Huck  abbé   beszéli  utazásáról  írott  könyvében, 
hogy  Tibet  határán  egyszer  éjjeli  szállást  keresett  és 
egy  Buddha-készítőhöz  utasították.  A  franczia  hittérítő 
ez  ötletből  gúnyos  megjegyzést  tesz  a  buddhizmus  bál- 
vány-iparáról.  Megesett  rajtam  is  eféle  dolog  a  Grödner- 
thalban,  St.-Ulrichban,  a  szigorúan  katholikus  Tirolban. 
Lakáskeresni  indulván  a  szép  alpesi  faluban,  egymás- 
után utasítottak  a  Mária-készítőhöz,  az  Úristen-készítő- 
höz és  a  Krisztus -készítőhöz,  mert  tudvalevőleg  e  köz- 
ségben  találhatók  a  legjobbhírű  kereszt-  és  szentkép- 
faragók.  A  mohammedán   világban,  hol  tudták  rólam, 
hogy   ismerem   Európát  is,   sokszor  kérdezték  tőlera : 
csakugyan   igaz-e,  hogy  a  frankok  kutyafejű  bálványt 
imádnak,  hogy  asszonyközösségben  élnek  s  más  efé lé- 
ket. Tirolban  meg,  az  Achensee  partján,  hol  parasztnép 
közölt  laktam,  azzal  a  kérdéssel  fordultak  hozzám,  hogy 
világjáró  utazásaim  közben  megfordultam-e  a  liberálisok 
országában,  a  hol  a  bakkecskét  imádják  az   emberek, 
mint  a  hogy  antiliberális  papjok  elhitette  ez  együgyű 
emberekkel. 

Kelet  és  Nyugat  vallásai,  a  mi  elkorcsosodásukat 
illeti,  sok  más  tekintetben  is  megegyeznek  egj^mással 
és  az  ember  nem  érti,  hogy  hittérítőink  hogyan  és  mi 
jogon  igyekeznek  meggyőzni  az  ázsiai  népet  vallásának 
tévedéseiről  és  mi  alapon  akarják  vele  a  keresztény- 
séget a  tiszta  és  egyedül  üdvözítő  vallás  gyanánt  el- 
fogadtatni ?  Az  ember  még  megértené  valahogy  hittéri- 


A  KÜZDELEMNEK  VEGE,  S  MÉG  SINCS  VÉGE.  487 

tőink  erőszakosságát,  ha  a  kereszténység  vívmányának 
mondhatnák  a  Nyugat  rendjét  és  szabadságát ;  ámde 
polgáriasultságunk  nem  a  kereszténység  által,  hanem  a 
kereszténység  ellenére  lett  nagygyá.  Az  iszlámnak  és  a 
buddhizmusnak  vagy  a  brahmanizmusnak  semmi  része 
sincs  abban,  hogy  Ázsia  hanyatlásnak  indult  és  szabad 
prédája  lett  a  hódításra  éhes  Európának.  Az  említett 
vallások  tanai  a  kereszténységnél  jóval  erősebb  támasz- 
tékai az  emberiességnek,  a  szabadságnak  és  úgy  az 
állam,  mint  a  társadalom  rendjének  s  a  bajnak  ott  van 
a  gyökere,  hogy  egyrészről  a  történelmi  fejlődés,  más- 
részről az  éghajlat,  a  talajviszonyok  és  főkép  az  ural- 
kodók zsarnoki  önkénye  megalkották  azokat  a  szirteket, 
melyeken  a  vallásalapítók  minden  jó  törekvése  hajó- 
lörést  szenvedett  és  hajótörést  kellett  szenvednie. 

A  mondottak  után  nem  szorul  bővebb  magyarázatra 
a  magam  hitvallása,  melyet  ez  önéletrajz  keretébe  fog- 
lalok. Merőben  gyakorlatias  természetemnél  fogva,  ki 
egy  szemernyi  gyakorlatot  többre  becsültem  egy  véka 
elméletnél,  sohasem  éreztem  magamban  kedvet  arra, 
hogy  oly  kérdésekkel  bíbelődjem,  melyeknek  megoldását 
inár  eleve  lehetetlennek  tartottam  s  ennélfogva  inkább 
fordítottam  figyelmemet  közhasznú  feladatokra,  mint  a 
teremtés,  az  istenség  s  a  többi  más  földöntúli  és  az 
emberi  megismerés  körétől  örök  időkre  elvont  problé- 
mákra. Tiszteltem  és  becsültem  minden  vallást,  a  meny- 
nyiben jó  és  hasznos  dolgokat,  tudniillik  az  emberiség 
megnemesülését  és  haladását  igyekezett  előmozdítani 
s  ha  a  körülmények  úgy  kívánták,  egyszer  tiszteletből 
az  ország  törvényei  iránt,  másszor  udvariasságból  a 
társaság  iránt,  melynek  köréhez  tartoztam,  forma  sze- 
rint mindig  alkalmazkodtam  az  illető  ország  uralkodó 

vallásához,  ép  úgy,  mint  nemzeti  viseletéhez,  bár  sok- 
szor nagyon  kényelmetlenül  éreztem  magam  benne.  Az 
alárendelt  jelentőségű  dolgokban,  mint  például  a  vallás 
dolgában  mindig  szigorúan  ragaszkodtam  ez  elvhez : 
Si  fueris  fíomae  romano  vivito  more  és  ha  a  vallási 
moralisták  netalán  szememre  vetnék  vallásom  könnyű 
váltogatását,  válaszom  ím  így  szól  hozzájuk :  «A  vallás 
változtatásának  oka  jobbára  a  vallás  hiányában  rejlik 
és  kinek  semmije  sincs,  az  semmit  el  nem  cserélheti. 
A  vallásváltoztalás  legtöbb  esete  pedig  ilyen.  Nincs  hál 
utálatosabb  dolog  a  világon,  mint  az  a  szent  felhábo- 
rodás, melylyel  az  Európaszerte  bevett  képmutatás  el- 
itéli és  megbélyegzi  a  meggyőződés  nélkül  való  kité- 
rést. A  tisztelendő,  tiszteletes  és  újdonszabású  rabbi 
urak  vájjon  mélyebben  át  vannak  hatva  vallásuk  dog- 
máitól és  csakugyan  azt  hiszik  talán,  hogy  szemforga- 
tásukkal, kenetes  beszédükkel  és  hamis  lelkesedésükkel 
megtéveszthetik  a  húszadik  század  művelt  embereit? 
Ha  vannak  még  bizonyos  európai  urak,  kik  megcson- 
tosodott konzervatizmusokban  még  mindig  magasan 
lobogtatják  a  vallásos  képmutatás  zászlaját  és  noha 
lábuk  egészséges,  mégis  a  szentírás  mankóira  támasz- 
kodva járnak,  nincs  rá  okunk,  hogy  ez  izlésöket  meg- 
irigyeljük tőlük.  A  gondolat,  hogy  a  hazugságot  a  sírba 
vigyem  magammal,  nekem  borzasztónak  látszik.  Szá- 
zadunk szellemi  vívmányai  nem  tűrhetik  tovább  a  sötét 
múltból  eredő  vallást;  csakis  a  tudás,  a  felvilágosodotl- 
ság  és  a  kutatás  szabadsága  tette  a  világ  urává  a  kis 
Európát,  és  nem  látom  be,  mi  szükség  van  e  tény  eről- 
tetett lélreismerésére,  és  miért  ne  alkalmazhatnók  ifjú- 
ságunk nevelésében  a  vallástanítás  butító  rendszere 
helyett  a  szellemi  műveltség  fényes  világosságát?  A  ki 

sok  vallás  körében  élt  ós  belső  érintkezésben  volt  az 
ázsiai  vallások  követőivel,  érthetetlennek  kell,  hogy 
találja  nyugati  világunk  kislelkűségét  és  ingatagságát ; 
s  ha  van,  a  mi  Európában  nekem  visszatetszett,  ez  a 
valami  nem  más,  mint  a  vallás  dolgaiban  való  félénk 
tapogatózás,  és  örökös  félelmünk  attól,  hogy  győze- 
lemre juttassuk  az  igazságot,  melyet  minden  gondol- 
kozó  lelkében  érez.  A  vallás  egyideig  még  kényelmes 
és  hasznos  eszköze  lehet  a  tömegek  kormányzásá- 
nak és  fékentartásának,  de  az  emberi  tudás  és  gondol- 
kodás minden  terén  jelentkező  haladással  szemben 
egyre  világosabbá  és  kétségtelenebbé  válik,  hogj-  ez  a 
bujósdi  már  nem  tarthat  sokáig.  A  húszadik  század 
szelleme  ezt  kiáltja :  a:Legj'en  világosság!])  És  lesz  vilá- 
gosság, kell  is,  hogy  legyen  I 

2.  Nemzetiség. 

A  milyen  gyöngék  és  korhadtak  a  vallás  választó- 
falának alapjai,  ép  olyan  gyarló  anyagból  valók  a  nem- 
zetiség sorompói,  melyekkel  Európában  el  akarják  egy- 
mástól különíteni  és  külön  testekre  akarják  szakítani  az 
embereket.  Ha  a  nemzetiség  kérdésében  a  lelki  életet  élő 
ember  közös  eredetéről  volna  szó  és  ha  vérrokonság 
alapján  álló,  tehát  a  természet  által  megszabott  szoros 
összetartozandóság  alapgondolata  volna  reá  nézve  irány- 
adó, nem  lehetne  ellenvetést  tenni  e  fogalom  egységes 
és  szétválaszthatatlan  volta  ellen.  Az  emberiség  egye- 
teme bizonyos  szembetűnő  faji  sajátságok  által  külön- 
választott egj^es  családokra  oszolnék,  tehát  fajokra, 
melyeknek  különállása  természetes  okokból  igazolható. 
De  azokban  a  nemzetiségekben,  melyeket  most  Európá- 
ban látunk,  mindennek  nyoma  sincs,  mert  ethnikai  ere- 


490  KÜZDELMEIM. 

Hetök  jobbára  homályba  vész.  Európa  most  élő  nem- 
zetei a  lehető  legkülönfélébb  rokon  és  idegen  fajok 
összeolvadásából  támadtak  és  fejlődésük  rövidebb,  vagy 
hosszabb  folyamata  után  legfolebb,  ha  a  nyelv,  a  szo- 
kások és  a  történelmi  fejlődés  közössége  üti  reájok  az 
úgynevezett  nemzeti  bélyeget.  Ha  jól  szemügyre  vesz- 
szük  korunk  európai  nemzeteit,  arra  az  eredményre 
jutunk,  hogy  minél  régibb  keletű  rajtuk  a  művelődés 
hatása,  annál  hamarább  történt  meg  nemzeti  kialaku- 
hisuk  és  hogy  Európa  keleti  határszélén,  hol  későbben 
jeletkezett  a  kulturális  haladás,  még  a  mai  napig  sem 
ért  véget  a  nemzeti  fejlődés  folyamata. 

A  francziák  az  ibériaiak,  ligúrok,  vagy  gallusok,  a 
kellák  és  talán  a  fönicziaiak  keverékéből  támadtak  és 
nemzeti  nevel  mégis  a  német  frankok  adtak  a  régi 
(ialliában  talált  népelemek  összevisszaságának.  A  né- 
met nemzet  számos  olyan  néptöredéket  olvasztott  ma- 
gába, melyeknek  germán  eredete  még  koránt  sincs 
l)ehizonyítva.  Keleti  Németország  jelentékeny  része 
szláv  volt  és  Berlin,  Lipcse,  Drezda,  Chemnilz  stb.  neve 
szláv  eredetre  vall  és  szláv  volt  Stiria,  Karinthia  és  ke- 
leti Tyrol  őslakossága.  Olaszországban  az  etruszkok. 
latinok,  görögök,  szlávok,  arabok  és  németek  legsaját- 
szerűbb  keverékét  találjuk,  melyet  az  állam  és  az  egy- 
ház az  idők  folyamán  ellátott  a  nyelvi  egj^ség  bé- 
lyefifével,  de  azért  a  különböző  töredékek  jellegzetes 
vonásai  nem  mosódtak  el  mind  a  mai  napig  sem. 
Magyarországon  uralaltáji  néptöredékek  vegyültek  el 
a  szlávokkal  és  más  árja  népekkel  és  a  magyar  elem 
harczias  előnyeivel  minden  számbeli  kisebbsége  mel- 
lett az  évek  százain  át  megtartotta  vezérszerepét  és 
lassankint   elnyelte   az   idegen   elemeket.  De  a   magyar 

nemzet    igazi    alapvelő    elemét    bajos   lesz  valaha   ki- 
deríteni. 

Közismeretű  az  angol  nép  erősen  kevert  mivolta  és 
ha  közelről  vesszük  szemügyre  az  óriási  orosz  birodal- 
mat, láthatjuk,  hogy  a  szláv  eredet  kicsiny  magvába 
tatárok,  baskirok,  kirgizek,  burjátok,  votjákok,  csere- 
miszek, zűrjének,  csuvasok,  görögök,  osztyákok,  vogu- 
lok,  kaukázusiak  stb.  olvadtak  bele.  Hiszen  az  orosz 
nemzettest  fejlődési  folyamata  csak  az  újabb  korban  in- 
dult meg  és  még  egyre  tart,  mert  Nagy  Péter  czár  ko- 
rában a  lakosság  teljes  létszáma  legfölebb  harmincz 
milliónyi  volt,  holott  napjainkban  az  oroszok  maguk 
többen  vannak  nvolczvan  milliónál. 

Kérdem  tehát :  ily  körülmények  közt  hogyan  lehet 
szó  egy  nemzettest  vérbeli  egj^üvétartozásáról  és  mi 
jogosít  a  testvéri  viszony  föltevésére?  Ily  esetekben 
mindig  az  illető  nép  nyelvének,  szokásainak  és  törté- 
nelmi fejlődésének  közösségéből  folyó  sajátosságait 
szokták  emlegetni  és  erkölcsi,  nem  pedig  anyagi  foga- 
lomnak szokták  minősíteni  a  a:nemzet»  fogalmát.  Jó  !  de 
a  nyelv  időközön  kint  változásoknak  van  alávetve,  ép 
úgy,  mint  miden  más  szellemi  sajátosság  és  ne  csodál- 
kozzunk rajta,  midőn  azt  látjuk,  hogj'  az  iszlám  ősidők- 
től fogva  vajmi  kevés  ügyet  vet  a  nemzeti  határvona- 
lakra, az  embereket  a  vallás  szerint  osztályozza  és  fel- 
állította ezt  a  tételt:  aMinden  igazhívő  egytestvér». 
A  mohammedán  szervezetben  nemzetiségi  árnyalatot  e 
tétel  szerint:  oiHubb  ul  vatan  min  el  imani>.  «a  haza- 
szeretet a  vallásból  eredi),  egyáltalán  nem  ismernek, 
nem  is  tulajdonítottak  neki  soha  valamirevaló  jelentő- 
séget. Ha  meglehette  ezt  az  iszlám  merőben  légies  indí- 
tékok alapján,  miért  ne  tehelnők  mi  meg  ugyanezt  újkori 

műveltségünknek,  a  Nyugat  e  közjavának,  hatalmas  vé- 
delme alatt,  és  a  nemzeti  választóvonalak  eltávolításá- 
val miért  ne  olvadhatnánk,  a  kulturális  kapcsolat  for- 
májával, a  nemzeti  gyűlölséget  és  egyenetlenséget  kizáró 
egj'séges  szervezetté?  Hát  ez  mindenesetre  legeszmé- 
nyibb  formája  lenne  a  nemzeti  életnek  és  nincs  is  ki- 
zárva a  remény,  hogy  a  későbbi  jövőben,  a  műveltség 
és  felvilágosodás  haladásával,  meg  is  valósulhat.  De  ez 
idő  szerint,  sajnos,  nem  jutottunk  még  el  e  szép,  e  sze- 
rencsésnek és  nyugalmasnak  Ígérkező  álláspontig.  Hi- 
szen még  napjainkban  is  szünetlenül  dúl  a  küzdelem  a 
Nyugat  nagyobb  s  hatalmasabb  és  kisebb  nemzetei  közt  ; 
az  a  küzdelem,  mely  elismeri  jogosultságát  Darwin  el- 
méletének az  ([életrevalóbb  megmaradásáról d  és  mivel 
egyik  sem  vállalná  szívesen  a  kevésbbé  életrevaló  és  a 
romlásra  itéll  fél  szerepét  és  egyik  sem  akarna  felszí- 
vódni a  másikba,  a  kisebb  nemzetek,  a  történelem  által 
igazolt  politikai  egyéniségükre  való  hivatkozással,  kény- 
telenek jogaiknak  védelmére  kelni.  A  nagyok  rablóter- 
mészete és  uralkodásvágya  késztette  a  kisebb  nemze- 
teket a  létért  való  jogos  küzdelemre,  mert  elvégre  min- 
den nemzet  meg  akarja  óvni  nemzeti  egyéniségét,  min- 
den nemzet  szabadságának  teljes  birtokában  akarja 
intézni  a  maga  anyagi  és  szellemi  fejlődését.  És  mert  a 
dolog  így  áll,  sajnos,  nincs  még  tere  a  világpolgári  törek- 
véseknek. Ez  a  körülmény  még  inkább  előtérbe  lép  ott, 
hol  kicsiny  ethnikai  szigetet  vesznek  körűi  és  fenyeget- 
nek megsemmisüléssel  a  nagyobb  ethnikai  tengerek 
hullámai,  mint  a  hogy  példát  szolgáltat  erre  Magyar- 
ország is,  mely  a  germán,  szláv  és  román  elemek  köze- 
pette évszázadok  óta  ügyesen  és  szerencsésen  küzd  az 
erőszakos  beolvasztás  ellen  s  melynek  állami  függet- 

lensége  parancsoló  szükség  már  azért  is,  mert  nélküle 
állandó  volna  a  súrlódás  az  imént  említett  három  külön- 
böző nagy  nemzet  között  és  az  ütköző  állam  létele 
eszerint  valósággal  szerencsés  véletlennek  tekintendő. 
A  béke  és  a  nyugati  műveltség  akadálytalan  terjeszke- 
désének őszinte  hívei  örömmel  köszönthetik  a  magyar 
államot,  mely  vállalja  az  ütközőkoloncz  szerepét  és  a 
művelődés  minden  őszinte  barátja  szivéből  kell,  hogy 
óhajtsa  a  magyar  állam  megizmosodását.  E  szempont- 
ból nézve  a  dolgokat,  mindig  ragaszkodtam  magyar 
hazafiságomhoz  és  ragaszkodni  fogok  hozzá,  a  míg  csak 
elek,  noha  évtizedeken  át  a  világpolitika  kérdéseivel  fog- 
lalkoztam és  távol  maradtam  a  hazai  politikától.  Nincs 
rajta  mit  csodálkozni,  hogj'  a  világjáró  ember  hazaüsága 
jelentékenyen  különbözik  az  otthoni  szűk  körben  élő 
honfitársak  hazafiúi  érzelmeitől.  De  amaz  élénk  érdek- 
lődés, melylyel  az  utazó  ama  különböző  népek  iránt 
viseltetik,  melyekkel  belső  érintkezésbe  jutott,  nagj- 
ritkán,  vagy  sohasem  képes  meggyöngíteni  s  még  ke- 
vésbbé  elnyomni  hazájának  öröme  és  bánata  iránt  táp- 
lált melegebb  érzelmeit.  Könyeim,  melyeket  ifjú  korom- 
ban hazámnak  az  osztrák  önkényuralom  miatt  átélt 
gyötrelme  és  szenvedése  miatt  hullattam,  mindenesetre 
bőségesen  elegendők  lettek  volna  arra,  hogy  sokkal 
nagyobbra  növeljék  hazaszeretetem  fáját,  ha  mindig 
itthon  maradok  és  csakis  Magj^arországgal  foglalkozom. 
De  az  ember,  ha  tágabb  is  a  látóköre,  szeretettel  ra- 
gaszkodik a  hazai  röghöz.  És  nem  nyilvánítja  a  hazafi- 
ságot oly  könnyű  szerrel  bűnnek,  mint  Tolsztoj,  mert^ 
ha  vannak  is  aféle  közmondások,  mint  az  rbi  bene^ 
ibi  patria,  vagy  ennek  angol  egyenértéke:  aHa  törté- 
netesen istállóban  születtél,  azért  még  nem  vagj^  okve- 

tétlenül  ló»,  a  világpolgár  végezetül  mégis  csak  mindig 
örömmel  húzódik  a  saját  hazájához. 

Ha  mégis  van,  a  mi  az  emberben  némiképen  meg- 
gyöngíti, vagy  megingatja  a  hazafiságot,  ez  a  valami 
nem  lehet  más,  mint  az  a  szűkkeblűség  és  az  a  nevet- 
séges előítélet,  melyet  a  nyugati  keresztény  ember  más 
vallású  honfitársaival  szemben  tanúsít.  Példának  emlí- 
tem a  magam  esetét.  Égtem  a  lelkesedéstől,  midőn 
gj-ermekkoromban  megismertettek  a  magyar  nemzeti 
hősök  életével.  1848  hősi  korszaka  büszkeséggel  töltölte 
el  íQú  szívemet ;  de  később  is,  midőn  1862-ben  haza- 
tértem Konstantinápolyból  a  dunai  gőzösön  és  Mohács- 
nál először  érintette  lábam  a  haza  földjét,  térdre  borul- 
tam és  igaz  elragadtatásomban  sírva  csókoltam  meg  a 
hazai  rögöt.  Véghetetlenül  boldog  voltam  és  valósággal 
úsztam  az  öröm  tengerében  ;  de  csakhamar  észre  kelleti 
vennem,  hogy  sokan,  sőt  a  legtöbben,  nem  tartják  őszin- 
tének, sőt  fitymálják  és  gúnyolják  magyar  hazafiságomat, 
mert,  úgy  mondották,  a  zsidó  nem  lehet  magyar,  hanem 
csak  zsidó.  Én  ellene  vetettem,  hogj'  vallás  dolgában, 
mint  a  legtöbb  művelt  ember,  voltaképen  agnosztikus 
vagyok  s  ennélfogva  már  régóta  kiváltam  a  zsidóság  kö- 
telékéből. Később  hivatkoztam  arra,  hogy  milyen  halálos 
veszedelmek  közt  jártam  a  magyar  őstörténelem  kuta- 
tása érdekében,  a  mi  mégis  csak  kétségbe  nem  vonható 
módon  kipróbálta  hazaliságomat,  mint  kevés  emberét 
az  országban.  Sok  más  okkal  hozakodtam  még  elő,  de 
mindhiába  volt.  Mindenhol  és  minden  alkalommal  azzal 
a  végzetes  orrfintorítással,  azzal  a  kétértelmű  vállvono- 
gatással, közömbösséggel  és  azzal  a  némasággal  fogad- 
tak, mely  jobban  öl  a  legnagyobb  ékesen  szólásnál. 
Hozzájárult  ehhez  az  én  esetemben  az  a  mélyen  bántó 

és  megsebző  mód,  melylyel  a  hazai  bírálat  utazásaim- 
ról nyilatkozott,  és  kérdem  a  szíves  olvasótól :  megőriz- 
hettem-e ily  körülmények  közt  nemzeti  ábrándjaimat  és 
síkra  szállhattam-e  a  magyar  hazafiság  mellett  azzal  a 
forró  szeretettel,  mely  a  szomorú  tényállásról  még  tájé- 
kozatlan iíjú  rajongó  lelkében  fogant  meg?  Azt  hiszem, 
hogy  erre  a  kérdésre  a  legdühösebb  naczionalista  sem 
felelhet  igennel.  Nem  a  zsidó  származás,  hanem  az  elő- 
ítéletes, esztelen  és  minden  szabadelvűség  nélkül  való 
keresztény  társadalom  az  oka,  ha  világpolgár  válik  a 
zsidónak  születeti  emberből,  mert  erőnek  erejével  szo- 
rítják e  térre ;  és  nem  is  tudom,  csodáljam-e  mártirom- 
ságáért,  vagy  megvessem-e  tolakodása  miatt  a  zsidót, 
ki  a  legridegebb  visszautasítás  ellenére  is  befurakodik 
a  nemzeti  sorompók  közé?  Szó  sincs  róla  :  a  törvény 
nem  tesz  különbséget  ember  és  ember  közt,  de  a  gya- 
korlat és  a  bevett  szokás  nem  bíbelődik  sokat  a  törvény- 
szerűséggel ;  és  ebben  a  tekintetben  egjforma  meg- 
ítélés alá  esik  Európa  legtöbb  országa,  kivéve  talán  az 
egy  Angliát,  hol  a  szabadelvűség  nem  szóbeszéd,  hol  a 
zsidó  tetőtől  talpig  angolnak  érzi  magát,  de  a  valódi 
brit  is  annak  tekinti.  Készségesen  elismerem,  hogj^  meleg 
nemzeti  érzelmeink  meggyöngülésével  vagy  elvesztésé- 
vel az  emberiség  legnemesebb  indulatainak  egj  ikével 
válunk  szegényebbé ;  mert  a  nemzeti  egyűvétartozás 
kapcsának,  minden  gyarlósága  és  minden  előítélete 
mellett  is,  meg  van  a  maga  gyönyörűsége  és  vonzó- 
ereje s  én,  ki  nehéz  lélekkel  éreztem  ezt  teljes  életem- 
ben, mindig  abból  a  gondolatból  merítettem  bátorságot 
és  vigasztalást,  hogy  a  társadalom  rövidlátása  nem 
foszthat  meg  a  hazai  röghöz  való  természetes  jogomtól. 
A  föld,  melyen  Isten  napvilágát  megpillantottam,  melyen 

bölcsőm  ringolt  s  melyen  iQú  korom  aranyos  napjait 
éltem,  az  a  föld  nekem  hazám  és  az  is  marad.  Szülő- 
földem ez  a  föld,  szívemen  hordom  örömét,  bánatát  és 
mindig  boldog  voltam,  ha  egy  vagj'  más  módon  hasz- 
nára lehettem  Magj^arországnak. 

3.  Társadalom. 

Ha  a  vallásról  és  a  nemzetiségről  vallott  felfogásom 
nem  fért  meg  a  Nyugaton  e  tekintetben  vallott  nézetek- 
kel, még  élesebb  volt  köztünk  az  ellentét  a  társadalmi 
irányelveket  illetőleg.  Az  európai  ember,  ki  huzamosabb 
ideig  élt  Ázsiában,  szabadabbnak  érzi  ott  magát  és  fesz- 
lelenebbűl  jár-kel,  daczára  a  Kelet  minden  fejetlensé- 
gének, barbárságának  és  zsarnokságának.  Mindenek- 
előtt :  mint  idegennek  és  mint  az  ország  vendégének 
nincs  annyi  baja  a  kormány  önkényével  és  a  kényel- 
metlen nemzeti  szokásokkal,  mert  a  rettegett  Nyugat 
védelme  alatt  állván,  reá  nézve  nem  irányadók  az  ország 
nyomasztó  tör\'ényei.  Szabadon  és  törvényen  kívül  él, 
vigyáznia  kell  magára,  de  helyzetének  meg  van  az  a  jó 
oldala,  hogy  mentve  van  attól  a  kaszt-szellemtől,  melyet 
az  osztálygőg  teremtett  meg  Európában.  Keleten  a  leg- 
főbb méltóság  viselőjére  nézve  is  kötelező,  hogy  leeresz- 
kedő módon  bánjék  alantasával  s  a  kormányzat  patri- 
arkális szelleméhez  képest  még  a  fejedelmek  sem  tehet- 
nek kivételt  ebben  a  tekintetben,  és  tanúja  voltam  oly 
jeleneteknek,  midőn  egyszerű  parasztember  is  megrótta 
az  országnagyot  s  ez  tűrte  a  leczkét  minden  szó  és 
ellenvetés  nélkül.  Nálunk  Európában  a  polgárok  adó- 
fillérein  élő  hivatalnok  nem  szolgája,  hanem  parancso- 
lója a  közönségnek  és  dölyfössége  néha  a  legnagyobb 
mértékben  sértő.  De  még  bántóbb   a   született  ariszto- 

kraták  fenhéjázása.   Ezek,    az    ősök   kétséges   érdemei 
alapján  s  akárhányszor  minden  személyes  érdem  nélkül, 
olyan  gőgösek,  mintha  rajtok  fordulna  meg  az  egész 
mindenség.  Én  sohasem  tudtam  felérni  észszel,  hogy  a 
született  nagyurak  mi  jogon  követelik  maguknak  azt  a 
kivételes  helyzetet,  melyet  manapság  már  nem  annyira 
a  törvény,  mint  inkább  a  közfelfogás  biztosit  számukra. 
Ha  ez  előjogok  régi  szolgálatoknak   nemzedékről-nem- 
zedékre  átöröklő  elismerését  és  megjutalmazását  jelen- 
tik, a  kár,  mely  általa  a  társadalmat  éri,  annál  nagyobb, 
mert  az  utódok  ritka  esetben   öröklik  az  ősök  szellemi 
képességeit,   ritkán   felelnek  meg  az  állásnak,   melyet 
elfoglalnak  és  hozzá  még  útját   állják    a   náluk   különb 
tehetségek  érvényesülésének.   Természetes,  hogy  e  fel- 
fogással szemben  erősen   szokták  vitatni    az  átöröklés 
elméletének  jogosultságát   és  magam   is    akárhányszor 
hallottam  azt  az  ellenvetést,  hogy  valamint   a   növény- 
és  az  állatvilágban    is   vannak  magasabb  rendű   fajok, 
úgy  az  emberi  nem  is  alá  van   vetve  a   természet  eme 
törvényének.  Idézni  szokták  e  mondást  is  :  nfortes  crean- 
iur  fortibusy>,  de  megfeledkeznek  róla,  hogy  manapság 
az  emberi  erő,  hála  a  korszellem  haladottságának,  nem 
a  testi,  hanem  a  szellemi  tulajdonságokban  nyilatkozik 
meg,  és  hogy  a  szellemi  képességeket  nagygyá  és  tö- 
kéletessé csak  a  tanulás,  a  szorgalom  és  a  kitartó  szel- 
lemi munka  fejlesztheti,  —  ezekben  a  dolgokban  pedig 
a  született  arisztokráczia  nem  igen  szokott  jeleskedni. 
«  Vir  non  nasciiur  sed  fitd,  mondja  a   régi   közmondás ; 
helyén  való  a  származás  előnyeiről  beszélni  akkor,  mi- 
dőn lóról,  kutyáról,  vagy  más  négjlábú  állatról  van  szó, 
de  nem    volna   méltányos  dolog  ugyanazt  a   mértéket 
alkalmazni  a  húszadik  század  emberére  is. 

Vámbéry :  Küzdelmeim.  32 

Az,  mit  az  emberiség  az  irodalom,   a  művészet  és  a 
szellemi  vívmányok  terén  egyáltalán  elérhetett,  jobbára 
olyan  emberek  műve  volt,  kik  a  születés    előnyeiben 
nem  részesültek,  hanem  a  létért  való  nehéz   küzdésben 
aczélozták    meg    idegeiket    és    élesítették    elméjöket. 
A  nyers  erőszak  sötét  korában,    midőn   az  ugy  lehet, 
öröklött  testi   erőnek  döntő  fontossága   volt  a   rablás, 
g}'ilkolás  és  fosztogatás  közben,  a  született  főúri  osz- 
tályt megillethették  bizonyos  jogok ;  de  az  újkorban  az 
eféle    előjog   merő   képtelenség  és  ha   mégis  megvan, 
gyalázatára  válik  az   emberiségnek  és  szomorú  bizony- 
ságot  tesz  egynémely  ország  társadalmának    szellemi 
elmaradottságáról.  Különös,  hogy  még  most  is  vannak, 
a    kik  bizonyos    országok   történelmi   fejlődésére  való 
hivatkozással  igyekeznek  bizonyítani  a  született  nemes- 
ség létjogosultságát  s  míg  például  az  ázsiai   népek  ha- 
nyatlását és  visszafejlődését  a  születési   arisztokráczía 
hiányának  tulajdonítják,  másrészről  nagj^  előszeretettel 
hivatkoznak  Japánra    s  ez  ország   gyors    föllendülését 
hatalmas  nemesi  osztályának  tudják  be  érdem  gyanánt. 
Pedig  ez  a   példa  szerencsésnek  épen   nem  mondható. 
Mert  Japán   azt,  hogy  népének  minden    kiváló   tehet- 
ségei mellett  egészen  a    tizenkilenczedik  század   dere- 
káig   elzárkózhatott    a    nyugat   befolyása    elől,    egyes- 
egj'edűl  az  ország  szigorúan  hűbéri  rendszerének  tulaj- 
doníthatja, s  az  ember,   ha  a   daimóknak  a  mikádóság 
ellen  folytatott  küzdelmeire  gondol,  beláthatja  könnyen, 
hogy  az  újkori  műveltség  és  az  állami  föllendülés  egje- 
nesen  a    nemesség  akarata  ellenére  jutott   jogaihoz   a 
távol  Kelet   ez  Albionjában.   Ha   a   született    nemesség 
csakugyan  olyan  fontos  kelléke  az  állam   nagyságának, 
hogjan  van  az,    hogj'   Perzsiában,   melynek   ugyancsak 

nevezetes  szerepet  vivő  született  nemesi   osztálya  van, 
mégis  oly  szembetűnő  a  hanyatlás  minden  téren? 

Ily  nézetekkel  járva,  természetes,  hogy  soha  se 
tudtam  beleilleszkedni  a  magyar  társadalom  keretébe, 
hol  mindig  nagy  tere  volt  az  arisztokratikus  hajlandó- 
ságoknak. A  magyar  országgyűlés  1848-ban,  a  nemzeti 
ébredés  napjaiban,  a  korszellem  hatása  alatt  megszün- 
tette a  nemesség  előjogait,  úgy  mondották,  egészen  a 
maga  jószántából.  De  mivel  a  polgári  elemnek  soha  sem 
volt  jelentékeny  képviselete  Magyarországon  s  ennél- 
fogva a  közvélemény  kényszerítő  erővel  föl  nem  lép- 
hetett, csak  mutatós  volt  e  törvény,  de  hatását  a  tár- 
sadalmi életben  soha  igazán  nem  éreztette.  Mint  a 
hogy  a  középkorban  is  a  hangadó  elemeket  tartották  a 
magyar  faj  igazi  képviselőinek  a  nemzetiségek  tarka 
összevisszaságában,  és  ennélfogva  ipso  facto  a  nemes- 
ség közé  számították  őket,  azonképen  az  ujabb  társa- 
dalmi irányzat  is  a  nemesi  előnév  feltételéhez  fűzi  az 
igaz  magyarságot  s  mivel  a  kormány  hallgatagon  nézi 
ezt  a  helytelenséget  sőt  maga  is  válogatás  nélkül  osz- 
togatja a  nemesleveleket,  a  ki  csak  teheti,  nemességet 
szerez  minden  áron,  ily  módon  igyekezve  bizonyságot 
tenni  hamisítatlan  magyar  voltáról.  Hogy  ez  az  egész- 
ségesnek épen  nem  mondható  irány  nagjban  hasonlít 
a  középkor  visszatéréséhez,  hogy  csírájában  elöli  a 
szabadság  minden  gondolatát  s  hogy  nem  válhatik 
javára  szép  hazám  és  tehetséges  nemzetem  fejlődésé- 
nek, ahhoz  szó  nem  férhet,  az  napnál  világosabb.  Vala- 
mint a  testeket  is  nem  a  hegyökre,  hanem  széles  alap- 
jokra  helyezik,  mert  csak  ígj'  állhatnak  meg  szilárdan 
a  természet  törvényei  szerint,  azonképen  a  társadalom 
nyugalma,  biztossága  és  üdve  is  csak  a  nép  széles  réte- 

32* 

gében  lelheti  meg  jövőjének  biztos  és  szilárd  alapját^ 
nem  pedig  a  társadalom  felső  köreiben.  A  magyar  tár- 
sadalom mostani  irányzata  ennélfogva  nincs  kedvemre 
semmiképen.  Önéletrajzomat  írván,  nem  bocsátkozom 
most  társadalompolitikai  fejtegetésbe,  de  nem  hagy- 
hatom említetlenűl  azt,  hogy  selfmademan  létemre 
sehogysem  léphettem  szorosabb  érintkezésbe  az  ilyen 
társadalommal.  A  ki  nehéz  küzdelemmel  töltötte  életét, 
kinek  törekvése  ez  volt :  per  aspera  ad  astra,  az  olyan 
ember  nem  helyezheti  becsvágyát  abba,  hogy  szoros 
kapcsolatba  lépjen  régóta  jelentőségöket  veszteit  tár- 
sadalmi osztályokkal.  Aliiora  peto !  És  ezt  a  magasabb 
és  méltóbb  elismerést  joggal  követelhetjük  magunknak, 
kik  érezzük,  hogy  embertársainknak,  ha  csekély  mér- 
tékben is,  de  szolgálatot  tettünk  és  hozzájárultunk 
hazánk  vagy  az  emberiség  szellemi  vagy  anyagi  javának 
előmozdításához.  Nem  hajhásztam  soha  rangot  és  kitün- 
tetést, bár  nagy  a  divatja  ennek  nemcsak  Magyar- 
országon, hanem  egész  Európában  is.  Ha  tetszett  egyes 
fejedelmeknek,  hogy  eféle  kitüntetésekkel  gondoltak 
reám,  tisztelettel  a  fiókomban  felejtettem  rendjeleiket, 
mert  visszautasításukkal  demokrata  voltom  fölösleges 
liánytorgatásának  hibájába  estem  volna  és  mert  senki- 
hez sem  illik,  hogy  gorombasággal  feleljen  az  udvarias- 
ságra. Sohasem  érthettem  meg,  hogyan  lelhették  benne 
örömüket  tudásban  és  tisztességben  megőszült  férfiak, 
ha  fejőktől  a  lábuk  hegyéig  rendjelekkel  aggathatták 
tele  magukat  és  czímeikkel  hivalkodhattak.  «A  tudósok 
hiúságávab  szokták  menteni  az  efélét.  De  hát  épen  a 
tudósoknak  nem  volna  szabad  ily  gyarlóságokba  esniök 
ós  nem  volna  szabad  örömüket  lelniök  ily  nevetséges 
külsőségekben.  A   hivatalos  kitüntetés  sokszor  olyan. 

mintha  az  állam  parancsba  adná  :  eTiszleljétek  e  fér- 
fiút !»  Ez  pedig  merőben  fölösleges  dolog,  mert  ha  valaki 
méltó  a  tiszteletre,  azt  tisztelni  szokták  felsőbb  parancs 
nélkül  is. 

De  elég  ebből  ennyi.  Nekem  sohasem  telt  kedvem 
sem  itthon,  sem  a  külföldön,  a  társadalmi  élet  említett 
és  más  egyéb  sajátszerűségében.  A  selfmademan  soha- 
sem lesz  arra  kapható,  hogj^  bárkit  is  a  nemzetségfája 
vagy  hivatalos  rangja  szerint  becsüljön  nagyra.  Csak  a 
szellem  és  a  szív  kiválósága  parancsol  igaz  tiszteletet ; 
az  életnek  csak  azok  a  sikerei  lehetnek  reá  hatással, 
melyeket  nem  mások  szeszélyének  és  kegyének  köszön- 
het, hanem  a  melyeket  a  maga  erejével  és  becsületes 
munkájával  vívott  ki  magának. 

Az  én  esetemben  tekintetbe  kell  venni  még  azt  a 
körülményt  is,  hogy  Magyarországon  sokkal  többet  fog- 
lalkoznak az  emberek  politikával,  mint  más  országok- 
ban, tehát  csak  másodrangú  jelentősége  juta  tudomány- 
nak és  általában  a  szellemi  törekvéseknek.  A  czélszerű- 
ség  szempontjából  nézve  a  dolgot,  honfitársaimnak 
tökéletesen  igazuk  van,  mert  Magyarország,  daczára 
szép  múltjának,  mint  önálló  állam  örökös  harczban  áll 
a  szomszéd  Ausztriával  s  mivel  a  nemzeteknek,  a  dolgok 
rendje  szerint,  előbb  meg  kell  szilárdulniok  politikailag, 
hogy  részt  kérhessenek  az  emberiség  kultúrtörekvései- 
ből,  könnyű  megérteni  az  okát,  hogj'  nemzetünk  miért 
adta  magát  főként  a  politikára  s  hogj*  miért  tekinti 
elsőrendű  nemzeti  kérdésnek  a  politikát.  De  nem  szólva 
erről,  a  nemzeti  irodalom  munkása  már  azért  sem  lehet- 
tem volna,  mert  tanulmányaim  legkedvesebb  tárgya,  a 
Kelet  ismerete,  Magj^arországon  nem  tarthatott  volna 
számot  különös  érdeklődésre.  Mit  bánja   Magyarország 

Anglia  és  Oroszország  keletázsíai  versengését  és  mi 
használ  vehetné  a  belső  ázsiai  népek  irodalmi,  történeti 
és  néprajzi  aprólékosságainak?  Mind  azt,  a  mi  érdekkel 
bírhat  a  magyar  nép  őstörténetének  szempontjából, 
feldolgoztam  különböző  munkáimban  ;  de  mivel  irodalmi 
munkásságom  oroszlánrésze  Ázsia  gyakorlati  ismeretére 
vonatkozik,  tollam  termékei  sokkal  nagyobb  figyelmet 
keltettek  Európának  Magyarországon  kívül  eső  részei- 
ben, mint  itthon.  Sokszor  kérdezték  tőlem,  hogy  magyar- 
nak születvén,  miért  nem  vetettem  magam  kizárólag 
magyar  tárgyakra,  és  miért  léptem  a  nemzetközi  iro- 
dalom terére  ?  Itthon  is  hibámul  rótták  ezt  akárhány- 
szor, de  bírálóim,  úgy  látszik,  elfelejtették,  hogy  elő- 
képzettségem és  későbbi  tanulmányaim  már  magukban 
véve  nemzetköziek  voltak  és  ennélfogva  legjobb  akarat- 
tal sem  szentelhettem  volna  magam  kizárólag  nemzeti 
érdekek  istápolására.  És  így  esett  meg  az,  hogy  szellemi 
tekintetben  idegen  maradtam  saját  hazámban  és  szak- 
mám elszigetelt  voltánál  fogva  éveken  át  magamra 
hagyva  és  a  saját  társaságomra  utalva  éltem  minden 
szellemi  ösztönzés,  minden  nézetváltás  és  minden  elis- 
merés nélkül.  Sorsom  nem  volt  irigylésre  méltó  !  Idegen 
környezetben  éltem  át  iQúkoromat;  idegen  voltam  Tö- 
rökországban, Perzsiában  és  Középázsiában ;  idegen 
voltam  Angliában  való  szereplésem  első  idején  és 
idegen  maradtam  saját  hazámban  is,  —  mindez  pedig 
azért,  mert  sajátszerű  végzetem  és  bizonyos  természeti 
hajlandóságaim  oly  pályára  késztettek,  mely  szokatlan- 
ságánál  fogva  kivételes  helyzetei  teremlett  számomra. 
Ha  megmaradok  a  keleti  tudomány  megszokott  ösvé- 
nyén, vagyis,  ha  képes  lettem  volna  hozzászoktatni  el- 
mémet a  nyelvtani  szőrszálhasogatáshoz  és  az  elméleti 

kutatók  vizsgálódásain  való  tűnődéshez,  békén  művel- 
hettem volna  keleti  véleményem  kertecskéjét,  a  szak- 
tudósok ismeretes  módja  szerint.  De  uram  Isten !  Az 
olyan  emberből,  ki  dervis  módjára  egy  árva  garas  nél- 
kül barangolta  be  az  iszlám  egész  világát,  ki  eminensül 
g^'akorlatias  irányával  meglelte  helyét  az  élet  oly  sok- 
féle helyzetében  s  kit  végezetül  józan  és  a  tényekhez  ra- 
gaszkodó felfogásra  késztettek  a  körülmények,  az  olyan 
embertől  ki  várná  azt,  hogy  elméleti  szőrszálhasogatá- 
sokba  mélyedjen  és  idealista,  üres  szemlélődésnek  adja 
magát?  Szobatudós  sohasem  válhatott  volna  belőlem. 
Míg  iQúi  elmém  a  képzelet  felhői  közt  szárnyalt,  lel- 
hettem még  némi  örömömet  az  elvont  kérdésekben ; 
de  később,  midőn  az  élet  keserű  tapasztalatai  a  gyakor- 
lati felfogás  terére  késztettek,  előszeretettel  jártam  az 
irodalomnak  azon  a  téréin,  hol  nem  csak  babér,  hanem 
kézzel  fogható  ízletes  gyümölcs  is  terem.  Fontolóra 
vettem,  hogy  tekintettel  Ázsia  küszöbön  álló  feltárására 
és  a  világnak  a  keleti  dolgok  iránt  mutatkozó  élénk 
érdeklődésére,  jóval  időszerűbb  lesz  és  jóval  inkább 
tarthat  számot  a  szélesebb  körök  figyelmére  és  elisme- 
résére a  gyakorlati  napi  kérdések  taglalása,  mint  az 
elmúlt  események  bármily  értékes  elméleti  fürkészése. 
Ez  volt  az  oka  annak,  hogy  a  nyelvészet  teréről  már  jó 
korán  áttértem  az  ázsiai  politika  mezejére. 

Orthodox  és  korlátolt  nyelvészek  lelhelnek  ugyan 
gáncsolni  valót  abban,  hogy  letértem  a  járt  ösvényről. 
De  én  azt  mondom  erre:  aChacun  á  son  (jou1.t>  Min- 
denkinek joga  van  reá,  hogy  úgy  tegyen,  a  hogy  jónak 
látja  és  hogy  olyan  irányt  adjon  munkásságának,  mely 
legjobban  megfelel  ízlésének  és  életszükségletének.  Én 
súlyt  vetettem  reá,  hogy  ne  csak  tapasztalatokat  gyűjt- 

sek,  hanem  hogy  biztosítsam  függetlenségemet  is,  s 
voltaképen  sohasem  fért  a  fejembe,  miért  veszik  rossz- 
néven a  tudósnak,  ha  földi  javak  gyűjtésével  keresi  füg- 
getlenségét, holott  az  emberi  létnek  a  függetlenség  a 
fő  feltétele. 

Szigorúan  ragaszkodva  ez  elvemhez :  Nulla  dies 
sine  linea^  végre  megszereztem  tollammal  azokat  az 
anyagi  eszközöket  is,  melyek  a  szegénység  rablánczá- 
ban  vergődő  írónak  biztosították  az  aranyszabadságot. 
Hatvan  évet  kellett  bizony  megérnem,  hogy  elmondhas- 
sam :  (tVégre  hát  megszabadultam  az  anyagi  gondoktól 
és  most  már  nincs  az  a  kormány,  nincs  az  a  fejedelmi 
kegy  és  az  az  emberi  szeszély,  mely  útját  állhatná  gondo- 
lataim szabad  folyásának.i>  Mert  a  nyomorult  pénz,  bár- 
mennyiremegalázza és  kiszolgáltatja  azt,  ki  töri  magát 
utána,  mégis  csak  az  az  eszköz  volt  mindig  és  az  is  marad, 
mely  nélkülözhetetlenül  szükséges  a  legmagasabb  és 
legnemesebb  eszmények  eléréséhez.  Nem  tudom,  hogj^an 
van,  de  nem  hallgathatom  el,  hogy  lelkem  mélyén  és 
egész  lényem  minden  idegszálával  szenvedélyes  és  fana- 
tikus híve  voltam  mindig  a  szabadság  eszméjének.  Sidney 
Whitman,  az  angol  író,  azt  hiszi,  hogy  zsidó  származá- 
som az  oka  e  szenvedélyemnek,  mert  a  zsidók  ősidők- 
től fogva  kitűntek  szabadságvágyukkal.  Meglehet,  hogy 
úgy  van  ;  de  a  magam  részéről  inkább  azt  hiszem,  hogy 
az  igazi  ok  abból  az  elnyomatásból,  abból  a  megvetés- 
ből és  azokból  a  bántalmakból  ered,  melyek  megkeserí- 
tették ifjúságomat.  Nem  sokkal  különben  ment  sorom 
életem  későbbi  folyásában  sem.  Mindig  és  mindenhol 
sok  szenvedés  ért  a  szegénység,  a  társadalmi  előítéletek 
és  a  kormányok  zsarnoksága  miatt,  s  midőn  végre  le- 
győztem  mindezt  az  akadályt  és  megszereztem  anyagi 

és  szellemi  függetlenségemet,  a  szabadság  nemes  gyö- 
nyörűsége boldoggá  tett  s  e  gyönyörűségben  egj^etlen 
és  méltó  jutalmát  leltem  meg  életem  nehéz  küzdelmének. 
E  boldog  tudatban  könnyűszerrel  vettem  fel  a  harczot 
a  társadalom  előítéleteivel,  gyarlóságaival,  maradisága- 
val  és  tudatlanságával  és  vajmi  kevéssé  bántam,  ha  a 
vallásról,  a  nemzetiségről,  a  kiváltságos  osztályról  stb. 
vallott  és  a  közfelfogással  ellenkező  nézeteim  miatt 
különködő,  szertelen  embernek  és  néhanapján  bolond- 
nak is  tartottak.  Rendíthetetlenül  megálltam  és  meg- 
állok életem  nehéz  küzdelmében  leszűrődött  elveim 
mellett  és  ha  anyagi  érdekekért  nem  is  kell  többé  küz- 
denem, a  szellemi  küzdés  folytatódik  és  valószínűleg 
folytatódni  fog  utolsó  lehelletemig. 

a: A  küzdelemnek  vége,  s  még  sincs  vége.»  Igen,  ezt 
adtam  czíműl  önéletírásom  utolsó  fejezetének.  És  nem 
sajnálom  hogy  úgy  van.  Mert  mit  is  érne  az  élet  küz- 
delem nélkül,  különösen  az  olyan  embernek,  ki  több- 
nyire rögös  utakon  járt  gyermekkorának  idejétől  öreg 
koráig  s  ki  erejének  megfeszítésével,  munkával  és  fárad- 
sággal csikarta  ki  a  sorstól  minden  sikerét,  a  szerencse 
legszerényebb  kedvezését !  És  mégis,  őszintén  be  kell 
vallanom,  hogy  sokkal  több  gj^önyörűség  rejlik  a  meg- 
feszített munkában,  mint  a  munka  sikerében.  Az  éhség 
gyötrelmei,  kalandos  életem  nehéz  viszontagságai  köz- 
ben csak  is  a  munkában  leltem  vigasztalásomat,  belőle 
merítettem  bátorságot  és  reménységet :  a  munka  volt 
mindig  a  menedékem  és  neki  köszönhetek  mindent,  mit 
az  életben  elérnem  sikerűit.  Ezt  tudva,  szívesen  áldoz- 
tam fel  a  munkáért  a  magán-  és  a  társadalmi  élet  min- 
den örömét.  Minden  velem   születelt  vidámságom  mel- 

lett  sem  voltam  soha  társaságos  ember ;  soha  sem  telt 
kedvem  a  szalonélelben  s  a  tudósok  és  írók  esti  össze- 
jöveteleiben sem,  mert  azt  tapasztaltam,  hogy  amott 
jobbára  léhaságokról  és  haszontalan  dolgokról  folyik  a 
szó,  emitt  pedig  a  szellemiek  körűi  forgó,  sokszor  tanul- 
ságos beszélgetés  mellett  szerepe  van  a  szeszes  italnak 
is,  melyet  utáltam  világéletemben.  Szinházban  is,  mint 
már  említettem,  csak  egynehányszor  fordultam  meg 
életemben  ;  mert  míg  fiatal  voltam,  lett  volna  reá  ked- 
vem, de  nem  volt  reá  pénzem,  mikor  pedig  megöreged- 
tem, nem  csábított  már  a  színház  s  mivel  koránkelő 
ember  vagyok,  kilencz  órakor  már  régidőtől  fogva 
mindig  lepihenek.  Egj'általán  mindig  figyelemmel  vol- 
tam a  hasznosság  kérdésére  s  ha  észrevettem,  hogy 
valami  nem  mozdítja  s  nem  mozdíthatja  elő  czéljaimat, 
letettem  róla.  Csakis  ily  világfelfogással  és  csak  ezen  a 
módon  futhattam  meg  sok  tekintetben  tüneményesnek 
látszó  pályámat.  S  mivel  sokszor  kérdezték  már  tőlem, 
hogy  meghatározott  czél  felé  törtem-e  kezdettől  fogva, 
hogy  a  siker  biztos  reménye  dagasztotta-e  vitorlámat, 
és  hogy  magamat  is  nem  lepett-e  meg  a  végeredmény?  — 
szolgáljon  válaszúi  a  csekélységem  iránt  érdeklődőknek 
a  következő :  Világos,  hogy  kezdetben  az  önfentartás 
ösztöne  munkált  bennem  a  leghatalmasabban,  mert  éhes 
gyomorral  lehet  ugyan  ábrándokat  szőni,  de  dolgozni 
nem  lehet.  Kiváló  gyönyörűségemre  szolgált,  midőn 
eredetiben  olvashattam  a  világirodalom  remekeit,  de  ha 
korgott  a  gyomrom  és  fogam  vaczogott  a  nagy  hideg- 
ben, a  szellemi  táplálék  vágyát  csakhamar  elnyomta 
bennem  az  epedés  a  testi  táplálkozásért  és  a  jó  meleg 
szobáért.  Idö  múltával  fordult  a  sor.  A  mily  mértékben 
ki    tudtam    elégíteni    anyagi    szükségleteimet,    ugyan- 

abban  a  mértékben  nőtt  tudásvágyam  s  a  becsvágy : 
hogy  megnövelt  ismereteimmel  túltehessek  pályatár- 
saimon, hogy  magamra  vonjam  a  figyelmet  egynémely 
szellemi  kiválóságommal,  hogy  tekintély  legyek  a  magam 
nemében  és  valami  párját  ritkító  tettel  kivívjam  az 
emberek  tetszését  és  elismerését.  A  mivel  aztán  alapo- 
san beleestem  az  ördög  karmaiba.  Évekig  törtettem 
előre  e  pályán,  nem  ismerve  nyugtot  és  pihenést  és 
életemnek  ebbe  a  szakába  esik  sztambuli  inkognitó 
életem,  szamarkandi  veszedelmes  utazásom,  első  szerep- 
lésem Angliában  és  Európa  többi  részében.  Ezek  után 
pedig  némelyek  azt  hihetnék,  hogy  ily  sokoldalú  és 
nem  remélt  siker  kielégített  s  hogj'  magamba  térve, 
most  már  megállok,  pihenőt  tartok  és  felvetem  magam 
előtt  e  kérdést:  «Hova  még?D  Nem  !  Eféle  dolog  nem 
jutott  eszembe  soha.  Nem  vetve  ügyet  szinte  regényes 
életpályám  fordulataira,  nem  arra  sem,  hogy  a  szegény 
zsidó  fiúból  európai  nevezetességű  férfiú  lett,  előre, 
mindig  csak  előre  törtem,  mert  a  becsvágy  telhetetlen, 
nem  hagy  az  embernek  időt  a  g9ndolkozásra,  és  nem 
szereti  különösen  a  visszapillantásokat,  mert  nem  a 
múlt,  hanem  a  jövő  áll  mindig  a  szemünk  előtt. 

Ily  életfelfogással  természetes,  hogy  életem  a  szőke 
Duna  partján  csak  látszólag  volt  buen  retiro,  de  bizo- 
nyára nem  volt  oiium  cum  dignilaie.  Nem  szólva  tanul- 
mányaimról, melyek  naponta  több  órámat  elfoglalták, 
munkás  tollam,  sokszor  akaratom  ellenére,  összekötte- 
tésbe juttatott  a  világ  legmesszebb  tájaival.  Elénk  levél- 
váltásban voltam  Törökország,  Perzsia,  Középázsia, 
India,  Khina,  Japán,  Amerika  és  Ausztrália  különböző 
rendű  és  rangú  polgáraival,  s  ha  felsorolnám  azt  a  sok- 
féle alkalmat,  mely  e  levélváltásra  okot  adott,  hosszú 

és    helylyel-közzel    meglehetősen    mulatságos    leírása 
kerekednék  belőle  a  hírneves  író  örömeinek  és  szenve- 
déseinek.  Most  egy  japáni  politikus   ösztönzött,  hogy 
•csak  üssem  Oroszországot  s  utalt  a  közös  veszedelemre, 
melylyel   Oroszország  hatalma   és   nagysága  a  magja- 
rokat  és  a  japánaikat  fenyegeti.   Más  alkalommal  egj^ 
elégedetlen  hindosztáni  lobbantja  szememre,  hogj^  pártul 
fogtam   a    brit    zsarnokságot,    egy   másik    hindosztáni 
pedig  megdicsér  érte,  hogy  kellő  elismeréssel  adóztam 
a  rads,  vagyis  az  angol  kormány  szabadság-  és  igazság- 
érzetének. Egy  perzsa  levélíró,  ki  uralkodójának  napló- 
jából értesült   királyához  való  személyes  viszonyomról, 
ajánlatomat  és  pártfogásomal  kéri  s  míg  az  egyik  török 
ember  eláraszt   dicséretével  törökbaráti  munkáimért,  a 
másik  leszól,  mert  elfogadtam  a  gyűlölt  Abdul  Hamid 
szultán   vendégszeretetét.    Egy  jaltai  tatár,  ki  dicsére- 
temet zengi,  mert  Oroszország  ellensége  és  a  moszlimok 
jóbarátja    vagyok,    Seibaniászoin    egy    példányát    kéri, 
mert  nincs  rá  pénze,  hogy  más  úton  megszerezhesse. 
És  így  folyik  nap-najj  után,  de  legtöbb  baja  mégis  csak 
Amerikával  van  a  nemzetközi  írónak.  Se  szeri,  se  száma 
az  autogramm-gyűjtőknek  és  egj^némelyikök  olyan  ked- 
ves, hogy  amerikai   levélbélyeget   vagy  néhány  cent-et 
mellékel   postadíj    fejében  a  válaszlevélre.   Hát  még  a 
kérdéseik!  Kértek  tőlem  felvilágosítástarra  nézve,  hogy 
a   nap   mely   órájában   pillantottam   meg   a   napvilágot 
(tőlem,  ki  még  a   születésem   esztendejét  sem   tudom 
bizonyosan),  hogy  megállapíthassák  belőle  az  okát  éle- 
tem kalandszerűségének.   Egy  amerikai  orvos  arra  kér, 
hogy    küldenem    cl   neki    nyelvem    fotográfiáját,    hogy 
vonalaiból   következtetést   vonhasson    nyelvbéli    tehet- 
ségemre ós  így  tovább  és  ígj-  tovább.  Minthogy  e  levelek 


A  KÜZDELEMNEK  VÉGE,   S  MÉG  SINCS  VÉGE.  509" 

javarészére  felelni  is  illik,  könnyű  elképzelni,  hogy 
mennyi  sok  időre  és  türelemre  van  szükség  e  kellemet- 
len levelezés  lebonyolítására  s  hogy  különösen  a  hajlott 
korban  szinte  elviselhetetlen  árnyékoldalai  vannak  már 
a  nemzetközi  író  életének. 

Egyébként  pedig  el  kell  fogadni  az  érem  e  fonákját 
is,  mert  néhanapján  kedvre  derítő  pillanatokat  is  szerez 
az  embernek  és  a  kellemetlenség  itt-ott  elválaszthatatlan 
a  közpályán  levők  életétől.  Jóval  komolyabb  megfonto- 
lást követelt  a  válasz,  melyet  a  változatos  életpályámra 
vonatkozó  kérdésekre  kellett  adnom-  Sokjóbarátomat  és 
ismerősömet  bántotta  a  kíváncsiság,  hogy  megtudhassa : 
hogyan  viselem  el  az  óriási  különbséget  iljúkorom  pőre 
szegénysége  és  mostani  helyzetem  közt,  s  hogy  egy- 
általán sokat  gondolok-e  kiáltott  küzdelmeimre  és  szen- 
vedéseimre? Nos  hát,  minek  tagadnám,  hogy  a  múltamra 
való  emlékezés  legédesebb  pillanatait  szolgáltatja  éle- 
temnek. Valóságos  regény  bontakozik  ki  belőle,  ha 
pályám  kezdetével  szembe  állítom  a  végét ;  de  mivel 
lassan  és  fokozatosan  történt  az  átalakulás  és  mert 
sohasem  kételkedtem  a  munka  és  a  jutalom  belső  kap- 
csolatában, természetesnek  találtam,  hogy  a  mi  rosz^ 
volt,  lassankint  jóra  fordult  és  a  csodálni  valót  volt^- 
képen  csak  a  végzet  kegyes  rendelkezésében  láttam. 
Labor  omnia  vincH,  ez  volt  mindig  a  jelszavam,  de 
sohasem  feledkeztem  meg  erről  a  másik  mondásról 
sem:  Sors  bona,  nihil  aliud;  mert  azt,  hogy  nem 
vesztem  szomjan  a  homoksivatagon,  hogy  nem  pusztul- 
tam el  béna  lábammal  a  mély  homokban  való  hosszas 
gyalogjárás  fáradalmai  közben  s  hogy  szerencsésen 
megmenekültem  Khiva  és  Bokhara  zsarnokainak  hóhér- 
pallosától, egyesegyedül  jó  csillagzatomnak   tulajdonít- 

hatom.  E  jó  csillagzat  nélkül  kárba  veszett  volna  min- 
den kitartásom,  minden  béketűrésem,  becsvágyam, 
nyelvbeli  tehetségem  és  minden  szellemi  éberségem. 
A  mi  pedig  átélt  szenvedéseimet  és  küzdelmeimet 
illeti,  őszintén  beismerem,  hogy  mindenkor  a  leg- 
nagyobb gyönyörűségemre  szolgált,  ha  végigpillantot- 
tam múltamon.  Annál  nagyobb  e  gyönyörűség,  ha  az 
ember,  mint  én  is,  lelkének  és  testének  épségével  néz- 
het vissza  a  megfutott  pályára.  Ámbár  hetven  év  nnúlt 
el  rólam,  testben  mégis  épnek  és  erősnek  érzem  magam 
s  nincs  rá  okom,  hogy  elpanaszoljam    Szadival,  hogy : 

(iModslisz  tamam  sud,  ve  b'akhir  reszid  umr», 

vagyis,  «Éveim  mértéke  betelt  és  csak  most  virrad  reám 
az  élet  boldogsága)).  Mert  én  már  férfi  koromban  bősé- 
gesen kivettem  részem  a  lét  szellemi  és  földi  örömeiből. 
Ha  van,  a  mi  sivárrá  és  terhessé  teszi  az  élet  leszálló 
alkonyatát,  bizonyára  a  fájdalom  az,  hogy  vége  immár 
minden  törekvésnek,  minden  munkának,  minden  küz- 
delemnek. A  vágy,  hogy  megvívjuk  a  lehetetlent,  oda ; 
eltűnt  a  délibáb  a  jövő  rózsás  egáljáról  és  már  csak  a 
múlt  idők  kinálnak  bennünket  az  édes,  a  drága  gyönyör 
serlegével.  Nincs  hát  benne  semmi  csodálni  való,  hogy 
órák  hosszáig  elvagyok  egymagamban  és  boldogan 
merengek  el  az  emlékezetemben  felvonuló  képeken. 
Látom  magam  Dunaszerdahelyen  iskolás  koromban,  a 
hogj^'  mankóval  hónom  alatt,  félig  megdermedt  kezem 
a  reggelinek  zsebembe  lett  főtt  krumplin  melengetve, 
a  zsidó  iskolába  sietek  a  fagyos  téli  reggelen ;  aztán, 
Windsor  és  Jildiz  palotáiban,  a  fejedelmi  asztalnál  ülök, 
sárarany  tányérból  eszem  és  tisztelettel  bánnak  velem 
a  nyugati  és  keleti  társadalom  kiváló  emberei.  Most  az 

a  szomorú  kép  jelenik  meg  emlékezésem  vásznán,  midőn 
mint  koldúsdiák,  a  hidegség  és  a  félelem  miatt  resz- 
ketve, a  pozsonyi  sétatér  padja  alatt  töltöttem  el  a 
fagyos  őszi  éjszakát,  s  alig,  hogy  reáborul  a  ködfátyol 
iQúkori  küzdésem  e  komor  képére,  elém  tűnik  helyén  a 
londoni  gyülésterem,  hol  Anglia  büszke  arisztokrácziá- 
jának  vezető  férfíai  hallgatják  és  megtapsolják  a  közép- 
ázsiai helyzetről  mondott  beszédemet.  Egymagamban 
ülve  magányos  szobámban,  kellő  közepén  érzem  magam 
az  élet  forgatagának  és  a  váltakozó  színű  kaleidoszkóp 
láttára  majd  gyönyörben  úszik  szemem,  majd  megremeg 
szívem  félelmében.  Éles  körvonalakban,  legapróbb  rész- 
leteikkel tűnnek  elém  a  legnagyobb  válságból  való  me- 
nekülésem boldog  pillanatai  s  az  örökös  rabság  fenye- 
gető veszedelme  és  a  rettentő  kínhalál,  melylyel  oly 
sokszor  néztem  farkasszemet.  Valahányszor  megjelenik 
álmomban  a  bokharai  emirnél  való  kihallgatásom  jele- 
nete, vagj'  átélem  újra  a  Khalata  homokságán  érzett 
szomjúságom  gyötrelmeit  s  látom  Kulkhánt,  a  turko- 
mán  rabszolgakereskedőt,  szorongó  szívvel  nézek  körűi 
még  ma  is  s  boldog  vagyok,  hogj'  mindez  csak  álom 
és  nem  valóság. 

A  sors  bizony  különös  játékot  űzött  velem.  Érzem 
ezt,  s  ha  most,  életem  alkonyán,  végigjáratom  szemein 
hosszú  pályám  örömén,  bánatán,  sötét  és  derűs  pilla- 
natain, elmondhatom  az  angollal,  hogj'  élelem  «átélni 
érdemes  élet»  volt  és  kész  volnék  elején  kezdeni  az 
egész  komédiát  s  alávetni  magam  újra  minden  mun- 
kájának, viszontagságának  és  halálos  veszedelmének. 
Oly  hatalmas  és  ellenállhatatlan  a  kalandok  vágya  az 
iQúkorban  és  oly  elragadóan  szép  érzet  a  fenyegető 
veszedelmekből  való  szerencsés   megmenekülés  érzete, 

hogy  Öreg  korában  is  újra  éled  az  ember,   ha  reá  em- 
lékezik. 

A  ki  belekóstolta  vándorélet  gyönyörűségébe,  vissza- 
vágyik reá  teljes  életében.  A  sima  tenger  sohasem  oly 
szép  és  fenséges,  mint  a  vihartól  felkorbácsolt  hullámok 
játéka,    mert  vannak  emberek,   kiknek    sohasem  telik 
örömük  a  nyugalomban  s  kiket  csak  az  örökös  baj   és 
küzdelem    képes    kielégíteni.    Az    embereknek   én    ez 
utóbbi  fajtájához  tartozom.  Sohasem  szerettem  a  nyu- 
galmat és  a  kényelmet  s  nem  is  bánom,  hogy  ilyen   a 
természetem,  mert  az  élet  két  legnagyobb  és  legérté- 
kesebb kincsét  egyesegyedűl  neki  köszönhetem.  E  kincs  : 
a  tapasztalat  és  a  függetlenség.  Elválasztani  eg}'mástól 
nem  lehet  e  két  drágaságot ;   legfőbb  ékei   azok   földi 
lételünknek  s  boldoggá  én  is  csak  általuk  lettem.   Ha 
most,  életem  alkouyatán, —  midőn  a  leáldozó  nap  aggasz- 
tóan hosszú  árnyakat  vet  elém  s  megborzogat  a  közelgő 
éjjel  hűssesége  —  visszagondolok  átélt  napom  vesze- 
delmeire,   bajaira   és  küzdelmeire,   csakis  e  két  kincs 
birtokában  lelhetem  meg  fáradalmaim  legfőbb  és  méltó 
jutalmát.    Tapasztalásaim  értéke    lehetővé   tette,    hogy 
valami    csekélységgel    hozzájárulhattam   embertársaim 
felvilágosításához  és  tájékoztatásához,  s  midőn  örömmel 
láttam,  hogy  munkáim  elterjedtek  Európa,  Amerika,  Ázsia 
és  Ausztrália  különböző  nyelvein,  felébredt  bennem  az  a 
boldog  tudat,  hogy  nem  hiába  küzdöttem  és  szenvedtem 
ezen  a  világon.  Azt  gondoltam  magamban,  hogy  határo- 
zottan nem  volt  igaza  a  szentgyörgyi  gimnázium  páter- 
professzorának, midőn  így  szólt  hozzám :  —  (íMósele,  mi- 
nek tanulsz?  Nem  volna  jobb,  ha  sakternek  mennél  ?»  — 
De  mind  ennél  nagyobb  mértékben  járult  hozzá  megelé- 
gedettségemhez tapasztalásaim  drága  kincse. 

Szemem  még  tisztán  lát,  emlékezetem  még  nem 
homályosodott  el  s  miként  a  letűnt  időkben,  még  most 
is  két  egész  világ  áll  szemem  előtt  különböző  orszá- 
gaival, népeivel,  városaival  erkölcseivel  és  szokásaival. 
Mint  a  méh  virágról  virágra  szállva,  úgy  szállnak  gon- 
dolataim Európából  Ázsiába  és  vissza  ismét,  egyik  or- 
szágból a  másikba.  Mindenhol  otthon  érzem  magam,, 
mindenfelől  ismerős  arczok  mosolyognak  reám  s  a 
legkülönbözőbb  emberek  szólítanak  anyanyelvükön. 
Hogy  széltében  és  hosszában,  vég  nélkül  és  határtala- 
nul járhassa  a  világot,  hogy  otthon  érezze  magát  min- 
denütt és  gyönyörűséggel  legeltethesse  szemét  a  min- 
dig változó  tájakon  —  ez  élvezetből  csak  az  utazónak 
jut  része,  mert  az  utazás  határozottan  a  legszebb  és  a 
legdicsőbb  öröm  ezen  a  világon.  Nincs  is  rá  okom, 
hogy  panaszkodjam  sorsomon ;  mert  ha  nehéz  küzdel- 
met rótt  reám,  meg  is  jutalmazott  érte  bőségesen,  s 
életem  végén  elmondhatom :  « Küzdelmes  nap  volt,  de 
szép  nap  volt !» 

